
Fészek-rakás. 

^^f-i^         A  házépi'tésrül.  —  Fejlődés  az  épílésben.  —  Székely   házak  —  magyar  hazak.  — 
\  Csal  ad  alapit  ás.  —  Lakodalmi  SEokások. 

t-LJUTvAN  KÖNYVEM  MÁSODIK  FELÉIG,  hajlott  öszrc  &  meleg  nyár  is. 
Újra  útnak  indítom  tollamat  s  vele  egy  időben  készülődik  a  fecske  is 
melegebb  ég  alá.  Még  egy  pár  hét  s  csöndes  lesz  az  ereszalja.  Minden 
nap  gyülekeznek,  órák  hosszát  tanakodnak,  aztán  megint  szétröppennek,  kiki 
a  maga  fészkébe,  a  maga  házába.  Ott  bizonyosan  számolgatják :  hány  nap 
s  hány  éjszaka  lakhatnak  még  a  maguk  verte  puha  fészekben.  Mennyi 
gonddal,  fáradtsággal  rakták  ezt  a  kicsi  fészket  s  most  itt  kell  hagyniok ! 
Vajüon  úgy  találják-e  tavaszszal,  amint  elhagyták  ?  A  házépítést  nem  kell-e 
újra  kezdeni? 

De  mi  történt  odakint  az  eresz  alatt.  Szokatlan  lárma,  zajosabb 
a  tanakodásnál,  hallatszik  be  dolgozószobámba.  Minden  pillanatban  két- 
három  fecske  röppen  el  az  ablak  előtt,  a  háztól  el,  a  házhoz  vissza, 
a  nagy  sietségben  egymásba  ütődnek,  össze-vissza  csiripelnek,  csicsereg- 
nek: kiérzem  a  hangjukból,  a  beszédjökből,  hogy  valami  nagy  szerencsét- 
lenség történt  a  fecske-faluban.   Leteszem   a   tollat,  kilépek  az  udvarra 

ím,  jól  sejtettem:  az  eresz  alól  lehullott  a  fecske-fészek.  Véletlen  vagy 
pajkos  gyermekkéz  műve-e:  mindegy,  a  fecskecsaládnak  nincs  háza.  Sze- 
gény fejük,  mit  csináljanak,  mihez  kezdjenek.  Mindössze  néhány  éjszakájok 
van  még  itt,  de  azalatt  is  hol  húzódjanak  meg?  Új  fészket  raknának, 
de  már  arra  idejük  nincs.  De  az  éjszakák  hűvösek,  ím  az  emberek  is 
melegebb  ruhában  járnak  már  s  este  oly  jól  esik  a  tűzhely  melege. 
A  pattogó  tűz  körűi  ül  a  család,  a  komondor  is  meleg  vaczkába  húzódik, 
csak  a  szegény  fecske  családnak  nincs  háza.  Síró  panaszuk  végig  száll 
a  falun  s  ím,  halljátok,  csudáljátok,  a  falu  minden  fecskéje  meghallja 
a  keserves  panaszt:  félretették  a  maguk  dolgát,  gondját,  repülve  repül- 
nek szerencsétlen  társukhoz. 

—  Mi  történt,  mi  történt?  kérdik  egyszerre  tizen-huszan. 

—  Nézzetek  oda,  kesereg  az  öreg  fecske-pár,  összeomlott  a  házunk. 
Mi  lesz  velünk  s  gyermekeinkkel! 

—  0  szegények,  sajnálkoznak  mind.  Adnánk  szállást,  de  szűk  a  mienk 
is.  Mit  tegyünk,  mit,  mit,  mit? 

Nem  sokáig  tépelődnek,  nem  sokáig  tanakodnak :  egy  szívvel-lélekkel 
azt  határozzák,  hogy  közös  erővel  újra  építik  a  házat.  És  elröpülnek 
mind  a  hányan  vannak,  csupán  kettő  marad  ott:  a  kárvallott  fecskepár. 
Aztán  alig  telik  el  egy  perez,  kettő,  már  többen  visszajőnek,  hozván 
a  csőrükben  agyagot,  pehelyt,  vízcseppet,  átadják  szaporán  a  kárvallot- 
taknak: rakjad,  rakjad.  Majd  egyszerre  tízen  is  érkeznek,  alig  győzi  az 
a  kettő  átvenni  az  épület-anyagot  Egy  óra  sem  telik  belé,  már  formáló- 
dik a  fészek.  Szép  kerek,  szabályos,  mintha  építőmester  mérte  volna  ki. 
Mire  a  nap  alkonyodóra  száll:  kész  a  fészek  s  örvendező  csicsergéstől 
hangos  az  eresz  alja  .... 

Kitől  tanulta  a  fecske,  hogy  segítsen  a  társán?  Az  embertől?  Vagy 
tán  megfordítva  lesz:  az  ember  tanulta  ezt  Isten  madárkájától?  Sem  ez, 
sem  az  nem  tanulta  a  másiktól :  Isten  oltotta  embernek,  állatnak  a  szivébe 
az  egymáson  való  segítség  szent  erényét,  embernek,  állatnak  e  megindító 
szép  jellemvonását.  Ez  az  erény  az  idők  folyamán  szokássá  vált  a  magyar 
embernél  s  ház  és  gazdasági  épület  ritkán  épül  a  falubeliek  önkéntes 
segítsége  nélkül.  A  Székelyföldön,  hol  kétségtelenül  legtisztábban  marad- 
tak meg  az  őseredeti  szokások,  neve  is  van  e  segítségnek:  kaláka,  mely- 
lyel  nemcsak  a  házépítésnél,  de  a  gazdasági  életnek  jóformán  minden 
ágában  találkozunk.  Legsűrűbben,  természetesen,  a  házépítésnél.  Ha  vala- 
kinek házát,  csűrét  tűz  hamvasztja  el,  segítségére  megy  a  fél  falu,  fát, 
követ,  homokot  hordanak  s  a  gazdára,  akárcsak  a  kárvallott  fecskére,  az 

építés  gondja  marad  csupán,  bár  kisebb,  egyszerűbb  épületeknél  ebben 
is  segítenek.  Rendes  körülmények  közt,  mikor  nincs  hirtelen  szükség,  a 
magyar  ember  esztendőkkel  elébb  neki  készülődik  az  építésnek.  Nem 
magának  épít,  őneki  van  háza,  hanem  a  fiának.  Szinte  észrevétlenül 
gyűl  össze  az  anyag  oly  vidékeken,  hol  kő  és  fa  bőviben.  Valahol  tán 
fuvarba  járt  s  üres  szekérrel  jővén  haza  felé,  a  faluhoz  közel  megrakja 
szekerét  kővel.  Szerény  kezdet,  de  meg  van  az  első  szekér  kő.  Kora 
tavasszal,  késő  őszszel,  mikor  nincs  szorgosabb  mezei  munka,  már  nem- 
csak véletlenül  kerül  haza  egy-egy  szekér  kő:  egyszerre  csak  látják  a 
falusiak,  hogy  az  udvaron  nagy  kőrakás,  a  kerítés  tövében  meg  hosszú 
szarufák  hevernek.  A  kéreg  még  a  fán :  minek  faragják  ki,  míg  építéshez 
nem  fognak.  Addig  csak  verné,  rontaná  eső  és  hó  leve.  Hány  szekér  kő, 
vagy,  ha  tiszta  fa  házat  építenek,  hány  szál  cser-  vagy  fenyőfa  kell  a 
házhoz,  azt  maga  gazduram  sem  tudja  egész  bizonyossággal.  Ha  sokat 
hordanak  össze,  nem  vész  kárba.  Ház,  csűr,  istálló,  ól  ha  felépült  s  marad 
még  kő,  nem  megy  kárba :  kőből  építik  a  kapulábat,  s  ha  telik,  a  kerítést 
is.  Ha  meg  építés  közben  kitűnik,  hogy  sem  kő,  sem  fa  nem  elég,  nosza, 
nyakába  veszi  a  falut  gazduramnak  valamelyik  jó  embere  s  sorba  járja 
a  lovas,  ökrös  gazdákat. 

—  Nagy  János  uram,  —  így  köszönt  be  a  szószóló  —  tisztelteti 
kigyelmedet  s  kéreti  szívesen:  ne  sajnálja  szekerét  s  marháját  néhány 
szekér  kőnek  a  hordására.  Ha  szüksége  lészen  kigyelmednek.  Nagy  János 
uram  is  jó  szívvel  jő  majd  kalákába. 

A  kaláka  reggelén  a  szószóló  ismét  végig  fut  a  falun,  de  most  nem 
szól  be  a  házakhoz,  csak  nagyokat  rikkant:  jertek  elé  kalákába,  hé!  — 
mire  itt  is,  ott  is  neki  készülődnek,  ökröt,  lovat  felcsengőznek,  bokrétáz- 
nak,  s  hogy  még  jobban  megadják  a  módját,  ökröt,  lovat  négyével  fog- 
nak össze.  Kenyér,  túró  s  pálinka  várja  a  kalákásokat  Nagy  János  uram 
udvarán  s  délben  gazdag  ebéd:  bizony  meg-megesik,  hogy  többe  kerül 
a  segítség,  mintha  gazduram  fogadott  fuvarral  hor-datja  a  követ .... 

A  régi  jó  világnak,  mikor  a  gazdaember  háza  jóformán  csak  a  mun- 
kába került,  külömben  is  vége.  A  sátortól,  melyet  az  egykor  nomád 
magyar  magával  hordott  s  ott  verte  föl,  hol  marhájának  legjobb  legelőt 
talált,  a  mai  módosan  épített,  tornáczos,  piros  cseréppel  fedett  kőházig 
ezer  esztendős  időköz  esik,  ezer  esztendőnek  lassú,  de  az  utolsó  félszáz 
esztendőben  rohamos  fejlődésével.  Ma  sok  zsellérember  külömb  házban 
lakik,  mint  még  csak  száz  év  előtt  a  kurta  nemes.  Némely  falunak  a  képe 
szinte  úgy  megváltozott  két-három  évtíz  alatt  a  maga  kicsiségében,  mint 

Budapesté  a  maga  nagyságában.  A  falunak  a  vályogfalas,  egyszobás,  kama- 
rás, zsúp-  vagy  nádfödeles  házaktól  a  két-háromszobás,  konyhás,  torná- 
czos,  cserepes  házig  van  akkora  út,  mint  Budapestnek  a  zig-zug  utczáktól 
a  palotákkal  ékeskedő  körutakig.  A  városi  épületek  hatása  mind  jobban 
szembetűnő  a  falusi  házakon,  a  falusi  ember  növekedő  igénye  nagyobb 
és  csinosabb  házat  kíván  a  réginél,  a  házaknak  külseje,  belső  felosztása, 
a  bútor  már  csak  haloványan  emlékeztet  a  régire,  vagy  éppenséggel  nem 
s  nem  csudálom,  ha  az  ezredik  év  fordulóján  a  »kiállítási  falu«  meg* 
alkotóinak  sok  gondot  és  fáradságot  okozott  az  őseredeti  jellegű  magyar 
házak  összeállítása. 

Könyvemnek  az  lévén  a  czélja,  hogy  a  magyar  nép  életét  a  jelen 
való  állapotában  tárja  az  olvasó  elé,  nem  elégedhetem  meg  azzal,  hogy 
az  olvasót  csupán  oly  házakkal  ismertessem  meg,  melyek  az  őseredeti 
jelleget  lehető  híven  őrizték  meg.  A  mennyire  fontos  a  magyar  nép  isme- 
résére a  régi  lakásviszonyok  feltüntetése,  épp  annyira  fontos  az  a  fejlődés 
is,  mely  a  házak  építésében,  belső  elrendezésében,  különösen  az  utolsó  száz 
esztendőtől,  nemzedékről-nemzedékre  kimutatható.  Ha  ennek  a  fejlődésnek 
a  feltüntetésére  a  székely  falut  használom,  ez  nem  a  székelység  iránt  való 
elfogult  kedvezés,  tisztán  annak  a  körülménynek  a  számbavétele,  hogy  a 
Székelyföldön  voltak  s  vannak  meg  leginkább  a  házépítés  terén  a  fejlődés 
kedvező  feltételei.  E  kedvező  feltételek  alatt  korántsem  az  anyagi  gyara- 
podást kell  értenünk,  hanem  az  épületanyagokban  való  bőséget,  ez  anya- 
gokhoz :  nevezetesen  a  kőhöz,  téglához  és  fához  való  könnyebb  juthatást. 
Nem  elég  az  igények  növekedése,  nem  elég  a  vagyoni  jólét  sem,  mert 
például  az  alföldi  jómódú  magyar  semhogy  messze  földről,  drága  pénzen 
hozassa  az  épületanyagot,  inkább  ellakik  az  alacsony,  nádfödelű,  vályog- 
falu házacskában  s  földjének  jövedelmét  újabb  föld  szerzésére  fordítja. 
A  székely  húsz  holdas  gazda  különb  házban  lakik,  mint  sok  alföldi  ember, 
kinek  több  száz  hold  földje  s  rengeteg  marhája  van.  Mindkettőnek  nőttek 
az  igényei  az  idők  folyamán,  de  a  székely  szegény  létére  is  könnyebben 
elégítheti  ki  azokat  a  házépítés  tekintetében,  mert  a  házépítéshez  szük- 
séges anyagok  nagy  része  nem  kerül  pénzbe,  csupán  munkába :  ezt  pedig 
nem  számítja.  Nem,  mert  oly  időben  hordja  össze  az  anyagot,  mikor  a 
mezőn  kevés  vagy  semmi  dolga  sincs. 

Ám  ha  az  őseredeti  jellegű  magyar  házzal  akarunk  megismerkedni, 
akkor  is  a  székely  házat  kell  első  sorban  szemügyre  vennünk.  Mert  akár 
•itt  találta  a  székelységet  a  honfoglaló  magyar,  akár  a  honfoglalás  után 
került  e  nép  mai  lakóföldjére,  ez  a  nép  az,  mely  a  századok  során  idegen 

népektől  elkülönülten  magában  élt,  s  minden  néven  nevezendő  ősi  szoká- 
sait legtisztábban  őrizhette  meg.  A  régi  székely  ház  s  különösképpen  a 
székely  kapu  az,  mely  legegyenesebb  úton  vezet  vissza  a  magyar  nép 
bölcsejéhez.  Az  alacsony  falú  s  aránytalanul  magas  fodelű  székely  ház  az, 
mely  leginkább  emlékeztet  ama  korra,  midőn  a  magyar  nomád  nép  volt  és 
sátrakban  lakott  s  legjellemzőbb  része  az  eresz,  melynek  ugyanaz  a  rendel- 
tetése mint  úri  házaknál  az  előszobának:  innét  nyílnak  az  ajtók  a  ház 
különböző  helyiségeibe;  szobába,  kamarába,  pinczébe. 

Az  utolsó  száz  esztendő  során  meglepő  a  fejlődés,  különösen  c  század 
második  felében,  de  azért  a  legújabb  építkezéseknél  is  nem  nehéz  egyben- 
másban  megtalálni  az  őseredetiséget.  Azt  gondolom,  megkönnyítem  az 
olvasó  dolgát,  ha  közvetlen  egymásután  bemutatom  négy  székely  ház 
alaprajzát,  más-más  korból  mind  a  négyet.  Ez  a  négy  ház  nemcsak  más- 
más korban  s  nemcsak  egy  faluban  épült,  de  egyenes  ágon  leszármazott 
családnak  a  háza   mind  a 

négy.  Meglátjuk,  milyen  volt 
a  Huszár  uram  háza,  mely 
1 770—80  közt  épült,  milyen 
az  unokájáé.  Huszár  Jánosé, 
a  40-es,  ugyanennek  a  fiáé 
a  60-as  és  az  unokájáé  a 
90-es  években.  Tudnunk  kell, 
hogy  mind  a  négy  egyszerű 
szántóvető    ember,   jórészt  egyforma  anyagi  viszonyok  közt  é!ö, 

Székelyház  alaprajza.  (1770-80.  évb..l 


földje, 


marhája  alig  több  egyiknek,  mint  a  másnak,  szóval :  nem  annyira 
daság  nőtt,  mint  nőttek  az  igények.  Nőtt  a  házban,  a  ruhában,  de  ezzel 
együtt  nőtt  a  megélhetés,  a  boldogulás,  a  gyarapodás  gondja  s  terhe  is. 
Huszár  Gábor  háza,  mely  a  negyvenes  években  degradálódott  zsellér 
házzá,  miután  két  nemzedéket  kiszolgált,  1770  táján  épült  Kis-Baczonban. 
egy  erdővidéki  faluban.  A  falubeli  jegyzőkönyv  tanúsága  szerint,  maga  a 
község  lakossága  építette  egy  szekér  burgonya  fejében,  mit  Huszár  Gábor 
Kolozsvárról  hozott  s  a  falubeliek  közt  ültetés  végett  szétosztott,  Mária 
Terézia  rendelte  meg  a  burgonya  ültetését  s  Huszár  Gábor  íi  község 
határozatából  ment  Kolozsvárra,  hogy  ott  átvegye  a  burgonyát,  melyért 
aztán  neki  házat  építettek.  Ezen  a  házon  megvan  minden,  a  mi  az  ösere- 
deti  székely  háznak  jellemzője  s  a  minőt  szórványosan  itt-ott  még  látni 
lehet  a  Székelyföldön.  Aránytalanul  magas  tetejét  bikkfa-tégla  födi.  kémény- 
nek nyoma    sincs.  Mint  e  rajz  mutatja,  nyílt  ereszből  nyílik  az  ajtó  az 

egyetlen,  de  jó  tágas  lakószobába,  jobbra  az  ajtótól  a  nagy  nyílt  tűzhely, 
mely  nemcsak  melegíti  télen  a  szobát,  de  télen-nyáron  a  konyha  helyét 
is  pótolja.  Az  ereszből  még  egy  ajtó  nyílik  a  kis  éléskamarába,  egy  meg 
a  sütőkemenczéhez,  mely  a  régi  székely  házban  ritkaság:  ezt  rendesen 
külön  födél  alá  építették,  a  lakóházzal  szemben.  A  közmunkával  épült 
háznál  azonban  bekerült  a  sütőház  is;  külön  födél  alatt  egy  kis  pálinka- 
főzőház állott:  ma  zsellérház.  Az  egész  ház  gömbölyű,  faragatlan  csere- 
fából épült  s  ablakai  udvarra  és  kertre  nyílnak,  az  utczára  egyetlen 
ablaka  sincs.  A  fődolog  nem  az,  hogy  a  gazda  az  utczára  lásson,  hanem 
hogy  lássa  az  istállóját  s  a  későbbi  építkezéseknél  is  különös  gondjuk  van 
arra,  hogy  a  lakószoba  ablakaiból  látni  lehessen  a  gazdasági  épületeket  és  a 
vendégszoba,  melyet  néhol  »tessék-háznak«  is  neveznek,  nézzen  az  utczára. 


o 

Földszintes  pinc 

ze 

O 

Lakószoba 

Ziirl  eresz 

Vendégszoba 

Pálinkafőző 
és  nyári 
1       konyha 

1 — 1 

— 1 

Kamara 

Székely  ház  alaprajza.  (Épült  1842-ben.) 

Hetven  évvel  később,  a  negyvenes  években  cpűl  az  unoka  háza, 
melynek  már  kő  a  fundamentuma  s  faragott  cserefa  gerendákból  van 
összerakva  a  íala.  A  székely  eresz  még  itt  sem  marad  el,  de  már  ez  való- 
ságos előszoba,  ajtóval  és  két  kis  ablakkal.  Ebből  a  zárt  ereszből  nyílnak 
az  összes  ajtók,  nevezetesen  balra  a  lakószobába,  melynek  két  ablaka 
az  utczára,  illetőleg  egy  kis  előkertre  nyilik,  egy  kis  ablaka,  a  »tyukleső 
ablak«  a  veteményes  kertre,  egy  másik  ajtó  szintén  balra  egy  kis  szobács- 
kába, melynek  kettős  a  rendeltetése :  mikor  még  a  székelyek  szabadon  főz- 
hették a  gabona-  és  szilvapálinkát  a  >kisüstön«,  pálinkafőző  volt,  nyáron 
meg  konyha.  Ma  nyári  konyhának  s  nagy  mosásnál  lugzásra  használják. 
Az  eresz  ajtajával  szemközt  egy  ajtó  a  pinczébe  nyílik,  mely  földszinti 
helyiség,  csupán  egyik  felében  van  gödör,  melyben  a  pityókát  vermelik  el. 
Jobbra  az  eresztől  az  első  ajtó  a  »kölcséges«  kamarába  nyílik:  ebben 
tartják  a  szalonnát,  zsirt  s  általában  a  húsfélét,  de  tartanak  benne  kisebb 

gazdasági  eszközöket  is,  ásót,  kapát,  csákányt  s  más  egyebet.  Még  egy 
ajtó  nyílik  jobbra:  a  vendégszobába,  másként  a  »nagy  házba«.  Két 
ablaka  a  virágos  kertre,  egy  az  udvarra  nyílik  s  mind  a  három  ablakon 
át  jól  lehet  látni  a  gazdasági  épületeket.  Van  még  egy  kis  » tyúkleső « 
ablaka  is,  mely  szintén,  mint  a.  másik  szoba  tyúklesője,  a  veteményes 
kertre  nyílik.  Ősztől  tavaszig  laknak  a  nagy  házban:  ez  az  az  idő, 
mikor  a  gazdának  leginkább  kell  szemmel  tartania,  mi  történik  kint  az 
istálóban,  a  pajtában,  a  csűrben,  nem  jár-e  ott  hívatlan  vendég.  Szent- 
györgy napján  legelőre  kerül  szarvasmarha,  ló,  juh,  a  takarmány  is 
fogyatékán,  s  most  már  a  háznépe  átköltözhetik  az  utczára  néző  kicsi 
házba  s  a  nagyházból  vendégszoba  lesz.  Ekkor  kerül  ki  a  konyha  is 
a  » pálinkafőzőbe «.  Egész  őszön,  télen  s  kora  tavaszon  át  a  »nagy- 
házban,«  a  lakószobában  a  konyha.  A  nagy  nyitott  tűzhelyen  sütnek, 
főznek,  melynek  végéhez  kis  takaréktűzhely  is  van  épitve,  hol  a  vizet 
gyorsabban  lehet  fölforralni.  Csupán  a  kenyeret  sütik  a  házon  kívül,  külön 
kis  házikóban,  melyben  csupán  a  sütőkemencze  áll.  Ha  még  hozzá  veszem, 
hogy  a  ház  födele  cseréppel  van  födve  s  két  kémény  rajta  és  két  végén 
a  födelet  tűzfal  szakítja  meg,  melyre  ékes  tulipántok  vannak  pingálva  — 
szembetűnővé  tettem  a  nagy  külömbséget,  mely  nagyapa  és  unoka  háza 
közt  van.  íme,  a  nagyapának  és  fiának  hetven  esztendőn  át  elég  egy  lakó- 
szoba  s  a  mellékhelyiségekből  is  csupán  az  egy  kamara  van  meg.  A  nyílt 
eresznek  semmi  egyéb  rendeltetése  mint  egyszerű  belépő,  míg  az  unoka 
házában  a  zárt  eresznek  annál  több  a  rendeltetése.  Ebből  már  nemcsak 
hogy  nyílnak  az  összes  ajtók  a  szobákba  és  apróbb  helyiségekbe,  de 
innét  járnak  föl  létrán  a  padlásra  is  (a  székelyeknél  híjju  a  neve)  s  egy- 
két bútordarab  is  látható,  akár  csak  az  uriházak  előszobáiban.  Belépvén 
a  zárt  ereszbe,  jobbról,  balról  egy-egy  kis  szuszék  áll,  melyben  rendesen 
zabot  tartanak.  Innét  szórják  ki  az  udvarra  a  zabot  a  majorságnak,  hogy 
mindegyre  ne  kelljen  fölmászni  a  híjjuba,  hol  a  hombárok  és  nagy 
gabonás  szuszékok  állanak.  Itt  nyújtózkodik  egy  hosszú  keskeny  láda  is, 
melyet  egyszerűen  padnak  neveznek  s  melyben  üres  zsákokat  s  ócska 
ruhaneműt  tartanak.  Az  eresz  gerendázataira  van  fölszegezve  a  fejsze-  és 
furútartó  tábla  is  s  ha  a  cseléd  valami  eszközt  levesz  innét,  a  gazda 
mindjárt  meglátja  s  számon  tarthatja:  estére  be  kell  hozni  s  visszatenni 
a  helyére.  És  itt  áll,  rendesen  a  létra  alatt,  a  tyúkborító  is:  ott  kotyog 
a  tyúk  az  ő  apró  csirkéivel. 

Hetven  esztendő  köz  s  mely  nagy  külömbség !  Növekedtek  az  igények 
s  fejlődött   a  gyakorlati  érzék  is.  A  székely  ház  jellemző   vonásait  meg- 

találjuk,  csak  a  ház  bővült,  s  mint  a  rajzon  is  látható,  ha  e  házból  elvesszük 
a  pálinkafőzőt  és  kamrát  meg  az  eresz  első  falát,  valóképpen  a  régi  ház 
áll  előttünk,  annyi  külömbséggel  mindössze,  hogy  a  réginek  sütőháza  helyén 
is  lakó  szoba  van:  az  egy  szobából  kettő  lett.  A  pálinkafőző  és  kamara, 
nemkülönben  az  eresz  első  része  nincs  is  a  főfedél  alatt,  ezek  csak  úgy 
hozzá  vannak  ragasztva  a  fő  épülethez. 

De  menjünk  tovább.  Alig  huszonöt  éve  múlt,  hogy  az  unoka  fölépí- 
tette házát,  az  unokának  már  házasuló  legényfia  van:  s  ez  már  nem  ala- 
píthat családot  e  födél  alatt.  Régen  elég  lett  volna  két  családnak,  hisz  a 
múlt  századbeli,  az  ősi  házban,  annak  egyetlen  lakószobájában  jó  ideig 
megfért  két  család.  Ám  az  évek  folyamán  a  negyvenes  években  épült 
házon  több  rendbéli  hiányosságot  fedeznek  föl.  A  földszintes  pincze  szűk, 
télen  hideg,  folyton  égő  parazsat  kell  belé  hordani,  hogy  a  pityóka  s 
más  egyéb  zöldség  meg  ne  fagyjon.  Nagy  baj,  hogy  nincs  külön  konyha. 
A  pálinkát  ősszel  és  télen  át  főzik,  mikor  a  mezei  munka  nem  fogja  le 
a  háznépét :  konyhának  is  használni  lehetetlenség.  Az  pedig  szintén  nagyon 
alkalmatlan,  hogy  az  asszony  ugyanabban  a  szobában  süssön,  főzzön,  mely 
egyszersmind  lakó-  és  hálószoba  is.  Kora  hajnalban  már  bejőnek  az  istálló- 
ból a  férfi  cselédek,  a  nyitott  tüzelőn  kiteregetik  nedves  kapczájukat,  ott 
szárítgatják,  ott  kötik  fel  a  bocskorukat,  miközben  fő  számukra  a  puliszka, 
melegedik  a  káposzta,  a  kiteregetett  kapczákal  egy  helyen.  Nagymosás 
idején  a  ruhaneműt  is  ugyanabban  a  szobában  teregetik  föl,  a  gerendákon 
végig  húzott  szárító  kötelekre.  Alkalmatlan  bűz  rontja  a  szoba  levegőjét. 
Az  egész  háznépe,  s  hol  nagyobb  a  gazdaság,  férfi  és  nőcseléd  egy 
szobába  szorul:  alig  lehet  mozogni,  holott  különben  a  szoba  elég  tágas 
volna.  —  Mindezt  látja  a  házasuló  legény  s  midőn  az  ő  házának  épí- 
tésére kerül  a  sor,  bár  éppen  nem  kényes  s  ö  is  mint  az  apja  nehéz 
munkában  nőtt  fel  s  bár  a  gazdasága,  melylyel  az  életet  kezdi,  jóval 
kisebb  mint  az  apjáé,  hisz  az  apa  birtokán  több  testvér  osztozkodik:  a 
házát  már  nagyobbnak,  szebbnek,  kényelmesebbnek  akarja.  Sokat  hallotta 
az  apjától  is,  hogy  a  »mai  eszével «  másként  építette  volna  a  házát. 
Először  is  a  kőfundamentumra  téglafalat  rak,  hisz  bővében  a  kő  s  olcsón 
lehet  jutni  a  téglához,  főként  ha  maga  veti  és  égeti.  Az  eresz  helyett 
elég  lett  volna  egy  kis  belépő  tornácz  s  inkább  konyhának  használja  az 
eresz  által  elfoglalt  helyet.  A  híjjuba  való  feljárót  sem  hagyja  az  eresz- 
ben, nagyon  is  nyilt,  könnyen  hozzá  férhető  helyen.  Ha  télben  szálló 
vendég  jön,  jóllehet  van  még  egy  szoba,  csak  abban  a  szobában  szállá- 
solhatja, melyben  ő  maga  és  családja  lakik,  mert  a  másik   szobát  egész 

télen  át  nem  fűtik,  hideg  mint  a  jégverem.  Mindezek  a  hiányosságok 
arra  késztetik,  hogy  a  fiu  házát  már  másként  építsék,  szilárdabban,  s 
czélszerűbb  berendezéssel. 

Es  a  már  megírtam  mód  szerint  nekikészülődnek.  Mikor  a  fiú  sor 
alá  kerül,  már  hordogatják  az  anyagot.  Ma  egy  szekér  terméskő  kerül  a 
telekre,  mely  már  uj  szerzemény  vagy  öröklött  birtok,  holnap  egy  szekér 
fenyőfa,  gerendának,  szarufának  való.  —  Esős  napokon,  mikor  mezei  mun- 
kát nem  lehet  végezni,  a  fenyőfát  kifaragják:  nem  kell  hozzá  ács,  elvég- 
zik maguk.  Két-három  esztendei  készülődés  előzi  meg  az  építést  s  leg- 
fönnebb  a  homok  hordását  hagyják  az  építés  idejére.  A  faluban  nagy 
érdeklődéssel  kisérik  a  ház  építését :  eddig  még  csak  a  templom  a  tiszta 
kő-  és  téglaépület  —  ez  lesz  az  első  tiszta  kőház.  Kő   a  fundamentuma, 

Széhelyház  alaprajza.  (Épült  1864- ben.) 


tégla  a  fala,  cserép  a  födele.  Mivelhogy  a  falu  határán  van  ahhoz  való 
anyag,  jórészt  maguk  vetik  a  téglát,  a  fedő  cserepet.  Maguk  égetik  a 
mészkövet,  melyet  a  Rika  erdejéből  hoztak  apránkint  vagy  a  falubeliek 
segítségével.  Téglának,  cserépnek,  mésznek  a  kiégetése  nem  kerül  pénzbe : 
a  hozzá  való  fát  ingyen  kapják  az  erdőből.  Ingyen  az  épület-fát  is,  csak 
haza  kell  hordani,  ki  kell  faragni.  Mindezt  a  munkát  pedig  nem  számít- 
ják, itt  az  idő  még  nem  pénz.  A  tervet  nem  építőmester  csinálja,  a  kőmi- 
vesek  rendszerint  napszámra  dolgoznak :  ezeknek  a  munkája,  az  ajtó  és  ablak 
ami  pénzbe  kerül.  Ám  azért,  ha  az  idegen  arra  vetődik  s  látja  kívülről 
a  házat,  azt  hiszi,  uri  ember  lakik  benne.  Az  utczára,  udvarra  és  kertre 
nyíló  ablakokon  zöld  zsalukáter,  az  ablakok  is  jóval  nagyobbak,  mint  a 
régi  házakon,  az  ajtók  is  föstve  vannak,  még  pedig  halványkékre.  Csinos 
tégla-oszlopos,  lépcsős  tornáczról  nyílik  az  ajtó  a  legnagyobb  szobába.  Ez  az 

igazi  lakó  szoba :  közepén  ebédlő  asztal,  oldalt  két  ágy,  fakanapé,  almáriom 
s  a  konyhára  nyiló  ajtó  mellett  érczkályha,  A  lakószobából  jobbra  a  vendég- 
szobába nyitunk,  ebből  az  »oldalszobába«,  ezen  azonban  nincs  ajtó. 
Ez  még  ragaszkodás  a  régi  szokáshoz.  Az  oldalszoba  volna  a  tulajdonképpeni 
vendégszoba,  s  a  vendégszoba  volna  a  család  háló  szobája,  de  mintha 
éreznék,  hogy  ez  nem  gazdaemberhez  való,  hirtelen  haladás,  uraskodás 
volna,  megmaradnak  az  első  szobában:  ez  a  család  étkező  és  háló  helyi- 
sége. A  vendégszoba  meg  az  oldalszoba  megmarad  »tessék«-szobának 
s  a  vendég  téli  időben  is  bátran  fekhetik  itt  le,  mert  ha  nem  is  fűtik 
állandóan,  bár  megvan  az  érczkályha,  kap  anyi  meleget  a  nappaliból, 
hogy  szükség  esetén  hamar  be  lehet  fűteni.  Ám,  ha  leány  van  a  ház- 
nál, időnként  fűtik  is,  mert  ebben  a  szobában  tartják  a  telelő  virágokat. 
De  ami  legkényelmetlenebb  volt  a  régi  házban :  a  konyha  már  itt  külön  szoba, 
nagy  tágas  helyiség.  Itt  étkezik  a  cselédnép,  sőt  a  háznépe  is,  ha  nincs 
vendég.  Mert  a  kivül  úrinak  tetsző  ház  népe,  ősrégi  szokás  szerint,  a 
cselédet  a  család  tagjának  tekinti  s  vele  együtt  étkezik.  E  szokástól 
csak  akkor  tér  el,  ha  vendég  van  a  háznál.  A  konyhából  lépcsőn  jutunk 
fel  a  kamarába,  a  kamara  oldala  mellett  ismét  lépcső  vezet  a  híjjuba  s 
mert  a  konyhából  a  kamara  felé  nyiló  ajtó  nem  nyilik  egyenest  a  kama- 
rába, hanem  ennek  külön  ajtaja  van,  kevésbbé  lehet  tartani  attól,  hogy 
idegen  hozzá  jut.  A  kamara  alatt  van  a  földbe  ásott  pincze  s  a  kamara 
ajtaja  előtt  levő  benyílóban  a  lappancs,  melyen  át  le  lehet  jutni  a  pinczébe. 
De  van  a  pinczének  más  bejárója  is.  A  konyhából  nyitott  tornáczba 
lépünk  s  ebből  a  nyitott  tornáczból  lépcsők  vezetnek  le  a  sütőkemenczé- 
hez  és  a  pinczéhez. 

Falusi  felfogás  szerint,  ez  a  ház  s  ennek  berendezése  túlságosan 
kényelmes,  úrias,  s  mert  gazdaembernek  épült,  van  is  egy  nagy  hibája:  a 
lakószoba  ablakai  nem  nyílnak  a  gazdasági  épületekre.  A  vendég-  és  oldal- 
szoba ablakai,  egy  kis  előkerttel,  az  utczára  néznek  s  ez  még  helyes 
volna,  ámbátor  az  uri  vendéget  zavarja  az  utczai  lárma,  de  a  lakószoba 
tornáczra  nyíló  két  ablaka  az  udvarra,  az  ajtóval  szemben  eső  egy  ablaka 
a  gyümölcsös  kertre  néz,  pedig  a  gazdasági  épületek  az  udvar  hátsó 
felében  vannak,  csak  a  konyha  ablakaiból  lehet  látni  azokat.  Ezen  nagyon 
könnyű  lett  volna  segíteni,  ha  t.  i.  a  háznak  azt  a  részét,  melyen  az 
oldalszoba,  a  nappali  egy  ablakos  fele  és  a  kamara  van,  az  utcza  felé 
fordítják,  ám  akkor  a  ház  szebbik  felét  nem  látják  az  utczáról.  Erre 
pedig  sokat  adnak  ma.  Még  száz  év  előtt  ezzel  nem  gondoltak.  Láttuk, 
hogy  a  Mária  Terézia  korabeli  háznak  az  utczára  egyetlen  ablaka  sincs. 


Fészek-rakás.  15 


A  régihez  képest  nemcsak  a  szobák  szaporodásában  látom  a  fejlő- 
dést a  hatvanas  évek  elején  épült  háznál,  hanem  abban  is,  hogy  födele 
alá  került  a  konyha.  Sőt  főként  ebben.  De  itt  sem  áll  meg  a  gazdája  s 
alig  telik  el  tizenöt  év,  a  konyhát  már  nyári  időben  alkalmatlannak 
találja  s  a  hátsó  nyílt  tornácztól  néhány  lépésnyire  egy  kis  házikót  épít: 
ez  a  nyári  konyha,  melynek  oldalához  még  színalja  is  van  ragasztva 
ez  alatt  egy  hosszú  asztal:  e  körül  vacsoráznak  a  napszámos  embe- 
rek az  egész  háznépével  együtt.  Természetesen,  az  asztalfőn  ott  ül 
a  gazda. 

Ezek  után  csak  természetes  az  érdeklődésünk:  milyen  házat  épít  e 
ház  gazdája  a  fiának.  Ez  a  ház  már  a  kilenczvenes  években  épül.  Mind- 
össze harmincz  évnyi  időköz  a  két  ház  között,  de  a  külömbség  feltűnő. 
Látszik,  hogy  az  apa,  mikor  építésbe  fogott,  számba  vette  az  ő  házának 
egynémely  hiányosságait.  Az  ő  házának  építésénél  meglehetős  nagy 
hibát  követtek  el,  a  mire  csak  pár  év  múlva  jöttek  rá:  a  fundamentom 
fölött  azonnal  téglával  kezdették  rakni  a  falat,  a  mi  nagy  baj,  mert  a 
rácsapódó  eső  lemossa  a  vakolatot  s  rontja,  bontja  a  téglát,  míg  a  ter- 
méskő sokkal  inkább  ellenállott  volna  az  időjárás  változásainak.  Nagy 
hiba  az  is  a  gazdaember  szemében,  hogy  a  lakószoba  nem  nyílik  a  gaz- 
dasági épületekre.  Az  utczára  nyíló  ablakok  s  az  utcza  között  csak  egy 
lépésnyi  előkert  van  s  az  utcza  pora  megszállja  az  ablakot,  meg  a  szoba 
bútorait.  A  hijjuba  is  nehéz  a  feljárás.  A  konyhából  garádics  vezet  a 
kamarához  s  ennek  oldala  mellett  túlságosan  meredeken  vezet  föl  a  gará- 
dics a  hijjuba,  pedig  ott  tartják  a  gabonát  s  annak  felhordása,  lehordása 
sok  vesződséggel  jár. 

Mind  ezeket  a  bajokat  elkerülik  az  új  háznál.  Ennek  a  külseje  is 
úri  ház  hatását  teszi.  A  fundamentomon  felül  egy  méternyi  magasságban 
három  sor  faragott  kővel  kezdődik  a  fal  s  erre  jön  aztán  a  tégla.  Ennek 
a  falnak  az  alját  csapkodhatja  eső,  hó,  nem  árt  neki :  megáll  örök  időkre. 
A  szűk  tornáczból  tágas  veranda  lett,  mely  kiszögellik  a  főépületből:  a 
régi  eresz  ez  új  kiadásban.  Faragott  kőlépcsők  vezetnek  a  verandára, 
melynek  üveges  az  oldala.  Hat  méter  a  hossza,  három  méter  a  széles- 
sége, tehát  elég  nagy  szoba,  s  mert  kályhának  is  van  hely,  itt  teleltetik 
a  virágot,  itt  tarthatják  tavaszszal  a  melegágyakat:  nem  kell  félteni  a 
vetemény-  és  virágmagvakat,  ha  kikelnek,  az  elfagyástól. 

Az  üveges  verandából,  mely  előszobának  is  nevezhető,  az  ebédlőbe 
nyílik  az  ajtó,  s  ebből  ismét  két  szoba  nyílik:  balra  a  vendégszoba, 
jobbra  a  lakószoba.  A  vendégszobának  mind  a  három  ablaka  virágos  és 

veteményes  kertre  nyílik,  melyben  néhány  gyümölcsfa  is  van  s  jó  magas 
kőkerítés  húzódik  az  utcza  felől:  ide  már  nem  száll  be  az  utcza  pora, 
mert  az  előkert  akkora,  hogy  kényelmesen  lehetne  rá  egy  házat  építeni. 
A  lakószobából  ismét  két  ajtó  nyílik,  egyik  a  kamrába,  másik  a  kony- 
hába s  a  konyhának  két  ajtaja  van  ismét,  egyik  az  udvarra  nyílik  lépcsők- 
kel, a  másik  födött  tornáczba:  itt  van  a  sütőház.  A  nyílt  tornáczból 
lépcső  vezet  le  egyenesen  a  gyümölcsös  kertbe.  A  gazdasági  épületek 
szembe  esnek  a  lakószoba  és  a  konyha  ablakaival:  a  gazda  figyelmét 
semmi  sem  kerülheti  el,  a  mi  az  istállóban,  csűrben  történik. 

íme  mi  lett  a  múlt  századbeli  egyszobás  faházból  e  század  végére ! 
S  míg  az  úri  házaknál  nemcsak  városon,  de  falun  is  azt  látjuk,  hogy  a 

kényelem  dolgában  nagy  a  fejlődés,  ellenben  a  falak  egyre  vékonyabbak 
lesznek  s  így  az  épületek  korántsem  oly  tartósak,  mint  a  régiek,  a  gazda- 
emberek háza  nemcsak  a  praktikus  beosztás  tekintetében  fejlődött  nagyot, 
de  maga  az  építkezés  is,  annak  a  szilárdsága,  tartóssága  folyton  fejlő- 
dött. Az  erdők  ritkulása  az  erdős  vidékek  lakóit  is  rávitte  a  kőházak 
építésére,  mert  kő  van  bőven  s  téglának,  cserépnek  alkalmas  agyag  is. 
És  újabban  már  azzal  sem  elégesznek  meg,  hogy  a  formátlan  termés- 
kővel kezdik  a  falrakást:  a  terméskövet  a  fundamentumba  temetik  s  ma 
már  a  Székelyföldön  nem  ritkaság  az  oly  ház,  melynek  faragott  kő  az 
alja,  faragott  kő  a  garádicsa.  Sőt  vannak  faluk,  hol  feltűnő  sok  az  olyan 
ház,  melynek  alja  faragott  kő.  A  bikkfa-téglafödél  mind  ritkább  s  helyét 
elfoglalja  a  piros  cserép,  nemkülönben  ritkulnak,  erősen  ritkulnak  a  szalma- 

födelek  is.  Legjobban  tartja  magát  az  apró  fenyőzsindelyes  födél,  külö- 
nösen Csíkmegyében,  hol  ehhez  olcsóbban  jutnak,  mint  a  cseréphez.  És 
pusztulnak,  erősen  pusztulnak  a  híres  » székely  kapuk «  is.  Vannak  faluk, 
hol  már  híre-nyoma  sincs  a  magas,  gala.mbbugos,  virág-  s  egyéb  díszektől 
ékes  székely  kapuknak,  néhol  egy-kettő'  a  régi  időkből,  új  vajmi  kevés. 
A  székely  kapu,  mely  leginkább  őrizte  meg  a  székely- magyarságnak 
keleti  eredetét,  szemnek  tetsző,  de  költséges,  fáradságos  is  az  építése, 
nem  is  ért  hozzá  minden  ember  s  a  jelenkor  embere  a  fáradságot  s  költ- 
séget nem  a  kapura,  hanem  a  házra  fordítja.  Ám  azórt  a  mai  kapu  sem 
hevenyészett  munka:  nagy  és  kis  kapunak  kőből  és  téglából  rakott  a 
lába,  melyet  kapubálványnak,  néhol  kapuzábénak  nevez  a  székely  ember, 
újabban  meg  lehet  látni  olyan  kapubálványokat  is,  melyek  egészen  fara- 
gott kőből  vannak  rakva,  szóval:  a  kapu  képe  a  ház  képéhez  igazodik, 
a  minthogy  a  városias  külsejű  újabb  székely  házzal  már  sehogysem  illenék 
össze  az  őseredeti  jellegű  székely  kapu.  Körülbelől  oly  visszásán,  ízlés- 
telenül festene  ez,  mintha  valaki  sujtásos  dolmányt  és  pantallót  viselne. 
A  székely  kapu  és  székely  ház  egymás  kiegészítője,  e  kettő  együtt 
tünteti  fel  teljes  valóságában  a  székely  őseredeti  építkezést,  melynek 
Keleten  van  a  bölcseje.  Ennek  az  építkezésnek  maholnap  már  csak  egyes 
emlékeivel  találkozunk,  a  megélhetés  növekedő  gondjai  mind  kevesebb  és 
kevesebb  időt  engednek  a  sok  munkát  és  türelmet  kivánó,  különbnél 
különb  díszektől  ékes  kapuk  építésére  s  az  új  » székely  kapu«,  mely  az 
ősréginek  mintájára  készül,  egyre  ritkább.  A  jelen  kor  székelye  már  keve- 
sebb gondot  fordít  az  építésnél  a  külső  czifraságokra,  annál  többet  házának 
belső,  a  réginél  kényelmesebb  elrendezésére.  A  városi  hatás  erősen  meg- 
látszik már  a  szobák  bútorzatán  is  s  a  tulipános  ládákat,  a  fiókos  »kasz- 
teneket«  rohamosan  szorítja  ki  az  olcsóbb  fajta  ruhaszekrény,  a  régi 
pohárszéket  az  üvegajtós  szekrény,  a  fal  mentén  hosszan  elnyúló  padládákat, 
a  fakanapékat  a  divány.  A  gerendáig  érő  vetett  ágyak  is  ritkulnak,  s  a 
lakószobákban  két-három  ágy  is  van  s  csupán  a  szegényebb  rendű  emberek 
házában  látsz  csak  egy  ágyat  (ebben  fekszik  férj  és  feleség)  s  alatta  a 
karikás  ágy  a  gyermekeknek.  Azt  lehetne  mondani,  hogy  a  székely  nép  a 
külső  mutatósságra  való  hajlandóságot  a  kapuról  saját  magára,  a  ruházko- 
dására vitte  át,  ebben  —  a  mint  mondani  szokták  —  űzik  egymást. 
Csakhogy,  míg  régen  a  ruha  jóformán  a  háztól  került  ki  s  a  maga  egy- 
szerűségében is  nemcsak  tetszőbb  volt,  mert  magán  viselte  az  eredetiség 
jellegét,  ma,  ama  vidékek  kivételével,  melyek  váfostól,  vasúttól  távolabb 
esnek,  a  ruházkodás   is,  főként   a  nőké,  városias  jellegű   kezd  lenni.  De 

erről  később.  Ez  a  változás,  az  igazi  magyar  parasztviselettől  való  eltávo- 
lodás különben  is  az  egész  ország  népére  szól. 

Térjünk  vissza  a  székely  kapuhoz.  Ha  tiszta  képet  akarunk  nyerni 
a  jelenről,  vissza  kell  pillantanunk  a  múltba.  A  mai  gyors  n  élő  embernek 
megbocsáthatjuk,  ha  kerüli  az  építkezésben  a  nehezebb  feladatokat,  ha 
rövidebb  idő  alatt,  kevesebb  fáradsággal  és  költséggel  építi  a  kapuját,  mely 
rendeltetésének  éppúgy  megfelel,  mint  a  régi.  Az  építkezés  módja  változ- 
hatik,  a  nép  lelke,  annak  jellemző  vonásai  öröklődnek  nemzedékről  nem^ 
zedékre  s  a  magae,  galambbugos  székely  kapu  nemcsak  az.  őshaza  felé 
vezet,  de  elvezet  a  nép  lelkéhez  is.  Mit  olvasok  én  le  a  régi  székely 
kapuról?  Leolvasom  a  népnek  az  örök  szép  iránt  való  erős  érzékét. 
A  kapulábak  virág-,  lomb-  és  madárdíszítéseiben  megtalálom  költői  lelkét, 
a  galambbugban  szelidségét,  jámborságát,  alatta,  a  kapu  homlokán  ékes- 
kedő felirásokban  vallásosságát,  Istenben  való  erős  hitét,  kinek  segedelme 
nélkül  a  gyarló  ember  semmibe  sem  foghat  s  megtalálom  vendégszere- 
tetét, mely  nem  tesz  különbséget  az  emberek  fajtája,  felekezete  közt, 
csak  a  becsületes  szivet.  Istennek  és  hazának  szeretetét  követeli  meg  az 
utazótól . .  . 

>Ha  Istened',  hazád'  szereted,  bejöhetsz, 
De  álnok  sziveddel  fel  s  alá  elmehetsz.* 

A  székely  kapu  az  ő  galambbugjával,  felirásaival,  virág-  és  madár- 
díszeivel megritkult,  de  a  róla  leolvasott  jellemvonások  kivesztek-e  a 
népből?  Nem,  nem!  A  székely  ember  nem  e  szavakkal  fogadja-e  ma  is 
a  szálláskérőt :  Istené  a  szállás  ?  Nem  mondja,  soha  sem  mondta :  a  szom- 
széd jobb  ember,  mint  én.  Pedig  közvetlen  szomszédságában  él  annak  a 
népfajnak,  melyet  ezzel  a  mondással  jellemeznek. 

Nagy,  dicséret  illeti  Huszka  József  tanárt,  ki  bejárta  az  egész  Székely- 
földet s  képben  és  Írásban  megmentette  az  utókornak  a  székely  kaput  és 
házat.  Az  ő  könyvében,  A  székely  ház-han  gazdag  gyűjteményét  találjuk 
a  régi  székely  kapunak  és  háznak,  a  legjellemzőbbeknek.  Udvarhely, 
Csík-  és  Háromszék  vármegye  földjéről  mutatja  be  páratlan  szorgalmának 
eredményét.  Az  ő  kalauzolása  mellett  bátran  elindulhatunk,  ízről  végre 
megismerkedünk  a  székely  kapuval.  Három  függőlegesen  álló  gerenda, 
melyet  egy  vízszintes  gerenda  köt  össze,  valamennyi  négyszögű:  ez  á 
kapu  váza.  A  függőleges  gerendák  a  kis  és  nagy  kapunyilás  kapufélfái, 
melyeket  némely  vidéken  kapuzábénak  neveznek. 

(Valld  meg  nekem,  kapuzábé, 

Ki  jár  este  melletted  bé.  Székely  nóta.) 

Igen,  ez  a  négy  gerenda  a  székely  kapu  váza.  A  vízszintes  gerenda 
fölött  áll  a  galambbúg,  az  igazi  székely  kapu  e  nélkül  el  sem  képzelhető. 
A  még  olyan  díszes  kapu  is  hiányos  a  galambbúg  nélkül,  a  nóta  is 
megszólja,  mondván: 

Czifra  kapu,  de  nincs  galambbugja, 
Büszke  legén,  ha  galambja  volna ! 

A  galambbúg  födele  a  székely  ház  födele  kicsiben.  Két  oldalt  és  két 
végén  lejtősen  van  zsindelyezvé  s  mindkét  végének  az  ormán  kopja  vagy 
kereszt,  a  szerint  a  mint  protestáns  vagy  katholikus  ember  építette. 

Kis  és  nagy  kapu:  e  két'  főrésze  van  a  kapunak.  A  kis  kaput  két 
méternyi  magasságban  a  kapufélfákat  összekötő  gerenda  választja  el  a  felső 
rácsos  vagy  czímeres  négyszögű  tértől,  mint  az  a  derzsi  kapun  is  lát- 
ható. Kis  és  nagy  kapunál  a  kapu  ívét  két  rézsútos  kötőgerenda  alkotja. 
A  kapuk  főalakja  —  írja  Huszka  —  többé-kevésbbé  azonos,  s  a  galamb- 
búgos  nagy  kapuk  szerkezet  vagy  ívkimetszés  tekintetében  alig  osztá- 
lyozhatók, mert  lapos  ív,  félkör,  patkóív  a  legkülönbözőbb  helyeken  és 
mindenféle  díszítéssel  található  újabb  és  régibb  példányokon.  Sokkal  alkal- 
masabbnak kínálkozik  a  díszítés  szerint  való  osztályozás,  mert  itt  már 
némi  helyhezkötöttséget  is  találunk.  Nevezetesen :  az  udvarhelyvidéki  kapuk 
indás,  hármas  levelű  díszétől  nagyon  elüt  a  csíki  lóherés  és  pálmás  kapu. 
Helyes  osztályozási  alapul  kínálkozik  a  díszítés  milyensége  mellett  a  kis 
kapu  fölött  levő  ablaknyílás  alakítása  is.  Ha  ezeket  az  ablakfülkéket  és 
a  díszítéseket  vesszük  alapul,  a  székely  kapunak  három  főcsoportját 
találjuk.  Az  első  főcsoportba  tartoznak  azok  a  kapuk,  melyeknél  a-  kis 
kapu  fölött  levő  tér  egészen  betöltött  síkfelület,  szóval  egy  darab  deszka, 
mely  tele  van  mindenféle  ékítésekkel.  A  második  főcsoportba  azokat  a 
kapukat  sorolja  Huszka,  melyeknél  a  kis  kapu  fölött  levő  tér  egy  nagy 
kerek  ablak,  vagy  több  kis  kerek  ablak  van  egybe  alkotva.  A  harmadik 
főcsoportnál  a  kis  kapu  fölött  rácsos  ablaknyílás  van,  s  ez  különösen 
Csíkmegyében  divatos.  Ám  e  főcsoportokban,  különösen  díszítés  tekinte- 
tében a  különféleség  egész  tömegével  találkozunk,  mindmegannyi  emlékeit 
a  régi  időknek.  A  pálma,  a  háromszoros  lóhere,  a  »székely  liliom«,  tulipán, 
rózsa,  szegfű,  gránátalmafa,  nap  és  hold,  melybe  beleharap  a  medve 
(czímer-e  vagy  meséből  vett  kép,  ki  tudná?),  a  madárvilág  (a  német 
világ  hatásaként  a  kétfejű  sas  is),  nagy  ritkán  emberi  alakok  is  —  ime 
nagyjában  a  székely  kapu  díszei. 

Újabb  időben  —  olvassuk  Huszka  könyvében  —  a  nagy  galamb- 
búgos  kapuk  mellett  és  helyett,  különösen    Udvarhelymegyében,    divatba 


jött  a  szintén  galambbúgos  Ids  kapu,,  a  szabad  nagy  kapuval,  melynek 
magánosan  álló  kapufélfája  a  kis  kapuval  fönt  nincs  összekötve.  A  dísz 
azonban  az  ilyen;  szegényesebb  szabású  kapukon  is  ugyanaz  marad,  bár 
á  kapufélfák  felsÖ  magános  pálmája  számára  gyakran  nincs  hely  s  így 
az  idők  takarékoskodó  szelleme  megfosztja  e  kapukat  egyik  jellemző 
díszétől.  De  a  mi  dísz  e  kapukon  látható,  mind  a  régi  világba  vezet 
vissza  s  kétségtelennek  látszik  Huszka  szerint,  hogy  e  kapuk  díszét 
magukkal  hozták  a  székelyek  s  ezredéve  faragják  tovább  kapuikon.  Ter- 


Ud varhely síéki  ház  és  kapu,  galambbug  nélLül.  (Huszka  könyvéből.) 

mészetesen,  az  épületfa  fogytával,  mind  ritkábbakká  lesznek  ezek  a  virág- 
díszektől ékes  kis  kapuk  is,  a  kapufétfák  helyét  kapubálványok  foglalják 
el,  melyeknek  legújabban  faragott  kő  az  alja,  éppen  mint  a  házaknak 
nincs  rajtuk  galambbúg,  a  bálványok  egészen  szabadon  állanak,  minden 
különösebb  dísz  nélkül,  rendszerint  fehérre  meszelve.  Ehhez  igazodik  a 
nagy  kapu  is,  melynek  egyik  bálványa  közös  a  kis  kapuéval  s  maga  az 
igazi  kapu  léczes  sövény.  Ez  a  kapu  közel  sem  olyan  költséges,  mint  az 
Őseredeti  székely  kapu,  közönséges  mesterember-munka.  Szóval:  mennél 


I, 

tovább  haladunk  az  idővel,  annál  kevesebb  a  székely  kapu  s  maholnap 
csak  Huszka  József  nagybecsű  könyvében  találkozunk  velők. 

A  díszek  mellett  a  székely  kapu  egyik  jellemző  része:  a  felírás. 
A  házaknak,  az  úgynevezett  félkontyos  fedelű  házaknak  a  homlokán  rend- 
szerint csak  az  építés  esztendeje  van  följegyezve  és  az  építő  házaspár 
neve  s  csak  az  esetben  van  ott  valami  jelmondat  vagy  vers,  ha  hiányzik 
a  galambbúgos  nagy  vagy  kis  kapu  Ott,  hol  a  ház  előtt  galambbúgos 
kapu  van,  azokat  az  érdekes  feliratokat  a  kapukon  találjuk,  a  mi  termé- 
szetes: az  utasnak  a  kapu  tűnik  először  szemébe,  ez  beszél  a  gazda 
helyett,  ez  mondja  meg,  ki  lakik  a  kapun  belől,  ez  adja  tudtul,  hogy  kit 
lát  jó  szívvel  a  gazda  s  kit  nem.  A  legszokottabb  felírás  a  már  említett 
két  soros  vers: 

Ha  Istent  s  hazádat  szereted,  bejöhetsz, 
Ha  álnok  szivü  vagy,  fel  s  alá  elmehetsz. 

Ennek  a  felírásnak  több  változata  van,  például: 

Jó  szivü  hív  barát,  kapumon  bejöhetsz, 
Álnok  kétszinkedő,  előtte  elmehetsz. 

Vagy : 

Az  egyenes  szivüt  ezen  kapu  várja, 
Kétes  szivüt  pediglen  szépen  kizárja 

Egy  másik  kapun: 

Itten  járó  embertársam,  ha  erényes  kebeled. 

Akkor  nyiljon  neked  kapunk  s  legyen  Isten  te  veled. 

Általában  nem  igen  veszik  át  szórói-szóra  egymástól  a  feUrást, 
egy-két  szóval  módosítják.  Némely  kapun  meg  oly  felírás  van,  melyet 
nyilván  valamelyik  templomkerítésnek  a  kapujáról  másoltak  le,  például  ez : 

Az  Úr  aláz  és  magasztal. 
Megszomorít  és  vigasztal, 
Ha  akar  ! 

Van  tréfás  hangú  felírás  is: 

Ki  bé  akar  jőni,  békés  szívvel  légyen. 
És  nagy  botfa  légyen. 
Mert  ha  lopni  akar. 
Én  még  utói  érem. 

De  nehogy  a  jó  embert  is  visszariassza  ez  a  felírás,  nyomban  utána 
teszi  ezt  is: 

Jó  szivü  hív  barát,  kapumon  bejöhetsz. 

Nagyon  sok  kapun  olvasható  ez  a  szép  mondás :  Áldás  a  bemenőknek, 
Békesség  a  kimenőknek.  Vagy:  Békesség  a  benlevőknek,  Egészség  a 
kijövőknek. 

Zergessetek,  megnyittatik. 
Kérjetek  és  megadatik, 

ez  a  bibliai  mondás  is  sok  kapun  olvasható,  az  oklándi  unitárius  papi 
ház  kapuján  pedig,  melyet  1869-ben  épített  az  eklézsia,  ez  áll:  > Isten 
akaratját  hirdető  és  szóló  lak,  Itt  ne  menj  be  prédálós  kóbolló«. 

A  kegyes,  vallásos  lélekre  valló  felírásoknak  se  szeri,  se  száma.  Ilyen 
ez  is:  Isten,  mennyeknek,  földnek  megadója.  Reményünk,  csak  tebenned 
bizunk.  Isten,  légy  nekünk  vezérünk. 

Ehhez  hasonló: 

Algy  meg,  Uram,  kimentembe, 
Vezérelj,  kormányozz,  vissza  térésembe. 

A  házak  homlokán  leggyakoribb  egy  négy  soros  vers,  mély  különös 
hatást  tesz  az  olvasóra.  A  ház  fölépült  Isten  segedelmével,  de  a  gazdá- 
nak nem  tiszta  az  öröme:  mi  haszna,  hogy  építette  a  szép  házat,  ha 
maholnap  más  költözik  belé  helyette. . . . 

Legelső  házam  volt  rengő    bölcsőm  fája, 
Az  utolsó  lészen    koporsóm  deszkája. 
Mi  haszna,  szép  házat  kőből  építettem. 
Más  költözik  belé  maholnap  helyettem. 

E  borongós  hangú  versről  sokáig  azt  hittem  magam  is,  hogy  a 
néptől  ered,  de  nem  rég  Kanyaró  Ferencz  kolozsvári  tanár  kimutatta 
hogy]  azt  Gyöngyössy  János  uj-tordai  pap  és  poéta  írta  1784-ben, 
ugyanaz,  kit  Kazinczy  Ferencz  sokszor  csipkedett  a  népieskedéseért. 
Gyöngyössy  verseinek  első  kiadásában  olvasható  e  vers  s  a  poéta  meg- 
jegyzése, hogy  azt  egy  tordai  jóakarójának,  ki  kőházat  épített,  a  kéré- 
sére írta. 

A  tordai  házról  aztán  az  egész  Székelyföldön  elterjedt  a  vers,  mely 
nagyon   megtetszhetett  a  mélázásra  hajló  székelyeknek. 

Természetesen,  Gyöngyössy  versén  itt  is,  ott  is  változtattak:  tettek 
hozzá  meg  elvettek  belőle,  a  mint  az  alábbi   példák  mutatják: 

Isten  segedelméből 

Építette  Buna  Márton 

Párjával  Rab  Sárával.  Anno  1854-ben. 


Alája  jön  Gyöngyössy  verséből: 


Nekem  első  házam  az  bölcső  deszkája, 
A  második  pedig  ezen  háznak  fája. 
A  harmadik  lészen  koporsóm  deszkája. 

Egy  másik  házon  már   a  Gyöngyössy  versével   kezdődik  a   feiirás: 

Mi  haszna  szép  házat 
Kőből  építettem: 
Költözik  maholnap 
Más  belé  helyettem. 
Ez  ház  építtetett 
t  Kis  Gergely  számárai 
Sok  álnok  szíveknek 
Mérges  boszujára. 

Alig  egy  pár  szó  eltéréssel,  még  pár  év  előtt  olvasható  volt  Gyöngyössy 
verse  egy  erdővidéki  házon  is  (Udvarhelymegyében,  Bibarczíalván),  mely 
falu  bizony  jó  messzire  esik  Tordától.  Tehát  a  múlt  századbeli  poéta  ver- 
sét nemcsak  a  tordavidéki  nép  őrizte  meg  több  mint  száz  esztendőn  át, 
de  eltérj  edett  az  az  egész  Székelyföldön.  így  szolgáltat  az  idő  elégtételt 
a  jó  Gyöngyössy  Jánosnak,  ki  a  nép  lelkébe  látott,  s  megérezte  azt  a 
szomorú  hangulatot,  mely  az  ujonan  épült  ház  fölött  lebeg,  mely.  az  uj 
ház  szerezte  örömet  megzavarja. 

lm,  a  székely  : kapu  és   ház   már  kívülről-  hirdeti    néked,  hogy,   ha 

bemégy:  istenfélő,  kegyes,    vendégszerető   és'  költői    lelkű  népet   találsz. 

Akár  a   maga  lelkéből   fakad,  akár  mástól   vesz  vagy  átformál,   minden- 

^     képpen  kitűnik  a  szép  iránt  való  erős  érzéke:   az  építés   módjában  is,  s 

azokban  a  felírásokban  is,  melyekkel  házát,  kapuját  ékesití. 

A  maga  egyszerűségében  mennyire  megkapó  ez  a  vers  is: 

Elkészült  már  e  ház  az  Urnak  nevében ! 
Jakab  Márton  által,  az  ő  életében. 
És  Foris  Marisnak  gazdasszonylétében. 
Es  az  Ur  Istennek  áldott  szent  nevében. 

Ilyenformán  indul  ez  a  felírás  is: 

Ez  ház  újíttatott  az  Urnák  nevében, 
Fejér  János  által,  az  ő  életében. 

Itt  megszakad  a  vers  ezzel:  Épült  1865-ben.  De  aztán  tovább  foly 
a  vers  e  szép  gondolattal: 

A  •mii  sorsunk,  minden  az  Istenen  áll, 
Nála  minden  jó  sziv  vigasztalást  talál. 

Olvasván  e  felírásokat  házakon  és  kapukon,  önkéntelen  vágyat 
érzünk,  belépni  a  kapun,  mely  áldással  fogad,  békességet  igér  nekünk, 
hogy  közelebbről  lássuk  —  a  székely  háznak  külsejét,  belsejét.  Habozás 
nélkül  léphetünk  be,  nem  csak  az  ajkokon,  a  szivekben  is  ott  van  a  föl- 
melegítő,  biztató  Istenhozott:  »Istené  a   szállás^. 

A  régi  székelyház  legjellemzőbb  része,  mint  már  említettem,  a  nyílt 
eresz,  melynek  hasonmását  csak  Khináhan  találjuk,  nemkülönben  a  magas 
sátoros  tetőnek  is,  mely  szintén  egyik  jellemzője  a  székely  háznak.  A  nyílt 
ereszen  néhol  czifrán  kivágott  deszkarácsozás  látható,  mely  magában 
foglalja    a   tornácz  oszlopait  is,  mi    által    az    eresz   kibővül.  Az    ereszt 


Udvarhely  széki  kiskapu. 

ez  a  rácsozás  megvilágítja,  szellőssé  teszi  s  belülről  Jól  lehet  kilátni  az 
udvarra,  míg  kívülről  belátni  nem  lehet.  »Az  eresznek  ezt  az  elrácsozását  — 
írja  Huszka  —  ma  sem  Khinában,  sem  Perzsiában  nem  találjuk.*  Azt 
hiszi,  hogy  a  székely  ház  ez  igazán  magában  álló  sajátsága  a  régi 
hárem  életre  vezethető  vissza.  A  lakás  két  része  is  talán  ennek  a  marad- 


ványa,  egyik  a  nők  lakosztályául  szolgálván.  A  rács,  az  eresz  e  szabad 
ellenzője,  lehetségessé  teszi  a  közlekedést  a  lakosztályok  közt,  melyeknek 
ajtai  az  ereszbe  nyíltak,  a  nélkül  hogy  az  udvarról  az  ereszbe  megjele- 
nőket látni  lehetett  volna.  Az  eresz  szolgált  a  nők  üdülőhelyéül  is,  mert 
szabadban  és  mégis  fedve  voltak.  Perzsák,  párthusok,  hunok  többnejüsé- 
géről  tud  a  történelem,  s  ha  a  székelyek  csakugyan  tartoztak  valaha 
Atilla  hadaihoz,  az  eresz  rácsozata  nemcsak  érthető,  de  elengedhetetlen 
része  is  volt  az  ösi  székely  háznak.  Huszka  nyílván  helyes  nyomon  jár, 
midőn  alább  meg  azt  mondja,  hogy  az  eresz  ez  elrácsozása  nem  ered- 
het a  török  hódoltság  idejéből,  annál  kevésbé  sem,  mert  török-világ  soha- 
sem volt  a  Székelyföldön  abban  az  értelemben,  mint  például  az  Alföldön 
s  aztán  a  keresztény  székelységnek  mi  szüksége  lett  volna  háremre? 
Nyilvánvaló  tehát,  hogy  keletről  hozott  emlék  a  rácsos  eresz.  És  az  a 
magas  sátoros  tető  is,  mely  ujabb  idő- 
ben mind  ritkábbá  válik.  A  magas  tetőt 
alacsonyabb  tető  váltja  föl,  a  faházaknál 
is,  de  különösen  a  kőházaknál,  a  mi  ter- 
mészetes, mert  a  cseréppel  fedett  sátoros 
tető  túlságos  teher  volna  a  falakon.  Kő- 
és  faházaknál  is  divatos  az  úgynevezett 
félkontyos  födél  is  (ilyen  a  képben  bemu- 
tatott derzsi  kőház)  s  ez  idő  szerint 
jóformán  fölváltva  sorakoznak  egymás  mellett  félkontyos-  és  egész  kontyos 
födelü  házak,  ámbár  a  legújabb  építkezésnél  mind  ritkább  és  ritkább  lesz  a 
félkontyos  födél  s  mintegy  visszatérni  látszanak  az  ősi  székelyház  födelé- 
nek a  formájához,  azzal  a  külömbséggel,  hogy  a  födél  jóval  alacsonyabb. 
Néhol,  különösen  a  szászok  lakta  földhöz  közelebb  eső  falukban  lehet 
látni  úgynevezett  nyeregtetejű  házakat  is,  de  ezt  a  tetŐt  inkább  csak 
istállóknál  és  csűröknél  használják. 

A  régi,  őseredeti  székelyház  mind  faház,  csupán  az  alapja  kő.  A  funda- 
mentumot rendszerint  20 — 25  centiméter  mélységre  ássák.  A  talaj  kemény- 
sége fölöslegessé  teszi,  hogy  mélyebbre  ássanak,  A  kő  alapot  a  földsziné- 
től  számított  egy  méternyire  építik,  s  ehhez  nem  szükséges  a  kőmíves, 
maguktól  is  tudják,  hogy  a  felsŐ  követ  két  alsó  kőre  kell  fektetni,  mi  által 
ez  a  három  kő  Összekulcsolódik.  Ott,  hol  a  falat  fenyőfa-boronából  rakják, 
a  kőalapra  egy  sor  cserefát  fektetnek,  mivelhogy  a  fenyőfa  hamar  elrot- 
hadna a  homokkőből  felszivárgó  nedvességtől.  Régen,  mint  képünk  is 
mutatja,  a  boronákat  gerezdbe  rakták,  melynek  a  vége    kilátszott  s  idét- 


Gerezd  ágy  faragatlan  boronábú[. 


lenné  tette  a  házat.  De  könyebb  volt  így  az  építés  s  tartósabb  a  fal  is, 
mert  a  végével  a  szabad  levegőre  kieresztett  fa  nem  rothad  el  oly  könnyen. 
Ma  már  a  népben  erösebb  az  érzék,  nagyobb  a  fogékonyság  a  csinosság 
iránt,  s  gerezd  helyett  farkasfogba  rakják  a  boronát.  Ez  a  farkasfogas 
rakás  éppen  olyan  erős,  mint  a  gerezdes  s  úgy  be  lehet  vakolni  mint  a 
téglafalu  házat.  Ajtónak,  ablaknak  előre  meghagyják  a  helyét  s  itt  a 
boronákat  peterkére  faragják  és  úgy  illesztik  a  hosszan  kivésett  oszlopba. 
Mikor  a  falat  kellő  magasságra  rakták,  rendesen  3 — 4  méterre,  fölrakják 


Gemá  faragott  boronából. 


Ger«xd  összeillesztve. 


Farkasfog  egyenes  vágással. 

a  hosszú  gerendát.  Ez  a  szegleteknél  kinyúlik  a  falból  s  gerezdbe  vágják, 
hogy  jó  erősen  összetartsa  a  falat.  Ezen  feküsznek  a  szobák  gerendái 
s  ez  tartja  az  egész  fedelet.  A  fedél  szerkezete  a  lehető  legegyszerűbb. 
Minden  méter  távolságon  áll  egy  szarufa,  melyeknek  hosszúsága  egyenlő 
a  ház  szélességével.  A  ház  szélessége  a  szarufa  hosszának  a  mértéke. 
A  szarufákat  fent  a  macskafával  kapcsolják  össze:  olyan  mint  egy  szétálló 
lábú  nagy  A  betű.  A  sorban  felállított  szarufákat  az  úgynevezett  szél- 
kötések tartják  össze.  Hosszú  léczek  ezek,  melyeket  a  szarufákra  belülről 


Farkaí.fog  harái 


szegeznek  föl  s  azért  hívják  szélkötésnek,  mert  megerősítik  a  szarufát 
szél  ellen,  vihar  ellen.  Most  aztán  a  szarufákat  beléczezik,  a  léczezésre 
jön  a  födél,  mely  többféle.  "- 

A  régibb  házaknál  széles  és  ^^   ^      ^ 

jó  hosszú,  a  végén  három- 
szög alakú  bíkkfa-tégla,  ma 
meg  a  jóval  keskenyebb  és 
rövidebb  fenyőzsindely,  mely 
csinos  is  s  eléggé  tartós  is. 
A  bikkfa-téglás  és  a  fenyő- 
zsindelyes  házakon  nincs  ké- 
mény. A  füst  a  híjjuban  oszlik  el  s  legfönnebb  egy  pár  zsindelyt  íélretol- 
nak,  hogy  ott  a  füst  utat  találjon  a  szabadba.  Ezekben  a  híjjukban  aztán 
pompásan  füstölődik  meg  a  hus, 
s  a  kéményes  kőházak  lakói  ren- 
desen a  füstölni  való  húst  oda  viszik 
iüstölni,  hol  még  nincs  kémény. 
Annak,  hogy  a  füst  a  híjjuban 
oszlik  el,  egyéb  értelme  is    van:  peterke. 

a  füst  átjárja  a  zsindelyt  s  tartó- 
sabbá teszi.    A    hol  a  ház    zsindelylyel   van  ugyan  födve, 
is  van,  sokkal  kevesebb   ideig  állja  ki  a  födél  az 

A  ház  fölépült,  de  még  nem 
lehet  lakni  benne.  Ajtó,  ablak  kell 
rá,  a  falat  be  kell  vakolni,  a  vako- 
latot bemeszelni  szép  fehérre.  Jól 
összeaprított  szalmával  és  polyvá- 
val  vegyitik  az  agyagot  s  mint 
az  alföldi  ember  nyomtatáskor  a 
gabonát,  ezt  a  keveréket  marhák- 
kal jól  megtapostatják.  A  jó  lágyra 
taposott  agyagot  aztán  távolról  rá- 
dobálják a  ház  falára.  De  az  agyag 
nem  állana  meg  sokáig  a  falon,  foly- 
ton hullana,  foszladozna,  ennek  azon- 
ban elejét  veszik  azzal,  hogy  a  falat  elébb  jó  sürün  megbolhaszegezik.  Ujnyi 
nagyságú  ía  ékszegek  ezek  s  oly  erősen  tartják  az  agyagot,  hogy  soha 
le  nem  omlik.  Mikor  a  szalmás,  polyvás  agyag  megszáradt,  simán  leta- 


de  kémény 
idő   viszontagságait. 

pasztják,  most  már  csak  polyvás  agyaggal,  s  ha  ez  is  megszáradt,  jön 
a  meszelés. 

íme,  egy  egyszerű  székely  faháznak  az  építése,  melynél  mesterembernek 
alig  van  szerepe,  csupán  az  ajtó  és  ablak  kerül  ki  tőle. 

Míg  a  kőházaknál  rendszerint  csak  a  ház  elején,  annak  is  éppen  a 
közepén  van  oszlopos  tornácz,  a  faházaknál  ez  a  tornácz  végig  fut  a  ház 
elején,  sőt  néha  a  ház  két  végén  is.  De  ez  a  tornácz  nem  nyilt  egész 
hosszában:  az  ereszszel  szemben  rendesen  deszka  rácsozat  van  borítva 
a  földtől  fel  a  tetőig,  sőt  néha  ez  a  deszkarács  kinyúlik  a  háznak  az 
utcza  felől  eső  végére  is.  Ez  a  rácsozott  tornácz  azonban  igen  költséges 
s  ma  már  nagy  ritkaságként  lehet  látni  ilyen  új  házat.  Külső  dísze 
tehát  a  régi  székely  háznak  a  rácsos  tornácz  volna,  egyébként  az  egész 
ház  maga  a  puritán  egyszerűség.  Az  ablak-  és  ajtónyílások  négyszögűek 
s  legfönnebb  az  ablak-  és  ajtófélfák  körűi  van  némi  faragott  dísz,  az 
íves  hajlású  ablak  és  ajtó  a  legnagyobb  ritkaságok  közé  tartozik.  Ha  még 
a  ház  külső  díszének  veszem  a  tető  két  végén  álló  keresztet  vagy  kopját, 
körülbelől  előttünk  áll  a  régi  székely  ház  a  maga  egyszerűségében. 

A  kelleténél  talán  hosszasabban  foglalkoztam  a  székely  házzal,  ideje, 
hogy  tovább  menjünk  s  szemügyre  vegyük  az  ország  más  vidékein  is 
a  házakat.  Kalauzul  szívesen  elfogadhatjuk  az  ezredéves  kiállítás  faluját, 
melyből  elég  hű  képet  alkothatunk  magunknak  a  magyar  nép  otthonáról, 
külső  formájának  s  belső  berendezésének  jellemzőbb  vonásairól.  A  kiállí- 
tási falu  székely  háza  is  hű  képe  az  igazi  székely  háznak,  mely  ősere- 
deti  mivoltában  legsűrűbben  Csíkmegyében  található  még,  a  Székelyföld 
ama  részében,  mely  földrajzi  fekvésénél  fogva  leginkább  védekezhetett  az 
idegen  hatás  ellen.  Csak  a  szászok  közé  ékelődött  csángó-magyar  Hét- 
faluba kell  betekintenünk,  s  látjuk  azonnal  a  székely  eredetű  csángó  házán 
a  szász  hatást  s  mindössze  a  kis  kapu,  az  ő  kontyos  födelével  mutat 
székely  jelleget.  Mennyivel  távolabbra  esik  a  tiszta  székelység  lakta  földtől 
Kalotaszeg  magyar  népe,  mely  tatár  eredetűnek  mondja  magát  s  ennek  a 
háza  feltűnő  hasonlatosságot  mutat  a  székely  házzal.  Jankó  János,  a 
Kalotaszeg  alapos  ismerője,  Kalotaszegről  írt  könyvében  nagy  pontossággal 
írja  le  a  kalotaszegi  házat  s  a  kiállítási  falu  kalotaszegi  háza  is  az  ő 
terve  szerint  épült.  A  kalotaszegi  ember  is,  éppen  mint  a  székely  s  külö- 
nösen a  csíki  székely,  házát  fából,  még  pedig  túlnyomóan  fenyőfából 
építi.  A  kalákával  való  építés  itt  is  ősi  szokás,  aminthogy  közös  vonása 
mindenütt  a  magyar  népnek :  segítik  egymást  az  építésben.  A  kalotaszegi 
ház  telkét  lécz-  meg  deszkakerítés  veszi  körül,  e  közt  van  a  kis-  meg  a 


1 


Fészek-rakás. 


31 


leveles  kapu.  A  kis  kapunak  kontyos  a  teteje,  fenyőzsindelylyel  van  födve 
s  a  födél  két  végén  gombon  ülő  tulipán,  a  kapufélfán  pedig  tulipánból, 
bimbóból,  levélből  álló  dísz  s  egyéb  czifraság.  A  szemöldökfán  rendesen 
ott  a  gazda  neve,  az  építés  esztendeje,  sőt  versecske  is,  mint  a  székely 
kapukon.  A  ház  előtt  kis  virágos  kert  s  bent  a  házban  két  szoba,  egyik 
az  utczára  néző  > tiszta  szoba«,  a  másik  az  udvari  szoba.  E  kettőt  a 
pitvaros  konyha  választja  el  egymástól,  de  pitvar  és  konyha  közt  nincs 


A  házak  alaprajzában  használt  jelek  magyarázata: 

Takarék-tűzhely 
Vaskályha. 
Lépcső. 
Létra. 

Szövőszék. 

Liszttartó. 
Bölcső. 

Kendertörő. 
Vonószék. 

Teknő. 

Ajtó. 
Ablak. 

Kút. 

Téka. 
Óra. 

Árnyékszék. 


közfal.  A  székely  eresz  tehát  itt  pitvaros  konyha  formájában  jelentkezik. 
Faoszlopos  tornácz  húzódik  el  a  ház  elején  s  kikanyarodik  a  ház  utczára 
néző  végére,  de  a  ház  hátsó  végére  nem  terjed  ki :  megszakítja  a  kamara, 
melynek  ajtaja  a  tornáczra  nyílik.  A  ház  födele  magas,  mind  a  négy  oldalán 
kontyos,  kéménye  nincs.  lm  előttünk  a  székely  ház  több  jellemző  részével. 
Régen  —  írja  Jankó  —  az  ablakot  marhahólyaggal  vagy  bendővel  takarták 
be,  a  mi,  a  hányszor  az  ajtót  betették,  nagyot  puffant,  akár  a  dob,  de, 


természetesen,  most  már  mindenütt  üvegablak  van.  Hanem  az  ablak  elé 
még  most  is  szoktak  dróthálót  vagy  léczből  összefont  rácskosarat  alkal- 
mazni a  régi  bendők  mintájára.  Belépvén  a  tiszta  szobába,  az  ajtóval 
szemközt  eső  két  sarokban  két  ágyat  látunk,  az  ágyak  előtt  azokkal 
egyenlő  hosszúságú  lócza,  az  utczára  nézŐ  két  ablak  közt  lócza  és  asztal 
s  egy  pár  szék.  Egyik  ágy  végében  a  székely  házakból  már  ismert  több 
fiókos  »kaszten«,  a  másik  ágy  végében  tulipános  láda.  A  kenyérsütő 
kemencze,  mely  a  régi  székely  házban  nagy  ritkaság  s  csak  újabb  időben 
került  be,  itt  a  konyhában  terpeszkedik,  a  lakószoba  felől  eső  oldalon; 


Csik-szentdomokosi  szíkclj  ház. 

szembe  vele  a  másik  falon  vályog-póczok  a  konyaedények  számára,  míg 
a  pitvarban  a  vizespad  áll,  meg  a  hijjuba  vivő  létra.  A  lakószobában  az 
ajtóval  szemközt  van  a  sarokpad,  egyik  végében  a  szövőszékkel,  mely 
jóformán  minden  kalotaszegi  háznál  van,  másik  végében  az  ágy,  előtte 
asztal  és  székek.  Az  ajtó  mellett  !evŐ  sarokban  áll  a  kemencze.  A  szobák 
falán,  a  tiszta-  és  a  lakószobában  is  fogasok,  melyeken  czifrábbnál  czif- 
rább  díszű  kancsók,  tányérok  ékeskednek. 

Találkozunk  tehát  a   belső  berendezésben  is  a  régi  székely  ház  bel- 
sejével.  A  legfeltűnőbb   különbséget    a   telken   találjuk:   míg  a  Székely- 

földön  ritkán  látunk  egynél  több  házat,  mert  ha  még  annyi  fia  is  van  a 
székely  gazdának,  lehetőség  szerint  minden  fiának  belső  telket  szerez, 
s  nagy  ritkán  fordul  elő,  hogy  házhoz  házat  építsen  vagy  a  házzal 
szembe  más  házat,  a  kalotaszegiek  addig  építnek  házat  ház  után,  »míg 
a  telekre  csak  egy  épület  fér«,  s  némely  telken  —  Jakó  szerint  — 
20 — 30  személy  lakik.  Lehet  ebben  része  az  ősi  fészekhez  való  ragasz- 
kodásnak is,  de  nyilván  több  része  van  ebben  a  szükség  kényszerítő  erejének. 


mm 


A  csik-szentdomokosi  ház  alaprajza. 

I.  Lakóház :  A.  Homloktornácz.    B.  Tornácz.   C.  Eresí.   D.  és  G.  Lakószobák.  E.  és  H.  Hálófülkék.   F.  Kamra.  II.  Ól, 
középen  szekérszinnel.    III.  Mdliképület :  I.  Trágyatartó.    J.  Istálló.   K.  Szérű.    L.  Odor  (szénatartó).    M.  Árnyékalja. 

IV.  Türökbúzatartó  kas.  V.  Nyári  konyha. 

Míg  a  kalotaszegi  nép  háza  külsejében  és  belsejében  feltűnően  hasonló 
a  székely  házhoz,  az  aranyosvidéki  székely  néppel  közvetlen  szomszéd- 
ságban lakó  toroczkói  nép  háza  sajátságos  keveredést,  a  német  és  a 
székely  jelleg  közt  való  ingadozást  mutat.  Ám  a  festői  viseletéről  híres 
toroczkói  népről  tudnunk  kell,  hogy  ez  a  nép  a  XIII.  század  elején  Felső- 
Ausztriából  Toroczkóra  telepített  német  bányász  nép  megmagyarosodott 
maradéka.  Egész  a  legújabb  időkig  a  bányászat  volt  e  nép  foglalkozása, 
s  határa  szűkebb,  semhogy  ma  is  a  mezőgazdaságot  a  szó  igazi  értelmében 

Benedek :  A  magyar  nép.  11.  ^ 


űzhetné.  A  belső  telkek  szűkek,  a  házak  közt  nincs  az  a  távolság,  mit 
faluhelyen  megszoktunk.  A  házak  födele  a  székely  házak  magas,  kontyos 
födelére  emlékeztet  s  léczes  kapuit  a  szomszéd  aranyosszéki  néptől  vette 
és  székely  jellegű  a  kis  kapu  kontyos  födele  is.  De  a  ház  fala  már  szo- 
katlan a  magyar  ember  szemében.  A  toroczkói  ház  fala  ugyan  boronából 
van  Összeróva,  de  csak  az  ablakok  alsó, harmadáig  van  bevakolva,  azon- 
felül vakolatlan.  Feltűnik  még  az  ablak-félfák  vörösre  festett  színe  is, 
melynek  azonban  már  történeti  alapja  van :  az  önkényesen  jobbágyi  álla- 
potra Ítélt  toroczkói  népet,  mely  tiltakozott  az  Önkényesség  ellen,  1702. 


Hélfalusi  (Brassóm,)  ház. 

november  17-dikén  éjjel  a  hírhedt  Rabutin  tábornok  német  katonákkal  és 
aranyosszéki  ínzurgensekkel  meglepte,  s  valóságos  mészárlást  vitt  végbe. 
E  rettenetes  éjszaka  emlékére  festették  vörösre  a  toroczkóiak  az  ablak- 
félfát s  festik  be  ma  is. 

A  toroczkói  házban  két  szobát  s  e  kettő  közt  konyhát  találunk,  melyből 
ajtó  vezet  mindkét  szobába.  Tornácza  nincs  s  szoba  és  konyha  egyenlő  nagy- 
ságú. A  tiszta  szobának  rendszerint  csak  egy  ablaka  nyílik  az  utczára,  kettÖ 
az  udvarra,  mi  a  székely  házaknál  s  így  a  szomszédos  aranyosszékieknél 
is  éppen  megfordítva  szokott  lenni.  A  másik  szobának,  mely  rendszerint 

kamara,  szintén  két  ablaka  néz  az  udvarra,  a  pincze  a  hátsó  szoba  vagy 
kamara  alatt  van  s  ajtaja  az  udvarról  nyílik.  Egyébként,  mint  a  régi 
székely  házakban,  itt  is  fogasok  húzódnak  végig,  kancsókkal  és  tányé- 
rokkal, az  ágy  fölött  pedig  a  gerendára  szegezett  rúdról  szép  varrót- 
tasok  csüngnek,  melyek  nagyon  emelik  a  szoba  belső  díszét.  Érdekes 
toroczkói  specziálitás  a  konyha,  füles  kemenczéje  is,  mely  fölött  nincs 
mennyezet,  a  füst  tehát  minden  vezető  nélkül  száll  föl  a  hijjuba,  honnét 
a  födél  apró  lyukain  kerül  ki  a  szabadba. 

A  hétfalusi  ház  alaprajza. 
•  I.  Lakóhált:  A.  Elökc.  B.  Tiszta  szoba.  C.  Konyha.  D.  Lakószoba.  11.  Nyári  konyha.  III.  Kis  kert. 


Búcsút  veszünk  a  székely  s  a  székelylyel  közelebbi  atyafiságban  álló 
házaktól,  átmegyünk  a  Királyhágón,  vagy  mint  a  székely  ember  mon- 
daná: »kimegyünk  Magyarországra «.  Kimegyünk  s  keressük  első  sorban 
azt  a  területet,  hol  a  magyar  nép  leginkább  megőrizte  az  ősrégi  hagyo- 
mányokat, hol  az  idegenekkel  való  érintkezés  ritkább  s  így  az  idegen 
hatás  is  gyengébb.  A  pogány  Kupa  vármegyéjébe,  Somogyba  visz  utunk, 
s  ott  is  a  Belső-Somogyba,  hol  az  ősmagyar  tipus  legtisztábban  mara- 
dott meg.  »A  somogyi  nép  építkezéséről  szólva   —    írja  Baksay  Sándor 


az  Osztrák-magyar  monarchia  Írásban  és  képben  czímű  könyvben  —  nem 
szabad  felednünk,  hogy  erdőséges  és  hotelen  vármegyében  járunk  s  ez  a 
két  tulajdonság  meglátszik  az  építkezésen  is.  Igaz,  hogy  az  újabb  épít- 
kezéseknél, kivált  mióta  rájöttek,  hogy  a  somogyi  agyagot  egy  kevés 
fával  kitűnő  kővé  lehet  változtatni,  s  a  téglaipar  megyeszerte  nagy 
fejlődésnek  indult,  mutatkozik  a  kényelem  és  csinosság.  Előszoba,  ven- 
dégszoba, tornyos  nyoszolyák,  padlásig  rakott  ágyneműekkel,  körülpad 
helyett  diván,  a  tálas  fogason  forczellánedmyek  a  régi  mázos  kan- 
csók   és    tálak    helyett;  ez  az  újábbkori  berendezés.  A    régiből  csak  a 

Kalotaszegi  (Kolozsm.)  ház. 

szellős  tornácz  kint,  és  bent  a  belső  somogyi  nép  királynői  széke,  a  szövő- 
szék maradt  meg.  Az  ilyen  házak  kitűnnek,  inkább  kirínak  a  sajátságos 
alakzatú  ősi  hajlékok  sorából,  melyek  suta  homlokzatú  födelükkel,  faosz- 
lopon nyugvó  tornáczaikkal  s  egyetlen  ablakukkal  ridegen  tekintenek  az 
utczán  járóra.  Sok  közöttük  a  vert  falból  épült,  de  ezeket  a  belső 
somogyi  ember  megveti,  mint  lakhatlanokat.  Ö  úgy  építette  házát,  hogy 
talpgerendáin  századokra  szóljon,  ha  meg  nem  ég.  Meg  pedig  nem  éghet, 
mert  nem    épített   rá   kéményt,   a   mi   kigyuladjon.   Házát,    ólait,   pajtáját 

izmos  tölgygerenda-alapokra  fektette,  ez  alapokba  tölgyoszlopokat  vésett, 
az  oszlopok  közeit  sövénynyel  fonta  be,  és  a  sövényt  betapasztotta  sárral ; 
azután  födélfát  rakott  rá  és  betetőzte  ügyesen  és  csinosan  jó  melegtartó 
zsúpfödéllel.  Kémén)^  nem  rakott,  mert  így  hideg  lett  volna  a  konyha. 
Az  erdők  megengedték  neki  azt  a  fényűzést,  hogy  kemény  fával  fűtse 
zöldmázos,  úgynevezett  szemes  cserépkályháit.  A  ház  előtt  faoszlopokon 
"nyugvó  tornácz,  és  tornácz  az  utczára  néző  homlokzat  előtt  is,  szintén 
faoszlopokon,  a  megnyújtott   tető   védelme  alatt.    Csinosabb  építkezésnél 

A  kalotaszegi  ház  alaprajza. 

I.  Lakóház :  A.  Kis  kert.  B.  Tornácz.  C.  Tiszta  szoba.  D.  Pitaros  konyha.  E.  Lakószoba.  F.  Kamra.   II.  Melléképület  : 

G.  és  J.  Istállók.  H.  Szekérszin.  III.  Hidas. 

Úri  ember  ezt  verandának  mondaná ;  a  somogyi  ember  pitarnak  nevezi  és 
vasárnapi  délutáni  társalgónak  használja.  Nagyobb  gonddal,  sőt  fény- 
űzéssel építette  pajtáját,  szintén  tölgytalpakra  és  oszlopokra,  tölgyből 
fürészelt  vastag  deszkákkal  falazva,  jóval  magasabbra,  tágasabbra  és 
szellősebbre,  mint  lakóházát,  mert  összes  takarmányait  ide  rakta  be. 
A  pajta  végében  áll  az  istálló,  annak  végén  a  rendszerint  tágas  takar- 
mány- és  konyhakert. « 

A  kiállítási  falu  rendezőinek  megállapítása  szerint  a  tipikus  somogyi 


ház  legépebben  GsÖköly  faluban  maradott  meg,  innét  vették  a  mintát,  de 
igen  helyesen  úgy,  hogy  a  bemutatott  ház  nemcsak  a  régi  építkezést 
tünteti  fel,  de  azt,  is,  mit  az  újkor  haladása  hozzá  tett.  Az  igények  növe- 
kedése, a  kényeiéin  és  csinosság  iránt  való  érzékre  vall,  hogy  a  régi 
somogyi  ház  utczára  néző  egy  ablaka  helyett  kettÖ  néz  az  utczára  az 
újabb  házakon,  a  füst  nem  a  nád-  meg  a  zsupfödélen  szivárog  ki, 
hanem  téglából  rakott  kéményen  száll  ki,  a  sövénykapu  helyét  a  csino- 
sabb léczes  kapu  foglalja  el,  az  egész  kontyos  födél  helyét  a  félkontyos. 
A  csökölyi  háznak  utczára  néző  szobája  a  lakószoba,  melyből  egy 


Toroczkói  (Torda-Aranyosm.)  ház. 

ajtó  a  tornáczra,  egy  meg  a  konyhába  nyilík.  Ennek  is  egy  ajtója  a  tor- 
náczra  nyílik,  egy  meg  a  kamrába,  melynek  ablaka  az  udvarra  néz. 
Mindössze  tehát  egy  lakószoba  van  az  egész  házban,  de  vele  szemben 
a  telek  másik  szélén  van  még  egy  kisebb  ház,  melynek  egyik  helyisége 
nyári  hálókamra,  a  másik  meg  magtár  és  éléskamra.  Szóval  két  födél 
alá  került,  a  mit  egy  födél  alatt  lehet  vala  elhelyezni  s  helyez  is  el  az 
ujabb  kor  praktikusabb  gyermeke.  A  lakóház  megett  áll  a  »hidas<,  a 
disznóól,  melynek  alaprajza  —  bármily  különösnek  teszik  —  a  régi 
székely    ház  alaprajzára   emlékeztet.   A  bidas  két   részét  (az   egyikbe  a 

hizó,  a  másikba  a  rideg  sertést  zéirják) ^nyitott  eresz  köti  össze,  a  külömb- 
ség  csupán  az,  hogy  a  nyitott  ereszből  csak  az  egyik  ólba  lehet  lépni. 
Somogyból  ismét  érdekes  földre  lépünk,  Zalamegyébe,  ott  is  a 
Göcsejbe,  melynek  népét  majd  elmagyarosodott  vendnek,  majd  székel)mek 
tartják.  » Semmi  kétség  —  írja  Eötvös  Károly  az  Osztrák-magyar  monar- 
chiá'heLn^  —  hogy  Zalamegye  a  legelső  keletkezésű  megyék  közé  tartozik. 
Lakosságának  mai  magyar  része  szintén  a  honfoglaláskor  telepedett  meg 
itt,  és  megőrizte  eredetiségét  s  tiszta  voltát  ezer  éven  át.  Ennek  a  magyar- 

A  toroczkói  ház  alaprajza. 
I.  Lakóház:  A.  Tiszta  szoba.  B.  Konyha.  C.  Lakószoba.  II.  MdWUpüld:  D.  Kamra.  E.  Szekérszin.  F.  Istálló.  G.  Hidas. 


ságnak  van  itt  egy  sajátságos  faji  árnyalata.  A  vidéket,  melyen  ez  lakik, 
meghatározhatatlan  ős  idők  óta  Göcsejnek  hívják.  Határai  északról  a 
Zala  folyó  tövitől  Egerszegig;  keletről  a  Válicska  csatorna  Egerszegtől 
Bánok-Szent-Györgyig;  délről  a  Válicska-patak  Bánok-Szent-Györgytől 
Iklódig  s  nyugatról  a  Kerka  folyó  Ramocsáig  s  ettől  kezdve  Vas  megye 
széle  Lövőig.  Térfogata  mintegy  700  négyszög  kilométer  s  vagy  90  falu 
és  30 — 40  népes  puszta  van  rajta.  Természetesen,  kis  faluk  és  kis  puszták. 
A  beszéd  módja,  némely   szóhangok  nyújtott  ejtése,  nemkülönben  régies, 


irodalmilag  szokatlan  alakú  és  tagozatú  szavai  erősen  megkülönböztetik 
a  göcseji  embert  a  sümegi,  kanizsai  vagy  balatonparti  egyéb  magyartól.* 
Jankó  János  a  kiállítási  falu  részére  a  legtipikusabb  házat  Zebecz- 
kén  találta.  Ez  a  ház  bizonyos  jellemző  részekben  csaknem  teljesen  meg- 
egyezik a  csökölyi  házzal.  Deszkás  kerítés  veszi  körül  a  zebeczkei  házat 
is,  bár  a  fa  fogytával  mind  gyakoribbá  lesz  az  olcsóbb  léczkerítés.  A  kapu 
kétféle:  egyik  a  kerekes  sövénykapu,  a  somogyival  tejesen  azonos,  a 
másik  az  úgynevezett  székelykapu,  csakhogy  egyszerű  kiadásban,  ez  azonbam 
inkább  a  Göcsej   keleti   szélén  lordul  elő;  Zebeczkén,  a  honnét  a   ház 

Csökölyi  (Somogy m.)  ház. 

való,  a  sövénykapu  divatos.  Legérdekesebb  az  épületek  elhelyezése : 
ehhez  hasonlót  nem  lehet  találni  más  magyar  vidéken.  Lakóház  és  gaz- 
dasági épületek  négyszegben  összeépítve  szegik  az  udvart.  Magának  a  lakó- 
háznak mindössze  két  helyisége  van :  az  utczára  néző  lakószoba,  melynek 
két  ablaka  az  utczára,  egy  az  udvarra  nyilík,  a  másik  a  pítaros  konyha, 
melynek  csak  ajtaja  van,  az  udvarra,  ablaka  nincs,  az  ajtón  át  kap 
világosságot  s  a  lakószobával  sem  köti  össze  ajtó.  Az  udvar  és  utcza 
felől  tornácz  húzódik,  éppen  mint  a  somogyi  háznál,  a  ház  fedele  is 
üstökösen  borul  előre  s  az   előtornáczról  járnak   fel  a   padlásra,  szintén 

Úgy  mint  a  somogyi  háznál.  Van  éléskamrája  is,  de  nem  a  főiedéi  alatt: 
ez  hozzá  van  ragasztva  a  főépülethez.  Külön  kis  négyszöges  épület  ez, 
melynek  egyik  fele  a  tornáczra  néz  s  a  födele  beleolvad  a  ház  födelébe. 
A  ház  födele  zsúpos.  » Kontyos  alakot  teljesen  ismét  csak  a  Göcsej 
keleti  szélen  láttam  —  írja  Jankó  —  a  Göcsej  szivében  mindenütt  a 
farazatos  deszkafalas  alak  mutatkozott,  mely  fölé  a  zsúp  a  fedél  egész 
magasságának  mintegy  feléig  nyomul  le.«  Ezen  a  farazatos  deszkafalon 
függőlegesen  egymás  mellé  sorakozó   csinos   kimetszések  vannak,  közé- 


A  csökölyi  ház  alaprajza. 

I.  Lakóház:  A.  Tornácz.  B.  Szoba.  C.  Konyha.  D.  Kamara.  —  II.  Kisház:  £.  Nyári  hálószoba.  F«  Kamara.  — 
III.  Ereszes  61.  IV.  Pajta:  G.  Kocsiszín.  H.  Istálló.  I.  Baromfíól.  K.  Sarok  eresz.  —  V.  Kút. 

pen  kereszttel,  s  a  kimetszéses  sorok  közt  festett  virágfüzérek.  Ezek  a 
kimetszések  nemcsak  diszűl,  de  szelelőűl  is.  szolgálnak.  Alább  olvasható 
a  gazda  neve,  az  építés  esztendeje.  »Az  ilyen  kéthelyiségü  háznak  — 
írja  tovább  Jankó  —  csak  legújabban  van  kéménye:  a  kemencze  füstje 
többnyire  ma  is  az  ajtón  száll  ki«.  Már  t.  i.  a  konyhaajtón,  mert  a  lakó- 
szoba cserép  kályháját  a  konyhából  fűtik,  melynek  nincs  ajtaja  a  szobába 
Ez  igazán  ősi  építkezés.  Kezdetleges  a  legnagyobb  mértékben.  A  kémény 
itt  már  nagy  haladás. 

Benedek:  A  magyar  nép.  II.  6 

A  lakóház  hátsó  végéhez  van  építve  egy  három  helyiségből  álló 
melléképület,  mely  az  udvart  hátulról  keríti  be.  Ennek  a  melléképületnek 
az  első  helyisége  közvetlen  a  konyha  mögé  esik  s  ez  gazdasági  kamra, 
mindenféle  gazdasági  szerszámoknak,  s  az  ajtaja  a  ház  tornáczára 
nyílik;  második  helyisége  a  pajta,  melynek  az  udvarra  nyíló  része  egészen 
nyitott,  míg  a  hátsó,  a  telekre  nézÖ  részét  sövényfonásos  kerekes  kapu 
zárja.  Itt  tartják  a  kocsikat.  A  harmadik  helyiség  a  lóistálló,  ajtóval  az 
udvarra,  ablakkal  a  telekre.  Ehhez  a  melléképülethez  van  ragasztva  az 


Zebeczhei  (Zalám.)  ház. 


épülettömeg  harmadik  szárnya,  melynek  két  helyisége  van :  egyik  a  tehén- 
istálló, másik  a  három  rekeszes  disznóól.  Ez  a  szárny  jóval  rövi- 
debb, mint  a  lakóház,  de  néhol  az  egész  udvar  körül  van  építve, 
oljrformán,  hogy  a  hátsó  szárnyban  a  pajta  helyét  (helyesebben  itt  kocsi- 
szín, mivel  az  a  rendeltetése)  egy  másik  kamara  foglalja  el,  az  oldal- 
szárnyon a  ló-  és  tehénistálló  közé  ékelődik  a  pajta,  a  tehénistálló 
az  utczáig  nyúlik  s  e  közt  és  az  éléskamra  közt  van  a  disznóól. 
A  göcseji  »kerített  ház«  kétségtelenül  igen  érdekes  módja  az  épí- 
tésnek. Kőváry  László  a  török  időkre  viszi  vissza  az  építkezés  e  módját, 

melynek  az  lett  volna  a  czélja,  hogy  minden  ház  egy-egy  kis  vár  legyen 
a  portyázó  török  ellen.  Ez  az  okoskodás  azonban  aligha  állja  meg  a 
helyét.  A  kerített  ház  ugyan  mi  védelmet  nyújthat  rablók  ellen?  A  régi 
patriarkális  élet  emléke  a  kerített  ház,  mely  nemcsak  Göcsejben  van  meg, 
de  az  úgynevezett  Napnyugati  Göcsejben  is.  A  Napnyugati  Göcsejt  észak- 
nyugaton és  nyugaton  a  Vendség,  délen  a  Muraköz,  keleten,  északkeleten 
és  északon  a  Göcsej  határolja  s  ezen  a  területen  harmincz  és  egynehány 
község  van,  melynek  Hetes  a  gyűjtő  neve,  minthogy  eredetileg  hét  község 

A  zebeczkei  ház  alaprajza. 

A.  Kiskertecske.  B.  Homloktornácz.  C.  Hosszú  tornácz.  D.  Éléskamra.  E.  Szoba.  P.  Konyha.  G.  Gazdasági  kamra. 

H.  Kocsiszín.  I.  Lóistálló.  K.  Marhaistálló.  L.  Hidas. 


volt  ezen  a  területen.  »A  hetési  kerített  ház  —  írja  Bellosics  Bálint  az 
Ethnografia  1897-diki  évfolyamában  — '  ma  még  eléggé  elterjedt,  bár  sok 
helyen  mellőzik.  A  mellőzés  főoka  az,  hogy  a  gyakori  tűzesetek  alkal- 
mával egy  ilyen  házból  alig  menthetett  meg  valamit  a  gazda.  Második 
ok  a  patriarkális  élet  végleges  bomlásában  keresendő.  Az  osztozkodó 
család  szétszedi  a  kerített  házat  s  megosztja  helyét  és  anyagát. « 

Nyilvánvaló,  hogy  a  kerített  házat  a  szükség,  a  helylyel  való  kény- 
telen gazdálkodás  hozta  létre  annak  idején  s  bár  a  föld  nem  tágul,  ismét 

csak  a  kényszerűség  hajtja  szét  a  család  tagjait,  hogy  ha  még  oly  szűk 
területen  is,  külön  építsen  magának  házat,  külön  gondozza  kicsi  gazda- 
ságát. 

A  Hetes  lakói  —  írja  Bellosics  —  a  Dunántúl  nyugati  megyéibe 
betelepedett  besenyők  ivadékai,  de  horvát  s  nagyobb  mértékben  vend 
vérrel  való  s  ma  sem  szünetelő  keveredésük  észrevehető  rajtuk.  A  házak 
vagy  szalmatetős  vagy  cseréppel  fedett  faházak.  A  falakat  íecskesárból 
vagy  téglából  rakják.  Vannak  vert  falu  házak  is  s  az  ilyeneknél  deszka- 
oldalok  közé  tömik  a  száraz  földet.  A  zsindelyes  fa-  és  téglaház  újabb, 
a  fecskesáros  ház  építését  a  vendektől  tanulták  el.  Legrégibbek  a  szalma- 
tetős faházak,  s  ezek  közt  is  az  úgynevezett  kerített  házak. 

A  hetési  kerített  ház  telke  két  részből  áll:  egyik,  a  melyen  a  ház 
az  ő  melléképületeivel  áll,  ez  a  belsősége  a  másik,  mely  a  belsőség  foly- 
tatása s  kimegy  a  szántóföldekre :  ez  a  telek^  néhol  kenderes  telek  A  telek 
egy  része  gyümölcsös,  kaszáló  hely,  más  része  veteményes,  hol  kendert 
és  lent  is  termelnek.  Külön  kertje  kevés  háznak  van.  Régebben,  mikor 
még  bővében  volt  a  fa,  hasován-kert-n^k  nevezett  kerítés  zárta  körül  a 
belsőséget.  A  hasován-kert  nagyolva  megfaragott  s  felső  részén  vesszővel 
átfont  tölgyfakarókból  készült.  A  kerítés  másik  formája  a  fódés  kert.  Egy- 
mástól 30 — 40  centiméternyire  szőlőkarókhoz  hasonló  tölgyfadorongokat 
vernek  a  földbe,  ezeket  vesszővel  befonják  s  fölébe  galagonya-  meg 
kökénytüskét,  gyalogfenyő  ágakat  raknak,  ezek  fölé  meg  cserépdarabokat 
is  hintenek,  hogy  az  eső  ne  álljon  meg  a  födélen.  Ujabban  már  deszka- 
és  léczkeritést  is  raknak.  Ez  a  fódés  kert  régebben  a  Székelyföldön  is 
divatos  volt,  ma  már  azonban  ott  is  mind  ritkább  s  helyét  a  deszka- 
kerítés foglalja  el,  melyet  a  módosabbak  szintén  deszkával  födnek  be. 

A  hetési  ház  belsőségét  és  telkét  sövény-kapu  választja  el :  ezen  megy 
át  a  szekér.  A  sövény-kapu  vesszővel  átfont  kapu,  melynek  szabad  vége 
az  alsó  gerendára  alkalmazott  kis  karikán  fordul.  Mellette  a  gyalogjárók 
számára  hágcsó  van.  Vastag  tölgyfatörzs  ez  a  hágcsó,  melynek  az  alján, 
mindkét  felől  egy-egy  lépcső  van.  Ha  pedig  sövényfonásból  csinálják, 
akkor  a  fonáson  egy  padocskát  dugnak  keresztül:  ez  az  átjáró.  Nem 
hetési  speczialitás,  efajta  hágcsókat  mindenfelé  lehet  látni  manapság  is. 
Magában  a  lakóházban  rendesen  négy  helyiség  van:  szoba,  konyha, 
krumplis  kamara  és  szemetes  kamara,  vagy  a  hetésiek  szerint:  négy 
» derék  haj  lik «,  vagyis  minden  két  keresztfal  köze  egy  derék  s  a  házépítő 
is  e  szerint  vállalkozik  az  építésre:  három,  négy  vagy  öt  derék  hajlékra. 
Ugyanígy  derekre  oszlanak  fel  a  gazdasági  épületek  is.   A  ház  előtt  tor- 

nácz  húzódik,  mely  néha  a  ház  homlokzata  alá  is  kikerül  s  ez  az  ablak 
alja,  hová  vasárnaponként  kiülnek  egy  kis  tereferére  s  ide  szoktak  meg- 
húzódni az  éjjeli  őrök  is  pihenőre.  A  lakószobába  a 'pitvarból  lépünk, 
magas  küszöbön  át  s  a  régi  ajtókon  fakilincs,  csak  újabban  használják  a 
vas  zárat.  Két  ablak  az  utczára,  egy  az  udvarra  nyílik.  A  konyhának, 
melybe  szintén  a  pitvarból  nyílik  ajtó,  nincs  ablaka,  de  az  ajtó  két  részre 
oszlik :  alsó  része  zárt,  hogy  a  baromfi  n^  járhasson  ki  s  be,  felső  része 
nyitott :  azon  át  kap  a  konyha  némi  világot.  Kéménye  nem  lévén  a  háznak, 
a  konyha  füstje  részben  az  ajtó  njdtott  felső  részén,  részben  a  padlás 
nyilasain  át  jut  a  héba  (a  székely  hijju).  A  konyha  után  jő  a  krumplis 
kamara^  mely  tuj donképen  a  második  lakószoba:  ebben  lakik  a  fiatal  házas 
pár,  de  csak  nyáron,  s  télen,  miután  ezt  a  szobát  nem  fűtik,  bevonulnak 
az  öregekhez,  az  utczára  néző  szobába.  Ennek  is  a  pitvarból  nyílik  az 
ajtaja,  mellette  egy  igen  kis  ablak.  Ha  nem  lakásnak  használják,  akkor 
felel  meg  csak  igazi  nevének:  krumplit  tartanak  benne.  Közvetlen  a 
krumplis  kamara  mellett  van  a  szemetes  kamara:  itt  tartja  a  család  min- 
denféle holmiját,  ruhaneműt,  gazdasági  eszközöket.  Itt  a  ház  vége  s 
innét  nyúlik  ki  derékszögben  az  istálló,  abból  ismét  derékszögben  a 
disznó'ól  (fölötte  a  tyúkülő),  melyet  az  utcza  felől  a  hkzzal  kapu  köt 
össze.  Az  így  bekerített  szűk  belső  udvar  tulajdonképpen  nem  egyéb 
szemét-  és  trágyadombnál:  itt  a  trágyadomb,  itt  a  disznó- válu,  itt  az 
árnyékszék,  itt  szorul  meg  a  konyha  füstje,  korma,  itt  az  istálló  bűze: 
a  lehető  legnyomorúságosabb,  legkezdetlegesebb  állapot  ez. 

A  többi  épület  a  külső  udvaron  helyezkedik  el.  A  ház  és  az  istálló 
mögött  fekszik  a  külső  udvar,  hová  szekéren  a  ház  háta  mögött  hagyott 
úton  lehet  jutni.  Itt  a  külső  udvaron  van  egy  kamara,  melyet  a  gyakori 
tűzeset  miatt  építettek  külön :  itt  tartják  a  gabonát,  lisztet,  zsírt  s  egyéb 
élelmi  szert.  Itt  van  a  szekérszin-  is,  melyet  nyáron  istállónak  használnak 
és  itt  a  cséplő  pajta  (a  csűr),  melynek  középső  szakaszában  cséplik  a 
gabonát;  ettől  jobbra-balra  egy-egy  pajtafia  (a  székelyeknél  odor):  egyik 
a  csépeletlen  gabonának,  másik  a  szénának  meg  a  sarjunak.  Méhes,  kút, 
favágó  —  mind  a  külső  udvaron  helyezkednek  el,  szóval  egy  sincs  szem 
előtt,  egy  sem  esik  a  gazdának  kezeügyébe.  Látszik,  hogy  mindezek  az 
épületek  nem  egyszerre,  terv  szerint  épültek,  hanem  épület  jött  épü- 
letre, a  szükség  szerint  s  elhelyezve,  a  hol  el  lehetett  helyezni.  A  mai 
kor  gyermeke  már  nem  így  rendezi  be  gazdaságát  s  csak  természetes, 
ha  a  kerített  házak  mindjobban  ritkulnak.  De  érdekes  emlékei  ezek  a  régi 
világnak :  érdemes  velük  megismerkedni. 


r 


A  kiállítási  falu  még  egy  házat  mutatott  be  a  Dunántúlról,  a  veszprém- 
megyei Szent-Gál  községből.  E  község  eredete  tudvalevőleg  az  Árpádok 
korába  nyúlik  vissza.  A  negyvenezer  holdat  tevŐ  szentgáli  határt  az 
Árpádok  idejében  a  végből  alapították,  hogy  itt  a  királyi  udvar  számára 
sertést  tenyészszenek.  Innét  szállították  a  sertéshúst  Székesfehérvárra,  a 
király  udvarába.  A  község  lakosai,  mint  a  királyi  udvar  kanászai  kapták 
a  területet:  itt  legeltették  a  sertésnyájakat.  »Később  —  írja  Eötvös 
Károly  —  az  a  feladatuk  is  lett,  hogy  a  királyi  udvart  vaddal  is  ellássák, 


Szentgáli  (Veszprémin.)  ház. 

miért  II.  Endre  korában  királyi  vadászok  nevet  nyertek.  Mint  ilyenek, 
helyi  szabadalmakkal  bírtak  és  sem  várszolgálatfa,  sem  egyéb  közszolgá- 
latra nem  köteleztettek,  sőt  vámon  és  réven  is  nem  tartoztak  fizetni. 
SertéshússzálUtó  kötelezettségük  már  emlékezetet  haladó  időben  megszűnt, 
de  a  vadszállítást  a  királyi  udvarhoz  egészen  1848-ig  gyakorolták  s  ez 
évben  teljesítették  utoljára.* 

Veszprémmegyében  tehát  a  legrégibb  községnek  Szent-Gált  ismerjük, 
de  az  ősrégi  építkezésnek,  a  sövényfalu  háznak  nyoma  csak  az  alap- 
rajzban maradt  meg,  a  házak  külsején  a  megyebeli  svábság  házainak 

hatása  látszik.  A  különben  is  kiváltságos  s  kiváltságaira  büszke  szentgáli 
kisnemességet  nem  elégítette  ki  a  sövényfalu  ház,  külső  díszre,  csinos- 
ságra törekedett  s  bár  nem  teljesen,  a  svábság  hatása  alá  került  az  épít- 
kezés dolgában.  A  szentgáli  házról  írván,  azt  mondja  Jankó  János,  »hogy 
a  régi  magyar  sövényház  alaprajzán  vályogból  vagy  téglából  oly  ház 
áll  előttünk,  melynek  kőoszlopos  tornácza,  oromzatos  nyeregtetője  hatá- 
rozottan német  formájúak,  kéményrendszere  és  kerítése  a  modern  haladás 
jelei  s  az  egész  ház  olyan,  minőt  általában   német  telepeseink  szerte  az 

Szentgáli  ház  alaprajza. 

1.  A  lakóház :  A.  Tornácz.  B.  Tisztaház.  C.  Konyha.  D.  Lakószoba.  —  II.  Pajta:  £.  Kamra.   F.  Szin.  G.  Ló-istálló.  — 

IV.  Marha-istálló,  —  V.  Hidas. 

országban  építettek  s  építenek  máig  is  s  melyet  a  kisnemesség  mint  nemes- 
ségének és  jobb  módjának  inkább  megfelelőt  fogadott  el  a  sövényház 
helyett. «  (Ezt  az  oromzatos  nyeregtetős  házat  —  mint  már  említettem  — 
megtaláljuk  a  Székelyföldön  is,  különösen  azon  a  részén,  mely  közvetlen 
szomszédságában  lakik  a  szász  népnek  s  akárcsak  a  szentgáli  háznál,  itt 
is  sokszor  az  alaprajz  vezet  vissza  az  őseredetiségre.) 

De  ismerkedjünk  meg  közelebbről  a  szentgáli  házzal.  A  kerítés  egé- 
szen újszerű.  Téglaalapra  fektetett  s  téglaoszlopok  közé  rakott  léczkerítés 

ez  s  a  nagy  és  kis  kapu  szintén  léczes,  az  aljában  deszkás  s  a  nagy 
kapunak  két  szárnya  van.  A  ház  homlokfala  az  utczára  megy  ki,  szembe 
vele  a  kút,  e  mögött  a  hidas,  udvarra  nyíló  ajtókkal.  A  hidas  mögött 
van  a  marhaistálló,  ajtóval  s  két  ablakkal  az  udvarra,  s  a  telek  hátsó 
felében  van  a  csűr,  melynek  középső  részében  állanak  szekerek,  s  egyik 
oldalán  a  lóistálló,  másik  oldalán  a  kamara,  melyben  a  gazdasági  eszkö- 
zöket tartják.  Az  épületeknek  ez  az  elhelyezése  a  lehető  legpraktikusabb, 
ezzel  az  elhelyezéssel  találkozunk  ma  a  Székelyföldön  is  általában  a 
»jobb«  gazdák  telkein. 

A  szentgáli  házban  három  egyforma  széles  helyiség  van.  A  tiszta 
szoba  két  ablakkal  néz  az  utczára.  Ide  nyilik  az  ajtaja  is.  Mellette  a 
konyha,  egy  ablakkal  és  ajtóval  az  udvarra.  A  konyhának  külön  pitvara 
van  s  innét  vezet  lépcső  a  padlásra,  de  a  lépcső  nem  a  konyhára,  hanem 
az  udvarra  nyilik.  A  konyha  után  jön  a  lakószoba^  melynek  szintén  egy 
ajtaja  és  ablaka  nyilik  az  udvarra.  Mind  a  három  helyiség  külön-külön 
áll,  egyikből  a  másikba  nem  vezet  ajtó.  A  régi  sövényház  ilyen  volt:  a 
konyha  nincs  összeköttetésben  sem  a  tiszta,  sem  a  lakószobával,  nehogy 
a  konyhának  az  ajtón  kiszálló  füstje  a  szobákba  juthasson.  Az  újabb 
építkezéseknél  azonban  már  a  pitvaron  át  is  be  lehet  jutni  a  szobákba,, 
mivelhogy  a  füst  a  kéményen  megy  ki  s  igy  nem  kell  attól  tartani,  hogy 
a  füst  a  szobákba  jut. 

A  ház  előtt  téglaoszlopos  tornácz  húzódik  el,  olyan  formán,  hogy  az 
ajtók  két-két  oszlop  közé  esnek.  A  ház  födele  már  egyáltalán  nem 
magyaros  jellegű,  hanem  oromzatos  nyeregtetejű.  Az  utczára  néző  hom- 
lokzatot virágok,  forgó  kerekek,  rozetták  stb.  diszitik  s  a  két  szelelő  abla- 
kocska közt  van  az  évszám,  e  fölött  két  tölgy-  vagy  babérág  közt  a 
gazda  nevének  kezdőbetűi  s  még  e  fölött  egy  sor  köröcske  és  szivecske. 

Valamint  a  szentgáli  háznál  csak  az  alaprajz  őrizte  meg  a  régi 
sövényház  emlékét,  de  külseje  már  német  jellegű,  ugyanezt  mondhatjuk  a 
kiállítási  falu  palócz  házára  is.  Pápai  Károly,  ki  hosszabb  időn  át  tanul- 
mányozta ez  érdekes  nép  építkezését,  nagyobb  tanulmányt  irt  az  Ethno- 
grafiá'hein  a  palócz  faházról^  mint  olyanról,  mely  a  legrégibb  s  legjellem-^ 
zőbb.  A  palócz  a  házát  és  a  melléképületeket  a  telek  egyik  oldalára 
építi,  még  pedig  úgy,  hogy  a  ház  eleje  lehetőleg  délnek  vagy  keletnek 
feküdjék.  Az  épület  anyaga,  különösen  a  régibb  időkben,  fa,  mert  ez  volt 
a  legolcsóbb,  ehhez  juthatott  legkönnyebben  a  palócz.  De  néhol  szokásban 
volt  a  földből  vert  ház  is,  ott  tudniillik,  hol  szűkében  volt  a  fa,  ám  ez  a 
fajtája  a  háznak  ma  már  nagy  ritkaság.    Két  deszkát  párhuzamosan  fel- 


állítottak  egymástól  olyan  távolságra,  a  milyen  szélesnek  akarták  a  ház 
falát,  e  deszkák  külsÖ  oldalához  3 — 3  rudat  vertek  a  földbe,  melyek 
hosszabbak  voltak  a  ház  falának  tervezett  magasságánál,  e  rudak  felső 
végét  lánczczal  összekötötték,  a  deszkák  közé  földet  Öntöttek,  azt  aztán 
súlyokkal  jól  ledöngették:    kész  volt  a  földből  vert  ház  fala.    A  hol  a 


-cTju^AüJíXKxy^^^: 


l'alócz  ház -végek. 


kőnek  inkább  bővében  vannak,  mint  a  fának,  természetesen,  a  faházat 
kőház  váltja  fel,  de  újabban  —  írja  Pápai  ~  miután  nemcsak  a  fa,  de 
a  kő  beszerzése  is  mind  költségesebbé  válik,  mindinkább  tért  hódít  a 
vályogház.  Az  alap  kő,  s  erre  jön  a  vályog.  Téglaházat  csak  a  vagyo- 
nosabbak építenek.  , 


A  legáltalánosabb  még  mind  e  napig  a  faház :  többnyire  régi  házak,  J 
a  régi  kor  emlékei.  A  faháznál  is  kö  az  alap,  erre  jönek  a  fagerendák, 
leginkább  tölgy,  mert  ezt  kevésbé  eszi  a  szú,  mint  a  bükkfát.  A  kőalapra 
lefektetik  a  talpfákat,  melyek,  mint  a  székely  faház  építésénél  láttuk,  a 
végüknél  egymásba  vannak  róva.  Ugyancsak  a  talpfákba  róják  bele  a 
bownafákat,  e  függőleges  oszlopokat,  a  boronafák  közt  fekszenek  vízszin- 
tesen a  falat  alkotó  gerendák.  A  födél  —  szalmazsup:  ez  a  legolcsóbb. 
Á  födél  legszokottabb   formája  az,  hogy  a   főiedéi  az  udvar  felé  néző 


Kishartyáni  (Nógrádm.)  palóczház. 


oldalon  eléereszkedik  a  ház  falán  túl  nyúló  keresztgerendákra,  s  ez  az 
eléereszkedés  alkotja  az  ereszt  vagy  eszterhát,  melynek  az  a  rendelte- 
tése, hogy  a  ház  faláról  elhárítsa  a  feléje  csapódó  esőt,  jeget,  havat. 
Természetesen,  az  eresz  alját  fölhasználják  egyre-másra,  nevezetesen  az 
eresz  alatt  nyújtózkodnak  a  ruhaszárító  póznák,  itt  van  a  padlásra  vezető 
létra  meg  a  tyúkjáró,  lépcsőzetesen  faragott  fa  ez:  a  lépcső  legkezdetle- 
gesebb formája,  a  minőt  országszerte  lehet  látni  különben,  főként  a  sze- 
gényebb házaknál.  Némely  ház  eresze  alatt  függő  ágy  is  van:  ebben  hál 
nyáron  át  a  család  valamelyik  tagja.    A  köböl  vagy  téglából  épült,  zsin- 

delyes  és  cserépfödeles  házaknál  az  eresz  szélét  fa-  meg  téglaoszlopok 
tartják  s  ez  már  nem  ereszalja,  hanem  anibitus^  hová  az  utczáról  ajtó- 
nyílás vezet.  A  födél  az  utcza  felől  is  eléereszkedik  a  zsúpos  fedelű 
házaknál,  még  ha  függőleges  alakú  is  a  fedél  előrésze.  Itt  már  az  eresz 
alatt  földből  vagy  kőből  rakott,  másfél  lépés  széles  padka  vagy  tőczik 
van,  melyhez  hasonlót  a  régibb,  sőt  némely  újabb  székely  ház  előtt  is 
lehet    látni.    A    Székelyföldön    ennek    töltés  a    neve.    Ide   szoktak  kiülni 

A  kishartyányi  pal)czház  alaprajza. 

A.  Kis  kert  B.  Tornácz.  C.  Szoba.  D.  Pitvar.  E.  Konyha.  F.  Kamra.  G.  Istálló.  H.  Szekérszin.  J.  Istálló. 

K.  Kamra.  L.  Hidas. 


vasárnap  délutánonként  a  család  tagjai  meg  a  szomszédok.  A  palócz 
házak  némelyikénél  a  födél  hátsó  része  egészen  a  föld  színéig  nyúlik 
le,  s  ez  a  rész  szinaljául  szolgál,  hol  szekeret,  ekét  s  mindenféle  gazda- 
sági eszközöket  tartanak.  A  födél  két  végső  oldalát,  a  homlokzatot, 
faraizatnak  nevezik  a  palóczok.  Ez  a  farazat  többféle.  A  legkezdetlegesebb 
az,  hol  a  szalmás  farazat  egészen  zárt,  kevésbé  az,  hol  a  farazat  felső 
szögletében  három  vagy  négyszögű,  esetleg  más  alakú  füstlyuk  van.  Ter- 
mészetesen, kémény  nincs  a  házon.   Van  olyan   farazat,  hol  a  füstlyukat 


bedeszkázzák  s  az  azon  levő  kis  lyuk  csak  szelelőül  szolgál,  miután  a  házon 
van  kémény,  füstlyukra  tehát  szükség  nincs.  Ez  a  bedeszkázott  füstlyuk 
^'-gőleges  irányú  s  növekedik  a  szerint,  a  mint  a   födél  zsindely  vagy 


Nagyjában  megismerkedvén  a  palócz  faház  külső  képével,  beléphe- 
tünk a  házba,  melynek  belső  felosztása  már  körülbelől  megmaradt  az 
újabb  építkezéseknél  is,  a  mint  ezt  a  kiállítási  falu  kishartyányi  (Nógrád- 
megye) háza  is  tanúsítja.  A  palócz  háznak  három  főrésze  van.  Első  az 


MezŐ-Kövesdi  ( Borsod m.)  malyóhi 


utczára  néző  szoba,  ez  a  lakóház.  Ebben  hálnak,  étkeznek,  sokszor  főznek 
is.  Második  a  pitvaros  konyha.  Konyhát  és  pitvart  rendesen  fal  választja 
el,  melyen  ajtótlan  ajtónyílás  van.  Harmadik  helyiség  a  kamara,  mely 
ruha-  és  éléstárul  szolgál,  de  a  nőknek  hálószobája  is.  Rendszerint  a 
lakóház  végéhez  építik  az  istállót  (a  palóczok  nyelvén:  ólat),  egy  födél 
alatt  van  tehát  ház  és  istálló.  A  pitvarból  nyílnak  az  ajtók  a  lakószobába 
is,  a  kamarába  is  s  a  pitvarnak  az  udvarra  néző  ajtaja  előtt  néhol  még 
rácsos  vagy  sorompós  ajtó  van,  arra  a  czélra,  hogy  ha  a  rendes  ajtót 
nyitva    tartják,    a    rácsos    ajtó    megakadályozza  az  apró  jószágokat  a 

bejárásban.  A  pitarból  vezet  a  létra  a  padlásra,  a  pitarban  van  a  víztartó 
edény,  néhol  különböző  szerszámokat  is  tartanak,  sőt  egy  s  más  ruha- 
neműt is  felakasztanak.  Itt  van  felakasztva  a  fejszetartó  is.  Szóval  a 
pitvarnak  az  a  rendeltetése  éppen,  mint  a  Székelyföldön  a  zárt  eresznek. 
A  lakóháznak  két  ablaka  az  utczára,  egy  az  udvarra  néz.  A  kicsiny, 
négyszögű  ablakokat  a  régibb  házaknál  a  falba  erősítették,  oly  módon  — 
írja  Pápai  —  hogy  azt  nemcsak  kinyitni,  de  még  kiemelni  sem  lehetett 
és  így  csak  az  ajtón  át  lehetett  szellőztetni  a  szobát.  A  hatóság  azonban 

I.  Lakóház 

helyenként  ezeket  az  ablakokat  üldözőbe  vette,  még  be  is  verték  azokat 
s  a  mostani  ablakok  már  kiemelhetők.  Az  újabb  házaknál,  természetesen, 
már  a  kinyitható  ablakokat  alkalmazzák.  A  belső  berendezés  legjellem- 
zőbb része  a  lócza  vagy  padka,  a  módosabbaknál  karos  lócza,  melyek 
köröskörül  húzódnak  el  a  fal  mentében.  Az  asztal  mindig  az  ajtóval 
szembe  áll,  ez  a  szoba  első  helye.  Az  asztal  fölött  eső  sarokban  czifra 
mázos  edények:  a  szoba  legfőbb  díszei,  az  edények  alatt  szent  képek, 
köztük  egy  kis  tükör.  A  hol  a  lakószobában  sütnek,  főznek  is,  ott  találjuk 

8L  konyhaedényeket  is  a  tálason,  fogason,  a  póczon.  A  kamrában,  mely 
pedig  szintén  lakószobául  is  szolgál,  nincs  kemencze  s  télen  az  ablak- 
mélyedést szalmával  tömik  meg,  néhol  megmelegített  követ  tesznek  az 
ágyba:  így  védekeznek  éjjel  a  hideg  ellen. 

Az  istálló,  mint  már  említettem,  a  házzal  egy  födél  alatt  van,  a 
csűr  azonban,  melyet  csak  módosabb  gazdák  építnek,  külön  áll,  az 
udvar  hátsó  felében.  Külön  áll  a  disznó-ól  is.  Ez,  a  mint  a  kiállítási  falu 
palócz  házának  alaprajzában  látható,  hogy  tudniillik  a  házzal  egybe  van 
építve  nemcsak  az  istálló,  de  a  csűr  is,  ritkaság  számba  megy  s  nem 
jellemző  a  palócz  építkezésre.  Egyébként  a  kiállítási  falu  háza,  külsejétől 
eltekintve,  mely  úgy  magán  viseli  a  sváb  hatást,  mint  éppen  a  szentgáli 
ház,  —  alaprajzában  a  régi  s  Pápainak  a  régi,  tipikus  palócz  házról  adott 
leírása  reá  illik. 

Mielőtt  a  palócz  háztól  megválnánk,  megemlítem  azokat  a  szoká- 
sokat is,  miket  a  palócz  ház  építéséről  Pápai  Károly  feljegyzett.  Külö- 
nösen régebben  a  palóczoknál  is  szokásban  volt  a  segítség,  nem  az  épí- 
tésben, hanem  az  anyag  összehordásában,  s  természetesen,  a  gazda  étellel, 
itallal  megtraktálja  a  segítőket.  A  szegényebb  ember  a  házfedéshez  szük- 
séges zsúpot  is  úgy  kéregeti  össze.  A  házalap  tevésénél,  például  Lapujtőn, 
az  a  szokás,  hogy  egy  gyermeket  kissé  megvernek,  hadd  emlékezzék 
vissza  az  építés  idejére,  s  fájdalom  díjául  egy  pár  krajczárt  adnak  neki. 
Úgy  az*  alapvetésnél,  mint  a  befejezésnél  áldomást  isznak,  s  gazda  és  az 
építők  egymást  felköszöntik.  Apátfalván  csak  az  építés  befejezéskor  isznak 
áldomást  ezzel  a  rövid  felköszöntéssel:  » Isten  tartsa  meg  a  házat  tűztől, 
víztől !«  Ugyanott,  mielőtt  a  házat  bebutorozzák,  befűtik,  de  sohasem  a 
gazda,  hanem  olyan  valaki,  a  ki  a  házépítésben  részt  vett.  Aztán  egy 
kutyát  vagy  macskát  eresztenek  a  házba  s  az  ajtót  rázárják,  hogy  az 
csak  az  ablakon  szabadulhat  ki.  Ha  ezt  nem  tennék,  azt  hiszik,  hogy  a 
gazda  vagy  az  asszony  még  abban  az  esztendőben  meghalna.  Az  új  házat 
a  gazdasszony  ujjaira  vett  szentelt  vízzel  össze-vissza  szenteli  s  még 
pedig  nemcsak  a  szögleteket,  a  mint  az  egyébkor  is  szokásos,  hanem  a. 
padlást  is,  s  általában  a  gazdasági  épületeket  is,  hogy  sehol  a  rossz  ne 
árthasson.  A  beszentelő  minden  egyes  behintésnél  ismétli  ezt  a  mondást: 
» Atyának,  Fiúnak,  Szentléleknek  nevében. « 

Megismerkedvén  a  palócz  házzal,  önkéntelen  a  magyar  nép  egy  másik 
igen  érdekes  fajtájához  vezet  utunk :  a  palócz  eredetű  matyóhoz,  mely  nép- 
fajta Borsodmegye  három  helysiégében  maradt  meg:  egy  kis  sziget  ez  a 
megyének  többi  tiszta  magyar  népe    közt,  viseletében,  szokásaiban  fel- 

tünő  eltéréseket  mutató  vonásokkal.  Mezőkövesd,  Tárd  és  Szent-István 
népe  —  e  nép  viseli  a  matyó  nevet ;  »a  Mátra  éjszaki  és  a  Bikk  hegység 
nyugati  oldalán  letelepült  palóczságnak  egy  kiszakadt  töredéke «  e  nép  — 
írja  róla  könyvében  Istvánffy  Gyiila.  —  Bizonysága  ennek  a  palócz-ere- 
detnek  a  két  nép  életében,  ruházkodásában  és  szokásaiban  ma  is  feltalál- 
ható közösség.  Istvánffy  a  mezőkövesdi  városi  levéltárból  szerzett  adatok 
segítségével  a  matyó  név  eredetét  Mátyás  királyra  vezeti  vissza.  A  mező- 
kövesdiek ugyanis  Mátyás  királynak,  midőn  a  cseh  ellen  háborút  viselt, 
20  saját  költségükön  felvegyverzett  katonát  adtak,  azonfelül  a  hadsereg 
élelmezésére  40  szekér  búzát,  20  szekér  zabot,  20  font  vajat  és  tiz  köpü 
mézet  ajándékoztak.  Ennek  fejében  Mátyás  Mező-Kövesd  városát  előbb 
szabad  királyi  várossá  emelte,  majd  1464-ben  »Budán,  Szűz  szent  Margit 
ünnepe  előtt «  kelt  adomány-levelében  a  városnak  » tisztességes  pecsétet « 
adományozott.  E  pecséten  czímerpaizs  látható,  a  mezejében  ötágú  nemesi 
koronából  férfikar  emelkedik  ki,  mely  három  szál  huzakáldszt  tart  kezében. 
Jobbról  tulipán,  balról  rózsaág  övezi  a  paizsot.  Nyolcz  évvel  a  pecsét 
adományozása  után.  Mátyás  király  személyesen  meglátogatta  a  mező- 
kövesdieket, hogy  szemtanuja  legyen  annak  az  Ínségnek  és  nyomornak, 
melybe  a  város  népe  a  lengyelek  betörései  következtében  jutott.  A  király 
ujabb  adomány  levelet  állít  ki ;  a  város  adóját  leszállítja  s  azt  örök  időkre 
évi  200  arany  forintban  állapítja  meg,  a  várost  önálló  bíráskodási  joggal 
ruházza  fel.  Nagyon  hihető,  írja  Istvánffy,  hogy  a  királyi  kegy  ennyi 
jelével  elhalmozott  város  lakossága,  a  jótevő  iránt  való  hálából,  újszülött 
gyermekeit  örömest  és  minél  sűrűbben  kereszteltette  az  általuk  kedvelt 
Mátyás  névre;  legalább  e  föltevést  látszik  megerősíteni  a  mező-kövesdi 
plébánián  őrzött  legrégibb,  1676-ból  való  keresztelésí  anyakönyv  is,  ahol 
még  feltűnően  sok  Mátyás  nevű  újszülött  van  bejegyezve.  A  Mátyás  név 
kicsinyítő  képzős  alakjából,  a  Matyi-hóX  lett  aztán  a  Zsuzsi  —  Zsuzsó, 
Kati  —  Kató,  Pali  —  Palkó,  Feri  —  Ferkó  mintájára  a  Matyó,  mely 
név  lassanként  ráragadt  a  matyó  név  alatt  ismert  palócz-töredékre.  Ám  a 
matyóban  roppant  nagy  a  faji  büszkeség  s  visszautasítja  a  palóczczal 
való  atyafiságot.  Szereti  a  rendet  és  tisztaságot,  háza,  udvara  tiszta, 
csínos,  s  tisztaságszerető  a  ruházatban  is. 

A  kiállítási  falu  matyó-háza  Mező-Kövesdről  való.  A  mellett  hogy 
újszerű,  jellemző  is :  ez  az  igazi  matyó-ház.  Azok  a  régibb  házak,  melyek 
például  Tardon  láthatók,  nem  különböznek  a  palócz  házaktól.  A  matyó 
ház  helyét  kerítés  (garád)  veszi  körül,  mely,  Istvánffy  szerint,  régebben 
sövényből,    vessző-fonásból    vagy  embermagasságú    vályogból    állott,  az 

ujabb  keletű  házaknál  azonban  már  deszkát  s  az  utcza  felől  czifrázott 
léczeket  alkalmaznak  kerítésül.  Ez  utóbbi  kerítést  alkalmazták  a  kiállí- 
tási falu  matyó-házánál  is.  A  telekre  a  kis  és  nagy  kapun  át  jutunk,  az 
utczáról.  A  kis  kapu  rendszerint  a  kerítésnek  a  ház  felől  való  oldalára 
esik  s  vagy  a  ház  előtt  elhúzódó  léczkeritéshez  csatlakozik  (mint  a  kiállí- 
tási háznál  is)  vagy  a  ház  homlokzatához.  A  telek  jobb-  vagy  bal-oldalára 
épitik  a  házat.  Keskenyebb  homlokfala  két  ablakkal  az  utczára  néz. 
Az  istállót,  melyet  a  matyó  is  ólnak  nevez,  mint  a  palócz,  rendszerint  a 
teleknek  a  ház  átellenes  részén  épitik,  úgy,  hogy  annak  egyik  oldalfala 
az  utczára  esik,  bejárata  pedig  a  lakószobának  az  udvarra  néző  abla- 
kával szembe  esik.  Az  ól  berendezése  igen  érdekes.  A  bejárattal  szemben 
eső  oldalon,  a  padlásra  vezető  szénahányó  lyuk  alatt  van  a  deszkából 
készült  szénatartó,  mely  a  fal  egész  hosszában  kanyarodó  jászolt  két 
egyenlő  részre  osztja.  Az  istálló  másik  oldalán,  a  bejárat  közelében,  van 
a  tüzelő y  egy  kis  négyszögű,  kőből  vagy  téglából  kirakott  terület,  melyen 
téli  estéken  tüzet  szoktak  rakni.  Van  az  istálóban  ágy  is,  itt  hál  télen 
a  család  valamelyik  tagja,  nyáron  pedig  az  ól  előtt  vályogból  vagy  tég-^ 
Iából  épített  dikófiy  fekvőhelyen.  Az  ól  mellé,  ezzel  egy  fedél  alá,  még  egy 
kis  kamarát  is  építenek,  melynek  egy  ajtaja  és  ablaka  az  udvarra  nyílik, 
melyet  hol  gazdasági  eszközök  tartására  használnak,  hol  meg  az  állatokat 
kötik  be.  Rendszerint  a  telek  hátsó  részében,  az  istállóval  egy  oldalon  van 
a  hidas,  ennek  tetejében  a  baromfiak  ülője. 

A  kiállítási  falu  lakóháza  a  legújabb  keletű,  előtornáczos  ház 
melynek  homlokzatában  a  két  ablakon  kívül  egy  boltíves,  az  ambitusra 
vezető  ajtó  is  van,  s  érdekes,  hogy  Istvánffy  Gyula  és  Jankó  János  más- 
más időben  ugyanazt  a  mezőkövesdi  házat  találták  a  legjellemzőbb  matyó- 
háznak s  Jankó  ajánlatára  azt  építették  föl  a  kiállítási  faluban.  E  háznak 
s  általában  az  ujabb  keletű  házaknak  a  tornácz-boltozata  téglából  vagy 
kőből  rakott  hengeralakú  vagy  négyoldalú  oszlopokra  támaszkodik  s  az 
oszlopok  közét  80 — 90  centiméter  magas  deszkakerítés  tölti  ki.  A  tor- 
nácznak  az  utcza  felől  való  ajtaját  legtöbb  helyen  nem  használják,  e 
helyett  az  oszlopközi  kerítésen  hagynak  egy  kis  ajtót,  szembe  az  épü- 
letnek az  udvar  felől  való  bejáratává!.  A  régibb  keletű  házakba  egyetlen 
bejárat  vezet,  melyen  kettős  ajtó  van :  egy  külső  kis  rácsos  ajtó  (verepcze, 
verőcze)  s  egy  belső  teljes  ajtó,  melynek  fából  készült  tolható  zárja  és 
madzagra  járó  fakilíncse  van.  E  kettős  ajtón  át  lépünk  a  pitarba,  ebből 
nyíláson  át  a  kis  konyhába.  A  pitar  jobb  és  bal  oldalán  egy-egy  ajtó 
nyílik,  egyik  az  utczára  néző  tiszta  szobába,  másik  a  hálókamrába,  s  ez 

Utóbbiból  ismét  ajtó  nyílik  az  éléskamrába.  Ez  a  ^rendes  beosztása  a 
matyóházaknak,  melytől  az  ujabb  keletű  házaké  annyiban  tér  el,  hogy  az 
éléskamrába  nem  a  hálókamrából,  hanem  az  ámbitusról  nyílik  ajtó  s  az 
ambitus  végén  egy  alacsony  kis  ajtó  látható,  mely  a  ház  alatt  levő 
pinczébe  vezet.  Kéménye  valamennyi  matyóháznak  van,  de  csak  egyetlen 
egy.  Az  üstökös  házaké  náddal  borított,  az  ujabb  keletűeké  fehérre  meszelt 
téglából  való.  De  a  mi  a  legfeltűnőbb  az  ujabb  keletű  matyóházaknál  s 
a  mi  igazán  megkülönbözteti  a  dunántúli  és  alföldi  ujabb  házaktól,  az  a 
vértelekj  mely  a  kiállítási  falu  házának  is  a  homlokán  látható.  A  régi 
palócz  és  matyóházak  elejét  sövényfonásos  vértelek  zárja  el  s  ezt  a  sövény- 
fonást, a  mint  a  kontyos  meg  a  csonkakontyos  tető  teljesen  oromzatos 
nyeregtetővé  alakult,  a  deszkából  majd  meg  kőből  csinált  vértelek  vál- 
totta fel.  Deszkából  való  a  mező-kövesdi  házon  is  a  vértelek,  melyet  Ívesen 
és  csipkésen  rászegezett  léczoszlopocskák  díszítenek,  két  szelelő  ablakkal. 
Ám  a  vértelek  felső  felében  egy  kis  farács  van,  mely  —  miután  a  szelelő- 
lyuk  már  megvan  —  nem  egyéb,  Jankó  szerint,  mint  az  egykor  vesszőből 
font  vértelek  léczből  összeszegezett  mása,  az  ősi  jelleg  utolsó  maradéka, 
mely  minden  ujabb  keletű  matyóházon  kivétel  nélkül  megvan. 

A  lakóházak  berendezése  —  írja  Istvánffy  —  a  milyen  volt  régen^ 
olyan  ma  is  és  sok  tekintetben  megegyez  a  palóczokéval.  A  fehérre 
meszelt  pitarnak  fő  és  elmaradhatatlan  dísze  a  rózsákkal,  tulipánokkal 
telefestett  tálos,  megrakva  virágos  tányérokkal,  kakasos  tálakkal,  az 
alsó  részén  levő  fogas  pedig  teleaggatva  korsókkal  és  mázos  edényekkel. 
A  pi tarban  rendesen  az  ajtó  mögötti  falnál  van  helye  a  vízlóczának. 
A  konyhában  szabad  tűzhely,  mely  rendszerint  a  konyhának  a  tiszta 
szoba  felől  való  oldalára  esik.  A  tiszta  szoba  búbos  kemenczéje  szájával 
a  konyha  felé  nyílik  s  innen  fűtik.  A  kemencze  szája  előtt,  a  fal  egész 
hosszában,  némely  helyen  a  közfal  mellett  is,  L  alakban  húzódik  a  széles 
patka.  Ezen  szokott  a  matyóasszony  tűzet  rakni,  melynek  füstje  a  patka 
fölé  boruló  tágas  kéményen  át  jut  a  szabadba.  A  tiszta  szobára^  az 
utczára  néző  »ház«-ra  ád  legtöbbet  a  matyó  s  ez  olyan  is,  mint  egy 
kápolna,  tiszta,  rendes,  takaros.  A  ház  földje  nincs  padlózva  s  a  bútorok 
elhelyezése  minden  matyóháznál  egyforma.  Az  ajtó  melletti  falnál,  a 
konyha  felé  eső  oldalon  áll  a  nagy  búbos  kemencze,  melyet  vályogból 
vert  patka  fut  körül:  ide  ülnek  melegedni  télen,  sőt  fekvő  helyül  is 
szolgál.  A  tiszta  szobának  két  ablaka  nyílik  az  utczára,  egy  az  udvarra. 
A  régi  keletű  házak  ablakai  rendesen  kicsinyek,  alig  50  centiméter  szé- 
lesek s  valamenyi    el  van    látva  keresztvassal    és  kívülről    fatáblával,  a 

táblán  tulipán-  és  rózsadísz.  Az  utczára  és  a  portára  néző  két  ablak 
közti  szögletben  áll  a  kemény  tölgyfa  asztal,  körülötte  két  oldalt,  köz- 
vetlen a  fal  mellett,  húzódik  a  czifra  hátú  falócza ;  az  asztallal  átalellenes 
oldalon  áll  a  tornyos  nyoszolya.  Egy-két  szék  s  némely  helyen  egy 
almárium  egészíti  ki  még  a  bútorzatot.  A  falakat  arany  rámás  kisebb- 
nagyobb  szentképek  díszítik,  a  képek  alatt  rózsás  és  madaras  tálak, 
tányérok  s  az  utczai  ablak  fölé^  helyezett  tálos  is  ilyen  edényekkel  és 
korsókkal  van  megrakva. 

A  konyhától  jobbra  nyíló  kamara  a  hálószoba  s  ebben  a  család 
tagjainak  számához  képest,  négy-öt  nyoszolya  is  van.  Tulipántos  ládák, 
szekrények,  bölcső,  a  gyermekek  álló  széke  s  ruhatartó  rudak  teszik  a 
hálókamra  egyéb  bútorát  Kemencze,  jóllehet  a  kamara  csak  a  nőszemé- 
lyeknek  és  gyermekeknek  szolgál  lakóhelyül,  nincs  benne.  A  hálókamra 
mellett  van  az  éléskamra,  mely  rendszerint  két  részre  oszlik:  egyik  a 
zsiros  kamra,  melyben  a  szalonát,  sonkát,  zsirt  stb.  tartják,  másik  a 
hombár,  a  búzának  s  egyéb  gabonafélének. 

A  kiállítási  falu  kalauzolását  követve,  a  Jász-Kunságba  vezet  utunk, 
melynek  népéről  Baksay  Sándor  azt  jegyzi  meg  az  Osztrák-magyar  monarchia 
első  kötetében,  hogy  » eddigelé  az  alföldi  magyarság  s  annak  is  a  köze- 
lebbi századokban  még  fél  nomád  életet  folytatott  része,  a  Jászkunság 
fordított  legkevesebb  figyelmet  lakóházainak  szilárdságára,  díszítésére  és 
kényelmes  berendezésére.  Legalább  vagyonosságával  nincs  arányban  háza, 
mit  a  tanyai  gazdálkodás  természetéből  lehet  ki  magyarázni «. 

Ott,  hol  a  székely  házakról  írtam,  már  rámutattam  a  feltűnő  nagy 
különbségre,  mi  a  szegény  székely  s  a  gazdag  alföldi  ember  háza  közt 
van  s  mit  nemcsak  a  tanyai  gazdálkodás  magyaráz,  de  az  építésre  szük- 
séges anyag  is :  a  különben  szegény  székely  módosabb  házat  építhet,  mint 
az  aránytalanul  gazdagabb  alföldi,  mert  könnyebben  jut  az  épület  anyagához. 

»Az  alföldi  ember,  mondja  Baksay,  nem  válogatós  az  anyag  meg- 
válogatásában. Nem  is  lehet.  Régebben  még  a  vályog  is  fényűzés  volt. 
Háza  fecske-rakásra  (szalmával,  polyvával  kevert,  lovak  által  megdagasz- 
tott s  vasvillával  felrakott  és  ledöngölt  ház)  vagy  vert  (deszkák  között 
lefurkózott,  törek-rétegekkel  váltakozó  száraz  agyag)  tömésfalra  épült; 
tetőzetül  főként  nád  szolgált,  melyet  igen  szeret  az  alföldi  magyar,  mert 
az  ő  czéljaira  minden  egyéb  anyagnál  alkalmasabb.  Építkezésében  ugyanazt 
a  rangot  foglalja  el,  a  mit  öltözködésében  a  suba.  Nyáron  hűvös,  télen 
meleg;  a  gabona  s  élelmi  szerek  legbiztosabb  megóvója.  Legolcsóbb  is, 
mert  az  Alföld  rétjei,  lápjai,  tavai  szép  nádat  teremnek;  azért  a  nádasok 

kiszárítása,  csatornázása  sehogy  sincs  kedvére,  mert  az  a  terület,  mely 
jó  nádat  terem,  mint  ő  mondja,  rizskását  teremve  sem  jövedelmezne 
annyit,  mint  a  nádból.  Tartós  is.  Tartósabb,  mint  a  fazsindely.  Kellően 
gondozva,  ötven-hatvan  évig  is  eltart.  Csinos  is.  Egy  szépen  felvert  nád- 
tetőn megakad  a  szem.  Úgy  fölverik,  hogy  »a  gyalu  sem  fogna  el  belőle«, 
a  minthogy  néha  meg  is  gyaluljájc,  azaz  —  nyesik.  Kerítés  dolgában  sem 
válogatós.  Nádból  is,  noha  nem  tartós,  de  csinos  kerítéseket  tud  j^kor- 
czolni«.  Valamint  a  fecskerakás  sem  utolsó  s  kellőleg  gondozva,  nem  is 
dísztelen  alakja  a  kerítésnek.  Mindez  nem  lehetett  másként,  mert  az  egész 
Alföldön  szilárd  építkezési  anyag:  kő,  fenyő,  kemén3rfa  nincs,  sőt  sok 
helyen  hiányzik  a  téglának  való  agyag,  mint  hiányzik  a  téglaégetéshez 
való  tüzelőfa  is.  Itt  még  ma  is  szalmával  égetjük  a  téglát. « 

N)rilvánvaló,  hogy  ily  körülmények  közt  az  alföldi  magyar  nem 
építhet  oly  szilárd  házakat,  mint  a  székely  s  a  kényelemre  sem  igen 
gondolhat.  Ám  annál  nagyobb  gondot  fordít  a  tisztaságra :  a  házak  »kívül- 
belől  csillognak  a  tisztaságtól «,  pedig  két  árán  szerzi  meg  a  meszet, 
mihez  az  erdős,  sziklás  vidékek  lakói  ingyen  jutnak. 

»Az  alföldi  ember  —  írja  tovább  Baksay  —  az  egyenes  házat  sze- 
reti (takarékosságból  is,  mert  a  hány  szeglet,  annyi  kőmíves  napszám 
évenként),  háttal  éjszaknak,  minden  kiszögellések  vagy  toldások  nélkül. 
Ez  a  ház  6 — 8  méter  szélességű  homlokzatával  s  rajta  egy  vagy  két 
ablakával  az  utczára  néz,  néha  egy  kis  virágos  kertecskén  keresztül. 
Eredetileg,  a  belső  berendezés  kényelménél  fogva,  az  egy  ablak  volt  a  sza- 
bályszerű; a  két  ablak  csak  a  külső  dísz  kedvéért  van.  A  ház  hossza 
16 — 30  méter.  Elengedhetetlen  három  osztálya:  a  nagy  ház,  a  konyha  és 
a  kis  ház.  (így  nevezi  a  székely  is  a  nagy  és  kis  szobát.)  Az  utczára 
néz  a  6 — 7  méter  hosszú  nagy  ház,  melynek  ajtósarok  felőli  szögletében 
van  a  szalmafűtésre  sárból  rakott  nagy  boglya-  vagy  banya-kemencze 
(búbos),  minőt  asszonyok  is  ügyesen  tudnak  rakni.  A  boglya-kemencze 
körül  széles  padka,  melynek  járulékai  a  kuczkőy  eczetes  üvegek  s  apróbb 
házi  eszközök  tartóhelye,  egyszersmind  az  engedetlen  gyermek  áristoma; 
nemkülönben  a  vaczok,  elnyűtt  ruhadarabokkal  bélelt  heverő  helye  a 
család  apróbb  tagjainak.  A  kályhával  átellenes  szögletben  az  asztal-pad, 
melynek  sarkában  áll  a  fehér  kerek  kosárban  az  abrosszal  leterített 
kenyér  s  előtte  az  asztal.  A  kályha  vonalában  eső  ablaktalan  fal  hosz- 
szában  két  vetett  ágy,  megrakva  csaknem  a  padlásig  duzzadó  pehely- 
vánkosokkal,  míg  a  jobbról  eső  sarkot  nagy  ruhás  szekrény  foglalja  el, 
mely  fölött  fogas  áll.  A  fogason  czin-  és  fehér  cseréptányérok,  alattuk  a 


szegeken  virágos  mázos  kancsók.  A  mennyezetet  a  szoba  közepén  végig- 
nyúló izmos,  mestergerenda  tartja,  mely  egyszersmind  bibliothéka  gyanánt 
is  szolgál.  Ott  tartja  könyveit,  tudniillik  a  históriás-könyveket,  a  naptárt 
és  egyéb  apróságokat.  De  nem  a  bibliát,  mert  annak  a  helye,  az  énekes 
és  imádságos  könjrvvel  együtt,  a  tükör  alatti  fényes  szekrény  (sublót)  és 
a  hol  ilyen  nincs,  az  ablak,  mint  főhely.  A  második  osztály  a  konyha, 
nagyszámú  edényneműivel  és  katlanaival.  Itt  áll  még  az  ötven  centiméter 
magasságú,  fehéren  tartott  asztalszék,  melyet  nyáron  a  tornáczra  vagy  az 


a.  Kapu.  b.  Kis  ajid.  e.  Kis  kert.  d.  Turnácz.  ■.  Benjrild.  f.  Nagy  hái.  g.  Konyha,  b.  Kis  ház.  1.  Éléskamra,  j.  Pincic- 
Icjárat.    k,  Padláslcpcsd.    I.  Kis  kamra.    m.  Szoba.   a.  Konyha,   o.  Kamra.    p.  Gabonokamra.    q.  Kocsi-szin.    r.  Islállú. 
■.  Ólak.  t.  Dlsznd-ól.  u.  Kúl.  v.  Galambbal. 

eperfa  alá  visznek  ki,  abrosszal  leterítik,  gyalogszéken  körülülik  s  ott 
vacsorázgatnak.  Mert  a  nagy  házban  nyáron  át  csak  akkor  terítnek  asz- 
talt, ha  tisztes  vendég  van.  A  konyhaajtó  nappal  mindig  nyitva  s  csak 
egy  lécz-cserény  és  a  cserényen  függő  ostor  tartja  távol  a  bekívánkozó 
baromfit;  de  éjjel  is  nyitva,  mert  a  család  egyik  vagy  másik  tagja,  leg- 
többször a  fiatalabb  gazda,  ott  alszik  a  konyhaajtóban,  küszöbre  tett  ván- 
koson.  Ugyancsak  a  konyhából  nyílik  a  harmadik  osztály,  a  4—5  méter 
hosszú  kis  ház,  a  úsalád  nappalija.  Ezen,  a  szegénységnél  is  elengedhe- 
tetlen három  osztályon  kívül  a  módosabbaknál  következnek:  a  kis  házból 

nyíló  élestár  a  pinczelejárás  fölött,  azontúl  a  nagy  kamra  (magtár),  sőt 
néha  a  házzal  egy  födél  alá  vett  istálló,  fészer,  pajta  is.  A  ház  hosz- 
szábanj  legalább  a  lakó  osztály  előtt,  kő-  vagy  csinosan  faragott  faosz- 
lopokon nyugvó,  1—2  méter  széles  tornáoz,  alatta  mindenféle  házi  szer- 
számok, sokszor  gabonatartó  hombár,  a  dunai-tiszai  vidékeken  pedig  az 
úgynevezett  szúnyogháló.  így  nevezik  a  tomácz  alatt  álló  nyoszolyát, 
melyet  a  tomácz  mennyezetétől  a  földig  érő  bodorvászon-féle  fátyolszerű, 
házi  készítmény ű  szövet  vesz  körül,  mely  a  szúnyogot  kizárja,  de  a  levegő- 
járást nem  akadályozza.  Ez  a  legiQabb  vagy  legidősebb  nő  ágyas-háza, 
mindaddig,  míg  a  csikorgó  hideg  be  nem  áll.  Nagyobb  városokban  (Deb- 
reczen,  Kecskemét)  a  czivisek  házai  ugyanilyen  terv  szerint  épültek  s 
vannak  beosztva.  Különbség  csak  az,  hogy  a  tomácz  szélesebb  a  szo- 
kottnál, s  annak  utczára  eső  vége  kis  benyíló  szobává  van  rekesztve  s 
így  az  utczai  homlokzat  három  ablakkal,  zöld  redőkkel  ékeskedik.* 

»De  az  alföldi  magyarnak  —  mondja  tovább  Baksay  —  két  háza 
van.  A  tanya  az  alföldi  magyarnak  második  háza,  ha  ugyan  nem  első: 
legalább  is  úgy  viszonylik  városi  házához,  mint  hétköznapi  ruhája  az 
ünneplőhöz.  Szántóföldjei  a  várostól  távol  esvén,  azoknak  kellő  mívelése 
a  tanya  nélkül  lehetetlen  volna.  Ha  maga  a  gazda,  sőt  az  egész  család 
künn  lakik,  ez  esetben  a  tanya  épp  oly  jó  gondozás  alatt  van  mint  városi 
háza,  azzal  a  külömbséggel,  hogy  a  tanyának  kerítése  nincs.  A  kerítést 
meganyi  erődökként  pótolják  a  ház  mögött  elterülő,  mély  árokkal  és  áká- 
czokkal  körülvett  gyümölcsös  és  konyhakert;  a  házzal  szemben  épített 
oldal,  a  ház  végében  levő  aklok,  boglyák,  kertek,  a  ház  homlokzata  előtti 
virágos  kert,  árokkal  vagy  eleven  sövénynyel  kerítve.  Ahol  még  nyílt  hely 
marad,  oda  jön  a  bástya,  a  mi  az  alföldi  (Kiskun)  szójárásban  nem 
egyéb,  mint  a  mindenféle  udvar-söpredékből,  dudvából  és  törmelékből 
széles  alapra  hosszúkásán  felrakott,  s  lehetőleg  mindkét  oldalán  függő- 
legesen felszerelt  garád,  hasonló  azokhoz  a  gyepükhöz,  melyeket  bor- 
termesztő helyeken  venyigéből  szoktak  évről  évre  magasabbra  rakni.  Noha 
tehát  a  tanya  bekerítve  nincs,  mindamellett  csak  egy  fő  bejárata  van. 
Helylyel-közzel  látni  még  az  alföldi  tanyák  közt  úgynevezett  putrikat 
is.  Földbe  ásott,  nádtetőzetü,  pinczelakásszerű  helyiségekket,  melyeknek 
falai  deszkával,  vagy  betapasztott  sövénnyel  vannak  kibélelve.  A  hol  a 
talaj  nedvessége  nem  engedi  meg  a  gödör-ásást,  ott  a  putri  a  föld  színén 
épül  egyre-másra  ügyesen  rakott  gyephantból. « 

lm  a  kép,  mit  Baksay  az  alföldi  ember  házáról,  gazdasági  épü- 
leteiről   ád.    Ez    a    kép,    természetesen,    nagy    általánosságban   szól  az 


Alföldre  s  az  alföldi  nép  egyes  fajtái  közt  a  házépítés  dolgában  is.  találunk 
említésre  méltó  eltéréseket,  a  mire  példa  a  kiállítási  falu  Jász-Nagy-Kun 
Szolnok  megyéből  való,  jász-apáthi  háza  is,  melynek  jellemző  sajátsága, 
hogy  míg  a  ház  homlokfala  nem  nyúlik  ki  az  utczáig,  mert  a  kerítés 
és  a  homlokfal  közt  egy  kis  kertecske  van,  addig  a  tornácz  dőre  nyúlik 
az  utczáig.  E  megnyújtott  tornácznak  külön  födele  van,  a  kis  kertre 
néző  oldala  deszkázott  s  külön  ajtaja  van,  úgy  szintén  az  utczára  nézőnek 
is.  Ez  a    specziális  jász-építkezés  megvan  Szolnokon,  Jászberényben  is. 


■Nagykun-Szolnokm.)  h 


hol  olyan  házat  is  láthatni,  melynek  nincs  ugyan  tornácza,  de  azért  meg- 
van a  külön  elÖtomácz,  sőt  ez  az  előtornácz  néhol  külön  kis  épület. 
A  kun  építkezés  abban  tér  el  a  jásztól,  hogy  a  tornácz  elől  is,  hátul  ís 
zárva  van,  még  pedig  elöl  ajtótlan,  fehérre  meszelt  fal  zárja  el,  hátul 
pedig  a  karaara.  Míg  a  jászháznak  homlokfala  csinos  deszkázat,  a  kun 
házé  egyszerű  kopasz  fehér  fal,  minden  czifrázat  nélkül  s  a  deszkakerítés 
is  a  jászoknál  csinosabb,  niint  a  kunoknál. 

A  kiállítási  falu  jászapáthi  házának  kerítését  a  kapuval  együtt  Kun- 
hegyesről  vették  a  falu  rendezői.  Léczkerités  ez,  melynek  alja  más  fara- 

gásu,  mint  a  felső  része.  A  kapunak  két  befelé  nyíló  szárnya  van  s 
léczezése  hasonló  a  kerítéséhez.  A  telek  hátsó  részében  áll  a  hármas 
osztású  csűr,  közepén  az  elől  nyitott  színnel,  két  oldalt  egy-egy  istállóval. 
Az  épület  vályogból  vagy  téglából  épül  s  oromzatos  nyeregtetejét  nád 
fedi.  A  telek  hosszában  már  árokszállási  melléképületet  mutatott  be  a 
kiállítási  falu  rendezősége,  a  mely  melléképületnek  négy  helyisége  van:  a 
hidas,  hizók  számára,   előtte  nyitott  evőhely   (e  kettőnek  külön   kerített 


O 


u 


A  jász-apáthi  ház  alaprajza. 

I.  Lakóház  :  A.  kis  kert.  B.  Tomácz.  C.  Tiszta  szoba.  D.  Pitvar.  E.  Konyha.  F.  Lakószoba.  G.  Kamra.  —   II.  Pajta: 

H.  Istállók.  I.  Szin.  -  III.  ól:  K.  Hidas.  L.  Nyitott  szio.  M.  Baromd-ól.  N.  Fa-sz!n. 


udvara);    harmadik    helyiség  a   baromfi-ól,    negyedik    a    színalja,   tűzifa 
számára. 

A  lakóház  előtt,  mely  a  telek  egyik  végén,  annak  hosszában  nyúlik 
el,  mint  már  mondottuk,  kis  kertecske  vari.  Négy  helyiségre  oszlik :  első 
az  utczára  két,  az  udvarra  egy  ablakkal  néző  tiszta  szoba,  második  az 
ajtótlan  fallal  pitarra  és  konyhára  osztott  helyiség,  harmadik  a  lakó-szoba, 
egy  ablakkal  az  udvarra,  negyedik  a  kamra,  mely  szélesebb  valamennyinél, 
mert  hátul   a  tornáczot   bezárja.   Ennek    ajtaja  a    tornáczra,    ablaka  az 


Benedek:  A  magyar  nép.  IL 


9 


udvarra  nyílik.  A  ház  előtt  oszlopos  tornácz  húzódik  végig,  ki  egész  az 
utczáig,  ajtóval  az  utcza  felöl.  A  ház  fedele  oromzatos  nyeregtető,  náddal 
fedett  s  csak  a  tornácz  fölé  eső  részt  fedi  három  sor  zsindely. 

Az  első  szoba  berendezése  Jász-Apáthiból  való.  Az  udvar  és  utcza 
közti  sarokban,  a  padok  közt  asztal  s  néhány  szék;  a  pad  két  szárnya 
által  alkotott  sarokban  a  kenyeres  kosár;  az  udvar  felől  esŐ  pad  végében 
tulipántos  láda;  átellenes  oldalon  az  ágy,  mellette  láda;  a  konyha  felöl  a 
boglya-kemencze ;  a    sarokban  ruhafogas;   körül  a  falakon  szent  képek. 


Büd-szenl-mihályi  (Szabolcsm.)  ház. 

A  második  szoba  berendezése  Kun-Madarasról  való.  A  pitvarból  a  szo- 
bába lépve,  a  szemközti  két  sarokban  egy-egy  ágy,  a  két  ágy  között  a 
fal  mellett  egy  hosszú  pad,  ez  előtt  asztal  és  székek.  Van  még  a  két 
ágy  végén  egy-egy  láda,  a  konyha  felÖl  a  kemencze,  e  mögött  a  sarokban 
a  ruhás  rud.  A  kiállítási  falu  rendezői  azonban  megjegyzik,  hogy  ez  a 
párhuzamos  berendezés  ujabb  keletű,  jászoknál  és  kunoknál  a  sarkos 
berendezés  az  eredeti  s  hogy  a  párhuzamos  berendezés  sokkal  inkább 
tért  hóditott  a  jászoknál,  mint  a  kunoknál. 

A  két   szoba  közt  van  a   konyha  s  ennek  közepén  áll  a  nagy   sütő 

kemencze,  az  oláal  falak  mellett  pedig  vályog-padka  a  nyitott  tűzhely 
számára,  a  szobák  kemenczéinek  nyilasával.  A  kamarában,  a  negyedik 
helyiségben  a  gabonát,  lisztet  tartják  s  egyéb  eleséget  és  innét  lehet 
fölmenni  a  padlásra  is. 

A  Jászkunságból  a  nagy  magyar  Alföldnek  egy  másik  érdekes 
részébe  vezet  utunk:  a  Nyírségbe,  A  Nyirség  magában  foglalja  Szabolcs 
megyét  s  átnyúlik  Szatmár  megyébe  is  egész  Nagy-Károlyig,  délnyugat 
felől  pedig  Hajdumegye  szélébe.  A  Nyirség  építkezésében  nincs  lényeges 


A  büd-szent-mihályi  ház  alaprajza. 

I.  Lakóház:  A.  Tornácz.  B.  Tiszta  szoba.  C.  Pitvar.  D.  Konyha.  E.  Lakószoba.  F.  Kamra.  G.  Pinczelerjéró. 
II.  Melléképület :  H.  Tornácz.  J.  Kamra.  K.  és  L.  Ló-  és  marha-istállók.  M.  Szin. 


eltérés  a  sík  alföldi  magyar  építkezéstől,  mindazonáltal  az  a  ház,  melyet 
a  kiállítási  falu  mutat  be  s  mely  egy  büd-szentmihályi  és  egy  anarcsi 
(mindkettő  szabolcsmegyei  község)  háznak  az  összetétele,  figyelemre  méltó 
eltérést  mutat.  Az  ujabb  keletű  házak  ugyanis  az  általános  alföldi  jel- 
leget viselik  magukon,  de  nyilvánvaló,  hogy  a  Nyirségen,  mely  nevét  a 
hajdan  ott  tenyésztett  nagy  nyirfaerdőségektől  vette,  kellett  lenni  faháznak 
is,  aminthogy  Anarcs  községben   hármat    is  talált  Jankó  János:   mind  a 

három  régibb  száz  esztendősnél  s  mind  háromnak  csonka  kontyos  a 
födele,  feltűnő  ellentéteként  az  egész  Alföldön  divatos  nyeregtetőnek. 
A  kiállítási  falu  büd-szentmihályi  hkzindk  a  csonka  kontyos  födele 
Anarcsról  való  s  főként  ez  a  csonka  konty9S  födél  indokolja,  hogy  a 
Nyirség  is  helyet  talált  a  kiállítási  faluban. 

A  büd-szentmihályi  ház  telkét  magas  deszka  kerítés  veszi  körül,  s 
a  lakóházon  kivül  csupán  istállóépület  van  még  a  telken.  A  ház  a  telek 
végén,  annak  egyik  sarkában  áll,  homlokfalával  az  utczára  s  első  szobája 
a  tiszta  szoba,  melynek  két  ablaka  az  utczára,  egy  az  udvarra  néz. 
Második  helyisége  az  ajtótlan  fallal  konyhára  és  pitvarra  osztott  rész, 
melynek  egy  ajtaja  az  udvarra,  egy  a  tiszta,  egy  meg  a  lakószobába 
nyilik.  Ez  utóbbi  szélesebb  a  tiszta  szobánál  s  bezárja  a  ház  előtti  tor- 
náczot  és  egy  ablaka  a  tornáczra,  egy  meg  az  udvarra  néz.  A  lakószoba 
mellett  van  a  keskeny  kamara,  melynek  ajtaja  az  udvarra  nyilik  s  a  ház 
végéhez  van  ragasztva  a  pinczelejáró  is,  hová  az  udvarról  nyilik  az 
ajtó.  A  tornácz  elől  is  zárt  s  vagy  vak  ablak  van  rajta,  mint  a  kun 
házaknál,  vagy  ajtó,  mint  azt  a  jász  háznál  láttuk.  A  ház  födele  rend- 
szerint nyeregtetős,  homlokzata  dísztelen,  legfőlebb  vizvető  szakítja  meg 
egyhangúságát.  Ez  a  rendes  födél  s  a  csonka  kontyos  födél,  mely,  mint 
már  említettem,  Anarcsról  való,  ritkaság  számba  megy. 

A  tiszta  szoba  berendezése,  mint  a  kun  házaknál,  párhuzamos 
rendszerű:  az  utcza  felőli  két  sarkon  egy-egy  vetett  ágy,  ezek  közt  a 
diván,  előtte  asztal,  székek.  Az  egyik  ágy  végében  sublót,  a  másik 
végében  láda.  A  belső  sarokban  a  nagy  boglya-kemencze  áll  A  pitarnak 
mind  a  négy  falát  virágos  tányérok  díszítik  s  a  konyhában  a  két  oldalfal 
mellett  a  nyitott  tűzhely  számára  vályogpad  van,  fölötte  a  két  szoba 
kemenczéjénék  fűtő  nyilasa.  Hátsó  falát  szintén  tányérok  díszítik.  A  lakó- 
szoba berendezése,  a  régi  divat  szerint,  sarkos:  az  udvar  és  a  tornácz 
közti  sarokban  van  a  sarokpad,  előtte  az  asztal;  az  ajtóval  átellenes  fal 
két  végében  egy-egy  ágy,  ezek  közt  egy  láda.  A  kamara  megfelel  a 
nevének:  szintén  éléskamrának  használják. 

Az  egyetlen  melléképület,  mely  a  telken  látható,  lakóháznak  is 
beillenék.  Első  helyisége  szerszám-kamra,  melynek  ajtaja  és  ablaka  az 
udvarra  nyilik,  második  helyisége  a  marha-istálló,  a  harmadik  helyiség, 
miután  szélesebb,  elzárja  a  tornáczot.  Szóval:  a  melléképűlet  beosztása 
teljesen  egy  a  házéval  s  még  a  tornácza  is  nemcsak  hátul,  de  elől  is 
zárt,  éppen  mint  a  lakóháznál.  A  lóistálló  mögött  van  még  egy  helyiség : 
a  nyitott  szín.  A  fedél  nyeregtetős,   de  előfordul   még  a  csonka  kontyos 


födél.   A  homlokfal  felső  része  mindig  deszlíázotl,  két  szelelő  ablakkal  s 
a  padlás  ajtajával,  hová  létrán  járnak  föl. 

A  Nyírségből  ismét  érdekes  földre  vezet  utunk:  a  Hajdúságba,  ha 
a  ház  építés  dolgában  nem  is  találunk  az  általános  alföldi  jellegtől  lénye- 
gesen eltérőt.  A  csonka  kontyos  ház  itt  is  már  inkább  a  régi  kor  emléke ; 
ilyen  emlékszámba  megy  a  képünkön  látható  régi  módú  hajdúsági  ház 
is.  Mint  általában  az  Alföldön,  itt  is  vályogfalú  a  ház,  nádtetős  a  födele, 
de  ujabban  a  jobbmóduak  már  zsindelylyel  és  cseréppel  is  kezdik  födni 
a  házukat.  A  ház  beosztása  a  már  jól  ismert  három  helyiséges  beosz- 
tás: két  szoba  és  köztük  a  pitvaros  konyha.  Az  udvar  —  írja  Szívós 
Béla  az  Osztrák-magyar  monarchiában  —  rendszerint  igen  téres,  közepén 


Régi  hajdúsági  ház. 

sokszor  gémes  kut  van,  míg  odább  a  »sütő«,  az  ólak,  s  a  tengeri- 
góré  (kukorícza  tartó  kas)  álldogálnak  a  széna-  és  szalmaboglyák  tár- 
saságában. A  »sütő«  egy  kisebb  épület,  szemközt  a  lakóházzal  s 
kivált  nyáron,  ebben  sütnek-főznek.  (Ugyanígy  láttuk  a  régibb  székely 
házaknál  is:  a  sütÖ  külön  fedél  alatt.)  Az  udvarok,  még  csak  nem  rég 
is,  vastag  trágya  kerítéssel  vagy  vályogfallal  voltak  körülvéve,  ha  ugyan 
teljesen  kerítetlenül  nern  állottak.  Házi  ketírol  szó  sem  volt.  Az  annak 
való  téres  üres  helyeken  nem  termett  egyéb  rengeteg  büröknél,  kövér 
csalánnál  és  mályvánál.  Most  alig  látni  már  trágyafalat  vagy  kerítetlen 
udvart.  A  csinos  deszka-  és  léczkerítések  évről  évre  szaporodtak,  a  fölös- 
leges helyet  pedig  konyhakertté  vagy  luczernássá  alakítják  át. 


De  visszatérünk  a  kiállítás  falujába,  hogy  aztán  búcsút  is  vegyünk 
tőle.  Még  egy  magyar  házat  mutat  be  a  kiállítási  falu,  Csongrád  megyéből 
s  ezt  valóban  érdemes  volt  bemutatni,  mert  említésre  méltó  az  eltérés  a 
tipikus  csongrádi  és  az  alföldi  általános  jellegű  ház  között.  A  tipikus 
csongrádi  háznál  első  tekintetre  szemünkbe  ötlik  a  tornáczból  kiugró 
»előke«  vagy  eresz.  A  ház  előtt  tornácz  húzódik  végig  s  ennek  köze- 
péből ugrik  ki  a  zsindelylyel  födött,  két  faoszlopon  nyugvó  >előke.«  Maga 
a  tornácz  hátul  nyitott,  elől,  az  utcza  felöl  zárt,  ajtóval  az  utczára.  A  tető 


Szegvári  (Csongrádm.)  ház. 


oromzatos  nyeregtető  s  míg  ez  náddal  van  födve,  a  tornácz  meg  az 
előke  zsindelylyel.  A  régi  házaknál  egy  ablak  néz  az  utczára,  s  ez  sem 
a  fal  közepén,  hanem  az  udvarhoz  közelebb  való  részen,  az  új  házaknál 
azonban  már  két  ablak  néz  az  utczára.  Van  olyan  ház  is,  melynek  nincs 
tornácza,  de  az  előkéje  megvan.  És  így  van  ez  minden  olyan  háznál, 
melynek  csucsfala  nem  szökik  ki  az  utczára,  hanem  az  utcza  és  a  csucsfal 
között  még  egy  kis  kertecske  van.  Az  ujabb  és  így  városiasabb  épít- 
kezésnél —  írja  Jankó  János  —  a  csucsfal  az  utczára  rug  s  itt  már  a 
tornácz,   annak   deszkázott    eleje  s   az  ebbe    vágott    kis  ajtó    is  megvan. 

Legújabb   keletű  az  olyan  előke,  melynek  három  oldalról   fala  van  s  így 
valóságos  kis  verandává  alakul  át. 

Magának  a  lakóháznak  belső  felosztása  már  nem  mutat  semmi 
lényeges  eltérést  az  ismert  alföldi  típustól.  A  tiszta-  és  a  lakószoba  közt 
van  a  pitaros  konyha  s  e  három  helyiség  egyforma  széles.  E  három 
helyiséghez  járul  még  rendesen  egy  keskenyebb  kamara  s  egy  nyitott 
szia  A  tiszta  szoba  berendezése  teljesen  újszecű,  városias  jellegű.  Az 
ajtóval  átellenes  két  sarokban  egy-egy  ágy,  köztük  kanapé  és  asztal,  ezek 

A  szegvári  ház  alaprajza. 

I.  Lakóház :  B.  Tomácz.  B  ^Elöke.  C.  Tiszta  szoba.  D.  Pitar.  E.  Konyha.  F.  Lakószoba.  G.  Kamra.  H.  Szin.  — 
II.  Melléképület :  J.  és  K.  Istállók.  —  III.  Kukoricza-góré.  —  IV.  Ól :  Hidas,  pincze.  L.  Kocsi-szin. 

előtt  székek.  Az  ajtó  melletti  egyik  sarokban  sublót  és  fogas,  a  másikban 
a  boglya-kemencze,  körül-paddal,  fölötte  ruhaszárító  rud.  Míg  a  tiszta 
szoba  párhuzamos,  vagyis  egészen  újkori  berendezésű,  s  a  bútorai  is 
városiasak,  a  lakószoba  sarkos  berendezésű  s  itt  még  megvannak  a  tuli- 
pántos bútorok:  a  régi  és  az  újvilág  egy  födél  alatt. 

Mint  az  eddigiekből  is  látható,  a  kiállitási  falu  is  a  mellett  tanús- 
kodik, hogy  egyedül  a  régi  székely  ház  az,  mely  úgy  külsejében,  mint 
belső  felosztásában  tisztán  őrizte  meg  az  őseredeti  jelleget,   minden   más 


házon  többé-kevésbbé  észrevehető  az  idegenség,  főként  a  németség  hatása. 
A  kiállítási  falu  huszonnégy  háza  közül  (beleértve  a  nemzetiségi  házakat  is) 
tizenhét  esetben  a  telekberendezése  olyan,  hogy  a  lakóház  és  a  gazda- 
sági épületek  küIÖn  fedél  alatt  vannak,  nevezetesen :  Somogy,  Veszprém, 
Jász-Nagykún-Szolnok,  Szabolcs,  Kolozs,  Torda-Aranyos,  Csík  (hozzá- 
vehetjük  az  összes  székely  megyéket),  Brassó,  Abauj-Toma,  Torontál, 
Szében,  Bereg,  Temes,  Krassó-Szörény  és  Hunyadmegyében.  Külön  áll  a 
lakóház,  de  a  végén  nyitott  szin  van  a  borsodi   és  a  csongrádi   háznál; 


Metzenzéfi  (Abaujm.)  német  ház. 


a  lakóházhoz  vannak  építve  a  gazdasági  épületek,  még  pedig  hosszában 
Bács-Bodrog  sokácz  és  Sárosmegye  tót  házainál.  A  lakóházzal  derék- 
szögben össze  vannak  építve  a  gazdasági  épületek  Zala  magyar.  Vas- 
megye vend,  Handlova  német  és  Nógrád  palócz  házánál.  Szóval,  túl- 
nyomó többségben  vannak  azok  a  házak,  melyek  a  gazdasági  épületektől 
külön  állanak.  A  teleknek  ezt  a  külön  berendezését  felnémet  jellegűnek 
mondják,  míg  a  háznak  a  gazdasági  épületekkel  való  összeépítését,  külö- 
nösen úgy,  a  mint  azt  Göcsejben  láttuk,  a  magyar  a  vendtől  tanulta  el, 
az  meg  Stiriából  és  Felső-Ausztriából  hozta  azt. 


Maguknak  a  házaknak  belső  felosztása  meglepő  hasonlatosságot 
mutat.  Nemcsak  a  magyar  fajta,  de  a  különböző  nemzetiségek  házainak 
is  a  belső  felosztásában  a  három-szakaszos  rendszer  az  uralkodó:  a  ház 
két  végén  egy-egy  szoba,  középen  a  konyha.  A  kiállítási  falu  huszonnégy 
háza  közül  négyben  választja  el  a  konyha  teljesen  a  két  szobát,  neveze- 
tesen a  toroczkói,  a  hétfalusi  csángó,  a  csökölyi  s  a  kalotaszegi  házban ; 
tizenegy  házban  nem  tökéletes  ez  az  elválasztás,  a  mennyiben  a  konyhát 
pitar  előzi  meg,  de  a  pitvart  és  konyhát  ajtótlan  fal  választja  el,  neveze- 


Szebenmegyei  szisz  ház. 

tesen  a  szegvári,  jászapáthi,  zebeczkei,  büd-szentmiháljá,  mezőkövesdi, 
szentgáii  magyar,  nagyjécsai  német,  komyarévai  oláh,  czrepályai  szerb, 
szántovai  sokácz  és  vingai  bolgár  házakban.  Ezekhez  hasonló  a  kis- 
hartyáni  palócz,  a  perestói  vend  és  a  sárosi  tót  ház  beosztása,  azzal  a 
különbséggel,  hogy  a  pitvart  és  konyhát  ajtós  fal  választja  el.  Hármas  a 
felosztása  a  székely  háznak  is,  de  jellege  mégis  erősen  elüt  valamennyi 
házétól,  mert  itt  a  két  szobát  nem  konyha,  nem  is  pitarös  konyha,  hanem 
nyilt  vagy  zárt  eresz  választja  el. 

A  tornácz    szintén  jellemző  része  a  háznak  s  különösen  jellemző 

Benedek:  A  magjar  nép.  U. 


része  a  magyar  háznak.  Mindössze  a  toróczkói  és  a  hétfalusi  csángó 
háznál  nincs  tornácz,  de  Toroczkó  népe  német  eredetű,  s  a  hétfalusi 
csángó  házon  nyilvánvaló  a  szomszéd  szász  nép  hatása.  A  nemzetiségek 
házaiban  ritkaság  a  tornácz,  mely  pedig  családias,  otthonos  jelleget  ad  a 
háznak.  A  székely  házaknál  rendszerint  körültornáczos  a  ház  s  ezt  a 
körültornáczot  még  csak  Zalában  és  Somogyban  találjuk  meg.  Epp  ily 
jellemző  része  a  tiszta  magyar  háznak  a  kontyos  és  csonka  kontyos 
fedél,  melynek  egyenes  ellentéte  a  német  jellegű  oromzatos  nyeregtetŐ> 


Nagy-jécsai   (Toronlilm.)  sváb  ház, 

mely  azonban   már   egyre  divatosabb  lesz   magyar  falukban  is,  sőt    a 
Székelyföldön  is. 

Ott,  hol  a  fa  bővében  volt,  különösen  a  Székelyföldön,  a  faház  volt 
az  uralkodó  s  lehet  mondani,  hogy  az  még  ma  is;  ott,  hol  kevés  volt  a 
fa,  vesszSfondsos  favázas  ház  volt  a  legelterjedtebb,  melynek  a  falát  agyag- 
sárral  simították  le,  az  Alföldön  pedig,  hol  éppen  nagy  szűkében  volt  és 
van  a  fa,  a  vályogfalu  ház  az  uralkodó.  Természetesen,  a  czivilizáczió 
terjedésével  a  magyar  házak  nemcsak  karakterükből  veszítenek,  de  egyben 
az  épület  anyagában  s  az  építés  módjában  is  szemmel  látható  a  haladás 


s  a  mint  nem  egy  példával  mutattam,  az  általános  jellegű  hármas  beosz- 
tást is  lassanként  megdöntögeti  az  igények  folytonos  növekedése  s  a 
három  szobás,  konyhás  és  egyéb  mellékhelyiségekkel  ellátott  paraszt  ház 
ma  már  nem  tartozik  a  ritkaságok  közé.  A  régi  jobbág3ífalvakat  ma  még 
meglehet  különböztetni. ama  falvaktól,  melyeknek  népe  .nem  élt  földesúri 
gyámkodás  alatt:  feltűnik  a  régi  jobbágyfalvakban  az  egyenlő  terjede- 
lemre szabott,  katonásan  egymás  mellé  sorakozott  telkek  s  ezeken  a 
házak  egyformasága,  de  már  közbe-közbe  egyik-másik  telek  tágul,  a  régi 


Sárosmegyei  tót  ház. 

fa-  vagy  vályogházacskák  helyén  cserépfödeles,  tornáczos  -kőházak  tüne- 
deznek föl,  jelezvén,  hogy  a  felszabadult  nép  gyarapodik  a  gazdaságában 
s  nem  elégszik  meg  már  a  zsúp-  vagy  nádfodeles  vityillóval. 

Haladás,  fejlődés,  csínosodás  az  egész  vonalon:  ez  az  a  kép,  mely  a 
magyar  falukon  átutazó  elé  tárul. 


A  patriarkális  életnek,  mikor  több  család  lakott  egy  födél  alatt,  vége. 
Ma  már  ritkaság  számba  megy,  hogy  a  fiu  a  szülei  házba  vigye  az  új 
asszon3rt:  a  szegény-rendű  legény  is  azon  igyekezik,  hogy  külön  házat 


építsen,  magának  szántsa,  vesse  azt  a  kevés  földet,  mi  a  törvény  szerint 
házassága  pillanatától  kezdve  megilleti.  »Kiki  magának,  mint  a  túd«, 
mondja  a  példabeszéd  s  az  apának  is,  ha  több  fia  van,  legfőbb  gondja, 
hogy  mindenik  fia  részére  külön  belsőséget  szerezzen,  akkorát,  hogy 
azon  egy  kis  gazda  elhelyezkedhessen.  Csupán  a  legkisebb  fiu  marad 
az  ősi  házban  s  ha  nincs  módjuk  a  kibővítésre,  az  öregek  még  hátra 
lehető  idejökre  az  egyik  lakószobában  húzódnak  meg,  a  másik  a  fiata- 
loké. A  leány  sem  megy  szívesen  az  olyan  legényhez,  még  ha  szereti  is 


Beregmegyei  ruthén  ház. 

különben,  a  kinek  kÜlÖn   háza  nincs,  hisz  lám   a  madárfióka  is,  a  mint 
megtollasodott,  külön  fészket  ver  magának. 

Különösen  a  palócz  nép  egész  a  legújabb  időkig  ház-  és  vagyon- 
közösségben élt  s  mikor  már  úgy  elszaporodtak  a  család  tagjai,  hogy 
nem  fértek  el  az  apai  házban,  kezdődött  —  mint  a  palócz  mondja  — 
a  *válakozás«,  a  ház-  és  vagyonközösségből  való  kiválás.  Ez  a  »vála- 
kozás*  még  mindig  tart,  azzal  a  külömbséggel,  hogy  mig  régen  a  csa- 
lád tagjai  közös  megállapodással  osztották  el  a  vagyont,  idegen  beavat- 
kozás nélkül,  ma  már  többnyire  az  elöljáróság  igénybevételével  történik 


az  osztozás.  Igen  érdekes  s  méltó  a  megörökítésre  a  vdlakozás  módja, 
a  mint  azt  Istvánffy  Gyula  az  Ethnografia  1898-iki  évfolyamában  leírja. 
A  válakozást  rendesen  a  család  tagjainak  nagy  száma,  de  leggyakrabban 
az  asszonynép  perpatvarkodása  idézi  elŐ.  Régen  az  asszonyi  perpatvar- 
kodás  vagy  egyik-másik  fiútestvérnek  önállóságra  való  törekvése  még 
nem  volt  elég  a  válakozásra,  s  az  ilyen  önállóságra  törekvőt  a  család 
feje  rendesen  egy  fejszével  fizette  ki,  a  markába  nyomván:  »No  hát  édes 
öcsém,  menj  Isten  hírével,  ez  a  tiéd!«  Ám  mióta  bejött  a  tagosítás  s 
mióta  a  leány  is  osztozik  a  fiúval  az  apai  ingatlanban,  nem  lehet  fej- 


szével kifizetni  a  »válakozót«.  Rendesen  Őszszel  tartották  meg  a  válako- 
zást, mikor  már  mindent  betakarítottak  a  mezőről.  Ezt  megelőzően  a 
módosabbak  annyi  lakóházat  építettek  a  hozzá  való  gazdasági  épülettel, 
a  hány  válakozó  testvér  volt,  a  szegényebbek  pedig  házat  béreltek. 
A  vagyont  a  »gazda«,  a  család  legidősebb  tagja  osztotta  fel.  Először  ís 
a  kenyeret  szegte  el  annyi  felé,  ahány  volt  a  válakozó  fiú-testvér,  úgy 
került  sor  az  ingó  és  ingatlan  vagyonra.  Földet,  kaszálót  s  minden  ingó- 
bingóságot  lehetőleg  egyenlő  értékű  részekre  osztottak  el  s  ha  ez  lehe- 
tetlen volt,  az,  a  kinek  többet  érő  jutott,  pénzzel  kárpótolta  azt,  aki 


kevesebbet  érőt  kapott.  A  felosztás  után  az  első  választás  joga  a  leg- 
fiatalabb testvért  illette :  ez  volt  az  igazságos  felosztásnak  legfőbb  bizto- 
sítéka. De  ha  békességesen  nem  tudtak  megosztozni,  akkor  a  sorsra 
bízták  a  döntést:  nyilat  húztak.  (Ugyanígy  nyilat  húztak  osztozásnál  a 
régi  székelyek  is.)  Ma  már  természetesen  —  írja  Istvánffy  —  a  sors- 
húzásnál nem  nyilakat  használnak,  hanem  lapos  pdkzikdkat  és  papir- 
szeletekeí,  amazokra  egy-egy  számot,  emezekre  egy-egy  »válakozó«  nevét 
Írván.  Ezt  megelőzőleg  megállapítják  az  elosztott  részek  sorszámát,  aztán 
a  pálczikákat  és  papírszeletkéket  kalapba   vagy  sapkába  teszik  s  azokat 


Czrepájai  (Torontálm.)  szerb  ház. 


a  családtól  távol  álló  idegen  ember  húzza  ki  sorjában.  így  húznak  ma 
»nyilat«,  előbb  a  belsőségekre,  azután  a  szántóföldekre,  kaszálókra,  majd 
az  egyes  gazdasági  eszközökre,  kocsikra,  ekére,  boronára  stb.  Már  az 
élelmiszereket  nem  a  válakozó  testvérek,  hanem  az  összes  családtagok 
száma  szerint  osztják  el:  fiú,  leány  egyaránt  részesedik  azokból. 

Mikor  a  legény  (s  ez  már  az  egész  ország  részére  szól)  házépí- 
tésbe fog,  (természetesen,  szülei,  testvérei  s  az  atyafiság  segedelmével) 
rendszerint  van  már  választottja,  kit  az  épülő  ház  asszonyának  szemelt 
ki  s  szegényebb  rendű  embereknél  az   új   ház  külső  és  belsŐ   mesze- 


lésében  már  a  leány  is  segédkezik,  még  ha  nem  is  történt  meg  a 
hivatalos  eljegyzés.  A  magyar  nép  nem  ismeri  a  hirtelen  kötött, 
íizletszerű  házasságokat,  legalább  az  ilyen  házasság  ritkaság  s  a  régi 
világnak  néhol  még  fenmaradt  abbeli  szokása,  hogy  a  legény  bizo- 
nyos summa  pénzt  ád  a  leányért  (innét  az  dadó  le^ny  s  a.  vő  vagy  vevő 
nevezet),  éppen  az  ellenkezőjét  bizonyítja  az  érdekházasságnak:  nem 
hogy  a  legény  várna  pénzt  a  leány  szüleitől,  ellenkezőleg  ő  ád  pénzt 
érette.  Baranyaraegye  szentlőrinczi  járásában,  a  hires  bodonyi  búcsún, 
mely  szeptember  14-ikét,  a  templom  fö-oltárán  levŐ  szent  kereszt  emlék- 


jBácsbodrogmegyd  sokácz  ház. 

napját  követő  vasárnapra  esik,  —  olvassuk  az  Ethnografia  1 898.  évfolya- 
mában —  ma  is  megtartják  a  leánjrvásárt.  Itt  gyűlnek  össze  a  vidék 
legényei,  itt  szemelik  ki  maguknak  a  *jövendőbélit«  s  itt  meg  is  kötik 
a  »vásárt«.  Erről  a  vásárról  szól  az  országszerte  ismeretes  dal,  melyet 
különben  ma  már  tréfásan  oly  községekre  is  alkalmaznak,  a  hol  talán 
sohasem  volt  leányvásár.  Azt  mondja  '.&  nóta  • 

A  bodonyi  fsluvégen 
Leány ví sír  lesz  b  helen. 
Magam  is  el  fogok  menni, 
Felesíget  jfogok  venni. 


Es  mindjárt  jó  tanácsot  is  kap  a  legény: 


StÖkéí  ne  végy, 
Vörüsel  se,  mert 
Barnát  végy  el,  az  lesz 
Az  ám  a  j6  fonó,  varró, 


jú, 


A  házasuló  legények,  az  eladó  leányok  már  kora  reggel  ellepik  a 
piaczot.  A  leányok  többen  összefogózva  sétálnak  föl  s  alá,  mutogatják 
magukat.  Itt  vannak  a  fehér  gyolcs  ruhás,  kurta  szoknyás  ormánysági, 


Perestői  vend  ház. 

a  kisasszonyfa-,-  ózdvidéki,  suhogó  selyemben  járó,  ezüst  nyaklánczos,  jól 
»kipiktorolt«  leányok,  s  a  legények  eleinte  csak  úgy  félrehúzódva  szemlélik 
s  bírálgatják  őket.  A  legény,  ha  megtetszik  neki  valamelyik  leány,  melléje 
somfordál,  rendesen  a  mézeskalácsos  sátornál,  hol  a  leány  már  válogatja 
a  mézeskalácsot,  de  világért  sem  azzal  a  szándékkal,  hogy  megvegye: 
majd  kifizeti  az  a  legény,  ki  szemet  vetett  rá.  Aminthogy  oda  is  som- 
fordál a  legény  s  kezdi  a  szót:  »Ne  bántsd  rózsám,  majd  én  kifizetem. 
Hol  lakol  rózsám?*  »ózdon.  Hát  maga?«  »Én  Baktán.«  *Tartsa  Isten!« 
mondja  a  leány.  » Veled  együtt !«  pedzi  a  legény.    Akkor  aztán  a  legény 


méhsert  vesz  a  leánynak  s  rá  köszönti:  » Adjon  Isten  téged  nekem U 
»Úgy  engedje  Isten !«  válaszol  a  leány,  ha  megtetszett  neki  a  legény. 
E  pillanattól  kezdve  kéz  a  kézben  járnak  együtt,  a  legény  mindent  meg- 
vesz, amit  a  leány  szeme-szája  kivan,  együtt  esznek,  isznak  a  laczi- 
konyhában,  együtt  tánczolnak  a  korcsma  udvarán. 

Az  ilyen  ismerkedésből  azonban  nem  mindig  lesz  házasság.  Meg- 
esik, hogy  a  leány  csak  bolondítja  a  legényt  s  mikor  a  búcsú  után 
hozzá  küldi  a  kérőket,  még  székkel  sem  kínálják  meg:  »kíadnak«  rajtuk. 
De  még  ha  a  leány  megszerette  is  a  legényt,  a  kérőknek  első  ízben 


Felsö-sz álláspataki  (Hiinyadm.)  oláh  ház. 


kitérően  válaszolnak  s  kétszer-háromszor  is  oda  kell  fáradniok.  Hadd 
lássa  az  a  legény,  hogy  a  leány  ugyan  eladó,  de  nem  elvető  portéka. 
Végre  aztán  megtörténik  a  »Iefoglalás<s,  olyformán,  hogy  a  legény  lefizeti 
az  alkuban  kikötött  summát.  Rendszerint  40 — 50  forint  a  leány  ára,  de 
ha  szemrevaló,  kérnek  érte  200  forintot  is  s  a  legény,  ha  teheti,  meg  is 
adja.  Miért  ne?  Annyi  mintha  egyik  zsebéből  a  másba  tenné  a  pénzt. 
Általában  ez  a  pénzadás,  ott,  a  hol  még  szokásos,  csak  formaság,  mert 
valóképpen  nem  a  szülő,  hanem  a  leány  kapja  a  pénzt  s  házasság  után 
azt  a  közös  vagyon  gyarapítására  fordítják.  Ám   ha  nem  is,  vagy  csak 

nagy  ritkán  köttetnek  üzletszerű  házasságok,  valamint  a  világ  egy 
népéről,  a  magyarról  sem  lehet  állítani,  hogy  a  házasságkötésnél  az  anya- 
giakkal nem  törődik.  » Szépséggél  fóti  káposztából  nem  lakol  jol«  —  tartja 
a  székely  közmondás  s  ezt  sűrűn  van  alkalma  hallani  az  előbbrelátó  szü- 
lőktől az  olyan  legénynek,  ki  szép,  de  szegény  leány  után  szalad.  És 
sűrűn  hallhatja  a  székely  legény  azt  a  biztatást  is,  hogy  »a  jó  leány 
körül  jól  meg  kell  tapodni  a  földet «,  a  mi  annyit  jelent,  hogy  sűrűn 
kell  körülötte  forgolódni,  kedvébe  kell  járni.  Nem  éppen  szerelmes  szi- 
veknek való  tanács,  de  tapasztalatokon  alapuló  bölcs  mondás  ez  is:  »ha 
malaczot  kapsz  a  faludban,  ne  menj  disznóért  a  szomszéd  faluba «  mond- 
ják a  Székelyföldön,  —  vagy:  »nem  kellett  itthon  a  szappan,  elmentek 
lúgért «,  —  ez  a  szójárás  » Magyarországon «.  Házasuló  legényeknek 
mondják  s  bölcsen  mondják,  mert  más  falubeli  leányt,  annak  családi  és 
egyéb  viszonyait  nehéz  megismerni  alapjában  s  a  felszínes  ismeretség 
ritkán  vezet  jóra.  Az  idegenben  kötött  s  balul  sikerült  házasság  termetté 
ezt  a  gúnyolóclp  versikét  a  Székelyföldön : 

Csíkból  hoztam  feleséget, 
De  nem  hoztam  nyereséget ! 

» Ezért  kár  volt  annyi  lovat  befogni «  —  így  gúnyolódnak  a  »magyar- 
országiak«,  ha  az  idegenből  hozott  leány  nem  szemrevaló. 

Nem  is  hoznak  szívesen  leányt  más  faluból  s  viszont  azt  sem  sze- 
retik, ha  a  faluból  máshová  megy  a  leány  férjhez.  Ha  a  statisztika  ilyes- 
mivel is  foglalkoznék,  kimutathatná,  hogy  a  más  faluban  kötött  házas- 
ságok nagy  része  második  házasság,  vagyis  a  férfi  akár  a  felesége  halála, 
'   akár  a  feleségétől  való  elválás  után  megy  idegen  faluba  feleségért. 

Talán  mondanom  sem  kell,  hogy  falun  legénynek,  leánynak  az  ismer- 
kedéséhez nem  szükséges  semmi  közvetítés :  az  utcza  porában  játszó  fiú- 
és  leánygyermekek  közt  kezdődik  az  ismeretség,  folytatódik  az  iskolában, 
hol  egy  teremben  tanul  fiú  és  leány,  és  folytatódik  kint  a  mezőn,  az 
erdőn,  hol  néha  egy  földön  vagy  egymáshoz  közel  dolgoznak  s  bent  a 
faluban,  a  tánczon  s  egyéb  összejöveteleken,  minő  a  fonó,  a  kukoricza- 
fosztó  stb.  Mihelyt  a  leányka  leánynyá  serdült,  nyitva  a  ház  minden 
becsületes  legén)^  előtt  s  szombat  este  öt-hat  legény  is  megfordul  egy 
háznál,  mígnem  lassanként  hol  ez  marad  el,  hol  az  és  marad:  egy,  az 
igazi.  Az,  a  kihez  a  leány  szive  legjobban  —  húz.  (»Kinek  szive  hová 
húz,  —  keze,  lába  oda  csúsz,«  —  mondja  tréfásan  a  népdal.)  Csak 
pipogya   legénynek   van    szüksége   házasságközvetítő  asszonyokra,  vagy 

nem  pipogya  a  legény,  de  olyan  leányra  vet  szemet,  kinek  a  kezét  meg- 
kapni a  maga  emberségéből  nem  képes:  egy  vagy  más  oknál  fogva  nem 
bízik  magában. 

A  48-diki  törvény  a  nemesség  és  a  jobbágyság  közt  ledöntötte  a 
válaszfalakat,  de  mit  a  törvény  ledönt,  egyesek,  a  hol  s  a  meddig  lehet, 
fentartják,  s  a  nemes  ember  egy  hajszállal  sem  büszkébb  a  maga  kutya- 
bőrére, mint  a  földnépének  az  a  része,  melynek  ősei  szabadok  voltak, 
bizonyos  kiváltságokat  élveztek,  a  maga  eredetére,  ősi  szabad  voltára. 
Kasztok  vannak  a  föld  népe  közt  is  s  ha  ma  már  nem  is  olyan  feltűnő, 
de  ma  sem  hagyják  megjegyzés  nélkül,  ha  » szabad «  ember  gyermeke 
összeházasodik  jobbágy  famíliából  való  ember  gyermekével.  Sőt  a  Székely- 
földön ma  is  tartják  a  különbséget  nemcsak  a  székely  és  jobbágy  között, 
de  a  régi  lófő  (huszár)  és  gyalogos  családok  között  is,  holott  valóképpen 
mindkettő  egyformán  szabad  volt.  De  elkülönítette  egymástól  a  mód: 
egyik  előbbkelő  volt  a  másiknál,  mivelhogy  a  huszársághoz  nagyobb 
mód  kellett,  mint  a  gyalogkatonáskodáshoz.  A  templomban  is  külön 
széke  ,volt  s  van  ma  is  a  lófő  és  a  gyalog  famíliáknak  s  külön  a  job- 
bágyoknak —  és  így  van  az  ma  is  a  legtöbb  helyen.  De  lassanként 
keverednek  már  a  különféle  néposztályok  s  a  vagyon  ajtót  nyit  az 
alsóbbrendű  előtt  is  a  »felsőbbrendű«  emberek  házába.  A  »familiára«, 
az  eredetre,  a  »nemzetségre«  sokat  ád  ma  is  a  magyar  paraszt,  de 
bizony  éppenséggel  nem  mellékes  a  vagyon  sem.  Fontos  kérdés,  mind  a 
két  részről,  van-e  mit  aprítani  a  tejbe.  Az  úri  renden  jelentékenyen  több 
házasság  kötődik  szegény  és  gazdag  közt,  mint  a  paraszt  renden.  A  nap- 
számos, a  cseléd  nem  is  próbál  szerencsét  a  gazdaember  házánál,  s 
bizony  nagy  ritkaság  az  is,  hogy  jómódú  gazdalegény  napszámos-  vagy 
cselédleányt  vegyen  feleségül. 

Hogy  is  mondja  a  nóta? 


Szerettelek  szeretőnek, 
De  nem  kellesz  feleségnek. 

Természetesen,  a  szerető  alatt  nem  szabad  azt  értenühk,  a  mit  az  úri 
emberek  értenek.  Nem  is  legény,  kinek  nincs  szeretője,  de  olyan  »szerető« 
ez,  kit  a  legény  bátran  vezethet  a  pap  elé. 

De  ha  az  öregeknek  nagy  gondja  is  van  arra,  hogy  a  fiatalok  ne 
kössenek  meggondolatlan  házasságot,  mert  >  szépséggel  főtt  káposztából 
nem  lehet  jóllakni*,  ez  éppenséggel  nem  a  mellett  bizonyít,  hogy  a  sze- 
relem mellékes  szerepet  játszik  a  házasságok  megkötésében.  A  magyar 

népköltészet  legszebb  gyöngyei  közé  tartoznak  a  szerelmi  dalok  s  ha 
ezekben  a  dalokban  nincs  is  meg  az  érzésnek  az  a  mélysége,  a  szenve- 
délynek az  az  ereje,  mely  már  bizonyos  magasabb  fokú  lelki  művelt- 
séget tételez  föl,  olvasván  e  dalokat,  a  bennük  megnyilatkozó  érzést  fel- 
színesnek éppenséggel  nem  nevezhetjük.  A  mi  a  vadvirág  a  kert  ápolt 
virága  mellett  —  az  a  népdal  is:   egyszerű  szivek  virága,  melyet  senki 

ff 

sem  ápol  a  jó  Istenen  kivül.  Gyönge  az  illata,  de  a  mi  van,  az  ter- 
mészetes. A  természetesség,  az  egyszerű,  cziczomátlan  közvetlenség, 
az  érzéseknek  tisztasága:  ez  az,  mi  oly  mély  hatással  van  ránk  a  nép- 
dalokban, jóllehet  a  bennük  megnyilatkozó  érzelmek  nem  mélyenjárók. 
A  magyar  nép  költészete  az  az  üde  forrás,  a  melyhez  legnagyobb 
költőink  sem  átallották  lehajolni  s  Petőfi,  Tompa,  Arany  és  a  többiek 
megtermékenyültek  e  forrás  vizétől.  Való  igaz,  hogy  a  mai  népköltészet 
elkorcsosult,  miben  nagy  része  van  nemcsak  az  idők  változásának,  a 
megélhetés  folyton  növekedő  gondjainak,  de  azoknak  a  csinált  virágoknak 
is,  melyek  különösen  a  népszínművek  révén  szerteszét  elterjedtek  az 
országban.  A  csinált  vadrózsák  összekeveredtek  az  igazi  vadrózsákkal. 
Ha  tehát  a  szerelmi  dalok  világánál  akarunk  bepillantani  a  magyar  nép 
lelkébe,  vissza .  kell  mennünk  a  régibb  keletű  dalokhoz  s  ezt  annál  is 
inkább  tehetjük,  jóllehet  a  mai  népről  beszélünk,  mert  ezek  a  régibb 
keletű  dalok,  hál'  Istennek,  még  nem  pusztultak  ki,  a  színházakból  kike- 
rült mókás  dalok  mellett  élnek  s  remélhetőleg  fognak  is  élni  mindörökké 
a  népköltészet  ez  igazi  gyöngyei.  Különösen  a  kesergő  szerelem  dalaiban 
a  népköltészet  csudaszép  termékeivel  ismerkedünk  meg,  melyekhez  fog- 
hatót kevés  nép  költészetében  találunk  s  egyikét-másikát  a  műdalok 
költői  is  méltán  irigyelhetnek  a  néptől. 

Csak  egynehányat  állítok  ide  példaképpen. 


En  csak  hírül  hallom  keseredett  szívvel, 
Hogy  az  én  édesem  mással  játszadozik. 
Ekésen,  kegyesen  ölelgeti  nyakát, 
Kláris  ajakával  csókolgatja  ajkát. 


Oda  sem  mehetek,  nem  is  üzenhetek, 
Arról  azt  gondolja,   hogy  én  mást  szeretek  ; 
De  ha  azt  gondolja,  hamisan  gondolja. 
Hamis  gondolatja  el  is  kárhoztatja. 


Csendesen  folyó  víz  télben  megaluszik, 
De  az  én  bús  szivem  soha  meg  nem  nyugszik. 
Én  csak  olyan  vagyok  mint  szélvészben  madár. 
Kit  a  záporeső  elvadászott  immár  .  .  . 


Ennek  a  dalnak  szépségét,  azt  hiszem,  csak  rontaná  apróra  szedett 
magyarázgatása.  A  tépelődő,  tehetetlenül  vergelődő  szív  bús  siralma, 
kétségbeesett  jajkiáltása,  s   ennek    a    tehetetlenül    vergelődő    szívnek  a 

haldoklása  —  felséges  szép  költeménynyé  avatják  e  dalt,  mely,  ki  tudná 
megmondani,  hol  termett . . . 

Szinte  a  folytatása  ennek  a  következő: 


Szivem  gyönge  szivére. 
Testein  gyönge  testére, 
Lehajtom  bús  fejemet 
Fehér  hattyú  mellére. 


Egész  falu  énnékem 
Mind  ellenségem  légyen, 
Kedves  rózsám,  édes  rózsám, 
Te  léssz  a  feleségem ! 


Semmit  sem  ér  a  helység, 
Ha  nincs  benne  feleség. 
Bármit  mond  a  helységem, 
Te  léssz  a  feleségem ! 


De  míg  az  emberek  rosszasága,  irigykedés,  áskálódás  még  jobban 
szítja  a  szerelem  tüzét,  ím  bizonyságunk  az  alábbi  dal  is,  hogy  a  külön- 
ben szerelmes  szív  lemond  magától,  felülkerekedik  a  józanon  mérlegelő 
ész.  Mert  hiába,  nem  elég  a  szépség,  a  jóság  sem  elég,  szegény  ember 
fiának  erős,  dolgos  asszony  kell. 


Szél  hajtja  a  malmot, 
Víz  a  vízi  malmot. 
Szerelem  csinálja 
A  jó  barátságot. 


Mi  haszna  szeretlek. 
Ha  el  nem  vehetlek ; 
Oda  nem  tehetlek, 
A  hová  szeretlek  ? 


Mi  haszna,  ha  szép  vagy, 
Ha  mindig  beteg  vagy  ? 
Dologra  születtél 
S  nem  arra  való  vagy! 


»Szőkét  ne  végy,  mert  beteges «,  mondja  a  házasító  nóta,  s  valóban 
a  hány  népdal,  mind  elsőbbséget  ád  a  barnának  a  szőke  felett.  A  barna 
az  igazi  magyar  fajta,  illetőleg  a  »se  nem  szőke  se  nem  barna,  ez  az 
igaz  magyar  fajta«  —  a   mi  alatt  inkább  mégis   a  barnát  kell  értenünk. 


Nincs  szebb  virág  a  rózsánál. 
Legények  közt  a  barnánál. 
Mert  a  barna  magyar  fajta^ 
Azért  kapnak  sokan  rajta. 


Nincs  szebb  madár  a  fecskénél. 
Barnapiros  menyecskénél. 
Mert  ha  ölelni  akarom, 
Kön  ven  átéri  a  karom. 


Nincs  szebb  virág  a  szegfűnél 
Leányok  közt  a  szőkénél. 
Mert  a  szőke  uri  fajta. 
Azért  kapnak  sokan  rajta. 

Hiszen    szereti,    szereti    a  szőkét    is    de  elfelejti,    »míg    a   barnát 
ölelgeti «. 

Elmenten  én  a  szőlőbe,  Elmentem  én  a  tanyára, 

Ráhágtam  a  venyigére;  Ráhágtam  a  tÖkindára; 

Venyigéről  venyigére,  —  Tökindáról  tökindára,  — 

Fáj  a  szívem  a  szőkére.  Fáj  a  szívem  a  barnára. 

Onnan  menten  a  csárdába, 
Barna  babám  látására; 
S  míg  a  barnát  ölelgettem, 
A  szőkét  elfelejtettem. 

Ennél  még  jobban   kitűnik  a  barna  és   a   szőke  közt  a   különbség 
ebben  a  dalban: 

Kis  kutya,  nagy  kutya,  Van  nekem  szeretőm  A  szőkét  nem  adnám 

Ne  ugass  hiába  l  Egy  utczába  kettő,  Kis  Magyarországért, 

Van  nekem  szeretőm  Szőke  is,  barna  is,  A  barnát  nem  adnám 

Majd  minden  utczába.  .  Szeret  mind  a  kettő.  Széles  e  világért ! 

A  képek  pazarságával   vonja  magára  figyelmünket  e  dal: 

A  fekete  holló  gyászt  visel  magáért,  ^ 

Én  is  gyászt  viselek  jegybéli  mátkámért. 

Jegybéli  mátkamért  mit  nem  cselekedném  ! 

Tengersürű  habját  kalánynyal  kimerném. 

Tenger  fenekében  gyöngyszemeket  szednék. 

Jegybéli  mátkámnak  gyöngybokrétát  kötnék. 

Küküllő  kövecse  kalamáris  volna, 

Tengersürű  habja  mind  tinta  lé  volna, 

Mezőn  mennyi  fűszál,  mind  pennaszál  volna. 

Fán  a  mennyi  levél,  mind  papiros  volna : 

Bánatom'  leírni  annak  is  sok  volna ! 

A  titokban  szerető  szívek  aggódása,  félelme,  hogy  a  rossz  emberek 
megrontják  szerelmöket,  szebbnél  szebb  dalokat  teremt: 

Szeretlek,  szeretlek,  Szeretlek,  szeretlek, 

Csak  ne  mondd  senkinek,  Csak  ne  mondd  senkinek. 

Sóhajtok  éretted  Míg  a  templom  kövén 

Egy  nap  százezerét.  Össze  nem  esketnek  ! 

Mintha  ugyanabból  a  szívből  fakadt   volna  a  titkon  szerető  szív 
bús  kesergése  is: 

Szép  a  tavasz,  szép  a  nyár,  Nincsen  nagyobb  gyötrelem, 

Szép  a  ki  párjával  jár.  Mint  a  titkos  szerelem. 

Járnék  én  is,  s  nem  lehet.  Mert  a  ki  azt  próbálja^ 

Titkon  vagyok  csak  veled.  Nincsen  boldog  órája. 

Azt  akarják,  ne  éljek^ 
Veled  ne  is  beszéljek. 
De  én  attól  megélek, 
S  a  hol  lehet,  beszélek! 

Ám  a  szerető  szívek  vágya  nem  mindig  teljesül.  S  nem  az  a. 
legnagyobb  boldogtalanság,  ha  két  szerető  szív  nem  egyesülhet,  hanem  ha 
egymást  nem  szerető  szíveket  ^köszörülnek  ,össze«. 

Istenem  !  nagy  dolog,  Kehéz  a  kis  hangyát 

Ki  egymást  szereti.  Kősziklán  nyomozni, 

Mégis  a  Jó  Isten  Két  kelletlen  párnak. 

Össze  nem  vezeti ;  Egy  ágyban  nyugodni. 

De  még  nagyobb  dolog :  Mikor  ölelni  kell : 

Ki  egymást  gyűlöli.  Karjait  fájlalja  ; 

Mégis  két  vén  asszony  Mikor  csókolni  keM, 

összeköszörüli.  Könyeit  hullatja. 

Az  eddig  közölt  dalok  többnyire  a  Székelyföldrőlvalók  s  az  erdős,  hegyes 
vidékek  népének  közös  vonását  találjuk  meg  bennük:  a  méla  busongást,. 
csöndes  kesergést,  némi  érzelgősséget.  Az  Alföld  népének  szerelmi  dalai- 
ban ezektől  elütő  vonások  ragadják  meg  figyelmünket:  szilajság,  köte^ 
kedés,  dacz,  szenvedélyesség.  Jobb  példát  erre  talán  nem  is  választhatnék 
e  dalnál:    - 

Nem  vagyok  én  adós.  Megverek  valakit, 

Nekem  sem  adós  más;  Vagy  engem  valaki, 

Nem  bántok  én  senkit,  De  az  én  rózsámat 

Engem  se  bántson  más.  Ne  szeresse  senki. 

Vagy  levág  valaki, 
Vagy  én  le  valakit, 
De  a  galambomhoz 
Nem  bocsátok  senkit ! 

A  Magyar  népköltés  gyöngyei  czímű  könyvemben  külön  bokrétába 
kötöttem  azokat  a  röpke  kis  dalokat,  melyek  2—8  sor  közt  váltakoznak 
s  melyek  némelyike  egy-egy  talpra  esett  gondolat  verses  formában,  vagy 
a  szerelmes  szívnek  egy  bús  felsohajtása,  fohászkodása:  ezek  nem  nóták,, 
inkább  amolyan  » szálló  dalok «,  elröppenő  sóhajtások,  mind  megannyi  érté- 
kes gyöngyei  a  népköltésnek,  világító  fáklyái  az  egyszerű  nép  szíve- 
világának. 

Hogy  mi  a  szerelem,  rövidebben  és  találóbban  lehetne-e  megmondani 
e  négysoros  dalnál: 

Mi  magasabb  az  egeknél? 
Mi  nagyobb  a  szerelemnél? 
Kit  a  szerelem  körülfog. 
Nem  kell  annak  semmi  dolog. 

Igen,  a  kit  a  szerelem  »körülfog«,  annak  nincs  kedve  semmi  munkára,, 
jó  magával  tehetetlen,  testét,  lelkét  lenyűgözi  ez  a  mindeneknél  erősebb„ 
emésztőbb  érzés:  a  szerelem. 

Hát  a  gondatlan  ifjúságot  s  az  erre  következő  időt,  melynek  terhét, 
gondját  csak  sejti  az  ifjú,  lehetne-e  hívebben  kifejezni? 


A  világot  csak  nevettem, 
Míg  ennyire  felnőhettem ; 
De  hogy  lenne  majd  ezután, 
Ha  egyszer  megházasodhatnám, 
Azt  most  ki  nem  találhatnám  I 


Nyilvánvaló,    hogy    a    tapasztalatokban    gazdag,   öreg    elme   szülte 
ezt  a  jó  tanácsot: 


Arany-,  ezüstért,  czifra  ruháért, 
Leányt  el  ne  végy  koszorújáért ; 
Inkább  szeressed  jámborságáért, 
Előtted  való  szép  járásáért. 


Ne  nézz  a  leány  tánczos  lábára, 
Ne  hajolj  az  ő  mézes  szavára ; 
Figyelemmel  légy  indulatjára, 
Tanulj  szert  tenni  szíve  titkára  ! 


A  házasságot  nem  szabad  elhirtelenkedni  s  bizony  nem  fölös  tanács 
ez  sem:     ' 

Jól  meggondold,  rózsám,  elejét,  utóját, 
Hogy  kivel  kötöd  be  két  szemed  világát ; 
Mert  nem  kölcsön-kenyér,  hogy  visszaadhatnád, 
Se  nem  tarka  kendő,  hogy  megfordíthatnád ! 

Egyébként  ha  még  olyan  jól  meggondoljuk  is  »elejét,  utólját,«  még 
mindég  érhet  csalódás;  könnyen  megesik,  hogy  így  is,  úgy  is  szenvedni 
kell  a  szerelem  miatt,  ha  tehát  már  szenvedni  kell,  legalább  legyen 
»  miért «. 

Szeress,  rózsám,  csak  nézd  meg,  kit, 
Mert  a  szerelem  megvakít ; 
Szeres,  rózsám,  csak  legyen  szép. 
Ha  szenvedsz  is,  hadd  legyen  mért ! 

Es  a  mindennél  nagyobb  hatalomnak,  a  szerelemnek  hatalmát  lehetne-e 
szebben,  felségesebben  megmagyarázni,  mint  ebben  a  négy  sorban? 

Nagy  az  én  rózsám  ereje, 
Kilencz  pandúr  se  bir  vele ; 
De  ha  az  én  szavam  hallja, 
Sirva  borul  az  asztalra  ! 

A  büszke,  szilaj,  erejével  nem  biró  legény,  a  ki  kész  kikötni  az 
egész  világgal,  ím,  csak  a  szavát  hallja  egy  gyönge  leánynak  s  sírva 
borúi  az  asztalra.   Mintha  csak  a  büszke,  daczos  lelkű  Petőfit  hallanók: 

Reszket  a  bokor,  mert 
Madárka  szállott  rá. 
Reszket  a  szívem,  mert 
Eszembe  jutottál  .  ,  . 

A  büszke,  kihívó  dacz  s  a  hirtelen  ellágyulás,  szilajság  és  gyöngéd- 
ség: e  merőben   ellentétes  érzések  igazi  jellemző  vonásai  a  magyar  nép 

Benedek:  A  magyar  nép.  II.  12 

lelkének,  és  senki  oly  hiven  nem  rajzolta  meg  a  magyar  nép  karakterét, 
mint  éppen  Petőfi  a  »Faluvégén  kurta  kocsma«  kezdetű  költeményében, 
hol  a  zajosan  vigadó  legénység  az  aludni  vágyó  uraságnak,  ki  a  hajdúját 
küldi  rajok,  azt  üzeni  vissza:  ördög  bújjék  az  uradba;  de  jön  egy  leány, 
félénken  bekopogtat  az  ablakon  s  kéri  szépen,  csendesebben  mulassanak, 
mert  szegény  édes  anyja  beteg  és 

.  .  .  végét  vetik  a  zenének, 
Hazamennek  a  legények. 

Ha  már  az  is  ritkaság,  hogy  a  legény  más  faluból  hoz  feleséget, 
még  ritkább,  hogy  idegen  nemzetbélivel  házasodjék  össze,  akár  legény, 
akár  leány.  Különösen  a  német  legénynek  nincs  becsülete  s  ugyancsak 
röviden  bánik   el  a  magyar  leány,  ha  német  legény  forgolódik  körülötte. 

Kérdi  a  német  legény  nagy  szemtelenül: 

Hallod-e  te,  barna  kis  lány? 
Hát  a  szoknyád  fodros-e  mán  ? 

Felel  rá  a  magyar  leány: 

Mit  kérdezed,  német  kölyök? 
Nincsen  ahhoz  semmi  közöd  I 

De  ideje  már,  hogy  tovább  menjek  egy  lépéssel.  Ugy  tetszik  nekem, 
nyugtalanul  vár  már  a  lakodalmas  nép,  melynek  ez  alkalommal  én  leszek 
a  szószóllója,  a  család  hogy  s  miként  való  megalapításának  elmondója. 
Elérkeztem  ama  pillanathoz,  midőn  a  boldogságtól  túláradó  szív  kikiáltja 
az  egész  világnak: 

Haj,  rózsa,  rózsa,  piros  vagy ! 
Hajnali  csillag,  fényes  vagy  I 
Te  pedig,  rózsám  enyém  vagy. 
Te  pedig,  rózsám,  enyém  vagy  ! 

íme  mindössze  négy  sor,  ebből  is  kettő  ugyanegy  s  mgly  sokat 
mond!  »Enyim  vagy!«  Ebben  a  két  szóban  benne  van  a  tán  sokat 
gyötrődött,  irigy,  rossz  emberek  ármánykodása  miatt  sokat  szenvedett,  az 
aggódások,  kétségeskedések  közt  vergelődött  szív  diadalmas  ujjongása: 
Enyim  vagy! 

Pedig  sok  minden  következik  még  azután,  hogy  legény,  leány  tisztában 
vannak  egymás  szerelméről,  csakhogy  ez  a  sok  minden  már  csupa  formaság. 
A  magyar  ember  semmit  sem  szokott  suttyomban  csinálni,  legkevésbé  a 
házasságot:   a  legfontosabb  lépés  ez  az  emberi  életben  s  ezt  a  lépést  a 

világ  előtt  teszi  meg,  hadd  legyen  módja  mindenkinek,  a  ki  igaz  szívvel 
van  iránta,  megosztani  vele  az  örömét.  De  a  magyar  nép  régi  szép  szo- 
^  kásáin  erős  pusztítást  vitt  végbe  a  repülve  repülő  czivilizáczió  s  bizony 
nem  kimélte  meg  a  lakodalmi  szokásokat  sem.  Nem  állíthatom  tehát,  hogy 
az  a  kép,  mit  a  magyar  nép  lakodalmi  szokásairól  az  olvasó  elé  raj- 
zolok, a  maga  teljességében  hű  képe  a  jelennek.  Legalább  is  ma  már 
ritkán  esik  lakodalom,  hol,  a  régi  szokásokat  híven  megőrizve,  » megadják 
a  módját«,  meg  a  savát-borsát,  s  elejétől  végig  úgy  folyjon  le,  amint  azt 
régibb  följegyzésekben  olvashatjuk.  De  viszont  még  nem  jutottunk  odáig, 
hogy  figyelmesebb  utánjárással  teljes  képet  ne  lehetne  összeállítani,  innét- 
onnét  összeszedegetve  a  kép  részeit.  Elmultak  a  régi  jó  idők,  mikor  a 
»lakodalmi  költség  vet  ésben«  a  pénznek  alig  volt  szerepe,  s  úgy  volt 
rendjén,  hogy  lehetőleg  minden  a  háztól  kerüljön  ki ;  ma,  az  igények  növe- 
kedtével  a  régi  szokás  szerint  való  módos  lakodalom  sok  pénzbe  kerülne 
(bor  és  pálinka  megdrágult,  de  még  a  czigány  is)  s  a  mai  kor  egymást 
űző  gyermekének  nincs  ideje  az  egy  hétig  tartó  lakodalmazásra.  Ám 
vannak  a  lakodalmi  szokásoknak  oly  részei,  melyek  nem  kerülnek  pénzbe 
s  melyeknek  kipusztulását  méltán  fájlaljuk,  mert  mindmegannyi  világító 
fáklyák  ezek,  melyeknek  világánál  a  régi,  sőt  az  ősrégi  magyar  életnek 
ha  nem  is  tökéletes,  de  töredékességében  is  érdekes  képeit  pillant- 
hatjuk meg. 

A  magyar  nép  gazdasági  és  szellemi  haladása  az  utolsó  pár  évtized 
alatt  1848  előtt  még  alig  remélhetett  arányokat  öltött,  de  e  haladáson  való 
örömünk  nem  nyomhatja  el  a  régi  jó  szokásoknak,  a  magyar  nép  őseredeti 
jellemző  vonásainak  lassú  pusztulásán  érzett  szomorúságunkat.  Lehet-e 
abban  kételkedni,  hogy  a  pogány  magyar  egy-két  száz  év  során  elzüUő- 
dik  —  a  keresztény  népek  tengerében,  de  ki  ne  sajnálná,  hogy  a  keresztény 
hitre  való  térés  az  őseredeti  szokásoknak,  az  ősmagyar  nép  lelki  világát 
visszatükröző  pogánykori  népköltésnek  egyúttal  a  temetője  lett?  A  vasút, 
a  telegráf,  a  telefon  s  az  emberi  elmének  annyi  sok  találmánya  mind 
terjesztője  az  anyagi  és  szellemi  haladásnak,  de  egyúttal  pusztítója  is  a 
régi  időkből  itt-ott  még  megmaradt  szokásoknak.  A  gyors  átalakulás  e 
korában  nemzeti  kötelesség  —  a  régi  jónak,  a  régi  szépnek  fölelevenítése, 
kegyeletes  megőrzése  s  a  hol  lehet,  visszaterelni  a  mai  s  a  jövendő 
nemzedéket  mindama  hagyományokhoz,  melyek  a  kívánatos  haladásnak 
nem  állanak  útjába,  s  a  magyar  nép  faji,  nemzeti  öntudatának  ébren 
tartására,  erősítésére  mégis  kiválóan  alkalmasak.  Ha  a  magyar  nép  múlt- 
jával,  múltjának   hagyományaival   szakít,   végre  is   boldogulhat   a   maga 

módja  szerint,  de  csak  név  szerint  lesz  magyar,  a  lelkében  nem  az,  s 
mihelyt  ez  megtörtént,  az  országtartó  oszlopok  körül  a  legerősebb,  ezer 
év  története  a  bizonyságunk :  a  legmegbízhatóbb  oszlop  dől  ki . . . 


Közvetlen  a  polgári  kdzassdg  behozatala  után,  székely  lakodalomba 
hívtak  s  én  nem  sajnáltam  a  fáradságot,  mentem  Budapestről  a  Székely- 
föld egyik  kis  falujába,  hadd  lássam,  milyen  a  századvégi  székely  lako- 
dalom. Maradt-e  meg  valami  a  régi  szo- 
kásokból s  mi :  62  érdekelt  különösen. 
Annak  a  legénynek  a  lakodalmába  hívtak, 
kinek  üvegtornáczos  háza  alaprajzát  e 
könyv  16-ik  oldalán  látta  már  az  olvasó. 
A  ház,  a  mint  láttuk,  óriási  fejlődést  mutat, 


az  unoka   háza  a    nagyapáéhoz    képi 
"^"  palotaszámba  megy,  nem  is  beszélve  a 

muIt  századbeli  Ős  egy  szobás,  nyílt  ereszes  faházáról.  A  házban  úgy- 
szólván semmi  sem  emlékeztet  a  múltra,  lássuk  hát,  az  élet  legfonto- 
sabb lépésében,  a  házasságban  mi  maradt  a  múltra  emlékeztető.  Azt 
előre  tudtam,  hogy  a  régi  székely  lakodalmat  már  nem  találom.  A  vasút 
kegyetlenül  pusztít  mesét,  nótát,  mindenféle  népszokást,  viseletet  s  bizony 
megtépássza  a  karaktert  ís.  A  ruházkodás  dolgában  —  ez  tűnt  fel 
először  a  századvégi  székely  lakodalomban  —  valóságos  keveredés, 
Össze-visszaság.  Ugyanolyan  szŐrű-börű  embereket  látsz  durván  ványolt 
fehér  vagy  fekete  júhposztó  és  finomabb  fajtájú  »brassai<(  posztó  nad- 
rágban, zsinórtalan  hosszú  zeke  meg  zsinóros  rövid  »koczogány«  mel- 
lett városias  szabású  kaputot,  magyar  viselet  mellett  —  németet.  Mert 
a  mi  európai  viselet,  az  mind  német  a  magyar  ember  szemében.  Tánczos 

mulatságokban  együtt  láthatjuk  a  mind  jobban  pusztuló  körmagyart 
a  mind  jobban  hódító  franczia  négyessel  s  a  csűrdöngölőt,  a  székely 
nép  e  sajátságos,  specziális  tánczát,  a  három  lépésű  keringővel.  Vándor 
tánczmesterek  járják  be  a  nagyobb  falukat  s  megtanítják  a  jobbmódú 
legény  és  leány  iQúságot  a  »módis«  tánczokra.  Az  asszonyok  még 
fonnak,  szőnek  a  régi  mód  szerint,  de  a  leányok  már  varrógépen  varrják 
a  városi  módit  utánzó  ruhákat.  Már  inkább  csak  a  színpadon  látjuk  az 
egy  fonatban  leeresztett  hajat,  a  beléfont  rikító  színű  pántlikával,  most 
már  a  székely  leányok  is  kontyba  kötik  a  hajókat. 

A  házasuló  legény  házánál  vagyok.  A  lakodalmas  nép  ruhájában 
semmi  »karakter«,  semmi  egyformaság,  csupa  össze-visszaság,  székelyes 
és  városias  viselet  összekeveredve,  jóllehet  rajtam  kívül  nincs  más  városi 
és  nincs  más  »úri  ember«.  De  »belül«  mégis  mintha  mind  egyformák 
volnának,  a  minthogy  azok  is  s  bár  sokat  felejtettek  a  régiből,  látom  az 
igyekezetet,  hogy  meg  akarják  adni  a  módját,  úgy,  a  mint  megadták 
régen.  Benkő  János  uram,  a  »szószólló«,  egyre  szólítgatja,  biztatgatja  a 
lakodalmi  » gyülekezetet «,  hogy  induljunk  útnak,  hozzuk  el  a  meny- 
asszonyt, ha  adják.  Mivelhogy  közel  a  menyasszony  háza,  gyalogszerrel 
indulunk,  de  hangos  jó  kedvvel.  Két  kis  fiú  jár  a  lakodalmas  gyülekezet 
élén,  kezükben  pántlikás  pálcza,  mit  büszkén  lengetnek,  a  nyakukban 
széles  nemzeti  szin  szalaga  s  ez  már,  úgy  látszik,  újítás:  az  anyakönyv- 
vezető nyakában  is  ez  van,  ettől  kaptak  kedvet  a  nyakbavetős  szalagra. 
A  czigányok  rázendítnek  a  Rákóczi-indulóra,  mely  útközben  átcsap  a 
franczia  forradalmi  indulóba,  de  hát  ez  a  czigány  dolga.  A  legények  kur- 
jongatnak,  az  asszonyok  ujjongatnak,  s  az  utcza  két  oldalán  összeverő- 
dött népnek  kínálgatják  a  mézes  pálinkát,  a  bort,  a  kürtös-  meg  a  karikás 
kalácsot.  Közbe-közbe  durrogtatnak  a  régi,  módiból  kimenő  egy-  meg 
kétcsövű  pisztolylyal,  egyiknek-másiknak  a  csöve  is  elrepül,  mivelhogy  sok 
puskaport  találtak  önteni  belé  s  csepűfojtással  amúgy  istenigazában  lefoj- 
tották. Bezzeg  más  a  —  revolver.  Mert  ez  is  van  már  minden  jobb- 
módú embernek. 

Megállunk  a  menyasszony  házának  udvarán.  Csak  a  kis  vőfélyek  meg 
a  szószólló  vannak  még  bent  a  házban.  Attól  függ  a  mi  bemenetelünk, 
vájjon  mit  felel  a  mi  szószóllónknak  a  menyasszony  szószóUója.  Benkő 
uram  beszél.  Vájna  Ferencz  uram  le  nem  veszi  a  szemét  róla,  szeme- 
lelke  a  szószólló  társára  tapad,  egy  szavát  is  el  nem  szalasztja,  hogy 
becsülettel  megválaszolhasson,  szégyent  ne  hozzon  magára  s  a  meny- 
asszonyi házra.  Az  ajtó  nyílásán  át  kihallik  beszédjök  s  a  hogy  ezek  az 

emberek  beszélnek:  ez  az  egyszerű,  cziczomátlan  beszédnek  a  tökéletes- 
sége. Formás,  kerek,  józan,  világos.  így  még  színpadon  a  mi  népünk  nem 
beszélt  soha.  S  mikor  a  kis  vőfély,  egy  tíz  éves  iskolás  fiú,  belekezd  a 
versébe,  az  ő  búcsúztatójába:        " 

Vajda,  hegedűdnek  álljon  meg  zengése, 
A  sarkantyúknak  is  szűnjön  meg  pengése, 

ekkor  már  mink  is  bent  vagyunk  s  tanúságot  tehetek  arról,  hogy  az 
érzékeny  búcsúztató  nem  darálódik  le  értelmetlenül,  a  hadarással  keresve 
a  hatást,  a  mint  azt  a  színházi  előadásokon  tapasztalhattuk  —  lélek  van 
e  versekben,  értelem,  érzés,  lendület.  A  mikor  én  ennek  ellenkezőjét  látom 
a  színpadon,  boszankodom,  mert  ime  látom  most  is,  hogy  a  nép  nagyon 
komolyan  veszi  az  életnek  ezt  a  nevezetes  fordulóját  s  nem  szégyellem 
megvallani,  hogy  engem  mélyen  meghatott  e  pillanat,  a  szülők,  a  test- 
vérek, az  atyafiak  könye,  sirása.  A  fehér  ruhás,  mirtus-koszorús  meny- 
asszony sírva  borul  édes  anyja,  édes  apja  keblére,  csókolja  kezöket,  ezeket 
az  áldott,  munkától  barnult  kezeket. 

Vége  legyen  a  sirásnak,  megyünk  az  anyakönyvvezető  elé,  a  ki  magyar 
ruhában,  kucsmásan  (a  kucsmán  sas  toll),  nyakában  a  nemzeti  színű 
szalag,  —  ünnepélyes  komolysággal  várja  a  lakodalmi  gyülekezetet.  Isten 
bocsássa  meg  a  bűnömet,  a  polgári  házasságot  bölcs  és  hasznos  intéz- 
ménynek tartom,  de  a  házasságkötés  formája,  lefolyása  egy  kissé  rideg, 
talán  nagyon  is  egyszerű.  A  vőlegény  s  a  menyasszony  az  anyakönyv- 
vezető asztala  mellé  ülnek,  szembe  velük  az  anyakönyvvezető,  ki  pon- 
tosan beírja  a  jegyespár  által  vallott  adatokat,  aztán  egy  pár  szóval 
megáldja  s  figyelmezteti,  hogy  bár  már  törvényes  hitvesek,  menjenek  a 
templomba,  kérjék  frigyükre  Isten  szolgájának  áldását.  Aztán  a  tanuk 
aláírják  a  jegyzőkönyvet  —  s  ezzel  vége.  Vagy  talán  csak  azért  csi- 
nálták ilyen  ridegnek  a  polgári  kötést,  hogy  a  lélek  még  inkább  szomjú- 
hozzék a  templom,  Isten  szolgájának  áldása  után?  A  legnagyobb  ritka- 
ságok közé  is  tartozik  s  nagyon  elvetemedett  ember  az,  ki  —  polgári 
kötés  után  nem  megy  pap  elé.  Az  ilyen  embernek  vajmi  kevés  a  becsü- 
lete a  faluban. 

A  templomból  egyenest  a  vőlegény  házához  visszük  a  menyasszonyt : 
ott  már  rég  várnak  reánk  a  rogyásig  megrakott  asztallal,  mel)mek 
fődíszei  a  czifrábbnál  czifrább  házi  torták.  És  a  torták  kellős  közepéből 
fenyőgaly  hajt  ki,  fenyőgalynak  ágacskáin  piros  rózsák.  Piros  rózsák,  csi- 
nált rózsák,  de  nem  a  boltból  kerültek  ki.  Ezt  már  ollóval  szépen  kivágják 

a  leányok  is,  ügyesen  összebodorítják  a  leveleket.  A  lakodalmi  ebéd  — 
lukullusi.  A  mint  itt  szokták  mondani:  a  mi  csak  egy  »megtojult  életről« 
kitelik,  mind  asztalra  kerül.  Mi  az  a  »megtojult  élet?«  Olyan  ház,  hol  az 
esztendők  során  összegyűl,  összetolul  a  vagyon,  holmi  lakodalmi  ven- 
dégség nem  ejti  zavarba.  Jóformán  minden  kitelik  a  háztól,  csak  a  fűszer- 
féléért szorulnak  a  boltra,  borért  a  korcsmára,  már  a  szilvórium  is  több- 
nyire a  háztól  kerül  ki.  A  »régi  jó  világban«  a  sört  is  maguk  főzték. 
Az  étkek  sorát  följegyzem,  hadd  lássák,  mi  telt  ki  egy  székely  *  háztól  e 
század  végén.  Kezdi  a  tehénhúsos  laskaleves  (metélt  tészta),  aztán  jőnek 
sorjában :  sóbafótt  (főtt  marhahús)  tormás  mártással ;  tészta  (farsangi  fánk 
és  kürtös  kalács) ;  töltött  káposzta ;  bárány  pecsenye ;  ismét  tészta  (vajas 
sütemény);  malacz-pecsenye ;  baromfi  vegyesen:  kappan,  kacsa,  liba, 
pulyka.  Aztán  ismét  tészta:  száraz  fánk  (borkorcsolya);  torta,  madártej 
(mit  is  mondott  a  mesebeli  gazdag  csizmadia?  Mindene  van,  csak  még 
madárteje  nincs!  Lám,  itt  van  az  is.)  s  végezetül  a  férfiaknak  —  fekete 
kávé. 

Közben,  az  egyes  fogások  közt,  a  kis  vőfélyek  rigmusokkal  mulat- 
tatnak. Minden  fogásra  van  versök  a  régi  időből,  csak  a  madártejre 
nincs  ...  No  meg  a  fekete  kávéra.  A  szakácsné  sem  feledkezett  meg  a 
régi  jó  szokásról,  mivelhogy  ez  pénzt  szerez  ő  neki.  Bekötött  kézzel, 
keserves  óbégatással  jő  be,  hogy  míg  a  kását  főzte  (pedig  nem  is  volt 
kása,  de  hát  így  mondta  ezt  ősidők  óta  minden  szakácsné),  megégette  a 
kezét.  Pénz  kell,  sok  pénz  kell  a  doktornak.  Hullanak  tányérjába  a  piczulák. 
Jő  a  kicsi  vőfély  s  versben  jelenti,  hogy  a  czigánynak  eltörött  a  hege- 
dűje. Ha  pénzt  nem  adunk,  nem  lesz  hegedű;  ha  nincs  hegedű,  nincs 
nóta.  Ennél  sokkal  komolyabb  körülményre  hívja  fel  figyelmünket  a  szó- 
szóUó.  Olyan  komolyan  mondja,  szinte  el  is  hisszük,  hogy  az  új  gaz- 
dának nincs  ekéje,  holnap  pedig  szántania  kell  (a  földet  ugyan  hó  takarja 
még),  mivel  szánt,  ha  ekéje  nincs?  Hullanak  a  piczulák,  a  forintok  s 
annyi  pénz  gyűl  össze,  hogy  három  ekét  is  vehet. 

Alig  hogy  felkerekedtünk  az  asztaltól  (öreg  este  van  már  akkor,  bár 
délben  telepedtünk  le),  kezdődik  a  menyasszonyi  táncz.  Öregnek,  ifjúnak, 
mind,  a  ki  csak  jelen,  becsületbéli  kötelessége  egyszer-kétszer  megfor- 
gatni a  menyasszonyt,  kinek  már  akkor  főkötő  a  fején.  A  szószóUó  az 
asztal  mellett  ül :  előtte  két  tányér.  Az  egyikbe  a  menyasszony,  a  másikba 
a  czigányok  számára  dobnak  pénzt.  Ha  a  menyasszony  kifárad,  vala- 
melyik leánypajtása  váltja  föl  egy-két  fordulóra,  de  a  táncznak  nem 
szabad  megszakadni. 

Itt  még  igazi  karakterében  láttam  az  ősi  székely  tánczot,  a  csűr- 
döngölöt.  A  menyasszonyra  nézve  ez  a  táncz  jóformán  pihenő,  ő  alig 
tipeg,  a  férfi  járja,  hányva-vetve  a  szemkápráztató  figurákat.  S  itt  láttam 
azt  is,  hogy  a  csűrdöngölő  az  a  táncz,  a  melyet  nem  lehet  megtanulni. 
A  jó  csűrdöngölős  tánczos  születik,  mint  a  költő.  Egy  e  táncznak  a 
karaktere,  de  a  figurák  ezerfélék,  a  pillanat  ihlete  adja  a  tánczosnak  a 
különféle  figurákat.  A  nótára  figyel  s  szinte  azt  lehet  mondani,  hogy  a 
láb  a  figurákat  a  czigány  ujjával  egyformán  csinálja.  Néha  azt  hiszed, 
hogy  a  tánczos  lába,  a  térden  alól,  kicsavarodik  s  abban  a  pillanatban 
rátoppant  a  padlóra,  hogy  csak  úgy  döng  belé.  Kicsi  fiúkon,  8 — 10  éve- 
seken láttam,  hogy  erre  a  tánczra  valóban  születni  kell.  Csipőre  tett 
kézzel,  hátra  szegzett  fejjel,  módosan  kirakták  a  figurákat  s  mindig  mást 
és  mást,  sokat  olyat,  mit  többé  talán  soha  meg  nem  csinálnak.  Olyan 
ez  a  táncz,  mint  a  népdal.  Megszületik  négy  sor,  aztán  megint  négy  és 
jön  hozzája  sok,  sok  strófa  s  mire  a  végére  jut,  az  eleje  elfelejtődik. 
Születik  és  meghal,  hogy  más  formában  újra  szülessék.  Ezt  a  tánczot 
talán  még  a  vasút  sem  pusztítja  el... 

De  ha  a  vasút  még  nem  is  pusztította  el  s  talán  nem  is  pusztítja 
el  a  csűrdöngölőt,  a  mai  székely  lakodalom  (s  ugyanezt  mondhatjuk  az 
egész  országra)  csak  töredékes  emléke  a  réginek.  —  Még  harmincz-negyven 
év  előtt  teljes  őseredetiségében  tartották  meg  a  lakodalmat,  különösen  a 
világtól  kissé  félreeső  falukban,  minő  Oroszhegy,  ez  a  több  ezer  láb 
magas  hegyen,  havas  szélén  fekvő  udvarhelymegyei  székely  falu  is. 
E  falu  népe  élete  javarészét  a  havasok  közt  tölti,  itt  minden  gazdának 
van  szállása,  itt  legeltetik  a  nyájat,  itt  csinálják  a  szénát  s  csak  a  hideg 
télre  húzódnak  be  a  faluba.  Ekkor  esik  a  legtöbb  lakodalom. 

Az  oroszhegyi  lakodalom  siratóvál  kezdődik.  Az  esküvő  előtt  nyolcz 
nappal  egybegyűl  a  falu  mindkét  nembeli  fiatalsága  s  muzsikaszó  mellett, 
tánczczal  búcsúztatják  el  a  házasulókat  a  legény-  meg  a  leányélettőL 
A  siratóra  felbokrétázott,  felszalagozott  legények  hívják  meg  a  vendé- 
geket, vagy  ha  a  leány  házánál  van  a  sirató,  leányok  végzik  e  tisztet.  Ezen 
a  vidám  siratón  kiki  módja  szerint  pénzt  dob  egy  tányérba,  a  házasulok 
számára.  A  ki  jelen  van  a  siratón,  természetesen,  hivott  vendég  a  lako- 
dalomra is,  melyre  az  esküvő  napjának  reggelén  újra  meghívja  a  vendé- 
geket a  lakodalom-behivó.  A  vőlegény  házánál  összegyűlt  vendégsereg 
szekereken  indul  a  menyasszonyi  házhoz.  Elől  a  vöfény  (vőfély)  és  a 
násznagy  lóháton,  utánok  a  többi  legények  szintén  lóháton,  aztán  követ- 
keznek a  szekerek.  Az  elsőn  ül  a  nagy  nyuszolyó,  a  ki  rendesen  a  nász- 

nagy  felesége  (néhol  a  Székelyföldön  czempel  asszonynak  hívják),  a  nagy 
nyuszolyó  után  két  kis  nyuszolyó  (két  leány)  s  a  többi  vendégek.  Szól 
3l  muzsika,  durrognak  a  pistajok,  már  mint  a  pisztolyok,  rikoltoznak, 
ujjongatnak  a  legények,  de  még  a  leányok  s  asszonyok  is  —  ujjujjuju-ú ! 
így  érnek  a  menyasszonyi  ház  kapuja  elé.  Itt  megáll  az  egész  vendég- 
sereg, meg  a  vőfély  is,  de  meg  a  násznagy  uram  is.  Előre  küldenek  két 
legényt:  ezek  az  előköszönőky  a  kik  szállást  kérnek  a  következőképen: 

Adjon  Isten  jó  napot,  Uraim!  Asszonyaim!  Örvendünk,  hogy  Isten  ő  szent  fel- 
sége kegyelmeteket  e  mai  szent  nappal  megörvendeztette.  Isten  éltesse  továbbra  is, 
idvánjuk.  Es  kívánjuk,  hogy  Isten  ő  felsége  ezen  gyülekezetet  tegye  szerencséssé  és 
boldoggá,  apáknak  és  anyáknak,  közel-távol  levő  atyafiaknak  váljék  örömükre,  Isten 
szent  nevének  dicséretére,  az  egybekelendőknek  e  világon  kedvök  töltésére,  a  jövőben 
pedig  leikök  üdvességére.  Édes  becsülettel  biró  Uraim!  Násznagy  uram  a  maga  hon- 
jából kibontakozván,  nászával,  vőfény  és  nyuszolyóival  jövő  útjában  van  s  egy  pár 
óráig  szállást  kéret,  ^  ha  szíveskednének  megadni  és  egy  becsületes  kalauz  által  ide 
vezettetni. 

Hát  hiszen  ez  szép  beszéd,  becsületes  beszéd,  de  a  menyasszony 
násznagya  mindenféle  kifogásokkal  hozakodik  elő.  Nem  adhatnak  szállást, 
mert  a  házat  éppen  most  nyilazzák  (vagyis :  följebb  emelik).  Vagy  ha  nem 
nyilazzák:  éppen  most  meszeltetik.  Aztán  vendégeket  is  várnak.  Hanem 
van  a  falu  végén  egy  kis  ház:  húzódjanak  meg  ott.  Vagy  talán  húzód- 
janak meg  a  híd  alatt:  ott  nem  éri  sem  eső,  sem  hó.  De  különhfen  is: 
ő  azt  sem  tudja,  hogy  a  szálláskérők  mi  járásbéliek?  Van-e  útlevelök? 
Hát  az  elöljáróságtól  bizonyságle velők?  Végre  is  a  vendégsereg  kénytelen 
a  szomszédház  udvarán  elhelyezkedni  s  onnét  küldenek  ismét  két  követet: 
ezek  a  kikérők.  Ezek  már  nyíltabban  beszélnek.  Emlékeztetik  a  meny- 
asszony násznagyát,  hogy  N.  N.,  ki  magát  a  szent  házasságra  elszánta, 
e  ház  gazdájának  becsületben  felnevelt  hajadon  leányát  magának  jövendő 
házastársul  megkérette,  a  kézfogás,  a  keszkenő-  s  a  gyűrűváltás  meg  is 
történt,  sőt  a  szent  hitelés  is  egy  pár  tanú  előtt  (a  lakodalmi  ünnep- 
séget előzőleg  megtörténik  az  esketés),  N.  N.  tisztelendő  úr  a  hitnek  és 
a  szeretetnek  arany  lánczaival  egybekötötte  a  fiatalokat.  Es  emlékeztetik 
•ezen  kívül,  hogy  a  két  ágon  levő  atyafiak  a  lakodalom  napját  meghatá- 
rozták, ez  éppen  a  mai  nap.  Násznagy  uram  ezt  emlékében  tartotta  s 
most  nászával,  vőfélyével  és  nyoszolyóival  útban  vagyon.  Ez  igen  szép 
beszéd,  de  a  kiadó  násznagy  megint  letagad  mindent.  Tagadja  a  gyűrű- 
s  a  keszkenő  váltás,  a  kézfogás  megtörténtét;  tagadja  a  szent  hitelest  is; 
A  lakodalom  napjáról  sem  akar  tudni,  hiszen  —  mondja  —  a  mi  atyánkfiai 

ennél  kisebb  dolgokba  sem  szoktak  a  mi  beleegyezésünk  nélkül  eresz- 
kedni. Egyébként  majd  beszél  az  atyafiakkal  s  ha  azok  igazat  adnak  a 
kikérőknek,  teljesítik  a  kérést.  Erre  a  kikérők  eltávoznak  s  kevés  ida 
múlva  már  többen  térnek  vissza:  a  jegyhozóky  nevezetesen:  a  kikérő, 
násznagy,  nagy  és  kis  nyoszölyó  és  vőfély.  A  kikérő  újra  beköszönt  s 
előkéri  a  menyasszonyt,  hogy  átadják  neki  a  hozott  jegyajándékokat.  De 
a  kötekedésből  még  mindig  nem  volt  elég.  A  kiadó  násznagy  örvend  az 
ajándékoknak  s  elő  is  állít  a  menyasszony  helyett  —  egy  vén  asszon3rt. 

—  Nem  ez  a  menyasszony.  Nekünk  jegyünk  is  van  róla.  Ismerjük  jól. 
Akkor  előállítnak  egy  másik  vén  asszonyt  s  csak  harmadszor  állítják 

elő  az  igazi  menyasszonyt,  a  hazait,  mint  néhol  a  menyasszonyt  nevezik,, 
az  asztalfőre  ültetik,  asszonyrokonai  közé,  a  kikérő  pedig  átnyújtja  a 
vőlegény  ajándékát:  főkötőt,  csizmát,  keszkenőt. 

—  Ne  elég  nevén,  hanem  jó  nevén  vegyen,  mondja  a  kikérő  a. meny- 
asszonynak, mert  a  vőlegény  arra  igéri  magát,  hogy  ha  Isten  ez  árnyék- 
világban  élteti,  ezután  több  ajándékkal  kedveskedik. 

Azután  átadja  az  örömapának,  örömanyának  és  a  menyasszony  test- 
véreinek szánt  pénzbeli  ajándékot  is,  s  most  már  a  kiadó-násznagytól 
kalauzt  kér,  a  kivel  a  még  mindig  kint  várakozó  násznépet  bekalauzolja. 
Míg  a  kikérő  a  kalauzzal  oda  jár,  átadják  a  leányos  házhoz  meghitt 
vendégsereg  ajándékait,  miket  a  menyasszony  mellett  ülő  asszonyok 
vesznek  át  s  köszönnek  meg.  Es  most  jönnek  a  vőlegény  vendégei  nagy 
lövöldözéssel,  rikoltozással,  ujjongással,  mintha  csak  várat  vennének  be 
nehéz  ostrom  után.  Előlép  a  vőlegény  násznagya  s  szól  következőképpen: 

Isten  megteremte  a  világot,  napot,  holdat,  s  mindeneket,  mik  vannak  s  teremte 
szép  paradicsomnak  közepébe  Ádámot,  de  csakhamar  átlátta,  hogy  élete  egi'^edíiliségben 
haszontalan.  Azért  aludtában  egy  oldalcsontját  kivevé  és  abból  Évát  teremtvén,  társul 
mellé  rendelé,  hogy  az  által  a  világ  szaporodnék,  a  mennyei  szentek  száma  betelje- 
sednék.  Miből  X.  X,  uram  is  átlátván,  hogy  az  egyedüli  élet  haszontalan,  elválasztá 
magának  Isten  rendeletéből  a  házas  életet.  Járt,  kelt,  kereste  az  ő  hiányos  oldal- 
csontját, jártában-keltében  kegyelmeteknek  egy  szerelmetes  attyokfiára  emelé  szemeit* 
azt  tekintve,  meg  is  szerette,  meg .  is  kérette,  el  is  jegyezte  s  Isten  házában  a  mar 
áldott  napon  magához  is  csatolta,  a  hitnek  és  szeretetnek  rózsalánczával.  Azért  mi, 
kik  itten  jelen  vagyunk,  tisztességgel  eljöttünk  vőlegény  uram  megbizása  folytán,  hogy 
az  ő  választott  élete  párját,  kedves  szerelmesét  vőfély  és  nyoszölyó  kezébe  adásra 
kikérjük. 

Elérzékenjrülten  hallgatja  a  vendégsereg  násznagyuram  ékes  beszédjét^ 
de  a  kiadó-násznagy  még  mindig  kötekedik.  Megköszöni  becsülettel  a 
köszöntést,  s  azt  már  ő  sem  tagadja,  hogy  Isten  rendelte  a  szent  házas- 

ságot,  de  a  beszéd  többi  részére  ő  választ  nem  adhat,  ott  a  válasz  a  — 
csupor  fenekén. 

De  hol  a  csupor? 

Ez  a  csupor  a  kapu  mellé  ásott  rúdnak  a  tetején  ékeskedik.  Tessék 
lelőni  onnét,  benne  a  válasz.  Nosza  neki,  czélba  veszik,  többen  rálőnek, 
de  a  csupor  roppant  kicsi,  nehezen  találják  el.  Megesik  néha  a  szégyen, 
hogy  valamelyik  híres  vadászt  kell  oda  hívni  a  faluból:  az  aztán  lepuf- 
fantja. A  rúd  tetején  kendő  is  szokott  lobogni  —  a  czigány  számára. 
Ezt  már  valamelyik  czigánypurdé  hozza  le  s  nagyokat  kaczagnak  a  purdé 
-erőlködésén,  a  mint  vissza-vissza  csúszik  mászás  közben,  a  rendszerint 
megkent  rúdról. 

A  csuprot  lelőtték,  de  ezzel  ellőtték  a  választ  is.  Nincs  abban  semmi. 
S  most  a  kiadó-násznagy  még  mindig  nem  akarja  kiadni  a  menyasszonyt. 
Mindenféle  tréfás  kérdéseket,  találós  meséket  ad  föl  a  vőlegény  nász- 
nagyának. 

—  Miből  lett  a  czigány? 

—  Purdéból!  —  felel  a  násznagy. 

—  Ki  az,  a  ki  született  és  meg  nem  halt? 
Fogas  kérdés,  de  erre  is  válaszol  a  násznagy: 

—  Ilyes  próféta. 

—  Hát  az  ki,  a  ki  egyszer  született  és  kétszer  halt  meg? 

—  Lázár,  —  feleli  a  násznagy. 

—  Ki  ölte  meg  a  világnak  negyedrészét? 

—  Kain! 

—  Hol  magasabb  a  föld  az  égnél? 

—  A  hol  Krisztus  teste  van. 

—  Miért  van  az  embernek  egy  nyelve  s  két  füle? 

—  Mert  két  annyit  kell  hallani,  mint  szólani. 

—  Mért  nem  olyan  okos  az  asszony,  mint  a  férfiú? 

—  Mert  Isten  Évát  Ádámnak  nem  a  fejéből,  hanem  az  oldalcsont- 
jából teremtette. 

—  Mi  a  legnagyobb  teher? 

—  A  veszekedő  házsártos  feleség. 

—  Lehet-e  csendes  a  házasság? 

—  Lehet,  ha  a  férfi  siket,  az  asszony  vak. 

Szereszáma  nincs  az  efajta  kérdéseknek  s  násznagy  uram  ugyan- 
csak járatos  legyen  a  szent  bibliában  s  régibb  könyvekben,  minő  a 
Szent  Hilárius  is,  mely  tele   van   efféle   kérdésekkel,  hogy  csak  felére  is 

tudjon  válaszolni.  A  mely  kérdésre  ő  nem  tud  válaszolni,  vagy  más  valaki 
a  vendégseregben,  a  kérdő  násznagy  maga  felel  illő  áldomás  fejében. 

A  lakodalmas  jókedvet  fokozzák  ezek  a  fogas  kérdések,  a  találga- 
tások —  mikor  aztán  a  násznagy  megelégeli  a  vallatást,  a  menyasszonyt 
végre  átadja  a  vőfélynek.  A  nyoszolyó  lányok  most  virágos  pártát  tűznek 
a  menyasszony  fejére,  közben  csöndes,  bús  nótát  játszik  a  czigány :  köze- 
ledik a  búcsúzás  pillanata.  Ám  hirtelen  vígra  fordul  a  bús  nóta,  a  vőfély 
derékon  kapja  a  menyasszonyt,  tánczra  perdül  vele,  hadd  lássa,  tud-e  tán- 
czolni  a  menyasszony,  nem  sánta-e?  Körülötte  ólálkodnak  a  legények  s 
mind  azon  mesterkednek,  hogy  elkapják  tőle  a  menyasszonyt.  De  a  vőfély 
vigyáz  erősen,  mert  nem  elég,  hogy  kinevetik,  pénzbeli  váltság  is  jár  a 
menyasszony  visszaadásáért.  Táncz  után  félrébb  húzódik  a  vendégserege 
körbe  állnak,  a  kör  közepén  a  vőfély  s  belekezd  a  búcsúztató  beszédbe. 
A  menyasszony  nevében  beszél,  búcsúztatja  apjától,  anyjától,  testvé- 
reitől, afyafiságától,  a  szomszédoktól,  a  leánypajtásaitól..  Nem  a  nép  köl- 
tötte ezt  a  búcsúztatót,  mely  némi  eltéréssel  országszerte  ismeretes,  kéz- 
iratban és  ponyván  elterjedt  mindenütt  a  hazában.  Valamelyik  verselő 
kántor  faragta  réges-régen,  ki  tudja,  mikor.  Költői  értéke  vajmi  kevés,  de 
az  élet  e  nagyfontosságú  pillanatában  minden  sora,  minden  szava  könyet 
fakaszt  a  szemekből.  Egyszerre  elcsendesül  a  vendégsereg,  elhallgat  a 
muzsika,  a  mint  fölcsendül  a  vőfély  hangja: 


Vajda!  Hegedűdnek  álljon  meg  zengése, 
A  sarkantyúknak  is  szűnjön  meg  pengése; 
Mert  búcsúzásomnak  most  lészen  kezdése, 
Legyünk  csendességben,  míg  lészen  végzése. 

E  bevezető  után  hálát  ad  az  Istennek,  ki  e  mai  najM-a  felvirrasztott, 
majd  dicséri  Isten  szent  akaratját,  mely  az  első  embernek  Évát  csuda- 
képpen társul  szerzé.  Isten  törvénye  szorosan  kivánja,  hogy  »ki-ki  kedves 
párját  magának  válassza«,  e  törvény  szerint  ő  is  (a  menyasszony)  meg- 
találta régen  várt  társát.  »Első  szavát  édes  apjához  fordítja«,  ki  »izza- 
dással  nevelte  sok  szűk  idők  voltán;*  másodszor  fordul   édes  anyjához: 

Ki  kilencz  hónapig  méhedben  hordoztál, 
Osztán  fájdalommal  e  világra  hoztál; 
Anyai  emlőddel  kegyesen  tápláltál. 
Ily  nagy  kegyességben  leányul  tartottál. 

Testvéreihez  fordulván,  arra  kéri  őket,  hogy  féljék  az  Istent  s 
becsüljék  meg  a  szüléket;  leánybarátait,  kikkel   »gyakran  voltak  nyájas- 


ságai«,  mindenféle  szép  jelzőkkel  ékesíti  fel,  elnevezvén  »Páris  szőlőhegyem 
felnőtt  szép  virágoknak,  Jerikó  mezején  termett  rózsaszálaknak  s  Libánus- 
erdein  költött  galamboknak*.  Végül  búcsúzik  a  szomszédoktól,  az  egész- 


vendégseregtől.  Ám  az  Igazi  búcsúzás  a  vers  elcsendülése  után  kezdődik 
s  a  vőfély  alig  tudja  kiragadni  a  menyasszonyt  az  ölelő  karokból.  És 
azután  is  erősen  kell  vigyáznia,  nehogy  a  fejérnépek  elragadják  tőle.  Mert 

-az  indulás  pillanatában  a^  asszonyok  próbálnak  szerencsét,  hátha  meg- 
•csúfolhatnák  a  vőfélyt. 

Végre  felültetik  a  menyasszonyt  a  szekérbe,  a  két  nyoszolyó  lány 
közé,  nagyot  rittyen  az  ostor  s  a  felkendőzött  apró  tüzes  székely  lovak 
vágtatva  iramodnak  ki  az  udvarról.  A  vőfély  szorosan  a  szekér  mellett 
lovagol,  nehogy  a  menyasszonyt,  kihez  oly  nehezen  jutottak,  útközben 
lekapják  a  szekérről.  Muzsikaszó,  pisztolydurrogatás,  nagy  ujjongatás  közt 
halad  végig  a  falun  a  nászmenet,  de  csak  lassan,  mert  mindegyre  meg- 
állítják a  kicsődült  népek.  lm,  az  utcza  közepén,  egyik  kerítéstől  a  másikig, 
szalmába  tekert  kötelet  feszítenek  ki,  míg  ezt  ketté  nem  vágják,  nem 
mehetnek  tovább.  Alig  végeztek  ezzel,  amott  meg  hamvas  fazekat  hajítnak 
a  lovak  elé  s  egy  pillahatra  megütődve  állanak  meg  a  lovak.  Szóval: 
nem  lehet  végig  vágtatni  a  falun,  csak  lassú,  csöndes  menetben  lépe- 
.getnek,  hogy  jól  szemügyre  vehessék  a  menyasszonyt. 

Megérkezvén  a  vőlegény  házához,  ott  egy  szószóló  fogadja  a  nász- 
népet. A  kikérő  násznagy  beszámol  az  eljárásukról  (van  miről  beszá- 
molni!) s  ebből  a  beszámolóból  kitűnik,  hogy  egygyél  többen  jöttek,  mint 
a  hányan  elmentek  volt.  »Már  most,  ha  ide  bebocsátanak  —  mondja  a 
násznagy  —  jó,  ha  neni,  akkor  tovább  állunk,  mert  úgyis  az  utunkban 
•csaknem  minden  házhoz  behívtak. « 

Hogyne  fogadnák  be,  bizony  befogadják  jó  szívvel.  A  vőfély  beve- 
zeti a  menyasszonyt,  számba  adja  a  vőlegénynek,  Tci  párját  az  asztal 
melletti  szögletbe  ülteti  a  nyoszolyók  közé.  A  vendégek  asztal  köré  tele- 
pednek, falatozni  kezdenek,  mindenki  eszik,  csak  a  menyasszony  nem,  ő 
még  a  szülői  háztól  való  válás  fájdalmának  hatása  alatt  áll,  nem  illik 
ilyenkor  az  evés.  De  nem  is  ehetik,  még  ha  volna  is  rá  kedve,  mert: 
van  ugyan  előtte  egy  fatányér,  kés  is,  villa  is,  ám  a  fatányéron  étel 
helyett  egy  bölcső  van,  szépen  rápingálva:  ezzel  kínálgatják  váltig  az 
iruló-piruló  menyasszonyt. 

Ez  különben  csak  olyan  előfalatozás,  az  igazi  ebéd-vacsora  csak 
ezután  kezdődik.  Ám  előbb  a  vőfély  megtánczoltatja  a  menyasszonyt, 
aztán  leveszik  fejéről  a  koszorút  s  ellövik,  annak  jeléül,  hogy  többé  nem 
viselhet  virágot.  Most  aztán  újra  asztalhoz  telepednek.  A  vőlegény  a 
menyasszonyt  az  asztalfőre  ülteti,  egymás  mellett  ülnek,  egy  tányérból 
esznek.  Elébb  azonban  a  menyasszony  ajándékát  a  násznagy  átadja  a 
vőlegénynek  (rendszerint  selyem  nyakkendő  és  sajátkezűleg  varrt  ing), 
nemkülönben  a  vőlegény  szüleinek  és  testvéreinek  is  a  pénzbeli  aján- 
dékot.   Az   asztal  közepén   ékeskedik  a  menyasszonyi  kalács,  egy  nagy 

czifra  Sütemény,  mely  tele  van  szurdah^a  aranypillés  ágacskákkal,  ezeken 
az  ágacskákon  apró  sütemények,  melyekből  mindenki  falatozik  elébb,  — 
így  kezdődik  a  tálalás. 

Szavuk  sem  igen  van  azalatt,  míg  esznek, 
Természete  már  ez  magyar  embereknek,  — 

mondja  Arany  János.  De  nem  is  igen  juthatnak  szóhoz  a  vendégek,  mert 
nemcsak  minden  fogásnál  a  vőfélyeké  a  szó,  hanem  evés  közben  is  folyton 
mulattatják  vidám  rigmusokkal.  Mikor  a  vendégek  az  asztalhoz  ülnek, 
megkezdődik  a  rigmusolás  s  vége  sem  szakad,  míg  az  asztaltól  föl  nem. 
kelnek.  Kezdi  pedig  ezzel  az  első  vőfély: 

Uraim  1  az  asztal  meg  vagyon  terítve, 
Kés,  tányér,  villával,  kanállal  készítve. 
Az  ételeket  is  elhozzuk  sorjába, 
Ez  a  sok  legénység  nem  áll  itt  hiába. 
Nehogy  az  asztalon  az  étel  meghűljön, 
Felmelengetése  dologba  kerüljön. 
Tessék  kelméteknek  helyre  telepedni, 
\i%y  is  a  muzsikás  meg  kezd  melegedni. 

Közben  behozzák  a  levest  s  a  mint  ez  fogyni  kezd,  újabb  rigmusra. 
gyújt  a  vőfély: 

úgy  bizony,  gyorsabban  forgatom  magamat. 
Mintha  bolhák  csípnék  a  két  oldalamat. 
Mikor  bor  áztatja  kiszáradt  torkomat, 
Nem  minden  szeméten  találják  páromat. 

A  vőfélyek  mind  étel,  ital  után  szaladnak,  a  kis  vőfély  rigmusbaní 
kivan  jó  appetitust,  mikor  a  második  fogáshoz  nyúl  a  vendégsereg,  aztárk 
az  első  vőfély  kiáll  a  szoba  közepére  s  hogy  a  vedégseregnek  annál 
jobban  essék  az  étel,  ékes  rigmusban  dicsőíti  a  szent  házasságot: 


Uraim  !  halljunk  szót !  szólok  igazságot, 
Nem  beszélek  tréfát,  hanem  valóságot, 
Adjanak  hát  nekem  egy  kis  szabadságot, 
Míg  elébeszélem  a  szent  házasságot. 
Ádámot  az  Isten  mikor  teremtette, 
A  szent  házasságot  még  akkor  szerzetté. 
Egy  oldala  csontját  Ádámnak  kivette. 
Melyből  Éva  asszonyt  mellé  készítette. 
Maga  volt  a  vőfély,  az  egek  királya, 
A  mint  azt  Mózesnek  szent  históriája 
Bőven  elé  mondja,  bár  kiki  vizsgálja. 
S  ezt  minden  értelem  bámulja,  csudálja. 


E  szent  rendelése  az  egek   urának 
Tetszett  Ádám  apánk  sok  maradékának. 
Mint  pátriárkáknak  s  évangyélístáknak. 
Páratlan  életet  kevesen  tártának. 
Bizony  boldognak  is  lehet  azt  mondani, 
Kit  az  Úr  jó  társsal  szeret  megáldani. 
Sok  példát  lehetne  itt  előhordani, 
Mely ly el  meglehetne  azt  bizonyítani. 
Boldog,  kinek  vagyon  szép  s  jó  felesége, 
Mert  a  jó  feleség  a  ház  ékessége. 
Bolog,  kit  így  megáld  Isten  őfelsége. 
Ezt  minden  elhigye,  —  itt  versemnek  vége; 

Hanem  mit  gondolt,  mit  nem  a  kis  vőfély,  im,  ő  is  a  szoba  köze- 
pére áll  nagy  peczkesen  s  belecsendít  a  rigmusba,  mely  » állandó  derültség* 
'közt  3L  házasság  ellen  beszél: 


Állj  rélre  barátom,  hadd  én  is  beszélek, 
Mert  olyan  legénytől,  mint  te,  még  ném  félek. 
Magános  éltemmel  veled  nem  cserélek, 
Élj  csak  te  párosan,  én  egyedül  élek. 
Sok  szerencsétlenek  voltak  e  világon,^ 
Kik  nagy  mohón  kaptak  a  szent  házasságon, 
De  utóbb  megálltak  a  szent  igazságon. 
Hogy  egyedül  élni  legjobb  a  világon. 
Mert  a  házas  élet  némelynek  kalitka. 
Mivel  az  igaz  társ  igen  nagyon  ritka ; 
Itt  van  a  szivemnek  minden  belső  titka, 
Bár  fejemre  szálljon  sok  asszonynak  szitka. 
Ezért  dicsőült  meg  szent  Pál  is  régenten. 
Hogy  éltét  folytatá  haláláig  szenten, 


Nem  volt  felesége,  nem  is  csalatkozott. 
Nem  volt  az  asszonytól  neve  is  átkozott. 
Soknak  a  házasság  vagyon  nagy  kárára. 
Nem  mindenik  talál  a  kegyes  Sárára, 
Sem  szent  Erzsébetre,  Mária  anyjára, 
Sőt  talál  sok  ember  hazug  Delilára. 
Amaz  erős  Sámson,  hogy  társa  szavának 
Hitt  mézes  beszédű  rossz  Delilájának, 
Halálos  sérelmet  okozott  magának 
S  az  által  vége  lett  élete  napjának. 
Jobb  pajtás,  hogy  te  is  meg  nem  házasodol. 
Majd  úgy  a  konyháról  nem  is  gondolkodói ; 
Majd  ott  is  vakarod,  a  hol  nem  is  viszket. 
Mert  a  feleséged,  minden  rosszra  kísztet. 


De  már  ezt  nem  hagyhatja  szó  nélkül  az  első  vőfély.  Nyomban 
-szeretne  válaszolni,  de  neki  borért  meg  ételért  kell  mennie.  Ám  bejelenti, 
hogy  válaszol,  csak  jöjjön  vissza. 


Megállj,  egyszeribe  felelek  szavadra, 
Tudom,  lakatot  vetsz  biggyedt  ajakadra. 


Szalad  ételért,  borért  s  a  mint  visszajön,  kiáll  a  szoba  közepére  s 
ugyancsak  megereszti  a  hangját,  hogy  a  házasság  ellen  dikcziózó  kis 
•vőfély  letorkolja: 


Hallod-e  barátom,  állj  elé  egy 'szóra! 

De  nem  kérlek  ám  most  borra,  sem  savóra, 

Hanem  megfelelek  dZ  előbbi  szódra, 

Hogy  megbomlott  agyad  fordíthassam  jóra. 

Igaz,  hogy  Szent  Pálnak  nem  volt  felesége, 

De  nem  azért  lett  ám  örök  dicsősége. 

Hanem  mivel  példás  vala  ő  szentsége, 

Azért  leve  neki  a  menny  Öröksége. 

Lám  hiszen  Júdás  is  nőtelen  legény  volt, 

De  hogy  mesterétől  hirtelen  elpártolt : 

Felakasztá  magát,  pokolba  is  lábolt, 

Hol  álnokságáért  keservesen  lakolt. 


Rossz  Delilája  volt,  az  igaz,  Sámsonnak, 
De  hogy  kutyául  járt,  maga  oka  annak  : 
Halálos  sérelmet  nem  okoz  magának. 
Ha  nem  hisz  Delila  sok  mézes  szavának. 
Nagy  kincs  a  jó  asszony,  barátom,  a  háznál, 
Ha  asszony  nem  volna,  most  te  sem  papolnál. 
Ki  tudja,  mely  ország  szélén  kuruttyolnál. 
Azért  hát  jobb  volna,  ha  egyet  sem  szólnál. 
Sok  példát  hozhatnék  a  históriából. 
Mind  a  régi,  mind  a  legújabb  világból : 
Mennyi  jó  származik  a  szent  házasságból  — 
Látod-e,  atyafi,  nem  vetsz  ki  sarkamból ! 


De  már  erre  meg  sem  mukkan  a  kis  vőfély,  egy  szava  sincs  több 
.a  szent  házasság  ellen,  mivelhogy  annak  idején  nem  írtak  az  ő  számára. 
És  úgy  is  illik,  hogy  a   versengés   a   házasságot  'dicsérő  vőfély  győzel- 
mével végződjék.  Nincs  más  mód,  mint  hogy  a  kis  vőfély   egyéb  versek 
-elmondásában  keressen  kárpótlást  s  csakugyan,  a   hány   fogást  feladnak, 

mindegyikre  kivág  egy  rigmust.  így  többek  közt,  mikor  a  pecsenyét  fel- 
adja, ezzel  a  rigmussal  csinál  appetitust: 

Jó  a  sült  pecsenye  a  vajas  kásával, 
A  sárga  répa  is  a  disznó  farkával. 
A  sült  pecsenyével  itt  a  vajas  kása, 
,  Egyenek,  mivel  ez  az  Isten  áldása. 

Rigmussal  adja  fel  a  bort  is,  melyet  fsten  »szívvidámításra  adott«; 
a  mint  ezt  )>Szent  Dávid  a  zsoltárban  mondotta« ;  rigmussal  szed  pénzt  a 
szakácsnénak,  kinek,  »míg  künn  a  kását  kevergette,  a  tűz  a  jobb  kezét 
nagyon  elégette «. 

Ennek  a  számára  most  erszényt  oldjanak, 
Garast  és  petákot  számára  adjanak. 
A  pénzen  Budáról  flastromot  hozzanak, 
Hogy  mérges  sebei  hamar  gyógyuljanak. 

Ekkor  már  az  ebéd  vége  felé  jár  a  vendégsereg,  de  mielőtt  fíilkel- 
nének  az  asztaltól,  még  a  czigány  számára  is  összerigmusol  néhány 
piczulát  a  vőfély.  Mert  még  csak  ezután  kezdődik  a  czigányok  igazi 
munkája.  Szegény  czigány!  Igazán  nagy  szerencsétlenség  történt  vele. 
A  hegedűje,  melyet  minap  jól  összeenyvezett,  most  ismét  összetöredezett, 
de  meggyógyul  a  hegedű,  csak  hányjanak  beléje  húszast. 

Márjást  is  elveszen,  ha  húszast  nem  adnak, 
De  még  inkább  örüL  ha  tallért  mutatnak. 

Elhiszik  neki,  hogyne  hinnék.  Na,  megelégszik  a  garasokkal  is.  Azaz 
hogy  megelégedett  a  régi  jó  világban.  Mind  fölkerekednek  most  az  asz- 
taltól s  a  vőfély  csakhamar  megnyitja  a  menyasszonyi  tánczot.  A  kiadó- 
násznagy egy  sarokban  húzódik  meg,  előtte  kis  asztal,  azon  tányér:  ebbe 
dobják  a  pénzt,  kik  a  menyasszonyt  megtánczoltatják.  Es  megtánczol- 
tatják  mind.  Kézről-kézre  adják  a  menyasszonyt,  ezzel  a  szóval :  jóakarat. 
Mikor  a  menyasszony  mindenkivel  fordult  néhányat,  általánossá  lesz  a 
táncz  s  járják  világos  virradtig.  Most  a  lakodalmas  nép  eloszlik,  de  a 
menyasszonynak  még  nincs  pihenése:  a  nagy  nyoszolyó  bekontyolja  a 
fejét,  felfőkötőzi  s  vezeti  az  új  asszonyt  a  templomba  —  beavatóra. 
A  pap  megáldja  és  megkerülteti  vele  az  oltárt  (az  oroszhegyi  nép  róm. 
katholikus) :  ez  a  beavatás.  És  itt  még  nincs  vége  a  lakodalomnak.  A  leány 
szülei,  attyafiai  s  a  lakodalmasok  is  többnyire,  mennek  a  vőlegény  házához 
—  kárlátóba,  A  kiadó-násznagy  vezeti  a  vendégserget  s  mikor  a  kapuhoz 

érnek,  lövéssel  adnak  jelt.  Erre  kijőnek  a  házbeliek  s  most  a  kiadó- 
násznagy köszönti :  Isten  ő  szent  felsége  áldja  meg  kigyelmeteket.  És  újra 
kezdődik  a  kötekedés.  A  kiadó-násznagy  mondja:  Édes  jó  uraim!  Nász- 
nagy uram  közelebbi  utazásában  nálunk  lévén  beszállva,  midőn  onnét 
eljött  volna,  nagy  kárunkat  vettük  észre,  mivel  egy  növendék  atyánkfia 
násznagy  uram  katonáihoz  pártolt    Mi  most  annak  keresésére  indultunk. 

Felel  erre  a  násznagy  nagy  ártatlanul:  Uraim!  Értjük  a  kegyelmed 
sérelmeit,  hogy  elutazásuk  alkalmával  valami  növendék  attyokfia  elpár- 
tolás következtében  katonáinkkal  eljött  volna,  de  mi  erről  éppen  semmit 
sem  tudunk. 

Hanem  a  kiadó-násznagy  nem  hagyja  az  igazát.  Uraim !  —  mondja  — • 
mi  elveszett  atyánkfiának  nyomait  mindeddig  elkisértük  s  azért  kérjük, 
bocsássanak  be  keresésére. 

Jól  van,  bebocsátják,  keressék.  Keresik  is,  de  nem  találják:  eldugták 
a  menyasszonyt.  Hanem  megtalálják  a  parafernumot  s  örvendezve  kiál- 
tanak fel:  itt  a  jele,  itt  kell  lennie!  Végre  is  csak  előhozzák  a  meny- 
asszonyt, ki  boldog  sirassál  borul  édes  szüleinek  kebelére.  De  csakhamar 
vége  szakad  a  sirásnak,  gondoskodik  erről  a  kiadó-násznagy,  ki  egy 
tyúkot  rejteget  a  bundája  alatt.  Vigasztalja  a  menyasszonyt,  hogy  ne 
sirjon.  »Ime,  hoztam  is  ajándékot,  nem  is«^  mondja  nevetve  s  az  eleven 
tyúkot  előhúzza  a  bunda  alól.  A  menyasszony  utána  kap,  hogy  elvegye, 
de  a  násznagy  elröpíti  a  tyúkot,  mely  nagy  sivalkodással  vergődik  a 
násznép  közt,  mignem  lenyomják  —   s   délben   az   asztalra  kerül  ez  is. 

(» Hoztam  is,  nem  is«  —  ezt  a  találós  mondást  megtaláljuk  a  nép- 
mesében is  s  nyilván  innét  került  át  a  lakodalmi  szokások  közé.  Az  okos 
leányról  szól  ez  a  mese.  Okosságának  híre  eljutott  a  királyhoz  is,  a  ki 
udvarába  hozatta  a  leányt. 

—  No  te  leány,  hallottam  a  hírét  a  te  nagy  eszednek  —  mondotta 
a  király  —  hát  ha  csakugyan  olyan  nagy:  az  eszed,  van  nekem  a  pad- 
láson száz  esztendős  kenderem,  fonj  nekem  abból  aranyfonalat. 

—  Van  az  én  apámnak  száz  esztendős  sövénykerítése  —  felelt  a 
leány  —  csináltasson  abból  nekem  felséged  orsót  s  akkor  én  is  meg- 
fonom az  aranyfonalat. 

—  Jól  megfeleltél  az  első  kérdésre,  mondok  mást.  Van  nekem  a 
padláson  száz  lyukas  korsóm,  foltozd  meg  azokat. 

—  Jó  szívvel,  csak  elébb  fordíttassa  ki  felséged  a  korsókat,  mert 
azt  bizonyosan  tudja  felséged,  hogy  semmit  sem  szoktak  a  színéről  fol- 
tozni, hanem  a  visszájáról. 

—  Okos  volt  a  második  felelet  is.  Még  adok  egy  kérdést  s  ha  erre 
is  megfelelsz,  itt  a  kezem,  feleségül  veszlek.  Azt  mondom,  hát:  hozz  is, 
meg  ne  is,  legyen  is,  meg  ne  is. 

Gondolkozott  egy  kicsit  a  leány,  azzal  kifordult  az  .  ajtón,  ment  a 
konyhába,  ott  a  szakácsnétól  kért  két  szitát.  Aztán  ment  az  udvarra,  ott 
éppen  röpködött  egy  sereg  galamb,  megfogott  egyet,  a  két  szita  közé 
tette  s  így  ment  a  király  színe  elé: 

—  Itt  van,  felséges  királyom. 

Fogja  a  király  a  szitát,  hogy  nézze  meg,  mi  van  benne.  Abban  a 
pillanatban  a  galamb  kiröpült. 

—  No  lássa,  felséges   királyom,  hoztam   is,  nem  is^  volt  iSy  nem  is. 
Tetmészetesen,  a  király  feleségül  veszi  az  okos  leányt.) 

A  » hoztam  is,  nem  is«  tyúkos  lakomával  s  az  ezt  követő  tánczczal 
aztán  befejeződik  az  oroszhegyi  lakodalom.  Azaz  hogy  ilyen  volt  az  még 
harmincz  év  előtt... 

Búcsút  veszek  az  oroszhegyi  lakodalomtól,  megyek  tovább  s  bete- 
kintek még  más  lakodalmas  házakhoz  is,  nem  azért,  hogy  külön-külön 
leírjam  azokat,  hisz  nagyjában  sok  a  hasonlatosság  és  az  egyformaság 
nemcsak  a  más-más  vidéki  székely,  de  a  székely-  és  magyarföldi  lako- 
dalmak közt  is.  Bepillantok  azért,  hogy  azt,  a  mit  nem  láttam  az  orosz- 
hegyi lakodalomban  (melynek  ősjeredetisége  nyilvánvaló),  hozzá  vegyem 
s  így  lehető  teljes  képet  adjak  a  mi  népünk  lakodalmi  szokásairól. 

íme,  mindjárt  az  Oroszhegytől  nem  messze  eső  csíki  és  gyergyói 
községekben  több  nevezetes  eltérést  találunk.  így  a  templomban,  midőn 
a  pap  a  vőlegényt  és  a  menyasszonyt  felhívja  az  előlépésre,  a  vőfély 
hirtelen  a  menyasszonyhoz  lép  s  néhány  fületlen  gombot  vagy  pénzt 
igyekszik  a  markába  csúsztatni,  de  a  leány  nem  fogadja  el  s  halk  hangon 
mondja,  hogy :  nem  pénzért,  nem  ajándékért  akar  vőlegényének  felesége  lenni. 
Templomból  kijövet  a  násznagyok  meghívják  a  vendégeket  »egy  pár 
Szent  Jánosra «.  Ez  a  » Szent  János «  nagy  fonatos  kalács  s  lakoma  alatt 
a  felköszöntők  rendszerint  a  Szent  Jánosra  való  hasonlattal  kezdődnek, 
így:  » Valamint  Isten  a  Szent  Jánosokat  megáldotta  az  ég  harmatjából,  a 
föld  zsírjából,  úgy  áldja  és  termékenyítse  az  új  párt.«  Költői  szép  beszéddel 
mutatja  be  a  menyasszonyt  a  násznagy,  midőn  belépnek  a  vőlegény 
házába.  Elmondja,  hogy  mint  találták  »czipruspartok  vize  mellett  ezt  a 
kis  galambot,  melyre  vőlegény  uram  ráismert,  mivelhogy  jegye  van  rajta. 
Vőfély  uram  és  nyoszolyó  asszonyom  kezet  tettek  rá,  szárnyuk  alá  vették 
s  ide  vezették  —  fogadják  szeretettel«.  A  vőlegény  kapuja   előtt   fenyő- 

fákat  tűznek  ki  s  a  menyasszonyi  ház  lakodalmas  népe,  midőn  kárlátóba, 
jön,  ezekről  ismeri  meg,  hová  szállott  az  ő  galambocskájok.  »Csak 
hosszas  fáradság  után  akadtunk  a  nyomára  —  mondja  a  násznagy  — 
de  e  ház  előtt  oly  jelt  találtunk,  milyet  Noénak  örömére  vitt  volt  a  galamb 
a  bárkába.  Mi  is  a  zöld  ágat  látva,  örömre  fakadtunk.  Mutassa  meg 
tehát  a  gazda  a  kis  galambot,  ha  a  kibocsátott  jegygyei  van-e  vagy 
pedig  maguk  jegyére  változtatták.  Ha  meg  nem  ismernők,  engedelmet 
kérünk. «  Ekkor  három,  lepedővel  betakart  asszonyt  ültetnek  ki  a  szoba 
közepére  s  van  nevetés,  ha  nem  találják  meg  elsőre  a  menyasszonyt,  a 
» hazait «,  a  mint  itt  a  menyasszonyt  nevezik.  De  csudálkoznak,  szörnyül- 
ködnek a  keresők  is,  mikor  meglátják  a  »galambocskát«.  Mit  csináltak 
vele!  »Ep  fejjel  jött  el  s  most  a  feje  bekötözve !«  Ugyan  mi  baja  eshetett?... 

A  csíki  székelyek  szomszédságában  lakó  gyimesi  csángóknál  az  első 
lépés  igen  érdekes.  Rendszerint  a  leány  hívja  meg  a  legényt  látogatóba, 
vagy  mint  a  székelyek  általában  mondják :  guzsalyosba,  vagyis :  a  legény 
nem  mehet  éppen  ahhoz,  a  kihez  akar,  hanem  a  ki  meghívja.  így  kez- 
dődik a  viszony  s  ha  jól  kiismerik  egymást,  egybekelnek.  Itt  is  nagy  sze- 
repe van  a  Szent  János  kalácsnak,  mely  hogy  mennél  nagyobb  s  mennél 
szebb  legyen  (virágokkal,  tojásokkal,  aranypillés  díszekkel  felcziczomázva) 
erre  nagy  gondja  van  az  örömanyának.  Külön  csángó  szokás  az  öröm- 
pohár^  a  »Deus  pohara«,  mely  egy  pereczczel  koronázott  pálinkás  üveg: 
ezt  adja  ki  az  örömapa  a  menyasszonynyal  megérkező  s  az  ajtó  előtt 
várakozó  vendégeknek,  annak  jeléül,  hogy  bejöhetnek,  szivesen  fogadják 
a  magukkal  hozott  galambocskát. 

A  Nyikó  vidékén,  Udvarhelymegyében,  régebben  fehér  köpönyeges 
legények  vezették  a  nászmenetet,  utánok  négy,  néha  hat  ökör  által  vont 
szekér  a  menyasszony  parafernumával,  ezt  követte  a  menyasszony  és  a 
nyoszolyók  s  a  többi  vendégek  kocsija.  A  menyasszonyi  hozományt  vivő 
ökörszekér  magában  is  érdekes  látni  való.  »A  jármok  rendszerint 
—  olvassuk  Orbán  Balázs  Székelyföldjében  —  a  metsző  művészet  remekei. 
A  magas  járompálczák,  a  kifelé  hajló  bordiczák  (a  jármot  összetartó  két 
lapos  fa)  egészen  metszések,  virágok  és  arabeszkek  csinos  fonadékával 
elöntve,  vörösen  és  zölden  kiszínezve,  igen  díszes  ékítésűl  szolgálnak.  Ily 
ékes  metszésekkel  díszlik  a  jármot  tartó  tézsola-fö  (az  a  felfelé  hajlított  fa, 
melynek  segélyével  a  járom  a  rúdhoz  van  erősítve),  ilyen  a  díszszekér- 
nek tengelye,  lőcse  és  a  lajtorja  fogai  is.  Az  ökörfogat  iránt  való  elő- 
szeretet —  mondja  Orbán  Balázs  —  keletről  veheti  eredetét,  hol  még 
most  is  a  háremek  szép  hölgyei  leginkább   kedvelik   az   ökör   által   vont 

kocsikat  s  azon  a  kegyeleten  is  alapulhat,  melylyel  a  földmívelő  székely 
a  szarvasmarha  iránt  viseltetik. « 

De  van  ebben  egyébnek  is  része.  Annak,  hogy  lassan  és  méltóságo- 
san halad  az  ökör,  s  nem  kell  félteni  a  portékát  a  romlástól.  No  meg: 
jobban  szemügyre  vehetik  a  nézők  a  menyasszonyi  hozományt. 

A  nyikó-melléki  lakodalom  speczialitása  a  —  prémes.  A  prémes  kerék 
formájú  kalács,  melynek  külső  kerületét  tésztaszeletek  szegik,  belső  terü- 
lete pedig  ki  van  koczkázva.  Ezeket  a  koczkákat  s  a  külső  kerületet  tele 
szurdalják  arasznyi  magas  vesszőcskékkel:  e  vesszőcskéket  nevezik  — 
prémnefc.  A  vesszőcskék  tele  vannak  aggatva  apró  süteményekkel,  cseme- 
gékkel. Az  így  feldíszített  prémessel  s  a  vele  járó  mézes  pálinkával 
kinálja  a  násznagy  a  menyasszony  s  a  nagy-  és  kis-nyoszolyók  nevében 
a  vendégeket,  ilyen  formán :  menyasszony  asszonyom  (vagy  nagy-  és  kis- 
nyoszoló  asszonyom)  jóakarata:  tessék  részesedni  belőle.  S  fogadják  a 
vendégek  e  szép  szavakkal :  O  mint  megtermettek  ezek  a  fák !  Legyen  az 
új  pár  élete  is  minden  jóban  ilyen  termékeny! 

A  Brassóval  szomszédos  Hétfaluban  a  mennyegzöi  tüz  az,  mely  külön 
figyelmet  érdemel.  A  lakodalmat  rendesen  kedden  tartják  s  hétfőn  estére 
a  vőlegény  meg  a  menyasszony  kapujában  is  nagy  fenyőszálat  állítanak 
fel.  Ha  más  falubeli  vetődik  erre,  tudja  a  fenyőszálról,  hogy  melyik  a 
vőlegényi,  melyik  a  menyasszonyi  ház,  mert  amott  a  fenyőszál  ágait 
csupa  gazdasági  eszközökkel  ékesítik  fel :  fejszével,  cséppel,  ostorral,  lőcs- 
csel, íuruval  s  mi  más  egyébbel,  emitt  meg  mindenféle  cserépedénynyel, 
rostával,  szitával  stb.  stb.  Ám  ennél  sokkal  érdekesebb,  hogy  mind  a  két 
udvaron  fenyőágakkal  körül  tűzdelt  szabad  tűzhelyet  rögtönöznek:  itt 
sütik,  főzik  a  lakadalmi  ebédet.  Kedden  reggel  megjelenik  a  lakodalmas 
háznál  a  tüzcsináló  férfi  s  meggyújtja  a  mennyegzöi  tüzet.  Vájjon  nem 
pogánykori  emlék- e  ez?  (Hasonlókép  igen  érdekes  a  palóczoknál  a  »meny- 
asszony-porkolás«,  mely  szintén  a  pogányhitű  ősök  idejébe  vezet  vissza. 
A  rendesen  virradtig  tartó  menyasszonyi  táncz  után,  a  vőfély  egy  jó 
csomó  szalmát  visz  a  falu  közepére,  megy  a  násznép  is  a  násznagy 
vezetése  alatt,  muzsikaszó  mellett,  a  vőfély  meggyújtja  a  szalmát.  Régen 
a  menyasszony  hajából  levágtak  egy  pár  fürtöt  s  a  szalmatűzbe  dobták, 
a  násznép  meg  körültánczolta  a  tüzet.  Ujabban  a  menyasszony  meg- 
váltja a  fürtjeit  kalácscsal,  borral,  pálinkával,  mit  a  tűz  mellett  tán- 
czolva  fogyasztanak  el.)  De  nemcsak  a  tűznek,  a  viznek  is  van  szerepe. 
Mikor  a  nászmenet  a  templomba  vonul,  ott  állanak  a  gyermekek  sorban 
egy-egy  kártya- vizzel:  az  áldáskivánás  néma  jelképe    itt  a  viz  s  a   ven- 

dégsereg  egypár  krajczárral  jutalmazza  a  gyermekeket.  S  ha  véletlenül 
midőn  a  násznép  kijön  a  templomból,  szekér  haladna  át  az  úton,  az 
asszonyok  megállítják,  vizzel  leöntik  a  kerekeket,  nehogy  az  elfutó  sze- 
kérrel az  áldás  is  elfusson  az  új  pártól.  Kedves,  régi  szokás  az  is,  hogy 
ebéd  alatt  a  házastársak,  a  legények  és  leányok  nemkülönben,  a  vőfé- 
lyektől egy-egy  falat  húst,  kalácsot,  vagy  valami  csemegét  küldenek 
egymásnak.  Villára  szúrják  s  virággal  ékesítik  a  küldeményt  s  üzen- 
nek is  egypár  kedveskedő  vagy  ingerkedő  szót.  A  férj  például  kopasz 
csontot  küld  a  feleségének  ezzel  az  üzenettel:  annyi  rosszakarót,  mint  a 
hány  húsfalat  e  csonton.  Az  asszony  meg  húst  küld  ezzel  a  verses  üze- 
nettel: Vért  csinál  a  meleg  hus,  ne  légy,  uram,  olyan  bús.  A  menyasz- 
szonynak  szóló  ajándékokat  e  szavakkal  szokták  átadni:  »En  tőlem  sok, 
Istentől  kevés.« 

A  háromszéki  lakodalom  nagyjában  megegyezik  az  udvarhely-  és 
csikszéki  lakodalmakkal,  a  mi  eltérés  van,  az  inkább  a  felekezeti  különb- 
ségből ered.  Följegyzésre  érdemes,  hogy  Háromszéken  a  nyoszoló  asz- 
szonyt  czempel  asszonynak  is  hivják  s  mert  a  czempel  asszonyok  köte- 
lessége a  parafernumos  szekerekre  való  vigyázás,  vagyis,  hogy  a  meny- 
asszony portékájában  semmi  kár  ne  essék,  valószínűnek  tartom,  hogy  a 
czempel  atyafiságban  van  az  alföldi  czompówoXy  a  ki  hivatásra  nézve 
különben  —  hábasszony.  Amaz  a  menyasszony  javai  fölött  őrködik,  emez 
az  asszony  élete  fölött  a  legválságosabb  pillanatban :  megvan  hát  köztük 
az  atyafiság. 

Még  csak  Aranyosszékre  s  az  érdekes  Toroczkóra  pillantok  be,  hogy 
aztán  átmenjünk  a  Királyhágón  »nagy  Magyarországra*.  Az  aranyos- 
széki lakodalomban  a  szálláskérés,  az  ezzel  járó  kötekedés  versenyez 
érdekességben  az  oroszhegyivel,  sőt  azt  felül  is  múlja,  mert  a  vendég- 
sereg bevonulása  a  menyasszonyi  ház  udvarára  önkéntelen  a  régi  har- 
czias  világot  juttatja  eszünkbe,  midőn  az  ostromló  ellenség  hosszas  küz- 
delem után  diadalmasan  beront  a  feladott  várba.  Az  előre  küldött  szálláskérő 
pisztolylövéssel  jelenti  megérkeztét,  mire  a  menyasszonyi  háznál  egybe- 
gyűlt vendégsereg  kicsődül  a  kapuhoz.  Élükön  a  gazda,  a  vezér.  Az  elő- 
köszönő szállást  kér  s  a  gazda  hajlandó  is  volna  adni,  mert  hiszen 
»Istené  a  szállás«,  de  gyanút  kelt  benne  a  szálláskérő  czifra  öltözete, 
passzust  kér  tehát. 

—  Jól  van,  —  mondja  a  szálláskérő  —  bemutatjuk  a  passzust, 
mihelyt  az  egész  gyülekezet  megérkezik,  mert  az  a  vezérnél  szokott 
lenni. 

—  Mi  a!  —  Ütődik  meg  ezen  a  ház  gazdája,  vezére  —  hát  kentek 
egész  táborral  jőnek?  Hát  akkor  elég  széles  a  határ,  ott  táboroljanak,  a 
jószágomra  ugyan  be  nem  bocsátom.  Elmehet  kend.  Isten  megáldja. 

A  szálláskérő  visszamegy  az  üzenettel,  s  csakhamar  ott  nyüzsög  a 
tábor  a  kapu  előtt.  Pisztolylövés  jelenti  megérkezését.  Erre  újra  kimegy 
a  gazda-vezér  s  utána  az  ő  serge  a  kapuhoz.  Ámul-bámul  a  nagy  töme- 
gen s  kérdi:  mi  járatbéliek  lennének? 

—  Hogy  mi  járatbéliek  volnánk,  azt  késő  volna  lebeszélni  —  felel 
a  vezér.  Hogy  igaz  emberek  vagyunk,  itt  a  passzus,  bizonyltja. 

—  Hol  van  a  passzus,  hadd  lám. 

—  Jere  íiam,  —  szólít  meg  egy  lovas  legényt  —  mutasd  meg  a 
passzust 

A  megszólított  legény  erre  elé  ugrat,  de  hirtelen  visszafelé  ül,  a  lovát 
is  megfordítja,  a  farkát  fölemeli  s  mondja :  tessék  elolvasni,  itt  a  passzus, 
bátyám  uram.  Kaczag  ezen  mind  a  két  fél,  csak  a  menyasszony  nász- 
nagya nem,  ő  nem  veszti  el  vezérhez  illő  komolyságát,  sőt  mintha  haragra 
lobbanna. 

—  Úgy  látszik,  —  mondja  —  előállott  a  népvándorlás,  mint  Atilla 
első  királyunk  idejében.  Ennek  elibe  senki  sem  állhat ...  de  mégis,  a  míg 
lehet,  meg  nem  adom  magam.  Tágas  a  mező.  Isten  áldja  kendteket. 

—  Nem  elég  ez  nekünk,  —  vág  vissza  a  vezér  —  egy  perez  is 
késő.  Vágja  he  kend,  vőfény  uram,  a  kaput,  ha  úgy  beszél  őkegyelme. 
Osztán  menjen  panaszra.  Megfelelek  én,  legyen  az  akárki. 

A  vőfély  csakugyan  ki  is  nyitja  a  kaput  s  a  násznép  pisztolylövöl- 
dözéssel, hatalmas  diadalujongással  nyomul  be  az  udvarra.  Mit  tegyen 
a  menyasszony  násznagya?  Enged  az  erőszaknak.  lm,  benyomulnak  a 
házba  is.  De  lám  megváltozott  a  győztes  sereg  képe.  A  vezér  nagy  tisz- 
tességtudással köszönti  az  elfoglalt  vár  népét.  Kisül,  hogy  nem  szállásért 
jöttek,  hanem  egy  hajadon  leányért,  akit  Isten  a  vezér  egyik  barátjának 
házastársul  rendelt.  Itt  kell  lenni  annak  a  hajadon  leánynak,  akit  ők  keres- 
nek, bizonyság  az  a  csillag,  melynek  világa  ide  vezérelte.  A  rendes  köte- 
kedés, alakoskodás  után  végre  előkerül  a  menyasszony.  A  lakodalom 
további  folyásában  mindössze  még  az  a  tréfás  szokás  érdemel  külön 
megjegyzést,  hogy  az  ebédnél  a  menyasszony  elé  a  kakas  tarajos  fejét 
teszik,  a  vőlegény  felé  meg  a  tyúkot,  annak  is  a  —  hátulját,  jelképezvén 
ezzel  az  olyan  házasságot,  hol  az  asszony  az  úr  a  háznál. 

De  ha  Aranyosszéken  vagyunk,  nem  mehetünk  el  addig  innét,  míg 
Toroczkó  érdekes  népének  lakodalmával  is  még  nem  ismerkedünk.  A  festői 

viseletű,  német  bányász-népből  tiszta  székelylyé  vált  toroczkói  nép  sokat 
megőrzött  ősrégi  szokásaiból,  de  természetesen,  a  szomszédos  székelység 
hatása  is  meglátszik  egyik-másik  szokásában.  Toroczkón  az  eljegyzés 
alkalmával  a  menyasszony  csinált  virághokrétát  tűz  a  vőlegény  kalapjára, 
a  vőlegény  meg  szalagcsokrot  a  menyasszony  pártájára  s  ezt  viselik  az 
esküvő  napjáig.  Az  esküvőt  pár  héttel  előbb  a  templomban  kihirdetik  s  a 
legény-  és  leánybarátok  aznap  ellátogatnak  a  vőlegény  és  menyasszony 
házához  szerencsekivánásra  és  —  mézes  törökbuzára.  Ezzel  vendégelik 
meg  a  szerencsekivánókat,  a  kik  meg  viszonzásul  a  lakodalmi  vendégség- 
hez szükséges  fűszereket  megtörik,  hogy  azzal  is  kevesebb  dolga  legyen 
majd  a-  szakácsnénak.  A  harmadik  templomi  kihirdetés  vasárnapján  este 
a  menyasszony  szülei  búcsuvacsorát  adnak.  Tyukos  vacsora  ennek  a 
vacsorának  a  neve,  mert  minden  meghívott  vendég  egy-egy  tyúkot  visz 
s  melléje  egy  somodi-nak  nevezett  nagy,  gazdagon  fűszerezett  rétestésztát, 
mely  kitűnő  borkorcsolya.  Nevezik  ezt .  a  vacsorát  ingyenes  vacsorának  is, 
melynek  végeztével  tánczra  kerekednek,  majd  elmennek  a  vőlegényi  házhoz, 
hol  szintén  javában  áll  a  táncz  már  szombat  este  óta  s  ott  folytatják  a 
legény-  és  leányélet  búcsúztatóját.  Itt,  a  vőlegény  házánál,  már  szombat 
este  magas  póznát  tűznek  a  kapu  sarkához,  a  kapu  tárva-nyitva,  az  éte- 
leket az  udvaron  sütik-főzik,  éppen  mint  Hétfaluban,  jöhet  boldog-boldog- 
talan, mindenkit  jó  szivvel  látnak.  Ehetik  a  mennyi  belefér,  ám  hort  csak 
pénzért  kapnak.  Külön  vállalkozik  a  bormérésre  valaki  ez  alkalommal, 
csapra  üt  egy  hordót,  s  méri  a  bort  aztán  a  lakodalom  ideje  alatt  is, 
mely  tulajdonképen  hétfőn  kezdődik.  Hétfőn  reggel  vőlegény  és  meny- 
asszony kölcsönösen  elküldik  egymásnak  a  nászajándékot,  amaz  szives 
csizmát,  selyem  csipkés  kötényt,  fejfátyolt,  emez  nyakkendőt,  selyemvar- 
ratos inget  és  igazi  virághokrétát.  Vecsernyekor  mindkét  háztól  templomba 
indul  a  náznép,  szépen  sorjában,  párosával,  elől  az  öregebb  vendégek, 
aztán  a  fiatalabbak,  egy  kitűzött  helyen  találkoznak  s  úgy  vonulnak  be 
együtt  a  templomba.  Esketés  után  ugyancsak  párosával  indulnak  vissza, 
de  a  rend  csakhamar  felbomlik,  mert  kiugrik  a  sorból  a  kalácsos  ifjú,  ren- 
desen a  legjobb  futó  legény  s  magasan  kerengetve  egy  nagy  kalácsot, 
elrikkantja  magát:  Itt  a  menyasszony  kalácsa!  A  ki  el  tudja  venni,  adja 
át  neki :  azé  lesz  a  menyasszony  ajándéka  s  egyéb  jutalmát  is  kapja  ! 
Nosza,  utána!  Megfutamodnak  mind  a  legények,  űzik-kergetik  a  kalácsos 
ifjút,  boldog,  büszke,  a  ki  utóiéri,  elfoghatja.  Ezé  a  menyasszony  ajándéka. 
A  lakodalom  további  lefolyása  egészen  megegyezik  az  eddig  leirt  székely 
lakodalmakéval.  A  menyasszonyhoz   ügygyel-bajjal  jutnak,   hosszas  köte- 

kedés,  akadékoskodás  Után  s  ami  se  nem  székely,  se  nem  magyar:  a 
bornak  a  megfizettetése.  Ez  határozottan  német  szokás.  Mig  a  székely  és 
magyar  lakodalmaknál  a  menyasszony  tánczáért  fizetnek,  itt  a  borért,  de 
rendszerint  a  befolyt  nyereségből  tehenet  vesznek  a  menyasszonynak, 
A  toroczkói  lakodalom  különben  nagyon  pazar,  költséges.  Azaz,  hogy 
volt  a  régi  jó  világban,  mikor  még  nem  ütött  be  közéjök  a  bányászat 
hanyatlásával  a  szegénység.  Akkor  egy  lakodalmon  rendszerint  elfogyott 
egy  vágómarha,  tizenkét  véka  búzaliszt  kalácsnak,  ugyanannyi  kenyérnek, 
ezenfelül  a  temérdek  majorság,  tojás,  fűszer  s  száz-százötven  veder  bor! 
A  Székelyföldről  a  nagy  magyar  Alföldre  visz  lakodalmas  utunk  s  itt 
mindjárt  oly  szokással  ismerkedünk  meg,  mely  a  székelyeknél  ismeretlen : 
a  legény  almát  küld  választottjának.  Ha  a  leány  elfogadta  az  almát,  ez 
annyit  jelent,  hogy  szereti  a  legényt,  mehet  a  násznagygyal  megkérni  a 
kezét,  nem  utasítják  el.  Nagy  valószínűség  szerint,  török  eredetű  ez  a 
szokás,  a  török  hódoltság  idejéből,  a  mint  azt  már  megírtam  könyvem 
első  kötetében.  Ebből  a  szokásból  hajtott  ki  az  ismert  csulfolkodó 
nóta  is: 

Három  alma  meg  egy  fél, 
Kérettelek,  nem  jöttél. 
Ha  nem  jöttél,  ott  vesztél, 
Lányok  anyjává  lettél. 

A  török  nép  hite  szerint  az  almának  termékenyítő  hatása  van  s  az 
alföldi  nép  is  nyilván  ezt  tulajdonit  annak,  midőn  a  jegykendős  rud 
hegyébe  szúrt  aranyporos  almát  kettészelik  s  felét  a  menyasszony,  felét 
a  vőlegény  eszi  meg. 

De  nem  elég  a  leány  hajlandósága,  ki  kell  tudni  előre  a  szülők  szán- 
dékát is  s  erre  rendszerint  két  asszonyt  kér  meg  a  legény,  kiknek  a  hiva- 
talos neve :  pemet-asszony.  Ha  ezek  biztató  üzenettel  jönnek  vissza,  megy 
a  legény  a  násznagyával  és  egy  legény  pajtásával,  kinek  kulacsos  a  neve, 
mivelhogy  boros  kulacs  a  nyakában  s  ha  jó  szívvel  fogadják  a  leányos 
háznál,  kiakasztja  nyakából  a  kulacsot,  megkínálja  a  vőlegényt,  ez  átadja 
a  leánynak,  az  is  iszik  belőle,  ez  ismét  visszaadja  a  vőlegénynek  s  így 
hajtanak  legény  és  leány  háromszor  a  kulacsból,  úgy  kerül  sor  a  többi 
jelenlevőkre. 

A  kézfögót  megelőzi  a  kézadás  a  pap  előtt,  innét  —  a  papi  háztól  — 
térnek  aztán  a  lányos-házhoz,  hol  gazdag  vacsora  vár  a  vendégekre. 
A  vőlegény  pénzt  ad  a  menyasszonynak,  a  leány  jegykendőt,  de  ha  fel- 
bomlik a  jegyesség,  csak  a  leány  küldi  vissza  a  pénzt,  a  legény  nem  a 

kendőt.  Megtartja  és  mikor  más  leánynyal  lakja  lakodalmát,  azt  a  kendőt 
piszkafára  kötik,  á  a  lakodalmas  népség  többször  elhajtat  a  volt  meny- 
asszony háza  előtt,  nagy  kurjongatással  s  hogy  boszantsák  a  hűtlent,  ha 
sáros  az  utcza,  a  sárban  is  meghurczolják.  Szokás  az  is,  de  inkább  csak 
a  katholikusoknál,  hogy  a  jegyváltástól  az  esküvőig  vőlegény  és  meny- 
asszony egy-egy  ezüst  pénzdarabot  hordanak  a  csizmájuk  talpában,  nehogy 
valaki  megrontsa  őket. 

Násznagynak,  vőfélynek  nagy  a  szerepe  itt  is  s  mikor  esküvő  nap- 
ján a  menyasszonyért  mennek,  nem  marad  el  a  rendes  kötekedés,  melyet 
áliálános  magyar  szokásnak  mondhatunk.  A  vőfély  csengő  rigmusokban 
mondja  el,  hogy  a  vőlegénynek  nemcsak  szép  mátkája  van  itt,  de  van 
annak  »szép  felvetett  ágya«  is,  van  ám  még  ládája  is,  melyet  itt  nem 
hagyhatnak,  akár  ha  kívánják,  váltságot  is  fizetnek  érte.  Bizony  nerh  is 
adják  váltság  nélkül,  mert  sokat  fáradtak,  vesződtek,  míg  »összecsöpör- 
gették«,  elébb  hát  » lássunk  pénzt «.  Hiszen  ha  csak  látni  akarnak,  láthatnak. 
A  vőfély  kikotorász  a  Iájbi  zsebéből  egy  krajczárt,  megmutatja  s  azzal 
—  visszateszi.  Ohó!  nem  úgy  értették.  Adjon  pénzt!  Jól  van,  ád.  Most 
meg  egy  összegyűrt  papirost  halász  ki  a  zsebéből,  azt  átadja,  a  nász- 
nagy uram  gondosan  kigöngyölgeti,  de  mit  látnak  szemei!  Egypár  fület- 
len gomb  gurul  ki  a  papirosból.  —  Pénzt,  pénzt,  igazi  pénzt !  Hát  ad  neki 
igazi  pénzt:  egy  krajczárt.  Ez  nem  elég.  Kicsi.  Nagyobbat !  Újra  kotorász, 
a  zsebében  s  kihalász  belőle  egy  régi  két  garasost.  Ez  már  csak  elég 
nagy,  ennél  nagyobb  nincs.  Ezzel  aztán  megelégednek.  Míg  oda  bent  így 
kötekednek,  a  künn  rekedt  násznépet  a  fonó-asszony  mulattatja,  a  ki  rend- 
szerint női  ruhába  öltözött  tréfás,  bolondos  férfi.  Leül  egy  rokka  mellé, 
s  szinte  beleizzad  a  nagy  igyekezetbe,  de  még  inkább  a  nagy  dicse- 
kedésbe,  hogy  ő  ilyen  meg  amolyan  hires  fonó-asszony,  de  olyan 
hires,  hogy: 

Az  idei  s  a  tavalyi 

Talán  van  egy  pászma  .  .  . 

No,  igazán  sokat  font.  És  ő  özvegy  asszony.  Bezzeg  jól  imádkozott, 
a  ki  őt  feleségül  veszi:  tejbe-vajba  fürösztgeti,  hasábfával   kenegeti  .  .  . 

Most  még  csak  a  menyasszony  ágyát  és  'ládáját  viszik,  másnap 
reggel  jönnek  a  menyasszonyért,  kit  egyenesen  a  templomba  visznek.  A 
menetet  az  elzáró  asszony  nyitja  meg,  utána  a  menyasszony,  a  két  nyo- 
szolyólány  s  a  vőlegény  két  vőfély  között.  A  menyasszony  a  nyoszolyó- 
lányokkal  az  első  padba  ül,  az  elzáró  asszony  a  pad  szélére,  s  mikor 
eskctésre    kerül   a   sor,    a  vőfély   oda  megy,  meghajtja  magát  az  elzáró 


asszony  előtt.  Erre  kilép  az  elzáró  asszony,  utána  a  menyasszony  is,  kit 
a  vőfély  az  urasztala  elé  vezet,  hová  elébb  a  vőlegényt  vezette  volt. 
Esketés  után  a  templom  ajtaja  elÖtt  a  vőfély  újra  kikéri  a  menyasszonyt 
s  úgy  viszik  a  völegényi  házhoz.  A  lakodalmi  ebédet  rigmusokkal  fűsze- 
rezik a  vővélyek  s  e  rigmusok  többnyire  azok,  miket  már  a  székely  lakodal- 
maknál közöltem.  A  vőfé- 
lyeknek három-négy  legény 
segédkezik  a  tálalásban,  étel- 
hordásban, kiket  talpalóknak, 
iálpon  állóknak  vagy  fónfor- 
góknak  (Székelyföldön  fónjá- 
róknak)  neveznek.  Áll  pedig 
a  lakodalmi  ebéd  rendszerint 
ebből :  leves,  marhahús  már- 
tással, töltött  káposzta,  sa- 
vanyu becsinált,  csirke-  vagy 
juhpaprikás,  baromfi  pecse- 
nyék, tejbefőtt  kása;  kalács 
{fonatos,  kulcsos,  kontyos, 
buzakalász-kalács) ;  sütemé- 
nyek (torták,  mákos,  diós, 
czukros  sütemények,  kürtös 
fánk,  laposfás  béles)  végül 
gyümölcs  és  fekete  kávé. 

A  vőfélyeken  kívül,  kik 
alig  fogynak  ki  a  rigmusok- 
ból,  fontos  szerepe  van  a 
bánáti  násznagynak,  más 
néven  kunkapitánynak.  Tré- 
fás, bolondos  ember  ö  ki- 
gyelme,  ott  ül  az  asztal  alsó 
végén,  a  sarokban,  abrosz- 
szal   leterített  boros    hordó 

mellett  (ez  a  bánáti  s  az  a.  hivatása,  hogy  minél  több  tréfát  eszeljen  ki  a 
vendégek  mulattatására.  így  pl.  szivrehatóan  kesereg,  hogy  a  szeretője 
megcsalta,  de  nem  is  él  tovább  ezen  a  szomorú  világon;  megöli  magát, 
még  pedig  tüzhalállal.  Egy  szál  gyertya  a  kezében,  ezt  a  vendégek  szeme- 
láttára  meggyújtja   és    lenyeli.    A    tájékozatlanok   sikoltnak,    szörnyüköd- 

nek,  mígnem   kisül,  hogy  almából  volt  kifaragva  a  gyertya,  a  bele  pedig 
—  dióbél! 

E  közben  a  menyasszony  íeje  konty  alá  kerül  (Baja  környékén  — 
írja  Baksay  —  a  kontyíeltételt  felíekerőzietésnek,  Hajdúságban  kontyolás- 
nakj  Mátyus-földén  felbujázásnak  mondják)  s  kezdődik  a  menyasszonyi  táncz 
Néhol  tányért,  máshol  rostát  tesznek  az  asztal  közepére:  ebbe  dobják  a 
pénzt  a  menyasszony  számára.  Ott,  hol  rostát  tesznek  az  asztalra,  rosta- 
táncznak  is  nevezik,  a  menyasszonyi  tánczot.  Nyilván  ősrégi  szokás,  hogy 
míg  a  menyasszony  tánczol,  a  nyoszolyóasszony  égő  gyertyát  tart  a  kezé- 
ben. Néhol  a  násznagyok  tánczolják  körül  a  menyasszonyt  égő  gyertyá- 
val, másutt  meg  a  menyasszony  fáklya  világa  mellett  járja  be  a  vőlegénye 
házát,  vagy  ismét  az  udvaron  gyújtanak  szalmatűzet  s  annak  világa 
mellett  vezetik  be  a  házba:  mindezek  a  szokások  vájjon  nem  annak  az 
időnek  emlékei-e,  mikor  még  a  tűz  különös  tisztelet  tárgya  volt? 

A  menyasszonyi  táncz  után  általános  lesz  a  táncz,  járják .  reggelig, 
de  közbe-közbe  a  vőfélyek,  a  bánáti  násznagy  (néhol  izgáncs)  s  általában 
a  fiatalság  különféle  játékokkal  mulattatja  a  násznépet.  Ilyen  játék:  a 
temetkezés.  Egy  legényt  lefektetnek  a  szoba  földjére :  ez  a  halott.  A  bánáti 
násznagy  vagy  valamelyik  vőfély  elővesz  egy  kalendáriomot  s  mintha 
abból  olvasna,  keserves  szavakkal  elbúcsúztatja  a  »néhait«,  felolvassa  a 
testamentomát  is,  elősorolván,  hogy  kinek  mit  hagyott.  Itt  aztán  tág  tér 
nyilik  a  jóizü  elmés  mondásokra*  Szintén  ilyen  tánczközi  mulatság  a 
pitlis  malom  is.  Kinn  az  udvaron  két  székre  deszkát  tesznek  s  arra  fek- 
tetnek egy  legényt.  Ennek  az  álla  alá  korpával  töltött  zacskót  dugnak,  a 
kezébe  pedig  egy  darab  fát  nyomnak,  aztán  leterítik  fehér  lepedővel :  kész 
a  malom.  Most  beviszik  a  szobába,  ott  leteszik  s  kezdődik  az  őrlés. 
A  letakart  legény  a  fával  ütögeti  a  szék  lábát,  ezzel  utánozván  a  pitlis 
malom  ketyegését,  közben  meg  a  korpa  lassankint  ömlik  a  zacskóból  a 
szék  alá  dugott  edénybe. 

A  vendégeket  a  reggel  küldi  haza,  azaz,  hogy  akkor  tolják  ki  őket 
a  —  kitoló  kásával.  Ezt  tálalnak  fel  reggel,  gyengéd  figyelmeztetésül, 
hogy  vége  a  vendégségnek.  Hanem  a  legények  még  ott  maradnak  egy 
kevés  ideig,  hogy  aztán  együtt  induljanak  tyukverqbe.  Különösen  Kis- 
Kun-Halason  szokás  ez  a  tyukverő,  legalább  innét  jegyzi  föl  ezt  Thury 
József,  az  ottani  lakodalmi  szokásokról  irván.  A,  legények  —  írja  Thury  — 
minél  bolondabb  és  nevetségesebb  alakoknak  öltöznek  fel.  Egyikök  kifor- 
dított  rossz  ködment  vesz  magára  s  nyakába  hagymakoszorut  akaszt; 
másik  rossz  kalapot  tesz  a  fejére  s  a   mellé    tollseprüt   vagy  kukoricza- 

szart  tüz;  a  harmadik  asszonyruhába  öltözik  s  meszelőt  vagy  piszkafát 
vesz  a  kezébe ;  a  negyedik  tepsit  akaszt  a  hátára,  melyen  az  ötödik  egész 
utczahosszat  dobol  stb.  Miután  még  borral  és  pálinkával  is  elláttál^  ma- 
gukat, danolva,  kurjongatva,  a  muzsikásoktól  kisérve,  sorba  járják  azokat 
a  házakat,  melyek  hivatalosak  voltak  a  lakodalomra.  Minden  háznál  hazud- 
nak valamit,  hogy  ezt  vagy  azt  keresnek;  udvaron,  konyhán,  szobában 
szétnéznek  s  a  mihez  hozzáférhetnek,  ellopják.  Míg  egy-kettő  a  gazdát 
vagy  gazdasszonyt  tartja  beszéddel,  a  többi  kilopódzik,  s  ki  kolbászt,  ki 
szalonnát  csen,  ki  tyúknak  vagy  csibének  üti  el  a  lábát  s  a  zsákmány- 
nyal aztán  rögtön  odébb  állanak,  —  hogy  egy  másik  háznál  folytassák 
garázdálkodásukat.  Ha  valamely  háztól  értékes  tárgyat  lopnak  el,  például 
tükröt,  azt  később  visszaadják,  de  arra  nincs  eset,  hogy  bármi  ellopott 
ennivaló  visszakerüljön.  A  hol  szívesen  látják  és  megvendégelik  őket,  ott 
kevesebb  kárt  tesznek. 

Általában  a  tyúk  és  a  kakas  sürün  szerepelnek  a  lakodalmi  szoká- 
sok közt.  Az  oroszhegyi  székely  lakodalomnál  —  a  mint  már  megírtam 
—  a  menyasszony  násznagya  tyúkot  visz  a  menyasszonynak,  mikor  ez 
már  a  vőlegény  házánál  van,  e  szavakkal:  ajándékot  hoztam  is,  nem  is, 
mire  a  tyúkot  elröpíti.  Baranyában  a  vőfély  hosszú  madzagra  kötve 
vezeti  a  menyasszonyi  kakasig  melyet  rendszerint  maga  a  menyasszony 
nevelt  föl  s  mely  arra  való,  hogy  a  menyasszony  könnyebben  felejtse  a 
szülei  házat:  látván  a  kakast,  gondolja,  hogy  otthon  van.  Felsőbányán 
a  bányásznépnek  ősrégi  szokása  a  kakassütés,  lakodalom  alkalmával. 
A  lakodalmi  ebéd  után  a  vőfély  kimegy  az  udvarra,  czölöpöt  üt  a  földbe 
s  ehhez  köti  hosszú  pórázra  az  ütésre  kiszemelt  kakast,  melyet  a  lako- 
dalom előtt  heteken  át  hizlaltak.  A  vendégek  körbe  állanak,  ott  vannak 
a  muzsikusok  is,  kik  valami  lassú  nótát  játszanak  s  muzsikaszó  mellett 
megkezdődik  a  kakasütés.  Egyik  nyoszolyólány  beköti  a  vőlegény  szemét, 
aztán  a  vőfély  rudat  nyom  a  kezébe,  s  kétszer-háromszor  körbe  sétál- 
tatja, majd  a  czölöphöz  vezeti,  ott  megállítja  s  most  a  vőlegény  hado- 
názni  kezd  a  rúddal,  jobra-balra  vág  vaktában,  míg  az  ide-oda  röpködő 
kakast  el  nem  találja.  Ha  ez  sikerült,  a  lassú  zene  diadalindulóba  csap  át, 
a  vőlegény  letépi  szeméről  a  kendőt,  s  büszkén  megy  a  menyasszonyához. 
Közben  a  vőfély  levágja  a  kakas  fejét,  rúdra  tűzi  s  ezzel  jelt  ad  a  házba 
való  bemenésre.  Itt  még  egyszer  felmutatják  a  kakast,  aztán  kiadják  a 
szakácsnénak,  hogy  szaporítsa  vele  a  vacsorát. 

Látjuk,  hogy  a  legtisztább  magyar  vidékek  lakodalmi  szokásaiban 
nevezetes   eltérések   vannak,   de   viszont   látjuk   azt  is,  hogy  főbb  voná- 

saikban  megegyeznek,  különösen  azokban,  melyeknek  eredetét  nem  nehéz 
visszavinni  a  régibb  időkbe.  A  rigmusoló  vőfélyekben,  kik  a  vendégnépet 
mulattatják,  önkéntelen  a  régi  hegedősök  emléke  elevenedik  fel,  kiknek 
ugyanez  volt  a  szerepök  a  lakomákon.  A  menyasszony  elrejtése,  a  kiadása 
körül  való  akadékoskodás,  a  követek  küldése,  a  tárgyalások,  végül  a  meny- 
asszonyi háznak  mintegy  ostrommal  való  bevétele,  az  utczán  kifeszített 
kötél,  melylyel  még  egy  utolsó  kísérletet  tesznek  a  menyasszony  elvite- 
lének megakadályozására  —  mind  visszavezetnek  a  régi  világba,  midőn  a 
nőrablás  közönséges  volt.  A  jegyváltásnál,  a  lakodalomnál  a  pénz  szerepe 
szintén  régi  emlék,  mikor  még  pénzt  adtak  a  leányért.  A  menyasszony 
elrejtésével  a  magyar  népmesében  is  találkozunk.  A  » Szóló  szőUő, 
mosolygó  alma  és  csengő  baraczk«  mesében  a  király  hintaja  elakad  a 
sárban  s  egy  disznó  (a  ki  nem  más,  mint  a  disznóvá  varázsolt  királyfi) 
emeli  ki  a  hintót,  de  nagy  ennek  az  ára:  a  legkisebb  királykisasszony. 
A  király,  mikor  másnap  a  disznó  elmegy  a  királykisasszonyért,  rá  akarja 
szedni,  és  szolgálólányokat  öltöztet  fel  királykisasszonynak,  de  a  »vőlegény« 
nem  fogadja  el  azokat  s  végre  is  oda  kell  adni  az  igazi  királykisasszonyt. 
Az  alma,  a  tűz,  a  víz  jelentőségéről  már  beszéltem.  A  kárlátás  országszerte 
szokásos.  A  kása  ősrégi  magyar  étel,  s  ha  valóságban  nem,  rigmusban 
ott  van  minden  lakodalmon.  Tudjuk,  hogy  a  kölest  már  az  őshazában 
termelték  s  népmeséinkben  is  ez  az  a  gabonaféle,  mely  legtöbbször  fordul 
elő  s  a  kölesből  készült  kása  az,  mely  minden  magyar  ember  asztalán 
sűrűn  fordul  meg.  Lakodalom  után  ezzel  tolják  ki  a  vendéget  a  Székely- 
földön éppúgy,  mint  az  Alföldön,  a  honnan  az  ő  neve:  kitoló  kása. 

De  ideje  már,  hogy  mi  is  elfogyasszuk  a  kitoló  kását  s  kitűzött  ezé- 
lünk  felé  tovább  haladjunk.  Ám  minekelőtte  ezt  tennők,  hallgassuk  meg 
még  a  palócz  párta-búcsúztatót.  A  lakodalmi  rigmusok  általában  régi  diákos 
emberek  csinálmányai  s  csak  itt-ott  csendül  ki  belőlük  az  igazi  népköltés 
hangja  (»Jól  meggondold,  rózsám,  elejét-utóját«  stb.),  s  szinte  jól  esik 
hallanunk  a  palócz  párta-búcsúztatót,  melynek  hangja,  formája  népi  ere- 
detre, még  pedig  régi  eredetre  vall.  Szól  pedig  eképpen: 

Jaj  nekem  szegénynek,  árva  idegennek, 

Elmúlt  szabadságom,  oda  vigasságom. 

Jaj  pártám,  pártám ! 

Gyönyörű  gyöngy  pártám,  édes  szűz  koronám 

Apám,  anyám  mellett  vége  van  éltemnek 
Mert  szegény  fejemet  adták  idegennek. 
Jaj  pártám,  pártám !  stb. 


Mikor  leány  voltam,  akkor  vfgnn  éltem ; 
He  reggel  elmentem,  este  hazajöttem. 

Azt  sem  kérdek  t^em,  hol  jártál,  hol  voltál  ? 
Időt  mulasztottál,  napot  halasztottal. 
Jaj  pártám,  pártám  1  stb. 

Éltem  a  világon,  mint  madár  az  ágon. 
Minden  boldogságban,  egész  szabftdságbitn, 
Nem  jött  bú  fejemre,  siralom  szememre ; 
Nem  hervadt  virágom,  boldog  volt  világom. 
Jaj  páriám,  pártám  I  stb. 

Egyedül  nyugodtam  magányos  ágyamban. 
Ha  megontam  magam,  dúdoltam  magamban. 
Jaj  pártám,  pártám  t 
Gyönyörű  gyöngy  pártám,  édes  szűz  koronámi 


lm,  kész  a  fészek,  el  is  foglalták  lakói,  legyen  rajtuk  Isten  áldása. 
Keressük  fel  őket  a  tűzhely  körül,  lássuk  közelebbről,  milyen  a  magyar 
ember  családi  élete. 


r\  CSALÁD!  KLET  tisztasága  iránt  való  erős 
érzék  a  mi  népünknek  egyik  legszebb  jellem- 
vonása. Tanúságunk  a  történelem,  hogy  a 
magyar  ember  még  abban  az  időben  is,  mikor 
a  pogány  hitet  vallotta,  más  pogány  népek- 
től eltérően,  csak  egy  növel  kötött  örök 
frigyet,  s  ma,  midőn  a  vadházasság  úri  és 
parasztrenden  országszerte  egyre  sűrűbben 
fordul  elő,  a  tiszta  magyar  (aj,  különösen 
pedig  a  gazdaemberek  osztályában  a  leg- 
nagyobb ritkaságok  közé  tartozik.  A  feleség 
magázza,  kigyelmedezi  a  férjet,  emez  meg 
tcgezi  feleségét,  s  csak  legújabban  lehet  hal- 
lani itt-ott.  hogy  a  házastársak  tegezik  egy- 
mást, de  bár  tegezzé  a  férj   a   feleséget,  ez 

meg  magázza  amazt,  a  nő  helyzete  sohasem  volt  lealázó,  szolgai  ter- 
mészetű. A  maguk  erejének  mértéke  szerint  s  egyik  úgy  mint  a  másik 
a  maga  elhivatása  körében,  egyformán  viseli  az  élet  terhét,  gondját,  de 
a  természet  rendje,  hogy  az  erősebb  fél,  a  férfi  a  család  igazi  feje,  ő  a 
család  védője,  támasza,  illő  tehát,  hogy  az  asszony  megkülönböztetett 
tisztelettel  tekintsen  férje-urára.  A  férj  ül  az  asztal  fején  s  a  feleség  néhol 
állva  eszik,  minek  különben  az  a  magyarázata  is  van,  hogy  az  asszony- 
nak mindegyre  ki  kell  fordulni  a  konyhára  és  semhogy  egyre  leüljön  meg 
felálljon,  inkább  le  sem  ül.  Gyermekkoromban  egy  öreg  csíki  székely 
ember  a  feleségével  szállóvendégünk  volt  s  ebédnél  az  asszony  elébb  az 
urának  vett  húst  a  tálból,  gondosan  fölszeletelte  s  csak  úgy  vett  magá- 
nak. Nekünk  ez  feltűnt  s  nem  is  hagytuk  szó  nélkül. 

—  Nálunk  ez  így  szokás  —  mondotta  az  öreg  székely. 

Az  asszony  az  urát,  ha  mással  beszél  TÓla,  embernek  mondja:  az 
ember,  az  én  emberem.  Sőt  beszéd  közben  egyszerűen  ez-nek  is  mondja 
urát  a  székely  asszony.  (Ez  elmene  az  erdőre  fáért.  Tegnap  a  vásárba 
valánk  s  ez  két  ökröt  véve.)  De  nemcsak  ha  mással  beszél,  de  szemtől 
szembe  is  akárhányszor,  ember-nék  szólítja  az  urát  a  székely  asszony. 
(Ember!  jöjjönsze  bé!)  Még  gyakoribb  megszólítás  a  » hallá-e «.  (Hallá-e, 
vágjon  fát)  Az  általános,  egész  országra  szóló  megszólítás  azonban:  az 
uram,  a  gazdám ;  az  asszonjmyal  szemben :  feleség,  asszony,  meg  (a  Székely- 
föld kivételével)  anyjukom,  A  Székelyföldön  e  megszólítást  nem  ismeri  a  nép. 

Minden  házasság  két  családot  hoz  közelebb  egymáshoz,  és  ennek  a 
két  családnak  közel  s  távol  eső  atyafiságát,  ámbár  rendszerint,  ha  legény 
és  leány  egy  faluból  valók,  szegről-végről  atyafiak  amúgy  is.  Az  öröm- 
szülők egymást  nászuramnak,  nászasszony ómnak  szólítják,  csak  a  Székely- 
föld kivétel,  itt  apatársnak  és  anyatársnak  szólítják  egymást.  Az  apóst 
és  anyóst  az  »apámuram«  és  az  »anyámasszony«  megszólítás  illeti, 
megkülönböztetésül  az  édes  apámuramtól,  édes  anyámasszonytól.  A  régi 
időkben  nem  is  maradt  el  soha  az  apám  után  az  uram,  az  édes  anyám 
után  az  asszony,  ma  már  el-elmarad.  Lehet  hallani  e  rideg  megszólítást 
is:  apó,  anyó,  de  csak  a  legalsóbb  néposztálynál.  A  fiatal  férjet  öcsém - 
uramnak  szólítják  a  felesége  atyafiságában  mindazok,  kik  idősebbek  nála, 
az  assszonyt  öcsémasszonynak  a  férje  atyaftságában  a  nála  öregebbek,  a 
fiatalabbaknak  amaz  sógor,  sóg'uram,  emez  ángy,  ángyó,  ángyomasszony. 
A  férj  fitest vérei  közül  az  idősebb  » öregebbik  uram«  a  fiatal  asszonynak, 
» kisebbik  uram«  az  öcs,  de  a  Székelyföldön  ezt  a  megkülönböztetést  nem 
ismerik:  öregebbik  és  kisebbik  uram  —  egyszerűen  sógor. 

16* 

De  bár  addig  is  közel-  vagy  távoleso  atyafiság  volt  a  fiatal  házasok 
közt,  a  házasság  szent  köteléke  természetszerűleg  még  szorosabbra  fűzi 
a  kapcsolatot  a  két  család  s  ennek  atyaflsága,  minden  ija-fija  között. 
Egymás  örömét,  búját  megosztják,  egymást  a  bajában  el  nem  hagyják, 
s  ha  közbe-közbe  egyenetlenség  támad  is  az  atyafiság  körében,  mihel3rt 
kenyértörésre  kerül  a  dolog,  az  atyafi  nem  hagyja  az  atyafit,  mivelhogy 
»vér  vízzé  nem  válik «,  nem  válhatik.  Az  egész  atyafiság  szerető  érdek- 
lődéssel kiséri  az  új  házaspár  életének  indulását,  folyását.  Nem  ijednek 
meg,  ha  hallják,  hogy  a  fiatalok  az  első  hetekben  minden  nap  össze- 
kapnak egy  kicsit,  de  sőt  mosolyognak  rajta.  » Hogyha  reggel  összevesz- 
nek,  estére  majd  kibékülnek. «  így  volt  ez  mindig,  így  is  lesz.  És  nő  ez 
a  szerető  érdeklődés  attól  az  időtől  kezdve,  midőn  a  fiatal  asszony  — 
anyának  érzi  magát.  A  szenvedélyes,  a  türelmetlen,  követelő  szerelmes- 
kedést  a  férj  részéről  gyöngéd  szeretet  váltja  fel.  Érzi,  hogy  eddig  még 
csak  férj  volt,  ezután  lesz  csak  igazán  családfő.  Vájjon  fiú  lesz-e  vagy 
leány?  Mindkettő  szivének  az  a  kívánsága,  hogy  legyen  az  első  gyer- 
mek —  fiú.  Az  apa  azért  kivánja  a  fiút,  mert  ez  tartja  meg  az  ő  nevét, 
házát,  gazdaságát;  az  anya  azért,  hogy  —  férjének  teljes  legyen  a  bol- 
dogsága. Még  meg  sem  mozdult  az  anya  szive  alatt  szerelmük  drága 
gyümölcse,  alaposan  meghányják-vetik,  kit  szólítsanak  meg  keresztapának, 
keresztanyának.  Az  » oldal «  komák,  komaasszonyok  nem  okoznak  gondot, 
az  első  gyermeknél  komaságra  szólítják  valamennyi  legény-  és  leánykori 
jó  barátjokat.  Rendszerint  a  vérbeli  atyafiak  közül  választják  a  fokomat 
s  jóval  a  nagy  nap  előtt,  melyet  az  asszonyok  csatájának  nevez  a  nép 
(s  méltán,  mert  midőn  életet  ad,  ugyanakkor  szembe  néz  a  halállal),  igen, 
jóval  a  nagy  nap  előtt  felszólítják  komaságra  a  kiszemelt  házaspárt.  Néha 
jegyespárnak  is  jut  ez  a  kitüntető  tisztesség,  sőt  a  keresztelő  alkalom  is 
arra,  hogy  a  legényt  és  leányt,  kit  a  falusi  közvélemény  házastársul  sze- 
melt ki,  közelebb  hozzák  egymáshoz  a  komasággal. 

A  » terhes «  asszony  iránt  gyöngéd  figyelem  nyilvánul  minden  felől. 
Akárhová  megy,  ha  étkezés  közben  találja  a  ház  népét,  szeretettel  meg- 
kínálják,  mert  tudják,  hogy  a  »terhes«  asszony  »kivánós«  s  ki.  venné 
lelkére,  hogy  e  miatt  elveszítse  szive  alatt  hordott  magzatát.  A  terhes 
asszony  elől  még  a  szénás  szekér  is  kitér,  tartja  a  közmondás  s  erősen 
elitélik  az  olyan  embert,  ki  terhes  asszonynyal  szemben  durvaságra  vete- 
medik. S  a  mint  közeledik  a  szülés  napja,  mind  jobban  növekedik  a 
figyelem  a  terhes  asszony  iránt.  A  főkomaasszony  mindegyre  ellátogat  s 
ft  várandóság  utolsó  napjaiban  elkészíti  a  szunyoghálós  mennyezetes  ágyat, 

a  »sátort«,  mely  alatt  majd  életet  ad  a  »szivéről  szakadt  édes  magza- 
tának«.  Nevezetesen  a  palóczok  »sátoros  ünnepnek«  nevezik  a  születés 
napját.  Ezt  megelőzően  kimeszelik  a  házat,  fölteszik  a  sátorrudat  az  ágy 
fölé,  az  ősi  lepedővel,  mely  anyáról  leányra  száll,  kenyérszeletet  és  fog- 
hagyma-gerezdet kötnek  a  csücskeibe  s  úgy  tűzik  a  rúdra,  honnét  lecsüng 
s  elfödi  hívatlan  szemek  elől  a  vajúdó  asszonyt.  Férjem  uramnak  e  nehéz 
válságos  órákban  nincs  helye  itt  bent.  »Kinn  tágas,  bent  szoros. «  A  » sáto- 
ros ünnep*  hét  napig  tart  s  ez  idő  alatt  a  komaasszony  s  a  többi  jó 
barátok  hordják  a  házhoz  a  beteg  asszonynak  való  tyúkhúsos  levest,  süte- 
mén3rt,  bort,  mézes  pálinkát.  A  hét  nap  elmultával,  ha  elég  erős  az  anya, 
fölkél,  a  bábaasszonynyal  a  templomba  megy,  viszik  az  újszülöttet  is, 
hogy  bemutassák  a  jó  Istennek.  Ez  az  »avatás«. 

A  különféle,  különben  ártatlan  babonáknak  szere-száma  nincs:  mind 
arra  irányul,  hogy  az  újszülött  egészséges,  erős  legyen,  szüleinek,  atyjafiai- 
nak majdan  nagy  örömük  teljék  benne.  Ha  fiú  az  újszülött,  subára 
fektetik,  hadd  legyen  göndör  a  haja,  az  arczát  meg  piros  almával  simo- 
gatják, hogy  piros,  telt  arczú  legyen.  Apának,  anyának,  ha  fiú  születik, 
eszébe  jut  a  fogantatás  pillanata:  akkor  nem  nevettek,  azért  lett  fiú.  Ha 
leány  lett,  erre  is  megtalálják  a  magyarázatot :  eszükbe  jut,  hogy  »akkor«  — 
kaczagtak.  De  még  egyéb  jelből  is  tudták  előre,  hogy  fiú  lesz-e  vagy 
leány.  Az  anyának  nem  volt  foltos  az  arcza :  fiú  lett ;  foltos  volt  az  arcza, 
no  lám,  leány  lett! 

A  sátoros,  szunyoghálós  ágy  csak  »nagy  Magyarországon*  ismeretes, 
a  Székelyföldön  —  nem.  Elég,  ha  befüggönyözik  az  ablakot.  De  már  a 
beteg  asszonynak  étellel,  itallal  való  ellátása  —  országos  szokás.  A  Szé- 
kelyföldön radiná'i  visznek  a  betegágyas  asszonynak,  az  Alföldön  koma- 
csészét  (komatálat),  a  mi  alatt  a  betegnek  való  ajándék-ételt  meg  italt 
kell  értenünk.  Valósággal  elárasztják  a  házat  a  mindenféle  jó  ennivalóval 
a  miből  legkevesebbet  a  beteg  asszony  eszik,  annál  több  jut  belőle  — 
férjemuramnak  meg  a  látogatóknak. 

A  keresztelést  nem  szokták  sokáig  halasztani.  Megkeresztelik  az 
újszülöttet  rendszerint  az  első  napokban  vagy  hetekben,  nehogy,  ha  hir- 
telen meghal,  pogányként  haljon  meg,  vagy  nehogy,  a  mitől  itt-ott  még 
tart  a  tudatlanabb  nép  —  a  gonosz  szellem  kicserélje.  A  palóczoknál 
híbányos  (bűbájos)  ez  a  gonosz  szellem  s  rendszerint  vén  asszonyokat, 
de  néha  férfiakat  is  gyanúsítanak  bűbájossággal.  Ezek  a  »bibányosok« 
megrontják  a  tehén  tejét,  a  kulcslyukon  bemennek  a  házba,  ott  a  kiszemelt 
áldozatnak  mellére  ülnek,   » megnyomják*  s  kiszívják  a  vérét.  A  bibányost 

egyedül  a  pap  ismeri  föl,  az  is  csak  a  templomban,  az  oltárnál,  mikor  a  hivők 
felé  fordul,  mert  a  bibányos  háttal  áll  a  szentségnek,  két  nagy  szarva 
van,  de  a  pap  sem  meri  mondani,  hogy  mit  látott,  mivelhogy  fél  a  meg- 
rontástól —  vélekedik  a  babonás  palócz.  Ez  a  bibányos  cseréli  ki  hát  a 
gyermeket,  mást  hoz  helyébe,  a  kinek  » váltott  gyermek«  a  neve. 
A  sátorlepedővel  is  azért  takarják  el  a  gyermekágyas  asszony  ágyát, 
hogy  a  bibányos  asszony  hozzá  ne  férhessen,  a  gyermeket  ki  ne  cserél- 
hesse. De  van  más  magyarázata  is  a  sátorlepedőnek:  a  nép  hite  szerint, 
a  kis  Jézus  jászolbölcsejét  is  sátorlepedővel  fedte  be  szent  József,  hogy 
a  hidegtől  megóvja.  A  só,  a  girizd  hagyma,  mit  a  lepedő  csücskeibe  köt- 
nek, szintén  arra  való,  hogy  a  bibányost  elűzze.  Hajat  és  tűt  is  kötnek 
a  lepedőbe,  mert  ezektől  mind  irtózik  a  bibányos  asszony.  De  nem  csoda, 
ha  már  hisznek  e  babonában,  hogy  félnek  a  » váltott  gyermekí«-től.  Ebből 
lesz  a  »garbonczás«,  kicsi  pöttön  ember,  a  kinek  bajusza,  szakálla  van  s 
veszedelmet  hoz  a  házra,  a  falura,  a  vidékre. 

A  váltott  gyermekkel  találkozunk  a  népmesében  is  s  a  mese  szerint 
oly  nagy  a  feje,  hogy  sem  ülni,  sem  járni  nem  tud,  de  még  nem  is  beszél. 
Egy  királynak  —  mondja  a  mese  —  egyetlen  egy  fia  volt,  de  abban  sem 
volt  semmi  öröme,  mert  az  a  fiú  sem  járni,  sem  beszélni  nem  tudott.  De 
még  ülni  sem,  ha  nem  támogatták.  Búsult  a  király  s  a  királyné,  majd 
felvetette  a  búbánat.  A  hány  csudadoktor  volt  a  világon,  mind  elhivatták, 
de  egy  sem  tudta  meggyógyítani  a  gyermeket.  Már  tizenkét  esztendős 
volt  a  fiú  s  nem  tudott  talpra  állani,  mert  olyan  nagy  volt  a  feje,  hogy 
lehúzta. 

Egyszer  fölmegy  a  királyhoz  egy  obsitos  katona  s  mondja: 

—  Felséges  királyom,  valamit  mondanék,  ha  meg  nem  bántanám. 

—  Mondjad,  fiam,,  mondjad 

—  Az  a  gyermek,  a  ki  miatt  annyit  búsul,  nem  a  felségedé.  Az 
igazi  fiát  még  első  éjjel  elvitték  a  boszorkányok  s  ezt  hozták  helyébe. 

—  Hát  azt  te  honnét  tudod? 

—  Tudom,  a  honnét  tudom,  felséges  királyom  s  ha  megengedi,  meg 
is  mutatom,  hogy  táltos  ez  a  nagyfejű  gyermek.  Tud  az  beszélni  jól,  csak 
felséged  előtt  nem  akar. 

Azt  tanácsolja  az  obsitos,  hogy  ültessék  be  a  gyermeket  a  szoba 
közepére,  tegyenek  eléje  egy  kis  bögre  tejet,  a  bögrébe  egy  nagy  fakana- 
lat, aztán  hagyják  magára  s  hallgassák  meg  a  kulcslyukon,  hogy  mit  beszél. 

Ugy  tesznek,  a  hogy  az  obsitos  tanácsolta.  Leültetik  a  gyermeket 
a  szoba  közepére,  elébe  teszik  a  bögre  tejet,  a  bögrébe  nagy  fakanalat 

a  gyermeket, 
tón  keresztül 

felé. 


s  azzal  magára  hagyják.  A  hogy  kijönek  a  szobából,  nagyot  kaczag  a 
gyennek  s  mondja: 

—  No  még  ilyet  sem  láttam,  pedig  hetvenhét  esztendős  vagyok,  de 
sohasem  adtak  nekem  kis  bögrében  nagy  kanalat.  Hogy  eszem  én  ezzel? 

Beszalad  a  király  s  mondja  a  fiúnak: 

—  Na,  fiam,  hallom,  hogy  tudsz  beszélni,  mondj  még  valamit. 
De  a  gyermek  többet  egy  kukkot  sem  szólott. 

Még  csak  most  kezdett  igazán  tűnődni,  búcsálódni  a  király!  Hátha 
mégis  az  ő  fia  ez  a  gyermek  s  nem  mond  igazat  az  obsitos.  Mondta  is 
az  obsitosnak: 

—  Már  akárhogy  történt,  így  vagy  úgy,  ez  az  én  gyermekem.  Sze- 
retném, ha  legalább  beszélni  tudna. 

—  Jól  van,  —  mondotta  az  obsitos  —  vegye  a  karjára  felséged, 
vigye  a  Benedek-rendi  papokhoz,  ott  majd  meggyógyítják. 

A  király  megfogadta  az  obsitos  tanácsát,  karjára  veszi 
elindul  vele,  s  a  mint    megy,    mendegél,   ér   egy   tóhoz.    A 
palló  volt,  rálépett  a  király  s  ment    szép   lassan   a   tó   túlsó   partja 
A  mint  megy,  valaki  csak  kikiált  a  tóból: 

—  Hová  mégy,  te  kukri-mukri? 
Visszafelelt  a  gyermek: 

—  Otesz-fótesz,  Szent-Benedek. 

—  Ejnye,  ebadta  kölyke  —  kiáltott  a  király  nagy  haraggal  —  hát 
itt  tudsz  beszélni  s  otthon  nem!? 

Nagy  haragjában  belevágta  a  gyermeket  a  tóba  s  abban  a  pillanat- 
ban, a  hogy  az  eltűnt,  kibukkant  a  tó  vizéből  egy  szép  aranyhajú  fiú. 
Nyújtotta  a  karját  a  király  felé: 

—  Apám,  lelkem  apám,  húzzon  ki! 

Bezzeg  hogy  kihúzta  az  édes  fiát  —  végződik  a  mese  —  karjára 
vette,  keblére  szorította  s  vitte  haza  nagy  örömmel. 

A  váltott  gyermek-re  emlékeztet  az  *agos  gyermek",  kirÖl  egy  szé- 
kely faluban  hallottam  beszélni.  Az  nagos  gyermek*  vén,  sovány  arczczal, 
szőrös  testtel  jön  a  világra.  Nem  szopik,  alig  tudják  tartani  benne  a  lelket, 
szemlátomást  fogy,  sorvad.  Ilyen  »ago&«  újszülöttet  magam  is  láttam  kis 
fiú  koromban,  s  emlékszem,  hogy  egy  vén  asszony  rostába  tette  a  gyer- 
meket, a  szabad  tűzhelyen  parázs  fölé  tartotta  a  rostát,  azt  gyorsan  keren- 
gette, majd  elkapta  s  visszatette  a  gyermeket  a  bölcsőbe.  Megtették  ezt 
régen  a  nem  »agos'<  gyermekkel  is,  s  nyilván  pogánykori  szokás  ez  is, 
mikor  a  gyermek-avatás,  a  mely   a   mai   keresztelésnek   felel  meg,  a  tűz 

felett  történt.  A  tűz  aczélozó  erejében  való  hit  magyarázza  ezt  a  szo- 
kást s  magyarázza  még  inkább  azt,  hogy  az  erőtlen,  élhetetlen  csecsemőt 
ma  is  a  tűz  fölé  tartják  itt-ott.  Nem  rég  feltűnt  nekem  a  szülő  falumban 
egy  erős,  piros*pozsgás  arczú  gyermek. 

—  Ej.  de  piros,  egészséges  arczú.  gyermek,  —  mondom  az  anyjának. 

—  Isten  csudája  ez,  uram  —  mondta  az  anya  —  mert  ez  »agos 
gyermek «  volt,  mikor  a  világra  jött. 

—  Hát  aztán  mivel  kúrálták? 

—  Nem  kúráltuk  ezt  mi  sem  étellel,  sem  itallal.  Úgy  volt  az,  instá- 
lom, hogy  az  anyám  azt  mondja  nekem:  ez  a  gyermek  szemed  láttára 
elpusztul.  De  közmént  legyen  mondva,  olyan  éktelen  csúf  volt,  hogy  a 
szivem  majd  megszakadt,  ha  ránéztem.  Hát  mit  tudjak  csinálni  ?  —  kér- 
dem az  anyámat.  —  Eredj,  mondta  az  anyám,  kilencz  házhoz.  Mind  a 
kilencz  háznál  kérj  egy-egy  régi  orsót. 

Elmentem,  kértem  s  adtak  is  mindenütt  jó  szívvel.  Akkor  az  anyám 
a  kilencz  orsóból  tüzet  csinált,  a  gyermeket  rostába  tette,  a  tűz  fölé  tar- 
totta, engem  pedig  kiküldött,  hogy  kilenczszer  kerüljem  meg  a  házat  s 
mindannyiszor  kiáltsak  be  az  ablakon  ezekkel  a  szavakkal:  »mit  csinál 
kend,  komámasszony  ?« 

Kimentem  s  csakugyan  be  is  szóltam  az  ablakon  mind  a  kilencz- 
szer: mit  csinál  kend,  komámasszony?  Az  anyám  mindig  ezt  az  egyet 
felelte :  Agot  főzök,  hogy  fiatalodjék  így  kerültem  meg  a  házat  kilencz- 
szer, aztán  bementem,  de  azt  emberi  szó  nem  tudja  elémondani,  hogy  mi- 
csuda  változás  történt.  A  gyermek  megelevenedett,  mosolygott,  szopott, 
mint  egy  malacz,  két  hét  alatt  lehullott  az  az  utálatos  szőr  az  arczárói, 
le  az  egész  testéről  s  úgy  meghízott,  pirosodott,  hogy  csudájára  jártak 
a  népek! 

De  elég  a  babonából,  most  már  menjünk  a  templomba,  tartsuk 
keresztvíz  alá  a  gyermeket.  A  kereszteléssel,  mint  már  mondám,  sietnek, 
részint  babonás  félelemből,  nehogy  kicseréljék  a  gyermeket,  részint  abbeli 
félelemből,  nehogy  pogányul  haljon  meg  a  gyermek.  Valósággal  felcziczo- 
mázzák  a  keresztszülék  a  gyermeket  erre  a  nevezetes  alkalomra.  Ha  leány 
a  gyermek,  egész  sereg  ajándék  selyemkendővel  takarják  be  gyönge  testét, 
hogy  majd  »ha  eladó  lesz,  sok  kérője  legyen«.  A  legfelső  selyemkendőt, 
ha  fiú  a  keresztelendő,  hosszában,  ha  leány,  keresztben  borítják  reá.  Rend- 
szerint a  keresztanya  tartja  a  kis  pogányt  keresztvíz  alá,  néhol  a  kereszt- 
apa is  s  körben  állanak  az  oldalkomák.  Ámbár  újabb  időben  az  úg3meve- 
zett  »úri<c  nevekre  is  kezdik  keresztelni  a  gyermekeket,  még    mindig  a 

» parasztnevek «  vannak  többségben  s  igen  kedveltek  a  bibliai  nevek, 
■föként  a  protestánsoknál  s  azok  közt  is  a  Székelyföldön  legkivált.  A  Szé- 
kelyföldön igen  gyakori  a  Jákob,  Benjámin,  Mózes,  Timotheus  (népiesen 
Timaté),  Rebeka,  Ezékiás,  Sára  stb.  stb.  Legújabban  a  bibliai  nevekkel 
versenyre  kelnek  a  magyar  történeti  nevek :  Atilla,  Árpád,  Géza,  Zoltán  stb. 
Mikor  a  templomból  hazatérnek  az  új  kereszténynyel,  rendszerint 
€gy  Öreg  asszony  fogadja  Őket:  »mit  hoznak  kentek?*  —  »Ártatlan 
^báránykát,  nappali  Örömet,  éjjeli  nyugodalmaU  —  feleli  a  keresztanya. 
A  módosabb   házaknál   egy   kis   lakodalommal   felérő   keresztelő  lakomát 


ülnek  (paszitának  nevezik  néhol),  s  vidám  poharazás  közben  csak  úgy 
hull  az  áldás  a  kisded  fejére,  s  hull  a  pénz  is  a  tányérba:  mind  adnak 
a  kis  keresztény  számára  többet,  kevesebbet.  Néhol  annyi  pénz  gyűl  Össze, 
akár  csak  a  menyasszonyi  táncznál. 

A  mint  az  anya  fölkelhet  az  ágyból  s  kimehet  a  házból,  első  gondja, 
hogy  a  legelső  vasárnap  templomba  menjen ;  hálát  adni  a  jó  Istennek,  ki 
megáldotta  gyermekkel  s  a  nehéz  órákban  őt  el  nem  hagyta.  Rend- 
szerint negyven  nap  elteltéig  nem  szabad  kimenni  a  házból  s  ez  idő  alatt 
sem  főzni,  sem  valami  nehezebb  munkát  nem  végez  az  anya.  A  negyven 

nap  elteltével  a  templomba  megy  s  ott  az  Úrasztalára  néhány  krajczárt 
tesz:  hálaadó  áldozat  ez  a  felszabadulásért,  ferősen  megszoknak  az  oly 
asszonyt,  ki  e  kötelességet  elmulasztaná.  Nincs  is  erre  eset. 

A  nappalnak  is,  sőt  az  éjszakának  is  jó  részét  most  már  a  gyermek 
ápolása,  gondozása  foglalja  le.  S  a  rihgó-rengő  bölcső  mellett  dal  dalra 
fakad  az  édes  anyai  szívből  Mélabús  dallamú  versikék  ezek,  mivelhogy 
a  halk,  mélabús  dallam  a  legjobb  altató: 

Csicsiss,  baba, 
Nincsen  apa. 
Mert  elvitte 
A  katona  I 

Vagy: 

Csicsiss,  baba, 
Nincsen  apa^ 
Elment  anya 
A  malomba. 
Őröl  búzátp 
Süt  kalácsot, 
Akkor  eszünk  1 

Ha  nem  akar  elaludni,  még  meg  is  pirongatják  —  nótában : 

Beli,  kuczi,  béli,  béli. 
Kutyasággal  vagyon  teli  1 

Se  szeri,  se  száma  ezeknek  az  altató  daloknak,  melyeket  igazán  a 
pillanat  ihlete  szül: 

Aludjál  el,  Dúj,  düj  el, 

Csicsiskájj  el.  Búj,  búj  el ! 

Bújj,  bújj  I  Búj,  búj  el,  magzatom, 

Gyün  a  zsidó.  Aludj  el,  aranyom ! 

Mindjárt  elvisz,  r*  •    •       i.  i. 

•'  Csicsiss,  baba, 

Bujj,  bujj  I  ^. 

Kicsi  Jézus  elaltasson,  «#      .. 

Megette  a 
Szűz  Mária,  .,,  .,  , 

Masik  apa  I 
Jézus  anyja, 

Fölvirasszon  I  ^sten  elaltatja, 

Mária  virasztja  ! 

És  temérdek  ilyen  apró  versike,  az  anyai  szív  hajtása  mind 

De  jőnek  a  komaasszonyok,  a  rokonok,  az  ismerősök,  most  már  nem 

az  anyához,  ki  túl  van  a  veszedelmen,  hanem  a  gyermekhez.  Ezt    nézik, 

ezt  csudálják.  Szakasztott  az  apja!   Szakasztott  az  anyja!   Jaj  de  szépl 

j^Ptü,  ptü,  meg  nem  igézlek «  —  tesznek  úgy,  mintha  lepökdösnék.  S  mikor 

eltávoznak,  ott  hagynak  a  ruháj  okból  egy  szál  szőrt,  vagy  más  valamit,, 
nehogy  elvigyék  a  gyermek  álmát. 

Az  igézéstől  nagyon  féltik.  A  nép  hite  szerint,  különösen  azok  az 
emberek,  a  kiknek  a  szemöldökük  össze  van  nőve,  szokták  megigézni 
a  gyermeket.  Ezek  felforgatják  szemökkel  a  gyermek  belét.  De  az 
igézés  ellen  is  —  ugyan  mi  ellen  nincs?  —  van  orvosság:  ez  a  víz- 
vetés. Hogy  » vetik*  a  vizet?  A  tűzhelyre  rezes  késsel  keresztet  vágnak 
s  arra  színültig  vízzel  telt  poharat  tesznek^  miközben  ezt  mondják: 
»Kék  szem,  fekete  szem,  sárga  szem,  ezer  látta,  száz  levágta.  Jézus 
Krisztus  legyen  az  orvoslója «.  Most  egymásután  három  darab  tüzes 
szenet  vetnek  a  pohárba.  Mikor  az  elsőt  belevetik,  keresztet  vetnek 
rá,  tenyerükkel  befödik,  e  szavakkal:  »ha  fekete  szem  igézte,  szálljon 
a  feketére «.  Erre  belevetik  a  második  szenet,  keresztet  vetnek  rá,  tenye- 
rökkel  ismét  befödik  a  poharat,  mondván:  »ha  kék  szem  igézte,  szálljon 
a  kékre ;«  a  harmadik  szén  belevetésekor:  »ha  sárga,  szálljon  a  sár- 
gára«.  Most  már,  ha  a  szén  leszáll  a  pohár  fenekére,  a  gyermek  meg 
van  igézve,  ha  nem  száll  le,  akkor  nincs,  tehát  egyéb  baja  van.  Ebből 
a  szenes  vízből  az  anya  megitatja  a  gyermeket,  aztán  két  ujját  bele- 
mártja a  vízbe  s  megkeni  a  gyermeknek  homlokát,  hasát,  tenyerét,  talpát, 
hátát.  A  megmaradott  vizet  az  ajtó  sarkára  öntik,  még  pedig  kereszt 
alakban.  Ha  valakit  gyanúba  fognak  az  igézessél,  annak  erővel  is  vágnak 
a  hajából,  a  levágott  hajat  egy  lapát  szénre  vetik  s  úgy  füstölik  meg  a 
gyermeket.  De  meg  is  lehet  előzni  az  igézést  a2zal,  ha  egy  darab  piros 
posztót  szegeznek  a  küszöb  oldalára. 

De  van  más  ellenszere  is  az  igézésnek.  Félig  kell  tölteni  egy  nagy 
poharat  tiszta  vízzel  s  a  poharat  beborítani  rostával.  Most  egy  tojásnak 
a  fehérjét  át  kell  csorgatni  a  rostán.  Ha  a  tojás  fehérje,  mely  a  víz  szinén 
elterül,  szoknyás  alakot  mutat,  asszony,  ha  nadrágos  alakot,  férfi  igézte 
meg  a  gyermeket.  A  tojás-fehérjés  vízzel  megmosdatják  a  gyermeket  s 
vége  az  igézésnek. 

Néhol  keresztet  húznak  a  földre  s  hét  darab  eleven  szenet  vetnek  a 
vízzel  telt  pohárba,  melyet  a  keresztre  tesznek  le.  A  szenet  egyenként 
dobják  a  vízbe  s  mindannyiszor  keresztet  vetnek  a  pohárra.  Ha  mind  a 
hét  szén  leszáll  a  pohár  fenekére,  jele,  hogy  a  gyermeket  megigéz- 
ték. Most  háromszor  egy-egy  cseppet  megitatnak  a  gyermekkel  a  sze- 
nes vízből,  a  többit  az  ajtó  sarkára  öntik,  de  vigyáznak  erősen,  nehogy 
vagy  egy  csepp  emberre  vagy  állatra  essék,  mert  akkor  arra  ragad 
az  igézet. 

És  van  orvossága  az  álmatlanságnak  is.  Ha  a  gyermek  nem  tud 
elaludni,  a  sertés-ólból  a  kocza  alól,  a  mikor  a  kocza  alszik,  el  kell  venni 
egy  marék  almot,  de  úgy,  hogy  a  kocza  ne  vegye  észre;  ezt  az  almot 
a  bölcsőbe  kell  tenni  s  a  gyermek  úgy 
elalszik,  mint  a  tej... 

A  fürösztésre  is  van  babona.  Ha  a 
gyermek  a  fürösztéskor  sír,  ez  annak 
a  jele,  hogy  az  anya  terhes  korában 
kutyához  vagy  macskához  rúgott.  Ter- 
hes asszonynak  pedig  ezt  nem  szabad 
tenni.  Hogy  lehet  most  elhallgattatni  a 
gyermeket?  Úgy,  hogy  a  tekenö  négy 
szélére  egy-egy  marék  hamut  hintesz. 
Mikor   aztán    fíirösztés    után   az  anya 


■Csicstss,  babaU 


kiveszi|  a  gyermeket  a  teknőből,  előbb  a  teknő  jobb  felső  és  bal  alsó 
széléről,  azután  a  teknő  felső  bal  és  alsó  jobb  szegéről,  tehát  kereszt- 
ben, bele  kell  a  hamut  kaparni  a  tekenőbe,  ezt  a  hammas  vizet  keresz- 
tül kell  szűrni    egy  ruhán.   Ha  az  anya  kutyához  rúgott  volt,  a  hamu 

Icutyaszőrré,  ha  macskához,  macskaszőrré  változik  s  a  gyermek  többé  nem 
•sír  fürösztéskor. 

A  mint  látszik,  e  babonás  szokásokban  a  keresztvetésnek  nagy  sze- 
repe van,  a  miből  azonban  nem  az  következik,  hogy  csupán  a  pápis- 
táknál találhatók  meg  e  szokások,  —  megvannak  ezek  mindenütt  s  a 
"kálomista  asszony  éppúgy  megadja  a  módját.  Vallás  és  babona  össze- 
*keveredik  e  szokásokban  s  nem  elégíti  ki  a  babonás  hit  a  lelket,  im 
látjuk,  hogy  a  vízvetés  imádsággal  kezdődik.  Jézushoz  folyamodnak,  »ő 
legyen  az  orvoslója «  a  megigézett  gyermeknek.  Szegeden  és  vidékén,  ha 
a  gyermeket  megigézték,  vagy  másként:  szemmel  megverték,  az  anya 
jobb  kezének  neveletlen  ujjával  keresztet  vet  a  földre,  magára  s  a  meg- 
igézett gyermek  fejére,  aztán  a  gyermek  fejelágyára  teszi  jobb  kezét, 
mondván  a  következőket: 

Elindult  a  boldogságos,  szűz  anyánk,  Mária;  az  áldott  Jézust  kar- 
jára vette.  Előtanált  három  zsidó  leányt.  Az  egyik  mondja:  Ó  de  szép 
az  áldott  Jézus !  Mint  a  szép  piros  hajnal.  A  másik  mondja :  Ó  de  szép 
.az  áldott  Jézus !  Mint  a  szép,  fényes  nap.  Harmadik  mondja :  Ó  de  szép 
az  áldott  Jézus!  Mint  a  szép  tele  hold.  Megverték,  megigézték,  Jordán 
vizére  vitték,  megfürösztötték,  megkeresztelték,  piros  márványkőre  öntötték, 
azon  a  piros  márványkövön  meg  nem  maradt.  Ennek  az  ártatlan  kis- 
-dednek  se  ártson  semmi  gonosz  szem;  sem  fejibe,  sem  karjába,  sem 
bélibe,  sem  ódalcsontjába,  semmiféle  tetemibe  ne  ártson  semmi  gonosz 
•sz^ ! 

És  elmond  az  anya  még  ezután  három  Miatyánkot  és  három 
»üdvözlet«.et. 

De  hallgassunk  csak  oda,  már  gügyög  a  gyermek.  Nyitogatja,  szóra 
csücsöríti  szájacskáját.  A  bölcsőből  kezd  kinőni,  ha  ébren  van,  az  ülő- 
székbe teszik,  mely  három  deszkadarabból  van  összeróva:  a  háta  magas, 
két  oldala  alacsonyabb,  de  elég  magas  arra,  hogy  ki  ne  forduljon,  elől 
nieg  egy  pálczácska  van  keresztül  dugva,  hogy  előre  ne  essék.  Aztán 
kiszabadítják  az  ülőszékből  is,  hadd  próbálja  a  mászást.  Már  van  is  egy 
szava:  má-má.  Ez  az  első  szó.  Aztán  jön  a  második  tá-tá,  vagy  pá-pá. 
Ha  akarom :  apa,  ha  akarom,  búcsú-szó  is.  (A  Székelyföldön  a  gyermek 
búcsúszava:  iájf)  Szót  szóra  csinál  s  eleinte  az  anyjától  is  csupa  oly 
szavakat  tanul,  melyeknek  könnyebb  a  kimondása.  A  kenyér:  pépe,  az 
étel  általában:  papi;  a  hús:  csucsu,  a  víz:  biz,  a  puliszka  meg  a  tej 
•együtt:  tej-tej  —  Pm-puj;  az  édes  anyai  emlő:  csicsi,  a  ló:  czoczó,  a 
:szarvasmarha :  bú.  S  így  tovább. 

lm,  már  fol  is  áll  a  maga  emberségéből  Szeretne  lépni,  mint ,  a 
nagyok,  de  nem  mer.  Az  első  próba  balul  üt  ki :  orra  bukik.  Se  baj,  csi- 
nálnak neki  iárókát.  A  gerendához  erősítenek  egy  földig  érő  rudat,  abba 
a  rúdba  egy  félméternyi  pálczikát  vernek,  ezt  körülfogják  abroncscsal  ^ 
a  gyermeket  beleállítják.  Az  abroncs  a  melléig  ér,  belefogódzik  s  elindul. 


A  rud  forog,  a  mint  lép  s  nagyokat  sivalkodik  a  gyermek  örömében: 
ime,  tud  menni.  Aztán  egyszerre  csak  kikerül  az  abroncsból  s  Jám,  már 
magától  is  lép  kettőt-hármat.  Leguggol  az  anya  neliány  lépésre  s  úgy 
biztatja,  csalogatja: 

Jár  a  baba,  jár. 

Jár  az  Isten  kís  babája, 


Gyere,  gyere,  bábóján  (lábán). 
Gyere,  adoli  kalácsot. 

Jár  a  baba, 
Jár,  jár, 
Jár  Istennek, 
Jár! 

Hozd  el  Jézus  a  bábóját 
A  kis  fiamnak! 
Hozd  el  Jézus  a  bábóját 
A  kis  fiamnak  1 

Föl-fblkapják,  magasra  emelik: 

Lóg  a  lába, 
I-óg  a\ 

Nincsen  semmi 
üógal 

S  a  mint  magasra  emelik,  kívánnak  neki  minden  jót,  különösen,  hogy 
-nagy  ember  legyen  belőle.  S  mi  a  legjobb,  mit  a  nép  kivan  a  fiú  gyer- 
meknek ? 

Pap  legyen  belőled ! 

Na  meg  ennél  is  több: 

^  Püspök  legyen  belőled  I 

Van  aztán  erről  adoma  is.  A  czigány  is  fölkapta  a  kis  rajkót  s 
kiáltotta:  Püspök  legyen  belőled!  —  hanem  a  gyermek  mit  tett,  mit 
nem,  elég  az,  hogy  a  czigány  ledobta  a  » püspököt «  e  szavakkal:  Hóhér 
legyen  belőled! 

Az  apa  térdjére  veszi  s  lovagoltatja: 

Czo  föl,  lovam,  czo  föl,  Czo  föl,  lovam,  czo  föl, 

Czo  föl  Barassóba,  Czo  föl  Barassóba, 

Hús,  kenyér  olcsó.  Mit  vegyek  ott  Pálnak  ? 

Bort  is  ingyen  adnak,  Almát,  diót  a  zsebibe, 

Minden  kecske  ugrására  Sós  pereczet  a  kézibe, 

E^gy-egy  sajtot  adnak.  Csöngőt,  pöngőt  a  nyakára. 

Arany  vesszőt  a  hátára ! 

A  szerető,  kényeztető  beczézésre  ezer  szava,  mondása,  versikéje 
van  az  anyának.  Ha  kidugja  a  kezét  a  takaró  alól,  megcsípi  a  keze  fejét: 

Csíp,  csíp,  csíp,  csíp. 

Kis  gyerök, 

Ne  szaladj, 

Mert  megverődsz  ! 

A  tenyerében  kört  kerekít,  mondván  a  kerekítés  közben: 


Kerekecske,  dombocska, 
Itt  van  egy  kis  nyulacska. 


Most  hirtelen  végig  futtat  ujjával  a  gyermek  tenyerén: 


Ide  szalad, 
A  likba ! 

A  hóna  alá  szalad  az  ujja  s  megcsiklandja: 

Itt,  itt,  itt,- 

Szúk,  szúk,  szúk. 

Ide  szaladt  a  nyulacska  ! 

Majd  sorba  veszi  az  ujjait  s  számolja: 

Ez  elment  nyulászni. 

Ez  haza  hozta. 

Ez  megfőzte,  " 

Ez  megette. 

Ez  meg  mosogatott, 

(A  tenyerében  kört  kerít.) 

Főzi  anyám  &  kását. 
Főzi ! 

Most  hirtelen  megcsiklandja  a  gyermek  hónalját: 

Erre  szaladt  a  kis  nyúl, 
Tanált  egy  kis  lukat, 
Beszaladt ! 


Verssel  tanftják  a  pacsit-adásra  is.  Kicsi  kezét  tenyerébe  fekteti  az 
anya  s  mondja  szép  csöndesen: 


Áldás,  békesség, 
Mennyben  dicsőség, 
Búzakenyér,  egészségi. 
Száz  forint  a  zsebibe, 
Nekem  is  jusson  belőle ! 


Mondják  így  is: 


Áldás,  békesség, 
Búzakenyér,  egészség, 
Lélek-üdvösség, 
Mennyben  dicsőség. 
Vágom,  hasítom, 
Szúrom,  könyekölöm, 
Pacsit  adok. 
Megcsókolom. 

Benedek:  A  magyar  nép.  11  18 

Összetapsikoltatják  a  kezét: 

Tekerönii  tekeröm  gombolyagba, 
Töröm,  töröm  a  csontját ! 

Vagy : 

Tapsi,  tapsi,  anyámnak. 
Pereczet  hoz  fiának. 
Tapsi,  tapsi  Jézuskának, 
Kalácsot  hoz  Gyurikának! 

Majd  a  gyermek  homlokára  mutat,  mondván:  Itt  az  oltár! 

Aztán  a  szemére:  Itt  a  két  gyertya! 

A  képére:  Itt  a  két  párna! 

A  szájára:  Itt  jöi>  ki  a  pap! 

Végül  megfogja  az  orrát  s  gyöngéden  rángatja:  Czin,  czin,  czilin, 
czin,  czilin! 

Ám  nő  a  gyermek  s  lassanként  »átveszi  a  szót«  az  anyától.  A  dajka- 
éneket felváltják  a  gyermekversikék,  a  dalos  gyermekjátékok.  Nem  kell 
azonban  azt  gondolnunk,  hogy  ezeket  a  versikéket,  ezeket  a  dalos  játé- 
kokat maguk  a  gyermekek  csinálják.  Azok  közt  az  apró  csúfolódó  ver- 
sikék közt  nyilván  nem  egy  gyermekfejből  ered,  de  maguk  a  dalos  játékok, 
melyeknek  egyes  szavait  ma  már  meg  sem  lehet  érteni,  többnyíre  a  régi, 
részben  a  pogányvilág  töredékes  emlékei.  Az  ősmagyarság  népköltése 
áldozatul  esett  a  kereszténységnek,  s  nem  egy  szokás  a  gyermekvilág 
közé  menekült,  ott  maradt  meg  szokás,  dal  töredékesen,  megromlott  for- 
mában. 

A  régi  világ  töredékes  emlékei  tehát  jó  részt  a  gyermekdalok  és 
játékok,  a  gyermekek  szájára  kerültek  a  nagyok  dolgai,  itt  menedéket 
találtak,  nem  bántották.  Természetesen,  az  idő  részben  elfogyasztotta, 
részben  megrontotta,  de  a  mi  megmaradt,  méltán  érdekli  a  jelen  és  jövő 
nemzedéket  s  lehető  hű  képet  akarván  adni  a  magyar  nép  jelen  életéről, 
nem  mellőzhetjük  a  néplélek  e  megnyilatkozásait.  Ha  nem  a  ma  élő  néptől 
erednek  is,  de  az  tény,  hogy  bár  töredékesen  megőriztek  sokat  a  régiből, 
s  minket  arra  kötelez,  hogy  feljegyezzük  és  tovább  adjuk  a  jövendő  nem- 
zedéknek. Ezekben  a  töredékes  versekben  nem  egy  nyomát  találjuk  a 
pogány  vallás  szertartásainak,  a  nap,  a  föld,  az  elemek  tiszteletének. 
Nyilván  ide,  ebbe  a  régi  világba  vezet  vissza  ez  a  két  soros  versecske 
is,  melyet  napfölkeltekor  a  gyermekek  körbeíogódzva  dalolnak: 

Süss  ki,  meleg,  Isten   kapujába. 
Menj  le,  hideg,  ördög  kapujába. 


-■í 

Ennek  már  újabb  változata  lehet  ez  a  versike: 

Menj  el,  hideg, 
Gyere  elé,  meleg  1^ 

melyet  hosszan  elnyújtva,  a  végtelenségig  ismételve  énekelnek  a  székely 
gyermekek.  Dallal,  körbefogódzva  üdvözlik  a  meleg  esőt  is: 

Esik  az  eső. 
Érik  a  szőlő. 
Bodorodik  a  levele, 
Le  kéne  szedni, 
Hordóba  tenni, 
Hunczyt  a  gazda, 
Nem  néz  a  napra. 
Csak  a  szép  asszonyra ! 

Régibb  keletű  lehet  az  a  dal  is,  melyet  a  nap  elbuvásakor  énekelnek : 

Daru,  daru, 

Menj  föl  égbe, 

Hujjánts  egyet 

A  Jézusnak : 

Hogy  adjon  meleget ! 

A  darunak  teleket, 

Mi  nekünk  meg  meleget ! 


Nemkülönben  ez  is: 


Hozd  el,  fiam, 
A  horgot. 
Hogy  rántom  le 
A  napot. 
Hozd  el,  koldus, 
A  napot. 
Adok  egy  rossz 
Kalapot ! 

Fürdés  után  ezt  a  versikét  kiabálják,  szótagolva: 

O,  o,  o. 
Kerek  tó ! 

Bújj  ki,  csiga,  fülemből, 
Szántsunk,  vessünk,  arassunk, 
Neked  is,  nekem  is. 
Még  az  Egyiptomnak  is, 
Annak  adom  a  fejem  fájását, 
A  ki  hajon  fejt  van ! 

E  két  utolsó  sort  szaporán  mondják  s  siet  mindenik  a  kalapföl- 
tevéssel. 

A  gyermekjátékok  tele  vannak  —  a  mint  már  mondám  —  ma 
már  érthetetlen  szavakkal  s  ezeket  az  érthetetlen  szavakat  is  a  hány 

18* 

^ndék,  annyiféleképpen  változtatják,  módosítják.  Egy-egy  szót,  mondást 
pedig  a  helyi  viszonyokhoz  alkalmaznak.  Az  általunk  ismert  gyermek- 
játékok, azok,  melyek  őseredetiségre  vallanak,  nagyjában  megvannak  ország- 
szerte, s  ezek  nem  is  úgy  terjednek  egyik  vidékről  a  másikra,  mint  álta- 
lában a  népköltés  egyéb  termékei,  hanem  a  közös  ősforrásból  erednek   s 


I  maradtak  fenn  töredékesen,  némi  eltéréssel 
a  vidékek  szerint. 

Népköltési  gyűjteményeink  nagytöme- 
'  gót  közlik  e  játékoknak.  E  könyvben,  ter- 
mészetesen, csak_a  javát,  az  érdekesebbeket 
jegyezzük  fel,  egyiknél  másiknál  feltüntet- 
vén a  különböző,  egymástól  messze  eső 
vidékek  dalos  játékainak  Összetalálkozásait 
és  eltéréseit. 

Úgy,  a  mint  idejegyzem,  a  Székelyföldön  dalolják  ezt  a  dalos  játékot. 
A  gyermekek  körbe  állanak,  egy  a  középre  áll,  a  többi  forog  körü- 
lötte, ezt  a  dalt  énekelvén: 

Haj,  ge—renda,  ge— r«nda. 
Tartó — mányi  ge — renda  1 
And — ris,  Bánd — ris, 
Ben — ne  —  fo — rog, 
ölelj,  a 


A  négy  első  sort  elnyújtva,  szótagolva  dalolják,  az  ötödiket  szaporán, 
mintegy  jelezve,  hogy  az,  a  ki  a  kör  közepén  áll,  hirtelen  bekapjon  egyet 
a  körből.  Mikor  ez  megtörtént,  tovább  folytatják  a  dalt,  most  már  meg- 
lehetős gyors  ütemben: 

Ezt  szeretem,  ezt  kedvelem,  Többet  Ilonának, 

Ez  az  én  édesem!  Csak  hívjatok  engem 

Szedek  szép  rózsát,  Városi  ponyának. 

Kötök  koszorúcskát.  Csiftom,  paflom! 

Hej,  zsifHoJofH,  zsámojom.  Városi  menyecske  I 

Zabolai  zabszem!  Állj  ki,  tavaszi  fecskéi 
Ne  hívjatok  engem 

Most  az,  ki  legelső  állott  be  a  középre,  kiáll,  benmarad  a  második: 

Maradj  benne  kis  fecske ! 

Ismételvén  a  játékot,  a  benmaradott  szintén  párt  választ  e  sor  után : 

ölelj,  a  kit  szeretsz  I 

Ugyané  játék  egyik  változata  a  sok  közül,  az  Alföldön  így  hangzik : 

Kis  kacsa  fürdik 
Fekete  tóba, 
Anyjához  készül 
Lengyelországba. 
Termett  a  meggyfa. 
Hajlott  az  ága. 
Levelibe*  kis  menyecske, 
Öleld,  a  kit  szeretsz. 

Idáig  az  Alföldön  is  elnyújtva  énekelik,  az  ezután  következőt  már 
más  hangon,  szaporábban: 

Én  ezt  ölelem,  Turbit  Ilonának, 

En  ezt  szeretem,  Csak  híjjatok  engem 

Szedek  neki  rózsát.  Virágos  Pannának. 

Kötök  koszorút.  Mert  én  voltam 

Fejire  teszem  Ángyomnak, 

Gyöngyös  koszorút.  Asszonyomnak, 

Zsidárom,  zsadárom.  Főkötője, 

Zabodaj'i  zabszem!  Fürösztője, 

Ne  hívjatok  engem  Bíbor  lepedője. 

Látjuk  tehát  e  két  dalos  gyermekjátékban,  hogy  a  székely  zsinwjom, 
zsámojoíH  az  Alföldön  zsidárom,  zsadárom,  egy  másik  változata:  zsiholdom^ 
zsáboldbm,  zsidalom,  zsúdalom,  a  zabolai  zabszem  (Zabola  háromszék- 
megyei falu)  zahodaji;  a  székely  játékban  Ilonának  nincs  vezeték  neve 
(ne  hívjatok  engem  többet  Ilonának),  míg  az  alföldiben  a  többet-nek 
Turbet  név  felel  meg.  —  A  székely  játékban  a  városi  ponya  csúf,  meg- 
bélyegző nevet  sejtet,  míg  az  alföldiben  igazi  név:  Virágos  Panna.  Nyilván- 
való, hogy  a  székely  is,  az  alföldi  is  egy  forrásból  fakadott  s  egyik  egy-, 
másik  másként  rontott  rajta,  mígnem  többé-kevésbbé  értelmetlenné  vált. 

Ugyané  játék  más  változataiban  még  több  érdekes  összetalálkozása 
is  van  a  romlott,  értelmetlen  szavaknak,  mondásoknak.  Az  »Ezt  ölelem, 
ezt  kedvelem*  stb.  után  egyik  alföldi  változat  így  folytatja: 

Adjon  Isten  Zabodaji  zabszem, 

Lassús  esőt,  Aga  fának  tetejibe. 

Mossa  széjjel  Hejre,  lipityomba  1 

Mind  a  kettőt.  Haj  gerenda,  gerenda, 

Kántori  tánczra,  Tartományi  gerenda, 

A  Tisza  partjára.  Ispilángi  rózsa! 

(vagy:  Tántori  tánczra.,  Rózsa  volnék, 

A  víz  partjára.)  Piros  volnék, 

Pénz  volna,  pengene.  Mégis  kifordulnék. 

Karika  volna,  pergene.  Zöld  selyem  ostya, 

Kálióba  fújják,  Kék  galáriska, 

Debreczenbe  járják,  Dinom,  dánom 

A  kassai  lányok  Szép  Jánoska 

Csak  azt  fudogálják  :  Fordulj 

Zsidalom,  Angyalmódra. 
ZsudalofH, 

(Egyet  kihúz  a  körből  s  vele  tánczol.) 

Iccza  lánczos,  labanczos. 

Fekete  fátyol  fodros  I 

Az  én  ángyom  kertjibe,  kertjibe 

Valami  van  benne : 

Ólom  deszka, 

Fodormenta, 

Kántor  menta  nóta, 

Czo  ki,  tavaji  kutya  I 

A  »Haj  gerenda,  gerendá«-val  kezdődő  szakasznak  ez  a  székelyföldi 
változata : 

Haj,  gerenda,  gerenda, 
Tartományi  gerenda, 
Ipszilotn,  ipszilotn, 
Ipszilomi  rózsa! 
Ha  én  rózsa  volnék, 
Mégis  kifordulnék. 
Kék  selyem  mnstya. 
Zöld  galária, 

Dinom-dánom,  szép  Rózsika, 
Fordulj  angyalmódra  ! 

Az  ispilángi  rózsából  ipszilomi  rózsa  lett  tehát  a  Székelyföldön,  az 
ostya  itt  mustya,  a  kék  galáricska  itt  zöld  galária,  egy  más  játékban 
meg  »kerek  karazsia«,  meg  »kövér  karasir«. 

Gyermekjátékaink  legtöbbjében,  mint  az  eddigi  példák  s  a  még 
ezután  következők    mutatják,  a  gyermekek    valóképpen  a  nagyok    dol- 

gait,  cselekedeteit  mutogatják  nekünk  s  a  házasságra  czélzó  versek  teszik 
e  játékok  javát.  A  leánykérést,  a  leánykérővel  szemben  való  akadékosko- 
dást megtaláljuk  a  gyermekjátékokban  is. 

Ilyen  leánykérő  játék  a  Szép  Örzsébet.  A  gyermekek  körbe  állnak  s 
Szép  Örzsébet  a  kört  kerülgeti.  Egyik,  az  anya,  kérdezi: 

Hol  voltál,  szép  Örzsébet? 

Felel  Szép  Örzsébet: 

Innét,  onnét,  alula, 
Fehér  lónak  alula, 
Kapitány  uram  üzente     ' 
Üzenetjét:  kérette 
Szebbiket,  jobbikotj 
Karcsú  magasabbikot 

A  gyerekek  forogva  felelik: 

A  mi  jányunk  nem  eladó. 
Csak  a  házba  illendő. 
Ki  sem  merjük  ereszteni 
Száz  daru  nélkül, 
Hintós  kocsi  nélkül, 
A  hintóba  hat  ló  legyen. 
Ó  bé. 
Csonka  bé  1 

Mondja  erre  szép  Örzsébet,  megfogván  a  kiszemeltet  s  kerülvén  a 
kört  vele: 

Kar  kezembe, 

Juda  lányom. 

Tanulj  emberséget. 

Már  mi  evvel  elmehetünk, 

Soha  vissza  nem  jöhetünk. 

Ugorjatok  lányok. 

Ha  leányok  vagytok  I 

Ipatoknak,  napatoknak 

Sárga  sarkantyúja 

Hadd  csörögjön. 

Hadd  pörögjön, 

Lány  toknak,  legény  teknek 

Gyöngyös  koszorúja. 

így  foly  tovább  a  játék,  míg  szép  Örzsébet  mind  el  nem  kapta  a 
körben  forgókat.  Akkor  az  anya  utána  szalad  az  elrablottaknak  s  kinevetik, 
ha  egyet  sem  tud  elfogni. 

Ennek  az  alföldi  játéknak  felel  meg  a  különben  lényegesen  külön- 
böző székelyföldi  játék,  melynek   szintén   lakodalmi   szokásokban   van   a 

gyökere.  Itt  a  gyermekek  két  csapatra  oszlanak.  Az  egyik  csapat  sorban 
egymás  mellé  telepszik  a  földre,  csak  egy  marad  állva,  a  sor  szélén :  ez 
a  vezér.  A  másik  csapat  megbúvik  egy  kerítés  mögé,  s  onnét  indulnak 
a  földre  telepedett  csapathoz,  élükön  szintén  vezér,  á  ki  e  szavakkal 
üdvözli : 

Kakas,  Isten  jó  napot  f 
Másik  vezér:  Récze,  rucza  fogadja. 
Első  vezér:  Jutkáné,  Butkáné, 

Te  kegyelmed  leányodért 

Jöttünk  legszebbikért, 

Legjobbikért, 

Rózsaszín  orczájuért. 
Másik  vezér:  Mert  a  mi  leányunk 

Igen  hegyes,  igen  begyes, 

Kőkapu  nélkül, 

Aranyperecz  nélkül 

Ki  sem  adható. 
Vagy :  Az  én  lányom  nem  eladó, 

Csak  házamba  illendő. 

Kapu  félig  sem  eresztem 

Pergát  gyócs  ing  nélkül. 

Kisebb  ujját  sem  mutatom 

Arany  gyűrű  nélkül. 

Csak  a  kezdete  egy,  de  különben  másfajta  játék  a  következő,  melyet 
történeti  vonatkozása  is  érdekessé  tesz.  A  gyermekek  összefogózva  sorba 
állanak,  a  két  szélső  magasra  tartja  a  karját,  kaput  formálva.  Most  kezdi 
a  vezér: 

Kakas,  Isten  jó  napot! 
Kapus:  Récze,  rucza  fogadja. 

Tíz,  tíz  !  Ki  népei  vagytok  ? 
Vezér :  Lengyel  László  jó  királyé. 
Kapus:  Az  is  nekünk  ellenségünk. 
Vezér :  Miről  való  ellenségtek  ? 
Kapus :  Minapába  itt  járatok, 

Hidunk  lábát   lerontatok, 

Fel  sem  ácsolátok. 
Vezér:  Ácsok  vagyunk,  ácsmesterek, 

Fenyőfából  kifaragjuk. 

Ingyen  aranyozzuk. 
Kapus :  Honnan  kapjátok  az  ingyen  aranyat  ? 
Vezér:  Felfutunk  Kis-Eódogba, 

Kis-Bódogból  Nagy-Bódogba, 

Kérve  kérjük,  adva  adják, 

Rúddal  tolják,  medenczével  mérik. 
Kapus :  Hazudtok,  tolvajok,  mert 

Vagy  lopjátok,  vagy  csaljátok, 

Vagy  kuruzsoljátok. 


-TTX- 

Vezér:  Sem  nem  lopjuk, 
Sem  nem  csaljuk, 
Sem  nem  kuruzsoljuk; 
Isten  adománya. 
Mi  a  kapu  váltsága? 
Kapus:  Két  arany  alma  s  egy  tollas  vitéz. 

Erre  a  sor  vége  megindul  s  a  kapun  mind  keresztül  bújnak.  Az 
utolsót  a  kapusok  »elvámolják«  s  a  játék  újra  kezdődik,  míg  a  vezérnek 
minden  népét  elvámolják.  Egyedül  maradván,  lecsúíolják,  letapsolják,  hogy 
népe  nélkül  maradt. 

Lakodalmi  játék  a  »Királyúrfis«  játék  is.  A  gyermekek  körbe  állnak. 
A  középen  áll  a  »királyúrfi«,  a  körön  kívül  a  »kérő«,  a  ki  dalolva 
mondja : 

Én  egyedül  járok, 
Királyúrfi !  várok, 
ICit  adsz  nekem, 
Kivel  haza  mennem? 


Felel  a  királyúrfi: 
Mondja  a  kérő: 


Kozma  Juczit. 

Nem  kedvellem  én  azt. 
Nem  szeretem  én  azt. 
Csúf  maga,  ruhája. 
Rongyos  a  bundája. 


Most  Újra  kezdi  dalos  mondókáját  a  kérő: 


Feleli  a  királyúrfi: 
Mondja  most  a  kérő: 


9 

En  egyedül  járok, 
Királyúrfi !  varok, 
Kit  adsz  nekem. 
Kivel  haza  mennem? 

Osvát  Rebit. 

Kedvellem  én  azt. 
Szeretem  én  azt. 
Szép  maga,  szép  ruhája, 
Lobogós  ingválla. 

Erre  kikapja  a  körből  azt,  a  kit  kedvel,  s  így  foly  tovább  a  játék, 
míg  a  körből  valamennyit  összefűzi,  s  a  királyúrfit,  ki  magára  marad, 
letapsolják,  kinevetik. 

Szép  lakodalmas  játék  ez  is: 

Körbe  fogódznak,  egy  leányka  a  kör  közepén  áll  s  a  többi   dalolja: 

Fehér  liliomszál. 
Ugorj  a  Dunába ! 

Benedek :  A  magyar  nép.  II.  1 9 

(A  leányka  ugrál  erre.) 

Támazd  meg  ódalad 
Két  arany  pálczába. 

(Két  kezét  a  csípőjére  teszi.) 

Te  similkodjál  meg, 
Te  mosakodjál  meg ! 
Te  arany  viola, 
Te  törülközzél  meg. 

(Simítja  a  haját  s  úgy  tesz,  mintha  mosakodnék,  törülköznék,  szóval : 
»készül«  a  lakodalomra.) 

Hosszú  útnak  annyi  pora,  Mert  az  ága  elmúlandó, 

Én  szivemnek  annyi  búja.  De  az  alma  gyümölcsoltó. 
Kis  kertemben  egy  almafa,  Kék  paradicsom. 

Azon  terem  arany  alma ;  Liliom,  liliom. 

Szedjed,  rózsám,  az  almáját.  Elloptad,  rózsám, 

Csak  meg  ne  sértsed  Jól  tudom,  jól  tudom, 

Gyenge  ágát !  Söm,  söm,  söm  ! 

Most  más  hangon  folytatják: 

Csörög,  börög  az  ajtóján, 

Nótárus  kapuján. 

Benne  csörög  Csitri  Julcsi, 

Húzzátok  a  sánczra  I 

Fölkerekedett  a  szoknyája, 

A  szerelem  hajtja. 

Fáról  szakadt  rongyos  guba, 

Vetnéd  a  nyakadba. 

Ismét  más  hangon: 

A  nyulacska  iczíke-piczike, 
Ölgyed-bölgyed,  .befittyen,  befittyen, 
A  jó,  eges  udvarán,  udvarán. 
Minden  délbe  dibigán,  dobogán: 
Annak  adjuk  a  leányt, 
Ki  felköti  a  kardját. 

Egy  elkapja  a  kör  közepén  álló  leánykát,  aztán  tánczolnak,  folytatván 
a  dalt: 

Felkötöttem  kardomat, 
Fátyol  nyakravalómat. 


Más  hangon: 


Ismét  más  hangon: 


Adjon  Isten  záporesőt. 
Mossa  össze  mind  a  kettőt. 


Midalom,  dádalom^ 
Gója,  g^üczécske ! 
Gólya  süti  pogácsát, 
Czo  ki,  tavalyi  kecske  ! 

Erre  kimegy  a  leányka  a  körből  s  más  megy  be  helyébe,  aztán 
újra  kezdik. 

Nagyon  kedvelik  a  gyermekek  a  kiolvasó  játékot  is,  mely  abból  áll, 
hogy  a  gyermekek  összeteszik  egy-egy  ujj  okát  s  egy  ujjon  meg- 
kezdik a  mondókát,  úgy  mennek  végig  az  ujjakon  egy-egy  szóval, 
vége  felé  már  szótaggal  is  s  a  kinek  az  ujjára  esik  az  utolsó  szó  vagy 
szótag,  az  a  —  Büdös  Pál,  azt  letapsolják,  kinevetik.  E  kiolvasás  játékok 
közt  különösen  érdekes  az  »Ögyötöm,  bögyötöm«  kezdetű,  mel3mek  meg- 
lepő hasonmása  van  meg  a  zürjéneknél  is  s  a  zűrjének  éppúgy  nem  tudják, 
hogy  mit  jelent  egyik-másik  szó,  mint  a  hogy  nem  tudják  a  székelyek, 
kik  közt  e  játék  ismeretes. 

A  székely  kiolvasós  játék  így  szól: 

Ögyölöm,   bögyötöm, 

Tijom,  tájom, 

Tozszsok,  bozszsok. 

Bánya-bükki, 

Bükk-magyaró, 

Czélai, 

Czinegei, 

Káczki, 

Tarkó, 

Pinty. 

Az  »ögyötöm,  bögyötöm«-nek,  a  mint  azt  Udvarhelyszéken  mondják, 
Háromszéken  az  »egyetem,  begyetem<c,  néhol  meg  »egyerem,  begyerem« 
felel  meg,  a  tozszsok,  bozszsoknak  meg  a  törzsök,  börzsök. 

De  hogy  hangzik  a  zűrjén  kiolvasó? 

Ogödym,  ögödym, 
Tyvján,  konjön, 
Tödtsör,  pödtsor, 
Niss  jam  vartön, 
Puon,  pegyschön 
Broton  lyijiss. 

A  székely  és  zűrjén  játék  három  első  sora  tehát  szinte  egy. 
Ugyané  játéknak  másik  változata  a  Székelytöldön : 

Egyetem,  begyetem 

Kender  -—  táncz  ! 

Hát  kend   —  sógor  — 

Mit   ki -ált. 

Én  án  — gyomat  —  kiál— tom, 

Vas  pál— czámat  konga— tom, 

Kong — kong — konga— •  tom, 

Kácz  ki  —  tolvaj  !  — 

Te  vagy,  —  te  ! 

19" 

Szereszáma  nincs  ezeknek  a  kiolvasó  játékoknak,  s  ezek  is  több- 
nyire mind  régi  eredetűek,  sok  száz  esztendeje  élnek,  sőt  az  ögyötöm, 
bögyötöm-rol  nyilvánvaló,  hogy  ezt  még  az  őshazából  hozták  honfoglaló 
őseink. 

Lássunk  még  egy  párt  belőlük: 

Egy  időben 
Madarak  valánk. 
Földre  szállánk, 
Köles  szemet 
Szedegeténk. 
Tökbe  töltők, 
Tök  nem  tartá 
Vasba   töltők, 
Vas  megtartá. 

Idáig  két-három  szó  is  esik  egy  ujjra,  aztán  már  csak  egy-egy  szó 
vagy  szótag,  így: 

Szip  —  száp, 
Szabó  —  Pál, 
Szipd  ki  —  innét 
Ezt  a  —  rette— netes 
Büdös  —  Pált  1 

Ritkaság  a  kiolvasok  közt  az  ilyen,  mint  ez,  mert  ennek  minden 
szavát  lehet  érteni.  De  van  akárhány,  melynek  jóformán  minden  szava 
értelmetlen  —  ma,  mint  például  ez  is: 

An,  tán,  tu — tán, 
Fir,  fár,  lu — kán, 
A — rizs,  bá — rizs, 
Bu — kor  bá — rizs  ! 
Dun — ga,  dun — ga, 
Dun — ga ! 

En,  ten,  ti — nusz  ! 
Szó — re — ke,  ti — nusz  ! 
Szó  — re — ke,  ti — ka — to — ka, 
Oja — bója,  bam — busz  ! 


Vagy  például  ez: 


Többé-kevésbé  érthetők : 


Egygyöm,  kettőm, 
Hábor  —  német. 
Ökör  —  bika, 
Lengyel  —  László, 
Bibicz  —  Berta, 
Karika  —  bankó, 
Butty ! 

Úgyszintén  ez  is: 

ögyedelöm  —  bögyedelöm, 

Bille — gény ! 

Hová  —  mégy  te 

Kis  le — gény  ? 

Csinczi — náti 

Falu — ^jába, 

Suri— nomi 

Erdő — ségbe, 

Bnim,  csinn,  brum ! 

Talán  sokat  is  időzöm  a  gyermekjátékoknál,  de  azt  hiszem,  nem 
végzek  fölösleges  munkát,  mert  im  látjuk,  hogy  minden  játék  egy-egy 
dal  valóképpen,  a  magyar  nép  lelkének  költői  megnyilatkozása,  s  ritka 
játék  az,  melyet  dal  nem  kisér. 

A  gyermek  felül  a  hintára,  a  társai  hajtják  a  hintát,  s  im,  dal  kiséri 
a  hinta  lendülését.  A  indulást  számolással  kezdik: 

Egy,  kettő,  háromé  négy,  öt,  hat,  hét,  nyolcz,  kilencz  —  tíz ! 
Tiszta   víz ! 


Itt  egy  kicsit  megállapodnak,  aztán  kezdődik  a  dal: 


Belé  halt  a  mátkám^ 
Mivel  vontassuk  ki? 
Tizenkét  szúnyoggal. 
Tizenhárom  bolhával. 
Tizennégy  kullancscsal. 
Adjanak  egy  vékát ! 
Minek  azt  a  vékát? 
Hogy  virágot,  hogy  virágot 


Ültessünk  beléje. 

Minek  a  virágot? 

Vén  asszonyok  kebelibe. 

Leányoknak  a  kézibe. 

Legényeknek  kalapjába ! 

Dongó  hajtsa,  légy  mozgassa, 

Hajtsd  ki  diófa  tetejibe ! 


Erre  teljes  erővel  meglendítik  a  hintát,  kihajtják  oly  magasra,  a  hogy 
csak  bírják,  aztán  más  gyermek  ül  a  hintára  s  kezdik  újra :  egy  . . . 
kettő  ... 

A  számokra  is  van  versök,  minden   számra  egy-egy  rímes  mondás: 


Egy  — 

Erik  a  meggy. 
Kettő  — 
Feneketlen  teknő. 
Három  — 
Csörög  a  járom. 

^^sy  — 

Oda  bizony  nem  mégy. 

Ot  — 

Szakad  a  köd. 

Hat  — 

Kis  pad  alatt   pap. 


Hét  — 
Sütött  a  pék. 
Nyolcz  — 
Romlik  a  polcz. 
Kilencz  — 
Kis  Ferencz. 
Tíz  — 
Tiszta  víz. 
Ingom,  gatyám 
Csupa  víz, 
Az  én  szivem 
Oda  visz  I 

A  labdázás  ugyancsak  mozgalmas  játék,  de  ez  is  jobban  esik,  ha 
vers  kiséri.  Egy  fiú  a  lapdát  fölfelé  hajigálja  (kukkra,  vagy  a  mint  a 
székely  gyermek  mondja:  kopóra  =  kapóra),  kifogja,  vagy  legalább  igyekszik 
kifogni,  közben  meg  mondja  ezt  a  verset:   . 

Egy  előre, 
Két  kettőre, 
Három  hatra, 
Kis   harangra, 
Nagy  harangra. 
Gyertagyujtás 
Meg  eloltás 
Meg  jó  hátba 
Buffogtatás  ! 

Az  Utolsó  szónál  a  gyermekek  szétszaladnak,  a  versmondó  utánuk 
dob  s  ha  valakit  el  nem  talál,  más  folytatja  a  kukkra-dobást.  De  jól  el 
kell  találni,  hadd  puffanjon,  mert  a  »surlás  nem  jár!« 

Vers  kiséri  a  közönséges  czicza- játékot^  a  czeka-futást,  mint  a  Székely- 
földön mopdják.  Egy  gyermek  a  középre  áll,  jobbról-balról  két-két  gyer- 
mek, összefogódzva.  A  középen  álló  a  czicza.  Kérdi   egy  a  négy  közül: 

Czicza-macza,  melyik  szemed  fáj  ? 

Czicza : 

Mind  a  kettő  egyformán. 

Most  egyszerre  mondja  mind  a  négy: 

Ereszd,  ereszd,  ha  jó  lesz, 
Ha  jó  szófogadó  lesz. 

Az  egyik  oldal  »ereszt«,  vagyis  megfutamodnak.  Ha  a  czicza  egyet 
elfog,  ez  lesz  a  czicza,  a  másik  meg  párja  lesz  a  páratlanul  maradottnak 
s  így  folytatják  tovább. 

Hasonló  ehhez  a  holha-játék.  Két  gyermek  összefogódzik,  a  harmadik,, 
a  » bolha «  szembe  áll  velük  s  a  következő  párbeszéd  folyik  köztük : 

Kettő:  Nézz  az  égbe,  mit  látsz? 
Bolha :  Békát. 

Kettő:  Mit  eszik? 
Bolha:  Kását. 

Kettő :  Mivel  kavarja  ? 
Bolha:  Disznó  czombjával. 

Erre  szétszaladnak  s  ha  a  bolha  valamelyiket  megfogja,  ez  lesz  a 
bolha. 

Ilyen  játék,  melynek  versenyfutás  a  vége,  temérdek  van.  íme  még 
néhány  közülök. 

Egy  gyermek  beléáll  a  gödörbe,  ennek  a  neve  gödöri  róka.  A  többi 
a  gödör  szélén  áll,  csúfolkodnak  a  gödöri  rókával,  ki  ide-oda  szaladgál  a 
gödörben  s  addig  kapkod  a  gödör  szélén  állók  után,  míg  valamielyiket  be 
nem  kapja.  Közben  a  gödöri  rókát  ezzel  a  versjkével  csúfolják : 

Gödöri  róka. 
Nincsen  benne  macska. 
Ha  én  macska  volnék, 
Egeret  is  fognék. 

Ehhez  hasonlók  a  sajtos,  a  kendős,  a  nyülas  játék.  A  sajtos  játéknál 
körbe  ülnek,  —  ezek  a  sajtok,  —  van  aztán  egy  botos  és  egy  vevő. 
A  vevő  rámutat  egyre  s  kérdi:  hogy  a  sajt?  Felel  a  botos: 

Egy  peták, 
Nem  üti  fel  a  pofád. 
Én  a  sajtom  nem  adom, 
Inkább  körülszaladom. 

A  botos  és  a  vevő  most  körülszaladnak  s  a  melyik  hamarább  ér  a 
kiinduló  helyre,  azé  lesz  a  sajt. 

A  kendős  játéknál  körbe  fogódznak,  egy  meg  kezében  összefont 
kendővel  kerülgeti  a  kört,  míg  a  többiek  dalolják: 

Tök,  tök,  dinnye, 
Búza,  dinnye, 
Zöld  árpa. 
Zöld  levele, 
Piros  sz5ke 
Borfestékje 

Itt  valamelyiknek  a  háta  mögött  a  kört  kerülő  ledobja  a  kendőt^ 
mialatt  a  többiek  az  utolsó  sort  dalolják: 

Kendő  elejtője. 

A  melyik  háta  mögött  esett  le  a  kendő,  az  fölkapja  s  kergeti  a 
kendő  eldobóját.  Körbe  szaladnak  s  a  kergető  a  körből  ki  próbálja  rán- 
tani valamelyiket,  akkor  aztán  ez  kergeti  azt,  ki  előbb  kergette  a  másikat 
s  így  tovább. 

A  nyulacska  játéknál  körbe  állnak,  középen  áll  a  »nyúl«,  kívül  a 
^azda : 

Gazda:  Mit  ásol,  kis  nyulacskám? 

Nyúl :  Képát  ásnék^  ha  volna,  de  nincsen !. 
Gazda :  Adsz-e  nekem,  ha  találsz  ? 

Nyúl:  Akkor  sem  adok. 

Erre  a  nyúl  megfutamodik  s  szalad,  míg  utói  nem  éri  a  gazda. 

Kettesben  is  játszanak  ilyen  versenyfutós  játékot,  de  a  versike  itt 
sem  marad  el.  Például  az  egyik  gyermek  a  íenyerébe  fekteti  a  másik- 
nak a  tenyerét  s  veregeti,  lapogatja  e  versike  kíséretében,  minden  szótagra 
egy  ütést  számítva,  így: 

Apa — csiga  —  mama — liga, 
Ha  u— tói  érsz,  vaska— ríka. 

Az   Utolsó   szónál   a  veregető   megfutamodik,   a   másik  utána  s  ha 
eléri,  megváltozik  a  szerep: 
Mondják  ezt  a  versikét  is: 

Eb  adós,  kuty'  adós, 

Ha  meg  nem  adod,  légy  adós ! 

Ezek  az  egyszerűbb  lefolyású  s  pár  sornyi  versikével  kisért  gyermek- 
játékok nyilván  a  gyermeki  lélek  szüleményei  s  bizonyára  azok,  mint 
alább  meglátjuk,  azok  a  csúfolódó  versik^k  is,  melyekben  fölötte  gazdag 
a  gyermek  népköltés. 

A  valóság  az,  hogy  a  legtöbb  játék  —  dalos,  s  a  melyet  dal  nem 
kisér,  ott  már  a  testi  erőnek,  ügyességnek  s  általában  a  test  mozgá- 
sának jut    a  főszerep. 

A  nem  dalos  játékok  közt  egyike  a  legkedveltebbeknek  a  kótyázás. 
A  kótyát  négy  fiú  játsza  s  két  bot  és  egy  labda  kell  hozzá.  Két  lyukat  ásnak 
egymástól  tíz  lépésnyire  s  kettesével  felállanak  egymás  háta  mögött,  még 
pedig  kettő  a  két  lyuk  közt,  vagyis  bent  vannak  a  várban,  a  másik  kettő 
kívül  áll.  A  bent  levők  kezében  a  bot,  ezek  ütik  a  labdát,  a  külső  kettő  a 
dobó.  Most  a  baldobó  a  jobbdobónak  dobja  a  labdát,  ez  meg  vissza  a 
balütőnek  és  ez  visszaüti  a  labdát.  Ebben  a  pillanatban  a  két  dobó  a 
középre  fut,  ott  a  bottal  vívók  módjára  egyszer  kótydznak,  akkor  a  jobbütő 
visszaszalad  s  ha  ezalatt  a  balütő  által  elütött  labdát  a  jobbdobó  felkapja 
s  a  lyukba  dobja,  ő  marad  bent  és  az  ütő  marad  kint,  de  ha  az  ütő 
hamarább  teszi  a  botját  a  lyukba,  továbbra  is  bent  marad :  övé  még  a  vár. 

Régi  eredetű  játék  ez,  kár,  hogy  ez  is  meg  a  többi  társai  lassan- 
ként elfelejtődnek.  Hát  ismerkedjünk  meg  e  »nem  dalos*  játékok  közül  is 
eg3niehánnyal.  lm  lássuk  például  eipeggyes  játékot.  Ám  először  is  tudjuk  meg, 
hogy  valóképpen  mi  fán  is  terem  az  a  peggyes?  A  pegygyes  egy  darab 
csontocska,  mégpedig  a  bárány  bokacsontja.  Erdélyrészben  ismeretes  ez 
a  játék.  Még  ismeretes.  A  gyermekek  vonalat  húznak  a  földre  s  ettől  pár 
lépésnyire    annyi  peggyest  raknak    le   a  földre,  a  hányan  játszanak.  Egy 

peggyest  kézben  tartanak  s  a  földre  rakottakat  czélba  veszik,  dobálják. 
Ki  a  hányat  eltalál,  annyit  elvesz.  Aki  az  elsőt  találja,  egynek  kivételé- 
vel mind  felveszi  s  akkor  a  többiek  uj  sort  raknak. 

Játszák , úgyis  a  peggyest,  —  olvassuk  Jankó  János  Torda,  Aranyos- 
szék, Toroczkó  ez.  könyvében  —  hogy  három  peggyest  letesznek  a  földre, 
egy  fiú  leül  melléjök,  jobb  kezével  egyet  feldob,  közben  egyet  felvesz, 
de  egyúttal  a  feldobottat  is  elkapja  a  levegőben.  Most  aztán  egyet  fel- 
dob s  dobás  közben  kettőt  kap  fel  a  földről,  kifogyán  a  feldobottat 
is.  Ha  mindhárom  a  markába  van,  egyet  feldob,  közben  a  másik  kettőt 
leteszi  a  földre,  a  feldobottat  pedig  elkapja.  Tovább  foly  a  játék  azzal, 
hogy  a  flu  mindahárom  peggyest  a  tenyerére  teszi  s  hirtelen  mozdulattal 
a  keze  fejére  dobja.  Ez  a  játék  bevezetése.  Aki  ezt  sem  tudja  meg- 
csinálni, azt  a  játékból  kizárják.  Most  aztán  fogadnak  a  gyermekek,  még- 
pedig —  milliókban.  Történik  pedig  ez  a  következőképpen.  A  fogadó  a 
kezefejére  tesz  két-három  peggyest,  fellöki  s  hirtelen  kézmozdulattal  sorba 
kifogja  azokat.  Tiz  milliót  jelent,  ha  két  feldobott  peggyes  közül  az 
egyiket  felülről,  a  másikat  alulról  fogja  el;  húsz  milliót,  ha  mindakettőt 
felső  fogással  kapja  el;  30  milliót,  mikor  kettőt  alsó,  egyet  felső  fogással 
kapja  el.  A  negyven  millió  éppen  megfordítottja  a  tiznek;  hatvan  milliót 
jelent,  mikor  az  első  peggyest  felső  fogással,  a  hátsót  (a  testfelőlit)  alsóval 
kap  el;  nyolczvan  milliót,  mikor  az  alsót  balra,  a  hátulsót  jobbra  kapva, 
oldalfogással  fogja  el ;  500  milliót  jelent,  mikor  hármat  dob  fel  s  az  elsőt 
alsó  fogással,  a  két  hátulsót  külön  egymásután  felső  fogással  kapja  el; 
ezer  milliót,  ha  mindahármat  felső  fogással,  egymásután  fogja  el.  Aki 
azt  a  számot,  a  mennyire  fogadott,  nem  tudja  összehozni,  leül  a  földre, 
tenyerét  a  földre  fekteti  s  minden  ujja  végére  egy-egy  peggyest  tesz. 
Minden  peggyesnek  neve  van :  a  hüvelykujjon  levő  peggyesé  bot,  a  mutató- 
ujjé  kapa,  a  középsőujjé  geréblyey  a  gyürüsujjé  csípő,  a  kisujjé  simító. 
A  győztes  a  hüvelyk  peggyesét  földobja  a  levegőbe  s  a  kő  repülése 
közben  háromszor  megüti  a  vesztes  fiú  kezefejét.  Ugyanígy  tesz  a  többi 
peggyessel  is,  csakhogy  míg  a  hüvelykujjnál  ütött,  mivelhogy  itt  hot  a 
neve  a  peggyesnek,  a  mutatóujjnál  kapamódra  összeszorítja  ujjait  s  úgy 
vág  a  kezeíejéhez,  a  középujjnál  geréblyefogakká  válnak  a  győztes  ujjai 
s  végig  karmol  a  vesztes  kezefején;  a  gyürüsujjnál  csíp  a  »csípővel«, 
a  kisujjnál  meg  elsimítja  a  simítóval  az  ütést  meg  karmolást.  Ha  netán 
a  győztes  megvéti  ezt  az  eljárást,  a  vesztes  csinálja  végig  a  győztes 
kezefején  ugyanazt. 

Igazán  érdekes  játék  a  peggyes  játék  s  a  mint  látható,  sok  kézbeli 


Család  és  iskola.  155 


Ügyességet  és  jó  szemet  kívánó.  Kár  volna,  ha  az  ujabb  keletű  játékok 
kiszorítanák. 

Nagyon  közönséges,  országosan  ismert  játék  a  likba  (lyukba)  vetős. 
Egy  kis  likba  bizonyos  távolságból  bele  kell  dobni  a  gombot.  Ha  nem  talál 
a  gomb  a  lyukba,  de  közel  esik  melléje,  az  illető  rendszerint  azt  mondja  : 
állok!  vagyis  nem  próbál  többet,  jóllehet  dobhatna  háromszor.  A  lyukba 
dobás  csak  abban  az  esetben  szabályos,  ha  a  beledobott  gomb  nem  érin- 
tette esés  közben  a  lyuk  közelébe  hullott  gombokat.  Aki  elsőnek  dob  a 
lyukba,  felszedi  az  összes  heverő  gombokat,  újra  dobja  azokat  s  amelyik 
nem  talált  a  lyukba,  azt  ujjahegyével  próbálja  befricskázni.  De  csak  egyszer 
szabad  megfricskázni  a  gombokat  s  ha  nem  sikerült  befricskázni  a  lyukba, 
sorba  jön  a  többi  fiú.  Ki  a  mit  be  tud  fricskázni  a  lyukba,  az  övé. 

A  labdajátékok  közül  a  már  leírt  kótyázás  mellett  közönséges  s 
mindenütt  ismeretes  a  várbaállás.  A  fiúk  körbe  állnak,  egy  a  középre. 
A  körbe  állók  egymásnak  dobják  a  labdát  s  közbe-közbe  egyik-másik  a 
körben  állóhoz  dob.  Ha  talál,  mind  szétfutnak,  a  vár  közepén  álló  a  várból 
utánok  dob  s  akit  eltalál,  az  kerül  a  középre.  Ha  senkit  sem  talál  el, 
ott  marad  a  vár  közepén  s  tovább  dobálják,  de  viszont,  ha  az,  aki  a  körben 
állók  közül  dob  és  nem  talál,  bekerül  a  várba,  míg  rendesen  mind 
bekerülnek  s  aztán  újra  kezdik   a  » vár-ostromot «. 

Nagy  szerepe  van  a  botos  játékoknak. 

Ilyen  botos  játék  a  balabika.  Egy  botot  lefektetnek  a  földre  s  azt 
egy  másik  bottal,  melynek  görcs  van  a  végén,  úgy  igyekeznek  eltalálni, 
hogy  az  elhajított  bot  a  két  végén  tánczolva  közeledjék  a  lefektetett 
bothoz. 

A  parkás  játékban,  más  néven  malaczosdiban,  követ  vagy  labdát 
hajítnak  a  l3aikba;  a  lyuk  mellett  bottal  áll  egy  fiú,  a  város-szolga  s 
botjával  mind  azon  mesterkedik,  hogy  a  lyuk  felé  hajított  labdát  vagy 
követ  visszaüsse. 

Gólyajáték-nok  nevezik  azt  a  játékot,  melyben  bottal  bizonyos  távol- 
ságra   kell    elütni    egy   fadarabocskát.    Ha   az    ütőnek  ez    nem    sikerül, 
be    kell  falni   a   fadarabocskát   s  úgy  kell    féllábon   belovagolni  a    kitü-, 
zött  távolságot. 

Igen  érdekes  a  »Sánti  kuczi«  játék,  melyet  Aranyosszékről  jegyzett 
föl  Jankó  János,  melyet  azonban  más  vidékeken  is  játszanak.  A  »Sánti 
kuczi«-t  ketten-négyen  játszák.  Egy  bottal  a  földre  négyszögletes  várat 
csinálnak,  azt  hat  koczkára  osztják  (néha  négyes,  nyolczas,  sőt  tiz.es 
várat  is  rajzolnak)  s  aztán  keresnek  egy  lapos  követ:   ez   a  sánti  kuczi. 

Hat  koczkás  vár. 


A  sánti  kuczit  a  számok  sorrendjében  bedobják  az  első  koczkába 
az  A.  pontból.  Most  egy  fiú  féllábon  utána  megy  s  a  lába  hegyével 
kilöki  a  követ  abba  az  irányba,  a  melyből  jött.  Ezt  ismétli  a  számok 
sorrendjében.  A  várra,  vagyis  a  négyszögeket  elválasztó  vonalakra  vagy 
a  sánti  kuczira  rátaposni  nem  szabad,  aki  rátapos,  annak  újra  kell  kez- 
deni az  egész  játékot.  Ha  aztán  így  eljutott  a  6.  számú  négyszögig, 
szabad  addig  pihennie,  míg  tizet  számlál,  aztán  vissza  megy  a  7 — 11  útra 
s  ezt  ismétli  annyiszor,  ahányszor  erre  a  dologra  »ráállt«,  vagyis :  fogadott 
A  melyik  fiú  elébb  készül  el  a  maga  dolgával,  hozzá  fog  a  másikéhoz 
s  ha  azzal  is  elkészül,  »megbutukolja«  a  másikat.  Ez  a  megbutakolás 
abból  áll,  hogy  a  győztes  befogja  a  legyőzött  szemét  s  vezeti  össze- 
vissza. A  legyőzött  kezében  van  a  kő  s  azt  ott  köteles  elejteni,  a  hol  a 
győztes  parancsolja;  a  győztes  még  ezután  is  sokáig  vezetheti  a 
legyőzöttet  (mindig  becsukott  szemmel),  végre  aztán  leveszi  a  kezét  a 
legyőzött  szeméről  s  ez  addig  keresi  a  követ,  míg  meg  nem  találja. 

A  kedveltebb  játékok  közé  tartozik  a  bakfitty,  a  farkas-játék,  blz 
ördögkeréky  a  hunyócska  vagy  buvósdi,  a  csürkésdi,  a  falhoz  közelítő  stb.  stb. 
A  bakfittyben  vagy  másnéven  bakugrásban  egy  fiú  a  falnak  támaszkodik,  a 
másik  a  hátára  ugrik,  ráül,  mint  a  lóra,  aztán  ráugrik  a  második,  a  har- 
madik is,  annyi,  a  hány  elfér.  Aki  nem  tud  felugorni,  az  lesz  a  hah 
Játszák  ezt  úgyis,  hogy  egy  a  falnak  támaszkodik,  a  második  az  elsőnek 
a  lába  közé  dugja  a  fejét,  a  harmadik  a  másodiknak  s  így  tovább,  jó 
hosszú  bakot  csinálnak.  A  többiek  ráugornak  az  így  alkotott  bakra, 
mely  rendszerint  szétesik,  s  nagy  nevetés  közt  esnek  egymásra,  fejjel, 
lábbal  összekeveredve.  A  farkas  játéknál  egy  fiú  a  pásztor,  egy  a  farkas, 
a  többi  a  juhászkutya.  Kalapjokat,  ruhájokat  ledobják  a  földre':  ezek  a 
juhok.  Oda  ódalog  a  farkas,  felkap  egy  >juhot«,  szalad  vele,  a  kutyák 
utána  s  addig  űzik,  míg  el  nem  fogják.  Az  ördög-kerék  játékban  néhá- 
nyan egymástól  bizonyos  távolságra  a  földre  ülnek,  a  többiek  meg  össze- 

fogózva  szaladgálnak  az  ülők  körül.  A  földön  ülők  azon  vannak,  hogy  a 
szaladgálok  közül  valamelyiket  megüssék.  A  kit  ütés  talál,  leül  a  földre,  az, 
aki  megütötte,  a  szaladgálok  közé  kerül.  A  huny  ócska  vagy  buvósdt  közis- 
meretes játék.  A  csürkésdit  fiúk  és  lányok  együtt  játszák.  Körben  állanak  s' 
a  kör  közepén  guggol  egy  gyermek:  ez  a  czigány,  a  körön  kívül  jár 
egy :  ez  a  holló.  Kérdezi  a  holló  a  czigány t :  Mit  ásol,  czigány  ?  Felel  ez : 
Murkot.  —  Hát  mivel  eszed  ?  Felel  a  czigány :  Csürkével :  egygyel  az 
enyimmel,  egygyel  a  tiéddel.  Mondja  a  holló:  De  én  azt  nem  hagyom, 
a  szemedet  kiásom.  Most  a  czigány  »át,  gát!«  kiáltással  egyet  elkap  a 
csürkék,  a  körben  állók  közül  s  addig  ügyeskedik,  míg  valamennyit  el 
nem  kapja. 

De  térjünk  vissza  a  gyermekversikékhez.  A  mint  mondám,  a  gyer- 
mekvilág igen  gazdag  a  csúfolódó  versikékben.  Ártatlan  természetű 
csúfolódások  ezek.  A  gyermek  szeme  sok  félszegséget  meglát,  mi  a 
nagyok  szemét  elkerüli  s  van  e  csúfolódó  versikékben  sok  találó,  elmés. 
Különösen  nevekre  csinált  versike  van  temérdek,  egy-egy  névre  több 
is  s  ritka  név,  amelyikre  nincs  egy  pár  soros  » jellemezni  akaró «  versike. 

íme  egy  kis  »bokréta«  belőlök: 

Simijon  (Simeon)  —  sapka, 
Szegletes  laska. 


(Mondják  ugyanezt  Samukára  is.) 

Jancsi :  bakacsi.  János  f 

Fára  hágott,  Mér  vagy  olyan  álmos? 

Fagygyat  rágott,  Azér  vagyok  álmos, 

Nagy  semmivel  Mert  a  nevem  János. 
Elébb  állott. 

,  ,,     ,  Jóska  —  babóska ! 

Adam ! 

Kutya  ül  a  hátán.  j^g^a  -  poloska, 

TV..        r,..         ...    ,  ,  Kikelt-e  már  a  sóska? 
Döme,  Döme,  domtele, 

Van-e  esze  ?  Van  fene.  Rebeka  ! 


Gergő  —  tekergő ! 


Letörött  a  dereka. 


Aleluja.  P^^^*'  P«*''  P*^*^^' 

Meghalt  Gyurka,  '^^''^^  szájú  Jankó, 

Eltemették  ^^^^  ^*''^'  Benedek, 

poczok-iukba.         '  ^y««^«k  «^^'  ^^y^^^^' 

Gyurka !  Sándor  1 

Kell-e  véres  hurka?  Kis  kutyával  tánczol. 

Temérdek  csúfolódó  vagy  jellemző   versike   van  az  állatokra  is. 

A  héjára,   melytől  nagyon  féltik  a  csirkét  meg  a  pipét,  ezt  kiabálják : 

Héja^  héja,  vakapád ! 
Várjál  nekem  tarisznyát. 

Vagy: 

Héja,  héja, 

Lakatos, 

Ne  vidd  el  a  másét, 

Csak  az  uraságét. 


A  szegény  csókára,  mely  télen  át  sokat  éhezik: 

Csóka, 

Csörög  a. csontja. 

A  kusza,  megtépászott  tollú  tyúkra: 

Tyúk,  tyúk. 

Kusza  tyúk  1 

Merre  van  a  gyalog  út? 

Arra  van  a  gyalog  út. 

Amerre  a  kusza  tyúk  I 

A  macskára  két  versike  is  van: 

A  macskának  négy  a  Iába, 
Ötödik  a  farkinczája. 

Vagy: 

Jobb  a  kutya,  mint  a  macska, 
Mert  a  kutya  nagyobbocska. 

A  haragos  pulykát  ezzel  bosszantják: 

Szebb  a  páva,  mint  a  pulyka. 
Szebb,  szebb,  szebb ! 

Vagy: 

Szebb  a  páva. 

Mint  a  pulyka. 

Mert  a  pulyka 

Taknyos  orrú,  % 

De  a  páva 

Arany  tollú, 

Rud,  rud,  rud, 

Rud  a  lába 

Rud,  rud,   rud ! 

A  komoran  mendegélő  bikát  is  bosszantják,  persze  a  sövény  mögül: 

Bömböl  bika,  Bú  —  bú  —  bika, 

Vaskarika,  Vaskarika ! 

Bú  —  bú  —  bú  I  Van-e  húsod  eladó  ? 

Kést,  kést  a  bikának,  Van,  van,  de  nem  jó ; 

Forró  vizet  a  nyakának.  Veszett  kutyának  való. 
Bú  —  bú   —  bú, 

A  ludat  jellemzik  ezzel,  de  emberre  is  igen  talál:  két  lúd  elindul  s 
az  egyik  mondja:  Menjünk  a  pap  rozsába. 

Mondja  a  másik:  Ketten  szedjünk  egy  zsákba. 


Libapásztor  leányka. 

Aztán  mikor  oda  érnek,  mind  a  kettő  ezt  mondja  nagy  szaporán: 
Kiki  magának,  kiki  magának! 

Jellemző  a  bárány  és  a  juh  szava  is.  A  bárány  kint  a  réten  így 
bég:  Eperlapi!  —  Igen,  ezt  szeretne  Ő,  de  az  öreg  juh,  a  tapasztalt  iuh 
visszabég:  Bár  avarát  kapnál! 

A  bükki  vadgalamb  így  szól: 


,  Mit,  mit,  mit. 

Mit  kaptam  én  ? 

A  nyúl  (ha  elcsípte  a  kopó): 

Mást,  mást,  mást ! 

A  kutya  így  fogadja  a  vendéget: 

Horn,  hom,  hom. 
Honn  a  gazda,  honn. 

Természetesen,  mindezt  az  illető  állatok   hangját  utánozva   mondják 
a  gyermekek. 

Vannak  csúfolódó  versikéik  a  különféle  népekre  is. 


A  czigányra: 


Vagy: 


Czigány,  czigány, 
Szenes  zsák! 


Czigány,  czigány, 
Vaskai  án, 
Czigány  duré, 
Vaskanduré.  (Alföld.) 


Ugyanezt  a  Székelyföldön  így  mondják: 


Czigány  móré, 

Vacskandóré ' 

Az  oláhra: 

Oláh,  oláh, 

Ordas  zsák. 

A  svábra: 

Sváb,  sváb. 

Karaláb, 

Temesvári 

Disznóláb. 

A  ráczra: 

Rácz,  Rácz, 

Kovedácz, 

Kígyót,  békát 

Ösfzerág. 

Család  és  iskola. 

A  drótostóttól  kérdik : 


Zsidú,  K^idú,  vakapád, 
Mért  nem  üszül  szalunmt  ? 
Lásd,  a  magyar  miigü^zi, 
Drága  pénz  ön  mögvöszi  ! 


A  magyarra; 

Arpu  kenyér, 
Zdb  halukká, 
Szaladj  magyar, 
JŐ  a  muszka  I 

A  magyarra  és  a  ráczra  együtt: 

Rácz,  rácz,  pokolba. 
Magyar,  magyar  icmplumba  1 

(Mondják  ezt  a  magyarra  és  oláhra  is.) 
A  németre: 

Némel  l 

líinyúl  a  beled. 
Két  kis  kutya  húzza, 
Úreg  a.pád  nyÚKZa. 

De  a  mint  láttuk,  egymást  sem  kimélik  a  gyermekek  s  megvan  az 
Ők  csúfolódó  versikéjük  a  kis  diákra  is,  ki  most  kezd  lapozgatni  az 
Abéczés  könyvben.  íme  elkövetkezett  az  idő,  mikor  a  gyermek  élete  nem 
csupa  játék.  Viszik  az  iskolába,  mest'  uram  színe  elé,  aki  beírja  a  kis  diák 
nevét  egy  nagy  könyvbe.  Ennéi  a  nagy  könyvnéi  azonban  sokkal  fonto- 
sabb  egy  kis  könyvecske :  az  Ábéczé.  Ebből  tanulták  régen  az  »ábé  —  abot«, 
ma  meg  az  a-t  meg  a  b-t.  A  regi  tanító  mód  szerint,  minden  betűnek 
külön  neve  volt,  a  b=bé,  a  cz=czé  s  így  tovább,  aztán  ha  megtanulta 
a  gyermek:  a — bé,  akkor  elkezdettü  hadarni  a — bé=ab, 

Erre  szól  a  csúfolódó  versike: 

,\hc  =  ab. 
Kecske  bab, 
Hol  líikik  ax 
Ol.ih  pnp? 

Vagy: 

A  régi  s  mai  iskola  közt  végtelen  nagy  á  külömbség.  Diplomás 
tanító  48  előtt  ritka  mint  a  fehér  holló.  Papok,  papi  pályára  készülő  iQak 
vagy  egy  pár  latin  iskolát  végzett  kántorok  tanítják  azokat  a  gyermekeket, 
a  kiket  a  szüleik  feladnak  az  iskolába.  Késő  Őszszel  kezdődik  a  tanítás, 
kora  tavaszszal,  a  mint  a  mezei  munka  kezdődik,  vége  a  tanításnak.  Nem 
igen  kényszerítik  a  szülőket,  hogy  gyermekeiket  iskolába  járassák.  Kálmán 
Lajos  kön3fvében  (Koszorúk  az  Alföld  vadvirágaiból)  van  egy  vers,  nyilván 
jó  régi  eredetű  melylyel  a  régi  jó  világban  az  iskolás  fiúk  bejárták  a  falut 
s  így  hívták  a  többi  gyermeket  iskolába.  De  ez  az  »iskolábahÍvás«  Gergely 
pápa  napján,  márczius  12-én  történt  s  valóképpen  iskolai  ünnep  volt, 
alkalom  arra,  hogy  a  gyermekek  a  maguk  és  az  iskola  számára  egy 
kevés  pénzt  Összekolduljanak.  A  fiúk  fején  kék  csákó,  oldalukon  fekete 
szíjjal  felkötött  vörös  kard,  fehér  ruhában  —  így  jártak  házról-házra  a 
fiuk  Szent  Gergely  napján,  magukat  Szent  Gergely  katonáinak  mondváa 
Dicsértessék  a  Jézus  Krisztus!  —  ezzel  köszöntöttek  be  a  házba.  Elől 
állott  egy  flú,  zászlóval  a  kezében  (különféle  színű  pántlikákkal  s  ken- 
dőkkel ékesített  hosszú,  vékony  fa  volt  ez  a  zászló) ;  a  zászlótartó  mögött 
állottak  a  »vitézek«.  Ezek  a  vitézek  kardjukat  összeütötték,  mi  köszönést 
jelentett  s  aztán  énekelték  a  következő  verset: 


Szent  Gergely  doktornak, 

Hirös  tanítónknak 

Az  ő  napján, 

Mint  elejink  szokták, 

MÖryünk  mi  is,  fiak, 

Oskolába ! 


Madarak  is  jönnek 

Seregekkel  együtt, 

Növekesznek, 

És  most  kikeletkor 

Gyönyörű  tavaszkor 

Zöngedöznek. 

Egyéb  állások  is, 
Füvek,  termő  fák  is 
Mögújulnak, 
Tetszenek  Istennek, 
Nékünk  hasznot  tesznek, 
így  szolgálják. 

Hát  ti  rossz  gyermekek! 

Itten  mit  hevertek 

Egyetömbe  ? 

Ha  nincs  tanítástok, 

Lösz  minden  munkátok 

Haszontalan. 

Ha  unalmas  versünk, 
Bocsánatot  kérünk, 
Édös  atyánk! 
Minket  elejinte.  .  . 
Félelem'  szeretett 
Edös  anyánk. 

Maga  Isten  mondja   (itt   a 
kardjukat  ismét  összeütik) 
Es  nyilván  tanítja 
Igéjével : 

Nincs  drágább  adomány 
Mint  a  jó  tudomány 
Az  embernek. 


Lássátok,  atyátok 
Törődnek  anyátok 
Egyetömbe. 
Krisztus  int  titeket, 
Ugy  szülejiteket, 
Hogy  küldjenek. 

Mint  ilyefnet  helyben, 
A  gyümölcsös  kertben 
A  fiatal, 

Nevekösznek  iQak, 
Gyermekek,  jó  fiak 
Isten  által. 

Hogyha  nem  adhattok 
Minékünk  dejákot 
Házatokból, 
Adjatok  tentára. 
Papirosra,  pennára 
Valót. 

Hogy  Isten  áldása, 
Es  szent  áldomása 
Házatokon 

Maradjon  mindvégig, 
Világ  végeztével 
Jószágtokon. 


Ének  végeztével  újra  összeütik  kardjukat  s  kapnak  egy  pár  krajczárt 
pennára,  tentára,  papirosra. 

A  Székelyföldön  is,  de  inkább  csak  a  róm.  kath.  iskolákban,  iskolai 
ünnep  napja  volt  régen  a  nagy  tanítómester,  a  >  doktora  Szent  Gergely 
pápa  napja,  de  más  volt  a  lefolyása,  mint  az  Alföldön.  A  gyermekek  az 
iskolából  a  templomba  vonultak  énekszóval,  kettős  sorban.  Elől  egy  fiú 
Gergely  pápa  képét  vitte.  A  gyermekekkel  együtt  mentek  a  szülők  is  a 
templomba.  Ott  a  gyermekek  verseket  mondottak,  énekeltek,  majd  a  pap 
beszédet  intézett  a  szülőkhöz  és  gyermekekhez,  aztán  úgy  a  mint  jöttek, 
visszamentek  az  iskolába.  Az  ünnepet  a  kántortanító  lakásán,  a  szülők 
adományából  összehordott  lakoma  fejezte  be,  melyben  szülők  és  gyermekek 
egyaránt  résztvettek,  majd  muzsikaszó  mellett  tánczoltak.  Jóllehet  Szent 
Gergely  pápa  napja  márczius  12-dikére  esik,  rendszerint  e  napon  az  iskolai 
esztendő  is  véget  ért.  Mint  az  erre  az  alkalomra  írt  rigmus  mondja: 

A  fagyos  tél  zordon  napjai  enyésznek, 
Iskolától  búcsút  a  tanulók  vesznek. 
Régi  szokás  óta  Szent  Gergelynek  napja 
Volt  erre  jelölve,  mint  examen  napja. 

A  protestáns  iskolákban  ha  nem  is  ünnnepelték  meg  Gergely  napját, 
(habár  itt  még  szokás  volt  a  »gergelypápai  tojás«,  vagyis  minden  szülő 
egy  tojást  adott  e  napon  a  tanítónak)  a  tanítás  itt  is  rendszerint  véget 
ért  húsvét  ünnepén,  tehát  legkésőbb  április  havában.  S  mert  október 
meg  november  havában  kezdődött  a  tanítás,  az  egész  iskolai  esztendő 
alig  tett  ki  hat  hónapot. 

De  milyen  is  volt  a  régi  iskola?  Ismerkedjünk  meg  vele  nagyjában. 
A  tulajdonképeni  népiskolával  a  XVI-ik  században  találkozunk  s  több- 
nyire a  papok  a  tanítók.  Főtárgy,  természetesen,  a  vallás,  az  imádságok 
tanítása,  tanítják  az  olvasást,  írást  s  némi  számolást.  A  gyermekek  a 
paphoz,  vagy  ha  van  »mester«,  ehhez  járnak  iskolába,  külön  iskolaépület 
nincs.  A  pap  az  iskola  lelke,  s  a  mennyiben  tanítót  alkalmaznak,  ez  a  pap 
utasítása  szerint  köteles  tanítani.  Maguk  a  tanítók  is  rendszerint  pap- 
jelöltek ez  időben,  s  a  tanítóság  első  foka  a  papi  pályának  —  a  protes- 
tánsoknál. A  róm.  katholikusoknál  már  nem  papjelöltek  a  tanítók,  jobban 
mondva:  a  kántorok,  kik  a  tanítást  ingyen  végzik,  a  mennyiben  csak  a 
kántori  szolgálatért  jár  fizetés.  A  hány  az  iskola,  jóformán  annyiféle  a 
tanítás,  mert  közös  tanterv  nincs.  Kiki  a  maga  tudása,  belátása,  peda- 
gógiai rátermettsége  szerint  tanít.  Még  e  század  első  felében  is,  annál 
inkább  tehát  az  elmúlt  századokban,  minden  falusi  iskolában  tanítanak 
latinul,  sőt  van  arra  példa,  hogy  héberül  és  görögül  is.  A  tanító  minden 
nap  felad  egy  pár  latin  szót  a  gyermekeknek,  s  másnap  fölkérdi  e  sza- 
vakat. Papiros  vagy  tábla,  mire  följegyezzék  a  szavakat,  nincs,  tehát  a 
feladott  szavakat  a  fejőkben  viszik  haza  felé,  útközben  felkarczolják  a 
kerítésekre,  s  másnap  reggel  az  iskolába  menet  leolvassák  onnét,  ha  ugyan 
közben  valamelyik  csintalan  gyermek  a  felkarczolt  szavakat  be  nem 
mázolta. 

Arról,  hogy  a  tanítók  külön  képzésben  részesüljenek,  szó  sincs.  Az 
eklézsiák  első  sorban  kántorokat  választanak,  a  fő  a  jó  éneklő  hang,  a 
tanítás  tudománya  mellékes.  S  ez  így  van  nagy  általánosságban  egész 
1868-ig,  az  Eötvös-féle  népiskolai  törvény  megalkotásáig.  Tankötelezett- 
ségről sem  lehet  beszélnünk  a  mai  értelemben.  Összeírták  ugyan  a  gyerme- 
keket, de  jó,  ha  az  összeírtak  harmada  feljár  iskolába,  ott  t.  i.,  a  hol  van 
iskola.  Nem  kényszerítik  a  szülőket,  hogy  iskolába  küldjék  a  gyermeket. 

Hiába  is  kényszerítenek,  mert  ritka  községben  van  akkora  vagy  annyi 
iskolaterem,  hogy  az  iskolaköteleseket  mind  be  tudná  fogadni,  s  nincsenek 
egyesületek  meg  különféle  iskolai  alapok,  melyek  a  szegény  ember  gyer- 
mekét felruházzák,  hogy  tél  idején  iskolába  járhassanak.  Mária  Terézia 
ugyan  nagyot  lendít  a  népiskolák  ügyén,  de  ismerjük  az  ő  szándékát: 
ő  az  iskolákkal  nem  a  nép  művelődését  czélozza  valóképpen,  hanem  a 
magyar  nép  elnémetesítését.  De  ha  nem  tekintjük  Mária  Terézia  némete- 
sítő  törekvését,  egyébként  az  ő  iskolaszabályzata  nagy  haladást  jelent, 
mert  többek  közt  megállapítja  a  tanítástervét  is.  Az  iskolakötelezettséget 
az  5—12  évre  szabja  ki  s  a  tanítás-terv  megjelöli,  hogy  az  egyes 
osztályokban  mely  tárgyak  tanítandók.  E  tanítás-terv  szerint  tanítani 
kellett  pedig  az  első  osztályban  télen:  a  kis  káté  első  és  második  feje- 
zetét, betűismeretet,  szótagolást,  olvasást,  az  Ábéczé  első  tábláját ;  nyáron  : 
a  kis  káté  harmadik  fejezetét,  szótagolást,  olvasást,  az  Ábéczé  második 
és  harmadik  tábláját  s  megkezdik  az  írást  A  második  osztályban  télen: 
a  bővített  káté  három  első  fejezetét,  olvasást,  az  erkölcstan  első  szakaszát, 
írást,  helyesírást;  nyáron:  a  megbővített  káté  negyedik  vagy  utolsó 
fejezetét,  az  erkölcstan  második  szakaszát,  német  írást,  német  nyelv- 
szabályokat. A  harmadik  osztályban  télm:  vallástörténetet,  az  erkölcs- 
tan harmadik  szakaszát,  írást,  számvetést,  német  nyelvtant ;  nyáron :  erkölcs- 
tant, számvetést,  egyszerű  hármas  szabályt,  hallás  után  írást  és  a  latin 
nyelv  elemeit. 

A  mint  látjuk,  olvasás,  írás,  számolás,  német  és  latin  nyelv  a  tanítás 
tárgyai  a  kátén  kívül,  földrajzról,  történelemről,  természetrajzról,  szóval 
némi  általános  ismeret  nyújtásáról  szó  sincs.  Természetesen,  a  német 
nyelv  is  csak  a  tantervben  van  meg,  tanítani  csak  a  városi  iskolákban 
tanítják,  úgy,  a  hogy  tudják.  Hál'  Istennek,  nem  nagyon  tudták.  Még  leg- 
több eredményt  értek  el  a  német  nyelv  tanításában  a  Székelyföldön,  hol 
a  határőrvidéki  szervezet  következtében  katonavilág  volt  s  az  ott  állo- 
másozó ezredek  és  századok  beleszóltak  az  iskola  dolgaiba  is.  A  német 
nyelv  tudása  nagy  előny  lévén  a  katonai  pályán,  a  székely  szülők  szí- 
vesen küldöttek  fiaikat  az  úgynevezett  triviális  német  iskolákba,  melyeket 
az  egyes  századok  helyein  állítottak  fel,  annál  is  inkább,  mert  a  katonai 
hatóságok  az  ilyen  fiúkat  különféle  kedvezésekben  részesítették.  De 
magukban  a  falusi  iskolákban,  különösen  protestáns  iskolákban,  vajmi 
kevés  eredménynyel  tanítják  a  németet.  Csak  éppen  arra  törekedtek,  az 
iskolai  hatóságok,  hogy  az  examen  alkalmával,  melyre  rendszerint  egy 
katonatiszt   is   megjelent,  tudjanak   egy   pár  német  szót  is  a  gyermekek. 

Megállapítván  az  iskolák  tanítási  tervét,  természetesen  gondoskodni 
kellett  a  tanítóképzésről  is.  E  végből  egyes  városokban  2 — 4  hónapos 
tanfolyamokat  rendeztek,  de  ezek  a  tanfolyamok  nem  sokat  lendítettek  az 
iskoláztatás  ügyén,  A  kántortanítók  rendszerint,  még  e  század  első  felében 
is,  az  esperes  előtt  állották  ki  a  vizsgát,  s  az  examináló  bizottság  a  falu- 
beli papból,  meg  néhány  falusi  emberből  állott.  Volt  e  vizsgák  közt  olyan 
is,  hogy  a  tanítójelölttel  plajbászt  meg  lúdtollat  hegyeztettek,  s  ha  a  jelölt 
ügyesen  »aptálta«  meg  a  plajbászt  és  lúdtollat,  a  tanításra  képesnek  jelen- 
tetett ki.  Megvolt  a  »diploma«. 

Ma,  midőn  a  tanítók  jó  része  diplomás  ember,  ha  nem  is  mond- 
hatjuk még,  hogy  a  fizetés  az  egész  vonalon  arányban  áll  a  tanító  által 
végzett  munkával  (ámbár  újabb  időben  e  tekintetben  is  nagy  a  haladás, 
s  remélhetően  már  a  közel  jövőben  megszűnnek  a  tanítók  panaszai),  a 
régi  jó  világra  bizony  ráillik,  hogy  a  milyen  volt  a  tanító,  olyan  volt  a 
flzetés  is.  A  mint  említem,  a  tanítók  általában  mint  kántorok  kapják  a 
fizetést,  magáért  a  tanításért  némi  csekély  tandíj  járt  az  egyes  tanulók 
után.  A  kántor  pedig,  mint  ma  is,  fizetését  természetben  kapta,  őszi  meg 
tavaszi  gabonát,  fát,  egy  pár  hold  földet,  kaszálót.  Egységes  fizetésről  csak 
annyiban  lehet  szó,  hogy  a  hívek  egyformán  fizettek,  már  t.  i.  azok,  kiknek 
földbirtokuk  volt,  de  a  kántortanító  fizetése  attól  függött,  hogy  hány 
»kepézŐ4c,  béradó  gazda  van  a  faluban.  Hogy  milyen  volt  a  fizetési  rend- 
szer például  a  Székel3rföldön,  a  múlt  század  vége  táján,  erről  tájékoz- 
hatjuk magunkat  az  alsó-csemátoni  (Háromszékm.)  eklézsia  határozatából, 
mely  1775-ben  kelt.  E  határozat  szerint,  mely  olvasható  Berecz  G3aila 
Háromszékmegye  népoktatási  intézeteinek  története  czímű  könyvében,  »a 
prédikátorok  és  rektorok  fizetése,  a  régi  urbárium  értelmében,  mindenütt 
a  traktusban  volna  három  kalangya  búza  (egy  kalangya  =  27  kéve),  s 
tavasz  is  (zab)  ennyi  és  egy-egy  tereh-fa  s  hat-hat  véka  szalad  (az  a  gabona, 
melyből  már  egyszer  szeszt  főztek) «.  Ez  jár  a  papnak  és  tanítónak  minden 
házas  embertől,  olyformán,  hogy  két  rész  a  papé,  egy  rész  a  tanítóé. 
A  fizetés  rendje  azonban  —  jegyzi  meg  az  alcsernátoni  határozat  — 
némely  eklézsiában  igen  különböző,  »mert  itt  a  nagyobb  eklézsiákban  a 
szalad  ki  nem  jár,  a  hol  kijár  is,  többnyire  zabbal  fizetnek.  Némely  filiáhs 
eklézsiában,  mikor  az  anyaeklézsiától  elszakadtak,  többre  is  kötelezték 
magokat.  A  házas  emberek  kivétel  nélkül  fizetik  a  bért;  az  özvegy  férfi 
is,  ha  tekéjének  és  szántásának  rendi  meg  nem  állott «.  Az  özvegy  asz- 
szony  férje  halála  vagy  férjétől  történt  akármilyen  elválása  után,  ha 
szánttat  és  vettet,  egész  kepével  (bérrel)  tartozik.  Ugyanígy  a  nőtelen  légé- 

nyék  is,  kiknek  külön  jószágok  van,  még  ha  tizen  laknának  is  egy  háznál. 
A  mely  özvegy  asszonynak  olyan  fia  van,  a  ki  szántogathat,  szintén 
egész  kepével  tartozik;  de  ha  az  özvegy  asszonynak  három  olyan  fia 
van,  ki  egész  kepét  fizet,  ő  maga  csak  félkepével  tartozik.  Aztán  jőnek 
az  »oszporások«,  a  zsellér,  a  napszámos  emberek.  Ha  jó  » dologtehető « 
zsellér  ember,  a  papnak  fizet  négy  sustákot  (egy  susták  négy  krajczár), 
a  rektornak  vagyis  a  kántortanítónak  két  sustákot.  A  zsellér  özvegye  két 
vég  vásznat  ad  a  papnak,  egyet  a  mesternek.  A  vászonnak  singé  legyen 
sustákos.  De  fizethet  pénzt  is :  két  sustákot  a  papnak,  egyet  a  rektornak. 
A  ki  annyira  szegény,  hogy  sem  sustákot,  sem  vásznat  nem  adhat, 
minden  sustákot  egy-egy  napszám-munkával  válthat  meg.  »A  fattya- vetett 
leányok,  kik  házassági  tisztességen  kívül  lettek  asszonyokká«,  fizetés  dol- 
gában az  özvegy  asszonyok  rendjébe  tartoznak.  Az  új  házasok,  ha  bér- 
adók, három  dénárt  fizetnek  a  papnak  esketésért;  ha  nem  béradók,  egy 
forintot.  A  halotti  temetésért  a  pap  egy  forintot  kap,  a  »mesterek«  éneklés- 
beli  szolgálatjokért  ennek  harmadát,  vagy  »a  ki  mint  alkudhatik*.  Ha 
a  mester  végezi  a  harangozást,  jutalma  egy  kenyér,  egy  sütő  pecsenye 
és  egy  korsó  sör. 

»A  gyermekeket  taníttatni  —  mondja  az  al-csemátoni  írás  —  és 
azokért  nem  fizetni,  igazságtalanság  volna,  holott  a  mesterek  is  így  len- 
nének szorgalmatosabbak,  s  mi  is  úgy  ösztökélhetjük  erősebben  a  taní- 
tásra, ha  illendő  sallariumok  megjár. 

Legyen  tehát  fizetésök: 

Colligenstől    24  dénár, 

Legenstől    30      » 

Rudimentitástól 40      » 

Grammatistától 60      » 

Syntaxistától 100      » 

Poétától 150      » 

melylyel  a  Dominus  Rectorok  is  contentusok  legyenek,  hanem  ha  pri- 
vátim is  tanítják  őket,  és  szorgalmatosan  tanítsanak,  vigyázván  inkább  a 
tanítványok  épülésére,  mint  maguk  commoditásukra,  és  hogy  hivataljokat 
illendő  szorgalmatossággal  végezték  légyen,  annak  megbizonyítására  esz- 
tendőnként Exament  constituálni  tartoznak. « 

Ezektől  az  esztendőnként  való  examenektől  jobban  féltek  a  mes- 
terek, mint  a  tanítványok.  Az  esperes,  s  egy  pár  egyházi  és  világi  kikül- 
dött sorba  járják  az  iskolákat,  s  ha  az  examen  nem  sikerül,  a  mesternek 

egyszerűen  kiteszik  a  szűrét:  fel  is  út,  alá  is  út.  Általában  papnak  is, 
tanítónak  is  bizonytalan  az  állása,  mert  egész  e  század  közepéig  szo- 
kásban van  főként  a  kálvinistáknál  a  »pap  meg  a  mester-marasztás« : 
ha  a  hívek  meg  vannak  velük  elégedve,  ünnepélyesen  megmarasztják,  s 
pap  és  mester  ennek  örömére  megtraktálja  a  híveket ;  ha  azonban  a  hívek 
megelégedését  nem  nyerik  meg,  esztendő  kitekével  papot,  mestert  kiköl- 
tö2:tetnek  a  falu  végére  —  mehetnek  tovább. 

E  század  elején  némi  javulás  mutatkozik  a  tanításban.  Kitűnik  ez 
abból  az  érdekes  körlevélből  is,  melyet  1820-ban  bocsát  ki  Kis  Ferencz 
étfalvi  (Háromszékm.)  pap  és  sepsi  egyházmegyei  direktor,  írván  a  követ- 
kezőket: »Ha  consideráljuk  a  szegény  falusi  együg)m  népet,  az  hol  magok 
a  szülők  is  még  neveletlen  csecsemők  az  erkölcsi  életben,  —  mely  szük- 
séges légyen  az  ily  helyeken  az  oskola,  azt  minden  jó  szív  érezheti  — 
ugyanis  itt  születik  az  erkölcsi  élet,  itt  nyílik  meg  a  vallásnak  és  vir- 
tusnak ajtaja  s  a  következendő  nagyobb  társaság  fundamentuma.  Itt 
vettetik  meg,  a  melyeket  ha  betéve  tartanánk,  méltó  szemre  való  hányás, 
sőt  átok  is  fenyegethetné  restelkedésünket*  A  felsőbb  rendeletek  semmit 
el  nem  mulasztottak,  csaknem  egymást  érik  az  újabb  meg  újabb  parancso- 
latok, a  legjobb  móddal  való  taníthatásról.  A  méltóságos  főkonsistórium 
1811-ik  esztendő  8-ik  havának  20-ik  napján  költ  rendelése  még  azt  is 
kiírta,  micsoda  tudományok  taníttassanak,  a  melyeket  én  is  kinevezek  a 
következendőkben : 

1  -  0.  A  keresztyén  vallásnak  sarkolatosabb  ágazattyai.  Szent  História, 
Kis  vagy  Koppé  Chatekizmus.  2-o.  Egy  kis  Természet  és  Haza  histó- 
riája, —  hazájok  Topográfiáját,  produktumait  meg  kell  vélek  esmértetni, 
igen  rövideden,  az  ő  értelmek  szerint.  3-o.  Egy  kis  flzika-geograftát,  össze- 
kötve más  geográfiával,  igen  rövideden,  hogy  ezek  által  a  babonás  prin- 
cipiumoknák  elejék  vétetődjenek,  hogy  esmérjék  meg,  miből  lesz  az  esső, 
jégesső,  menykő  és  hogy  az  aeri  tűz  nem  lüdércz,  a  holdat  nem  kutyák 
eszik  meg,  és  mikor  földingás  vagyon,  nem  az  óriások  forgattyák.  4-o. 
írást,  deklinácziót,  konjugácziót,  aritmetikát  etc.  5-o.  A  jó,  helyes  és 
értelmes  olvasáshoz  szoktatni  kell.  —  A  tanításban  pedig  ily  rendet  tart- 
sanak a  humanissimus  oskolamester  atyafiak:  hétfőn,  kedden^  csötörtökön, 
pénteken  azt  a  rendet  kövessék  és  úgy  disponálják  a  gyermekeket,  hogy 
mihelyt  villámcdik  reggel,  felmenjenek  az  oskolába  és  reggel  harangozásig 
csináltasson  praecest  a  tanító,  egy  kis  fohászkodást  és  éneklést  mon- 
dasson véllek  a  maga  jelenlétében,  hogy  szokjanak  a  gyermekek  Isten 
segedelmének  kérésével  fogni  nappali  munkájukhoz.    2-o.  Reggeli  9  óráig 

harangozástól  fogva  mit  hadjon  a  tanító  a  gyermekeknek,  az  a  tanító 
prudentiájára  bizatik.  3-o.  Kilencz  órakor  menjen  a  tanító  a  klasszisba  és 
tanítson  a  nagyobbaknak  deklinácziót,  komparácziót  stb.,  elkezdve  itt: 
hány  betű  van  ?  4-o.  1 0  órától  fogva  1 1  -ig  a  kisebbeket  tanítsa  s  az  alatt 
a  nagyobbak  a  tanító  jelenlétében  írjanak,  hogy  ne  légyen  módgyok  a 
a  taszigálódásra ;  1 1  órakor  pedig  bocsássa  haza.  5-o.  Délután  egy  órakor 
menjen  bé  a  tanító  és  a  nagyobbakkal  deákul,  magyarul  olvastasson  maga 
jelenlétében,  hogy  szokjanak  a  gyermekek  a  tiszta,  értelmes,  sebes  és 
makogás  nélkül  való  olvasáshoz,  mert  a  jó  olvasás  a  többeknek  funda- 
mentuma. 6-0.  2  órától  fogva  3-ig  megint  tanítsa  a  kisebbeket  s  az 
alatt  a  nagyobbaknak  hadjon  leczkét  s  azután  estvig  ismét  mit  cselekedjék, 
az  is  prudentiájára  bizatik.  Szerdán,  szombaton :  1  -o.  Délelőtt  9  órától  fogva 
10-ig  vallást  kell  tanítani.  2-o.  Tiz  órától  fogva  U-ig  a  nagyobbaknak 
aritmetikát.  3-o.  Délután  1  órától  fogva  2  óráig  a  kisebbeknek  számolást, 
római  és  arab  számokat  s  azután  játszódni  kell  bocsátani.  Vasárnap 
bibliai  históriát  olvastasson  és  parancsolatokat  mondasson.  A  felséges 
királyi  főigazgató  tanácsnak  1809.  esztendőben  költ  s  azután  sokszor 
megujíttatott  Dekretoma  tartásánál  fogva  a  tiszteletes  Papok  a  magok 
eklézsiáj okban  levő  oskolájokat,  mint  fővigyázók  szorgalmatosan  vigyázzák 
s  vizsgálják,  a  most  kiszabott  normativumtól  a  humanissimus  oskolameste- 
reket eltávozni  ne  engedjék.  Az  írásra  nézve  minden  tanító  oskolamester 
az  írásra  vagy  maga  tegye  fel,  vagy  a  gyermekekkel  tegye  fel  a  dátumot ; 
és  minden  szombaton  a  tiszteletes  paphoz  küldje  által  a  dictiumokat, 
aki  is  vizsgálja  meg,  ki  vagyon- e  minden  órára  az  írás  és  maga  is  vidi- 
mázván  küldje  vissza  az  humanissimus  oskolamestemek,  aki  egész  esz- 
tendei oskolai  írásokat  a  gyermekeknek  tartsa  meg,  hogy  mind  a  tiszt, 
visitatorok,  mind  pedig  az  exament  alkalmatosságával  a  tiszt,  censorok 
vehessenek  számot,  és  láthassák  meg,  ki  hogy  ment  elő  napról  napra  az 
írásban,  amelyből  az  is  meg  fog  tetszeni,  ki  mennyit  keringett.  Mind  a 
tiszteletes  papok  ezen  normativumot  protokollálják,  mind  a  humanissimus 
oskolamesterek  magoknak  bejegyezzék  és  oly  pontosán  teljesitsék,  hogy 
mind  vizitáczió,  mind  exament  alkalmatosságával  a  szerint  fognak  szá- 
molni és  aki  kötelességének  tökéletesen  megfelel,  a  méltóságos  főconsi- 
storium  1811.  esztendőben  költ  rendeleténél  fogva  jobb  eklézsiában  való 
promócziót,  aki  negligálja,  demóczíót  és  kemény  büntetést  fog  nyerni. « 
E  körlevél  szószerint  való  közlése,  azt  hiszem,  nem  volt  fölösleges, 
mert  ez  a  » bécsi  felséges  haditanács «  rendeletén  alapult  s  így  annak 
főbb  pontjaihoz  alkalmazkodtak  országszerte  az  iskolák,  felekezeti  külömb- 

ség  nélkül.  Általában  a  » hadsereg «  nagyon  szigorúan  veszi  az  iskoláz- 
tatást s  sürün  ad  ki  erre  vonatkozó  rendeleteket  a  » bécsi  felséges  hadi 
tanács «,  mely  az  iskolák  vizsgálatára  Direktorokat  rendel  ki  s  ezek  kemé- 
nyen büntetik  a  hanyag  oskolamestereket,  elöljárókat  s  a  szüléket  is,  kik 
elvonják  gyermeköket  az  iskolától.  * 

Hogy  mind  e  nagy  szigor  mellett  is  csekély  eredményt  tud  fel- 
mutatni 48  előtt  a  népiskola,  nem  csodálhatjuk,  mert  hiába  valók  voltak 
a  legszigorúbb  utasítások,  hiába  írták  elő  a  tanítás  tervét  is,  ha  hiány- 
zottak az  alkalmas  tanítók.  Egy  pár  gimnaziális  osztályt  végzett  diákok 
ingyen  vállalkoznak  a  tanításra,  csakhogy  megszabaduljanak  ezen  a  czímen 
a  katonaságtól.  Könyvem  első  kötetében  említek  egy  rendeletet  József 
császár  idejéből,  mely  az  elöljáróságok  figyelmét  felhívja  azokra  az  iQakra, 
kik  csak  névszerint  kántortanítók,  valóképpen  nincsenek  alkalmazva, 
ezeket  tehát  nem  szabad  föloldani  a  katonáskodás  alól.  A  fiúkat  az  oskola- 
mester tanítja,  a  lányokat  a  —  harangozó.  Képzelhető,  mily  eredménnyel 
Ehhez  járul  az  oskolamesterek  helyzetének  bizonytalansága.  Lehet,  hogy 
szorgalmasan  végzik  a  tanítást,  de  egy  vagy  más  okból  összetűznek  a  hívek- 
kel s  ez  elég  arra,  hogy  » kiköltöztessék «  a  faluból.  Minden  második- 
harmadik esztendőben  más-más  az  oskolamester,  s  ritka  az  olyan  mester, 
ki  egy  faluban  megöregedik.  A  harangozó  leánytanítónak  rendszerint  egy- 
egy  leányka  után  40  krajczár  a  fizetése  s  egy-két  hold  föld,  természe- 
tesen ehhez  való  az  eredmény  is.  De  ha  több  is  a  fizetés,  akkor  sem 
mutathat  föl  valami  nagy  eredményt,  mivelhogy  ő  maga  is  alig  tudott 
többet  olvasásnál,  írásnál.  Az  oskolamesterek  élete  tengődés.  Ugyancsak 
rajok  fér  az  a  csirke,  meg  az  a  pár  tojás,  mit  a  szülők  ajándékul  visznek 
mest'  uramnak  a  gyermek  beiratásakor  és  az  examen  után.  Szerdán  és 
szombaton  délután  a  »tanterv«  szerint  játszanak  a  gyermekek  s  erre  a 
mesterek  önkényes  adót  vetnek  ki :  minden  gyermek  hoz  egy  tojást  vagy 
egy  cső  kukoriczát  mesturamnak:  ezzel  fizetik  meg  a  délutáni  játékot. 
Még  az  én  gyermekkoromban,  a  60-as  években  is  így  volt  ez.  A  gyer- 
mekek maguk  viszik  fel  a  tüzelő  fát,  mindenik  egy-egy  hasábot  reggel 
is,  délben  is  és  sorban  csinálják  a  tüzet  a  nagy  nyitott  kemenczében. 
Természetesen,  a  fa  nagy  része  a  mesturamnak  marad.  A  tanyai  isko- 
lákról nem  is  beszélve,  hol  a  szétszórt  tanyákból  járnak  fel  az  iskolába 
s  a  nagy  távolság  miatt  havas  meg  sáros  időben  szánon  meg  kocsin 
viszik  föl  a  gyermekeket  (így  van  ez  ma  is),  s  a  hol  a  gyermekek  az 
egész  napot  az  iskolában  töltik,  ott  költik  el  a  magukkal  vitt  elemózsiát, 
sőt  néhol  az  egész  hétre  ott  maradnak,  csak  vasárnapra  kerülnek  haza,  — 

még  oly  iskolákban  is,  melyek  bent  vannak  a  faluban,  van  arra  példa, 
^ogy  a  gyermekek  reggeltől  estig  ott  maradnak  az  iskolában.  Berecz 
Gyula  már  említett  könyvében  olvasom  az  al-dobolyi  iskoláról,  hogy  ott 
egész  1870-ig  ilyen  volt  az  iskolai  élet:  »Már  reggeli  4  órakor  bekopog- 
tatnak a  rektor  uram  ajtaján  (iskolaépület  nincs,  tehát  a  rektor  lakásán  foly 
a  tanítás),  befűtenek  a  magukkal  hozott  tüzelő  anyaggal,  a  maradékot  pedig 
lerakják  a  rektor  úr  javára.  Az  egész  napot  estig  a  tanteremben  töltik. 
Délben  a  magukkal  hozott  élelmi  szereket  a  rektor  úr  konyháján  mele- 
gítik meg  s  vele  együtt  költik  el.   A  tanítói  jövedelemnek  egyik  forrása 

itt  a  versmondatás.  A  fiúk  a  karácsonyi  és  húsvéti  ünnepek  alkalmával 
csoportosan  megindulnak,  közöttük  egy  a  pénztáros  és  egy  a  gazda.  Bete- 
kintenek a  falú  minden  portájára,  felváltva  verseket  mondanak,  a  miért 
aztán  a  jószivű  gazda  vagy  néhány  krajczárral  vagy  pedig  valamelyes 
élelmi  szerrel,  liszttel,  tojással  stb.  örvendezteti  meg  a  kis  sereget.  A  pénzt 
a  pénztáros  veszi  át,  az  élelmi  szereket  pedig  a  gazda  rakja  a  tarisz- 
nyába, melyet  felváltva  czipelnek.  A  »zsákmányt«  aztán  rektor  uram 
osztja  ki  közöttük,  illendő  részt  tartván  meg  a  maga  számára. « 

Az  iskolák  berendezése  a  lehető  legkezdetlegesebb.  Néhol  két  kőre 

fektettek  egy  hosszú  keskeny  deszkát,  e  mellett  kuczorogtak  a  gyermekek. 
Mindössze  egy  asztal  van  az  egész  » tanteremben «  s  ezen  írtak  sorban 
a  gyermekek,  annyian,  a  hányan  az  asztalhoz  fértek.  (Ehhez  hasonló  fel- 
szerelésü  >tantermek«-et  még  ma  is  lehet  találni  egyes  nemzetiségi  isko- 
lákban.) Az  asztal  sem  a  mai  értelemben  vett  asztal,  hanem  u.  n.  talpból 
való  asztal,  ami  nem  más,  mint  egy  közepén  ketté  hasított  jókora  átmé- 
rőjű szálfa,  melynek  lapos  fele  az  asztal  teteje,  a  másik  felébe  lábai  voltak 
belevésve.  Egy  ilyen  asztalnál  két  gyermek  ült  szemben  egymással, 
szintén  talpból  való,  gyakran  le  sem  faragott  széken.  Palatáblának  még 
híre  sincs.  Papirost  csak  az  urak  gyermekei  használnak.  Egyszerű  fatáblát 
használnak  az  írásra,  melyet  a  tűznél  meglágyított  viaszszal  bekentek  s 
úgy  írtak  rá  lúdtollal.  Mikor  teleírták,  letörölték,  levakarták  a  viaszt  s 
minden  írásnál  újra  bevonták  viaszszal  a  táblát. 

Egyáltalán  az  iskolák  rendesebb  felszereléséről  csak  e  század  máso- 
dik felében  lehet  beszélnünk,  ámbár  még  ma  is  találkozunk  itt-ott,  külö- 
nösen nemzetiségi  falvakban,  a  régi  világra  emlékeztető  iskolákkal.  Magam 
is  fordultam  meg  még  nem  oly  rég  oly  tót  iskolákban,  hol  a  gyermekek 
a  földön  guggoltak,  padnak  vagy  padfélének  nyoma  sem  volt  s  az  egyetlen 
iskolai  eszköz  a  durván  faragott  nagy  fatábla  volt.  Tollat,  tintát,  papirost 
nem  láttak  a  gyermekek.  A  »tanitó«  katonaviselt  közönséges  bocskoros 
paraszt  ember.  A  » tanteremé  és  a  tani  tó  lakása  egy.  Itt  főzte  a  tanitó 
az  ebédre  való  krumpliját,  s  a  tanteremben  volt  összes  vagyona:  egy 
tjmk  a  csirkéivel.  Egy  ilyen  tanítónak  a  fizetése  —  a  68-iki  törvény 
után  is  —  alig  ment  föl  30—40  forintra  s  mihelyt  kitavaszodott, 
indult  az  alföldre  —  napszámba.  Még  a  hatvanas  és  hetvenes  években 
is  fölös  számmal  vannak  azok  a  tanítók,  kik  maguk  sem  jártak  túl  a  falusi 
iskolán.  Ezekhez  képest  professzor  számba  mennek  azok,  kik  legalább  a 
gimnázium  alsóbb  osztályait  kijárták  vagy  éppen  mesterképzőt  végeztek, 
a  milyen  már  a  század  első  felében  is  volt  egynehány  az  országban. 
Általában  a  felekezeti  gimnáziumokban  gondot  fordítottak  a  kántorkép- 
zésre: a  jobb  hangú,  de  gyengébb  tehetségű  fiuk  megtanultak  orgonán 
játszani  s  már  ja  gimnázium  harmadik-negyedik  osztályból  mentek  szana- 
szét próbára.  A  kinek  legjobb  hangja  volt  s  a  legtöbb  egyházi  éneket 
tudta  elénekelni  —  azt  választották  kántornak;  hogy  tud-e  tanítani,  az 
majd  az  examennél  derül  ki. 

Még  a  kántori  fizetésben  van  némi.  egyöntetűség,  a  mennyiben  a  hivek 
természetben  fizetnek,  mégpedig  annyi  csomó  szalmát,  vagy  annyi  véka 
szemes  gabonát,  a  hány  béradó  gazda  volt  a  faluban.  Magáért  a  tanításért 

külön  fizetnek,  bár  néhol  a  kántori  fizetésért  kell  végezni  a  tanítást  is  — 
de  rendszerint  minden  községben  más-más  a  taksa.  A  legszokottabb  dij 
egy  tanuló  után  40  krajczár  vagy  egy  húszas  (33  krajczár),  aztán  némely 
községben  újévkor  kapott  a  tanitó  minden  szülőtől  egy  kakast  és  Gergely 
pápa  napján  egy  tojást.  A  pénzbeli  tandijat. néhol  megváltották  egyszersmin- 
denkorra  szántófölddel  —  igy  jegyzik  fel  például  ezt  Árkos  háromszék- 
megyei községről,  mely  a  40  krajczárokat  14V2  véka  férőü  (körülbelül 
egy  és  háromnegyed  katasztrális  hold)  földdel  váltotta  meg,  azzal  a 
feltétellel,  hogy  mig  a  földeket  birja,  a  tanitó  egyebet  nem  követelhet  a 
tanulókért,  csupán  az  újévi  kakast  és  a  gergelypápai  tojást.  Van  olyan 
község,  ahol  a  tandij  egy  csirke,  melyet  10 — 15  tojással  lehet  megváltani, 
később  aztán,  mikor  pénzben  fizetik  a  tandijat,  a  csirkét  ajándékul  viszik. 
A  mi  addig  fizetés  volt:  szokássá  válik  s  fenmaradt  a  mai  napokig. 

Nem  is  beszélve  azokról  a. » tanítókról,*  kik  maguk  is  a  betűvetésnél, 
az  olvasásnál  többre  nem  vitték,  mert  maguk  sem  jártak  tul  a  falusi 
iskolán,  azoknak  a  tanítóknak  is,  kik  mégis  legalább  a  gimnázium  néhány 
osztályát  kijárták,  szégyenletes,  megalázó,  alárendelt  a  helyzetök  a  pappal 
szemben.  Ha  még  ma  is  merül  fel  panasz,  főként  a  felekezeti  tanitók  köréből, 
hogy  némely  pap  nem  akarja  látni  a  tanítóban  a  nép  nevelőjét  s  sértő 
módon  érezteti  vele  felsőbb  voltát,  ezt  éppenséggel  nem  csodálhatjuk  a 
régibb  időben,  mikor  tényleg  a  pap  és  tanitó  iskolázottsága  közt  fölötte 
nagy  volt  a  külömbség.  Az  a  pap,  ki  végig  járta  az  iskolákat,  olyik 
külföldi  akadémiát  is  járt,  nem  becsülhette  valami  nagyra  a  pár  gimnáziális 
osztályt  tanult  oskolamestert  s  ha  még  uralkodni  szerető  természet  is 
volt,  akár  csak  egy  szolgával,  ugy  bánt  el  a  tanítóval.  Hogy  minő  volt  a 
viszony  pap  és  tanitó  közt,  erre  érdekes  világot  vet  a  tudós  Benkő  Józseí 
az  ő  >Filius  posthumus«  czimü  munkájában,  melyben  a  nagy-baczoni 
iskoláról  a  következőkép  emlékezik  meg: 

» Nevezetes  szép  iskolája  volt  eleitől  fogva  (tehát  valószínűleg  a 
reformáczió  óta)  s  van  ma  is  ezen  Eklézsiának  (melyben  magam  is 
tanultam)  holott  házasság  nélkül  való  Mester  tartatik,  mint  régen  más 
eklézsiákban  is  házasság  nélkül  való  mesterek,  vagy  csak  diákok  is 
voltának.  Ezek  néha  a  collegiumokba  is  visszamenvén,  innen  van,  hogy 
ma  is  néhol  a  Schola  mestert  diáknak  nevezik  az  hallgatók.  Minthogy 
a  baczoni  schola  mester  nevezetes  scholára  tartozik  vigyázni:  1761-ben 
instált  és  akkor  jó  választ  is  nyert  ezen  Eklézsia  méltóságos  kurátora 
Dániel  István  úrtól  arról,  hogy  az  ide  való  Scholae  Rector,  mint  az  oppida- 
nus  Rectorok,  generális  Synodusra,  Communitásra  etc.  való  utakat  ne  tégy en.« 

Azt,  hogy  a  nagy-baczoni  »schola  mester*  fölmentést  kért  a  gene- 
rális és  más  g)mlésekre  való  utazás  alól,  a  mai  nemzedék  talán  azzal 
magyarázná  meg,  hogy  bizonyosan  költséges  volt  ezekre  a  gyűlésekre 
való  járás.  Nem  az  volt  a  baj.  Hanem  a  schola  mester  ezekre  a  gyűlésekre 
az  esperest  kisérte  s  azt  ki  kellett  szolgálnia,  valamennyire  intelligens 
embert  a  legmegalázóbb  módon.  Ha  az  esperes  megjelent  valamely  egyház- 
községben, a  mesternek  azonnal  jelentkeznie  kellett  előtte  s  végeznie 
kellett  mindenféle  szolgálatot  az  esperes  személye  körül,  nem  véve  ki  még 
a  csizmatakaritást  sem.  Az  esperes  körlevelét  a  szomszéd  községekbe  a 
mester  vitte  el.  A  közgyűlésekre  felváltva  kisérték  az  esperest  a  mesterek, 
az  egyházkerületi  Synodusra  pedig  mindég  a  legfiatalabb  mester  volt  a 
kisérő.  Ez  töltötte  meg  az  esperes  ur  pipáját,  ez  takarította  a  szobáját, 
gondozta  az  esperes  ur  lovát,  szóval:  szolgája  volt  az  esperesnek. 

E  szolgálatok  alól  való  felmentésért  » instált «  a  nagy-baczoni  mester. 
S  ha  már  Nagy-Baczonban  vagyunk,  följegyzem,  hogy  itt  a  kántor  még 
ma  is  kap  »kalap  koptatás*  czimén  évenként  1  forint  20  krajczárt  az 
egyházközségtől,  miből  nem  is  lehet  egyebet  következtetnünk,  mint  hogy 
a  régi  jó  világban  erősen  kellett  süvegelni  a  hiveket  s  a  szegény  mester 
nem  győzte  magát  kalappal  a  maga  szűkös  fizetéséből.  Természetesen,  ma 
már  más  világ  van  s  az  1  forint  20  krajczárt  a  régi  jó  világra  való  derűs 
emlékezéssel  adják  át  a  rektornak.  De  kétségtelen,  hogy  egyebütt  is  megvolt 
ez  a  kalap  kopás  czimén  fizetett  dij  s  mindenesetre  szép  volt  eleinktől,  hogy 
ha  már  megkövetelték  a  szegény  mestertől  az  alázatos  sűvegelést,  — 
adtak  legalább  kalapravalót. 

De  talán  sokat  is  időztünk  a  régi  dolgoknál.  Ideje,  hogy  búcsüt 
vegyünk  a  régi  jó  világtól  s  üdvözöljük  a  Bach-korszakra  virradó  alkot- 
mányos érát,  midőn  a  népoktatás  uj  ösvényen  indul  s  halad  esztendőről 
esztendőre  fölebb,  fölebb,  hogy  ma,  a  század  végén,  már  óriási  haladásról 
beszélhetünk,  ha  csak  ötven  évvel  tekintünk  is  visszafelé.  A  48-as  tör- 
vények s  köztűk  a  népoktatás  törvényének  áldásait  nem  élvezhette  népűnk, 
a  Bach-korszak  föléleszteni  próbálta  Mária  Terézia  és  II.  József  császár 
idejét,  ámbár  el  kell  ismernünk,  hogy  nem  tekintve  a  németesitő  szándékát, 
egyébként  az  iskolák  felállítását  s  általában  a  tanítás  módszerét  illetőleg 
haladást  jelent  a  Bach-korszak.  A  Bach-korszakban  kezd  megszűnni  a 
sillabizálva  való  olvasás  s  kedődik  az  irva-olvasás  tanítása  s  a  Bach-kor- 
szak embereinek  kérlelhetetlen  szigorúsága  sok  községet  hajtott  iskola- 
építésre, s  nagy  gondja  volt  arra  is,  hogy  a  gyermekek  pontosan  járjanak 
iskolába,  meg  hogy  a  tanítók  tanítsanak.  Természetesen,  a  Bach-korszak 

embereinek  szeme  előtt  éppenséggel  nem  az  a  czél  lebegett,  hogy  a  magyar 
nép  valami  nagyon  » kiművelődjék, «  hanem  hogy  a  »közös  hazának«  hű 
polgárok  nevelődjenek.  A  hol  csak  lehet,  megkezdik  a  német  nyelv  tani- 
tását  s  a  városokban  meglehetős  eredményt  is  érnek  el.  Ha  ugy  harmincz- 
negyven  esztendeig  kell  várni  az  alkotmányos  érára,  ma  bizony  egész 
más  képe  volna  Magyarországnak.  ' 

Hála  Istennek,  még  idejekorán  jött  az  1868-ik  évi  XXXVIII.  törvény- 
czikk :  a  népoktatás  törvénye,  A  magyar  népoktatás  történetében  korszakot 
alkot  e  törvény,  mely  ma  már  sok  tekintetben  reformra  szorul  ugyan  (dol- 
goznak is  a  reformálásán),  de  e  törvénynek  köszönhetjük  a  gyökeres 
változást  a  népoktatás  terén,  azt  a  valóban  nagyméretű  haladást,  mit  a 
jelen  mutat  a  68  előtti  állapotokhoz  képest.  Ez  a  törvény  mindenekelőtt 
kimondja  az  általános  kötelezettséget.  Minden  gyermeket  6 — 12  éves 
korig  iskolába  járásra  kötelez  e  törvény,  sőt  12 — 15  évig  is,  de  már 
ezek  csak  hetenként  kétszer  járnak  föl,  az  u.  n.  ismétlő  iskolába,  mely 
legújabban  országszerte  gazdasági  ismétlő  iskolává  kezd  átalakulni. 

Megállapítja  e  törvény  a  tanító  minimális  fizetését  is,  mégpedig 
300  forintban,  mi  szintén  nagy  haladás  a  múlthoz  képest.  Azóta  e  tekin- 
tetben is  jelentékeny  a  haladás  s  még  nagyobb  várható  a  közel  jövőben, 
de  a  300  forint  is  már  óriási  summa  volt  a  régi  idők  természetben 
meg  pénzben  megszabott  fizetéséhez,  mely  néhol  alig  negyven  forintra 
rúgott  s  az  is  inkább  papiroson,  mint  a  valóságban. 

A  törvény  szabadelvüségét  dicséri,  hogy  —  természetesen,  bizonyos 
feltételek  megszabása  mellett,  —  minden  íelekezet,  társulat,  egyesület, 
egyesek,  községek  s  az  állam  állíthatnak  fel  iskolát,  viszont  azokat  a 
felekezeteket  és  községeket,  melyeknek  iskolája  nem  felel  meg  a  törvény 
szabta  kellékeknek,  kényszerítheti  e  kellékeknek  megfelelő  iskola  felállí- 
tására és  tartására  s  e  czélra  a  községek  az  adófizető  polgárok  egyenes 
adójának  5  százalékát  igénybe  vehetik.  A  hol  a  község  a  maga  erejéből 
nem  képes  iskolát  tartani  fenn,  az  állam  megy  segítségére,  sőt  ujabban 
segíti  a  felekezeteket  is,  ha  e  részben  az  államhoz  fordulnak. 

E  törvénynek  köszönhetjük  a  tanítóképzők  felállítását  is  s  ha  egyelőre 
lassan  is  még,  de  évről  évre  szaporodnak  az  okleveles  tanítók,  a  régibb 
tanítók  számára  pedig  tanfolyamokat  rendeznek,  hogy  megismerkedhes- 
senek a  törvény  alapján  készült  uj  tanítás-tervvel  s  a  tanításnak  a  réginél 
czélra  vezetőbbb  módjaival.  Egyidejűleg  tanfelügyelőket  nevez  ki  a  kor- 
mány, kezdetben  többnyire  ugyan  olyan  férfiakat  (a  minthogy  nem  is 
válogathatott  nagyon  az   erre  alkalmas  emberekben),  kik  az  iskolák  dol- 


i^fiJ^&l7^. 


Egy  Untennes  iskola,  tanítói  lakással. 
(Mulald  a  kűzokt.  ninlszlerlum  által  189S-ban  kiadott  mlnlaleTvckbóL) 

gaival,  a  tanítás  helyes  útra  való  irányításának  módjával  nem  igen  isme- 
rősök, de  kezdetnek  ez  is  valami  s  az  idő  —  a  mint  azt  ma  már 
mondhatjuk  —  e  tekintetben  is  jórészt  orvosolta  a  kezdet  nehézségeivel 
járó  baj  ókat. 

A  tanító  és  a  szülők  között  való  bensőbb  kapcsolatot  czélozta  s 
általában  a  népben  az  iskola  iránt  való  elevenebb  érdeklődést  vélte 
fölkelteni  a  halhatatlan  emlékű  Eötvös  József  az  iskolaszéki  intézmény 
megalkotásával,  melyre  ma  sürü  ugyan  a  panasz,  s  bizony  kívánatos  is 
volna  valamely  módon  újjáalakítani  ezt  az  intézményt  vagy  inkább  más 
egyébbel  pótolni,  de  a  czél  szép  volt  s  tényleg  az  intézménynek  az 
ország  számos  községében  áldásos  volt  a  hatása,  különösen  a  kezdet 
kezdetén,  mikor  csakugyan  nagyon  szükséges  volt  az  iskolák  iránt  való 
érdeklődés  fölkeltése. 

Az  iskolaszékek  az  iskolafentartó  egyházközségek,  illetőleg  a  községi 
képviselőtestületek  tagjaiból  alakulnak,  maga  az  egyházközség,  illetőleg 
községi  képviselőtestület  választja  azokat,  három  évről  három  évre.  Elnök 
rendszerint  a  helybeli  pap.  Az  iskolaszék  választja  a  tanítót,  ez  ellenőrzi 
a  tanítást,  a  mi  bizony  számos  községben  írott  malaszt  marad,  mivel- 
hogy akárhány  a  régi  világból  való  iskolaszéki  tag  jóformán  sem  írni, 
sem  olvasni  tud,  s  ha  tud  is,  csak  annak  lehet  ellenőrizője,  hogy  a  tanító 
tanít-e,  a  tanítás  mikéntjét,  természetesen,  nem  Ítélheti  meg. 

Az  állami  iskoláknál  az  iskolaszéknek  megfelelő  testületnek  gond- 
nokság a  neve,  s  ennek  tagjait  a  minister  nevezi  ki,  lehetőség  szerint  a 
község  legértelmesebb  embereit  szemelvén  ki.  Itt  is  rendszerint  a  pap 
az  elnök,  s  ha  több  felekezet  van  a  községben,  annak  a  felekezetnek  a 
papja,  a  mely  többségben  van.  Erre  a  tanítók  kinevezésénél  is  tekin- 
tettel van  az  állam,  s  különösen  oly  iskolához,  hol  egyféle  felekezet  van, 
más  felekezetben  tanítót  ritkán  nevez  ki,  már  azért  sem,  mert  a  legújabb 
idő  óta  az  állami  tanítókat  egyben  a  kántori  teendők  elvégzésével  is 
megbízza  az  állam.  Az  ujabb  tanító  nemzedék,  mely  már  diplomával 
lép  a  tanítói  pályára,  nem  vágyakozik  a  kántorságra,  mivelhogy  a  kánto- 
roknak nincs  nyugdíja,  ha  csak  egyszersmind  nem  tanítók  is,  s  ma  már 
csak  a  gazdagabb  eklézsiák  tarthatnak  külön  kántort,  melyek  jelentéke- 
nyen nagyobb  fizetést  adhatnak,  mint  ád  az  állam  vagy  a  község  az  ő 
tanítójának.  A  tanításnak  nem  válik  ugyan  hasznára,  hogy  az  állami 
tanító  egyben  a  kántori  tisztet  is  végezze,  hisz  gyakran  épp  a  tanítás 
órájában  kell  temetésnél  szolgálnia,  de  »a  szükség  törvényt  ront«  s  a 
szegény  eklézsiákat  nagy  tehertől  menti  meg  az  állam,  midőn  az  ő  taní- 

tójának  megengedi,  hogy  a  kántori  tisztet  is  végezhesse.  Természetesen, 
a  tanító  fizetése  is  emelkedik  ezzel,  ha  nem  is  kapja  a  teljes  kántori 
fizetést,  a  menyiben,  rendszerint,  valami  méltányos  Összegben  kiegyezik 


A  magyar  népoktatás  ügye  különösen  a  90-es  években  vesz  nagyobb 
lendületet,  eladdig  az  1868-iki  népoktatási  törvény  jótékony  hatása  csak 
szórványosan  mutatkozik,  a  haladás  részint  a  felekezeti  féltékenykedés, 
bizalmatlankodás,  részint  az  állam  nehéz  pénzügyi  helyzete  miatt  lassú 
menetű.  A  felekezeteknek  az  állam  iránt  való  bizalmatlankodása  még 
máig  sem  enyészett  el  teljesen  s  többnyire  csak  oly  egyházközségek  adják 
át  iskoláikat  az  államnak,  melyek  teljességgel  nem  tudják  az  iskolát  fen- 
tartani,  a  tanítót  fizetni  a  törvény  kötelezte  módon.  Ám  ez  a  bizalmatlan- 


Elemi  iskola  két  tanteremmel. 
(A  viUás-  és  kOiokt  miniszter  Uul  I89tt-b(in  kiadott  mlntaleri'.) 

ság  a  tnagyar  állammal  szemben  teljesen  indokolatlan,  hisz  az  államnak 
különös  nagy  gondja  van  a  vallás-erkölcsi  nevelésre  s  tekintélyes  Össze- 
get költ  a  hitoktatásra,  a  mit,  természetesen,  maguk  a  papok  teljesítnek. 
Oszlik  is  lassanként  a  bizalmatlanság  s  ma  már  rohamosan  szaporodnak 
az  állami  iskolák.  Csak  legújabban  ezer  állami  iskola  építését  szavazta 
meg  a  törvényhozás  s  ebből  már  háromszázat  1898-ban  felállítottak  s 
ez  idő  szerint  már  27  ezer  tanítóból  háromezer  az  állami. 

Ha  nagy  vonásokban  is,  igyekeztem  képet  adni  a  népoktatás  régi 
állapotáról ;  nem  lesz  fölösleges,  ha  e  képet  kiegészítem  a  68-iki  törvényt 
követő  harmincz  esztendőről  egybeállított  statisztikai  adatokkal.  lm,  lássuk 
a  fokozatos  emelkedést. 

Két  évvel  a  68-iki   törvény  megalkotása  után,    1870-ben   2.284,741 

iskolaköteles  gyermek  volt,  vagyis  a  lakosság  16.85f/o-a;  1880-ban 
2.097,490,  a  lakosság  15.20''/o-a;  1890-ben  2.524,569  (a  lakosság 
18.160/o-a)  és  1897/98-ban  2.925,305,  —  a  lakosság  19.29«/o-a.  Ebből 
iskolába  járt  1870-ben;  1.106.954  mindennapi  és  45.211  ismétlő  iskolás; 
1880-ban  1.262,453  mindennapi  és  357.239  ismétlő;  1890-ben:  1.581,974 
mindennapi,  478.538  ismétlő;  1897/98-ban  1.764,614  mindennapi,  589.691 
ismétlő  iskolás. 

A  népiskolák  száma  1875-ben  15282  volt,  még  pedig  elemi  iskola 
15.162,  felső  népiskola  61  és  polgári  59.  1890-ben:  elemi  iskola  16.559, 
felső    nép  64,    polgári  164  és  felsőbb    leányiskola  18,    összesen  16.805. 


Elemi  iskula  két  tanteremmel.  (Alaprajz.) 
(A  vallás-  U  közokl.  niiniszter  állal  IBSS  bin  klidűtt  mlnlnlarv.) 

1897/98-ban  volt  elemi  iskola:  16.769,  felső  népiskola  31,  polgári  277, 
felsőbb  leányiskola  25,  összesen  17.098,  tehát  huszonöt  év  alatt  két 
ezerrel  szaporodott  a  népiskolák  száma,  a  tantermek  száma  pedig  1870.  óta, 
a  mikor  17.702  volt,  1896/97-ig  27.116-ra  emelkedett,  tehát  tízezer  tan- 
teremmel több.  Ugyanígy  emelkedett  a  tanítók  száma  is.  A  népoktatási 
törvény  1869-ben  17.792  tanítót  talál,  kik  közt,  természetesen,  vajmi 
kevés  az  okleveles  ember;  1880-ban  már  21.664  tanító  működik,  1890-ben 
24.908,  1897/98-ban  27.717,  ebből  25.499  okleveles.  Tanítónő  jóformán 
alig  volt  a  népoktatási  törvény  életbeléptekor,  mindössze  a  tanítók  3^/o-a, 
ma  már  a  tanítóság  IS'í/o-a  tanítónő. 

A  népoktatási  törvény  életbeléptével  számos  tanítóképző  létesül  s 
1869--ben  45  férfi- és  34  tanítónőképző  van,  de  ez  a  szám  már  70-ben 
leapad,  nevezetesen  40  férfi-  és  7  tanítónőképzőre,  míg  1881-ben  55  a 
férfi  tanítóképzők  száma  s  17  a  tanítónőképzőké.  1896/97-ben  48  elemi 
férfi,  22  elemi  nőiképző,  egy  polgári  tanítóképző  és  négy  polgári  tanítónő- 
képző van.  Ez  a  nagy  ingadozás  onnét  van,  hogy  sok  felekezeti  tanító- 
képző megszűnik,  miután  az  illető  felekezet  nem  tudja  a  törvényszabta 
színvonalon  fentartani  a  képzőjét,  különösen  mióta  az  állam  megköveteli, 
hogy  a  fejekezeti  tanítóképzőkben  is  négy  éves  legyen  a  tanfolyam,  mint 
az  államiakban.  Azt  talán  nem  kell  bizonyítani,  hogy  mennyire  fontos 
a  tanítók  egységes  képzése,  ehhez  azonban  csak  egy  lépés  a  négy  éves 
tanfolyam  az  összes  tanítóképzőkben.  Valameddig  nem  az  állam  ad  okleve- 
let az  összes  tanítóknak,  ugy  nemzeti,  illetőleg  állami,  mint  az  oktatási 
érdekeket  illetőleg  nem  lehet  tökéletes  a  megnyugvásunk. 

Ha  a  jelen  állapotot  nézzük,  örvendetes  fejlődés  képe  tárul  elénk  az 
egész  vonalon.  A  tanító  többé  nem  színpadi  figura,  nem  egy  szükséges 
rossz,  a  kit  a  mily  sovány  kenyéren  tartott  a  nép  régente,  éppoly  kevéssé 
is  becsülte  ,meg.  Míg  még  nem  oly  rég  is  a  tanítói  pályára  vagy  a 
gyönge  vagy  a  nagyon  szerény  fiuk  mentek,  ma  már  anyagilag  is  kezd 
kívánatos  lenni  a  pálya,  kenyeret  és  társadalmi  tisztességet  biztosít  az 
erre  lépőnek.  Az  állam  maga  egészíti  ki  a  felekezeti  és  községi  tanítók 
fizetését  négyszáz  forintra,  a  menyiben  az  erre  képtelen  egyházi  és  poli- 
tikai község  e  részben  hozzá  fordul,  az  erre  képest  meg  rá  kényszeríti, 
a  saját  iskoláiban  pedig  fizetési  fokozatokat  állapított  meg  épp  legújabban, 
1899-ben.  Négy  fizetési  fokozat  van,  midőn  e  könyvet  írom,  s  a  helyi 
pótlékokat  eltörölvén,  ez  idő  szerint  943  tanító  kap  400,  1206  tanító  500, 
387  kap  600  frtot  és  80  tanító  700  frtot.  Azok  a  tanítók,  kik  700  forint- 
nál magasabb  fizetést  élveznek,  ezt  a  többletet  személyi  pótlékként  kap- 
ják. Az  1899-iki  fizetés-rendezés  szerint,  a  2610  állami  tanító  közül 
összesen  520  részesült  részint  fizetésemelésben,  részint  a  helyi  pótléknak 
a  törzsfizetéshez  való  csatolásával  nyugdíjjogosultsági  előnyben.  —  Ha 
most  még  tekintetbe  vesszük  az  öt  évről  öt  évre  kijáró  korpótlékot 
(a  törzsfizetés  lO^/o-a)  —  joggal  mondhatjuk,  hogy  ma  már  a  tanítói 
pálya  nem  tartozik  azok  közé,  melyekre  csak  kénytelenségből  lép  az  ifjú. 

Az  iskolaépületek  dolgában  is  nagy  a  haladás  a  legújabb  idő  óta. 
Az  állami  iskolák  nagy  részét  bérházakban  helyezték  el  annak  idején  s 
bizony  sürü  panaszok  emelkedtek  az  iskolák  és  tanítói  lakások  nyomorú- 
ságos volta  miatt.  Wlassics  miniszteré  az  érdem,  ugyanazé  a  miniszteré, 

kinek  a  tanítói  fizetések  rendezése  és  javítása  is  köszönhető  első  sorban, 
hogy  ma  már  egymásután  épülnek  az  ország  minden  részében  az  okta- 
tási és  egészségügyi  követelményeknek  megfelelő  iskolák.  Már  az  Eötvös- 
féle népoktatásügyi  törvény  rendeli,  hogy  az  iskolákat  egészséges  helyen 
építsék,  a  tantermek  elég  nagyok  (egy  tanteremre  60  gyermeket  s  min- 
den gyermekre,  legalább  0'8— 1'2  m^  helyet  számítva),  világosak  és 
könnyen  szellőztethetők  legyenek.  Utasítja  e  törvény  az  iskolafentartó 
hatóságokat,  hogy  a  meglévő  iskolákat  az  említett  kellékeknek  megfelelően 
alakítsák  át.  Ugyanígy  gondoskodik  a  törvény  a  kisdedóvó  épületekről 
is:  itt  egy  teremre  legfeljebb  80  gyermeket  számít  s  minden  gyermekre 
legalább  0*8  m^  tért.  A  közoktatási  kormány  1870-ben  adott  is  ki  minta- 
épületterveket,  ellátva  a  kellő  tájékozással,  hogy  miként  építsék  a  nép- 
iskolákat az  egészségügyi  és  pedagógiai  követelményeknek  megfelelően, 
s  ugyanily  tájékozót  adott  ki  1892-ben  a  kisdedóvók  építéséről  is.  Amaz 
iskolafentartó  hatóságok  nem  nagyon  vették  figyelembe  a  kiadott  minta- 
terveket s  ez  a  körülmény  indítja  arra  Wlássics  minisztert,  hogy  új 
mintaépület-terveket  adjon  ki,  a  legkisebb  részletre  is  kiterjedő  tájékozó 
kiséretében.  E  mintaépület-tervekből,  melyek  szerint  a  miost  felállítandó 
ezer  állami  iskola  épül  s  a  melyek  szerint  építik  újra  a  régibb  állami 
iskolákat,  bemutatok  néhányat  képben  is.  Általában  azt  hiszem,  nemcsak 
a  mostani  idő,  de  a  jövendő  nemzedéknek  sem  lesz  értéktelen,  ha  e 
könyvben  is  megörökítem,  milyennek  gondolták  e  század  végén  a  minta 
iskolát  Ha  sikerült  némi  fogalmat  nyújtanom  a  régi  iskoláról,  annak 
berendezéséről,  a  tanítás  módjáról,,  bizonyára  nem  lesz  fölösleges,  ha  a 
késő  nemzedékek  számára  feljegyezzük:  milyen  volt  az  e  századvégi 
iskola  az  ő  berendezésében  s  ugyanúgy,  ha  láttuk,  hogy  mit  tanítottak 
például  e  század  elején  a  népiskolákban,  mit  tanítanak  e  század  végén. 
A  Wlássics  miniszter  által  egy  vaskos  nagy  könyvben  kiadott 
»kisdedóvodai  és  népiskolai  mintatervek,  építkezési  utasítások c  az  orszá- 
gos közegészségügyi  tanács  javaslata  alapján  készültek  s  a  minta  iskola- 
épület kellékeit  a  következőkben  szabják  meg.  Először  is :  minő  legyen  az 
iskola  telke,  A  teleknek  oly  helyen  kell  feküdni,  hogy  a-  gyermekek  men- 
nél könnyebben  elérhessék  s  nagy  községben  lehetőleg  több  telket  kell 
e  czélra  kiszemelni.  Inkább  több  kisebb  iskolát,  mint  egy  nagyot.  Ennek 
az  az  előnye  van,  hogy,  ha  egyik  iskolát  be  kell  zárni  fertőző  betegség 
miatt,  esetleg  a  többibe  járhatnak  a  gyermekek.  A  telek  környékén  ne 
legyen  vásártér,  vasút,  országút,  folyó,  záporárok;  ne  legyen  bűzös 
hely,  gyár,  kormos  kovácsműhely,  sertésölő  híd,  mén-  és  bikatelep,  bordély- 

ház.  A  telek  mennél  nagyobb,  lehetőleg  minden  oldalról  szabad  legyen. 
Szemügyre  kell  venni,  hogy  a  szükséges  épületek  czélszerűen  helyez- 
hetők-e  el.  A  szomszédos,  átellenes  házak  ne  fogják  el  az  iskola  világát. 
A  telek  talajviszonyait  egészségi  szempontból  meg  kell  vizsgálni. 

Milyen  legyen  az  iskola  épület? 

Az  egyosztályu  iskolában  szükséges  helyiségek:  a)  a  tanterem, 
b)  az  előcsarnok,  c)  árnyékszék,  d)  mosdó-  és  ruhaszoba.  Több  osztályú 
iskolában  ugyanazok  a  helyiségek  többszörösen  szükségesek  s  ezenfelül 
egy  külön  szoba  szertárul,  mely  a  tanítóknak  gyülekező  helyül,  valamint 
irodának,  kisebb  épületekben  könyvtárul  is  szolgálhat.  Egy  vagy  két 
osztályú  iskolában  csak  egy  tanítói  lakás  lehet  az  iskolaépületben.  Több 
osztályú  földszintes  iskolánál  nem  czélszerű,  ha  a  tanító  és  a  szolga 
benn  laknak.  Több  osztályú  iskolánál  lehet  az  épület  emeletes  is,  de  két 
emeletnél  magasabb  nem  lehet.  Az  utcza  vonalától  legalább  hat  méternyire 
kell  bent  lenni  az  épületnek.  Az  ablakok  lehetőleg  északkeletre,  észak- 
nyugatra vagy  délre  tekintsenek.  A  szilárd  és  tűzbiztos  anyagból  épített 
iskola  padlójának  száraz  talajon  legalább  fél,  nyirkos  talajon  legalább 
egy  méterre  kell  esni  az  udvar  szintjétől.  Az  épület  alá  vagy  pincze 
jön,  vagy  költség  hiányában,  az  alapfalakon  belől  a  talajt  a  padlózatig 
föl  kell  tölteni.  A  tiszta  kavics,  homok  vagy  tiszta  friss  gyársalak-töltésre 
czement-beton  vagy  aszfalt  boríték  jő  s  erre .  fektetik  a  padlózatot.  Télen 
nagyon  hideg,  nyáron  nagyon  meleg  klímánkra  való  tekintettel  az  iskola 
főfalát  legalább  60  cm.  szélességben  kell  építeni.  Téglán  és  építőkövön 
kívül,  költség  hiányában,  használható  a  téglával  kevert  vályog  és  a 
rámás  (farácsos,  favázas,  kávás)  építkezés  is,  sőt  bizonyos  vidékeken 
az  ott  szokásos  még  egyszerűbb  építkezési  mód  is  (vert  fal,  fecskerakás 
stb.),  ha  az  iskola  fala  és  padlója  biztosítva  van  a  nyirkosság  ellen. 
A  vályogfal  szélessége  legalább  70  cmter.  A  fedél:  cserép,  pala,  vagy 
kátrányozott  fazsindely.  Tűz  esetére  oltó-szerről  is  kell  gondoskodni, 
zsúppal,  náddal  egyáltalán  nem  szabad  födni  iskolát.  Az  épülettől  kellő 
távolságban  kell  ültetni  a  fákat,  hogy  a  tantermeket  ne  sötétítsék.  A  tan- 
terem  legfölebb  12  méter  hosszú,  s  6.30—6.50  m.  mély.  Magassága  leg- 
alább 3.80 — 4  méter.  Az  alapterület  jól  szellőzött  iskolában  is  kisebb 
tanulók  számára  legalább  egy,  kevésbé  jól  szellőzöttben  s  nagyobbak 
számára  legalább  1.20  négyzetméter.  A  falat  jó  sűrű  mészszel  kell 
bemeszelni  s  nem  szabad  a  falat  rajzokkal  befesteni  avagy  papirral 
bevonni,  sem  a  falat  alul  deszkaburkolattal  fedni,  mert  mindez  a  terem 
tisztogatását,   nevezetesen   dezinficziálását  nehezíti.  A  terem   mennyezete 

teljesen  sima  és  a  fallal  egyszínű  legyen,  s  a  terem  fölött  a  padlást 
semmiféle  czélra  sem  szabad  használni.  Legczélszerűbb  a  czement  és 
aszfalt  padlózat  s  ezt  köröskörül  mintegy  12  cm.  magasságra  föl  kell 
vezetni .  a  falba ;  ha  pedig  fa  a  padlózat  s  nincs  alatta  pincze,  ez  alá 
nyirkosság  ellen  mentesítő  réteg  jön,  pl.  10—15  cm.  vastag  beton 
vagy  aszfalt.  A  fapadlózatot  évenkint  egyszer  forcó  lenolajjal  kell  itatni. 
Tégla-,  sáranyagpadló,  vert,  tapasztott  padló  egyáltalában  nem  alkalmaz- 
ható iskolákban,  mert  ezek  nehezen  tarthatók  tisztán  s  könnyen  magokba 
szedik  a  fertőző  anyagokat. 

Az  ajtó  kifelé  nyíló,  egy  szárnyas  és  tágas  legyen  s  ha  a  terem 
10  méternél  hosszabb,  két  ajtó  szükséges.  Nem  jó,  ha  az  ajtónak  kiálló 
küszöbe  van,  mert  a  gyermekek  könnyen  megbotolhatnak.  És  nem  czél- 
szerű  a  kirúgó  deszkázassál  díszített  ajtórámázat,  mert  port  gyűjt.  Sima, 
fehérre,  vagy  világos  szürkére,  avagy  világos-sárgára  festett  ajtó  a  czél- 
szerű:  ez  könnyen  letörülhető.  Az  ajtónak  a  tanító  asztala  közelében,  az 
osztály  első  harmadában  a  helye.  Ha  két  ajtó  van,  a  másodiknak  a 
terem  utolsó  harmadában.  Az  ablak  keskeny,  magas  és  sűrűn  álló  legyen 
s  nem  széles,  alacsony  és  ritka.  Keskenyek  az  ablakközök,  nehogy  széles 
árnyékot  vessenek  a  terembe.  A  tanteremben  levő  ablakok  területének 
összege  a  tanterem  területének  Vs  részénél  nagyobb  tért  foglaljon  el. 
A  nálunk  gyakori  kemény  télre  való  tekintettel  szükséges  a  kettős  ablak. 
A  kettős  ablak  közt  fehérítetlen,  egyszínű  ponyvavászonból  való  függöny 
födje  el  az  ablak  egész  nyilasát. 

A  fűtést  télen  összhangzásba  hell  hozni  a  szellőzéssel.  Legalkalma- 
sabb a  köpönyeges,  feltölthető  vaskályha,  de  oly  vidékeken,  hol  szén  meg 
koksz  nincsen  és  a  tűzifa  elég  olcsó,  megfelel ,  a  cserépkályha  is.  Tiz 
méternél  hosszabb  tanteremben  két  kályha  szükséges.  A  kályha  lehet 
kivül  avagy  belül  fűtő ;  ez  utóbbi  gazdaságosabb  és  egészségesebb,  előbbi 
kényelmesebb  és  tisztább.  A  belül  fűtő  kályha  minden,  ajtaja  (tüzelő  és 
hamuajtó)  kulcscsal  záruljon,  hogy  a  gyermekek  ne  játszhassanak  a  tűzzel. 
Különösen  czélszerű  a  szellőztető  köpönyeges  kályha,  a  melynek  levegő- 
csatornája van  a  padló  alatt  az  udvarra,  utczára,  a  honnét  a  friss  levegő 
a  kályha  és  köpönyeg  közé  áramolva,  fölmelegedve  jut  a  terembe. 
A  szellőző  kályha  köpönyege  alatt  tágas  ajtó  van  s  túlságosan  forró  idő- 
ben és  olyankor,  a  mikor  a  gyermekek  még  nincsenek  az  iskolában,  az 
ajtó  felzárása  mellett  fűtnek,  a  midőn  a  terem  fűlik  ugyan,  de  hideg  külső 
levegőt  nem  kap;  enyhéb!?  időben,  félig  zárt  ajtó  mellett  fűtnek,  a  mikor 
közepesen  fűt  és  szellőz  a  kályha;  néha,  még  enyhébb  időben,  avagy  ha 

bűz  van  a  teremben,  egészen  elzárják  a  belső  ajtót  s  így  bőséges  külső 
levegőt  kapnak.  Szellőzésre  még  levegŐ-bebocsátó  csövet  is  kell  készíteni 
a  teremben,  az  ablakok  mellett  levŐ  sarokban,  úgynevezett  Tobin-csövet. 
Ez  egyszerű  körülbelöl  20  cm.  átmérőjű  pléh  cső,  a  mely  a  padló  [nagas- 
ságában  kívülről  bevezet  a  falon  át  a  szobába,  itt  félkörben  fölfelé  kanya- 
rodik és  2  méter  magasságban  nyilik.  Kulcscsal  nyitható  és  zárható 
szellentyű  van  rajtok.  Ha  a  terem  levegője  forró  és  nem  eléggé  szellőzött, 
ezt  a  csövet  egészen  vagy  félig  megnyitják  s  így  a  szellőzést  czélszerűen 
kisegítik.  Ha  a  kályha  nem  szellőzős,  hanem  egyszerű  köpönyeges  kályha, 
akkor  60  tanulóra  legalább  egy,  több  tanulóra  két  Tobin-csö  szükséges; 
ha  szellőzős,  akkor  60-nál  több  tanulónak  is  elég  egy  Tobin-cső.  A  kályhát 
a  tanító  mellett  levő  szobasarokba  helyezik  el,  miután  másutt  sok  helyet 


Elemi  iskola  két  tanteremmel  és  egy  tanitúi  lahássel. 

foglal  el  és  sugárzásával  terheli   a  tanulókat  s  ellenző  állítandó  elébe, 
hogy  a  forróságtól  megvédje  a  kályhához  közel  ülő  tanulót. 

Következik  az  iskola  berendezése.  Itt  természetesen  legfontosabb  a  pad. 
>Az  iskolapadot  - —  mondja  az  utasítás  —  gondosan  kell  készíttetni,  mert 
annak  czélszerű  avagy  czélszerűtlen  szerkezete,,  valamint  értelmes  avagy 
fonák  használata  jelentékenyen  befolyásolja  a  gyermek  kényelmes  és  türel- 
mes ülését,  és  befolyásolja  teste  épségét  és  egészségét  is.  Különösen  fontos 
a  czélszerű  pad  a  zsenge  korú,  gyönge  testalkatú,  közellátásra  hajlandó 
gyermekekre.  Különösen  fontos  továbbá  azokra  is,  akik  az  elemi  oktatással 
nem  fejezik  be  iskolázásukat,  hanem  tovább  ís,  éveken  át  iskolalátogatásra 
vannak  utalva;  de  azért  a  falusi,  erős,  egészséges  gyermekek  számára 
is  megfelelő  padokat  kell  beszerezni  és  a  padokban  valÖ  helyes  ülésre 
föl  kell  ügyelni. «  Milyennek  kell  lenni  az  egészséges,  czélszerű  padnak? 
Az  ülőpadnak  oly  magasnak  kell  lenni,  hogy  a  rajta  ülő  gyermek  térdhaj- 

lása  derékszöget  alkosson,  a  talpa  pedig  egész  hosszában  a  padlón  nyu- 
godhasson; olyan  széles,  hogy  a  gyermek  elférjen;  olyan  mély,  hogy 
medenczéje  s  czombjának  két  harmada  rajta  nyugodhasson  és  medenczéje 
alalyához  képest  kissé  vájultan  feszüljön.  Legyen  rajta  támaszték,  a  melyre 
a  gyermek  könyökével,  igen  csekély  hátradőléssel  támaszkodhasson  s  e 
támasztéknak  a  medencze  és  hát  domborulatával  s  a  keresztcsont  tájéka 
homorulátával  megfelelő  homorulata,  illetőleg  domborulata  legyen.  Az 
asztalnak  oly  magasnak  kell  lennie,  hogy  a  gyermek  előre  hajolás  nélkül 
éppen  jól  láthassa  könyvét  és  írását,  vagyis  a  padban  ülő  gyermek  könyö- 
kénél valamivel  feljebb  érjen;  e  mellett  elég  széles  legyen,  hogy  írás- 
közben ne  lökdössék  egymást  a  gyermekek  és  csekély  lejtője   legyen  a 


Két  tantermes  inkoU  és  egy  tanítói  lakás  alaprajza. 

(A  vallts-  is  kazokt  miniszter  álul  IBSS-ban  kiadott  minlatery.) 

mell  felé,  hogy  a  könyv,  írás  lapját  jobban  lássák,  egyenesen  ülve,  erősebb 
előre  dőlés,  lehajlás  nélkül  is  írhassanak  és  olvashassanak,  felkeléskor  fel- 
állhassanak s  a  padlóra  társaik  túlságos  zavarása  nélkül  kijöhessenek. 
Természetesen,  a  különböző  korú  és  nagyságú,  de  sőt  testalkotású  gyer- 
mekek számára  különféle  iskolapad  szükséges,  nevezetesen,  minden  isko- 
lában, melybe  6—12  éves  gyermekek  járnak,  háromféle  nagyságú  padot 
kell  készíteni,  még  pedig  a  következő  méretekkel: 


Az  ülőpad  méretii : 


I. 


i  iskolapad. 


Magasság  (a  padlótól  az  ülődeszlca  felszínéig)  31 

Szélesség  (egy-egy  tanulóra) 52 

Mélység     25 

Benedek  :  A  magyar  nép.  ti 

Az  Ülőpad  szélét  nem  élesre,  hanem  gömböl3aire  gyalulják,  úgyszintén 
elülről  hátrafelé  gyengén,  2 — 3  cm.  mélyen,  vájják  ki,  hogy  a  gyermek 
teste  alakjához  simuljon.  Támasztékul  a  következő  sorban  álló  iskolapad 
asztala  szolgálhat,  kivéve  az  utolsó  padot,  a  melynek  külön  támaszték 
szükséges.  A  támaszték  felső  2/3 -ban,  mérsékelten  dűl  hátrafelé,  úgy,  hogy 
a  felső  széle  2 — 3  cmrre  álljon  hátrább,  mint  az  alsó.  A  leányok  ülő- 
padjait átlagban  1  —  1  cmrel  alacsonyabbra  készítik,  mint  a  fiukét. 

Az  asztal  méretei:  1.  2.  3. 

számú  iskolapad. 
Magasság   1)  a  tanuló  felé  tekintő  széle  felületéből  a 

padlóig  mérve    50  56  65  cm. 

2)  a  tanulótol  eltekintő  szélei 54  60  70     » 

Szélesség  (egy-egy  tanulóra) 52  55  60     » 

Mélység   24  26  28     » 

Az  asztal  lapja  előre  (a  tanulóhoz)  húzható  és  összetolható  szerke- 
zettel készül,  hogy  a  tanuló  részint  előre  dőlés  nélkül  Írhasson,  másrészt 
hogy  feleléskor  felállhasson,  a  táblához  mehessen.  A  tinta-  és  tolltartó 
számára  az  asztal  lapja  alatt  czélszerű,  megfelelő  hely  van,  úgy  hogy  az 
összetolt  asztallap  a  tintatartót  elfödje,  előhúzáskor  meg  szabaddá  tegye. 
A  tintartó  jobbkéz  felől  áll.  Az  asztal  lapja  alatt  12 — 15  cm.  magas,  a 
gyermek  felé  nyitott  fiók  van,  a  könyvek,  irkák  számára.  Az  asztal  lába 
gömbölyű,  hogy  ne  sértse  a  gyermek  testét.  Minden  gyermek  teste  nagy- 
ságához mért  padban  üljön,  még  pedig  az  1.  számú  padban  a  6 — 8  éves, 
illetőleg  115  cmétemél  kisebb  gyermekek,  a  2.  számú  padban  a  8 — 10 
évesek  (115 — 130  cm.  magasak),  a  3.  számúban  a  10  éven  felül  levők 
(130  cméternél  magasabbak).  A  padokat  nem  szegezik  a  padlóhoz,  hogy 
tisztogatás  és  fertőtlenítés  végett  ki  lehessen  hordani  s  oly  módon  állítják 
be,  hogy  a  padban  ülő  gyermek  balkéz  felől  kapja  a  világosságot.  Az 
ablakos  faltól  legalább  60  cm.  széles  útnak  kell  lenni  a  közlekedésre,  sőt, 
ha  a  ruhát  itt  rakják  le,  még  szélesebbnek.  Az  ajtótól  és  az  ellenzővel 
ellátott  kályhától  legalább   másfél   méternyire  essék  a  legközelebbi   pad. 

Egyéb  iskolabútorról  és  felszerelésről  következőkép  rendelkezik  az 
utasítás:  A  tanitó  asztala  álljon  15 — 20  cm.  magas  emelvényen.  A  táblát 
mázolják  sötétfeketére,  de  fényesre,  nehogy  sértse  visszavert  fényével  a 
tanulók  szemét.  Könnyen  emelhető  és  sülyeszthető  szerkezet  kell  hozzá, 
hogy  a  tanulók  nagyságával  megfelelő  helyzetbe  hozhassák,  a  mikor  rajta 
ir  vagy  olvas,  és  ne  kelljen  erősen   hátrafeszített  fejjel   és  alulról  fölfelé 

tekintve    keresni    pl.   a  földabroszon   a  tárgyakat.   A  táblát   is    15 — 20 
cméter    magas  emelvényre  állítsák,  hogy  a  tanulók  a  felelővel  együtt 
lássák  a  táblán  az  írást,  földabroszt.  A  tábla  felső  széle,  lebocsátott  hely- 
zetében, legfölebb    170 — 180  cméterre  legyen  az  emelvény  deszkájától, 
föltolva  pedig  250  cméterre.  Ablak  mellé  kell  állítani,  hogy  elég  világos- 
ságot kapjon.  A  tanitó  közelében  áll  az   osztály-szekrény.   Ebben  tartják 
a  különféle  rajzokat  s  eféléket,  s  nem   a  falon  kifüggesztve,  mert  egy 
az,  hogy  rontják  a  falat  s  a  gyermek  figyelmét   is  elterelik.   Ugy  a  tan- 
tanteremben,  mint   az  iskola  egyéb   helyiségeiben   köpőedény  szükséges, 
egyrészt,  hogy  a  padlót  tisztán   tartsák,  másrészt  hogy  a  gyermeket  a 
szerteköpködéstől   leszoktassák.   Mindennap  ki  kell    üríteni   a  köpőedény 
tartalmát,  nehogy  bűzössé  tegye  az  iskola  levegőjét.  A  hol  iskolaszolga 
van,  vizes  köpőcsésze  használandó;  a  hol   nincs,  a  ki  naponta  gondozza, 
ott  egyszerűen  fém-  vagy  kőedény  köpőládát  fiirészporral  vagy  tőzeggel 
avagy  száraz  kerti  földdel  töltve  tartsanak  s  azt  hetenként  legalább  egy- 
szer  ürítsék   ki   az  árnyékszékbe.   Egy-egy  tanteremben  több    köpőláda 
szükséges,  biztos,  szilárd  helyzetben,  hogy  a  gyermekek  fel  ne  boríthassák. 
A  fűtéshez  való  készülékeket,  úgyszintén  a  fát,  szenet  stb.   nem  szabad 
benntartani  a  tanteremben.   Mesterséges   világítás   csak  úgy  czélszerű  és 
egészséges  az  iskolában,  ha  kitűnően  van  berendezve.   Ahol  ily  tökélete- 
sebb berendezés  nincs  (géiz,  elektromos  világítás),  ott  ne  tanítsanak  sötét 
napszakban.  Ha  mégis  lámpa  mellett  kell  tanítani,  jól  égő,  nem   kormos 
lángú  lámpákat  kell  tartani,  úgy  helyezve  el,  hogy  a  gyermekek  játszva 
ne  érhessék  el.  Különösen  aggodalmas  a   petroleum-lámpa  az  iskolában. 
Ha  az  iskolának  nincs   mosdó-szobája,  kívánatos,  hogy  legalább  mosdó- 
asztal legyen  a  tanteremben,  jól   tisztítható   mosdótállal,   csappal  ellátott 
víztartóval  és  kendőtartóval.  Itt  csupán   a  kezöket   moshatják  a  tanulók, 
az  arczukat  nem.  Az  asztalon  áll  télen  az  ivóvíz  is  és  a  pohár.  Ha  nincs 
az   iskolának  külön   ruhaszobája,  illetőleg  zárható   előszobája,    folyosója, 
ruhafogast  is  kell  készíteni  a  tanteremben,  még  pedig  czélszerűen,  hogy  a 
száradó  ruha,  esernyő  bűze  és  gőze  ne  rontsa  az  iskola  levegőjét.  A  fogast 
a  fal  mellé  állított,  elül-hátul  nyitott  szekrényhez  hasonló  erős  ráma  alkotja, 
a  mely  elég  hosszú  a  ruhaneműek  felrakhatására.  Az  ablakkal  ellentétes  fal 
mellett  áll  a  ruhafogas,  mely  több  külön  darabból  is  készülhet,  hogy  köny- 
nyebben  szállíthassák.  Két  sor  akasztója  van,  alul  1  méter  és  felül  másfél 
méter  magasságban.  Az  oldallapok  körülbelöl  40  cm.  szélesek  és  2  méter 
magasak.  A  fogas  teteje  nem  vízszintes,  hanem  a  faltól  a  terem  felé  ház- 
tetőszerűleg  lejtős.  Alól  fémből  készült    vályuszerű   vízgyűjtő    van,    az 

24* 


188  Család  és  iskola. 


esernyőkről  és  ruhákról  lecsepegő  víz  számára.  Hogy  eme  nyitott  szekrény- 
szerű fogasból  a  nedves  ruhák  bűze  és  gőze  lehetőleg  eltávolodjon,  a 
terem  romlott  levegőjét  eltávolító  két  szellőző  kürtőt  úgy  kell  elhelyezni 
a  teremben,  hogy  mindkettőnek  a  nyilasa  a  ruhaszekrény  teteje  alá,  ennek 
közelébe,  a  padlótól  160 — 180  cm.  magasságba  essék. 

Ott  höl  a  költségek  engedik,  külön  mosakodó  és  ruhaszobáí  rendeznek 
be.  E  szobának  bejárója  nem  a  tanteremből,  de  lehet  ezenkívül  a  folyosó- 
ról, az  előszobából  is.  Világos,  jól  fűthető  és  jól  szellőzőnek  kell  lenni  e 
szobának  is.  Ahol  nincs  vízvezeték,  alacsony  padkán  elhelyezett  2 — 3  fém 
mosdótál  s  ugyanannyi  csappal  ellátott  kisebb  vízmedencze  is  megteszi 
a  szolgálatot.  Ha  az  iskola  tiszta  törülközőről  nem  gondoskodhatik,  nem 
szabad  megmosni  az  arczot,  mert  a  tisztátalan  közös  törülköző  könnyen 
lehet  szembaj  terjesztője. 

Szükséges  a  tanteremhez  az  előcsarnok,  a  folyosó.  Több  tanterem 
is  nyilhat  egy  közös  előcsarnokba.  Egy  tanterem  előcsarnoka  legalább 
10  négyzetméter  területű,  több  teremé  aránylagosan  nagyobb.  Az  elő- 
csarnok falának,  padlójának  tisztasága  szintén  fontos  s  nemkülönben  hogy 
a  szabadból  kellő  világítást  nyerjen.  Az  előcsarnokban  padka  van  a  gyer- 
mekekre várakozók  számára  s  az  iskolába  korán  érkező  gyermek  is  itt 
várakozik,  nem  az  utczán.  Az  előcsarnok  ajtaján  kívül  vagy  belől  láb- 
tisztító áll.  A  hol  külön  mosdó  és  ruhaszoba  nincs,  a  folyosót  is  lehet 
használni  a  ruhafogasok  elhelyezésére,  s  mert  a  gyermekek  óraközben 
ott  is  tartózkodnak,  ezt  is  czélszerűen  kell  fűteni  és  szellőztetni. 

Az  árnyékszék  a  mintaiskolánál  vagy  az  iskolával  egy  tető  alatt 
van,  vagy  hozzáépítve,  külön  tető  alatt,  hogy  a  tanító  szemmel  tarthassa 
a  gyermekeket  s  ellenőrizhesse  esetleges  tisztátalankodásukat  és  pajkos- 
ságukat,  de  különben  is  ártalmas  a  gyermek  egészségére,  hogy  télen, 
szélben,  esőben,  az  udvaron  át  járjon  az  árnyékszékre.  De  csak  akkor 
kerülhet  az  árnyékszék  az  iskolával  egy  tető  alá,  ha  annak  teljesen  tisztán- 
tartása, szellőztetése  biztosítva  van.  Az  iskolával  egy  tető  alá  épült 
árnyékszéknek  külön  előcsarnoka  van,  szabadba  nyiló  ablakkal  és  szellőz- 
tetővel.  Fiuk  és  lányok  számára,  természetesen,  elkülönített  helyiséget 
építnek  s  az  előcsarnok  ajtaja  üveges,  hogy  a  gyermekeket  jobban  szemmel 
lehessen  tartani.  Részletesen  elősorolja  az  utasitás,  hogy  milyen  az  egész- 
ségügyi követeléseknek  megfelelő  árnyékszék  s  aztán  áttér  a  Játszó  és 
tornázó  térre.  A  mintaiskolának  a  szabad  játszó  tér  mellett  födött  játszó- 
és  tornázó-tere  is  van.  A  szabad,  nyilt  játszó-  és  tornázó-tér  legalább 
300  négyzetméter  sik  terület.  Öreg  szemű  homokkal   és  apró  kavicscsal 

van  behintve,  hogy  se  poros  ne  legyen,  se  a  víz  meg  ne  álljon  rajta. 
Czélszerű,  ha  lombos  fák  szegik,  de  magán  a  téren  nem  állhat  sem  fa, 
sem  bokor.  A  játszó  és  tornázó  tér  lehetőleg  oly  távolságra  van  az 
iskolától,  hogy  a  játszók  lármája  ne  zavarja  a  tanteremben  foglalatos- 
kodókat,  a  minthogy  a  tanterem  ablakai  nem  is  nyílhatnak  a  játszótérre. 
A  tér  körül  kényelmes  padok  állanak  a  gyermekek  pihenésére.  A  födött 
játszótér  egyszerű,  íalábokon  nyugvó,  pajtaszerű  zsindelyes  építmény, 
három  oldalon  nyitva,  a  negyediken,  a  szél  oldalán  eldeszkázva,  s  a  nyilt 
játszó  tér  északi  oldalán  áll,  hogy  ezt  is  védje  a  szél  ellen. 

Az  iskola  vize  és  kútja  szintén  nagy  fontosságú.  Ezzel  is  részletesen 
foglalkozik  az  utasítás.  Ahol  vízmű  van,  ott  abból  vezetik  be  a  vizet, 
ahol  nincs,  saját  kutat  ásnak  az  iskola  számára.  Kivételesen  megengedhető, 
hogy  egyébünnét  is  hordják  a  vizet.  Ha  van  a  telken  jó  kút,  czélszerűbb 
azt  használni,  mint  ujat  ásni,  mert  a  huzamosan  használt  kút  megüle- 
pedett s  jobban  szűri  a  vizet,  mint  az  újonnan  épített  kút.  Szemétgödörnek, 
árnyékszéknek  stb.  legalább  20  méternyire  kell  esni  a  kúttól  s  ez  utóbbi 
legyen  az  emelkedettebb  helyen  és  ne  a  szemétgödör  s  másefféle.  Iskolában 
födött  és  szivattyús  kút  a  czélszerű;  a  vizet  azonban  addig  nem  szabad 
használni,  amig  szakértő  vizsgálat  a  víz  jóságát,  egészséges  voltát  meg 
nem  állapította.  Nem  engedhető  meg,  hogy  a  gyermek  a  kútból,  annak 
csövéből  közvetlen  igyék,  hanem  a  csőn  lánczra  kötött  poharat  kell 
tartani,  esetleg  többet  is.  Télen  a  vizet  a  tanteremben  tartják,  kőagyag 
kancsóban.  A  kancsónak  oly  tágas  szája  legyen,  hogy  kézzel  be  lehessen 
nyúlni  és  kisurolni.  Kell  lenni  az  iskolában  forraló  készüléknek  is,  fertő- 
zésre gyanús  víz  sterilizálására.  Erre  szolgál  egy  főző  üst,  a  melybe 
beleállítják  a  vizes  kancsót  s  a  melyet  vízzel  megtöltenék  úgy,  hogy  az 
üst  vize  magasabban  álljon  mint  a  kancsó  belsejében  levő  ivóvíz.  Azután 
felforralják  az  üst  vizét  s  vele  az  ivóvizet.  Másfél  órai  forrás  után  a  vizes 
kancsót  kiemelik,  hideg  vízbe  állítják,  hogy  lehűljön  s  úgy  isszák.  Ha  más- 
honnét hordják  az  ivóvizet,  meg  kell  állapítani  szakértőleg,  vájjon  jó-e  a  víz, 
aztán  arra  való  edényben  (a  fém  edény  egészségtelen)  hordják  az  iskolába. 

Végül  a  tanító  testület  lakásáról  intézkedik  az  utasítás.  Egy  és  két 
osztályú  iskolánál  a  tanító  lakása  benn  lehet  az  iskolaépületben;  több 
osztályú  iskolánál  a  tanítók  lakása  is,  a  szolga  lakása  is  külön  épületben, 
de  azért  az  iskola  telkén,  helyeztetik  el,  nehogy  a  tanítónak  vagy  családja 
valamely  tagjának,  avagy  a  szolgának  és  családja  valamely  tagjának 
fertőző  betegsége  esetén  az  egész  iskolát  be  kelljen  zárni.  Ha  költség 
hiányában  nem  lehetséges  tanító-lakház  építése,  akkor  legalább  is  gondosan 

el  kell  különíteni  a  tanító  és  a  szolga  lakását  az  iskolától.  A  hol  emeletes 
az  iskolaépület  s  a  tanító-testület  benn  lakik,  ott  a  lakás  a  földszinten 
van;  az  iskola  az  emeleten,  minthogy  itt  jobban  megkapják  a  szükséges 
világosságot.  A  tanító  és  a  szolga  lakásának  építésénél  ugyanazok  az 
egészségi  vezérelvek  irányadók  mint  a  melyek  az  iskolánál.  A  tanító 
lakása  legalább  is  két-három  szobából  (25 — 30  m^),  konyhából  (20  m^), 
kamarából  (12  m^),  pinczéből  (20  m^),  külön  padlásból  áll,  külön  árnyék- 
székkel. A  szolga  lakása  egy  szoba  (25 — 30  m^),  konyha  (15  m^),  kamara 
(10  m2),  padlás  és  árnyékszék. 

Lehető  részletességgel  kívántam  ismertetni  az  e  századvégi  iskolát, 
kivül,  belől,  s  ha  az  olvasó  néhány  lappal  elébb  fordít  könyvemben,  látni 
fogja  az  óriási  külömbséget  a  mai  s  a  még  nem  oly  régi  iskola  közt. 
A  mai  iskola  palota  a  régihez  képest  s  a  jövendő  nemzedék,  de  már  a 
jelen  nemzedék  is  mosolyogva  gondol  a  régi  jó  időkre,  mikor  a  »tanterem« 


Elemi  iskola  három  tanteremmel  és  egy  tanítói  lakással. 
(A  vallás-  és  közokt.  miniszter  által  1808-ban  kiadott  mintaterv. 

egyúttal  lakása  is  volt  a  tanítónak;  mikor  tanító  és  tanítványok  ebédje 
ott  íőtt  a  » tanterem «  nyitott  tűzhelyén;  a  mikor  durva  faragatlan  fák 
voltak  az  iskolapadok  s  középen  ketté  hasított  szálfák  szolgáltak  asztalul 
A  gyermek  egészségére  ugyan  ki  gondolt  volna  ?  Kinek  jutott  volna  eszébe, 
hogy  az  alacsony  ablak  rontja  a  szemet,  hogy  a  tanuló  és  az  ablak 
között  60  cméter  távolság  legyen ;  hogy  a  gyermek  balkéz  felől  kapjon  vilá- 
gosságot. És  ki  törődött  azzal,  hogy  a  gyermek  milyen  vizet  iszik.  És 
így  tovább  és  tovább. 

Valóban,  a  század  második  felében  s  ebben  is  főként  az  utolsó 
esztendők  folyamán  gyökerében  megváltozott  a  népiskola,  külsejében,  belső 
berendezésében  és  megváltozott  a  tanítás  anyaga,  milyensége  is.  De  meny- 
nyire meg!  Pillantsunk  vissza  csak  a  század  elejére,  olvassuk  el,  mit 
tanultak  akkor  a  falusi  iskolás  gyermekek  s  nézzük  mit  tanulnak  most. 
Éppen  könyvem  írásakor  jelent  meg  az  országos  közoktatási  tanács  nagy 

munkája:  az  osztott  (hat  tanítás)  nőiskola  tanítdsterve,  mely  nemsokára 
életbe  is  lép.  Ez  az  uj  tanítás-terv  a  népiskolában  tanítandó  anyag  tíz 
főcsoportját  állapítja  meg,  nevezetesen:  hit-  és  erkölcstan,  magyar  nyelv, 
mennyiségtan,  beszéd-  és  értelemgyakorlat,  történet,  természettudomány, 
művészet,  gazdaság,  kézimunka  és  testgyakorlat  Gondolom,  nem  végzek 
fölösleges  munkát,  ha  e  tanítástervet  is  lehető  részletesen  ismertetem, 
hadd  lássa  az  olvasó,  hogyan  lép  át  a  népiskola  a  következő  századba. 

A  kit-  és  erkölcstan  anyagát  nem  állapítja  meg  a  tanításterv,  mert 
a  népoktatási  törvény  57.  §.  értelmében  ez  az  illető  felekezetek  jogkörébe 
tartozik,  csupán  az  órák  számát  szabja  meg,  heti  két  órában. 

A  magyar  nyelvi  oktatás  —  mondja  a  terv  —  mint  általában  az 
egész  népiskolai  tanítás,  a  nemzeti,  vallásos  és  erkölcsi  nevelés  szolgálatá- 
ban áll.  E  czélhoz  képest  az  oktatás  három  irányban  halad:    1.  olvasás 


Elemi  iskola 

(A  vallás-  is  közokt. 

(az  olvasott  dolgok  tárgyalása),  2.  nyelvtani  magyarázatok,  3.  írás  és 
fogalmazás.  Az  /.  osztályban  megismertetik  a  gyermekkel  a  beszéd  elemeit : 
szót,  szótagot  és  hangot.  Begyakoroltatják  az  írás  segédeszközeinek  (tábla, 
palavessző  stb.)  használatát.  Kézgyakorlásúl  vonalakat  huzatnak  velők  s 
írásközben  különös  gondot  fordítanak  arra,  hogy  a  gyermek  megszokja 
a  helyes  testtartást  Az  írás  tanítása  együtt  halad  az  olvasáséval,  de  úgy, 
hogy  az  írás  megelőzi  az  olvasást.  A  kis-  és  nagybetűk  megtanulása 
után,  helyesírási  gyakorlásul  a  kettős  mássalhangzókat  kiejtés  után  leíratják, 
másoltatnak  és  iratnak  diktálás  szerint  Gyakorolják  a  szóbeli  fogalma- 
zásban, hogy  a  gyermek  a  hozzá  intézett  kérdésekre  ne  csak  egyes 
szavakkal,  hanem  fokozatosan,  teljes  mondatokban  is  tudjon  felelni.  Szava- 
kat, mondatokat,  majd  összefüggő  olvasmányokat  olvastatnak,  szótagolva, 
majd  folyékonyan  s  közben  leszoktatják  a  gyermeket  a  beszédbeli  gyarló- 

Ságokról,  minő  a  selypítés,  a  hangok  felcserélése  stb.  Az  első  osztály 
olvasmányai:  a  betűk  ismertetése  folyamán  szavak,  apró  mondatok  és 
rövid  elbeszélések,  az  abéczés  könyv  olvasókönyvi  részében:  közmon- 
dások, népköltési  apró  versek,  gyermekjátékok,  mondókák,  erkölcsi  rövid 
elbeszélések,  gyermekversek,  imádságok,  köszöntő  versek.  Néhány  vers  és 
mondóka  megtanulása.  A  második  osztályban  tovább  gyakorolják  a 
folyékony  és  értelmes  olvasást.  Az  olvasmányok:  népmesék,  erkölcsi 
elbeszélések,  leírások  és  a  gyermek  értelméhez  mért  költemények,  imád- 
ságok, köszöntők.  Nagy  gondot  fordítanak  ez  osztályban  (némileg  az  elsőben 
is),  hogy  a  gyermekek  n  szavaknak  az  irodalmi  nyelven  való  kiejtéséhez 
szokjanak.  Az  olvasmányokkal  kapcsolatban  megkezdődnek  a  nyelvtani 
magyarázatok  is,  nevezetesen :  a  hang,  és  betű,  magán-  és  mássalhangzók, 
hosszú  és  rövid  magánhangzók;  egy-  és  kétjegyű  mássalhangzók;  egy, 
két,  három,  négy  és  több  tagú  szavak;  mély  és  magas  hangú  szavak 
ismertetése.  A  szünetjelek  közül:  pont,  kérdő  és  felkiáltó  jel.  Gyakorolják 
magokat  a  betűk  szépírásában,  másolnak  diktálás  után  és  írnak  emlé- 
kezetből, az  olvasmányt  összefoglalják  három-négy  mondatba.  A  harmadik 
osztályban  fokozatosan  tovább  halad  az  olvasás :  közmondások,  népmesék, 
népmondák,  erkölcsi  elbeszélések,  további  a  hazai  földrajz,  természet- 
ismeret, gazdaság,  egészségtan  köréből  való  olvasmányok  s  a  gyermek 
értelméhez  mért  költemények  az  olvasás  tárgyai.  A  nyelvtan  is  tovább 
halad.  Megismerkedik  a  gyermek  az  egyszerű  mondattal.  Az  alanynyal, 
állítmánynyal.  Főnévvel,  névmásokkal,  melléknévvel,  igével,  a  melléknév 
fokaival,  az  egyes  és  többes  számmal.  Helyesírási  feladatokat  kapnak. 
A  már  magyarázott  szöveget  leírják,  állító  mondatokat  tagadókká,  érte- 
sítőket kérdőkké  alakítnak.  Arra  való  olvasmányokat  a  múlt  időből  a 
jelenbe,  a  jelenből  a  jövőbe  írnak  át;  mondatokat  egyesből  többesbe  és 
megfordítva.  És  gyakorolják  magokat  a  szépírásban.  A  negyedik  osztályban 
az  olvasmányok  köre:  közmondások,  népmesék,  magyar  nép-  és  történeti 
mondák,  történeti  elbeszélések,  és  ugyancsak  mint  az  előző  osztályban 
a  hazai  földrajz,  természetismeret,  gazdaság-  és  egészségtan  köréből 
alkalmas  olvasmányok.  Es  költemények.  A  nyelvtan  már  nagy  kört,  talán 
túlságosan  is  nagyot  ölel  föl.  Képzett  főnevek  és  igék  szétválasztása  alap- 
és  képző  szóra;  igeidők  ismétlése;  az  igék  jelentő,  fölszólító  és  föltételes 
módja;  az  ige  fölbontása  tőre,  módképzőre  és  személyragra;  melléknevek 
képzése  (jogtalan  stb.).  A  számnév  mint  jelző;  birtokos  jelző;  birtok, 
birtokos  rag;  névmások;  tárgy,  tárgyrag.  Az  igének  alanyi  és  tárgyas 
ragozása.  A  határozók  kérdések  szerinti  megkülömböztetése ;  a  határozói 

ragok  és  névutók  szemléltetése ;  a  mivel  ?  mivé  ?  kérdésre  felelő  határozók 
ragjaiban  előálló  hangváltozások;  a  határozó  szavak,  szóösszetétel.  Az 
írásnál,  a  szépírás  mellett,  nyelvtani  és  helyesírási  feladatok,  magyarázott 
szöveg  másolása  diktálás  után;  emlékezetből  való  Íratás;  az  olvasmány 
tartalmának  kivonata;  a  tanító  által  elmondott  rövid  és  egyszerű  meséknek, 
esetleg  leveleknek  Íratása.  S  itt  már  megkezdődik  a  házi  Írásbeli  dolgozat 
is.  Az  ötödik  osztályban  az  értelmes  és  szép  olvasás  gyakorlása  mellett, 
gondot  fordítanak  a  költemények  tanulására,  szép  előadására.  Olvasmányok : 
nép-  és  történeti  mondák,  képek  a  hazai  történettanítás  kiegészítéséül;  a 
hazai  föld-  és  néprajz,  természetismeret,  gazdaság-  és  egészségtan  köréből. 
Költemények.  A  nyelvtan  tovább  halad :  a  bővített  mondat  alapján  e  fonto- 
sabb  névragok  és  névutókat  összeállítják,  a  főbb  határozókat  külön  megne- 
vezik; birtokos  személy  ragokat  csoportosítják.  Igenevek,  összetett  mondat, 
alany,  tárgyhatározó,  jelző  helyett  megfelelő  mellékmondatok;  szünetjelek, 
kötőszó :  ez  az  ötödik  osztály  nyelvtani  anyaga.  A  szépírási  gyakorlatoknál 
erkölcsi  és  közmondásokat  iratnak,  levélczímeket  stb.  Helyesírási  felada- 
tokat kapnak  a  tanulók  s  már  a  vázlatos  elbeszélést  folyékony  előadássá 
kell  kibővíteni ;  leírásokat  adni  a  megadott  vázlat  alapján ;  verses  műveket 
prózába  átteni;  tudósító,  kérő,  köszönő,  üdvözlő  levelet  írni  adott  vázlat 
alapján  és  anélkül  is.  Megismerkednek  a  számlával,  a  távirattal,  hirdet- 
ménynyel, illetőleg  ezeknek  miként  való  szerkesztésével.  A  hatodik  osz- 
tályban: értelmes,  szép  olvasás  gyakorlása,  költemények  szép  előadása 
mellett  az  olvasmányok  köre  is  kitágul.  A  nép-  és  történeti  mondák 
mellett  a  hazai  és  világtörténetből  vett  képekkel  egészítik  ki  a  történet- 
tanítást s  hasonlókép  megfelelő  olvasmányokkal  a  hazai  föld-  és  néprajzot, 
a  természetismeretet,  a  gazdaság-  és  egészségtant.  A  nyelvtanban  foglal- 
koznak a  mellérendelt  mondatokkal,  kapcsolt,  ellentétes,  választó,  követ- 
keztető, magyarázó  viszonnyal;  a  megfelelő  kötőszavak  és  szünetjelekkel. 
Aztán:  a  hangsúly,  a  szórend,  a  helyes  magyarság,  a  próza  és  vers 
mivolta,  az  írásművek  szerkezete;  a  legfontosabb  közéleti  fogalmaz- 
ványokból való  tudnivalók.  A  szépirási  gyakorlatot  folytatják;  másolás, 
diktálás  és  emlékezésből  írnak;  társadalmi  leveleket,  csupán  a  főtárgy 
megadásával;  üzleti  leveleket,  pénzutalványokat,  postai  és  vasúti  szállító- 
levelet állítanak  ki.  írnak  bizonyítványt,  folyamodványt,  nyugtatványt, 
elismervényt,  kötelezvényt,  felmondást,  meghatalmazást  s  megismerkednek 
a  szerződés  és  a  végrendelet  legfontosabb  kellékeivel. 

A  menyiségtannál  főczél  a  mindennapi  életben  legszükségesebb  szá- 
mítások  és  mérések   begyakorlása.   Az  első  osztályban  az    1 — 20-ig  ter- 

jedő  számkört  ölelik  föl,  minden  egyes  szám  fogalmának  többoldalú 
szemléltetés  alapján  való  megértetésével.  Ezzel  kapcsolatban  mindegyik 
megismert  szám  körén  belül  azonnal  a  négy  alapműveletet  is  gyakorol- 
ják, mégpedig  előbb  tárgyakon,  azután  elvontan  is.  A  tanult  számokat 
leírják.  Nemkülönben  megismerkednek  a  római  számjegyekkel  is;  továbbá 
a  pénz-,  hosszúság-,  űr-,  súly-,  idő-  és  egyéb  mértékekkel,  a  mennyiben 
a  váltó  számok  az  1-től  20-ig  terjedő  számkörbe  esnek.  A  második 
osztályban  a  húszas  számkört  kibővítik  százig.  A  négy  alapműveletet 
kellően  begyakorolják.  Az  egyszeregyet  fokozatosan  összeállítják  és 
begyakorolják  azt  is.  A  tizes  fogalmát  megértetik  szemléltetés  utján  s 
fölváltják  egyesekre  és  viszont.  Figyelmeztetik  a  gyermeket,  hogy  a 
számjegy  értéke  a  második  helyen  (balra)  tízszerte  több  mint  az  első 
helyen.  írásbeli  számolás  csak  annyiban,  hogy  a  tanulók  a  szóbelileg 
helyesen  megfejtett  föladatokat  számjegyekkel  le  is  tudják  írni.  A  pénz-, 
hosszúság  stb.  mértékét  tovább  ismertetik  az  1  — 100-ig  terjedő  szám- 
körben.  A  harmadik  osztályban  a  számkör  1000-ig  halad.  Valamennyi 
százas  körben  gyakorolják  a  négy  alapműveletet,  nem  csak  szóval,  de 
Írásban  is.  Megismertetik  a  százas  fogalmával,  s  fölváltják  azt  tízesre 
és  viszont.  A  kivonás  műveletét  szóbelileg  mind  a  két  módon  (t.  i. 
elvevéssel  és  hozzáadással)  gyakorolják,  irásbelileg  a  pótkivonás  szerint 
végzik,  annak  megértése  alapján,  hogy  a  maradék  —  különbség  —  nem 
változik,  ha  a  kisebbítendőt  pld.  10  egyessel  s  ugyanakkor  a  kivonandót 
egy  tízessel  nagyobbítjuk.  írásbeli  szorzás,  előbb  egy-jegyű,  azután  két- 
jegyű számmal.  Mind  a  négy  alapművelet  különnevű  számokkal  is.  Az 
osztási  maradékokkal  kapcsolatban  meg  kell  értetni,  hogy  az  osztás 
teljes  végrehajtása  sokszor  az  egység  részeihez  vezet.  A  tanítás  a  csa- 
ládi élet  és  a  háztartás  körében  előforduló  számításokra  van  nagyobb 
gonddal  s  a  tanulókat  a  feladatok  szó-  és  írásbeli  megfejtése  közben  a 
szokásos  árakkal  is  megismertetik.  A  negyedik  osztályban  átmennek  az 
ezerén  felüli  számításba.  Alaposan  ismétlik  a  harmadik  osztályban  tanul- 
takat s  a  számkört  bővítik  1 00.000-ig,  majd  millióig.  Gyakorolják  a  négy 
alapműveletet  szóban  és  írásban.  Megismertetik  az  ezeres,  tízezeres,  száz- 
ezeres  és  a  millió  fogalmával  s  ezeket  felváltják  egymásra.  Mi  a  szám- 
jegy értéke  a  4.,  5.,  6.  és  7-ik  helyen?  írásbeli  műveleteket  végeztetnek 
különnevű  számokkal  is,  de  legfeljebb  két-,  háromjegyű  szorzóval,  illető- 
tőleg  osztóval.  Megismertetik  a  törtszám  keletkezésével  és  fogalmával, 
szemléltetés  alapján.  A  tanult  mértékek  és  pénzek  ismeretét  folytonosan 
gyakorolják.   A  milliméter,  köbméter,  köbczentiméter,  a  négyzetméter  és 

négyzetdeczi méter  szemléltetése,  ezeknek  egymásra  való  felváltása,  velők 
való  mérés;  a  gazdasági,  ipari  foglalkozások  köréből  vett  számítások; 
élelmi,  ruházati  stb.  czikkek  rendes  árának  ismertetése:  ezek  mind  a 
tanítás  anyagául  szolgálnak  a  negyedik  osztályban.  Előkészítik  a  tizedes 
törtek  tanulását  is,  a  pénzek  és  mértékek  tizedes  Írásának  gyakorlásával. 
Az  ötödik  osztályban  számolnak  egész  számokkal  és  tizedes  törtekkel. 
Kibővítik  a  negyedik  osztályban  tanultakat  azzal,  hogy  a  hányadost  az 
osztónak  ugyanazon  számmal  való  szorzása  vagy  osztása  nem  változ- 
tatja. A  tanultak  alapján  következik  a  tizes  számrendszer  .kifejtése.  Hogyan 
változik  a  számjegyek  értéke,  ha  jobbról  balra  s  balról  jobbra  helyezik? 
A  tizes  számrendszert  kiterjesztik  az  egység  tized-,  század-  és  ezred- 
részeire; a  tizedes  törtek  leírását  és  kimondását  gyakorolják  s  alkal- 
mazzák a  mérték-  és  pénzrendszerre.  Gyakorolják  az  egész  számok  és  a 
tizedes  törtek  osztását  és  szorzását  10-zel,  100-zal,  és  1000-rel;  a  négy 
alapműveletet  tizedes  törtekkel.  Folytatják  a  szóbeli  számolást.  Megis- 
mertetik a  tőke,  a  százalék  és  a  kamat  fogalmával,  gyakorlati  példák 
(takarékpénztár,  adókivetés,  az  ország  gazdasági  életének  adatai)  alapján. 
Számíttatják  a  kamatot  egy  és  fél  évre.  Ebben  az  osztályban  kezdik 
tanítani  a  mértani,  még  pedig  ebből:  az  egyenes  és  görbe  vonalat;  a 
koczkát ;  az  egyenes  vonal  vízszintes,  függőleges  és  ferde  irányát ;  a  pár- 
huzamos vonalakat;  a  lébrt;  a  szög  keletkezését  és  mérését;  a  derék-, 
hegyes-  és  tompa  szöget ;  a  négyzet  és  a  téglalap  területének  kiszámí- 
tását; a  dekamétert,  a  négyzetdekamétert,  a  hektárt  és  négyzetkilómé- 
tert. A  hatodik  osztályban  számolnak  egész,  tizedes  és  közönséges  tör- 
tekkel. Az  ötödik  osztályban  tanultak  ismétlése  után,  összehasonlítják  a 
tizedes  és  közönséges  törteket,  foglalkoznak  az  egész,  tört-  és  vegyes 
számokkal ;  közönséges  törtek  összeadása-  és  kivonásával,  de  csak  olyanoké- 
val, melyek  könnyen  alakíthatók  egyszerűekké.  Közönséges  törteket 
szoroznak  és  osztanak  egész  számokkal.  Megismertetik  a  nyereségnek 
százalékokban  való  kiszámításával  és  a  százalékszámításnak  a  nép  között 
előforduló  eseteivel,  minők  a  birtokszerzés,  örökösödés,  adókivetés,  az 
ország  gazdasági  életének  adatai  stb.  Fölelevenítik  a  mértani  ismereteket. 
Gyakorlati  területméréseket  végeznek.  Az  ölet,  mérföldet  és  katasztrális 
holdat .  összehasonlítják  a  méter  mértékekkel.  A  használatban  levő  mér- 
tékekkel alaposan  megismerkednek. 

A  negyedik  főtárgy:  a  beszéd-  és  értelemgyakorlatok  czélja  az  ismeret- 
terjesztés, értelemfejlesztés,  erkölcsnemesítés  alapjainak  a  megadása. 
E  gyakorlatok  az  első  két   osztályban   azt  a  helyet  foglalják  el,   mit  a 

felsőbb  osztályokban  a  földrajz,  történet  és  természettudomány.  Eszközeik : 
az  élő  szó  és  szemléltetés.  Kiinduló  pont:  a  szülei  ház.  Ennek  körében 
ismerkedik  meg  a  gyermek  a  lakás,  a  család,  szülők,  testvérek,  rokonok, 
cselédek  fogalmával.  Ezt  követi  a  lakás  berendezése;  kamara,  padlás, 
pincze,  félszer,  udvar,  istálló:  ebben  a  háziállatok;  a  kert:  ezzel  kapcso- 
latosan a  növény,  a  föld,  az  ásványok.  A  szülei  ház  után  jön  az  iskola. 
Az  iskola  után  a  templom.  Végül  az  idő,  annak  felosztása:  nappal,  éjjel, 
napok,  a  hét.  Ez  az  első  osztály  anyaga.  A  másodiké:  a  község,  ebben: 
házak,  utczák,  terek,  hidak,  közlekedési  eszközök;  köz-  és  magán  épüle- 
tek. A  község  határa:  mező,  rét,  szántóföld,  erdő,  síkság,  domb,  hegy, 
völgy,  folyó,  tó.  A  határ  állatai,  növényei,  ásványai.  A  község  lakossága, 
foglalkozása,  életmódja:  földmíves,  pásztor,  iparos,  kereskedő,  pap,  tanító, 
orvos,  jegyző,  biró,  polgármester.  Végül  az  évszakok. 

A  földrajz  tanítása  a  harmadik  osztályban  kezdődik.  Főczél :  a  haza 


Négy  tantermes  iskola  és  tanítólakás.  (Homlokzat.) 
(A  vallás-  és  közokt.  miniszter  által  1808-ban  kiadott  mintaterv.) 

földjének,  lakosságának,  természeti  viszonyainak,  gazdasági  és  műveltségi 
állapotának,  emberbaráti  intézményeinek  megismertetése  s  ezek  alapján 
a  hazaszeretet  ápolása.  A  hazai  földrajz  mellett  megismertetik  a  tanulót 
világrészünk  nevezetesebb  országaival,  a  többi  világrészekkel  és  a  földdel, 
mint  égi  testtel;  de  a  tanítás  eme  tágabb  körében  is  a  hazai  földrajz 
marad  a  központ,  a  hazai  vonatkozások  szabnak  irányt.  Segítségül  veszi 
a  földrajztanítás  a  természettudományt  és  a  mindennapi  élet  szükségeihez 
alkalmazkodik,  másfelől  meg  szakadatlanul  keresi  a  kapcsolatot  a  tör- 
ténettel, hogy  közös  tanulságaikat  az  erkölcsi  nevelés  szolgálatában 
értékesítse.  A  harmadik  osztályban  a  beszéd  és  értelemgyakorlatok  által 
már  megvetett  alapon  haladnak  tovább.  Ismétlik  és  kibővítik  az  első  két 
osztályban  tanultakat,  aztán  úgy  mennek  át  a  vidék,  a  vármegye  megis- 
mertetésére s  ezen  az  utón  elvezetik  a  tanulót  az  ország,  a  haza  fogal- 
máig. Egyúttal  bevezetik  a  gyermeket  a  térkép  megértésébe  és  használa- 
tába,   tárgyi    szemlélet    (alaprajz,    helyszínrajz)    alapján.  Ettől    fogva  a 

térkép  állandó  segédeszköze  a  tanításnak,  melyet  a  szemléltetés  egyéb 
természetes  és  mesterséges  eszközei  egészítnek  ki  a  szükség  és  a  lehető- 
ség szerint  A  negyedik  osztályban  a  tanítás  a  vidék  és  vármegye  ismer- 
tetéséből indul  ki  s  ezek  összetételével  addig  halad,  míg  egy-egy  kisebb 
földrajzi  egységet  (észak-nyugati  Felföld,  Nagy-Alföld  stb.)  nem  adnak. 
Ezután  a  földrajzi  egységek  sorakoznak  s  ezek  összesége  adja  az  ország 
•  területét.  A  tanítást  befejezi,  hazánkból  kiindulva,  Európa  áttekintése. 
Megismerkednek  pedig  a  tanulók;  a  vármegyéből  kiindulva,  a  Kis-  és 
Nagy  Alfölddel,  az  Észak-nyugati  és  a  Délkeleti  Felfölddel,  a  Dunántúllal, 
a  Dráva-Száva  közével,  a  Tengerparttal  és  Fiúméval.  Erre  következik  a 
magyar  királyság  összefoglaló  ismertetése:  határ,  hegy- és  vízrajz,  lakos- 
ság, gazdasági  élet,  műveltség, 
emberbaráti  intézetek,  az  or- 
szág politikai  felosztása  és 
kormányzása.   Európa    általá- 


Négy  tanlemies  iskola 
(A  vallás-  is  kGzokl.  miniszter 


nos  áttekintése.  A  hazai  éghajlati  viszonyok,  kapcsolatban  a  gazdasági  élet 
ismeretével.  Az  ötödik  osztály  anyaga:  Magyarország  politikai  földrajza, 
főfigyelemmel  az  ország  felosztására  és  kormányzására.  Magyarország 
területe  és  népessége.  Az  országos  kormány.  Törvényhatóságok:  megyék, 
városok,  Budapest.  A  magyar  tengerpart  és  Fiume.  A  társországok.  Az 
ország  lakossága  vallásfelekezetek  szerint.  Az  egyházak  s  ezek  szervezete 
és  kormányzása.  Iskolák,  közintézetek.  Aztán:  Ausztria.  Európa  országai. 
Idegen  világrészek.  A  térképhez  és  egyéb  szemléltető  eszközökhöz  járul 
most  már  a  földgömb  is.  A  hatodik  osztály  anyaga :  Magyarország  gaz- 
dasági földrajza,  nevezetesen:  földművelés,  ipar,  kereskedelem,  közlekedés, 
kivitel,  behozatal;  Magyarország  gazdasági  Összeköttetése  Ausztriával  és 
más  országokkal.  Aztán  jön  Európa  és  az  idegen  világrészek,  a  gyarma- 

tokra  való  különös  tekintettel.  A  föld  felszíne:  tengerek  és  százazföldek; 
a  levegő,  éghajlat,  égövek,  évszakok.  A  föld  mint  égitest:  alakja,  nagy- 
sága, mozgásai;  a  naprendszer.  Az  égitestekről  általában  a  legszüksége- 
sebb elemi  ismeretek. 

Az  ötödik  osztályban  kezdődik  a  történet  tanítása,  slz  olvasmányok 
és  a  földrajz  tanítással  kapcsolatosan  szerzett  ismeretek  alapján.  íme  az 
ötödik  osztály  anyaga:  A  honfoglalás.  A  magyar  királyság  és  a  keresz- 
tény egyház  megalapítása:  Szent  István,  Szent  László.  A  mongol  vész: 
IV.  Béla.  A  magyar  királyság  fénykora:  Nagy  Lajos,  Hunyady  János, 
Mátyás  király.  A  mohácsi  vész.  A  török  hódoltság.  Zrínyi  Miklós.  Az 
alkotmány  és  vallásszabadság  védelme:  Bethlen  Gábor,  Pázmány  Péter, 
II.  Rákóczy  Ferencz.  A  török  kiűzése,  az  ország  elpusztult  állapota. 
A  nemzet  és  királyi  ház  megbékülése.  A  mai  Magyarország  megalakulása : 
József  nádor,  Széchenyi  István,  Kossuth  Lajos,  Deák  Ferencz.  (Hát  a 
költők  ?)  Végül :  a  mai  napok.  A  királyi  család.  A  hatodik  osztály  szintén 
kiterjeszkedik  ugyan  a  magyar  történet  egész  körére,  de  a  mohácsi 
vészig  terjedő  korral  csupán  ismétlésképen,  rövidre  szabott  áttekintés 
alakjában  foglalkozik  s  főczél  itt  az  ujabb  idők  ismertetése.  Míg  az 
ötödik  osztályban  a  történelem  nevezetesebb  alakjai  állanak  előtérben 
s  az  események  s  a  korszak  rajza  azok  körül  csoportosul,  itt  már  az 
események  összefüggésére,  az  intézmények  fejlődésre  fordítják  a  fő  gon- 
dot. Az  egyetemes  történetre  csak  annyiban  tér  ki  a  tanítás,  a  mennyi- 
ben ezt  a  nemzeti  történet  megértése  kívánja.  A  tanítás  köre  tehát: 
A  mohácsi  vészig  terjedő  kor  áttekintése.  Az  ország  háromfelé  szakadása 
a  mohácsi  vész  után;  a  Habsburgház  világbirodalom,  találmányok,  föl- 
fedezések; a  török  hódoltság;  az  erdélyi  fejedelemség.  A  protestantizmus 
elterjedése  hazánkban  és  hatása.  (A  reformáczió  története.)  Nemzeti  föl- 
kelések az  alkotmány  és  vallásszabadság  védelmére.  Küzdelem  a  törökkel. 
Felszabadulás  a  török  járom  alól.  Az  ország  állapota  a  török  kiűzése 
után.  A  királyi  ház  és  a  nemzet  megbékülése ;  új  intézmények ;  11.  Frigyes 
és  Poroszország;  a  franczia  forradalom;  Napóleon.  Hazánk  állapota  a 
napóleoni  háborúk  után.  Európa  államainak  átalakulása.  Találmányok, 
fölfedezések.  Elmaradottságunk.  A  mai  Magyarország  megalakítása  és  az 
1848-iki  törvények.  Az  alkotmány  helyreállítása;  az  1867-iki  kiegyezés. 
A  német-  franczia  háború  és  a  német  császárság  megalakulása.  A  Balkán- 
államok. Bosznia-Herczegovina.  Az  ország  mai  állapota. 

A  történettanítással  egyidejűleg  ismertetik  meg  a  tanulót  a  polgári 
jogokkal  és  kötelességekkel   Itt  az  a  czél,   hogy  a  tanulók  értelmi  fejlett- 

ségökhöz  mérten  az  állami  élet  intézményeivel  és  alkotmányunk  alaptör- 
vényeivel megismerkedjenek,  leikökben  a  törvénytisztelet  meggyökerezzék, 
a  nemzeti  érzület  ápolódjék  s  általában  a  tanítás  rávezesse  őket,  hogy 
majdan  polgári  jogaikkal  élni  tudjanak  és  polgári  kötelességeiket  a  maguk 
és  az  ország  érdekében  híven  teljesítsék.  A  tanítás  a  földrajz  és  történet 
körében  szerzett  ismeretekhez  kapcsolódik  s  azokat  szükség  szerint  össze- 
foglalja és  a  czélban  kitűzött  követelményeknek  megfelelően  kiegészíti. 
Az  ötödik  osztályban  megismertetik  a  tanulót  a  községi,  járási  és  tör- 
vényhatósági igazgatással.  A  kataszterrel  és  telekkönyvvel.  Az  adó 
mivoltával.  A  had-  és  iskolakötelezettséggel.  Mezőrendőri,  ipari  törvénynyel : 
a  közegésség  ügyével  s  ennek  körében  az  élelmi  szerek  hamisítására 
vonatkozó  intézkedésekkel;  a  cseléd-,  a  munkások-  és  a  munkaadókról 
szóló  törvénynyel  s  végül  az  állami  anyakönyv  mivoltával.  A  hatodik 
osztály  anyaga:  A  királyi  hatalom;  a  felségjogok;  a  trónörökös.  Tör- 
vényhozás, választói  jog;  az  ország  kormányzása;  igazságszolgáltatás; 
bíróságaink  szervezete.  Az  ország  bevételei  és  kiadásai.  Egyesületi  és 
sajtószabadság.  Magyarország  és  Ausztria;  közös  ügyek. 

Hatodik  csoport  a  természettudományi  tárgyak,  nevezetesen:  termé- 
szetrajz és  természettan:  amazt  az  ötödik  és  hatodik,  ezt  csak  az  utolsó 
osztályban  tanítják.  E  tárgyak  tanításában  az  a  íőczél,  hogy  a  tanulók 
megismerkedjenek  a  természet  tárgyainak  hasznos  és  káros  tulajdonsá- 
gaival, a  mindennapi  életben  előforduló  természeti  jelenségekkel  és  erőkkel, 
szem  előtt  tartván,  hogy  általa  a  tanulókban  mindjobban  megerősödjék 
a  vallásosság  s  leikökből  kiirtsák  a  köznépnél  tapasztalható  babonákat, 
balvéleményeket.  A  természetrajzi  alapismereteket  a  beszéd-  és  értelem- 
gyakorlatok utján  már  az  első  és  második  osztályban  megszerzi  a  tanuló. 
Gyarapítja  ezeket  az  olvasókönyvekből  s  különösen  a  földrajz  tanításából. 
Az  ötödik  osztályban  tehát  a  tanulónak  addig  szerzett  ismereteit  kell 
rendezni,  kiegészíteni  és  bővíteni.  Az  állatok,  növények  és  ásványok  közül 
mindenekelőtt  azokat  ismertetik  meg  a  tanulóval,  melyek  az  ő  környeze- 
tében találhatók  s  ezek  közül  is,  az  életközösség  figyelembevételével,  külö- 
nösen azokat,  a  melyek  a  háztartásra,  a  mezőgazdaságra,  az  iparra, 
a  kereskedésre  s  a  gyógyításra  különös  fontosságúak.  Megismertetik  a 
tanulót  egyes  vidékek  káros  növényeivel  és  állataival  s  megtanítják  az 
azokkal  szemben  követendő  eljárásra.  A  tanítás  egymásutánjában  irány- 
adók az  évszakok.  A  téli  hónapokban  a  lakóhelyen  és  környékén  élő, 
tehát  a  népet  legközelebbről  érdeklő  állatokat  kell  megismertetni.  Ugyan- 
csak ebben  az  évszakban  tanítják  a  lakóhelyen  található  s  a  népet  közelről 

érdeklő  ásványokat  és  kőzeteket.  A  tavaszi  és  nyári  hónapokban  ugyan- 
csak a  lakóhelyen  termő  s  a  népet  közelről  érdeklő  növényeket  tanítják. 
A  hatodik  osztályban,  télen,  a  tanuló  lakóhelyétől  távolabb  élő  állatokat 
ismertetik.  Hazánk  hasznos  és  káros  állatai  közül  a  nevezetesebbeket  s 
a  hazai  tavak  és  folyók  hasznos  és  kártékony  lakóit  Ezek  után  követ- 
keznek a  külföldi  állatok  közül  azok,  melyek  az  iparra,  a  kereskedésre  s 
a  gyógyításra  különösen  fontosak.  Ugyanekkor  megismertetik  a  nálunk  is 
használatos  külföldi  ásványokat.  A  tavaszi  és  nyári  hónapokban  a  hazai 
gazdasági,  ipari,  kereskedelmi  s  gyógyító  növényeket  ismertetik  s  a  hazai 
mérgesek  közül  a  fontosabbakat ;  ezenkívül  a  külföld  ama  növényeit, 
melyek  nálunk  is  fontosak  a  háztartásban,  iparban,  kereskedésben  és 
gyógyításban.  A  természetrajz  tanításával  kapcsolatban  megismertetik  az 
emberi  testet  és  annak  miként  való  gondozását  s  útmutatást  adnak  az 
állati,  növényi  és  ásványi  mérgezéseknél  nyújtandó  első  segítségre.  A  ter- 
mészettan  tanításánál  mindenekelőtt  rendbeszedik  az  öt  osztályban  szerzett 
természettani  ismereteket  s  a  további  tanítás  is  a  lehető  legegyszerűbb 
módon  történik.  E  tanítás  tárgyai:  testek  terjedtsége  (térfogata),  áthatat- 
lansága  stb.  Az  emeltyű,  mérleg,  súly.  Az  esés.  Az  inga.  Csiga,  lejtő, 
csavar.  Vízvezetés,  kút,  természetes  úszás,  fürdési  szabályok,  segélynyújtás 
a  vízbefulásnál.  A  légkör  nyomása,  légsulymérő;  szivattyús  kut,  fecskendő, 
fujtató,  lopó.  A  hőmérő.  Fagyás,  olvadás,  forrás,  párolgás;  forralás,  sütés, 
fűtés.  Első  segélynyújtás  a  megfagyás  és  napszúrás  eseteiben.  A  párák 
lecsapódása,  köd,  felhő,  eső,  hó,  jégeső,  harmat,  dér.  A  szél.  A  gőz  ereje, 
gőzgép.  A  hang  keletkezése.  Világosság  és  árnyék.  Fénytörés;  domború 
és  vájt  lencse,  szemüveg.  Mágnes,  iránytű.  Elektromosság;  elektromos 
szikra,  villám.  Magatartás  villámláskor;  első  segélynyújtás  villámsujtás 
esetén.  A  galvánáram  hatása  a  lágy  vasra;  telegráf,  telefon.  A  levegő 
hatása  az  egészségre;  lélegzési  szabályok,  a  lélegző  szervek  meghűlésé- 
ből eredő  betegségek.  A  víz  és  alkotó  részei.  A  túlságos  hideg  víz  hatása. 
A  tüzelő  anyagok  égésének  és  a  lélegzésnek  főtermékei:  a  szénsav  és 
vízgőz.  A  szellőztetés  fontossága.  A  széngázzal  mérgezetteknek  nyúj- 
tandó első  segély.  A  fémek  rozsdásodása;  rozsdás  eszközzel  való  meg- 
sebzés,  íémedényekkel  való  mérgezés.  A  kőzetek  elmállása.  A  szerves 
anyagok  rothadása.  Talajlég ;  óvatosság  az  árnyékszékek,  csatornák,  kripták, 
kertek  megnyitásakor.  Szeszes  és  savanyu  erjedés.  A  szeszes  italok  hatása 
a  test  szervezetére ;  a  pálinka  romboló  hatása  az  egészségre.  A  növények 
táplálkozása.  Trágyázás,  szántás  stb.  Az  ember  és  állat  táplálkozása.  Az  állat- 
és  növényországból  vett  fontosabb  tápláló  szervekről.  Étkezési  szabályok. 

Hetedik  csoport:  a  művészeti  tárgyak,  nevezetesen  éneklés  és  raj- 
zolás. A  népiskolai  énektanításnál  a  zenei  érzék  fölébresztése  és  ápolása, 
a  hallás  gyakorlása,  az  ütemérzék  fejlesztése  a  czél,  s  egyben  arra  kell 
törekedni  a  tanítónak,  hogy  az  ének  tanításával  a  tanuló  kedélye  műve- 
lődjék s  legyen  e  tanítás  eszköze  a  vallásos  és  hazafias  érzésnek.  Az 
énektanítás  már  az  első  osztályban  megkezdődik,  még  pedig  a  hallás 
gyakorlásával.  Megkülönböztetik  az  egyes  hangokat  hosszúság,  mélység, 
illetőleg  magasság  és  erőfok  szerint.  A  gyermekek  hangkörébe  eső 
kisebb-nagyobb  hangközöket  vagy  rövidebb  hangsorokat  egyenkint  és 
karban  utánénekeltetik.  Az  ütemérzék  fejlesztése  végett  egyszerűbb  szer- 
kezetű, magyaros  dalmotivumokat  szöveg  nélkül  gyakorolnak,  különös 
tekintettel  azokra  a  dalokra,  melyeket  majd  szöveggel  betanítanak.  Gondot 
fordítnak  a  hangszervek  ápolására,  nevezetesen  mérsékelt  hangterjedelem 
használata  mellett  az  éneklés  idejét  és  tartamát  czélszerűen  meghatároz- 
zák s  éneklés  közben  figyelmeztetik  a  gyermeket  a  helyes  testtartásra, 
lélekzetvételre  s  a  hangok  és  a  szöveg  szép  kiejtésére.  A  második  osz- 
tályban ismétlik  és  gyakorolják  az  első  osztály  anyagát  s  a  szorosabb 
értelemben  vett  énekgyakorlatok  mellett  megfelelő  egyszólamú  dalokat 
énekelnek  az  1 — 8-ig  terjedő  hangkörben.  A  harmadik  osztály  anyaga 
lényegében  egy  az  első  és  második  osztályéval,  azzal  a  különbséggel, 
hogy  a  hang  képzésére  és  az  ütemérzék  fejlesztésére  szolgáló  gyakor- 
latok mind  hangterjedelem,  mind  nehézségbeli  fokozat  tekintetében  a 
tanulók  előbbrehaladottságához  alkalmazkodnak.  A  szorosabb  értelemben 
vett  énekgyakorlatok  mellett  megfelelő  egyszólamú  dalokat  tanítanak 
hallás  után,  az  illető  dalok  főbb  motívumainak  előzetes  begyakorlásával, 
de  hangkimélés  szempontjából  nem  szabad  túlmenni  az  1 — 8-ig  terjedő 
hangkörön.  A  negyedik  osztályban  megkezdik  a  hangjegyek  szerint  való 
éneklést.  Megismerkednek  az  egész-,  fél-,  negyed-  és  nyolczad  kótával; 
ütem,  ütemzés,  ütemjelzéssel,  a  magyar  zenében.  Rithmikai  gyakorlatokat 
végeznek,  hangjegyeken  szemléltetve,  szövegolvasással  és  készítéssel, 
dallam  kiséret  nélkül.  Megismerkednek  a  vonalrendszerrel.  Az  alsó  segéd- 
vonallal. Következik:  a  ^-kulcs  használata.  A  hangjegyek  megnevezése 
helyök  szerint.  Hangjegy  olvasási  gyakorlatok,  énekkiséret  nélkül.  Ütem- 
vonalak a  vonalrendszerben.  Nyugvó  jel.  Ismétlő  jegyek.  Az  időmérték 
és  erőfok  jelzésére  szolgáló  legszükségesebb  kifejezések  és  jegyek  meg- 
értetése. A  kemény  C.  hanglétra  bemutatása  és  énekeltetése,  kezdetben 
egyenlő  értékű  hangjegyek  szerint,  tagolás  nélkül,  később  tagolva  a  fön- 
tebbi ütemfelosztással,  különböző  hangjegyekkel  s  más-más  rithmus  szerint. 

Hangtalálási  gyakorlatok  a  C-hangsor  körében,  mindig  az  alaphangból 
kiindulva  s  oda  visszatérve.  Fokozatos  gyakorlatok  a  tulajdonképpeni  hang- 
jegyek szerint  való  éneklés  elsajátítására,  az  1 — 8-ig  terjedő  hangkörben, 
kizárólag  C-hangnemből  írva.  A  megelőző  osztályokban  tanult  dalok  ismét- 
lése és  ujabbak  tanulása,  kezdetben  hallás  után,  később  hangjegyek  segít- 
ségével. Az  ötödik  osztályban  a  negyedik  osztály  anyagának  ismétlése  és 
gyakorlása  után  megismertetik  a  pontozott  hangjegyeket,  azoknak  értékét, 
valamint  a  tizenhatod  kótákat  is,  mint  a  melyek  a  magyar  dalokban 
sűrűn  előfordulnak.  A  hangok  körét  kibővítik,  lefelé  a  ^-ig,  fölfelé  d-töl 
/-ig  s  ennek  megfelelően  megismertetik  a  második  alsó  segédvonalat  s 
gyakorolják  a  tanulót  az  illető  hangjegyek  olvasásában  és  éneklésében. 
Megismertetik  a  kemény  G-,  majd  a  lágy  A-  és  Z)-hangsort,  a  szükséges 
hangemelő  és  hangmélyítő,  valamint  a  feloldó  vagyis  a  visszaállító  jegyek 
kíséretében  s  gyakorolják  a  tanulót  a  hangsorokon  belől  a  hangok  eltalá- 
lásában. 

Énekeltetik  az  ötödik  osztály  számára  szerkesztett  s  a  jegyek 
szerint  való  éneklés  előmozdítását  czélzó  technikai  gyakorlatokat;  s 
gyakoroltatják  egy-  és  kétszólamú,  önálló  dalok  éneklésében,  most  már 
hangjegyek  segítségével.  A  hatodik  osztályban  főként  az  eddig  szerzett 
ismeretek  ismétlésével  foglalkoznak.  Emellett  a  megelőző  osztályokban 
tanuU  hanglétrákhoz,  mint  ujakat,  hozzá  veszik  a  kemény  D-t  és  A-t 
s  a  lágy  G't  s  folytatják  az  egy-  és  kétszólamú  dalok  tanulását, 
hangjegyek  segítségével. 

A  másik  művészi  tárgy,  a  rajzolás  tanítása  tulajdonképpen  a  harma- 
dik osztályban  kezdődik,  de  már  az  első  és  második  osztályban  megvetik 
az  alapot.  Nevezetesen :  a  beszéd-  és  értelemgyakorlatokkal  kapcsolatosan 
szemléltetik  a  tárgyak  alakját,  nagyságát,  helyzetét,  szinét  s  ezek  alapján 
megértetik  a  gyermekkel  a  következő  fogalmakat:  szögletes,  kerek,  lapos, 
gömbölyű;  függőleges,  vízszintes;  hosszú,  rövid,  széles,  keskeny,  magas, 
mély ;  egymás  mellett,  alatt,  felett ;  színes,  színtelen,  halovány,  élénk,  világos, 
sötétszínű  stb.  E  szemléltetés  közben  a  tanító  a  táblán  való  rajzolást  is 
segítségül  veheti,  de  a  tanulók  kezeügyességének  gyakorlása  csupán  a 
kézírással  kapcsolatban  történik.  A  harmadik  és  negyedik  osztályban  a 
testek  lapjait,  éleit,  körvonalait  és  egymáshoz  való  helyzetöket  szemlél- 
tetik egyszerű  testmintákon ;  gyakorolják  a  szemmértéket ;  tovább  fejlesztik 
a  szinérzéket  az  árnyalatok  természeti  tárgyakon  való  megkülömbözteté- 
sével.  A  tanulók  e  fokon  megkezdik  a  szemléltek  rajzbeli  reprodukálását, 
tervszerűen  és  fokozatosan  vezetett   gyakorlatokkal.   A  tcstminták  lapjait 

lerajzolják  és  kombinálják  egyszerű  sikdiszítményekké,  a  tanító  tábla- 
rajzának segítségével.  Egyszerűbb  alakú  (lapos  és  gömbölyű)  természeti 
tárgyakat  lerajzolnak  kör  vonalasán,  nevezetesen:  levelet,  könyvet,  pala- 
táblát, ablakot,  ajtót,  labdát,  almát,  poharat,  kancsót,  kulacsot,  vedret, 
kannát  stb.  Az  ötödik  osztályban  kezdetben  kizárólag  szabad  kézzel  és 
szemmel  rajzolnak;  később  használják  a  vonalozót  és  körzőt  is  s  a  geo- 
metriai rajz  kiegészíti,  majd  felváltja  a  szabadkézi  rajzot.  A  szabadkézi 
rajz  anyagát  részint  az  erre  alkalmas  természeti  tárgyak,  részint  a  már 
ismert  testminták  szolgáltatják,  a  gúlával  és  kúppal  kiegészítve.  Ezek 
alapján,  a  tárgyak  körvonalas  rajzain  kivül,  sikidomokat  és  diszítményeket 
alakítanak,  különös  figyelmet  fordítván  a  szimmetriái  érzék  fejlesztésére. 
Az  eszközökkel  való  rajzolás  geometriai  alapon  indul  meg.  Szabályos  sik- 
idomokat és  diszítményeket  szerkesztenek  táblarajz  alapján.  Következik 
erre:  a  koczka,  téglaalakú  hasáb,  négyzetalapú  gúla,  egyenes  körhenger, 
egyenes  körkúp  hálózatának  elkészítése  és  egybeillesztése.  Az  említett 
testminták  ábrázolása  alap-  és  homlokrajzban.  Most  már  szabad  használni 
a  tollat  és  tintát,  illetőleg  tust  is  a  rajzolásnál.  A  hatodik  osstály  anyaga: 
Az  ismert  testminták  láíszati  képeinek  szemlélet  alapján,  szabad  kézzel  és 
szemmérték  után  való  elkészítése,  egyszerű  árnyékolással,  esetleg  színe- 
zéssel. Ezután  egyszerűbb  természeti  tárgyak  (szekrény,  kereszt,  torony, 
ház,  tégla-  és  gerendakötések)  látszati  képeinek  vázlatos  elkészítése.  Az 
eszközökkel  való  rajzolás  köre:  sikdiszitmények  szerkesztése  és  rajzolása; 
egyszerűbb  tárgyak  (bútorok,  szerszámok,  házi  eszközök,  edényalakok  stb.) 
átmetszeteinek  elkészítése  s  könnyebb  helyszínrajz  felvétele.  Most  már 
ecsetet  is  használhatnak.  (A  leánygyermekeknél  a  tanítási  anyag  egyes 
részeinek  rövidebbre  fogásával  főként  a  diszítményi  rajzra  s  a  színezések 
fejlesztésére  fordítanak  gondot.) 

Nyokzadik  csoport  a  kézimunka,  még  pedig  fiúiskolákban  a  kéz- 
ügyesség,  leányiskolában  a  női  kézimunka.  Természetesen  a  helyi  körül- 
mények szerint  változik,  bővül  vagy  apad  a  tanítás  anyaga,  különösen  a 
kézügyesség  tanításánál.  Az  első  és  második  osztályban  a  kézügyesség 
tanításának  anyaga:  papirfűzés  és  hajtogatás;  alakok  kivágása  karton- 
lapokból; egyszerűbb  alakú  tárgyak  alakítása  agyagból.  A  harmadik  és 
negyedik  osztály  anyaga:  egyszerűbb  tárgyak  készítése  karton  papirosból 
s  beragasztásul  színes  papirossal.  Apró  munkák  sodronyból;  a  fa-  és 
sodrony  kombinácziója.  Egyszerű  diszítmények  agyagból.  Szalma-munkák. 
Az  ötödik  és  hatodik  osztályé:  az  előbbi  két  osztály  munka-nemeinek 
folytatása    fokozatos    haladással.    Külön    teremmel   rendelkező    iskolában 

egyszerűbb  íamunkák  előállítása  a  fűrész,  vonó-   és  faragó  kés,  reszelő, 
véső  és  gyalu  segítségével.  Külön  munkaterem  hijján  egyszerű   famunka 
a   faragó  késsel.   A  női  kézimunka  tanításánál  főczél,  hogy  a   leány  a 
tanultak  alapján  tovább  képezhesse  magát  s  majdan  a  maga  és  családjának 
legegyszerűbb  házi  szükségleteit  elkészíthesse.  Ezért   az  iskolában  készí- 
tendő egész  munkadarabokat  az  egyes  vidékek  szokásaihoz  alkalmazzák. 
Az  első  osztály  anyaga  a  horgolás  és  kötés.  A  horgolás  köre :  kezdő  szem, 
az   első  sor  lehorgolása  és  fűzött  szem.  Bordáit  horgolás.   Minta  nélküli 
lyukacsos    horgolás.    Négy    külömböző   lyukacsos   minta.  Egy    egyszerű 
gyermek-előke.  Az  egyes  szemek  és  minták  mintaszalag  alakjában.  Munka- 
anyag:  tizes  számú  pamut   és  kettes   számú   horgolótű.   A  kötés  köre: 
kezdő  szem ;  sima  szem ;  láncz  szem ;  czifra  szem.  A  szálbekötés  és  leesett 
szemek  igazgatása.  Mintaszalag  négy  egyszerű  mintával,  sima  és  czifra 
szemekből.  Téli  kézelő.  Munkaanyag:    14-es  elefánt   pamut.   A  harmadik 
osztály  munkaköre,  a  horgolásban :  egy  gyermekzubbony  s  egy  gyermek- 
főkötő.  Munkaanyag:  50-es  harang  pamut  és  2—0  horgolótű;  kötésben: 
egy    gyermekharisnya.    Munkaanyag:    16-os  elefánt   pamut.   Tanulják  a 
jegyzést  is,  nevezetesen,  egy  keresztöltéses  jegyzőkendőn  nyomtatott  és 
Írott  nagybetűkkel   a   tanulók  nevének,  valamint  a  családtagok  nevének 
kezdőbetűit  s  a  számjegyzéket    1  — 10-ig.  Szálbekezdés   és  szálbevarrás. 
Munkaanyag:  félméter  kanavász,   berlini   pamut   és  himzőtű.   A  negyedik 
osztályban  befejezik  a  kötést  a  lyukas  harisnya  sarkának  és  fejének  meg- 
kötésével s  megkezdik  a  varrást.  Tanulják  pedig  a  varrásból :  a  szegélyezést 
előlöltéssel    és  szegélyöltéssel;    a   szálhuzást;    az   összevarrást   hátrafelé 
öltött  öltésekkel ;  az  összevarrást  szélezéssel.  Következik  a  tűzött,  lukacsos 
szegély;  a  két  szegély  összevarrása  lánczöltéssel.  Az  egyszerű  suprikálás. 
Egy  széles  és  néhány  keskeny  szegély.  Ránczolás.  A  ránczok   összefog- 
lalása és  bevarrása.  Egy  dupla  vászondarab,  melybe  a  ránczok  bevarratnak. 
Egy  utolsó  dupla  sima   darabon   egy  gomblyuk,   2— 3-féle  gomb  s  alsó 
szoknya  szalag  fblvarrása.  Munkaanyag :  V4  méter  krés  vászon  vagy  házi 
szövet  s  egy  fejkendő  vagy  egyszerű  kötény  a  szegélyezésnek  előöltésekkel 
való   begyakorlására.   Megkezdik  ez   osztályban  a   burkolást  is,  melynek 
munkaköre  egy  sor  sima  burkolás  ivek  nélkül ;  egy  sor  nagy  félkör  alakú 
iv  s  egy  sor  kisebb  félkör  alakú  ív.   Az   ötödik   osztályban  folytatják  a 
burkolást  egy  sor  nagy  és  egy  sor  kis  hegyes  ívvel,  egy  sor  rózsaívvel. 
A  varrásban  átmennek  a  fehérneműk   foltozására,  sima  és  mintás  szöve- 
teken. Tanulják  a  keshedések,  harisnyák  beszövését;   az   egyszerű   ház- 
tartás fehérneműinek  szabását   és   varrását.   A  hatodik   osztályra  tisztán 

a   varrással  való   foglalkozás   marad.  Egy  női  ing  és  szoknya,  egy  férfi 
alsó  nadrág  szabása  és  varrása  s  egy  felső  ruha  foltozása  a  feladat. 

Gazdasági  és  háztartási  ismeretek  teszik  a  tanítás  anyagának  kilencze- 
dik  főcsoportját.  Czél :  a  gazdaságban  legfontosabb  állatoknak,  növényeknek, 
ásványoknak,  gazdasági  eszközöknek  és  gyakorlati  eljárásoknak  ismertetése, 
rendeltetésökkel  és  hasznaikkal  együtt ;  továbbá  a  tanulók  erejét  meg  nem 
haladó  gazdasági  foglalkozások  gyakorlása,  ez  által  a  gazdaság  mint  foglal- 
kozás iránti  szeretetnek  és  becsülésnek  felébresztése.  A  tanítás  részint 
elméleti,  részint  gyakorlati,  de  az  elméleti  oktatás  mindig  a  gyakorlatihoz 
kapcsolódik  s  oly  időben  történik,  a  mikor  a  gazdasági  gyakorlatok  az 
évszak  vagy  az  időjárás  miatt  szünetelnek.  A  leányiskolában  a  gazda- 
sági oktatás  főkép  a  konyhakertre,  baromflíenyésztésre,  sertés-  és  tehén- 
gondozásra s  a  háztartásra  szorítkozik.  Az  I — IV.  osztály  anyaga  rész- 
ben az  alapfogalmak  és  ismeretek  közlése  szemléltetés  alapján,  a  beszed- 
és értelemgyakorlatokkal  kapcsolatban,  majd  az  olvasókönyvbe  felvett 
gazdasági  olvasmányok  segítségével.  A  gyermekek  fejlettségöknek,  erejöknek 
és  ügyességöknek  megfelelő  könnyebb  házi  és  iskolai  munkát  végeznek. 
Az  ötödik  osztály  anyaga  őszszel  (a  fiúiskolában) :  a  zöldségfélék  kiszedése, 
elrakása,  trágyázás,  ásás,  tisztogatás  a  gyümölcsösben,  faültetés,  a  faiskola 
ápolása  (minden  évszakban).  A  gyökérnövények  (répa)  szedése,  behordása,* 
elvermelése,  takarmányul  felhasználása.  Nyári  és  téli  takarmány.  Burgonya- 
szedés, kukoriczatörések.  Gazdasági  állatok:  juh,  sertés,  baromfi  tartása, 
terményeik  felhasználása  és  értékesítése  (az  egész  éven  át.)  Méhészeti 
gyakorlatok  és  magyarázatok  az  egész  éven  át,  az  évszakoknak  meg- 
felelően. Télen:  a  télire  elrakott  termények  gondozása,  a  tavaszi  vetőmag 
előkészítése  és  tisztítása.  Hernyózás,  kéregtisztítás  és  rigolozás.  A  jó 
istálló  szüksége,  kellékei.  A  trágya  kezelése  és  felhasználása.  Gabona- 
forgatás, rostálás,  tengeri-morzsolás.  Tavaszszal  és  nyáron :  talapporhanyitás, 
ásás,  gereblyézés,  vetés,  palánta  nevelés  és  ültetés,  gyomlálás,  kötözés, 
kapálás,  ritkítás,  öntözés.  Kerti  termények  felhasználása.  Gyümölcsfák 
tisztogatása;  nyári  gyümölcsök  leszedése,  értékesítése.  Kaszálás,  a  zöld 
takarmány  begyűjtése  és  fölhasználása.  A  hatodik  osztályban,  őszszel:  az 
őszi  gyümölcsök  leszedése,  osztályozása,  feldolgozása,  elrakása,  csomago- 
lása, értékesítése ; .  magvak  gyűjtése  és  ismertetése ;  gödörásás,  faültetés, 
elvermelés;  a  gyümölcsfák  tisztítása,  bekötözése.  A  faiskola  ápolása  (minden 
évszakban.)  A  szőlőfajok  ismertetése.  Legalább  egy-két  sor  szőlőnek  tele- 
pítése az  iskolakertben.  Szüret;  szőlőtakarás,  rigolozás.  A  vetőmag  elő- 
készítése. Csávázás.  A  talaj  előkészítése  a  vetőmag   befogadására.   Vetés 

kézzel  és  géppel.  Magtakarás.  Gazdasági  állatok:  szarvasmarha  és  ló 
ápolása,  tartása.  Méhészet  mint  az  ötödik  osztályban,  esetleg  selyemhernyó- 
tenyésztés is.  Télen:  Hernyózás,  rigolozás.  Oltási  gyakorlatok  fűzvesszőn. 
A  gyümölcsös  és  faiskola  berendezése,  gondozása.  A  gyümölcsfára  hasznos 
és  kártékony  állatok.  A  gyümölcstermelés  gazdasági  jelentősége.  Erdészet 
s  ezzel  az  erdőtörvény  ismertetése  röviden.  Borkezelés,  borhamisítás  és 
az  ezt  fii  tó  törvény  ismertetése  röviden.  Trágyakihordás  a  szántóföldekre, 
kupaczokba  lehúzás,  elteregetés ;  rétek  trágyázása.  Gabonaforgatás,  rostálás, 
tavaszi  vetőmag  előkészítése.  Gazdasági  eszközök  rendbehozása,  ismerte- 
tése. Magtári  és  szérüskerti  teendők.  Tavaszszál  és  nyáron:  Oltványok 
kiültetése,  oltás,  szemzés,  párosítás,  fanyesés,  a  fák  alátámasztása,  öntözése. 
Amerikai  ellenálló  faj  nemesítése,  kiültetése.  Nyitás,  egy-két  metszési  mód 
bemutatása  és  gyakorlása.  Döntés,  homlítás,  kapálás,  zöld  ojtás.  Permetezés. 
A  csemege-szőlő  értékesítése.  Szántás,  vetés,  bororíálás,  fogasolás,  kukoricza, 
takarmányi,  gyökér-  és  gumós  növények  elvetése;  ritkítás,  gyomirtás, 
kapálás.  Aratás,  betakarás,  cséplés.  Tarló-buktatás.  A  magtár.  Ez  az  ötödik 
és  hatodik  osztály  gazdasági  tanításterve,  melyet,  természetesen,  alkalmazni 
kell  az  egyes  vidékek  szükségleteihez  s  a  szerint  módosítani.  A  leányok 
számára  az  ötödik  osztályban  a  tanítás  anyaga  ez :  A  konyhakert,  beren- 
dezése. Kerti  növények  vetése,  ültetése,  ápolása.  A  kerti  termények  fel- 
használása, elrakása,  értékesítése.  A  virágos  kert.  A  baromfitenyésztés. 
Selyemhernyó  tenyésztése.  A  hatodik  osztályban :  A  konyha  és  virágos  kert- 
ben folytatják  az  ötödik  osztályban  megkezdett  foglalkozásokat.  Különös 
gondot  fordítnak  a  gazdasági  termékek  kezelésére,  felhasználására,  a  háztar- 
tásban és  azon  kivül  való  értékesítésére.  A  sertés  gondozása  és  hizla- 
lása; a  tehén  és  borjú  gondozása;  a  tej  kezelése.  A  jó  háztartás  kellékei. 
A  testgyakorlás  a  tizedik  főcsoport.  Ennek  tanítása  valóképben  a 
harmadik  osztályban  kezdődik.  Az  első  és  második  osztályban  testmoz- 
gással járó  játékokból  áll  a  testgyakorlás.  A  harmadik  osztály  anyaga: 
a  rendgyakorlatokhói:  Sorakozás  és  arczsor  képzés.  Igazodás.  Negyed-  és 
félfordulat.  Oldalsor  és  födözés.  Sornyitás  és  zárás.  Egész-  és  féltávolság- 
vétel. Sorbontakozás  zárt  arczsorból  nyitott  arczsorba.  Lépcsőzetes  fel- 
állítás. Ellenvonulás  jobbra  vagy  balra  és  vissza.  Szabadgyakorlatok- 
ból: Alapállás,  szögállás,  zártállás,  lábujjállás,  terpeszkedő  és  lépő  állások 
Egyszerű  szabadgyakorlatok  helyben,  két  ütemben.  Járás  helyben  és  mene* 
oldalsorban.  Menet  arczban,  meghatározott  számú  lépéssel.  Járás  után- 
lépéssel.  Ugrásból:  ugrási  előgyakorlatok.  Elugrás  helyből.  Elugrás  jobb 
és   bal   lábbal.   Czél:  a   biztos   el-   és  helyes  leugrás   szép  testtartással. 

Játékok.  A  negyedik  osztályban:  Rendgyakorlatokhol  ismétlik  a  harmadik 
osztály  gyakorlatait  és  tanulják  a  rézsútos  sorképzést.  Fejlődés  rendekbe 
oldalsorból  jobbra  és  balra.  Szög-  és  kígyó  vonulás.  Szabadgyakorlatokból:  a 
harmadik  osztály  tanítási  anyaga  és  sark-,  merő-,  guggoló-,  támadó-  és  védő 
állás:  Egyszerű  szabadgyakorlatok  négyes  ütemben.  Könnyebb  összetett 
gyakorlatok.  Dobbantó  és  lábujjjárás  oldalsorban.  Menet  arczsorban.  Futás 
1 — 2  perczig  lassú  ütemben.  Ugrásból:  könnyű  elugrás  jobb-  és  ballábbal, 
biztos  leugrás  helyes  testtartással.  Ugrási  gyakorlatok  az  ugró  számolyokon. 
Fekvő  gerendán  való  gyakorlatok.  Játékok.  Az  ötödik  osztályban:  Rend- 
gyakorlatokból: az  előző  osztályok  anyagának  ismétlése.  Fejlődés  oldal- 
sorban rendekből  kettős  rendekbe,  jobbra  és  balra.  Szabadgyakorlatokból: 
Lebegő  állás,  vivó  állás.  Összetett  ssabadgyakorlatok  egyenoldaluan. 
Könnyebb  gyakorlatok  botokkal  és  rudakkal.  Menet  arczsorban.  Hármas 
lépés  és  ingó  járás.  Járás  helyben  különféle  kargyakorlatokkal,  futás  1 — 3 
perczig.  Versenyfutás  legfeljebb  fél  perczig.  Ugrásból:  kz  előbbi  osztályok 
tanítási  anyaga  és  ugrásközben  kar-  és  lábgyakorlatok,  fordulatok.  Ugrás 
deszka  nélkül.  Czél:  a  biztos  el-  és  leugráson  kivül  a  magasugrásban  a 
csipőmagasság,  a  távolugrásban  másfél  testhosszuság.  Ugrási  gyakorlatok 
az  ugró  zsámolyon.  Mászásból:  Mászási  előgyakorlatok,  és  pedig:  ugrás 
feszes  függésbe  egy  és  két  póznán.  Ugrás  hajlított  függésbe  két  és  egy 
póznán.  Mászó  kulcsolás  állásban.  Mászókulcsolás-csere  feszes  függésben. 
Ugyanez  hajlított  függésben.  Feszes  függésben  húzódás.  Mászás  után- 
fogással  egy  póznán.  Mellső  és  hátsó  függő  állás.  Mellső  fekvő  támaszban 
eltolódás.  Könnyű  gyakorlatok  fekvő  gerendán  és  létrán.  Játékok.  A  hatodik 
osztályban:  Rendgyakorlatokból  az  előző  osztályok  tanítási  anyagának 
ismétlése.  Fejlődések  négyes  és  hatos  sorokba  jobbra  s  balra,  rendekből. 
Kanyarodások  és  fejlődés  menetben.  Fordulatok  menetközben.  Szabad- 
gyakorlatokból:  összetett  ellenoldalu  és  négyütemű  szabadgyakorlatok. 
Bot-  és  rudgyakorlatok  összekötve  láb-  és  törzsgyakorlatokkal.  Fekvő 
támaszban  gyakorlatok.  Menetközben  gyakorlatok  és  lépésváltozás.  Menet 
rézsútos  sorban.  Hintajárás  és  forgólépés  járás.  Egyszerű  és  ellenállási 
gyakorlatok.  Futás  1-3  perczig,  versenyfutás  egy  perczig.  Ugrásból: 
Változatos  elugrások,  páros  lábbal  is;  leugrás  fordulatokkal.  Ugrás  ugró- 
zsámolyokon. Mászásból:  Mászás  egy  póznán  utánfogással,  később  tul- 
fogással.  Mászás  mászókulcsolás-cserével,  ugyanez  körvértel.  Ugrás  feszes 
függésben.  A  két  utóbbi  gyakorlat  mászókulcsolás-cserével.  Függésbe 
ugrás  és  vándormászás,  Mászás  a  póznán  fel,  részutosan  vándormászással 
le.  Könnyű  gyakorlatok  fekvő  gerendán  és  létrán. 

A  testgyakorlást,  természetesen,  a  leányoknak  is  tanítják,  ez  azonban 
külömbözik  a  fiuk  testgyakorlásától.  A  leányok  testgyakorlásánál  különösen 
az  alsó  testrészek  fejlesztésére  és  erősítésére,  tehát  a  lábgyakorlatokra 
fordítanak  nagyobb  gondot,  úgy  azonban,  hogy  a  miatt  a  testgyakorlás 
általános  czélja  és  harmóniája  kárt  ne  szenvedjen.  Kiváló  figyelmet  fordít- 
nak a  testtartás  és  mozdulatok  szépségére,  kellemességére.  Mellőznek 
minden  olyan  gyakorlatot,  mely  a  nőiességgel  ellenkezik  s  az  illemet  sért- 
hetné. Erre  való  tekintettel  elhagyják  a  szabadgyakorlatokból  a  terpeszkedő 
állást  és  ugrást,  a  mély  guggolást  és  az  ezzel  összefüggő  gyakorlatokat ; 
a  támadó  állást  és  a  fekvő  támaszt;  e  szergyakorlatok  közül  pedig  a 
mászást  és  mászáskulcsolást. 

íme,  az  e  századvégi  népiskola  tanitásterve,  melyhez  teljesség  okáért 
bemutatom  az  óratervet  is,  hadd  lássuk,  melyik  tárgyra  hány  óra  jut. 


A  niai  népiskola  óraterve. 


Szám 


Tantárgyak 


I. 


II. 


III. 


IV. 


V. 


OSZTÁLY 


VI. 


A  heti 

órák 

összege 


1 

2 

3 

4 

5 

6 

7 

8 

9 

10 

11 

12 

13 

14 


Hit-  és  erkölcstan   

Magyar  nyelv 

Mennyiségtan  (számtan,  mértan) 

Beszéd-  és  értelemgyakorlatok  

Földrajz    

Történet   

Polgári  jogok  és  kötelességek    

Természetrajz 

Természettan   

Éneklés     

Rajzolás    

Kézimunka  (kézügyesség)  

Gazdaságtan  és  háztartástan    

Testgyakorlás 

Öaszesen 


2 
9 
5 
2 


1 

(2) 
1 


2 
9 
5 
2 


1 

(2) 
1 


2 
9 
5 


1 
2 

(2) 


2 
9 
5 


2 

2 

(2) 


2 
7 
4 

2 
2 
1 
2 

2 
2 

(3) 
2 
2 


2 
5 

4 

2 
2 
1 
2 
2 
2 
2 

(3) 
2 
2 


12 

48 

28 

4 

8 


o 


4 
2 
9 

8 
(14) 
4 
10 


20     I     20 


23 


24 


28 


28 


143 


A  hatosztályu  népiskola,  mint  látjuk,  a  hasznos  ismeretek  gazdag 
kincsesházát  nyitja  meg  a  magyar  nép  gyermeke  előtt  —  s  ezzel  nem  ér 
véget  a  falusi  gyermek  tanulása:  még  íiárom  évig  iskolaköteles,  fiút  és 
leányt  körülbelül  1 6  éves  korában  ad  át  az  iskola  a  családnak,  az  életnek. 
A  legújabb  idő,  Wlassics  miniszterségének  alkotása  a  gazdasági  ismétlő 
iskola,  mely  az  eddigi  ismétlő  iskola  helyébe  lépett  s  mely  intézmény 
nagy  előrelépést  jelent  a  népoktatás  történetében.  A  falusi  szülő  méltán 
panaszkodhatott,  hogy  gyermekét   mindenre  tanítják  az  iskolában,  csak 

arra  nem,  a  mire  legnagyobb  szüksége  van  az  életben :  a  ftut  gazdaságra, 
a  leányt  háztartásra.  Mint  a  tanításterv  mutatja,  már  az  ötödik  és  hatodik 
osztály  különös  gondot  fordít  a  gazdasági  oktatásra  s  ezt  betetőzi  a 
gazdasági  ismétlő  iskola.  Minden  évben  több  száz  tanító  vesz  részt  az 
ország  különböző  részeiben  rendezett  gazdasági  tanfolyamokban  s  a 
közoktatási  és  földmivelési  kormány  egyesülten  munkálnak  abban,  hogy  az 
ország  megnépesüljön  gazdasági  ismétlő  iskolákkal;  évről-évre  több  és 
több  tanító  szerzi  meg  a  gazdaság  szakszerű  tanítására  való  képesítést; 
Íratják  az  e  czélra  alkalmas  népszerű  gyakorlati  és  olvasó  könyveket, 
szóval :  minden  lehetőt  elkövetnek,  hogy  a  múlt  idők  mulasztásait  helyre- 
hozzák a  jelen  és  a  jövendő  nemzedék  nevelésében.  Különösen  szerencsés 
gondolat  volt  a  gazdasági  ismétlő  iskola  megalkotóitól,  hogy  ebben  az 
iskolában  a  szakszerű  oktatás  mellett  kiváló  gondot  fordítnak  a  népisko- 
lában már  szerzett  különféle  ismeretek  megtartására  s  általában  alkalmas 
olvasmányok  által  a  nemzeti  szellem  erősítésére,  ébrentartására.  A  fiatal 
nemzedék  a  legkényesebb  korban  az  iskola  szárnyai  alatt  s  nemcsak 
gazdasági  ismeretekkel  magrakodva,  de  az  általános  ismeretekben,  s  nemzeti 
szellemében,  öntudatában  megerősödve  lép  az  életbe.  Ha  a  tanítók  s 
általában  a  nép  elöljárói  világosan  látják  a  gazdasági  ismétlő  iskola  czélját : 
egyfelől  a  gazdasági,  másfelől  a  nemzeti  érdekek  szolgálatát  s  a  -meg- 
alkotók tervezte  szellemben  vezetik  a.  serdülő  ifjúságot,  bátran  mondhatjuk, 
hogy  a  magyar  népoktatás  történetében  új  érát  jelent  ez  az  intézmény. 
Új  érát  a  magyar  nép  életében  is. 

Vallns,    -     I.Tnnepi  szokásuk.   —  Nyelv.   —  Költészet.     -   Viselet, 


ÚVliNDi;\  VAÜ..4S  JÓ  VALLÁS,  csalí  a  kárvallás   — 
rossz  vallás,«  a  magyar  nép  ismeretes  mondása  ez  s 
e    szép   mondás   minden   tudós   tanulmánynál    jobban 
megvilágítja  népünk  lelkét,  vallási  és  minden   dolgok- 
ban való  türelmességét.  A  türelmesség  egyik  legszebb 
vonása  népünknek,  egyik  a  mást  hitében  nem  bántja, 
a  maga  hitét  másra  nem  erőszakolja:  üdvözüljön  kiki 
az  n  hite  szerint.  Ismeri  a  maga  fajtáját,  annak  a  múlt 
hagyományaihoz,  a  vele  született  s  lelkében    megerő- 
södött hithez,  szokásokhoz  való  nagy  erős  ragaszko- 
dását s  ha  megkívánja,  hogy  Öt  a  maga  hitében,  meg- 
győződésében megtántoritani  ne  is  próbálják,  viszont 
ü  sem  próbálja  meg  ezt    mással.    Vérmérséklete   sem 
alkalmas  erre.  A  vérmes,  flegmás  s  mélázóan  komoly- 
nak sajátságos  vegyüléke  a  magyar  ember  véralkata, 
könnyen  felindul,  de  könnyen  is  kibékül:  jellemzi  igen 
találólan  Jókai  —  s  ez  a  »vegyülék«  nem   tűri   meg 
türelmetlenséget.  »Vérmességére  vall 
írja   Jókai   —   könnyen    felhevíthető 
fantáziája,  mely  gyakran  a  fél- 
világgal szembeszállni  készti, 
s  a  veszélyek  iránt  elvakítja. 
A  mohácsi  vész  előtt  az  volt 
a  jelszava,   hogy  »a  pecsét- 
nyomó gyűrűnkkel  is  agyon- 
verjük az  egész  tábort.«  Ez 
a  bizakodás  egyénenként  is  él: 
a  magyar  legény,  mikor  búcsú 

alkalmával  verekedni  indul,  nem  visz  magával  botot.  Azt  mondja:  majd 
lesz  az  ellenségnek !  Ez  büszkeségének  is  az  alapja.  Elsőséget  maga  fölött 
semmi  más  nemzetnek  nem  ád.  Becsületességére  büszke.  Hajdan  (és  nem 
régen  is)  a  magyar  nemes  a  világ  legbüszkébb  embere  volt;  még  a 
parasztja  is  arisztokrata  volt  és  ma  is  az,  nemcsak  más  fajok,  de  egymás 
között  is,  és  alig  van  egyebütt  annyi  fokozat  a  megszólításokban,  mint 
a  magyarban :  kend,  kegyelmed,  ifjú  uram,  nagy  uram,  nemzetes  ur,  tekin- 
tetes ur,  nagyságos,  méltóságos  és  nagyméltóságú,  kegyelmes ;  tiszteletes, 
tisztelendő,  nagytiszteletű,  főtiszteletű  és  főtisztelendő  ur;  s  a  ki  ezek 
közül  egyet  elcserél,  haragot  von  a  fejére.  Ellenben  a  flegmatikus  hajla- 
máról tanúskodik  a  magyar  népjellemben  az  a  kitartó  ragaszkodás  egy- 
egy  nagy  eszméhez,  a  melyet  egyszer  befogadott.  .  .  .  Flegmás  vérmér- 
sékre  mutat  a  tanulékonyság,  az  egyszerű  vallásgyakorlatban  tanusitott 
buzgóság  és  a  hű  családi  élet.  ...  A  magyar  nép  nem  alázatoskodik, 
nem  hunyászkodik,  de  mindenkinek  megadja  a  tiszteletet,  kivált  a  tanult 
embereknek.  Papok,  elöljárók,  kedvelt  urak  szavára  hallgat.  .  .  .  Minden 
komolysága  mellett  sok  humor  van  a  kedélyében,  de  komédiázni  nem 
szeret,  a  bohóság  nem  fér  össze  természetével,  az  arcza  nem  való  fintor- 
képekre.  ...  S  a  ki  meg  akar  győződni  a  magyar  faj  mélázón  komoly 
kedélyéről,  figyelje  meg  a  kálvinisták  isteni  tiszteleteit,  mikor  azok  zsol- 
táraikat éneklik:  minden  képzeletizgató  külső  szertartás  nélkül  az  áhitat 
magából  a  kedélyből  fakad.  Ugyanezt  az  áhitatot  találjuk  a  katholikusok 
búcsújárásánál,  különösen  a  keresztjáró  napokban  és  a  nagyhéten.« 

lm  előttünk  áll.  nagy  vonásokban  a  nép  lelke.  Ismétlem :  nagy  voná- 
sokban. Megismerkedni  vele  közelebbről,  lelkének,  kedélyének  sokféle  meg- 
nyilatkozásaiban —  ki  ne  óhajtana? 

A  magyar  nép  hosszú  küzdelem  után  vált  meg  ősei  hitétől  s  ennek 
magyarázatát  megtaláljuk  az  ő  alaptermészetében:  mig  a  maga  józan 
eszével  be  nem  látta  az  új  eszmék  jóságát,  el  nem  fogadja  vakon,  mások 
szavára.  Ezer  meg  ezer  való  és  adomás  történet  bizonyitja  a  magyar 
nép  e  jellemét  a  múltban  s  látjuk  ennek  példáit  ma  is  lépten-nyomon. 
De  ismét  csak  ott  vagyunk,  hogy  egy-egy  példa  többet  bizonyit  minden 
bölcselkedésnél.  E  nemben  a  legklasszikusabb  példák  egyike  az,  melyet 
Eötvös  Károly  jegyzett  föl  az  ő  Utazás  a  Balaton  körül  czimű  kitűnő 
munkájában.  A  nagy  Széchenyi  sok  minden  dolga  s  gondja  közt  arra  is 
ráért,  hogy  gőzhajót  szerezzen  a  Balatonra.  »A  gőzhajó  egyes  részeit 
—  Írja  Eötvös  —  Angliában  csinálták,  tengeren  át  Triesztbe  hozták 
s  nagy  termetes  német  lovakon  Füredre   szállították,   A   szá^   meg  ezer 

27* 


» 
« 


212  A  nép  lelke. 


darab  hajó-  és  géprészlet  ott  volt  lerakva  a  parti  gyepen.  Természetesen 
vasból  minden  darab.  Csőszt  fogadtak  melléje,  hogy  őrizze.  Ujj  Jánosnak 
hívták  a  csőszt.  Ott  őrizte  a  sok  ákom-bákom  géprészletet.  Előre  nevette 
magában,  hogyan  fölcsufolódnak  ezzel  a  bolond  hajóval  az  urak.  Hajót 
vasból!  De  mégis  csak  bolond  az  angol.  Oda  megy  hozzá  Széchenyi. 
Sok  bámész  ember  ott  áll  körűi. 

—  No  János,  mit  csinál  ez  a  sok  ember? 

—  A  szemeit  mereszti. 

—  Magyarázd  meg  János,  hogy  ebből  hajó  lesz,  a  hajónak  kereke 
lesz,  a  kereket  gőz  hajtja,  a  gőzt  tűzből-vizből  csinálják  kazánban. 

—  No  majd  megmagyarázom. 

Néhány  nap  múlva  megint  oda  megy  Széchenyi. 

—  No  János,  megmagyaráztad-e  az  embereknek,  hogy  ebből  hajó  lesz  ? 

—  Meg  én! 

—  Mit  mondtak  rá? 

—  Nem  hiszik. 

—  Hát  azt  megmagyaráztad-e,  hogy  a  hajónak  kereke  lesz? 

—  Meg  én. 

—  Hát  arra  mit  mondtak? 

—  Azt  se  hiszik. 

—  Hát  azt  megmagyaráztad-e,  hogy  a  kereket  gőz  hajtja? 

—  Azt  nem  magyaráztam  meg. 

—  Miért? 

—  Mert  azt  már  én  magam  sem  hiszem. 

Széchenyi  a  feje  tetejére  tolta  föl  két  bozontos  szemöldökét.  Nagyot 
nézett  Ujj  Jánosra,  a  ki  neki  hinni  nem  akart. 

—  De  ha  én  mondom,  János. 

—  Az  a  méltóságod  dolga.  De  én  nem  szenvedem  ám  el,  ha  valaki 
szemembe  mondja,  hogy  én  szamár  vagyok,  mindent  elhiszek. 

Hát  hiszen  azt  Széchenyi  se  szenvedte  el,  de  azért  a  csőszszel  tovább 
nem  törődött,  hanem  azt  mondta  barátjának,  gróf  Waldstein  Jánosnak :  — 
Szeretem  a  magyar  parasztot.  Amit  saját  eszével  be  nem  lát,  azt  ugyan 
semmiféle  uraság  szavára  el  nem  hiszi.  S  nézd  csak,  Muki,  olyan  fdtar- 
tott,  egyenes  fővel  beszél  velem,  mintha  közülünk  való  volna. 

Bizony  ilyen  volt  —  folytatja  Eötvös  —  valamikor  a  magyar  paraszt. 
Hiszen  ma  is  egyenes  termettel,  bátran  beszél  mindenki  szemébe.  De  a  hit 
dolgában  egészen  más.  A  sok  politika,  a  sok  követválasztás  megrontotta. 
Egy  darabig  mindent  elhitt.  Egy  idő  óta  semmit   sem   hisz.  Szavaz,  de 

nem  ingyen.  Nem  ingyen,  mert  szíve  szerint  nem  szereti  a  képviselőjét. 
De  azért  az  igazi  magyarnak  van  hite,  van  eszménye,  van  lelkesülni  való 
ereje.  Ha  kedve  szerint  való  az  embere :  ma  is  hű  hozzá,  ha  meg  is 
kisértik  vesztegetni.  A  politikában  is   igaz  az  a  népdal:  »aki  a  babáját 


.)  templom.  (A   13- 


igazán  szereti,  zápor  eső  esik,  mégis  felkeresi.*  E  kitérő  után  Így  folytatja 
Eötvös :  Széchenyi  először  is  kikötőket  épített  a  Balatonon.  Kevesebbet  nem 
épített  tíznél.  Elment  mindenhová  a  gőzhajó.  De  csak  úgy  kezdetben. 
Mert  csakhamar  belátta,  hogy  balatonparti  ember  azt  ugyan  nem  hasz- 
nálja. Nem  azért,  hogy  félt  volna  tŐle.  Más  oka  vari  a  magyar  j 

A  magyar  oda  nem  megy,  a  hová  nem  hívják. 

Oda  nem  megy,  a  hol  dolga  nincs. 

Átért  hogy  utazzék,  nem  utazik  sehová, 

A  mi  a  másé,  azt  nem  bámulja. 

A  mi  nem  az  6  kenyérkeresete,  azt  tanulgatni  eszeágában  sincs. 

Még  a  czél  nélkül  való  sétálgatás  sem  természete  a  magyarnak. 

Minden  mondat  egy-egy  kitűnő  illustrácziója  a  magyar  nép  lelkének, 
sajátos,  más  népekétől  elütő  jellemének.  Aki  ezt  irta,  ismeri  a  magyar 
népet  a  veséjéig. 

De  térjünk  vissza  a  nép  vallásbeli  hitéhez.  Hogy  a  nép  ma  nem  oly 
vallásos,  mint  hajdan:  ez  szomorú  igazság.  Ám  »az  igazi  magyarnak  ma 
is  van  hite,  van  eszménye,  van  lelkesülni  való  ereje.«  Ahol  a  nép  lelkéből 
kiveszett  a  vallásosság,  ott  első  sorban  a  pap  a  hibás.  Hol  a  nép  szereti 
a  papját  —  a  templom  pitvarát  is  megtölti  vasár-  és  ünnepnapokon  s 
buzgón,  ájtatosan,  nagy  figyelemmel  hallgatja  s  szedi  lelkébe  a  vallás 
szent  igéit.  A  tanyákon  lakó  nép  mértföldeket  gyalogol,  hogy  vasárnap 
ott  ülhessen  az  ő  székében  s  isteni  tisztelet  után  megkönnyebbült  szivvel 
gyalogol  vissza  folytatni  terhes  munkáját.  Régi  templomának  düledezését 
szégyelli  s  erején  felül  hoz  pénzbeli  s  munkabeli  áldozatot,  hogy  Istenhez 
méltó  hajlékot  emeljen.  Ha  szive  szerint,  édesen  beszél  a  papja,  —  felette 
büszke  rá  s  messze  vidéken  eldicsekedik  az  ő  papjával. 

A  templom  —  irja  Baksay,  a  kitűnő  iró  és  pap  —  központja  nem- 
csak a  vallási,  hanem  bizonyos  tekintetben  a  társadalmi  életnek  is.  Ide 
czéloz  a  következő  betürimes  versecske  is: 

Hétfő  hetibe, 

Kedd  keddibe, 

Szerda  szerelmibe  (néhol  :  szeribej, 

Csü törtölt  csüribe, 

l'éntek  pitvarába, 

Szombat  szobájába, 

l  'asárnap  hétszer  az  Isten  hdzíiba ! 

A  magyar  ember  —  mondja  tovább  Baksay  —  szereti  a  maga 
templomát;  jól  esik  a  lelkének,  ha  hetenként  egyszer  igaz  szive  szerint 
kiénekelheti  magát  benne ;  de,  anélkül,  hogy  közönyös  volna,  nagy  mérték- 
ben türelmes.  Vallásos,  de  nem  fanatikus.  A  különböző  felekezetek,  ha 
vegyesen  laknak,  tiszteletben  tartják  egymás  áhítatának  tárgyait,  szertar- 
tásait, ünnepeit ;  megülik  búcsúit,  látogatják  isteni  tiszteleteit  és  a  jószivü 
öreg  végrendeletében  egyformán  megemlékszik  » szentegyházról «  és  »ekle- 

zsiáról«,  amazon  a  római  katholikus,  emezen  a  protestáns  felekezetet 
értvén ;  nem  is  hivják  egymást  sem  hivatalos,  sem  vulgáris  néven,  hanem 
e  gyöngéd  szóval:  »az  atyafiak«.  Nem  is  volt  a  Magyar  Alföld  vallási 
villongásuk  műhelye  soha,  s  hogy  minő  bölcsességgel  intéztük  felekezet- 
közi ügyeinket,  mutatja  Kecskemét  példája,  hol  nemcsak  az  összes  polgári 
hivatalok  betöltésénél  volt  meg  az  egymás  iránti  hagyományos  figyelem, 
de  még  a  képviselőválasztásoknál  is  állandóan  fenn  van  tartva  az  elv,  hogy 
egyik  kerület  képviselője  katholikus,  a  másiké  protestáns  legyen. 

A  templomokban  mindenütt  példás  rend  és  csend,  mely  utóbbi  főként 
a  templomból  való  kijövetelnél  tűnik  ki  sok  helyen.  Először  a  leányok 
kor  szerint,  utánuk  a  fiatal  asszonyok,  végre  az  idősebbek.  Azután  a  férfi 
nembeli  fiatalság,  úgy  a  férfiak,  végre  az  elöljáróság.  Mind  egyenkint, 
lassú  léptekkel;  nincs  rá  eset,  hogy  valaki  az  előtte  menőt  megelőzné. 
Nem  is  volna  tanácsos,  mert  nem  a  tisztelendővel  gyűlne  meg  a  baja, 
hanem  a  bíróval 

Azontúl  a  templom  előtti  (sok  helyütt  kerített)  tér  (a  Székelyföldön 
czin-terem  a  neve)  átváltozik  a  községi  es  társadalmi  élet  központjává. 
A  biró  itt  teszi  közzé  a  felsőbb  rendeleteket,  községtanácsi  határozatokat; 
itt  vitatják  meg  s  döntik  el  a  községet  illető  kérdéseket.  Itt  állapítják 
meg  a  közmunkák  heti  rendjét;  a  kaszálás,  aratás,  gyűjtés,  szüret  kez- 
detét; a  napszám,  főként  a  kaszás-napszám  értékét;  sőt  régebben  itt 
mondták  ki  az  arató  részt  is,  mely  ellen  nem  volt  fölebbezés;  sőt  nem 
is  volt  rá  szükség,  mert,  noha  maguk  a  gazdák  határoztak,  oly  méltá- 
nyosan, hogy  a  » szegénységnek «  nem  volt  oka  a  panaszra.  Egész  kis 
parlament,  tisztességgel  folyva  le,  mert  a  bírónak,  de  még  a  helynek  is 
megvan  az  illető  tekintélye.  De  ha  a  kérdés  mélyen  érinti  a  magán-érde- 
keket, vagy  a  biró  ellen  támadás  készül,  nem  ritkaság  a  heves  szóváltás 
sem,  a  mikor  aztán  a  nép  feleselve  oszlik  szét. 

De  nem  csak  parlament,  törvényszék  is  volt  hajdan.  A  tolvajcsinyen 
kapott  vagy  garázda,  engedetlen  legény,  a  házasságtörő,  a  káromló  itt 
vette  el  büntetését  6—12  pálcza-  vagy  korbácsütésben. 

A  fiatalság  a  két  isteni  tisztelet  közti  időt  itt  szokta  tölteni  beszél- 
getéssel, játékkal,  de  minden  zaj  nélkül,  mert  pázsitra,  játszóhelyre  menni 
két  templom  előtt  illetlen.  Két  templom  után  szabad  a  pázsit;  kiürül  a 
templomtér;  de  nem  sokáig  marad  üres.  Megjelennek  az  éltesebb  és 
érdemesebb  férfiak  s  pipaszó  és  csendes  beszélgetés  között  töltik  el  az 
időt  a  templom  árnyékában. 

Az  Alföldről  festi  e  képet   Baksay,  de  talál   ez   az   egész   országra. 

A  minthogy  az  ünnepi  szokások  is,  csekély  helyi  eltéréssel  —  általában 
közösek.  Hogy  a  karácsony  a  nép  legnagyobb  ünnepe  az  egész  világon, 
az  természetes.  Magyarázza  ezt  az  időszak  is,  melyre  a  karácsony  ünnepe 
esik.  A  tél  pihenő  ideje  a  falusi  embernek  s  karácsony  ünnepe,  melynek 
az  egyház  két,  a  Székelyföldön  három  napot  rendel  —  valóképpen  egy 
hétig  tart,  beleszakad  az  újesztendőbe,  az  Apró  szentek  napjával  s  a  foly- 
tonos névnapozással,  tánczmulatságokkal.  A  czivilizáczió  a  karácsony 
ünnepek  szokásain  is  kezdi  már  éreztetni  pusztító  hatását,  de  még  mindig 
a  Krisztus  születésével  kapcsolatos  szokások  azok,  melyek  legerősebben 
állanak  ellent  a  czivilizáczió  régi  szokásokat  pusztító  kedvének.  Karácsony 
szombatján  éjjel  még  fel-felzendül  az  ablakok  alatt  a  kántáló  gyermekek 
Krisztus  születését  hirdető  szent  éneke,  karácsony  reggelén  meg  sorba 
járják  a  házakat  s  a  régi  jó  világ  kántorai  által  szerzett  ékes  rigmusok- 
ban hirdetik,  hogy  ma  karácsony  napja,  minden  ember  tudja  —  csak  a 
pap  nem  tudja!  —  aztán  jön  Apró' szentek  napja,  mikor  fiuk  és  legények 
sorba  járják  a  leányos  házakat,  vesszővel  kiporolják  a  házi  leányt,  hogy 
tiszta  legyen  egész  esztendőn  át.  Mindannyi  szokás  közt  azonban  leg- 
érdekesebb a  Beiiehemes-játék. 

»Pí  templom  tövéből,  sőt  szentélyéből  nőttek  ki  a  nép  ünnepi  szo- 
kásai* mondja  Baksay  s  ez  különösen  talál  a  Betlehemes  játékra,  melynek 
forrása  a  magyar  egyház  s  a  magyar  népélet  legrégibb  idejére  vezethető 
vissza.  A  Betlemes-játékot,  természetesen,  nem  a  nép  közt  fenmaradt  mai 
formájában,  maga  a  papság  vitte  be  a  templomba,  hogy  ezzel  is  előbb- 
segítse a  keresztény  vallás  megkedvelését.  Kezdetben  a  pap  egymaga 
énekelte  a  templomban  Krisztus  születését,  de  csakhamar  belátták,  hogy 
a  népnek,  a  mely  lelkében  még  mindig  a  pogány  valláshoz  húzódott, 
több  kell  ennél:  valami  érdekkeltö,  szemet-lelket  foglalkoztató.  Nem  egy- 
maga énekeli  tehát  Krisztus  születését,  hanem  több  személy,  melylyel 
mondatja  s  énekelteti  el.  Megjelenik  József,  Mária,  Gábor,  az  arkangyal, 
megjelennek  a  pásztorok;  mind  külön-külön  s  együtt  szerepelnek,  sőt 
hogy  a  nép  érdeklődését  még  magasabbra  fokozzák,  az  oltárra  kiteszik 
a  jászolt,  a  pásztorok  elébe  járulnak  ajándékokkal,  megjelenik  a  három 
király  is.  Még  tovább  megy  a  papság  az  érdeklődés  fólkeltésében,  nem- 
csak El  papok  adják  elő  Krisztus  születését,  hanem  vándorénekesek,  tánczo- 
sok,  alakosok  is,  éneklik  bent  a  templomban.  Az  egyház  érdekében 
valónak  látják,  hogy  ezek  a  népszerű  alakok,  kik  szerteszét  csatangoltak 
az  országban  s  bohóságaikkal  mulattatták  a  népet,  részt  vegyenek  a  tem- 
plomi előadásban  is.  És  most   már  nemcsak  a  templomban  adják  elő  a 

Betlehemes-játékot,  de  a  templom  előtti  téren,  a  temetőben,  klastromok 
udvarain  s  egyebütt.  A  hatás  kedveért  a  komoly  jelenetek  közé  tréfás, 
mulatságos  jeleneteket,  mondásokat  szőnek.  Ezzel  aztán  veszteni  -^is  kezdi 
a  Betlehemes-játék  az  egyházi  jellegét  s  mindinkább  elvilágiasodik.  A  czéhek 
s  egyéb  testületek  is  rendeznek  misterium- előadásokat,  népszerű  nevén: 
Betlehemes-játékokat,  kezdetben  a  papok  buzdítására,  később  a  papok 
ellenére. 

Azok  a  Betlehemes-játékok,  melyek  ránk  maradtak  s  melyek  egyikét- 


inyai  ref.  fatemplon 


másikát  itt-ott  még  ma  is  játszák  a  Betlehemesek,  kétségtelenül  abból 
az  időből  eredtek,  mikor  a  magyar  nép  elhagyta  ősei  vallását.  Az  egy- 
háztól vette  az  alapot  s  erre  építette  a  Betlehemes-játékot,  abban  a  for- 
mában, a  mint  az  ma  előttünk  áll.  És  különösen  íeltünik  nekünk  a  minden 
Betlehemes-játékban  szereplő  vén  pásztor,  akiben  az  ősi  hitben  született 
s  megöregedett  pogány  magyar  alakját  sejtjük.  A  tiatal  pásztorok  már 
tisztában  vannak  Betlehemmel,  Krisztus  születésével,  de  a  vén  pásztor 
feje  sehogy  sem  akarja  bevenni  a  Betlehem  szót,  a  latin  szavakat,  minden 

szót  elferdít  s  csak  nagynehezen  világosodik  meg  előtte  az  új  hit  mivolta 
s  a  Megváltó  születésének  nagy  jelentősége.  Az  öreggel  bolondoznak, 
mulatnak  az  ő  nehezértelmüségén.  O  most  is  a  juhnyáj  miatt  aggódik, 
melyet  a  pásztorok  magára  hagytak  s  a  helyett  hogy  őriznék  —  Betle- 
hembe  készülődnek.  Végre  az-tán  ő  is  beadja  a  derekát  s  lelkesülten  siet 
a  többiekkel  a  kis  Jézus  jászolához. 

A  Betlehemes-játékok  rendes  szereplői:  egy-két,  néha  három  angyal, 
egy  katona,  huszár  ruhában,  ki  némely  játékban  Heródes  néven  szerepel 
s  négy  juhász,  a  kiknek  egy  pár  játékban  nevök  is  van,  pld.  Tütüre 
(Tytirus),  Bandi  és  Peti.  Legtöbb  szereplője  van  a  székely  Betlehemes 
játéknak,  melyet  Orbán  Balázs  Csíkmegyében  talált  s  közölt  is  a  Székely- 
föld leírásában.  Csíkmegye  népe  tiszta  katholikus,  itt  volt  tehát  legked- 
vezőbb talaja  a  Betlehemes-játéknak  s  gyermekkoromban  még  ^  csiki 
székelyek  karácsony  táján  bejárták  az  egész  Székelyföldet  e  játékkal. 
A  csiki  Betlehemes-játék  személyei:  1.  a  huszár,  szép  huszár  egyenruhá- 
ban, fején  csákó,  oldalán  kard,  lábán  sarkantyús  csizma,  köpenyét  az 
előadás  alatt  leveti.  2.  A  király ;  ruhája  a  huszárral  egyenlő,  fején  papír- 
ból készített  korona.  3.  Az  angyal,  egészen  fehér  ruhában,  fején  gyöngy- 
gyei és  szalagokkal  ékített  korona,  derekát  széles  szalag  övezi,  kezén 
fehér  keztyü  s  jobbjában  egy  pálcza,  melynek  felső  végéhez  aranyos 
gomb  van  erősítve,  markolatához  fehér  szalagcsokor  kötve.  4.  Szent  József, 
földig  érő  fekete  köpenyben,  melyet  barát-kordával  szorít  oldalához,  kezé- 
ben horgas  pálcza,  fején  kalap.  5.  Szűz  Mária,  kék  szinti  uri  ruhában, 
fején  ugyanilyen  szinü  kendő,  kezén  fehér  keztyü,  jobbjában  fehér  kendőt 
tart.  6.,  7.,  8.,  9.  10.:  Bukur,  Barbu,  Tódor,  Nyikuláj  és  Mosu 
pásztorok,  az  utóbbi  igen  öreg.  Öltözetök :  közönséges  nagyszőrü  pásztor 
szűr  (bunda),  fejőkön  nagy  báránybőr  kucsma,  kezökben  juhászbot,  dere- 
kukon kötél  s  arczukon  álarcz,  hogy  ismerős  helyeken  meg  ne  ismerjék 
őket.  A  Székelyföldön  a  pásztorok  legtöbbnyire  oláhok  s  bár  oláhul  rend- 
szerint egy  kukkot  sem  tudnak,  e  játékban  a  pásztorok  tréfáiba  oláh 
szavakat  adnak,  hogy  ez  is  mulatságosabbá  tegye  a  játékot.  Házról 
házra  megy  ez  a  tiz  tagú  társaság,  előre  megy  a  huszár:  ez  kér  enge- 
delmet a  játékra,  következőkép:  kedves  házigazdánk,  Krisztus  urunk 
születése  példáját  követők  vagyunk,  a  melyet  házi  gazdánk  jó  akaratjából* 
ha  terhére  nem  lennénk,  el  akarnánk  folytatni,  hogy  mely  szegény  álla- 
potban és  hogyan  született  Krisztus  Betlehemben.  Ha  a  gazda  »jó  szív- 
vel«  látja,  a  huszár  kimegy,  megviszi  a  választ.  Belépnek  a  házba.  Két 
pásztor  a  három   tornyú  templomot  (Betlehem  jelképét)  az  asztal   köze- 

pere  teszi,  mellé  áll  az  angyal  és  a  király.  József  és  Mária  az  ajtó 
mellett  foglalnak  helyett,  a  pásztorok  is  ott,  csakhogy  az  ajtó  túlsó 
oldalán.  A  huszár  a  szoba  közepére  áll. 

Mind  (énekelnek) : 

Betlehembe  eljutván,  Essünk  térdre  előtte, 

Jézust  ott  megtalálván,  Boruljunk  le  a  földre; 

Város  mellett  pajtában,  IJgy  tekintsünk  pajtába, 

Annak  romlott  jászolában :  ,  Annak  romlott  jászolába. 

A  huszár  (kivont  karddal  sétál  tol  s  alá) : 

Hálát  adunk  neked,  mi  teremtő  Atyánk, 
Hogy  meg  adtad  érnünk  Krisztus  születése  napját; 
Ti  is,  ezen  háznak  virágzó  népei, 
Született  Jézusnak  legyetek  tagjai. 
Ezen  tekintetes  háznak  szép  népei, 
isteni  formának  eleven  képei, 
Kikért  Jézus  Krisztus  könyező  szemei 
Aradnak  e  napra,  mint  gyöngyök  szépei. 
Legyen  békességes  e  bejövetelünk. 
Ez  úri  szép  háznál  kevés  ittlételünk. 
Míglen  Krisztus  Jézus  születése  velünk 
Előmutattatik,  amelyről  beszélünk. 
Legyen  békességük  a  juhpásztoroknak, 
Mint  szelid,  együgyű,  csendes  jámboroknak, 
Kik  4  Jézuskához  először  járulnak. 
Buzgó  szeretettel  lábához  borulnak. 
Rövid  szóval :  legyen  minden  békességben, 
Testi-lelki  csendes  figyelmetességben, 
Míglen  csekél}'-  munkánk  szép  gyönyörűségben 
\  eghezmegyen  buzgó  örvendetességben. 
Mert  nem  tréfaságnak  okáért  küldettünk. 
Avagy  hogy  világi  muzsikát  hirdessünk. 
Hanem  megtérésre  hogy  példát  mutassunk. 
Boldog  mennyországban  együtt  vigadhassunk. 

(Félreáll.) 

A  király  (sétálva   mondja): 

Retteg  a  természet  az  okos  lélekkel, 
Sőt  az  emlékezet  ily  nagy  erejével 
Megtompul  az  elme  együtt  értelmével. 
Az  emberi  nyelv  is  megtompul  ezekkel. 

Mert  a  természetnek  nagyon  van  ellene, 
Szűzön,  tiszta  szűztől  Krisztus  születése. 
Az  emberi  elme  megtompul  ezekre, 
A  nagy  emlékezet  fel  nem  érhet  ide. 
Fordítsd  gondolatát  habozó  elmédnek. 
Tekintsd  állapotát  egész  életednek. 
Vizsgáld  meg,  ó  ember,  rejtekét  szivednek, 
Mely  nagy  haladással  tartozol  Istennek, 
íme,  hozzánk  való  buzgó  szeretete 
Az  örökké  való  Istent  mire  vitte. 
Hogy  Ádám  atyánknak  vétkeit  nem  nézte. 
Hanem  megváltásra  szent  fiát  küldötte. 
Hát  én,  bűnös  lélek,  erről  mit  szólhatok, 
Kinek  okossági  nem  nagyok  s  fontosok, 
Segítséget  én  csak  Ö  tőle  várhatok. 
Ki  váltságunkra  jött,  s  neki  áldást  mondok. 
Melyről  buzgó  sziwel  mostan  azért  szólunk. 
Két-három  szép  példát  élőtökbe  adunk. 
Jézus  látására  hogy  felindíttassunk, 
Figyelmetességet  tőletek  kívánunk. 


A  huszár  (a  királyhoz) ; 

Szerencsés  jónapot, 
Kívánt  víg  órákat 
Kívánok  jó  uramnak. 
Akarom,  mint  látom, 
Épségét  szép  házának. 

A  király: 

Az  Úristen  hozott ! 
Házamhoz  juttatott. 
Szerelmes  jó  barátom. 
Hogy  házamhoz  jöttél 
S  engem  felkerestél. 
Szivem  szerint  akarom. 

Huszár  : 

Megszállnék  uramnál, 

Mulatnék  házánál, 

Ha  konyhája  terjedne; 

A  bő  étel-italért 

Adnék  ezüst  tallért. 

Csak  kedvem  szerint  lenne. 


Király  : 

A  bő  étel-ital 

Minden  fűszerszámokkal 

Ezennel  készen  lészen. 

Mert  érzem  magamban, 

Hogy  a  mulatáshoz 

Ma  nekem  is  kedvem  lészen. 

Szent  József  (a  királyhoz) : 

A  mennybéli  Isten, 
Kit  magasztal  minden. 
Áldja  meg  kegyelmedet. 
Isteni  kedvéért, 
Drága  szent  nevéért 
Hallgassa  meg  kérésemet. 

Király  (haragosan) : 

Mit  akarsz  énvelem? 
Nem  vagy  te  én  felem. 
Beszéld  hamar  bajodat! 
Sokat  szót  ne  folytass. 
Tőlem  ez  a  válasz: 
Beszéld  hamar  bajodat. 


A 


S:a,l  József: 

l'rani,  az  Istenért, 
Diága  szent  nevéért, 
Hadd  háljunk  itt  az  éjjel, 
A  kemény  hideggel, 
Szörnyű  fergeieggel 
Ne  haljunk  nie^  az  éjjel. 


S:c>!Í  ./,c>-,/; 

l'iain,  az  Urisien 
Megáld  mindenekben, 
(  sak  fogadj  hé  ez  éjre. 
Ne  kellessék  mennünk, 
ICppen  Idrekednünk 
A  nag>'  erős  hidegre. 


AVí'ií/v  : 

Szerelmes  barátom, 
Szoros  a  hajlékom, 
Nincs  mód  a  szállásban. 
Próbálj   abban, 
Forogj  elébb  is. 


Kmily: 

Menj,  ne  istálj. 

Többet  ne  prézsmitálj, 

Men  itt  bizony  meg  nem  hálsz, 

l'róbáij  elébb,  itt  nálamnál 

Több  embert  is  találsz. 


I  ''rani,  a  városon  majd  minden  háznál  jártunk, 
De  vannak  sok  vendégek,  szállást  nem  találtunk, 
Mideggel  kell  meghalnunk. 
Ha  nem  künynrülsz  rajiunk. 


Kinily: 

Csak  menj  tovább  innen. 
Mert  érted  vendégemel 
Meg  nem  szorithatom. 
Mert  pénzes  zacskúdiil, 
Aranj-os  táskádat 
Oldaladon  nem  Ii'itom. 


S:e>il  Joísef  fSíü/  Milriiíhnz)  r 

( 1  mennybéli  Isten, 
.Mégis  ne  hagyj  niinkft, 
Ime,  szűz  Mária, 
Induljunk  el  útra. 
Csendesedjünk  elménkben. 
Talán  az  rrislen, 
Isit  hordasz  méhedben 
Nem  hagy  cl  sKiiksét;ünkben. 


1/ 


JíiJ,  mint  elb  ^vadta       sze  e     es    ej,\cse    . 
Tel  nem  gond  Ih    on         t  kellé         vdnen 
-Már  a  lábaim  n  L&k  al^  lephetem 
K  hideg  éjs?  K  n  jaj  lesze     en     eke 
.Semmi  bizodalma  n  nncbt-n    léten  hez 
!■-  hideg  éjs/al    n    nert    ut         é^,clnl  ez 
Nem  fjondoltnni  volna  Betlehem    népéről, 
Ily  idegen  legyen  :\/.  ''<  istenéhez, 

Szent  József: 

Szerelmes  jegyesem,  ne  sirj  s  ne  bánkódjál, 
Mert  nem  hagy  el  az  Ur,  hogy  ártson  a  halál. 
Semmi  dér  és  hideg  e  helyen  nem  talál, 
Ha  személye  szerint  Krisztus  körünkbe  száll. 
Azért  csak  száljunk  be  itt  ez  istállóba, 
Számot  mivel  éhez  senki  a  városba' 
Nem  tart  s  maradhatunk  csendes  bátorságban, 
Inkább  is  lesz  módunk  a  szent  imádságban, 

Az  Angyal  (Máriához): 

Üdvöz  légy  Mária, 
0  Istennek  anyja, 
Látod  jelenlétem, 
Parancsolj,  mert  mennyből 
Hozzájad   küldettem. 

Szűz  Mária. 

Sietséggel  szolgálj  a  te  szent  uradnak, 
Adj  hírt  a  nyáj  mellett  levő  pásztoroknak, 
Kik  imádására  jöjjenek  Krisztusnak, 
Mert  megváltásáért  született  világnak. 

Az  Angyal 
flel  s  alá  járkál  a  szobában,  miközben    a  földön    aluvó    pásztorok    lábát    meglöki    s    énekel) : 

Glória  in  excelsis  deo! 

Dicsőség  mennyben  Istennek! 

Békesség  földi  népeknek, 

Jóakaratú  híveknek, 

Kik  Istenben   örvendeznek. 

Keljetek  fel,  pásztorok. 

Mert  született  uj  királytok, 

Keljetek  fel,  meglátjátok, 

Térdenállva  imádjátok. 

Ez  lesz  nektek  a  jegy  róla : 

íme,  fekszik  a  jászolba'. 

Szent  szűz,  nagy  jót  cselekedtél. 

Hogy  Istennek  anyja  lettél. 

(Félbehagyja  az  éneklést  s  szóval   folytatja): 

\'ígyázó  pásztorok,  mostan  felkeljetek, 
Készüljetek  bátran,  semmitse  féljetek. 
Örvendetes  új  hírt  mondok  én  tinektek. 
Melyben  gyönyörködni  fog  a  ti  szivetek. 

Biikur  (felkel  s  a  többi  pásztorokhoz) : 

Szkulácz  mintunás  pékurárj ! 
(Keljetek  fel  rögtön,  pásztorok!) 

Harbu : 
Cse  je?  (Mi  az?) 

Bnknr : 

Serkenjetek  fel  hamar;  csak  az  a  derék,  táti,  álmomban  mit  láték.  Dár  vám 
szkusz  (=  hiszen  megmondám),  hogy  a  Krisztus  szülétek.  Krisztósz  me  fertáte 
(=»=  Krisztuska  született,  pajtás!) 

Bar hu : 

Bánu  Krisztósz,  nu  máj  kokósu  o'  kukurigát. 
(Nem  született  Krisztus,  csak  a  kakas  kukorékolt.) 

Tódor : 

De  én  azon  nem  töröm  az  eszemet, 
Inkább  a  fűtőbe  dugom  a  fejemet 

Bnknr: 

Talán  itt  is  jár  vala, 

Mert  arany  betűket  hány  vala. 

(Ekkor  meglátja  az  angyalt  s  megijedve  kiáltja) : 

Dar'  voi  tocz  aicsia  (=  hát  ti  itt  mindnyájan) 

Keljetek  fel,  fortátye   (=  pajtások.) 

Mert  itt  hallánk  nótát. 

Melynek  nem  hallottuk 

Soha  több  formáját. 

Itt  még  jelen  látjuk 

Az  Isten  angyalát. 

Xe  hallgassuk  el  annak 

Nagy  sok  szép  mondását. 

Barbn  (Bukuróhoz  fordulva): 

Bizony  nem  tréfa  az,  amint  tapasztalam, 
Mert  még  álmomban  is  azt  az  angyalt  látám. 
Annak  szép  énekét  mindvégig  hallgatám, 
De,  hogy  fel  ne  keljek,  tovább  nem  állhatám. 

Nyikuláj  (kelti  az  igen  öreg  Mosulét) : 

Szkoálé  méj  fértáte,  szkoálé  méj  vén  ungiás; 
Lukru  jeszte ;  du  te  a  kolo  (=  kelj  fel,  pajtás,  kelj  fel, 
vén  körmös,  dolog  van  ám,  eredj  oda.) 

Mosn : 
Cse  je? 

Nyikuláj : 

Kelj  fel  sietséggel,  emeld  fel  szemedet, 
Nyisd  fel  süketséggel  megtölt  füleidet, 
Halld  meg  azt  a  drága,  mennyei  éneket, 
Melyet  az  ittlevő  angyal  most  éneklett. 

Mosn : 

Asá  szé  fié,  si  laszé  szé  a  duka  kai  méj. 
(Ugy  legyen  és  hozass  lovakat.) 

(E  szavakra  a  másik  négy  pásztor  botját    az    öreg    alá    dugja    cs    lábára   emeli,  midőn 
már  felemelték,  akkor  az  angyal  eléjökbe  áll  s  így  szól): 

Angyal : 

Jertek,  sietséggel  menjünk  a  városba. 
Mert  Krisztus  értetek  romlott  istállóba, 
Született  s  tétetett  a  hideg  jászolba. 
Ottan  takartatott  a  kórós  szénába. 
Cherubin,  angyalok  felséges  királya. 
Boldog  mennyországnak  tündöklő  kristálya. 
Terólad  kiáltja  az  egek  tábora: 
Szent,  szent,  szent  az  isten. 
Seregeknek  ura. 

A  pásztorok  (mind  a  Betlehem  elé  térdelve  éneklik): 

Serkentsd  fel  Jézust,  szent  fiadat  nekünk, 
A  szent  angyaloktól  hozzája   küldettünk. 
Hozzája  küldettünk. 

Szűz  Mária  (énekel): 

Serkenj  fel,  én  fiam,  pásztorok  eljöttek, 
Szent  angyalaidtól  hozzájad  küldettek, 
Hozzájad  küldettek. 

A  pásztorok  (térdepelve  énekelnek): 

Üdvözlégy,  Jézus!  Pásztorok  pásztora, 
Mennynek  és  a  földnek  teremtő  szent  ura. 
Teremtő  szent  ura. 

Ha  nem  utálsz  meg,  te  szolgáid  vagyunk, 
Es  mi  azért  jöttünk,  hogy  téged  imádjunk. 
Hogy  téged  imádjunk! 

Bukur: 

Vajon  jó  fortátye,  hol  találjuk  okát. 
Hogy  az  isten  fia  nem  uri  palotát 
Választott  magának,  barmok  istállóját, 
Ugy  megutállotta  a  nagyúri  pompát, 

Bukur  (Szent  Józsefhez):' 

Miért,  oh  szent  József,  nem  benn  a  városba', 
Valamely  tetszetes  uri  palotába. 
Hanem  csak  alacsony  barmok  jászolába, 
Szállottatok  majdan  romlott  istállóba? 

Szent  József: 

Nagy  kegyetlensége  a  városiaknak. 
Szegénységünk  miatt  úgy  megútáltanak, 
Isten  neveért  is  szállást  nem  adtának. 

Bukur : 

Ugy  van  bizonyára,  mert  a  városiak  • 
Tele  erszényű  vendégeken  kapnak, 
Azok  ott  kedvesek,  kik  tallért  mutatnak, 
De  a  szegényekkel  keveset  gondolnak. 
(Az  öreg  Mosut  a  többiek  botjaikra  fektetve  a  Betlehem  elé  viszik.) 

Mosul: 

Hát  ezt  érdemletted,  ég,  föld  teremtője, 
A  városon  néki  nem  adatott  helye? 
Szállni  kényszeríttetett  ide  a  mezőbe, 
De  várjatok  még,  mert  megfizettek  érte. 

Bukur  (a  többi  pásztorokhoz  fordulva): 

Nosza  jó  fortátyim,  adjunk  ajándékot 
A  kicsi  Jézusnak,  akitől  mit  lehet. 
Adjunk  szegénynek,  kiki  a  mit  hozott, 
Mi  tudjuk,  mindenektől  elhagyattatott. 

Benedek:  A  magyar  nép.  II.  20 

Barbu  : 

Igenis,  szegénynek  adjunk,  amit  lehet. 
Mert  őt  tudjuk,  hogy  a  dézsából  nem  vehet, 
De  még  ha  felnőhet  s  nagy  emberkort  érhet. 
Egy  kis  ajándékért  százannyi  jót  tehet. 

Bukur  (ajándékát  a  következő  szavakkal  nyújtja  át): 

En,  édes  Jézusom,  egy  szép  bárányt  hoztam, 
Legelső  fajzatnak  ezt  az  egyet  tudtam. 
Azt  is  a  Jézustól  meg  nem  sajnálottam, 
Mivel  a  többit  is  Jézus  által  kaptam. 
(Midőn  az  ajándékot  viszi,  az  angyal  a  tornyocskában  levő  csengettyűt  megcsenditi.) 

\ 

Barbu : 
Ó  domne  szfuntule!  (=  Ó  szent  ur!)  Drága  mennyei  harangszó! 

Bukur  (Barbuhoz:) 
Haidé  la  Betlehem,  Barbule!  (=  Gyerünk  Betlehembe,  Barbu.) 

Barbu : 
Cse?  Je  departe?  (=  Micsoda?  Messze  van.^) 

Bukur: 
Nuje  departe,  numáj  aicsia.  (=  Nincs  messze,  csak  itt  van.) 

Barbule : 
In  kate  zile  posem  azsundzse.^^  (=  Hány  nap  alatt  érhetünk  oda?) 

Bukuró  : 
In  dsuaé  zile  si  zsumetáte.  (=  Két  és  fél  nap.) 

Barbu  : 

No  binye,  binye.  (=  Jól  van,  jól  van.) 
(Megindul  s  az  ajándékot  a  következő  szavakkal  benyújtja): 

Ihol  én  is  hoztam  egy  szép  őszi  sajtot, 
Mert  e  most  mindenütt  szűk,  bizonnyal  jól  tudom. 
Ezt  is  a  kicsi  Jézusnak  ajándékba  adom, . 
Pirítva,  apránként  eszik  belőle,  én  tudom. 

Tódor  (következő  szavakkal  nyújtja  át  ajándékát): 

En  is  hoztam  egy  bárány  bőröcskét, 
Örömestebb  adnék  juhot,  avagy  kecskét. 
De,  mivel  hogy  tartok  feles  cselédecskét. 
Eladtam  a  juhot  s  vettem  egy  kis  költségecskét. 

Nyikuláj : 

0 

En,  édes  Jézusom,  igen  szegény  vagyok. 
Mivel  kilencz  apró  gyermeket  tartok. 
Azért  én  egyebet  néked  nem  adhatok 
Egy  falás  málénál. 
Ezt  is  adták  elébb  a  más  háznál. 

(A  pásztorok  az  öreg  pásztort  botjaikra  emelik  fel,  ki  e  szavakkal  nyújtja  át  ajándékát) 

Mosu: 

En,  édes  Jézusom,  igen  öreg  vagyok, 
A  füleimmel  is  immár  alig  hallok, 
A  juhok  után  is  alig  szaladhatok. 
Mind  el  is  hordották  immár  a  farkasok. 
Azért  túrót,  ordát  néked  nem  adhatok. 
Mert  én  magamnak  is  egy  falást  sem  kapok, 
De  bogláros  szíjat  ugyan  szépet  adok. 
Nékem  nem  kell,  mert  én  immár  öreg  vagyok. 

Szűz  Mária: 

Köszönöm,  pásztorok,  szép  ajándéktokat. 
Szent  fiamhoz  való  nagy  jóvoltotokat. 
Az  Isten  s  ember  is  ti  jutalmatokat. 
Megfizeti  mennyben  ti  fáradságtokat. 

Bukur  (a  többi  pásztorokhoz): 

Nosza,  jó  fortátyim,  hogy  ide  jutottunk. 

Csudák  felett  való  szörnyű  csudát  láttunk, 

Jézus  látásában  épen   megujultimk. 

Azért  egy  szép  zsukátát,  édes   furulyásunk, 

A  Jézus  nevében.  Szuflá  jó  fértate,  szuflá  sze  ne  moi. 

(=  Fújjad,  jó  pajtás,  fújjad,  hogy  meglágyíts  minket.) 

(Barbu  elkezd  furulyázni,  mire  a  többiek,    közbül  vévén  az  öreget,    lánczra   kerekednek, 
bunkós  botjukat  fejük  fölött  összeütögetik  s  táncz  közben  gyakran  mondogatják): 

Hupa  zsvaká  Todoricze,  Bukura  te,  sí  me  czuká,  hupa,  hup! 
(=  Hopp,  tánczolj  Tódorka,  légy  víg  s  csókolj  meg.  Hopp,  hopp !) 

(Az  öreg  végignézi  a  tánczot  s  végeztével  haragosan  mondja  nekik) : 

29* 


} 

Mosu  : 
Ezt  biz  eljáratok,  de  nem  igen  jól  járatok. 

Bukur  (elérántja): 
Eredj,  járd  meg  jobban,  vén  szipa! 

Mosu  (oda  kiált  a  furulyáshoz) : 

Szuílá,  ne  sze  moi!  (=  Fújjad  nélkülem.) 

(A  zenész  megfuvintja  kissé  a  furulyát  és  abbahagyja,  de  a  süket  öreg  nem  veszi  észre 
s  tánczol,  mígnem  Bukur  nyakonragadva  megrázza  s  így  szól   hozzá): 

Bukuró: 

Nu  szufle,  vén  szipa!  (=  Nem  fújja!) 

Mosu  (a  furulyáshoz): 

Szufla  ne  sze  moi! 
(Ismétlődik  az  előbbi  jelenet.  Az  öreg  az  elbágyadásig  tánczol  s  így  kiált  a  furulyásnak) : 

Mosu : 

Desztul!  (=  Elég!) 

(A  furulyás  visszakiáltja,  hogy  nem  is  fújta,  s  az  öreget    kikaczagják.    Ezután    a  négy 
pásztor  kört  képez,  az  öreg  középen  áll,  énekelnek): 

Pásztorok: 

A  szűz  egy  fiat  szült. 

Kiért  mennyben  öröm  gyűlt, 

Pásztorok,  pásztorok,  örvendjetek,   örvendjetek, 

Szabadító  földre  szállott,  örüljetek,  örüljetek. 

(Félrevonulnak.) 

Király  (kivont  karddal  járkál): 

Hallottuk  rendszerint  e  rövid  példában. 
Miként  Krisztus  Jézus  romlott  istállóban 
Született  s  tétetett  a  hideg  jászolba. 
Ottan  takartatott  a  kórós  szénába. 
Ez  is  mindnyájunknak  lön  ma  látására, 
Miként  a  pásztorok  az  angyal  szavára 
Ménének  Krisztusnak  látogatására, 
Miként  gyúladának  fel  a  vígasságra. 

Oh!  Nem  is  ok  nélkül,  bátran  vigadhatnak, 
Mert  ma  tölt  bé  szava  a  szent  prófétáknak, 
Ma  lett  nagy  örömük  a  meghalt  atyáknak, 
Mivel  megnyittatott  kapuja  limbusnak. 
Vigadj  méltán  te  is,  ime  bűnös  világ, 
Mert  Áron  vesszején  nyílt  ma  egy  szép  virág, 
Kiáltal  megnyilik  a  bezárt  mennyország, 
Megszégyenül  pokol,  ördögi  sokaság. 
Ti  is  hát  mindnyájan,  kik  itt  jelen  vagytok, 
Egy  csekély  munkánkat,  amint  azt  láttátok, 
A  kicsi  Jézusnak  ti  felajánlátok, 
Hogy  szállása  legyen  mindenkor  nálatok. 
Nemes  házigazda,  maradj  békességben! 
Megbocsásd  vétségünk  csekély  verseinkben. 
Szép  házi  népeddel  maradj  egészségben, 
Holtod  után  mehess  az  örök  életbe. 
Dicsőség,  dicséret  a  kicsi  Jézusnak, 
Ki  terhit  felvette  széles  e  világnak. 
Áldás  szent  Józseffel  a  szűz  Máriának, 
Kik  gondját  viselték  a  világ  urának. 

Bukur  (az  öreg  pásztorhoz): 
Hajde  aics  moj  Mosule!  (=  Jer  innen,  öreg.) 

Mosu: 
Cse? 

Barbu  : 

Haliám,  panaszkodál  vala,  mely  lapos  a  táskád, 
Próbáld  meg  a  gazdát,  ha  valamit  kapnál. 

(Az  öreg  megmutatja  s  a  második  pásztor  folytatja  a  házigazdához): 

Ennek  a  gazdának  bácsa  én  voltam  tavaly  is. 
Héj,  jó  gazdám  volt  nekem  akkor  is. 
Ha  kétszer  kértem,  nem  adott  egyszer  is, 
De  most  megtölti  még  a  gulugánkat  is. 

Tódor : 

Ennek  a  gazdának  a  kecskéit  én  őriztem. 
De  bizonynyal  a  gazdát  meg  sem  említettem. 
De  a  gazdasszonynyal  jól  egyetértettem, 
Azért  kolbászt,  májast  eleget  is  ettem. 

Nyikuláj : 

De  itt  mi  még  most  is  hiában  nem  jártunk, 
Mert  megmosolyodék  a  mi  gazdasszonyunk, 
Lészen  itten  nékünk  kolbászunk,  májasunk, 
Csak  azt  várják  itt,  hogy  tarisznyát  mutassunk. 


Mosu  (a  többi  pásztornak  panaszkodva): 

De  ti  magatoknak  mindenütt  csak  kaptok, 

Néktek  adnak,  ntívelhogy  iQabbak  vagytok, 

De  én,  hogy  süket  is  vagyok,  jól  nem  is  hallok, 

Ha  kínálnak  is,  azt  gondolom,  szidnak,  pirongatnak,  kifelé  fartatok. 


Nyikuláj  (az  öreghez): 

Kérlek,  vén  ungyiás,  ne  panaszkodjál. 

Mert  én  sem  ettem  ma  egyebet  egy  falás  málénál, 

Azt  is  adták  elébb  a  más  háznál. 


Mind  (énekelnek): 

Immár  minket,  jó  gazda,  elküldesz  utunkra, 

Kicsi  Jézus  áldása  maradjon  házadra,  ra,  ra,  ra,  ra,  ra, 

Maradjon  házadra! 

Mint  látható,  e  Betlehemes  játék,  mint  a  többi  is,  részben  egyházi 
emberek,  részben  a  nép  alkotása.  Mi  belőle  a  népé,  azt  az  olvasó  magya- 
rázat nélkül  is  megtalálja.  Sok  benn^  a  tudákosság  s  különösen  a  huszár, 
Szent  József  és  Szűz  Mária  szájába  adott  versek  nyilván  ujabbkori 
csinálmányok.  József  és  Szűz  Mária  szereplése  szokatlan.  Alig  egy-két 
Betlehemes  játékot  ismerünk  a  sok  közt,  melyben  ők  előfordulnak. 

Népiesség  dolgában  sokkal  gazdagabb  az  a  Betlehemes  játék,  melyet 
Kálmány  Lajos  szegedvidéki  gyűjtése  után  közlünk.  A  fiatal  pásztorok 
bolondoznak  az  öreg  pásztorral,  ki  sehogy  sem  akarja  megérteni:  hová 
akarnak  menni  a  fiatal  pásztorok  s  mikor  aztán  mégis  velők  tart  és  meg- 
pillantja Betlehemet,  ijedten  hátrál  vissza.  E  Betlehemes  játékban  mindössze 
négy  személy  szerepel:  Angyal,  Makszus  (öreg  pásztor),  első  és  második 
pásztor.  Sokkal  egyszerűbb  a  szerkezete,  mint  a  csiki  Betlehemes  játéké 
s  ebből  is  látszik,  hogy  nagy  részében  a  néplélek  alkotása. 

íme,  a  szeged  vidéki  Betlehemes  játék  lefolyása: 


I 

Angyal  (az  udvaron  énekli.) 

Csordapásztorok,  midőn  Betlehemben 
Csordát  őriznek  éjjel  a  mezőben, 
Isten  angyali  jövének  melléjük, 
Nagy  félelemmel  telek  meg  ő  szivük. 

(Mikor  a  szoba  ajtóba  érnek,  szavalja.) 

Nyiss  ajtót,  jó  gazdám,  tán  elsompolyodtál  ? 
Hidd  el,  a  kis  Jézus  a  házadba   beszáll, 
Egy  angyal  által  tégedet  megvigasztal. 
Aztán  az  áldása,  hidd  el,  hogy  reád  száll! 

(Belép  az  ajtón  s  mig  az  asztalig  elmegy,   énekli.) 

Mostan  kinyílt  a  szép  rózsa  virág. 
Akit  régen  várt  az  egész  világ, 
Betlehemben  kibimbózott  zöld  ág. 
Királyi  nemből  való  méltóság. 

(Leteszi  a  betlehemet  az  asztalra  és  csenget,  mire  belép  az) 

Első  pásztor: 

Álom-é,  vagy  látás  .^  Azt  meg  nem  foghatom, 
Mit  érez  a  szívem?  Azt  meg  nem  mondhatom. 
Míg  két  pajtásommal  be  nem  bizonyítom. 

Angyal  (csenget,  mire  belép  a) 

Második  pásztor: 

Adjon  Isten!  Álmom  be  ne  teljesedjen! 
Mert  amiként  álmodtam,  ha  beteljesedik. 
Juhainknak  árát  mind  nyakunkba  vetik! 

'   Első  pásztor: 

Dínom,  dánom,  kedves  guba. 

Nem  kell  nekem  a  pálinka, 

Kell  nekem  csak  jó  borocska.  (Belép.) 

Makszus : 

Szalonnás  jó  estét,  szerelmes  fiaim ! 
Juhaink  megvannak,  egy  csöpp  kárunk  sincsen, 
Gilicze  és  Bamsa  mind  egy  akolban  van, 
Szép,  göndör  gyapjai  vállára  hajlanak. 

Első  pásztor: 

No  már,  apó,  mivel  ide  érkeztél,  igyunk,  együnk,  ha  van  mit.  (Egy  üveget  kivesz 
a  suba  alól,  azt  fenékkel  felfordUva  úgy  tesz,  mintha  innék,  de  nem  lud.) 


• 

Második  pásztor: 

Igyál,  öcsém,  igyál  a  magad  hasznáért, 
Majd  én  is  iszom  a  gazda  szép  lányáért'. 

(Kezébeveszi  az  üveget  s  6  is  a  fenekén  akar  inni.) 

Makszus: 

Veszszen  meg  a  gégéd,  tán  nem  várakozhatsz? 
A'biz,  a  botomból  még  véget  is  kaphatsz, 
Jobb  azért,  hogy  hallgatsz,  még  eleget  ihatsz, 
Megőszült  Koridon,  atyádnak  is  hagyhatsz! 

Második  pásztor: 
Adjon  Isten,  apa,  több  búzát,  mint  rozs't! 

Makszus : 

Adjon  Isten,  fiam,  több  juhot,  mint  kost! 
(A  pásztorok  lefekszenek  s  énekel  az) : 

Angyal : 

Keljetek  fel  pásztorok,  pásztorok! 
örömet  hirdetek. 
Mert  ma  nektek  született. 
Ki  megjövendöltetett. 
Egy  szűznek  méhéből, 
Szűzen  szült  véréből. 
Megváltó  királyunk, 
Alle-aUelúja ! 


Angyal  (csenget.) 


Glórija ! 


í 


Első  pásztor: 


Gomolya. 


Angyal  (csenget.) 


Glórija ! 


Második  pásztor, 


Vén   gólya ! 


Angyal  (csenget.) 
Glórija  inek  szelszűz  deja! 

Benedek  :  A  magyar  nép.  IL  30 

Makszus: 
Hallod,  pajtás,  tarka  tehén  ugatja  a  íiát  a  koréban?! 

Első  pásztor : 

Valami  szót  hallék, 
Ugyan  felijedék. 

(Felkel  s  odamegy  a  második  pásztorhoz.) 

Kelj  fel.  Koridon! 

Mert  nagyot  ütök  a  farodon! 

Második  pásztor: 

En  meg  a  mély  álomból  ugyan  felrettenek! 
(Felkel,  Makszushoz  megy  s  mondja): 

Kelj  fel,  Maksi,  kelj  fel,  ne  légy  süket  füllel, 
Mert  majd  rád  ütök  ezennel! 

(Makszus  nem  bir  felkelni,  erre  odaszól  neki:) 

Hó,  hó,  mit  heversz,  mint  a  vén  ló? 
Frissebb  nálad  a  csikó  ló!  (Makszus  felkel.) 

Makszus : 

Mit  feddesz,  te  golyhó? 
Nem  vagy  talán  toklyó. 
Tudod,  az  álom  jó! 

Második  pásztor: 
Tudom,  az  álom  jó,  de  valami  szót  hallék,  nem  timejó. 

Első  pásztor: 

Szememmel  hallottam,  füleimmel  láttam. 
De  csak  angyalnak  állítottam. 

Makszus  (az  első  pásztorhoz)* 

Bizony  te,  Titöre,  rossznak  válsz  te  szivedben, 
Mert  szemlátomást  füllentesz! 

Első  pásztor 

Ámbár,  ha  hazudok. 
Igazat  nem  mondok, 
Bárki  meglássa! 

Angyal : 

*  » 

Menjetek  el-be  Betlehem  városba, 

Ott  találjátok  Jézust  a  jászolban, 

ökör,  szamár  között  nagy  bágyadozásban, 

Takarván  pólyába. 

Makszus: 

Gyerünk  Betlehembe,  higyjünk  az  angyalnak, 

Lássuk,  hogy  mit  adott  Isten  fiainak? 

Én  viszek  egy  báránykát,  mit  hozol  te  annak? 

(Eközben  a  második  pásztorhoz  hajol): 

Második  pásztor: 

Magam  sem  ^akarok  üresen  elmenni, 
Étel  mellé  immár  italt  is  kell  vinni. 
Egy  edény  irócskát  be  fogok  mutatni. 
Tudom,  hogy  szivesen  fogja  tőlem  venni. 

Makszus: 

Hát  te,  jó  Titöre, 
Mit  felelsz  ezekre? 
Hozol-e  valamit 
Szegény  értésére? 

Első  pásztor: 

Úgy  gondoltam,  hogy  a  bundát  adom  rája. 
(Megrázza  bundáját) : 

Jó  lesz  a  szeleknek  meggátolására! 

Makszus : 

Étel,  ital,  álom. 

Szükséges  e  három. 

Mit  magunkkal  viszünk, 

A  kis  Jézuskának  kedveskedjünk 

Ezekkel ! 

Második  pásztor: 

Öreg  pátriárka,  ha  mad  oda  érünk,  te  szólj  előbb,  én  közben, 
utóbb  a  bojtárka. 

Első  pásztor: 

Gyerünk  Betlehembe! 

30» 

Makszus: 
Vén  tehénbe? 

Második  pásztor: 
Betlehembe ! 

Makszus: 

Tudom,  tudom,  a  Betlehembe! 
(Elindulnak  a  Betlehem-templomhoz,  de  mikor  odaérnek,  Makszus  ijedten  visszahátrál.) 

Első  pásztor: 
Ne  félj  öreg,  Jézus! 

Makszus: 
Hus? 

Második  pásztor: 
Jézuska. 

Makszus : 
Tudom,  tudom,  a  Jézuska. 

Első  pásztor : 
Vesd  rád,  öreg,  a  keresztet! 

.  Makszus : 

Tyúk  hús. 

Lúd  hús, 

Meleg  czipó, 

Egy  itcze  bor  (Hasára  üt) 

Ide  csúsz! 

(Betlehem  felé  hajolva  : 

Üdvözlégy  kis  Jézus,  mi  kegyes  királ3nink!  kik  szent  angyalid  által  köszönteni 
jöttünk.  Megbocsáss,  édes  Jézuskám,  hogy  több  báránykám  nem  volt,  de  ha  ellenek, 
szent  fölségednek  még  párját  is  hozhatunk. 

Irhának  a  bőre, 
Botosnak  a  szőre, 
Majd  jó  lesz  neked 
A  kemény  télre. 


.f.  -  --^  --,   ^ 

Második  pásztor: 

En  hoztam  italkát, 
Egy  edény  irócskát 
Mert  mást  nem  hozhatok; 
Ha  lesz  szomjuságod, 
Izét  megkóstolod, 
Majd  bor  gyanánt  iszod! 

Első  pásztor: 

En  egy  bundát  adok, 
Mert  mást  nem  adhatok, 
Ha  véle  használod, 
Véle  takaródzol, 
Majd  édesebben  nyugszol. 

Angyal  (énekli.) 

Vigan  zengjetek,  cziterák,  Jézus  született, 
Harsogjatok,  dob,  trombiták.  Isten-ember  lett, 
Ez  midőn  6  felsége  ocsmány  kevélységünket 
Megalázván  a  világi  kényességteket. 

Czifra,  fényes  palotákat  immár  megvetett. 
Az  istállót  választotta,  abban  született. 
Ő  udvarló  szolgái:  juhok,  barmok  pásztori. 
Nem  is  tündér  e  világnak  földesurai. 

Ti  hát  pásztorok,  szegények,  örvendezhettek. 
Közöttetek  a  kis  Jézus,  dicsekedhettek. 
Tőletek  nem  kincset  kivan,  csak  tiszta  szivet, 
Ha  ezt  neki  megadjátok,  nyertek  életet. 

Első  pásztor: 
Mondjunk  a  kis  Jézuskának  egy  éneket! 

Második  pásztor: 
Hogy  szent  országába  vigye  fel  lelkünket! 

Makszus : 

Nem  bánom,  fiaim,  magam  is  ráállok. 
Mint  tőlem  telik,  én  is  kontravizálok. 

(A  betlehem  előtt  énekelnek.) 

Mind  (énekelnek:) 

Üdvözlégy  Jézus,  Téged  urunknak, 

Messiás,  Krisztus,  Messiásunknak 

Pásztorok,  Ismerünk, 

Kik  e  nyájától.  Térdünk  meghajtván. 

Szent  angyalidtól  Földre  borulván, 

Küldettünk,  Imádunk. 
Köszöntésedre,                               .  Kik  e  nyájától, 

Szemlélésedre  Szent  angyalidtól 

Eljöttünk.  Küldettünk. 

Angyal  (szavalja.) 

Áldjon  meg  a  Jézus,  szerelmes  jó  gazdánk, 
Hogy  többször  is  érhesd  a  karácsony  napját. 
Adjon  Isten  egészséget,  hatvan  verem  búzát, 
A.  mi  tarsolyunkba  vess  egy  marék  poltrát ! 

Borod  annyi  legyen,  mint  a  Tisza  vize, 

Lencse,  borsó,  kása  kasodat  megtöltse. 

Gyereked  a  kemenczét  kilencz  sorjával  körülülhesse, 

Megéhült  gyomrát  tűztől  enyhithesse! 

Első  pásztor: 
Mondjunk  a  gazdánk  kedvéért  egy  éneket! 

Második  pásztor: 
Majd  tafán  a  háziasszony  is  megszán  egy  uj  forinttal! 

Makszus: 
Köszörüljük  hát  neki  gégénket! 

Pásztorok  (énekelnek  és  tánczolnak.) 

Jobb  ez  a  gazda,  mint  a  másik  volt. 
Ki  csak  savóval,  máléval  tartott, 
Ajtaja  mögé  minket  szorított. 
Onnan  pediglen  ki  is  taszitott. 
De  ez  a  gazda  asztalt  teritett, 
Arra  pediglen  húst,  bort  készitett. 
Hogy  szükségben  eleget  tegyen. 

Igyál  Titöre,  itt  meg  nem  ázol. 
Igyál  Koridon,  itt  meg  nem  fázol, 
Mert  a  szárazon  senki  se  gázol. 

Már  az  utczában  sokat  fáradtunk^ 
De  még  ily  házra  sohsem  találtunk, 
Mert  itt  borral  is  majd  jóllakhatunk. 

A  gazdasszony  is  készül  már  arra, 

Jó  gondja  vagyon  a  pásztorokra, 

Egy  vagy  két  kolbászt  készit  számunkra! 

Első  pásztor: 
Elmondok  mi  eztet,  bármily  nehezen  is! 

Második  pásztor: 
Nem  tudom,  jutalma  lészen-e,  vagy  nem  is? 

Makszus : 

Majd  talán  a  gazdasszony  is  megszán  bennünket  egy  fél  szalonnával  is!   Eredj, 
apa,  elől,  te  tudod  az  útját!  (Mennek  kifelé.) 

Angyal  (énekli.) 

Elindulának  és  bé  is  jutának, 
Szűz-Máriának  jónapot  mondának. 

A  Betlehemes  játékok  kiegészítőinek  mondhatjuk  a  Hátomkirály 
játékokat,  a  mennyiben  néhol  a  Betlehemes  játék  után  közvetlen  játszot- 
ták el  a  háromkirály  játékot.  Egyébként,  rendszerint  Karácsony  után  s 
Vízkereszt  vagy  háromkirályok  napja  közt  játszák,  még  pedig  gyermekek, 
házról-házra  járván.  A  három  király  személyesítője  három  fiú.  Fejőkön 
czifra  csákó  s  ruhájok  fölött  fehér  ing  és  gatya.  Vallókon  keresztül 
pántlika  alakú  színes  papiros  csüng  alá,  még  pedig  az  egyik  fiú  vállán 
piros,  a  másikén  zöld,  a  harmadikén  kék  színű.  A  három  napkeleti  bölcs 
nevét  viselik :  Gáspár  az  első,  Menyhárt  a  második,  Boldizsár  a  harmadik. 
Gáspárnak  kardja  van,  Menyhártnak  csengő  a  kezében,  ő  megy  előre  s 
kérdezi,  hogy  meghallgatják-e  a  »három  királyok«-at.  Boldizsár  csillagot 
tart  a  kezében  s  azt,  valahányszor  ezt  éneklik:  körömmel  nyujtja«  — 
kinyújtja.  Ha  beeresztik  a  házba,  mielőtt  belépnének,  éneklik: 

Három  királyok  napja, 
Országunk  egy  istápja, 
Dicsérjük  énekekkel, 
Vigadozó  vei*sekkel. 

(Mikor  beérnek,  éneklik :) 

A  szent  királyok,  Menyhárt  e  szer&it  , 

Három  mágusok,  Örömmel  nyújtja 

Ur  Krisztust  Tömjénét, 

Midőn  tisztelvén  Hogy  ezzel  Vallja, 

Akkép  szemlélvén  Fölmagasztalja 

A  Jézust,  a  Jézust.  Istenét,  Istenét. 

• 

Gáspár  is  mondja:  Boldi2:sár  e  szerént 

Örömmel  nyújtja  Örömmel  nyújtja 

Aranyát,  Mirháját, 

Hogy  ezzel  vallja,.  Hogy  ezzel  vallja 

Fölmagasztalja  Fölmagasztalja 

Királyát,  királyát.  Az  urát,  az  urát. 

Gáspár  (kit  most  Heródesnek  mondanak,  kirántja  a  kardot  s  kérdezi   Menyhártot:) 
Hát  te  miféle  király  vagy  és  honnan? 

Menyhárt : 

En  vagyok  Menyhárt  király,  parancsolok  Júdeában. 

{Menyhárt  kérdezi  Boldizsártól.)  Hát  te,  miféle  király  vagy  és  honnan? 

Boldizsár : 

En  vagyok  Boldizsár  király,  parancsolok  Szerecsen  országban. 
{Boldizsár  kérdezi  Gáspárt.)  Hát  te  miféle  király  vagy  és  honnan? 

Gáspár : 

En  vagyok  Heródes  király,  parancsolok  Palesztinában. 
{Boldizsár  kérdezi  Gáspárt.)  Mit  hoztál  kis  Jézusnak? 

« 

Gáspár: 

Aranyat  hoztam,  és  avval  megajándékoztam. 

{Gáspár  kérdezi  Menyhártot.)  Hát  te  mit  hoztál  kis  Jézusnak? 

Menyhárt : 

En  tömjént  hoztam  és  avval  megajándékoztam. 

{Menyhárt  kérdezi  Boldizsárt.)  Hát  te  mit  hoztál  kis  Jézusnak? 

Boldizsár: 
En  mirhát  hoztam  és  avval  megajándékoztam. 

Gáspár: 
Gáspár,  Menyhárt,  Boldizsár,  a  kik  egy  ideig  áztak-fáztak.  Mind  a  három  szent 
király:  Mig  a  kis  Jézus  ágyára  találtak. 

Dicsértessék  a  Jézus  Krisztusi 
(Mikor  kifelé  mennek.) 
Elindulánab  és  begutának, 
Szűz  Máriának  jó  napot  mondának. 

A  Betlehemes  játékon  meg  a  három  királyok  játékán  kivűl  a  kántálás,  a 
tegölés  meg  a  rigmus-mondás  érdemelnek  figyelmet,  mint  oly  karácsonyi  szo- 


kasok,  melyek  mind  máig  megmaradtak.  A  kántálás  már  kevésbé  szokásos 
manapság,  a  rigmus-mondás  azonban  még  mindig  általánosnak  mondható. 
Amannak  karácsony  szombatján  este  van  az  ideje,  a  rigmus-mondásnak 
karácsony  másodnapjának  reggelén.  A  kántálás  kétségtelenül  régibb  szokás 
s  nevének  megfelelően  az  ünnepet  üdvözlő  éneklés  volt,  ma  azonban 
részben  ének,  részben  rigmus  s  a  szép  szokás  kéregetéssé  fajult.  Neve- 
zetesen a  Székelyföldön  ma  már  inkább  csak  az  oláhczigányok  járnak  kántálni, 
énekelnek    az  ajtó    előtt    valami    éneket    Jézus    születéséről  s    kunyo- 

rálnak  utána  a  maguk  módja  szerint.  A  kántálás  valóképpen  a  házasság 
szertartásainak  a  maradványa  —  írja  Kálmány  Lajos,  ki  Szeged  népkölté- 
sében be  is  mutat  egy  pár  e  fajta  éneket,  melyek  a  házassággal  foglal- 
koznak s  a  meijiyasszonjrt  és  a  vőlegényt  gúnyolják,  a  végén  aztán  a 
kántálok  is  kapnak  valamit  a  vendégségből.  S  hogy  nem  keresztény 
szokás,  azt  azzal  bizonyítja  Kálmány,  hogy  az  egyház  szerint  deczember 
hónapban  házasodni  tilos.  Az  egyház  azonban  az  adventet  a  b.  sz.  Mária 
tiszteletére  is  szentelte  s  így  találkozott  az  egyház  éneke  és  a  pogány 
szokás  s  alakult  Szegeden  a  boldogságos  szűz  Mária  dicsőítésére. 

A  kántáló  gyermekek  kettesévei-hármasával  járnak  házról-házra 
kántálni.  Szabad-e  kántálni }  kérdik.  Vagy :  Dicsértessék  a  Jézus  Krisztus ! 
Meghallgatják-e  az  angyali  vigasságot?  így  szólnak  be  az  ablakon  s  ha 
a  gazda  megengedi,  elkezdik  énekelni: 

Avé  Mária! 
Gráczia  pléna! 
így  üdvözlé  angyal 
A  szép. szűz  Máriát, 
Krisztusnak  választott  anyját, 

E  bevezetés  után  tréfás  verseket  dalolnak,  pl: 

Eljöttünk  mink  kántálni,  kántálni, 
Nem  kell  minket  bántani,  bántani. 
Adjanak  egy  darab  kolbászt, 
Minlc  is  hoztunk  fülit-farkát. 

Aztán  szóval  mondják: 

Eredj,  szolgáló,  nézd  meg  azt  a  pulykát! 

Nem  vágta-e  el  a  gulyás  a  nyakát  ? 

Hallom,  hogy  zörgetik  a  kulcsot,   pénzt  akarnak  adni: 

Ha  húszast  nem  adnak,  el  sem  fogjuk  venni, 

Ha  piszkafát  adnak,  el  fogunk  szaladni! 


Vagy: 


Betekintek  az  ablakon. 
Málét  látok  az  asztalon. 
Nem  kell  nekem  a  málé. 
Legyen  a  gazdáé! 

Ide,  rétes,  rongyos! 
Ide,  kalács,  fontos! 
A  vőlegény  rongyos, 
A  menyasszony  kontyos. 

Es  szokták  szavalni  az  ismeretes  gúnydalt  is  a  prücsök  házasságáról, 
a  mi  mind  Kálmány  Lajos  fentebb  közölt  okoskodásának  helyességét 
igazolja. 

De  még  ma  is  lehet  hallani  kántálást,  mely  igazi  kántálás  s  az' 
éneket  nem  követi  rigmusolás.  Ilyen  ének,  szintén  Szeged  vidékéről, 
az  alábbi: 

Örüljetek,  örvendjetek,  Isten  fia  a  jászolban 

E  napon  vígan  legyetek,  Szénán  fekszik  a  szalmában, 

Mindnyájan  most  vigadjunk,  Szűz  szent  anyja  ringatja. 

Mert  ma  született  Urunk.  Szent  József  takargatja. 

Siessünk,  ne  késsünk,  Pásztorok,  vígadjunk,. 

Betlehemi  istállóhoz  Mert  született  Urunk, 

Induljunk!  Kit  régen  vártunk. 

Lőrinczke,  Ferenczke  Gyurika,  örvendezz 

Vígadjál,  És  dudálj ! 

Andriska,  sípodon  Jancsika,  apódon 

Sípoljál.  Furulyálj ! 

A  kántdlással  rokon,  illetőleg  egy  a  regőlés,  csak  a  neve  más.  Ősrégi 
szokás  ez  is,  eredetileg  lakodalmi  szokás,  mely  lassanként  válik  karácsonyi 
szokdssdy  a  mennyiben  a  regősök  karácsony  másodnapján  és  a  karácsonyt 
követő  héten  járnak  házról-házra,  énekelvén  a  regős  dalt  Nem  gyermekek, 
hanem  serdülő  ifjak  járnak  a  regős  énekkel  s  régen  csupán  az  iQu  háza- 
sokat tisztelik  meg,  de  később  a  regőléssel  is,  mint  a  kántálással,  minden 
házat  megtisztelnek,  hol  valami  ajándékot  remélhetnek.  A  regős  vagy 
regelős  dalok  ősrégi  volta  mellett  tanúskodnak  a  bennök  előforduló  egyes 
szavak,  kifejezések,  ma  már  nehezen  vagy.  egyáltalában  nem  érthető 
mondások,  de  történelmi  adataink  is  vannak  arról,  hogy  például  a 
XVI.  században  országszerte  szokásos  volt  a  regőlés,  nemcsak  karácsony 
hetében,  hanem  egész  farsangon  át. 

A  regőlést  a  mai  nemzedék  már  alig  ismeri.  A  Székelyföldön  és  tul 
a  Dunán  van  a  fő  fészke:  innét  gyűjtötték  össze  buzgó  gyűjtőink  a 
regős  dalokat,  annyit,  a  mennyit  még  meg  lehetett  találni  régi  írásokban 
s  itt-ott  a  nép  ajkán.  A  Székelyföldön  is  csak  Székely-Udvarhely  vidékén 
találtak  regős  éneket,  nevezetesen:  Kénos,  Lókod,  Telekfalva,  Bágy  és 
Dálya  községekben  még  ma  is  szokásban  van  a  regőlés.  Kriza  János 
Vadrózsdk  czimű  könyvében  közöl  egy  ilyen  regős  dalt,  melylyel  a 
szájhagyomány  szerint,  a  fiatal  házasokat  tisztelték  meg,  de  tartalma 
azt  bizonyítja,  hogy  nemcsak  a  fiatal  házasokhoz  állítottak  be  a  regősök, 

a  mennyiben  a  házaspár  közt,  a  regős  ének  szerint,  gyermek  is  fekszik, 
még  pedig  pdris,  vagyis  páros  gyermek.  A  székely  regős  dal  téli  képpel 
kezdi,  hull  a  hó,  s  a  nyulak,  rókát  nyomán  találnak  a  regősök  ennek 
vagy  annak  az  udvarára. 

De  álljon  itt  egész  terjedelmében  a  székely,  vagy  mint  Kriza  mondja: 
ó-székely  regesek  dala. 

Porka  havak  hulladoznak,  de  hó  reme  roma, 
Nyulak,  rókák  játszadoznak,  de  hó  reme  roma, 
Benyomozók  a  faluba,  de  hó  reme  roma, 
Sándor  Ferencz  udvarára,  de  hó  reme  roma. 
Ott  találánk  rakott  ágyat,  de  hó  reme  roma. 
Abban  látánk  vetett  ágyat,  de  hó  reme  roma. 

(Minden  sor  végén  ismétlődik  a  »de  hó  reme  róma«,  az  ének  további 
sorait  tehát  csak  anélkül  közlöm.) 


Abba  fekszik  jámbor   gazda, 
Belől  fekszik   gyenge  hőgye. 
Közből  fekszik  paris  gyermek, 
Serkentgeti  apját,  anyját. 
Kelj  félj,  apám,  kelj  fel,  anyám, 
Mert  eljöttek  a  regesek. 
Régi  törvény,  nagy  rőtt  ökör, 
Annak  fele  regeseké. 
Hátán  által  hatvan  kolbász. 


Annak  fele  regeseké. 
Szarva  teli  sült  pereczczel, 
Annak  fele  regeseké. 
Farka  bojtján  egy  korsó  ser. 
Annak  fele  regeseké. 
Füle  teli  apró  pénzzel. 
Az  maradjon  a  gazdának, 
Fara  teli  mogyoróval, 
Az  maradjon  gyermekeknek. 


Végül  megkérdik  a  gazdát,  hogy  beereszti-é.  Ha  nem,  azt  sem 
•bánjuk,  mondják,  mert  akkor  kikötjük  az  ajtaját,  hogy  még  a  szükségire 
se  jöhessen  ki. 

A  regőlésnek  ugy  az  egyházi  mint  a  világi  elöljáróság  ellensége  s 
Heltai  Gáspárnak  egy  Kolozsvárt  1552-ben  kiadott,  a  részegségnek  és 
tobzódásnak  veszedelmes  voltáról  czímű  könyve  a  regelö  hetet  az  ördög 
nagy  ünnepének  nevezi,  mondván:  »A  mi  Urunk  Jézus  Krisztusnak 
születésének  napja  után  következik  az  ördögnek  nagy  ünnepe,  a  regelö  hét, 
ottan  a  fársáng«.  Más  helyen:  »A  sok  duska  italnak,  a  sok  regelésnek 
nincsen  semmi  vége«. 

A  kénosi  reges  szokásról  (e  községből  való  az  itt  közölt  dal)  Kriza 
egyik  gyűjtő  társa  ezt  írja:  » Midőn  uj  pár  kel  össze  vagy  idegen  pár 
települ  a  helységbe, .  ezzel  a  régi  énekkel  tisztelik  meg  karácsony  másod- 
napján reggel,  a  mit  regelésnek   neveznek;   e  végre  előbb  az   idősebbek. 

azután  a  középkorúak,  későbben  az  ifjak  nagyobb  számmal  elmennek  az 
illető  pár .  udvarára,  hol  énekelni  kezdik :  porka  havak  huUadoznak  (így  is : 
esedeznek,  esegetnek)  stb.  egész  addig  a  verssorig,  hol  a  gyermek  jelenti 
a  szüleinek,  hogy  »eljöttek  a  regesek«.  Ekkor  a  ház  ajtajához  mennek 
s  tovább  éneklik:  Régi  törvény,  nagy  rőtt  ökör  stb. 

Jakab  Sándor  kénosi  lelkész  e  szokásról  a  következőket  írta  Krizának : 
»E  népdalban  a  fő  gondolat,  melyből  az  egész  kifoly,  a  rött  ökör^  a  mi 
nem  egyéb,  mint  a  bőség  szarvának  érzékitése  egy  fából  kifaragott 
ökörben,  mely  kétségkívül  meg  is  lehetett  veresre  festve,  vagy  ha  nem 
is  volt  festve,  de  a  hosszan  hátára  aggatott  sok  kolbász  és  sült  pecsenye 
igen  könnyen  kölcsönözhette  neki  a  veres  színt.  Ezt  az  ökröt,  a  száj- 
hagyomány szerint,  az  uj  házaspár  házához  karácsony  első  napján  este 
beállították  s  annak  a  szarvát  az  uj  házaspár  beaggatta  sült  pereczczel, 
olyanformával,  mint  a  toroczkói  somodi  nevű  kalács  s  ez  a  perecz  ma 
is  ilyen;  a  fülébe  pénz  téve,  a  farkára  seres  korsó  kötve  (régen  a  szé- 
kelyek főzték  az  édes  sert,  ma  már  ritka  helyen) ;  a  köldöke  úgy  volt  iából 
alkotva,  hogy  benne  a  komló  megállhatott,  a  fara  hasonló  módon,  hogy 
a  mogyorót  tartalmazhatta  s  a  mint  a  regesek  ezt  énekökben  érintik,  az 
új  házaspár  azzal  a  sorral  szedegette  le  a  rőtt  ökörről  s  adta  át  a  regeseknek. 
A  régi  törvény  nem  egyéb,  mint  ősrégi  szokás,  mi  az  új  házasokra 
megtisztelő  ugyan,  de  némi  erkölcsi  kényszerrel  párosul,  mert  fiatal 
házasok  és  legények  mint  egy  bandérium,  úgy  rohanják  meg  az  új 
párt  s  míg  sült  pereczczel  és  pálinkával  jól  el  nem  látják,  addig  házától 
bajjal  távoznak.  Ennyit  tudtam  meg  e  népdal  s  a  vele  járó  népszokás 
értelméről  s  ennél  többet  róla  a  nyolczvan  éves  öregek  sem  tudnak 
mondani.* 

A  r5tt  ökör  tuI  a  Dunán  mint  rok  ökör  is  fordul  elő,  sőt  így  is: 
röjtököm,  a  miből  nehéz  kiolvasni  a  rőtt  ökröt.  Nem  merem  egész 
határozottsággal  állítani,  de  erős  a  gyanúm,  hogy  a  rőtt  is  valóképen  nem 
veresét  jelent  itt,  hanem  a  rótt  szónak  az  elferdítése,  különösen  ha  az  ősrégi 
székely  szokásra  gondolok,  mely  szerint  a  székelyekre  ökröt  róttak  ki,  ha 
a  király  vagy  a  királyfi  házasodott.  Ez  volt  a  régi  székelyek  adója,  egyéb 
semmi.  így  aztán  könnyebben  magyarázható  a  »régi  törvény,  rőtt  ökör« 
verssor,  minthogy  a  régi  törvény  kirótta  a  székelyre  ezt  az  adót.  Ezt  az 
ökröt  példázhatta  a  fából  kifaragott  ökör,  melyet  ugyan  az  adóztatok 
visznek  az  adózóhoz,  de  azért,  hogy  telerakja  pereczczel  s   mi  mással. 

Közölvén  a  székely  regős  éneket,  nem  lesz  fölösleges,  ha  megismer- 
kedünk egy  tul  a  dunai  regős  énekkel  is,  mely  érdekes  keveréke  a  pogány- 

kori  és  a  későbbi  keresztény  egyházi  népköltésnek.  A  honfoglalás  mondá- 
jának csodaszarvasa  s  a  misemondó  gyertya  két  egymást  követő  sorban ! 
Vasmegye  körmendi  járásából,  a  Hegyhát  vidékéről  közli  az  Ethnografia 
(1891.  évf.)  ezt  a  regős  dalt,  mely  szintén  a  fiatal  házasoknak  szól  s 
mellyel  szintén  karácsony  másodnapján  járják  be  a  házakat  16 — 20  éves 
legények.  Az  ajtóhoz  érve  ezt  mondják:  »Szerencsés  jó  estét  adjon  Isten! 
Megjöttek  szegény  Szent  István  szolgái.  Elfagyott  kinek  füle,  kinek  farka: 
nyomjuk-e  vagy  mondjuk  ?«  Ha  belülről  azt  kiabálják  ki,  hogy  »nyomják«, 
akkor  nem  mondják,  hanem  bosszankodva  tovább  mennek,  miközben  ezt 
mondják:  » Adjon  Isten  száz  ólat,  meg  egy  koszos  malaczot«  De  ha  azt 
kiabálják  belülről,  hogy:  mondják,  akkor  rákezdik  az  éneklést: 

Amott  keletkezik  egy  kerék  pázsit, 

Abba  legelődik  csoda  fíu-szarvas; 

Annak  a  szarvasnak  ezer  ága-boga. 

Misemondó  gyertya  gyujtatlan  gyuladjon,  ótatlan   aludjék ! 


Hej>  regö  rejtem! 

Azt  is  megengedte, 

Az  a  nagy  Úristen, 

Ennél  a  háznál  is  van 

Egy  nyösző  leány  (vagy  legény). 

Jaj,  mi  a  neve? 

N...   a  neve. 

Jaj,  kit  adjunk  neki? 

N . . .  leányt  (v.  legényt)  adjunk  neki. 

Isten  meg  se  mentse, 

Kebelébe  ejtse. 

Bele  csöndörödjék, 

Bele  pöndörödjék, 

Mint  a  czicza  farka. 

Még  annál  is  jobban. 

Hej,  regő  rejtem! 
Azt  is  megengedte 
Az  a  nagy  Úristen. 
Adjon  az  Úristen 
Ennek  a  gazdának 
Négy  kis  ökröt. 
Két  kis  bérest, 
Aranyos  ostort 
A  kezébe, 
Aranyos  ösztökét 
A  kezébe. 


Haj,  regő  rejtem! 

Azt  is  megengedte 

Az  a  nagy  Úristen. 

Adjon  az  Úristen 

Ennek  az  asszonynak 

Egy  tyúk  alatt 

Száz  csibe  fiat. 

Egy  ludja  alatt 

Száz  liba  fiat; 

Annyi  hízót, 

Réten  mennyi  túrás; 

Annyi  vajat. 

Kútba  mennyi  csöpp  víz. 


Haj,  regő  rejtem! 
Azt  is  megengedte 
Az  a  nagy  Úristen. 
Adjon  az  Úristen 
Ennek  a  gazdának: 
Egy  hold  földjén 
Száz  kepe  búzát, 
Annak  a  búzának 
Ezer  menyi  köblöt. 

Haj,  regő  rejtem! 

Azt  is  megengedte 

Az  a  nagy  Úristen. 

Ha  a  maguk  asztala 

Szent  oltár  lehetne, 

Ha  a  maguk  kenyere  [hetne; 

Krisztus  teste  (vagy  szent  ostya)  le- 

Ha  a  maguk  bora 

Isten  vére  lehetne! 

Haj  regő  rejtem! 
Azt  is  megengedte 
Az  a  nagy  Úristen. 


Rőtt  ökör,  régi  törvény! 
Szálljon  Islen 
A  házukba; 
Szárnyával,  seregével. 
Vetett  asztalával, 
Teli  poharával. 
Szegen  vagyon 
Csattos  erszény. 
Abban  vagyon 
Kétszáz  garas, 
Fele  szegény 
Regősöké, 
Fele  a  gazdáé. 


Mindezt  az  ajtó  előtt  éneklik  s  ugy  lépnek  be  aztán  » Dicsértessék 
a  Jézus  szent  nevé«-vel,  majd  az  ajándékkal  tovább  állanak. 

Az  itt  közölt  regős  éneken  látszik,  hogy  csak  későbbi  toldalék  benne 
a  » Misemondó  gyertya«,  a  Krisztus  teste  stb.  s  az  egyház  nyilván,  ha 
már  meg  nem  akadályozhatta  az  ördög  ünnepét,  legalább  keresztényi 
színt  igyekezett  adni.  így  vált  a  lakodalmi  szokás  karácsonyi  szokássá  s 
a  fiatal  házaspároknak  szóló  énekből  minden  háznak  szóló  ének,  mely- 
lyel  mindenkit  megtisztelnek,  a  kitől  némi  ajándék  remélhető. 

Azok  a  rigmusok,  melyeket  karácsony  másodnapján  szavalnak  a 
gyermekek  s  melyeknek  fejében  zörgő  diót,  mogyorót,  na  meg  húszast 
várnak,  többnyire  verselő  kántorok  csinálmányai  s  csak  itt-ott  érzik,  hogy 
a  nép  is  toldott-foldott  rajtok.  Ám  a  népies  zamat  nem  tagadható  meg 
e  rigmusoktól  sem. 

Mindössze  kettőt  mutatok  be.  Az  egyik  határozottan  a  néptől  való 
s  a  legelterjedtebb  az  egész  országban.  Vagy  ki  nem  ismerné  ezt  a 
rigmust : 


Ma  karácsony  napja, 
Minden  ember  tudja, 
Csak  a  pap  nem  tudja, 
Majd  az  is  meghallja. 
Horgas  a  disznóláb. 
Az  övembe  szúrom, 
Karikós  a  kalács. 


A  karomba  húzom. 
Zergetik  a  kulcsot. 
Pénzt  akarnak  adni. 
Ha  karajczárt  adnak. 
Meg  fogom  köszönni. 
De  ha  márjást  adnak, 
El  se  fogom  venni. 


A  másikat,    mely   különben    szintén  jó   népies  izű,    már   valamelyik 
kántor  csinálta  a  rigmusoló  iskolás  fiuk  számára. 

így  szól  ez: 

Tudom,  jól  tudjátok,  itt  vagyon  karácsony. 
Most  a  mester  keze  nem  jár  a  korbácson, 
De  még  a  másé  sem  csépen,  kalapácson, 
Inkább  forog  szeme  a  vajas  kalácson. 
Aki  fdvirradott  karácsony  napjára, 
Jól  főzet,  jól  süttet,  háznépe  számára 
Gazd'uram  őkeme  parancsolatjára 
Egy  kancsó  bor  ugrik  rakott  asztalára; 
A  singes  kolbászok  sisteregve  sülnek. 
Ekként  a  jó  bornak  korcsolyák  készülnek. 
A  szép  szőlőhegyek  kint  a  fagyon  ülnek, 
S  itthon  az  emberek  levétől  hevülnek. 
Most  a  jó  barátok  együtt  beszélgetnek, 
Látogatják  egymást,  míg  hasznot  vehetnek. 
De  a  hol  csak  száraz  kortytyal  fenyegetnek. 
Oda,  tudom,  ők  is  nem  igen  sietnek. 
Mi  e  szent  ünnepen  úgy  vendégeskedjünk, 
Most  is,  de  máskor  is,  annyit  igyunk  s  együnk, 
Hogy  jusson,  maradjon,  máskorra  is  tegyünk, 
S  Jézus  születése  hasznában  részt  vegyünk. 

A  kis  Jézus  születésének  ünnepe  az  egész  keresztény  világban  első 
sorban  a  gyermekek  ünnepe,  az  összes  sátoros  ünnepek  közt  ez  a  leg- 
mozgalmasabb, egy  ünneppel  sincs  összekötve  oly  sokféle  szokás,  egyet 
sem  ünnepelnek  meg  ily  alaposan,  a  miben,  természetesen,  nagy  része 
van  a  téli  időnek  is,  mikor  a  falusi  nép  a  nap  s  az  este  java  részét 
pihenésnek,  mulatozásnak  szentelheti.  Karácsonyra  esnek  a  legvidámabb 
névnapozások  (János  és  István)  s  karácsony  ünnepe  belenyúlik  az  új  esz- 
tendőbe. Közbe  esik  Aprószentek  napja  is,  mikor  fiuk  és  legények  sorra 
Járják  a  leányos  házakat  s  leszámítva  az  isteni  tisztelet  idejét,  szól  a 
muzsika  minden  faluban,  járják  a  legények,  leányok  vecsernyétől  reggelig, 
vagy  valamelyik  e  czélra  kifogadott  háznál  vagy  a  tánczczal  is  sorba  járják 
a  leányos  házakat,  mindenütt  eljárnak  néhány  tánczot,  a  gazda  szives 
engedelmével.  A  régi  világban  nem  volt  ilyen  zajos  a  karácsony :  egyházi 
és  világi  elöljáróság  szigorúan  ügyelt  arra,  hogy  muzsikaszó,  duhajkodás 
meg  ne  zavarja  az  ünnepi  áhítatot.  Súlyos  büntetés  terhe  alatt  tiltva 
volt  már  az  egész  adventen  át  a  táncz,  a  muzsika.  Karácsony  szombatján 
este  az  isteni  tisztelet  el  nem  maradott  sehol.  Karácsony  ünnepén  a 
korcsmárosok  bevonták  a  czégért,  míg  az  isteni  tisztelet  tartott.  A  régi 
világ  ájtatos  népe    még  a    Betlehem-járást    sem  tűrte  meg.    így  Kassa 

város  tanácsa  1617-ben  megbotránkozott  azon,  hogy  » karácsony  szom- 
batján éjjel  mezítelen  karddal  járnak,  farsangolnak,  csillaggal  járnak,  sőt 
még  az  asszonyi  állatok  is  éjjel  farsangolnak,  férfiúi  ruhába  öltözvén, 
mely  dologért  Úristennek  haragja  száll  reánk,  ha  elszenvedjük*. 

A  karácsonyi  ünnepek  áhítatát  zavaró  mulatságok  ellen  kiadott 
rendeleteknek  szere-száma  nincsen  a  régi  világban.  Ma  rendeletek  nem 
zavarják  a  népet  abban,  hogy  kedve  szerint  ünnepelje  karácsonyt  s 
dicséretére  válik  népünknek,  hogy  ma  sem  zavarja  az  ünnepi  áhítatot: 
míg  az  isteni  tisztelet  tart  —  hallgat  a  muzsika,  öregek  s  ifjak  ott  vannak 
Istennek  házában,  dicsőitvén  Istennek  fiát! 

A  régi  időkben  s  még  ma  is  néhol,  az  újesztendot  is  köszöntik. 
Nem  mint  az  uri  rendnél  egymást,  hanem  magát  az  új  esztendőt,  még- 
pedig énekszóval.  Itt  is  a  gyermekek  azok,  kik  házról-házra  mennek  s 
énekelnek : 

Uj  esztendő,  Dicső  Jézus, 

Vígság  szerző,  Dicső  Krisztus, 

Most  kezd  újulni,  Szentelj  meg  minket! 

Ujulással,  Bő  áldással, 

Víg  örömmel  Bor,  búzával 

Most  kezd  hirdetni.  Látogass  minket! 

Hirdeti  már  Ml  is  néktek 

A  Messiást  Szentelhessük 

Együtt  meglenni;  Új  esztendőnket! 

Legyetek  ti  Már  minálunk 

Az  Istennek  Feltámadott 

Áldott  hívei!  Bárány-csillagja. 

Már  minálunk 
Örvendezik 
Nóé  galambja, 
Nóé  galambja. 

Második  sátoros  ünnepünk,  a  húsvét,  a  feltámadás  ünnepe,  sokkal 
csendesebb,  elevenebbé  a  második  napon,  a  »vizbevető  hétfőn «  válik:  a 
locsolással.  A  húsvétot  megelőző  hét  a  csöndes  áhitat  hete  s  nagypénteken 
még  a  kálvinista  is  böjtöl.  Igen,  a  kálvinista  is.  Ez  az  egyetlen  böjt- 
napja van  a  kálvinistának,  mikor  zsiros  ételt  nem  eszik.  Krisztus  urunk 
feltámadása  és  a  természet  ébredése  egy  időre  esik  s  bár  nem  ritkaság, 
hogy  »fejér«  húsvétunk  van  (fekete  karácsony:  fejér  húsvét,  így  tartja 
a    példaszó),    lelki    szemünk    verőfényesnek,    mosolygónak    látja    ezt  az 

Benedek:  A  magyar  nép.  II.  32 

ünnepet.  S  ha  fejér  is  a  húsvét,  a  fiatalság  nem  enged  a  hagyományos 
szokásból :  házról-házra  járják  a  leányos  házakat,  megöntözik  a  leányokat, 
»mert  ha  meg  nem  öntik,  nem  virágzik  szépet «.  A  falusi  legény  nem 
vesz  a  patikában  illatos  vizet,  jó  az  Istenadta  kútvíz  is  s  éppenséggel 
nem  takarékoskodnak:  teli  fazékkal,  dézsával,  vederrel  öntik  végig  a 
leányzót,  sőt  még  a  kúthoz  is  elviszik  nagy  sivalkodások  között,  hogy 
alaposabban  megöntözhessék.  A  gyermekek  is  kiveszik  részöket  húsvét 
örömeiből.  Sorra  járják  ők  is  a  házakat  s  mint  karácsony  ünnepén  a 
zörgő  dió,  mogyoróért,  most  meg  a  piros  tojásért  rigmusolják  végig  a 
falut.  Ezek  a  rigmusok  is  kántorok  csinálmányai,  de  többnyire  jó  népies 
zamatuak  s  így  megérdemlik,  hogy  az  olvasó  néhányával  megismerkedjék. 
Imé,  a  húsvéti  rigmusok. 

Kedves  bátyámuram,  e  ház  családfője, 
Kedves  nénémasszony,  ennek  kedves  nője, 
Szomorú  nap  vala  ezelőtt  harmadnap: 
Nagy  kínok  közt  halt  meg  a  legnagyobb  főpap. 
De  már  kiszabadult  a  halál-fogságból. 
Feltámadott  s  kijött  a  gyászkoporsóból. 
Egy  kedves  kis  lánykát  ide  szalasztottunk, 
Akinek  mi  mindig  a  nyomában  voltunk. 
Nyájasan  akarunk  mi  ő  véle  bánrli, 
Őtet  egy  pár  tojás  megfogja  váltani. 
Még  pedig  piroson  meg  légyen  az  festve, 
Ugy  a  vízöntéstől  meg  is  lészen  mentve. 

Elmondám. 

Gyönyörű  a  tavasz,  mosolyog  az  élet. 
Áldásokat  mutat  az  arany  kikelet. 
Feltámadt  a  Jézus,  mondják  az  írások, 
Vízöntő  hétfőre  buzognak  források. 
Mi  is  ide  jöttünk  ifiu  kedvünkben. 
Hogy  harmatot  öntsünk  kedves  növendékre. 
Mert  ha  meg  nem  öntjük  ezt  a  növendéket, 
Nem  virágzik  nékünk  jövendőre  szépet. 
Áldja  meg  az  Isten  ékes  virágokkal. 
Nyerjen  az  egekből  dicső  koronákat. 

Elmondám. 

E  háznak  kis  kertjében  Vizet  öntök  a  tövére. 

Van  egy  rózsatő,  Szálljon  áldás  a  fejére! 

Rózsás  kertben  növelje  Az  Istentől  ezt  kérem, 

A  jó  teremtő.  Piros  tojás  a  bérem. 


HÚSVÉTI    ÖNTÖZÉS, 

(S/why  Oyuli  rrrdtii  rajía.) 


k  Elik,  Maexar  Nép.  II. 


~N 


Szerencsés  jó  reggelt  kívánok  a  házba, 
Ö,  én  mint  egy  holló  jöttem  a  munkába, 
Láttam  és  találtam  a  szép  virágszálra, 
Engedelmet  kérek  a  meglocsolásra! 


Mert  elértük  húsvét  második  reggelét. 
Láttuk  locsolódni  az  iQak  seregét, 
Mi  is  azt  a  példát  akarjuk  követni, 
Ezt  a  szüzet  rózsa\^zzel  megönteni. 


Természetes,  hogy  ezekért  az  ékes  rigmusokért  kijár  a  piros  tojás 
s  egy-egy  fiú  annyit  rigmusol  össze,  hogy  alig  czipeli.  Egész  nap  nem 
látsz  egyebet  aztán,  mint  hogy  a  fluk  itt  is,  ott  is  türkölnek  a  piros  tojással. 
Azaz  hogy  csak  a  Székelyföldön  »türkÖlnek«,  az  Alföldön  már  koczintanak, 
néhol  czuczliznak,  Somogyban  kókányolnak.  Ez  a  türkölés  vagy  koczintás 


Türkülés  a  piros  tojással. 


pedig  abból  áll,  hogy  két  flu  a  markába  szorítja  a  piros  tojást,  kiki  a 
magáét,  a  tojásnak  csak  egyik  hegye  látszik  ki  s  összeütik  a  tojás  hegyét. 
Az,  a  kinek  a  tojása  ebben  az  összeütközésben  eltörik,  a  győztesnek 
adja  a  magáét.  Van  aztán  ilyenkor  kaczagás  és  —  elpityeredés !  És  van 
hajbakapás  is,  ha  a  türkölö  felek  egyikét  hamisságon  kapták.  Mert  rend- 
szerint tninden  fiúnak  van  egy  pirosra  festett  —  fatojása  is,  melylyel 
szerencsét  próbál. 

Mint  húsvéti  szokás  maradt  fenn  szórványosan  a  »határjárás«, 
mely  ősrégi  szokás  s  nyilván  csak  az  idők  folyamán  kapcsolódolt  össze 
a  húsvéttal,   mivelhogy   ez   ünnep  a   természet    ébredésének   idejére  esik. 

Jakab  Ödönnek,  a  kitűnő  költőnek  köszönhetjük  e  nagyon  érdekes  és 
szép  szokásnak  az  elpusztulástól  való  megmentését.  Mástól  följegyezve 
nem  láttam  e  szokást,  mely  kétségtelenül  pogánykori  eredetű.  A  húsvéti 
határjárás  az  ő  falujában,  Vadasd  marostordamegyei  községben,  egész 
a  legutóbbi  időkig  megvolt,  de  ma  már  ott  is  kezd  feledésbe  menni. 
Megérdemli,  hogy  úgy  a  mint  a  költő  leírta,  egész  terjedelmében  közöljem 
a  » határjárás «  lefolyását. 

A  mi  legényeink  —  írja  Jakab  Ödön  —  nagy  sóvárogva  várják  a  húsvét  közel 
gését.  Már  nagypénteken  összeverődnek  apróbb  csoportokba  s  együttesen  járják  a 
határt.  Fölkeresnek  minden  egyes  forrást,  minden  egyes  csorgót,  melyeket  a  késő 
őszi  esőzések  s  a  téli  viharok  részint  megrongáltak,  eliszapoltak,  részint  pedig  törme- 
lékszeméttel, giz-gazzal  színültig  töltöttek.  És  mindeniket  kitisztogatják,  helyreállítják 
a  legnagyobb  gonddal,  hogy  a  következő  mezei  munkák  idejében  a  szomjúhozok 
ne  szűkölködjenek  soha  és  sehol  friss,  éltető   italban. 

Persze,  ez  a  komolyabb  része  a  dolognak;  az  igazi  várva  várt  mulatság,  úgy- 
nevezett » határjárás*  húsvét  szombatjára  esik. 

E  napon  mihelyt  este  szürküledni  kezdett :  nagy  .  kürtszóval  és  kurjongatással 
indul  el  pár  legény  az  egyik  faluvégről  végig  az  utczákon.  A  nép  mindenfelé  csak- 
hamar kigyűl  a  hangjukra  s  innen  egy  jókedvű  legény,  onnan  egy  fiatal  házas  ember 
csatlakozik  a  nagyhangú  menethez,  mely  folyvást  növekszik,  mint  a  ballagó  folyó  az 
útközben  belészakadó  apró  patakoktól.  Mire  kiérnek  a  falunak  arra  a  végére,  a  merrefelé 
abban  az  esztendőben  a  »vetéskert«  zöldül:  akkorra  már  egész  sokalalom  ember  van 
összeverődve. 

Itt  pihenőt  tart  a  gjmlekezet  s  hozzá  látnak  nyomban  a  szervezkedéshez.  Először 
is  a  szükséges  állásokat  töltik  be,  alkalmatos,  jóravaló  hivatalnokokkal.  Mindenekelőtt 
egy  írástudó  papról  gondoskodnak,  a  ki  a  szokásos  könyörgéseket  fogja  felolvasni  az 
imádságos  könyvből.  Ez  lesz  a  gyülekezetben  az  első  tekintély,  szent  és  séfhetetlen, 
akárcsak  a  király.  Azután  választanak  egy  éneklő  mestert,  a  ki  az  áhítatos  éneklést 
vezesse  és  az  elfuvandó  zsoltárok  szövegét  soronként  előre  diktálja  a  buzgó  közön- 
ségnek. Tesznek  egy  embert  ítélőbírónak,  hogy  igazságos  megtorlásban  részesüljenek 
a  határjárás  alatt  netalán  előforduló  apróbb  kihágások.  A  birói  ítéletek  végrehajtására 
megtesznek  egy  izmos,  jó  kötésű  legényt  —  csapómesternek.  Ez  sem  utolsó  hivatal, 
mert  a  keze  járásától  sok  legénynek  függ  a  jövendőbeli  testi  állapota !  Végűi  kiszemelnek 
egy  hivatalos  kürtöst  és  négy  felvigyázót,  a  kik  a  rendőri  szolgálatot  végzik.  Két 
legényt  pedig  előre  küldenek  a  vetéskert  utolsó  pontjára,  hogy  jó  tűzzel  várják  ott  a 
határjárókat,  mikor  azok  éjfél  tájban  befejezték  a  barangolásukat. 

Mikor  aztán  ilyenténképpen  mindeneket  szépen  elintéztek:  kötelező  törvényeket 
szereznek,  szigorú  miheztartás  végett.  Ezekben  a  törvényekben  meg  van  szabva 
pontosan  és  bölcsen,  hogy  a  határjárás  alatt  ki  mint  viselkedjék.  Káromkodni  tilos. 
Haragot,  gyűlölséget  egymás  iránt  ez  időre  mindenkinek  el  kell  felejteni  s  csak  a 
szeretet  hangján  szabad  egymáshoz  szólani.  A  ki  a  másikat  tegezve  szólítja:  bőrében 
járó,  súlyos  kihágást  követ  el.  Az  idősebb  ember  titulusa :  » bátyám  uram «  ;  az  iQabbé: 
» öcsém  uram «.  Menetközben  duhajkodni,  engedetlenkedni,  léháskodni:  kész  veszedelem 

akárki  fiának.  Mert  a  kit  a  felvigyázók  a  bíró  elé  visznek,  az  ugyan  személyválogatás 
nélkül  megkapja  a  kitordított  frontjára  a  maga  porczióját.  Egy  mogyorófa  pálczával 
úgy  reá  olvassák  a  törvényt,  hogy  még  az  unokája  is  attól  vakaródzik! 

•  Nagy  későre  elindul  a  jól  szervezett  sereg,  égő  lámpásokkal,  a  vetéskert  körül. 
Az  élénk  lárma  és  zsivajgás  messzire  felveri  a  mezőség  jámbor  éjszakai  csendjét.  Foly- 
vást harsány  kürtöléstől,  kurjongatástól,  s  váltogatva  egy-egy  áhítatos  zsoltár  kenetes 
dallamától  visszhangoznak  köríil  a  magas  hegyoldalok.  A  jövendő  bő  aratás  édesen 
biztató  hitétől  virágos  jó  kedvben  csordulnak  ki  a  reménykedő  szivdc. 

Ezen  közben  apró-cseprő  kópéságok,  furfangos  cselvetések  nem  ritkán  fordulnak 
elé,  a  szigorú  törvények  mellett  is.  Mert  mindenkiben  erősen  fészkelődik  a  vágy,  hogy 
a  másikat  valami  úton-módon  a  törvényszegés  bűnébe  keverje.  Ha  egyéb  által  nem; 
legalább  is  a  tiltott  » tegező «  megszólítás  által,  a  mire  a  szokás  miatt  könnyen  reá 
botlik  a  nyelv.  A  minek  aztán  rendesen  az  az  eredménye,  hogy  a  » csapómester  «-rjek 
ugyancsak  meg  kell  dolgozni  a  rá  ruházott  hivatalos  tisztességért!  A  mi  rendszerint 
általános  derültséget  kelt  a  vig  kompániában. 

Közbe-közbe  több  helyt  megállnak  s  a  választott  pap  után  buzgón  imádkozva 
kérik  a  vetéskertre  az  isteni  áldást.  Ezt  már  aztán  nagyon  is  komolyan,  majdnem  az 
ellágyulásig  áhítatosan  végzi  minden  ember. 

Később  két  suhanczot  előre  küldenek  a  hegytetőre,  hogy  a  szomszéd  falu  birto- 
kától elválasztó  határdombokat  megkeressék.  Ez  a  legkényesebb  és  a  legháládatlanabb 
hivatal!  Mert  az  a  két  suhancz,  a  határdombra  fektetve,  okvetlenül  kikap.  Ha  meglel- 
ték a  határdombot:  azért  kapnak  ki,  hogy  jövőre  még  inkább  emlékezzenek  rá;  ha 
pedig  nem  találták  meg,  büntetésből  számlálják  az  Ítéletet  rájuk.  És  a  kiket  a  bizalom 
megtisztelt  ezzel  a  fényes  hivatallal,  azok  a  sorsukat  semmi  szin  alatt  el  nem  kerülik. 
Mivel  jaj  annak,  a  ki  a  határjárók  törvényei  alól  szökéssel  akarna  menekülni !  Az  ilyen 
dezentor  ünnep  másodnapján  a  templom  előtt  nyilvánosan  kap  ki,  miután  az  isteni- 
tiszteletet ott  benn  elvégezték. 

A  legmagasabb  határhegyen  meggyújtanak  egy  jó  nagy  szalmazsuppot^  hogy 
a  szomszédfaluknak  is  hirt  adjanak  a  határjárásról.  Ha  ilyenkor  idegen  határjárókkal 
találkoznak  össze:  egymással  szemben  telepedik  a  két  barátságos  csapat,  együttesen 
elénekelnek  valamely  húsvéti  éneket  s  mindkét  fél  papja  rendre  egy-egy  könyörgést 
olvas  fel.  A  végén  pedig  hangos  kiáltásba  törnek  ki  mindnyájan:  »Adj  uram,  bort, 
búzát,  bőséget,  csendességet  a  magyar  hazában!*  Ezt  az  üvöltő  imádságot  aztán 
könnyűszerrel  meghallhatják  ott  fenn  is  a  mennyországban! 

A  határjárás  végeztével  felkeresik  a  két  tüzcsinálót,  a  kik  kötelesek  a  társaságot 
olyan  tűzzel  várni,  mely  csupa  eleven  szénhalmaz,  láng  és  üszök  nélkül.  Ez  is 
áldatlan  hivatal!  Mert  az  oda  érkezők  addig  okoskodnak,  addig  mesterkednek,  a  míg 
valami  kis  hibát  találnak  a  tűzben,  s  átszolgáltathatják  a  szerencséden  kalefaktorokat 
a  —  csapómesternek. 

Innen  haza  térnek  a  határjárók  ismét  a  faluba;  de  most  már  csendesen,  hogy 
ne  zavarják  fel  az  alvók  nyugalmát.  Végigjárják  szép  rendben  a  falut,  s  a  hol  lány 
vagy  ifjú  menyecske  van,  fehér  barka-ágot  tűznek  a  kapura.  Ezzel  illedelmesen  azt 
akarják  kipuhatolni,  hogy  húsvét  másodnapjára  virradólag  hol  látják  őket  szívesen, 
ha  öntözni   mennek,   a  minek  neve  nálunk:  »hajnalozás«.    A   hol   a  kaputól   reggelre, 

egy  vagy  más  okból,  levették  az  ágat,  oda  a  hajnalozók  be  nem  tennék  a  lábukat  a 
világ  minden  vagyonáért!  Ők  csak  oda  mennek,  a  hol  szeretettel  és  tisztességadással 
várakoznak  rajok. 

Mely  kár,  hogy  ez  a  szép,  ősrégi  szokás  —  mint  annyi  más  — 
áldozatul  esik  a  czivilizácziónak  s  meg  kell  elégednünk  azzal,  hogy  fel- 
jegyezzük az  utókor  számára! 

De  a  húsvétnak  megmaradt  legalább  az  ő  piros  tojása,  megmaradt  a 
locsolkodás,  csakhogy  ezek  nemzetközi  szokások,  megvannak  a  világ 
minden  keresztény  népénél.  A  pünkösdi  szokásokról  már  elmondhatjuk, 
hogy  ezeknek  csak  az  emléke  ha  él  még,  lassanként  az  is  elenyészik. 
Csak  a  följegyzésekből  ismerjük  már  a  pünkösdölőt  s  a  pünkösdi  király- 
ságot a  közmondás  őrzi,  magát  a  szokást  Jókai  Mór  leírása  tar- 
totta meg. 

A  pünkösdölőt  Kálmány  Lajos  jegyezte  fel  az  ő  nagybecsű  gyűjte- 
ményében, Ós  Szeged  népköltésében,  »Négy,  olykor  több  lány  jár  — 
írj^  Kálmány  —  pünkösd  első  napján  házról-házra  » pünkösdölni «.  Páro- 
san, kezet  fogva  állanak  meg:  első  sorban,  jobbról  a  királyné^  fehér 
fátyollal  leborítva  —  ha  páratlanul  vannak,  akkor  a  középre  megy  — 
balról  a  vőlegény;  hátuk  megett  a  zsákos,  a  ki  az  ajándékot  szedi  össze, 
baloldalon  pedig  a  násznagy.  A  hová  bemennek,  ott  így  köszöntenek  be : 
Dicsértessék  a  Jézus  Krisztus!  Szabad-e  pünkösdölni?  Ha  szabad,  akkor 
elkezdik : 


A  pünkösdnek  jeles  napja  Melyet  Krisztus  igért  vala, 

Szentlélek,  Isten  küldöttje,  Akkor  adta  tanítványra. 

Erősítse  mi  szívünket  Mikor  menne  mennyországba 

Az  apostolokra.  Mindenek  láttára. 

Tüzes  nyelveknek  szólása, 
Ugy,  mint  szeleknek  zúgása, 
Leszállva  az  ő  fejökre 
Nagy  hirtelenséggel. 

(Sebesebben  éneklik.) 

Királyné  pálczája. 
Királyné  koronája; 
Szálljon  erre  a  házra 
Az  Isten  áldása: 
Mint  régente  szállott 
Az  apostolokra. 

(A   » királyné*   maga  énekli.) 

En  kicsike  vagyok,  Gyönge  vessző  vagyok, 

Nagyot  nem  szólhatok,  Mindenfelé  hajlok, 

Mégis  az  Istennek  Szüleim  kertjében 

Dicséretet  mondok.  Most  nyilni  akarok.. 

Nem  anyától  lettem, 
Rózsafán  termettem: 
Piros  pünkösd  napján 
Hajnalban  születtem. 

(A  » vőlegény*.) 

Kelj  fel,  Ur  Istennek  Fényes,  tiszta  tükör 

Választott  serege!  A  Jézusnak  neve. 

Mert  megtetszettél   már  E  szép  liliomnak 

Egek  fényessége!  Zöldelő  mezeje. 

(Násznagy.) 

Hej,  czinkus,  czintus,  Egy  kis  fehérségben 

Fehér  tulipántos!  Tulajdon  Istenség 

A  Jézus  markába  Hiszlek,  hogy  jelen  vagy, 

Öntsetek  virágot!  Ó  te  drága  szentség. 

Szentséges  Istennek 
Csodálatos  volta 
Ádámnak  vétkeért 
Maga  Fiát  adta. 

(Zsákos.) 

Felállott  szent  János,  Szépen  kinyitotta. 

Meglátott  egy  várost.  Öt  ezer  embert 

A  pokol  kapuját  Letelepítettem, 

Földig  letapodta.  Öt  árpa  kenyérrel 

Mennyország  ajtaját  Beelégítettem. 

(Tánczolnak    —    kiki    a    párjával  —  s  dalolnak.) 

Mimi  —  mama,  mimi  —  mama.  Feleséges,  jó  tánczos. 

Piros  pünkösd  napja!  Jól  megfogd,  jól  megfogd. 

Holnap  lesz,  holnap  lesz  A  lovadnak  száját, 

A  második  napja!  Ne  tapodja,  ne  tapodja 

András  —  bokrétás,  A  pünkösdi  rózsát! 

A  pünkösdi  rózsa 
Kihajtott  az  útra. 
Szedje  fel  a  menyasszony, 
Kösse  koszorúba! 
Dicsértessék  a  Jézus  Krisztus! 

Mint  látható,  a  pünkösdölő  is,  épp  ugy  mint  a  karácsony  esti  kántáló, 
valóképpen  lakodalmi  szokásnak  a  maradványa.  A  bevezetés  az  ünnep 
üdvözlése,  a  további  rész  keveréke  egyházi,  lakodalmi   és  játékverseknek. 

Mi  volt  a  pünkösdi  királyság?  Ezt  Jókai  így  írja  le  egy  regényében. 

Piros  pünkösd  napján  összegyűlnek  a  faluházánál  a  helység  vénei,  mint  illik,  az 
istentisztelet  végeztével,  s  rendet  tartanak   a  végbeviendő   pünkösdi  királyválasztásra. 

Odakünn  azalatt  lóháton  ülő  ifjú  legények  pattognak  ostoraikkal  s  űzik  a  tréfát 
egymással.  Mikor  aztán  az  előljáró  urak  odabenn  mind  kurták  a  sok  tintát  abból  a 
nagy  kalamárisból,  előljön  a  kisbiró  uram  ő  kegyelme,  egy  nagy  piros  selyemzászló 
a  kezében,  egy  nagy  vőfénybokréta  a  süvege  mellett,  a  kinek  jeladására  a  tomáczba 
telepedett  barna  zenészbanda  rárántja  a  legszebb  nótát,  a  melytől  valamennjá  paripa 
tánczol  és  ugrándoz.  A  legények  fejükre  nyomják  a  süveget,  még  jobban  szorítják  a 
kengyelt;  ma  van  piros  pünkösd,  ma  válik  el:  »ki  a  legény  a  faluban?* 

»Indulót  húzzU  parancsolják  a  czigán3mak;  a  klarinétos  nekitartja  szerszámát 
kisbiró  uram  fülének,  hogy  meggyőzze  jó  szándékáról,  mitől  annak  majd  a  füledobja 
reped ;  a  zeneszóra  a  népség  kitódul  a  mező  felé,  ki  gyalog,  ki  szekérháton,  ott  elállják 
a  síkságot,  tizen-huszan  egy  szekéren,  az  ifjú  sarjadék  felkapaszkodott  a  fákra,  onnan 
nézi,  mint  karzatról,  a  közelgő  mulatságot  s  kiabál  le  az  alant  állókra:  »Ott  jönnek 
már,  ott  jönnek  már!* 

Jönnek  bizony!  Elől  jön  kisbiró  uram.  Fölvitte  Isten  a  dolgát,  most  lovon  ül. 
Utána  egy  banda  czigány,  mind  egy  hosszú  szekérre  rakva :  a  prímás  áll  a  szekérben* 
ugy  húzza;  a  trombitást  szidja  a  kocsis,  hogy  ne  trombitáljon  a  fülébe;  saroglyában 
ül  a  brúgós  piros  nadrágjában,  s  szabódik  a  mészároslegényeknek,  hogy  neki  ne 
eresszék  azt  a  tulkot,  melyet  a  szekér  után  vezetnek. 

Mert  a  mulatsághoz  harapni  is  kell  valamit:  ökröt  fognak  sütni.  Ott  a  másik 
szekéren  a  rettentő  bogrács,  meg  a  sok  jó  czipó,  a  hordó  bor  is  ott  van,  még  pedig 
tíz  akós,  s  zöld  mázos  korsókkal  két  szép   hajadon   ül   rajta,   akik   majd  osztogatják. 

Következnek  aztán  szép  rendben  a  lovaslegények,  négyével  egy  sorban.  A  rendet 
az  érdemes  elöljáróság  zárja  be,  a  tiszttartó  csézájának  adva  első  helyet,  melyen 
ott  ül  a  tisztelendő  ur  is. 

A  mezőre  érve,  kisbiró  uram  kilovagol  a  piros  zászlóval  a  határhalomhoz,  s 
letüzi  azt  oda;  ekkor  a  lovaslegényeket  mind  sorba  állítják.  Bíró  uram  megfeddi  őket 
előre,  hogy  le  ne  essenek  a  lórul,  meg  hogy  egymást  le  ne  taszigálják,  és  hogy  azután 
becsületére  váljanak  a  helységnek,  el  ne  kapja  előlük  a  pünkösdi  királyságot  valami 
idegen. 

Ekkor  azután  jelt  ád  a  kovácsmesternek,  aki  katonaviselt  ember  levén,  ért  az 
ágyúzáshoz.  Három  mozsár  van  ám  leverve  a  földbe,  beverve  faczövekkel  a  szájuk. 
A  kovácsmester  hosszú  nádszál  végibe  égő  taplót  szorít,  azzal  hasra  fekve  oda  csúszik 
a  szélső  mozsárhoz  s  messziről  elpukkantja  a  nagyhangú  vasat.  Az  asszonyi  nép  a 
füleit  dugja  és  sikoltoz ;  a  gyerekhad  szalad  a  kilőtt  fojtás  után,  ha  meg  tudná  találni. 

Szól  a  második  lövés  is,  azután  meg  a  harmadik ;  arra  elkezd  valamennyi  lovas 
vágtatni  a  kitűzött  czél  felé.  Egy  darab  ideig  semmit  sem  látni  belőlük  a  támadt  nagy 
portól;  hanem  egy  kis  szellő  elveszi  a  port   róluk,   s  elétünik   a  versenyzők   csapatja. 

Össze-vissza  vannak  már  zavarodva;  ki  elébb,  ki  hátrább;  egyiket  félrevitte  a  lova, 
azon  jót  kaczagnak ;  másiké  megállt  a  pálya  közepén  s  össze-vissza  forog ;  de  nyargal 
a  többi.  Öten-hatan  kiváltak  már  a  többi  közül;  a  paripák  lába  alig  látszik  a  földet 
megérinteni;  mintha  repülnének,  mintha  a  lobogó  mente  a  lovasnak  szárnya  volna, 
mely  a  levegőben  hajtja.  A  versenypálya  felén  végre  két  lovas  nyomul  legelőbbre: 
egy  szürke,  egy  ráró.  A  szürke  nyeri  el;  a  ráró  nyeri  el!  mondják  itten-ottan;  aki 
nem  hisz,  fogadjon  egy  pint  borba.  Még  egy  ugrás,  még  egy  szorítás,  kettő  közül 
egyik  a  czélhoz  ért  hamarább  mint  a  másik ;  az  pedig  a  szürke  volt  Csak  egy  tófejjel 
ért  hamarább  a  piros  zászlóhoz. 

A  lovasok  újra  visszatérnek,  megint  sorba  állnak ;  harmadik  lövésre  újra  kezdődik 
a  verseny.  A  rárós  lovas  csak  ugy  mosolyog  magában,  s  egy  pár  ölnyire  is  elébb 
hagyja  futni  versenytársa  lovát.  Akkor  aztán  sarkantyúba  kapja  ő  is  a  rárót  s  hátra- 
hagyva valamennyit,  odavágtat  a  szürke  oldalához.  Egyenlően  futnak,  mindkettő  jó 
ló  és  jó  lovas.  Egyik  sem  enged  a  másiknak.  Az  egész  népség  kiabál  utánuk:  »ne 
hagyd  magad  szürke,  ne  hagyd  magad  ráró;  szorítsd  Jancsi,  szorítsd  Miska !«  Ezúttal 
a  ráró  ért  egy  fejjel  hamarább  a  czélhoz.  A  bíró  már  akár  Ítéljen. 

Lassan,  lassan,  biró  uram;  még  egy  futás  az  élet.  Ez  koronázza  be.  Az  lesz 
a  pünkösdi  király,  aki  most  nyer. 

Harmadszor  csak  a  két  lovas  fut,  ki  a  két  első  futásban  nyertes  maradt,  a 
többiek  félre  állnak.  A  ráró  lovasa  még  ekkorig  egyszer  sem  üté  meg  paripáját, 
karikás  ostora  most  is  oda  van  akasztva  a  nyakába ;  ezúttal  hát  levág  egy  kis  hajlós 
fűzfavesszőt,  s  a  mint  megindulnak,  kettőt  rávág  vele  a  lovára.  Mint  a  dühös  vihar 
nyargal  a  paripa  a  két  ütéstől  bőszülten  előre,  a  jó  szürke  messze  elmarad  mögötte, 
a  diadalmas  legény  a  legnagyobb  rohanás  között  visszafelé  fordítja  orczáját  elhagyott 
társára,   mintha   azt   kérdené   tőle:    »hol   maradtál,   szolgám .'^«    Az   egész   nép  tapsol. 

Ekkor  a  ráró  diadalmas  lovagjának  virágokból  és  hosszú  szomorúfűz  ágakból 
font  koszorút  tesznek  fel  a  kalapjára  s  mint  a  pünkösd  királya,  ő  kezdi  meg  a  tánczot 
az  esteli  mulatságban.  Egy  évig  azután  őt  nevezik  pünkösdi  királynak.  Nem  kell  pedig 
hinni,  hogy  ez  csak  valami  üres  czim.  Járnak  e  mellé  hatalmas  kiváltságok.  A  pünkösdi 
király  egy  évig  minden  lakodalomba,  ünnepélyre,  mulatságra  hivatalos ;  lovát,  marháját 
tartoznak  társai  őrizni,  s  ha  netalán  valami  apró  vétséget  követ  el,  azért  testi  bünte- 
téssel nem  illetik,  ilyen  nagy  ur  a  pünkösdi  király  egy  álló  évig.  Akkor  azután  vége 
van  a  pünkösdi  királyságnak,  ha  csak  újra  megint  nem  a  ráró  lesz  a  győztes  a 
versenyfutásban. 

E  nagy  ünnepek  mellett  egy  sereg  piros  betűs  ünnepünk  van  még, 
melyeket  a  néphumor  »Szent  he  verdéi  napok«-nak  nevez.  Ne  sokaljuk 
ezeket  az  ünnepeket :  testünk,  lelkünk  üdítésére  kívánatosak.  Es  a  mellett 
hogy  a  vallásos  érzés  cbrentartói,  ápolói,  rendszerint  kedves  segítői  is  a 
népnek  az  ö  időszámításában,  közelebb  jelölvén  meg  egyik-másik  ünnep- 
nappal valamely  nevezetesebb,  emlékezetre  érdemes  eseményt.  Ezeket 
a  piros  betűs  ünnepnapokat  a  katholikusok  tartják,  de  városokon  ünnep- 
nap, legalább  is  munkaszünet  egy  ilyen  piros  betűs  nap  a  más  felekeze- 

ten  lévőknek  is.  Legnagyobb  ezek  közt  a  Szent  István  napja  (augusz- 
tus 20.),  mely  ma  már  nemcsak  a  katholikusok  ünnepe:  nemzeti  ünneppé 
tette  a  törvényhozás.  Ezt  a  napot  nagy  pompával  ünneplik  az  ország 
fővárosában.  A  Szent-István-napi  körmenetben  úgyszólván  részt  vesz  az 
egész  ország  népe.  E  napon  a  magyar  nép  óriási  tömegekben  zarándokol 
az  ország  szivébe  s  felekezeti  különbség  nélkül  részt  vesznek  a  kör- 
menetben, melyben  körűihordozzák  a  » dicsőséges  szent  jobb  kezét «.  Itt 
QgyvXi  látjuk  az  egyházi  és  világi  előkelőségeket  s  az  ország  minden 
rendű  népét,  a  maga  táj  viseletében.  Ur  és  paraszt  együtt  áldoz  Szent 
István   király  dicső  emlékének,  a  magyarok  első  királyának. 

Nevezetes  körmenetes  ünnep  az  Űrnapja,  szintén  katholikus  ünnep, 
mely  a  pünkösd  csonka  hetét  követő  csütörtökre  esik.  Ünnep,  melyet 
önkéntelen  megtart  a  más  felekezetbéli  is,  hiszen  az  Umak  a  napja  az! 

Az  bizonyos,  hogy  piros  betűs  napokban  nincs  hiányosság,  különö- 
sen ha  egyik-másik  nem  esik  vasárnapra.  íme,  csak  névszerint  felsorolva : 
Vízkereszt,  Gyertyaszentelő  Boldog  asszony.  Gyümölcsoltó  Boldog  asszony, 
Péter  és  Pál,  Nagy  Boldog  asszony.  Kisasszony  jiap,  Mindszentek,  Mária 
szeplőtlen  fogantatása.  A  reformátusoknak  is  van  egy  piros  betűs  napja: 
a  reformáczió  emlékünnepe,  mely  október  31-ikére  esik. 

Hát  tartsuk  meg  mi  is  ezeket  a  piros  betűs  napokat  s  minekelőtte 
tovább  mennénk  a  nép  lelkének  rajzolásában,  állapodjunk  meg  pillanatra 
a  nép  nyelvénél.  Volt  idő  nemzetünk  történetében,  mikor  jóformán  csak  a  föld 
népe  ápolta  nemcsak  a  földet,  de  a  magyar  nyelvet  is,  mialatt  a  nemesség, 
különösen  a  főnemesség  nyelvében,  szokásaiban  az  idegenségnek  szegődött 
szolgálatába.  Aztán  mikor  a  nemzet  újra  ébredezni  kezdett,  költők  és  tudósok 
a  nép  nyelvéhez  fordulnak,  ehhez  a  gazdag  kincsesbányához:  ennek  kin- 
cseiből formálják  újra  a  magyar  nyelvet,  a  népnyelvéből  formálódik  ki 
az  irodalmi  nyelv.  A  magyaron  kivűl  nincs  is  talán  nemzet,  melynek  iro- 
dalmi nyelve  és  a  nép  nyelve  közt  oly  közel  való,  oly  szoros  volna  az 
atyafiság,  mint  a  hogy  ennek  példáját  mutatja  a  mi  irodalmi  és  nép- 
nyelvünk. Nyelvtudósaink  az  utolsó  20—30  esztendőben  tenger  kincset 
gyűjtöttek  össze  a  népnyelv  és  a  népköltészet  kimeríthetetlen  bányáiban 
s  irodalmi  nyelvünk  ereje,  szépsége  megmérhetetlen  sokat  köszönhet  a 
nép  nyelvének,  valamint  maga  az  irodalom  is  a  magyar  nép  gazdag  köl- 
tészetének. A  mi  népünk  megérti  az  irodalmi  nyelven  beszélőt,  éppúgy 
az  irodalmi  nyelven  beszélő  a  népet,  a  mivel  nem  minden  nemzet 
dicsekedhetik.  S  bár  nem  mondhatjuk,  hogy  az  egyes  vidékek  népének 
beszédje  közt  nincsenek  eltérések,  ez  az  eltérés  korántsem  olyan,  hogy 

az  egyik  vidék  népe  meg  ne  értené  a  másikat,  a  mint  ez  megesik,  hogy 
tovább  ne  menjünk  —  a  mi  földünkön  élő  szászokkal  is.  Minden  vidék 
nyelvjárásának  megvannak  a  maga  különösségei,  érdekességei,  de  a  szé- 
kely megérti  a  palócit,  ez  meg  viszont  a  székelyt,  bár  jó  messzire  élnek 
egymástól,  míg  a  mi  szász  népünkkel  megesik,  hogy  a  szomszéd  falusiak 
is  nehezen  értik  meg  egymást.  Arról  nem  is  beszélünk,  hogy  a  szász 
népnek  csaknem  vad  idegen  a  német  nyelv,  éppúgy  az  oláh  nép  sem 
érti  az  oláh  irodalmi  nyelvet. 

A  magyar  nyelv  egységes  nyelv  volt  eredetileg  s  csak  időjártával 
szakadt  különböző  nyelvjárásokra,  a  nyelvjárások  közt  azonban,  mint  már 
jeleztem,  szoros  a  kapcsolat.  Balassa  József,  a  kitűnő  nyelvtudós,  nyolcz 
főbb  nyelvjárást  különböztet  meg.  E  nyelvjárások  ismertetésében  bátran 
elfogadhatjuk  őt  kalauzunknak  s  épp  azért  közlöm,  a  mit  erre  vonatkozó- 
lag ír  A  magyar  nyelv  ez.  könyvében,  közlöm  egész  terjedelemben. 
Bevezetésül  elmondja  Balassa,  hogy  a  más  vidékről  valónak  mindjárt 
feltűnnek  azok  a  szavak,  melyeket  a  maga  szülőföldén  sohasem  hallott. 
Pld.  a  mi  a  Duna  vidékén  kukoricza,  azt  a  Felső-Tisza  vidékén  tengeri- 
nek, Szatmár-,  Szilágymegyében  s  Erdélyben  málénak  nevezik.  (Hozzá- 
tehetem: a  Székelyföld  egy  részében  törökbuzának.)  A  bab  neve  Tiszán- 
túl paszuly y  Erdélyben  fuszulyka.  A  Dunántúli  ember  nem  érti  meg,  ha 
a  debreczeni  fiú  gorál  (hajigál),  felmegy  a  padra  (padlás)  vagy  ha  lab- 
dázás  közben  azt  mondja,  hogy  a  labda  csak  cseszte  (alig  érintette); 
székelyek  közé  kerülve  elbámul,  ha  azt  hallja,  hogy  a  kasból  (kosár)  kidu- 
vad  (kiömlik)  a  meggy,  vagy  kalákába  hivják  az  atyafiakat  (segítségbe), 
lekosztolják  (leveszik)  a  fáról  a  gyümölcsöt  s  boldogtalannak  hívják  az 
ostobát,  az  együgyűt.  A  ki  gondosabban  figyel,  észreveszi  azt  is,  hogy 
az  idegen  helyen  máskép  ejtik  ki  az  egyes  hangokat  s  az  ismert  szóknak 
is  más-más  alakjuk  van.  Somogyban  azt  mondják  jó  és  ló,  Debreczenben 
jaó  és  lú,  a  palócz  vidéken  jaó  és  laó ;  a  megyek  ige  Fehérmegyében 
mének,  Szegeden  mögyök  vagy  mék,  Debreczenben  mengyek,  a  Székely- 
földön menyek  (itt-ott,  különösen  Udvarhelyszéken  mönyök),  ami  egyik 
vidéken  négy,  másutt  nigy;  az  ember  Szegeden  embör,  Debreczenben 
ember;  a  Rába  vidékén  az  asztal  asztuó,  a  tehén  meg  tehién.  Borsod- 
megyében tehén,  (Ugyanígy  tehén  a  Székelyföldön  is.)  Még  nagyobb 
figyelemmel  azt  is  észrevehetjük,  hogy  a  ragok  alakjában  és  használa- 
tában, a  mondatok  alkotásában  s  így  a  nyelv  egész  szerkezetében  is 
van  külömbség  az  egyes  vidékek  beszédmódja  közt.  A  palócz  kiésvel 
vágja  a   kenyeret,  papnól  (papéktól)  jön   s  a  biróftyi  (biróékhoz)   megy. 

33* 

A  sopronmegyei  azt  mondja:  el  kellek  mennyi,  az  erdélyi  pedig:  d 
kell  menjek. 

E  sajátságok  —  írja  tovább  Balassa  —  melyek  az  egyes  vidékek 
nyelvét  jellemzik,  nemcsak  a  nép  körében  figyelhetők  meg,  hanem  rész- 
ben megmaradnak  a  műveltebbek  beszédében  is.  Nem  oly  nagyok  ezek 
a  különbségek,  hogy  a  kölcsönös  megértést  nehezítenék  s  ez  az  oka,  hogy 
az  ország  más-más  vidékéről  valóknak  gyakori  érintkezése  sem  koptatja 
le  egészen  a  szülőföld  jellemző  bélyegét,  s  ahol  az  ország  különböző 
részéből  való  társaság  van  együtt,  kellő  figyelemmel  hallgatva  beszedő- 
ket, majdnem  mindegyikről  meglehet  ismerni,  hová  való.  Deák  Ferencz 
ismeretes  volt  feltűnően  zalai  beszédmódjáról  s  Csengery  Antal  is  meg- 
említi Felsőbüki  Nagy  Pálról,  hogy  a  dunántúli  kiejtést  talán  ő  tartotta 
•  meg  legsajátságosabban. 

A  magyar  nyelvterületet  főleg  a  fontosabb  hangtani  sajátságok  figye- 
lembevételével osztjuk  egyes  nyelvjárásokra.  Egyik  legfontosabb  külömb- 
séget  az  egyes  vidékek  nyelve  közt  a  zárt  é  hangnak  használata  okozza. 
A  legtöbb  vidéken  határozott  különbség  van  pld.  az  ember  szó  két 
magánhangzója  közt,  az  elsőt  nyíltabban,  a  másodikat  zártabban  ejtjük. 
Épp  ily  különbség  van  a  kértek  (ők)  és  kértek  (ti)  második  szótagjának 
magánhangzója  közt.  Az  országnak  egy  aránylag  elég  nagy  részén 
(a  F'első-Tisza  vidékén  s  Erdélynek  egész  magyar  területén,  a  székelyt 
bele  nem  számítva)  egyformán  nyíltan  ejtik  mind  a  két  magánhangzót: 
emher.  Ezért  mondjuk,  hogy  ezen  a  vidéken  ezo  nyelvjárást  beszélnek  a 
többi  ézö  nyelvjárásokkal  szemben.  Az  alföldnek  egy  nagy  részén,  továbbá 
a  Dráva  mellékén  s  a  székelység  nyugati  felén  szintén  megkülönböztetik 
ezt  a  két  magánhangzót,  mégpedig  úgy,  hogy  az  e  helyett,  néhány  egy- 
tagú vagy  idegen  szó  kivételével,  mindig  ö-t  ejtenek:  emhör,  kértök,  köll, 
föl,  nézöl,  ezöket,  öszik,  mögnésztétöky  születőit  stb.  Ezeket  a  nyelvjárásokat 
az  előbbiekkel  szemben  őzöknek  nevezzik.  Van  még  egy  másik  ilyen  fon- 
tos hangtani  különbség  is  az  egyes  vidékek  beszédmódja  közt.  Az  é 
hangot  ugyanis  szintén  kétfélekép,  ejtik  különböző  vidékeken.  Némely 
szóban  megmarad  az  é  vagy  ezt  helyettesítő  más  hang  lép  helyébe: 
Kéz,  szél,  tehén  (a  Rába  vidékén:  Kiéz,  sziél,  tehién,  a  palóczóknál: 
Kcs.  szel,  tehén)  \  más  szavakban  viszont  a  magyar  nyelvterületnek  igen 
nagy  részén  mindig  /-/  ejtenek  az  é  helyén :  níz,  vin,  kik,  vír,  ígni,  égisz 
stb.  E  kétféle  é  hang  között,  melynek  eredete  is  különböző,  majdnem 
minden  vidck  ejtésében  van  valami  külömbség. 

V.  bevezetés  után,  a  hangtani  és  alaktani  sajátságok  figyelembevéte- 

lével,  az  egész  magyar  nyelvterületet  nyolcz  nagy  nyelvjárásterületre 
osztja  Balassa  József,  megjegyezvén,  hogy  ezeknek  mindegyikét  több 
közös  vonás  jellemzi.  Természetesen  e  nagyobb  nyelvjárások  területén 
belül  még  több  apró  nyelvjárást  lehet  megkülönböztetni,  ha  a  kisebb 
eltéréseket  is  figyelembe  vesszük. 

A  nyolcz  nagy  nyelvjárást  Balassa  következőkép  osztja  el :  Két  nagy 
nyelvjárás  a  dunántúli  vidékre  jut,  mégpedig  e  kettő  közül  az  egyik  a 
nyugati,  a  másik  a  keleti,  A  nyugati  nyelvjárás  terület  a  Dunántúl  nyu- 
gati megyéit  (Mosón,  Vas,  Zala  déli  fele)  foglalja  magában,  a  Rábczától 
Somogymegye  határáig.  Jellemző  sajátságai,  hogy  igen  kedveli  a  rövid 
magánhangzókat  s  nemcsak  az  i,  ú,  u-i  ejti  röviden  (sir^  visz,  sziv,  kut, 
húsz,  tüz,  szűr),  hanem  még  ott  is  rövid  magánhangzót  ejt,  a  hol  az 
/  kiesését  pótló  hosszú  hangot  várnánk:  kivü  (kívül)  pörü  (pöröl),  házbu 
(házból),  óvasu  (olvasol),  sőt  néhol:  ement  (elment),  oma  (alma).  A  szó 
végén  a  nyilt  e  helyén  egyes  nyelvtani  alakokban  e,  ö  áll:  kez'é,  benne, 
tette,  nizz'é;  fülö,  tüzö,  ökrö,  összö,  törtö  stb.;  á  után  álló  szótagban  az 
a  helyett  mindig  o-X  ejtenek:  pávo,  házo,  lábo,  százod,  szántonyi;  l  előtt 
zártabb  lesz  a  magánhangzó ;  gondul  és  gondu  (gondol),  gondúsz  és  gon- 
dúlsz  (gondolsz);  pörül  és  pörü  (pöröl),  pörűnyi  és  pörünyi  (pörölni). 
Az  ly  és  Ij  helyett  mindig  //  és  /  hangzik:  illen,  ollan,  mellen  (milyen), 
királ  és  kirá,  halle  (hallja)  állon  (álljon),  kerüllön  (kerüljön).  Jellemző 
sajátsága  e  vidék  beszédmódjának  a  mássalhangzók  erős  használása  is: 
id  van,  od  vöt,  hussvit  (húsvét),  ötfen,  hatfan,  um  megmontam,  uv  vót, 
(úgy  megmondtam,  úgy  volt),  továbbá  az  ilyen  szavak:  üeg,  üög,  őg 
(üveg),  hüökk,  hőkk  (hüvelyk),  koács  (kovács),  küet  (követ).  E  területnek 
egyes  részei  külön  is  kiválnak  egy-egy  sajátságukkal;  így  a  Rába  vidé- 
két  a  kettős  magánhangzók  jellemzik,  az  Őrség  és  Hetes  nyelvét  a  rövid 
mássalhangzók  kedvelése,  Göcsejt  ismét  sajátságos  kettős  mássalhangzói 
s  egyes  ragoknak  eltérő  alakjai,  pld.  háztaul,  ruhájik,  szövik  (hátul  stb), 
ámájje,  kapájje  (almával,  kapával). 

A  Rábaközi  nyelvjárás  ismertetéséül  egy  népmese  részletét  közli 
Balassa.  lm  így  beszélnek  a  Rábaközben: 

Éccer  vuót  ek  kiránok  éggyetlen  éf-fija.  Mindig  azo  könyörgött  az  aptyánok, 
honi-niá  mikor  házasothatik  még.  A  kirá  még  ázom  bisztatta,  mindig  avvuó  kísztétté 
be  jaz  iskolábo,  hom-majd  ié-véheti  a  nádi  kiasszonyokat.  éccér  a  gyerek  má  séhossé 
engedett  az  aptyánok,  mivié  má  sokájig  halogatta;  hát  má  mékházasodik,  akárhugyan 
léssz.  Aszonta  jaz  aptya:  nohát  idés  fijam,  ép  paripát  adok,  ha  annyi  üdüőnn  mék- 
tudod  kerűnyi  ja  várost,   ameddig  ién,   akkor  iéméhecc   a  nádi  kisasszonyokiér,   mek- 

házasothatol  Gondúta,  hogy  ussé  tuggya  elöőbb  mékkerűnyi  mim  maga.  Oda  jattá 
neki  ja  rosszabbik  paripát,  maga  még  a  jobbikra  űt;  de  ja  fija  miég  éf  fiél  uórávol 
elüőbb  haza  írt,  mind  a  királ.  Mas  má  mit  vuót  mit  ténnyi,  eleresztette  a  nádi 
kisasszonyokho.  Asztán  mént,  mént  éggy  esztendejig  a  kiráfi.  Mikor  éggy  esztendüő 
iémút,  ír  él  lassú  szelet,  oda  köszön  nekie:  Juó  napot  sziél  uram!  halotta-jé  hirit 
a  nádi  kisasszonyoknak?  Aszonygya  lassann  a  sziél:  Nem  hallottam,  de  csak  menny 
uóra  egyenest;  iés  iébocsátotta. 

(Magyar  Nyelvőr,  14.  k,  519.  1.) 

A  Dunántúl  keleti  részén,  Somogymegye  déli  felét  s  Baranyamegyét 
kivéve,  sok  tekintetben  az  előbbihez  hasonló  nyelvjárást  beszélnek,  csak- 
hogy egyes  sajátságai  nem  fejlődtek  ki  oly  határozottan,  mint  a  nyugati 
megyében.  Ez  a  dunántúli  nyelvjárás  szintén  röviden  ejti  a  tőszótagban 
az  i,  u,  ü  hangokat  (sir,  ut,  tüz),  á  után  álló  szótagban  ö-t  vagy  ehhez 
hasonló  zártabb  a-\.  ejtenek  (mámo,  lábo,  szántonyi)  az  ly  helyett  //,  / 
hangszik:  illen,  őllan,  királ,  foló,  de  már  j-i  mondanak  ezekben:  djon, 
hajjá  (álljon,  hallja);  szótag  végén  elmarad  az  /  s  a  magánhangzó  zár- 
tabb legz,  de  mindig  hosszú  marad:  gondúja,  énekünyi,  pörütem;  ómay 
szórna.  Egyezik  a  nyugati  megyék  ejtésével  az  is,  hogy  a,  ja,  je  ragj 
hangja  az  előtte  álló'  mássalhangzóhoz  illeszkedve  gy,  vagy  ty  lesz: 
rahgya,  várgya;  kalaptya,  kaptya.  Az  egyes  mássalhangzók  képzése 
módja,  különösen  a  kettős  mássalhangzók  hiánya  s  a  név-  és  .  igeragok 
eltérő  alakjai  mégis  elég  szembetűnővé  teszik  az  eltérést  e  két  vidék 
nyelve  közt. 

Pontos  határ  vonalat  azonban  nem  húzhatunk  köztük:  Vas-, 
Veszprém-  és  Zalamegye  határán  lassú  átmenetben  vesznek  el  a  nyugati 
nyelvjárás  terület  jellemző  sajátságai,  úgy,  hogy  e  területen  valóságos 
keverék  nyelvjárásokat  találunk. 

Az  alábbi  mesetöredék,  mely  Csetény  veszprém-megyei  község 
nyelvjárása  szerint  van  feljegyezve,  képet  nyújt  a  dunántúli  nyelvjárásról. 

Eccér  vót  éggy  ember,  annak  vót  három  fija.  Asztán  mikor  má  fönyőtek,  ékütte 
a  fijajit  mestérsígét  tanúnyi.  Hát  oda  vótak  énnyihány  esztendejig.  Mindenik  tanút 
égy-égy  mestérsígét,  asztán  haza  gyütt  az  aptyáhó,  kirdészte  ükét,  hom  mijem  mestér- 
sígét tanútak.  Eggyik  aszonygya,  hocs  csizmazija  mestérsígét,  a  másik  aszonta,  hosz 
szabó,  a  harmadik  még  aszonta,  hogy  ü  a  zsivánságot  tanúta. 

Aszonygya:  Idés  fijam,  te  nagyon  rósz  mestérsígét  tanútá,  asz  ném  hatyhatom, 
hanem  é  kő  mennyi,  asztán  a  császárnők  méggyeléntenyi.  —  Aztán  émént  a  császárhó, 
méggyeléntétte.  Aszonygya:  Császár  ü  felsíge,  gyeléntém,  az  én  fijam  haza  gyütt, 
méktanúta  a  zsiványságot,  én  nem  tom,  micsinájok  vele. 

Aszonygya  neki  ja  császár :  Eb  biz  nem  jó  mestérsíg.  Hanem  égyebbiránt  gyüj- 
jön  é  hozzám,  kipróbálom,  ha  jó  méktanúta  a  mestérsígit,  akkor  megmarathat. 

Akkor  émént  az  aptya  haza.  Monygya  a  fijánok,  mennyén  ü  fölsígihő  próbáro. 
Hát  asztán  émént,  fölőtözött  a  fija,  mindénféle  fegyveréket  körűrakott,  asztán  émént 
a   császárhó. 

(Magyar  Nyelvőr,  22.  k.  378.  1.) 


A  Dunától  keletre  egész  az  erdélyi  hegyekig  terjedő  vidéken,  a 
nagy  alföldön  a  legtarkább  néprajzi  kép  tárul  elénk.  A  többség  magyar, 
de  mindenütt,  majdnem  községről-községre  tarkázza  a  német,  szerb,  hor- 
vát, tót,  bolgár,  oláh  lakosság.  Ez  az  a  vidék,  mely  a  török  uralom 
viharai  után  pusztán  és  üresen  maradva,  prédája  lett  az  idegen  telepü- 
lőknek. Pedig  ez  az  egész  terület,  hozzá  véve  még  a  Duna,  Dráva  és 
"Száva  közét  is,  egykor  tiszta  magyar  volt  s  lakossága  mindenüt  az  öző 
nyelvjárást  beszélte,  melyet  ma  legjellemzőbben  a  Dráva  melléke,  Szeged 
vidéke  s  a  Kis-Kunság  egyes  városai  őriztek  meg.  Ma  megtaláljuk  még 
ezt  az  alföldi  nyelvjárás  területet  Aradmegyétől  Zala  határáig  majdnem 
mindenütt,  vagy  mint  szétszórt  szigeteket  vagy  pedig  nagyobb,  össze- 
függő területként,  főleg  a  Dunántúl  a  Dráva  mentén,  Somogy  és  Bara- 
nya megyében.  E  nyelvjárás  területnek  legszembeszökőbb  közös  sajátsága 
az  özés,  vagyis  hogy  az  é  hang  helyén  rendesen  ö-t  ejt  (szöm,  vöszi,  kérők)  ; 
e  mellett  jellemzi  a  szegedvidéki  s  a  drávamenti  nyelvjárást  az  is,  hogy 
a  mély  hangú  igék  harmadik  személyét  így  ragozza:  adi,  húzi,  lati; 
akarik,  várik  (akarják,  várják)  s  a  jelentő  módban  is  használja  a  fel- 
szólító   mód    alakjait:  lássa,    taniccsa,    hajcsuk    (látja,   tanítja,    hajtjuk). 

< 

A  Dráva  mentén  ilyen  összevont  igealakokat  is  használnak:  ütte,  köttem, 
futtunk  (ütötte,  kötötte,  futottunk).  Legrégiesebb  formában  az  a  négy 
református  község  őrizte  meg  ezt  a  nyelvjárást,  mely  a  Valkó  és  Szerem 
megyei,  egykor  erős  és  nagyszámú  magyarság  romjaiként  a  Dráván  túl, 
a  horvát  lakosság  közt  mai  napig  megőrizte  magyar  nyelvét  és  reformá- 
tus vallását. 

Az  alföldi  nyelvjárás  ismertetéséül  egy  szegedi  népmesét  közöl  Balassa. 
Ez  a  három  szögény  ember  s  szól  ekképpen: 

Mikó  a  három  szögény  embör  émönt  pészt  ásni,  akkó  nap  nem  tanátak  pészt, 
osztán  a  két  cmbör  éggy  úcába  lakott,  a  szögény  embör  mög  a  másik  úcába.  Másnap 
az  a  két  embör  asz  monta,  hogy  né  híjuk  a  szögény  embört,  mert  ha  tanálunk  pészt, 
akkó  t(")b  jut.  Osztán  nem  is  híták,  hanem  émöntek  pészt  ásni.  Ásták,  ásták,  hát  úgy 
négy  óra  felé  tanátak  eggy  vÖr()S  köcsögöt,  osztán  az  teli  vót  tekenyős  békával.  Osz- 
tán aszonta  a  két  embör :  Jaj  pajtás,  jó  lössz  ám,  ha  behajiccsuk  a  szögény  embörnek 

az  ablakján,  akkó  nagyon  mögijed!  Ugy  is  vót.  Oszt  a  szegény  embör  mikó  főkét, 
hát  látta,  hogy  nagyon  sok  arany  mög  ezüst  van  a  szobájába.  Ugyan,  édös  Jézus- 
kám,  hunnan  attad  te  észt  a  sok  pészt?  Röggé  főkét  a  szögény  erabör,  akkor  a  sok 
pészt  összeszőtte,  akko  beletötte  az  almárom  fijókba,  akkor  úgy  nyóc  óra  felé  bemönt 
a  bíróhon,  oszt  monta :  Bíró  uram,  én  néköm  adott  a  Jézuska  sok  pészt !  No,  szögény 
embör,  ha  neköd  atta  a  Jézuska,  akkor  te  érdemőted  mög!  Akkó  a  szögény  embör 
émönt  a  templom  elébe,  osztán  vitt  éggy  nagy  kötő  ezüstöt  mög  éggy  nagy  kötő 
arant,  osztán  adott  a  Jézuskának  is,  mög  a  kódusoknak  is.  No  imádkozzatok  mos 
mán  amé  attam  észt  a  sok  pészt !  Imátkozunk  az  élőké,  mög  a  holtaké,  aggyon  isten 
erőt,  egésségöt,  hogy  még  nekünk  töb  pészt  áthasson,  mög  magának  is  lögyön. 

(Kálmány.  Szeged  népe.  I.   123.) 

Az  alföldi  nyelvjárás  terület  mellett  s  részben  vele  keveredve  éző 
nyelvjárást  beszélő  lakosságot  találunk.  Ez  a  tarkaság  úgy  keletkezett, 
hogy  a  múlt  század  folyamán  nemcsak  idegen  nyelvű  lakosságot  telepí- 
tettek az  alföldre,  hanem  magyarok  is  vándoroltak  oda,  az  ország  más 
részeiről.  Ez  az  új  magyar  lakosság  sok  helyt  megőrizte  az  ő  régi  nyel- 
vét; így  pld.  a  dunántúli  nyelvjárást  beszélik  ma  is  Orosházán,  palócz 
helységeket  találunk  Pest-,  Bács-Bodrog-  és  Aradmegyében  (pld.  Félegy- 
háza, Zenta,  Pécska.)  A  különböző  vidékekről  összeverődött  s  új  lakó- 
helyén megmagyarosodott  lakosság  ajkán  új  nyelvjárás  keletkezett,  mely 
részben  alkalmazkodott  a  környezet  nyelvéhez.  Ily  módon  a  különböző 
vidékről  származó  magyarok  keveredéséből  s  tótok,  horvátok,  németek 
megmagyarosodásából  keletkezett  az  a  nyelvjárásterület,  melyet  ma  duna- 
tiszainak  nevezünk.  Nincs  is  e  nyelvjárás  területnek  egységes  jellege. 
Mindenütt  tarkítják  a  más  vidék  nyelvét  megőrző  szigetek  s  az  alföldi 
nyelvjárásterületnek  megmaradt  töredékei.  Nyelvében  is  mindegyik  vidék 
az  őt  környező  lakosság  beszédmódjához  alkalmazkodik ;  a  Duna  és  Tisza 
között  részben  őzö,  míg  a  Tiszán  túl  mindjobban  simul  a  Felső-Tisza 
vidékének  nyelvjárásához. 

Az  Alföld  északi  felén,  a  Felső-Tisza  vidékén,  ismét  nagy  és  egy- 
séges magyar  nyelvterületet  találunk,  mely  felnyúlik  egész  a  Kárpátokig. 
Ezt  az  észak-keleti  nyelvjárás  területet  főleg  két  hangtani  sajátság  jellemzi. 
Az  egyik  az  izés,  vagyis  hogy  a  zártabb  é  helyén  mindég  í-t  ejtenek 
(il,  kily  ídes,  fehír),  a  másik,  hogy  a  zártabb  é-i  nem  ejtik,  hanem  helyette 
mindig  a  nyílt  e-i  használják,  tehát  egyforma  a  két  magánhangzó  e  sza- 
vakban: ember,  gyermek.  Jellemzi  még  e  vidék  nyelvét  a  hosszú  magán- 
hagzók  kedvelése:  kutat,  utat,  nyulat,  vízen;  téfel,  kél,  nyél  (ehelyett . kel, 
nyel),  bement;  l,  r,  y  előtt  is:  elment,  kelmed,  álma,  tejbe;  az  ó,  ö  helyén 

bizonyos  esetekben  ejtett  ú,  ü:  lú,  ű,  kű,  lűni  stb:  az  é,  ó,  ő  helyén  ejtett 
kettős  magánhangzó :  k^éz,  le^él,  fó,  jegyz^o  s  főleg  az  a  sajátságos  hang- 
hordozás, melytől  pld.  a  debreczenl  ember  sohasem  tud  szabadulni.  A  birto- 
kos személyrag  a  többes  szám  harmadik  személyében  -ok,  -ek,  -ök  (lovok 
kezek,  könyvök)  s  az  igék  felszólító  módjának  harmadik  személyét  minden 
igénél  ikesen  képezik:  jöjjek,  mennyik,  egyik.  A  nyelvjárásterületnek  a 
Tiszától  északra  eső  része  (Zemplén-  és  Abauj  megyékben)  a  legfontosabb 
jellemző  vonásokban  egyezik  a  Tiszántúli  nyelvjárással,  e  mellett  egyes 
palócz  sajátságok  is  jelentkeznek  e  vidék  nyelvében,  mint  pld.  az  é  helyett 
álló  e:  tehén,  levél,  kötél  s  a  szó  végi  o,  ö  ezekben :  koszoró,  váló,  gyűrő, 
valamint  a  birtokos  személyrag  ilyen  alakja:  végi,  részi,  hiri  stb. 

E  nyelvjárásterületnek  mintegy  folytatása  az  oláhság  közt  szigetek- 
ként elszórt  erdélyi  magyarságnak  nyelve,  a  Királyhágóntúli  nyelvjárás- 
terület, mely  legfontosabb  sajátságaiban  az  előbbivel  egyezik,  sőt  a  rövid 
magánhangzók  nyíltabbá  fejlesztését  még  folytatta  is.  Erdélyben  már  nem- 
csak az  e  helyett  ejtenek  mindig  e-i,  hane  maz  ö-ból  is  rendesen  a  lesz :  att, 
ajan,  álló,  adal,  gandalam  stb.;  sőt  van  egy  kis  vidéke  Erdélynek, 
KüküUő-  és  Alsó-Fehérmegye  magyar  része,  ahol  az  ö  helyett  is  egy 
ennél  nyíltabb  hangot  ejtenek,  amit  oe-VQl  jelölhetünk:  oekoer,  zoeroeg, 
A  Királyhágóntúli  magyarságnak  egy  kis  külön  szigete  Kalotaszeg  vidéke, 
mely  főleg  abban  tér  el  az  őt  környező  magyarság  nyelvétől,  hogy  a 
zárt  é'i  is  ejti. 

íme  két  kis  nyelvmutatvány,  az  egyik  párbeszéd  Debreczen  népének 
nyelvén^  a  másik  mesetöredék,  mely  Alsó-Fehérvármegye  sajátságos  kiej- 
tését mutatja  be. 

I.  Kirűl  beszílnek?  A  P.  tekintetes  úrrúl.  Nem  mindenki  tud  annak  kedvire 
drogozni,  ojan  nyűgös  ember  az.  Níccer  mekkapáltam  az  űtetist,  de  m*ég  ugyan  hozzá- 
lássak három  nap,  hogy  mekkapájjam.  Félvágattya  ás**ó  nyomnyira,  de  m^ég  a  pál- 
czájával  is  szurkájja  utánnam  a  f^ődet,  hadd  leveg^őzze  magát.  —  Hát  terem-í  az 
űtetís?  —  Lök  etyk*ét  biliinget.  Kár,  hogy  fával  is  teli  van.  —  Meg  is  szakad  ászt 
a  sok  fát  nevelni.  —  Maga  is  egész  nap  nítykízláb  bájol  benne.  —  Nem  er^őszakos 
muszáj  az.  —  Nem  is  teszi  ászt  más  senki.  Meg  ammenyit  rák'őtt,  ha  telnék  is 
t^őUe,  as  se  teszi,  aki  harmincz-negyven  ezerig  ál  vagyonképpen.  Mindjeiig  firgeli, 
gy*óntatja  ászt  a  sz®őll®őt.  Azt  monygya,  a  fejír  féreg  eszi.  Mám  mondok,  hogy  enni 
azt  a  keserűsíget?  Asz  monygya  ám,  hogy  ojan  okos  embernek  tartyuk  magunkat, 
m*égse  tudunk  a  sz^őllőhö.  Kár  az  a  nagy  okosság.  Temérdek  píszt  rák'^ött  haszon 
nékül.  Az  onokája  íri  annak  a  hasznát,  vagy  asse.  —  Vegyik  ke,  egyik  ebbűl  a 
hercegszilvábúl.  Csupa  j^ó,  űditi  félfele  elméét.  -—  Nekem  is  v*ót  annyi  mint  a  sár, 
de  mán  élhord^ódott  a  pijacra. 

(Magyar  Nyelvőr,  2.'3.  k.  93.  I.) 
Benedek:  A  magvar  nép  II.  34 

II.  Eccé  vót,  hó  nem  vót,  vót  egy  oereg  ember,  akinek  annyi  gyermeke  vót, 
mint  a  rastán  a  juk,  de  még  eggyé  több.  Ez  az  ember  nagyan  szegín  vót.  Ément 
hát,  hogy  keressen  szógálatat,  mé  másként  nem  tudatt  vóna  élni.  Há  amim  ment 
egy  erdőn  keresztül,  tanálkazatt  az  oerdoeggél.  Az  oerdoeg  asz  kérdeszte  tőUe:  Hoá 
mísz  te  szegín  ember?  Menyek,  aszanygya,  hagy  szógájjak,  mé  nem  tak  másképpen 
megélni.  Gyere  szegín  ember  hazzám,  mé  nekem  éppeg  kell  egy  szóga,  Há  émentek 
haza  az  oerdoeghez  a  pakalba.  Eccé  az  oerdoeg  élküdi  az  embert,  hagy  hazzan  a 
kútró  vizet.  Az  ember  éjis  ment,  de  a  karsót  étoerte  s  nem  vitt  vizet,  hanem  vót 
neki  eggy  rassz  zsidóbicskája  s  azzá  kezdett  vájkálni  a  kút  mellett.  Há  az  oerdoeg 
éppeg  ára  gyütt  s  meglátta  az  embert,  hagy  miccsinál.  Hát  te  ember,  te  miccsinálsz 
itt }  Mé  nem  hazai  vizet,  mé  tám  kell  a  víz,  hogy  igyunk.  Há  né,  aszangya  az  ember, 
étoertem  a  karsót  s  asztán,  hagy  ne  még  mennyek  haza,  há  éviszem  az  egész  kutat. 
Jaj  szegín  ember,  nehagy  éhazd  a  kutat,  mé  viszek  én  vizet  s  éviszlek  téged  is. 
Ezután  a  szegín  embert  nem  még  kűtték  é  vizér. 

(Lázár  J.  Alsófehérvármegye  magyar  népe.  138.  1.) 

A  Dunától  és  Tiszától  északra  eső  területet,  mely  egész  a  tótságig 
húzódik,  egybefoglalva  nevezzük  észak-nyugati  nyelvjárásterületnek.  Közép- 
pontja a  Heves-,  Gömör-,  Borsod-,  Nógrád-  és  Hont  megyében  lakó 
palóczság;  tőlük  keletre  Zemplén  megyéig,  nyugatra  a  magyarság  vég- 
határáig s  délre  a  Tiszáig,  hozzávéve  a  Jászságot  és  Pestmegye  északi 
részét  is,  mindenütt  palóczos  nyelvjárást  beszélő  népesség  lakik,  köztük 
a  bükkaljai  matyók.  Ez  a  terület  nyelvi  tekintetben  igen  érdekes.  A  palócz 
nyelvjárás  jellemző  vonásai  legerősebben  a  Mátra  és  a  Cserhát  hegység 
környékén  fejlődtek  ki ;  a  mint  messzebb  és  messzebb  távozunk  bármely 
irányban  e  középponttól,  úgy  enyésznek  el  lassanként  a  palócz  nyelvjárás 
jellemző  vonásai,  s  engednek  tért  a  szomszédos  nyelvjárások  hatásának. 
Úgy  hogy  e  nagy  területen  igen  változatos  sorozata  tárul  elénk  az 
apróbb  nyelvjárásoknak  s  a  határszéleken  mindenütt  keverék  nyelvjárá- 
sokat találunk, 

A  palóczok  beszédét  az  egyes  hangok  sajátságos  képzése  s  az 
éneklő  hangsúly  teszi  oly  különössé.  A  palócz  nyelvjárása  a  legerő- 
sebben éző,  mert  sohasem  ejt  ő-t  az  i  helyén:  szem,  véres,  fél,  felhő;  az 
a-i  nyíltabb  a-nak  ejtik,  az  á  helyén  pedig  vidékenként  más-más  zártabb 
hangot  vagy  kettős  magánhangzót  ejtenek :  apám,  táná  (talál).  Igen  ked- 
velik általában  a  kettős  magánhangzókat;  ó,,ő,  é-t  majdnem  mindenütt 
valamiféle  kettős  magánhangzó  pótolja  s  a  kétféle  é  közűi  a  nyíltabbat 
é-nek  vagy  e-nek,  a  zártabbat  rendesen  í-nek  ejtik:  kez,  fél,  szél;  tehén, 
szekér,  keres;  viszont  szip  vagy  sz'ép,  vékony  vagy  v'ékony.  Palócz  saját- 
ság az  is,  hogy  a  szó  végén  az  ú,  ü  helyén  ó,  ö  van :  háboró,  szomoró. 

gyűrő,  dgó,  kezö;  jellemzők  az  ilyen  ragos  alakok  is:  urónk,  kezőnk, 
igyónk,  gyerőnk  (urunk,  kezünk  stb.)  A  mássalhangzók  közül  igen  szere- 
tik a  palatális  hangokat;  az  ly  eredeti  alakjában  csak  itt  maradt  meg, 
azonkivűl  az  i,  e,  ö,  ü  előtt  a  foghangok  (t,  d)  helyett  is  mindig 
iny hangokat  ejtenek:  gyió,  gyisznó,  tyükör,  ütyi,  kertyi.  A  szótag 
végző  /  rendesen  elmarad  s  az  előtte  álló  magánhangzó  különböző 
változást  szenved,  pld  sz^ama  (szalma),  awa''  (avval),  fó^  (fél).  A  vei 
rag  t;-je  változatlan  marad  mássalhangzó  után  is :  késvei,  illetőleg :  k'ésve^. 
Álljon  itt  példának  a  sokféle  palócz  és  palóczos  nyelvjárás  közül  a 
Karancsvidéki  e  mesetöredékben: 

éccér  hun-hunnem,  v*^ót  a  világ*ó  ékkirá,  ennek  az  eggyí  szémi  minddé  rít,  ammás 
mérne  minddé  nevetett.  V*^ót  neki  három  fijá,  ezekköz«ő  já  letkissebbik  tyizékét  eszten- 
d^ős  v*ót,  á  középs^ő  ty izéhát,  á  letnágyobb  húsz.  Ez  a  három  kiráfi  é  kikeletyi 
régv^ő  ésszűt,  édr®ő-másr*ó  beszégettek,  á  letnágyobb  ez  ®ő  szeret®őjejir*ő,  á  középs^ő 
ez  ^6  páripájár^^ó,  á  letkisebb  ez  ^ő  mádárjáir*ó.  Eszibe  jut  éccér  á  letnágyobb 
kiráfinák  áz  ápjok  szémi,  f^ötétt'^é  magokba,  hom  mekkérgyik  t^őlé.  Aszongyá 
hát  á  letöregebb  kiráfi :  máj  bemék  én  mé  tudák^ónyi  ápánkot.  Á  kirá  ®épen- 
ségv^^ő  füröstököm^őt  sűt  húst,  áho  szokta  mindén  régv®ő.  Bekocogtát  hát  á  mi 
kiráfij  ón,  még  áttá  jez  ^ő  é*telyit,  mé  cs*ó*kótá  kézit,  oszténg  mékkérte :  mije  rí  jáz 
éd  szémi,  á  más  mémé  mindé  ör«ő?  A  kirá  nágy*ó  mémérgéskédétt  fijárá,  jászontá 
neki,  tisztolly  «é  mi  szé'pen  van.  A  kiráfi  ®ő  in*ót  ápjá  jel®ő;  mikor  áz  ájtálho  ért, 
péndélé'st  hall  mágá  után  á  sárkáné,  ámmé  nem  más  v*ót  ez  ^ő  ápjá  késiné  mé  villá- 
jáná.  ^őmonta  oszténg  á  kiráfi  testvérjeinek  ez  ®ö  esetyit.  Máj  megkérdem  én,  há  tyík 
má  nem  meritek,  ászongy  á  középs®ő,  akit  ez  «ő  bátorságjáé  ápjá  letjobbá  szeretett. 
A  kirá  m®é  akkor  is  étt;  ez  is  mékérté  apját,   de  bij  ánnák  is  késv<*ő  fel«őt. 

(Pintér  Sándor,  A  népmesékről,  79.  1.) 

Erdély  keleti  részén  ismét  nagyobb,  összefüggő  magyar  területet  talá- 
lunk. Itt  laknak  századok  hosszú  sora  óta  a  székelyek,  kiket  a  hagyomány 
a  hunok  maradékainak  tart.  A  történeti  és  nyelvi  bizonyítékok  ellene  szól- 
nak e  hagyománynak;  annyi  azonban  bizonyos,  hogy  Erdély  mai  lakói 
közül  legrégibbek  a  székelyek,  kik  az  eredeti  foglalás  jogán  birják  mai 
hazájukat.  A  székelyek  együtt  jöttek  be  a  magyarokkal  az  új  haza 
elfoglalására;  valószínűleg  az  Etelközben  csatlakozott  kabarok  utódai,  kik 
előbb  az  elfoglalt  föld  északi  és  keleti  gyepűit,  határszéleit  őrizték  és 
védték,  majd  pedig  Erdély  elfoglalása  után,  Szent  István  király  korában, 
a  keleti  határszélre  települtek  át  új  feladattal  és  új  jogokkal.  Bérezés 
hazájukban,  területileg  is  elszakadva  a  magyarságtól,  hosszú  ideig  őriz- 
ték régi  jogaikat;  nyelvük  is,  az  elszigeteltség  következtében,  mai  nyelv- 

34» 


268  A  nép  lelke. 


járásaink  körül  legtöbb  régiséget  őrzött  meg  formában  és  szokásban 
egyaránt. 

A  mai  székely  nyelvjárásterület,  melyhez  a  székelységen  kívül  a 
moldvai  csángók  is  tartoznak,  több  nyelvjárásra  oszlik.  A  székelység 
nyugati  fele  öző,  míg  a  keleti  ezo,  e  mellett  több  más  sajátságra  nézve 
is  különbözik  egymástól  e  két  vidék  nyelve.  De  van  sok  olyan  sajátság 
is,  mely  az  egész  székely  nyelvterületet  közösen  jellemzi.  így  pld.  a  zár- 
tabb magánhangzó  a  tárgy  ragja  előtt:  kezemét,  ököt,  életömöt,  fijadot, 
ruhámot;  az  i  helyén  ejtett  ü  ezekben:  küs,  szüvem,  üdo,  mü,  tü  stb. 
A  székely  rtyelvjárások  közt  sok  régiességet  találunk,  melyek  közül  leg- 
fontosabbak az  olyan  alaktani  sajátságok,  mint  az  elbeszélő  múlt  (íra,  kére,) 
továbbá  az  írók,  kérők;  irnók,  kémök-féle  tárgyas  igealakok  s  az  össze- 
tett idők  használata,  mint  pld.  irt  vala,  irt  volt;  az  ikes  igék  külön  rago- 
zását is  a  székelység  őrizte  meg  legkövetkezetesebben. 

A  kétféle,  nyugati  és  keleti  székely  nyelvjárás  bemutatására  szol- 
gáljon az  alább  közölt  népballada  és  mesetöredék,  amaz  Udvarhely  megye 
öző,  emez  Háromszékmegye  éző  nyelvjárásán. 

Budai  Ilona. 

Budai  Ilona  ablakba  könyökle, 
Hája,  hogy  ellenség  rabol  e  környékbe. 
Csak  eszébe  juta  kéncsös  küs  ládája, 
S  kéncsös  küs  ládáját  hónya  alá  fogja, 
Hajadon  küs  lányát  jobb  kezin  vezette, 
Futkosó  küs  fiát  bal  kezére  vötte. 

Mönyön,  mönyön,  mönyön  sűrű  fenyves  erdőn, 

Egy  felhagyott  úton,  sutét  röngetegön; 

Hát  min'ha  hallaná  lovak  dobogását, 

S  csakhamar  letöszi  hajadon  küs  lányát. 

Hajadon  küs  lánya  ijenképpen  sira: 

» Anyám,  édös  anyám,  ne  haggy  el  az  útba, 

Essék  meg  a  szüved,  ne  haggy  itt  ingömöt !« 

»Bizon  itt  hagylak  én  leányom  tégödöt: 

Mett  léán  héjibe  léánt  ad  az  isten. 

De  pénzöm  héjibe  ingyen  nem  ad  isten. « 

Mönyön,  tovább  mönyön  sűrű  fenyves  erdőn, 
A  fölhagyott  úton,  sutét  röngetegön; 
Hát  min'ha  hallaná  lovak  dobogását, 
S  csakhamar  letöszi  futkosó  küs  fiát. 

Futkosó  küs  fia  yenképpen  sira: 

Anyám,  édös  anyám,  ne  haggy  el  az  útba, 

Essék  meg  a  szüved,  ne  haggy  itt  ingömöt!< 

»Bizon  itt  hagylak  én,  édös  fiam,  tégöd: 

Mett  fiú  héjibe  fiút  ad  az  isten, 

De  pénzöm  héjibe  ingyen  nem  ad  isten. « 

Mönyön,  tovább  mönyön  sűrű  fenyves  erdőn, 

Az  elhagyott  úton,  sutét  röngetegön. 

Míg  éjuta  végre  égy  szép  tágas  rétre, 

Hát  egy  bival  tehén  azon  jődögél  le, 

Az  idei  hornyát  szarva  között  hozta, 

A  tavaji  hornyát  maga  után  rítta. 

Ezt  hogy  megpillantá  Budai  ílona, 

A  földre  borula,  keservesön  sira, 

Keservesön  sira,  kárhoztatá  magát: 

Az  oktalan  állat  nem  haggya  el  hornyát. 

Istenem,  istenem,  én  édös  istenem, 

Hát  én  lelkös  lévén,  hogy  hágyám  gyermekem! 

Aval  visszafordult  a  nagy  fenyves  erdőn, 

Az  éhagyott  utón,  sutét  rengetegön; 

Csakhamar  elérte  s  oda  nyujtá  ujját, 

S  hini  kezdé  szépön  az  ő  kicsi  fiát. 

» Bízón  nem  mönyök  én,  mett  nem  vótál  anya, 

Ha  a'löttél  vóna,  itt  nem  hattál  vóna.« 

Mönyön,  tovább  mönyön  a  nagy  fenyves  erdőn, 

A  fölhagyott  úton,  sutét  röngetegön; 

Csakhamar  elérte  s  oda  nyujtá  ujját, 

S  híni  kezdé  szépön  hajadon  küs  lányát. 

•  Bizon  nem  mönyök  én,  mett  nem  vótál  anya. 

Ha  a'löttél  vóna,  itt  nem  hattál  vona«. 

Hogy  ezt  így  hallotta,  ijenképpen  sira: 
Immán  ojan  vagyok,  mind  út  mellett  a  fa; 
A  ki  ott  émönyön,  ágaimot  rontsa, 
Ágaimot  rontsa  s  a  sárba  tapossa. 

(Krize,  Vadrózsák,  317.) 

I-akott  égy  országnak  két  szégeletibe  messze  egymástól  két  gazdag  ember.  Eggyik- 
nek  fija  lett,  a  másiknak  leánya.  Mind  a  ketten  mékhitták  egymást  komának  s  a 
kérésztélőbe  arra  éggyesztek,  hogy  a  gyermekeikét  ésszeházasíccsák.  Nőttek  a  gyer- 
mekek, de  munka  nélkült  s  mind  kényes  bécék.  Hogy  mégnőttek,  őköt  ésszé  és  háza- 
sittották.  Csakhamar  mékhót  mind  a  kettőnek  apja,  annya,  ők  magikra  marattak,  a 
világhoz  nem  értettek,  a  gazdasághoz  semmit  sem  tuttak ;  a  jobbágyok,  zsellérek  véllik 

ászt  csináltak,  amit  akartak;  főggyik  megburjánosodott,  a  búzás  kas  mind  megürült 
s  mékkesztek  szegényedni.  Eccér  a  gazdának  eszibe  jut,  hogy  a  vásárba  kéne  menni, 
met  az  apjától  és  úgy  látta  vót.  Elindult  a  vásárba,  s  elhajtotta  a  még  meglévő 
fijatal  pár  S2:ép  ökrit  és.  Uttyába  találkozott  éggy  lakadalommal  s  annak  úgy  köszönt : 
Isten  őrözze  kijetékét  ijen  szomorú  változástól.  Ö  észt  az  apjától  écx:ér  a  halottas 
háznál  így  hallotta  vót.  Mékharagusznak  ezétt  réá  a  lakadalmasok,  met  ékkicsit  jó 
vérikbe  vótak  s  jól  mekclbájják,  ászt  mongyák  neki :  Máccor  ha  ijen  dogot  lácc,  tarcsd 
fél  a  kalapodot  a  botod  végibe  s  örömödbe  rikótozz. 

(Steuer  J.  A  székely  nyelv  hangjai.  21.  1.) 

E  nyolcz  főnyelvjárást  jellemezve  —  írja  befejezésül  Balassa  — 
végig  jártuk  az  egész  magyar  nyelvterületet  s  azt  láttuk,  hogy  minden 
egyes  vidék  nyelvének  megvannak  a.  maga  jellemző  vonásai.  Nem  helyes 
tehát  az  az  eléggé  elterjedt  felfogás,  hogy  csak  az  olyan  vidék  nyelvét 
szabad  nyelvjárásnak  tekintenünk,  mely  az  irodalmi  nyelvtől  lényegesen 
és  szembetűnően  eltér.  így  pld.  sokan  megengedik,  hogy  van  palócz, 
göcseji,  szegedi  vagy  székely  nyelvjárás,  de  a  maguk  vidékéről,  melynek 
nyelvét  és  kiejtését  megszokták,  azt  hiszik,  hogy  ott  nyelvjárás  nincs, 
ott  mindenki  szépen  és  helyesen  beszél.  Nyelvjárás  mindenütt  van,  a  hol 
a  magyar  nyelv  él  és  természetesen  fejlődik.  Es  ezért  nem  is  szabad  a 
nép  nyelvében  csakis  hibás  beszédet  látni,  melyet  üldözni  és  irtani  kell. 
Minden  nyelv  a  beszélők  ajkán  él  és  fejlődik  s  ez  a  fejlődés  ép  a  nép 
körében  a  legtermészetesebb,  mert  erőszakos  hatások  kevésbbé  érintik  s 
az  idegen  nyelvek  is  csak  hosszantartó  és  állandó  érintkezés  után 
hatnak  reá«. 

A  mint  a  kitűnő  nyelvész  által  közölt  példák  is  bizonyítják,  a  más- 
más vidéken  élő  magyarság  nyelvében  nincsenek  oly  nagy  eltérések, 
melyek  megnehezítenék  az  érintkezést,  mint  sok  más  népnél  tapasztal- 
juk, ami  csakugyan  amellett  bizonyít,  hogy  ezek  az  eltérések  az  idők 
folyamán  fejlődtek  ki.  S  a  mint  nem  találunk  nagy  eltéréseket  a  nyelvé- 
ben, azonképen  nem  találunk  nagy  eltéréseket  lelkének  különféle  megnyilat- 
kozásaiban sem.  Idegen  hatás  alatt  vehetett  s  vett  is  föl  egy-egy  vidék 
népe  szokásokat,  melyeket  más  vidék  népe  nem  ismert  vagy  őrzött  meg 
szokásokat,  melyeket  egy  más  vidék  népe  az  idők  folyamán  levetkőzött, 
de  főbb  vonásokban  egy  a  magyar  nép  lelke,  egy  annak  megnyilatkozása. 
A  mi  különbséget,  a  mi  nevezetesebb  eltérést  találunk,  a  helyi,  éghajlati, 
gazdasági  s  általában  az  életviszonyok  eltérései  eléggé  magyarázzák.  Es 
magyarázza  a  nép  ezer  éves  élete  e  földön.  Ez  az  élet  nagy  vonásaiban 
6gy>  de  számos  eltérést  mutat,  a  minthogy  egy-egy  vidék  népének  inkább 

kijutott  a  küzdelmekből,  osztály-  és  vallási  harczokból,  elnyomatásból, 
szegénységből,  nyomorúságból. 

A  magyar  nép  sok  minden  közt  azzal  is  dicsekedhetik,  hogy  az 
ő  ezer  éves  élete  örökös  küzdelem  földjeért,  szabadságáért,  nemzeti  léte- 
ért. R  küzdelemnek  köszönhetjük  a  népköltészet  legszebb  virágait,  de 
viszont  ez  örökös  küzdelem  az  oka  s  magyarázója,  hogy  kissé  meg- 
késve vetettünk  ügyet  a  temérdek  kincsre,  mely  a  századok  folyamán 
összegyűlt.  Mi  tenger  kincs  kallódott  el  a  századok  folyamán:  sejtetik 
velünk  a  töredékes,  sokszor  érthetetlen  sorok,  melyek  népköltési  gyűjte- 
ményeinkben olvashatók.  Ám  így  is,  ha  jól  szemügyre  vesszük  a  meg- 
mentett kincset,  bizvást  mondhatjuk,  hogy  a  magyar  nép  költészete  kiállja 
a  versenyt  bármely  nép  költészetével.  S  ez  nagy  szerencsénk.  A  nép 
őrizte  leghívebben  a  magyar  nyelvet  s  a  népnek  köszönhetjük,  hogy 
költőink,  mikor  már-már  elnyeléssel  fenyegetett  az  idegen  szellem,  meg- 
találták a  forrást,  melyből  új  erőt,  lelket  merítettek  s  megteremtették  a 
nemzeti  műköltészetet.  Ez  a  forrás  ott  bugyogott  a  nép  lelkében  ezer 
esztendőn  át,  csak  nem  vették  észre,  mivelhogy  a  néppel  nem  törődtek, 
lelkének  megnyilatkozásait  nem  becsülték,  kicsinylették,  sőt  egy  időben, 
mikor  egyesek  figyelme  e  forrás  felé  fordult,  idegenül,  bizalmatlanul  for- 
dultak el  attól.  Ugyan  mi  szép  telhetik  ki  a  paraszttól? 

Alig  ötven  esztendeje,  hogy  a  népköltészet  kincseit  komolyan  gyűj- 
tögetik össze  s  ezzel  az  idővel  egybeesik  irodalmunk  ujyászületése, 
nemzeti  irányba  való  terelődése  is.  Irodalmi  nyelvünk  magyar  ízt  és  szint 
nyert  a  népnyelv  kincseinek  okos  felhasználásával ;  a  tőrülmetszett  szavak- 
nak, szólás-mondásoknak,  kevés  szóval  sokat  mondó,  dallamos  hangzású 
példabeszédeknek,  közmondásoknak  valóságos  kincses  bányája  nyílt  meg 
előttünk.  S  a  népnyelv  e  kimeríthetetlen  kincses  bányája  mellett  megnyílt 
előttünk  a  népköltészet  végtelen  birodalma.  Nagy  lelki  gyönyörűséggel 
olvassuk  a  nép  balladáit,  szomorú  nótáit,  szerelmi,  pusztai,  tréfás,  bor- 
dalait, hallgatjuk  elmés,  jóízű,  nagy  találékonyságra  valló,  a  szertelen 
kalandoktól  óvakodó,  de  annál  egészségesebb  gondolkozást  bizonyító 
meséit,  csodáljuk  a  találós  mesékben  való  kifogyhatatlanságát,  jókedvének, 
ötletességének  sziporkázását  a  táncznótákban,  s  a  mit  előb  kellett  volna 
említenünk  földjének,  hazájának  erős  szeretetét  a  hazafias  és  a  katona- 
dalokban. 

Igazi  költői  lelkű,  mély  kedélyű,  még  tréfáiban  is  bizonyos  komoly 
színt  megtartó,  mulatozásaiban  is  igaz  komoly  karakterét  meg  nem  tagadó 
nép  ez:  az  idegen,  ha  megismerte,  meg  is  szerette  e  népet. 

De  példák  bizonyítnak  s  nem  a  nagy  általánosságban  való  nagyot- 
mondások. Meg  kell  ismerkednünk  közelebbről  e  nép  lelkével  s  erre  leg- 
jobb eszközünk:  költészetének  a  megismerése.  Kezdjük  a  költészet  ama 
fajtáján,  melyet  verses  formákba  öntött  a  mi  költő  népünk  s  ezek  közt 
is  a  régibb  időkbe  vezető  balladákkal.  Népköltési  gyűjteményeink  is 
rendszerint  a  misztériumok  után,  melyeket  néhány  oldallal  elébb  az  ünnepi 
szokásokkal  kapcsolatban  mutattunk  be,  a  balladákkal  kezdik.  Míg  a  misz- 
tériumokba már  Írástudó  emberek  beledolgoztak  vagy  éppen  ők  szerzettek 
s  idővel  a  nép  toldotta-foldotta  egygyel-mással,  rányomván  a  maga  lelkének 
bélyegét,  a  balladák  egészen  a  nép  lelkének  szülöttjei.  Előre  kell  bocsájta- 
nunk,  hogy  népballadáink  igazi  hazája  Erdély  s  különösen  a  Székelyföld. 
E  balladák  jó  része  a  régi  daliás  világba  vezet  visssza,  míg  —  a  székely 
nép  szavajárásával  élve  —  a  » magyarországi «  balladák  többnyire  a  pusz- 
tai s  főként  a  nem  oly  régi  betyáréletből  veszik  meséjök  anyagát.  Nem- 
csak a  tartalomban,  de  az  eléadás  formájában  is  nagy  a  különbség  a 
székely  és  a  magyar  balladák  közt.  Míg  emezek  dalszerűek,  rímes  vers- 
szakokra osztottak,  a  székely  népballadák  nem  osztódnak  versszakokra, 
a  rím  is  elvétve  fordul  elő.  Gyorsan,  többnyire  párbeszédekben  pörög 
le  a  történet,  szűkszavú,  szinte  kerülve  kerüli  a  bőbeszédűséget.  Ám  azért 
a  dallamosság  nem  hiányzik  belőlök  s  kétségtelen,  hogy  eredetileg  vala- 
mennyit dalolta  a  nép,  a  minthogy  néhánynak  (pld.  Görög  Ilona,  A  királyfi 
stb.)  mégis  maradt  a  dallama.  A  versszakok  és  rimek  hiányát  főként  a 
gondolat  rithmusft  pótolja  s  ennek  oly  szép  példáit  találjuk  különösen  a 
székely  népballadákban,  hogy  a  rímeket  szívesen  nélkülözzük.  A  gondo- 
lat rithmusának  három  főmódját  különbözteti  meg  Arany  János :  az  ellen- 
tétest, az  összerakót  és  párhuzamost.  Szebbnél-szebb  példákat  adnak 
erre  a  székely  népballadák: 

íme  a  »Bándi  urfi«,  ki  a  siralomházban  igy  kesereg: 

Anyám,  anyám,  anyám! 
Mikor  engem  szültél, 
Szültél  volna  követ; 
S  mikor  kereszteltél 
Gyenge  meleg  vizbe, 
Feresztettél  volna 
Forró  btizgó  vizbe ; 
'  S  mikor  takargattál 

Gyenge  gyolcs  rtihába, 
Takargattál  volna 
Forró  parazsába! 

Az  ellentétes  képek  egész  sora  vonul  el  előttünk  e  néhány  sorban. 
Ehhez  hasonló  a  Világszép  Erzsók,  melyben  a  halott  menyasszony  és 
mátkája  közt  a  következő  párbeszéd  folják: 

Csináltatsz-e  nekem  valami  koporsót? 
Csináltatok,  rózsám,  márványkö  koporsót. 
Behuzatod-e  majd  t;atowi .  vászonnal  ? 
Behuzatom,  rózsám,  fekete  fátyollal. 
Kivereted-e  hát  valami  szegekkel? 
Kiveretem,  rózsám,  aranynyal,  ezüsttel. 
Kivitetsz-e  vájjon  valami  czigánynyal? 
Kivitetlek,  rózsám,  királyurfiakkaL 
Meghuzatod-e  majd  a  hármas  harangot? 
Meghúzatom,  rózsám,  mind  a  tizenhatot, 
Kikisérsz-e,  rózsám,  ha  csak  a  kapuig? 
Kikísérlek,  rózsám,  a  nyugodalomig. 

Látható,  hogy  itt  nemcsak  ellentét  van  a  képekben,  de  fokozódás  is : 
a  menyasszonynak  minden  kérésére  —  többet  ígér  vőlegénye. 

De  nem  lehet  czélunk  a  népballadák  költői  szépségeit  aprajára  venni, 
inkább  arról  a  gazdagságról  adunk  némi  képet,  mit  a  nép  lelke  a  költé- 
szet ez  ágában  is  teremtett  s  ha  még  néhánynak  elmondjuk  a  tartalmát, 
ha  egyet-kettőt  bemutatunk  egész  terjedelmében  —  azt  hisszük,  eléggé 
méltányoltuk  a  néplélek  e  megnyilatkozását. 

Több  százra  megy  ama  népballadák  száma,  melyeket  a  népköltés 
gyűjtőinek  sikerült  még  megmenteni  az  elkallódástól.  Hogy  sok  pusztult 
el,  ezt  a  töredékes  közlések  szomorúan  bizonyítják.  így  is  bízvást  mond- 
hatjuk, hogy  népballada-költészetünk  más  népek  e  fajta  költészetével 
kiállja  a  versenyt,  sőt  a  legtöbbét  felül  is  múlja,  nemcsak  mennyiségben, 
de  minőségben  is.  Csak  a  javát,  csak  az  ismertebbeket  említjük  meg  s 
már  ez  is  nagy  gazdagságot  sejtet.  lm,  hadd  vonuljanak  fel  sorban :  Kádár 
Kata,  Kőmives  Kelemenné,  Budai  Ilona,  Barcsai,  Molnár  Anna,  A  királyfi. 
Szilágyi  és  Hajmási,  Landorvári  Dorka,  Pálbeli  Szép  Antal,  (ugyanez 
Görög  Ilona  czím  alatt),  Biró  Szép  Anna,  Világszép  Erzsók,'  Bandi  úrfi, 
Kis  Júlia,  Az  áspis  kigyó,  Fogarasi  István,  Kerekes  Izsák,  Szép  Ilona, 
Kis-Gergő  Istvánné,  Nagy-Bihal  Albertné,  Betlen  Anna,  Mónusi  Jánosné, 
A  fogoly  katona,  Biró  Máté,  Ugrón  János  stb.  Ezek  mind  régibb  keletűek. 
A  pusztai,  a  betyár  történeteknek  meg  se  szeri,  se  száma. 

A  legismeretebbek  egyike :  Kádár  Kata.  Számtalan  változata  él  ma  is 
a  székely  nép  ajkán.  Gyula  Márton,  a  nemes  legény,  szereti  jobbágyának, 

Benedek  :  A  magyar  nép.  II.  35 

a  leányát,  Kádár  Katát.  Feleségül  akarja  venni.  Anyja,  a  büszke  nemes 
asszony,  hallani  sem  akar  erről  s  fiát  kitagadja.  Gyula  Márton  világgá 
megy,  de  mielőtt  útnak  indulna,  a  leány  egy  keszkenőt  ad  neki  e  szavakkal  : 

Mikor  a  színében  vörösre  változik, 
Tudd  meg,  életem  is  akkor  megváltozik. 

Alig  ér  a  rengeteg  erdőbe,  nézi  a  keszkenőt.  Vörösre  változott  a 
szine.  Megfordítja  hintaját,  vágtat  haza,  A  falu  végén  kérdi  a  disznó- 
pásztort: mi  újság. 

»Mi  nekünk  jó  nagyon,  de  neköd  rossz  nagyon «,  felel  a  disznó- 
pásztor. Elmondja,  hogy  Kádár  Katát  Gyula  Márton  édes  anyja  feneketlen 
tóba  vettette.  Háromszor  jött  fel  a  víznek  színére,  de  három  hóhérlegény 
ismét  belevetette.  Nem  is  megy  haza,  hajtat  egyenesen  a  feneketlen 
tóhoz.  Lekiált  a  leányhoz,  az  visszafelel  a  tó  fenekéről  s  Gyula  Márton 
leszökik  a  tóba. 

Feneketlen  tóban  összeölelkeznek. 

Összeölelkeznek, 

Aj!  ott  sem  lehetnek, 

Onnét  is  kiveszik. 

Egyiket  temetik  oltár  elejibe, 

Másikat  temetik  oltár  háta  mögé.  ,    . 

A  kettőből  kinőtt  két  kápolna-virág, 

Az  oltár  tetején  összeölelkeztek. 

Az  anyjok  odament,  le  is  szakasztotta, 

A  kápolna-virág  hozzá  így  szólala: 

Átkozott  légy,  átkozott  légy, 

Gyulainé  édös  anyám! 

Eltembe  rossz  voltál, 

Most  is  meggyilkoltál. 

A  régi  nóta,  mely  mindig  új  marad:  ez  Kádár  Kata  története. 
A  gazdag,  nemes  legény  s  a  szegény  jobbágy  leány  nem  lehetnek  egy- 
másé, csak  a  halálban.  De  itt  aztán  igazán  egyek  lesznek.  Sírj  okon  virág 
fakad  s  ezek  összeölelkeznek.  Bőbeszédüség  nélkül,  röviden,  cziczomát- 
lanul  mondja  el  az  egyszerű  nép  a  maga  egyszerű  történetét  s  bár  csak 
elvétve  fordul  rím  elő  benne:  költemény  ez,  a  legjavából  való. 

Szintén  sok  változatban  ismeretes  a  Molnár  Anna  is,  mely  ballada- 
formában igazi  himnusza  a  hitvestársi  hűségnek  és  az  anyai  szeretetnek. 
Ajgó  Márton  szökésre  csábítja  Molnár  Annát,  ám  ez  visszautasítja  a  csábítót : 

Nem  mehetek,  Ajgó  Márton! 
Vagyon  nekem  hütös  társam, 
Hütös  társam,  jámbor  uram. 
Karon  ülő  kicsi  fiam. 

Meglepő  rövidséggel,  pár  szóval  nagyot  halad  a  történet: 

Hivta,  nem  jött,  elrabolta. 

Rengeteg  erdőben,  nagy  fa  árnyékában  pihennek  meg.  Ott  Ajgó 
Márton  az  asszony  ölébe  hajtja  a  fejét  s  elalszik.  Anna  véletlenül  fölnéz 
a  fára  s  hát  hat  szép  leány  függ  ott  egymás  mellett,  felakasztva.  A  hete- 
dik bizonyosan  ő  lesz,  —  gondolja  magában.  Szeméből  kicsordul  a  köny, 
Ajgó  Márton  arczára  hull,  ki  erre  fölébred. 

»Mért  sirsz,  mért  sirsz  Molnár  Anna?« 
»Nem  sirok  én  Ajgó  Márton! 
Harmat  vagyon  a  faágon. 
Az  hullott  le  az  orczádra.« 
»Hogy  hullana  harmat  mostan, 
Mikor  éppen  álló  dél  van  .  .  .« 

Mondja  Annának,  menjen  föl  a  fára,  de  Anna  csellel  él:  menj  előbb 
te,  hadd  tanuljam  meg  tőled.  Ajgó  lépre  megy,  fölmászik  a  fára,  kardját 
leejti  s  feladatja  Annával,  ez  azonban  úgy  fölhajítja  a  kardot,  hogy  ketté 
csapja  Ajgó  Márton  nyakát.  Anna  most  magára  veszi  Ajgó  Márton  katona- 
ruháját, úgy  tér  haza.  Bekiált  az  ablakon,  szállást  kér  a  gazdától. 

»Aluszol-e,  jámbor  gazda  ?« 
»Nem  aluszom,  jó  katona!* 
» Adsz-e  szállást  éjszakára?* 
•Nem  adhatok,  jó  katona: 
Elhagyott  a  feleségem, 
Siró  gyermek  tűzhelyemen.* 

De  a  »katona«  megnyugtatja,  hogy  hallott  ő  már  gyermeksirást,  s 
a  gazda  beereszti.  S  itt  következik  a  ballada  legszebb  része.  Molnár 
Anna  nem  meri  még  fölfedezni  kilétét,  elébb  tudni  akarja,  hogy  az  ura 
mint  vélekedik  róla,  ám  az  anyai  szeretetnek  nincs  nyugalma:  szeretné 
megszoptatni  a  fiacskáját.  Cselhez  folyamodik.  Borért  küldi  a  gazdát  a 
faluba  s  az  alatt 

Kigombolá  a  dolmányát, 
Megszoptatá  siró  Mt, 
Megszoptatta,  megcsókolta 
S  a  tűzhelyen  elaltatta. 

A  visszatérő  gazda  csudálkozik,  hogy  a  gyermek  nem  sír.  Talán 
azért  hallgat,  mert  idegen  van  a  háznál.  Aztán  vacsorához  ülnek  s  szól 
a  vendég: 

» Hallod-e  te,  jámbor  gazda, 

Egyet  kérdek,  felelj  reá: 

Feleséged  ha  még  élne 

S  élve  hozzád  haza  jőne, 

Megszidnád-e,  megvernéd-e? 

Még  éltibe  fölvetnéd-e  ?« 

>^Meg  sem  szidnám,  meg  sem  verném, 

Még  éltibe  föl  se  vetném.* 

»En  vagyok  a  feleséged. 
Kivel  elmondtad  a  hitet. « 
Ök  egymásra  ismerének. 
Össze  is  ölelkezének. 
Vígan  is  vacsorálának 
S  holtig  együtt  maradának.« 

E  ballada  merő  ellentéte  tárgyánál  fogva  a  Budai  Ilona  czimű, 
melyet  föntebb  közöltem  az  udvarhelyszéki  nyelvjárás  illusztrálására. 
Abban  az  anya,  mikor  veszedelemben  látja  kincses  ládáját,  feláldozza 
két  gyermekét  s  keservesen  bűnhődik,  itt  meg  a  hűség  és  szeretet  meg- 
kapja méltó  jutalmát.  Általában  az  anyai  és  gyermeki  szeretet,  s  a  hit- 
vesi hűség  és  szeretet  s  ezeknek  az  érzelmeknek  a  visszája  számos  nép- 
balladának a  tárgya.  A  hitvesi  hűtlenségnek  rendszerint  kegyetlen  a 
büntetése.  A  népballada  megcsalt  férje  nem  ismer  megalkuvást  s  ha  szive 
engesztelődik  is,  ez  már  csak  a  végrehajtott  megtorlás  után  következik 
be.  Az  e  fajta  tárgyú  balladák  közt  a  legsikerültebb  a  Barcsai  czimű. 
A  régi  Erdély  egyik  fejedelmi  családjának  tagja  e  ballada  egyik  hőse, 
mint  a  név  mutatja.  Előkelő  asszony  lehet  az  is,  a  kivel  Barcsai  bűnös 
viszonyt  folytat,  de  a  ballada  nem  őrizte  meg  a  nevét.  Azzal  kezdődik, 
hogy  az  asszony  küldi  az  urát  Kolozsvárra,  hogy  hozza  el  onnét  az 
asszony  apjától  a  nagy  végvásznakat,  ingyen  kapott  gyolcsot.  A  férj  el 
is  indul,  jóllehet  a  fia  figyelmezteti,  hogy  ne  menjen,  mert  »anyám  asz- 
szony   bizony  Barcsait   szereti. «   Látszólag  az    asszony  elaltatja  a  férj 


A  nép  lelke.  277 


gyanúját  azzal,  hogy  részeg  a  gyermek,  de  csak  látszólag,  mert  fele 
útjáról  haza  tér.  Az  ajtó  zárva.  Az  asszony  huzza-halogatja  az  ajtó 
nyitását,  ezalatt  Barcsait  ládába  bujtatja.  Most  a  láda  kulcsát  kéri  a  férj. 

»Nem  adom,  nem  adom  a  nagy  láda  kulcsát: 
A  szomszédba  jártam,  kerten  átal  hágtam, 
A  nagy  láda  kulcsát  ottan  elhullattam, 
Hanem  megtaláljuk  szép  piros  hajnalkor, 
Szép  piros  hajnalkor,  világos  virradtkor.« 

Erre  a  férj  berúgja  a  láda  oldalát  s  kihengeredik  belőle  Barcsai, 
kinek  mindjárt  fejét  veszi  a  kardjával.  És  most  az  asszonynak  fordul. 
Mint  rendesen  a  balladákban  s  a  mesékben,  megkérdik  a  bűnöst,  hogy 
három  halál  közül  melyiket  választja,  a  megcsalt  férj  is  megkérdi: 

Hallod,  feleségem,  hallod,  asszony,  hallod, 
Három  halál  közúl  melyiket  választod? 
Avagy  azt  választod,  hogy  fejedet  vegyem. 
Vagy  selyem  hajaddal  házat  kisöpörjem, 
Avagy  azt  választod,  reggelig  virrasztasz, 
Hét  asztal  vendégnek  vigan  gyertyát  tartasz? 

Az  asszony  szó  szerint  veszi  az  utolsó  kérdést  s  feleli: 

» Három  halál  közül  én  is  azt  választom, 
Hét  asztal  vendégnek  vigan  gyertyát  tartok. « 

És  most  jön  a  szörnyű  halálbüntetés,  az  elevenen  való  megégetés.  Szól 
a  férj  az  inasnak,  hogy  hozza  elé  a  nagy  kászu  szurkot  (a  kászu  = 
fenyőkéregből  készült  tömlő),  a  nagy  végvásznakat,  az  ingyen  kapott 
gyolcsot  s  rendeli: 

» Fejinél  kezdjétek,  talpig  tekerjétek, 
A  sok  ingyen  gyolcsot  fejére  kössétek, 
Fejinél  kezdjétek,  talpig  szurkozzátok. 
Talpánál  kezdjétek,  végig  meggyújtsátok. 
Fejihez  állítok  egy  oláh  furulyást. 
Lábához  állítok  egy  czigány  hegedűst. 
Fújjad,  oláh,  fújjad  az  oláh  furulyát, 
Húzzad,  czigány,  húzzad  a  czigány  hegedűt; 
Fújjátok  székibe,  húzzátok  ízibe, 
Mostan  hadd  vigadjon  feleségem  szive. « 

E  szörnyű  vég  a  ballada  egy  változatában  enyhül  annyiban,  hogy 
a  férjnek  feltámad  a  lelkiismerete  s  a  megtorlás  kegyetlen  Voltának 
tudatában  felkiált: 

Istenem,  istenem!  En  mit  cselekedtem! 
Megöltem  Barcsait  s  kedves  feleségem. 

A  szerelem,  e  minciennél  erősebb  érzés  az  uralkodó  a  népköltészet- 
ben, ez  szolgáltat  legtöbb  anyagot  népballadáinknak  is.  Különös  nagy 
előszeretettel  énekli  meg  a  nép  a  boldogtalan  szerelmesek  szomorú  tör- 
ténetét Gazdagság  és  szegénység,  előkelő  és  alacsony  születés  szolgál- 
nak rendszerint  magjául  a  szomorú  történetnek.  Kádár  Katának^  a  jobbágy- 
leánjmak  gyászos  vége  nem  az  egyetlen,  ehhez  hasonló  számtalan  van 
népbaílada-költészetünkben,  de  feltűnően  több  az  eset  arra,  hogy  az  elő- 
kelő leány  szerelmes  a  szegény  legénybe,  mint  viszont.  íme,  szép  Júlia, 
a  királykisasszony,  jobbágy  legénybe  szerelmes.  A  király  megöleti  a 
jobbágylegényt,  szivét,  máját  kivéteti  s  hazaküldi  Júliának. 

Hogy  .meglátá  szép  Júlia, 
Hogy  megölék  az  ifiat, 
Fejét  földre  csüggesztette, 
Magát  halni  eresztette. 

A  királyt  megtöri  leányának  haldoklása.  Ha  ő  ezt  így  tudta  volna! 
Bizony  nem  öleti  meg  az  ifiat,  de  fiának  fogadja,  királyságát,  országát 
mind  neki  adta  volna. 

Ez  mind   így  is  történik  a  népmesékben.  Ezek  mind  jól  végződnek. 

A  szegény  legénynek  felesége  lesz  a  királykisasszony,  a  király  meg- 
osztja vele  királyságát,  országát.  Ám  a  népballada  nem  igen  ismeri  a  ked- 
vező véget,  ott  nem  egyenlítődik  ki  a  születésbeli  nagy  különbség.  De  meg 
van  a  költői  igazságszolgáltatás.  A  szerelmesek  nem  lehetnek  egymásé, 
de  lám  a  király,  a  ki  ezt  megakadályozza,  megtörik,  látván  leányának 
haldoklását. 

A  fogoly  katona  ez.  balladában  egy  egyszerű  székely  katona  a  török 
császár  tömlőczében  sínylődik.  Szomorú  énekét  mindegyre  hallja  a  császár 
leánya,  kiszabadítja  a  tömblöczből. 

Ottan  levéteté  Ottan  átölelé 

Nehéz  vasat  róla  Szegény  székely  legényt 

Fegyveres  strázsával;  Két  gyenge  karjával; 

Onnét  élvezeté 
Czifra  palotába, 
Ottan  lefekteté 
Puha  selyem  ágyra. 
» Enyém  vagy  te  mostan, 
Szép  fogoly  katona!* 
i^Van  nekem  szeretöm, 
Császár  szép  leánya!^ 

A  török  császár  ajtón  át  hallgatja  ezt  a  párbeszédet.  A  székely 
katonának  fejét  véteti,  s  testét  a  tengerbe  vetteti.  A  leányát  toronyba 
záratja,  de  ez  folyton  énekli  a  székely  katona  szomorú  nótáját  s  a  császár- 
nak nincs  nyugodalma  sem  éjjel,  sem  nappal.  Maga  elé  viteti  s  kérdi: 

Hát  te  mit  énekelsz, 
Beste-lélek  lánya? 
Éjjel  nem  alhatom, 
Nappal  nem  nyughatom. 
*  Szomorú  énekét 
Székely  katonának.* 
» Egyszerre  vigyétek, 
A  tűzbe  vessétek!* 
Egyszeribe  vitték, 
A  tűzbe  vetették. 

Ám  a  tű?  nem  égeti  meg.  Most  tengerbe  dobatja,  a  székely  kato- 
nához. S  lám 

Tenger  befogadta, 
Szépen  eltakarta. 
Székely  katonával 
Egy  helyre  habarta 
Császár  szép  leányát. 
Gyönge  Ilonáját. 

íme,  a  nép  költői  lelke  mily  szépen,  finoman  végzi  a  költői  igazság- 
szolgáltatás munkáját.  S  mily  szép  karaktert  rajzol  egy  pár  szóval  a 
székely  legényben,  kivel  a  török  császár  leányának  szerelme  sem  feledteti 
az  ő  szeretőjét,  a  ki  messze  földön  siratja  őt,  epekedik  utána.  De  a  török 
császár  leányát  az  ő  nagy  szerelméért  nem  illeti-e  meg  az  a  jutalom, 
hogy  bár  a  halálban  egyesüljön  a  szegény  székely  legénynyel? 

Szerelem  és  szeretet:  e  kettő  közt  való  különbséget  valósággal  kiélezi 
a  nép  s   nem  egyszer   állítja  szembe  egymással   e   két  érzést.   Az  áspis 

kigyő  a  legénynek  kebelébe  bújik,  szivét  szorongatja,  piros   vérét  szíjjá, 
gyenge  derekát  majd  átalszakítja.  Sorba  kéri  a  legény  apját,  anyát,  bátyját, 
ángyát,  öcscsét,  vegyék  ki  kebeléből  a  nagy  áspis  kigyót. 
Az  apa  mondja: 

» Inkább  elleszek  én 
Az  egy  fiam  nélkül, 
Mint  hogy  már  ellennék 
Az  egy  kezem  nélkül. 
Eredj  az  anyádhoz, 
Majd  talán  kiveszi. « 

Ugyanezekkel  a  szivtelen  szavakkal  utasítja  el  az  anya  is.  Mintha 
csak  az  egyszeri  szászt  hallanók:  »a  szomszéd  jobb  ember,  mint  én«. 
Végezetül  az  öcs  a  rózsájához  utasítja. 

•Vedd  ki,  rózsám,  vedd  ki, 
Kebelembe  bujót, 
A  nagy  áspis  kigyót! 
Szivem  szorongatja. 
Piros  vérem  szíjjá, 
Gyenge  derekamat 
Majd  általs2:akítja.« 

S  végződik  a  ballada  a  leány  e  négy  sornyi  mondásával: 

» Inkább  elleszek  én 
Az  egy  kezem  nélkül, 
Mintsem  én  ellennék 
A  galambom  nélkül!* 

A  magyar  nép  költése  a  szerelmi  dalokban  leggazdagabb  s  balla- 
dáink közt  is  azok  a  legszebbek,  melyekben  a  szerelmes  szivek  bánata, 
kesergése,  epekedése,  sírig  tartó  hűsége  szólal  meg.  Az  árva  leány  egy 
arany  almafa  alatt  kesereg  magában,  azt  kesergi,  hogy  sem  apja,  sem 
anyja.  Meglesi  a  »kevély  katona«  s  felajánlja  magát,  hogy  ő  majd  apja, 
anyja,  gondviselője  lesz.  Halljuk  csak,  mint  utasítja  vissza  a  leány  a 
kevély  katona  ajánlkozását : 

iNekem  bizony  ne  légy,  Kiért  én  elvártam 

Te  kevély  katona,  Hét  szép  esztendeig, 

Mert  nekem  is  vagyon  Hét  szép  esztendeig, 

Gyűrűsöm,  jegyösöm.  Teljes  harmadnapig. 

De  én  még  elvárom 
Hét  szép  esztendeig, 
Teljes  harmadnapig; 
De  ha  akkor  sem  jő, 
Én  aztán  elmegyek 
Az  apáczák  közé^ 


Az  apácza  földre. 
Ott  én,  a  mig  élek, 
Istent  is  szolgálok, 
Ha  pedig  meghalok 
Isten  előtt  állok. « 


Hát  olvashatunk-e  egyhamar  szebbet,  megkapóbbat  az  árva  gerlicze 
szomorú  történeténél? 


Óh!  mint  búsul  kis  gilicze, 
A  ki  társát  elvesztette! 
Társát  egy  vad  elkergette. 
Talán  eddig  meg  is  ölte. 
En  elmegyek  arr*  a  helyre. 
Hol  kiomlott  piros  vére; 
Hol  szaggatták  szálkás  húsát. 
Ott  rakatok  egy  kápolnát; 
A  csontjából  kirakatom, 
A  vérivel  föliratom: 
Hogy  vagyon  az  árva  dolga. 
Ki  hazáját  rég  elhagyta! 

0 

En  egy  igaz  árva  voltam. 
Ki  hazámat  rég  elhagytam, 


Víz  mentére  elindultam. 
Ha  megtalálnám  a  társam. 
A  királyné  ablakában 
Megtaláltam,  de  rabságban, 
így  énekel  bánatában: 
»Hej  gilicze,  kis  gilicze. 
Mért  jöttél  te  ilyen  messze! 
Menj  vissza  te  arr*  a  helyre, 
Honnét  jöttél  ilyen  messze !« 
S  visszafordult  arr'  a  helyre, 
Honnét  jött  ilyen  messzire; 
P'ejét  földre  csüggesztette, 
Szárnyát  széjjel  terjesztette, 
Magát  holttá  eresztte: 
Hogy  a  társát  elvesztette. 


Van  népballadáink  közt  egynehány,  —  de  igazán  csak  néhány  — 
melyekben  vidám,  enyelgő  hang  csendül  meg.  Ezek  közű!  való  a  már 
említett  Királyfi  és  Görög  Ilona,  melyeknek  a  dallama  is  megmaradt, 
a  mi  mutatja,  hogy  kezdettől  fogva  nagy  népszerűségnek  örvendettek. 
Ki  ne  ismerné  a  bohó  királyfi  kedves  történetét,  a  ki  mit  gondolt,  mit 
nem  magában,  lehányta  magáról  királyi  ruháját  s  a  kocsisáéba  öltözött? 
így  megy  a  szegény  leányhoz,  ki  jó  szivvel  fogadja,  kanapéra  ülteti  s 
kezét  Ígéri  a  »szegény  kocsis  legénynek*.  Most  meg  a  bohó  királyfi 
mit  gondolt  magában  ?  Elment  a  gazdag  biró  lányához,  szintén  a  kocsisa 
gúnyájában.  Ez  bezzeg  nem  ülteti  kanapéra,  hanem  csak  —  lóczára  s 
visszautasítja  a  szegény  kocsis  kezét,  büszkén  adja  tudtára,  hogy  gazdag 
legényt  vár.  Ám  a  bohó  királyfi  nem  hagyja  megtorlatlanul  az  eluta- 
sítást. Haza  megy,  felölti  királyi  gúnyáját  s  úgy  megy  el  újra  a  gazdag 
biró  lányához.  Bezzeg  most  jó  szivvel  fogadja,  selyem  kanapéra  ültetné  s 
hogyne  adná  kezét  a  királyurfinak !  Most  már  a  királyfin  a  sor,  hogy 
visszaadja  a  kölcsönt. 

Benedek:  A  magyar  nép.  II.  36 

Nem  kellesz  én  nekem, 
Gazdag  biró  lánya, 
Kell  nékem,  kell  nékem 
Szegény  ember  lánya! 
Trallala,  trallala. 
Szegény  ember  lánya! 

Görög  Ilona  s  Zetelaki  László  szeretik  egymást.  Úgy  látszik,  a  szü- 
lők nem  jó  szemmel  nézik  a  fiatalok  szerelmét,  bár  az  sem  tűnik  ki, 
mintha  komolyan  elleneznék  azt.  Zetelaki  László  betegséget  szinlel. 
Azaz,  hogy  beteg  is  ő  valójában:  szerelem  betege.  Az  epekedő  szerel- 
mes mondja  ezt: 

Bizony  csak  meghalok, 
Anyám,  édes  anyám, 
Görög  Ilonáért! 

A  karcsú  derekú,  piros  arczu,  dombos  ajakú,  a  lenvirág  szemű 
Görög  Ilonáért. 

Az  anyai  sziv  esdve  kéri: 

Ne  halj  meg,  ne  halj  meg, 
Zetelaki  László. 

ígéri,  hogy  csináltat  csudamalmot,  melynek  az  első  köve  béla-gyön- 
gyöt  jár,  a  második  köve  sustákot  (a  régi  négy  krajczáros)  hullat,  a  har- 
madik pedig  szép  suhogó  selymet.  Majd  eljőnek  oda  szüzek,  szép  leányok 
csudamalom  látni,  eljön  Görög  Ilona  is. 

Hogy  a  csudamalom  elkészült,  azt  a  Görög  Ilona  szavaiból  tudjuk 
meg.  A  leány  kéri  az  anyját,  hogy  ereszsze  el  csudamalmot  látni.  Az  anya 
aggódik,  nem  ereszti  a  lányát.  Fél,  hogy  » megvetik  a  hálót*. 

A  szerelem  betege  tovább  epekedik:  Bizony  csak  meghalok,  anyám, 
édes  anyám! 

Most  az  anya  azzal  csitítja  fiát,  hogy  olyan  csudatornyot  csináltat, 
kinek  a  szélessége  a  Dunapartig  ér,  a  magassága  az  egekig,  majd  eljön 
oda  Görög  Ilona. 

Felépítik  a  csudatomyot,  de  Görög  Ilonát  visszatartja  az  anyja: 
» Megvetik  a  hálót«  .  .  . 

Újra  halljuk  Zetelaki  László  epekedését  s  akkor  aztán  azt  mondja 
az  anya: 

Halj  meg;  fiam,  halj  meg, 
Zetelaki  László! 
Oda  is  eljőnek 
Szüzek,  szép  leányok 
Csudahalott  látni. 
A  tied  is  eljő 
Csudahalott  látni 
Szép  Görög  Ilona. 

Most  már  Görög  Ilona  nem  hallgat  anyja  szavára.  Hallja  Zetelaki 
László  halálahirét  s  hiába  óvja,  inti  anyja,  hogy  megvetik  a  hálót  »s  anyjá- 
tól elviszik  szép  Görög  Ilonát«,  —  felöltözik  kék  selyem  ruhába,  lábára 
húz  piros  patkós  csizmát,  a  fejére  köt  piros  selyem  kendőt,  elejébe  köt 
fejér  előkötőt  s  megy. 

Zetelakiné   látja  a  mint  az   utön  jődögél  Görög  Hona.   Kelti  a  fiát: 

Kelj  fdj,  fiam,  kelj  fel, 
Zetelaki  László! 
Kiért  te  meghaltál. 
Az  utón  jődögél. 
Kelj  fel,  fiam,  kelj  fel, 
Zetelaki  László! 
Kiért  te  meghaltál 
Belépe  a  házba !« 

Néhány  sor  még,  vége  a  balladának.  Nincs  egy  fölösleges  szó. 
S  mennyi  kedvesség  e  néhány  sorban: 

» Láttam  én  halottat. 
De  ilyent  sohasem. 
Kinek  az  ő  lába 
Felszökölőleg  álljon, 
Kinek  az  ő  karja 
Ölelőleg  álljon, 
Kinek  az  ő  szája 
Csókolólag  álljon. 
Ki  föl  is  ébredjen. 
Csak  én  megcsókoljam !« 

A  népléleknek  ehhez  hasonlóan  kedves  nyilatkozása  a  Szép  Ilona. 
Véges  végig  párbeszéd  a  falu  birája  és  Szép  Ilona  közt  s  e  párbeszéd- 
ben egy  megkapó,  költői  szép  történet  kerekedik  ki.  Érdemes,  hogy  e 
különben  is  rövid  balladát  szószerint  közöljük.  Tartalma  kedvességeért, 
formájának  kerekségeért  egyaránt  megérdemli  ezt. 

36' 

Isten  jó  nap,  biró  gazda,  kelmed  házában ! 

•Hozott  Isten,  Szép  Ilona,  az  én  házamban* ! 

Mért  sirsz,  mért  sirsz.  Szép  Ilona,  az  én  házamban  ?« 

Én  elhajtám  ludaimat  szép  zöld  pázsitra, 

Oda  jőve  bíró  fia,  lúdam  behajtsa. 

Agyon  íité  kelmed  fia  szép  gunáromat! 

»Ne  sirj,  ne  sirj,  Szép  Ilona,  szép  gunárodért, 

Megfizetem,  szép  gimárod,  mondsza:  menyit  ért?« 

Minden  legkisebb  tolláért  egy-egy  aranyat. 

Hátul  legyező  farkáért  arany  legyezőt, 

A  szárnyáért,  két  szárnyáért,  két  arany  kalászt, 

A  nyakáért,  szép  nyakáért,  hat  sing  pántlikát, 

A  fejéért,  szép  fejéért,  egy  arany  almát, 

Abban  égő  két  szeméért  két  arany  gyertyát. 

Hajnalvisító  torkáért  arany  trombitát. 

Benne  levő  költségéért  hat  font  rizskását, 

A  zúzáért,  a  májáért,  hat  fej  káposztát. 

» Számtalan  sok  kivánsága  Szép  Ilonának, 

Akasztófa  helye  tehát  biró  fiának!* 

Akasztófa  olyan  legyen,  mint  kinyilt  rózsa, 

Két  karom  két  szép  karfája,  akasztófája. 

íme,  nem  érezzük  a  bőbeszédű  magyarázat,  a  lelki  állapot  rajzának 
hiányát:  a  biró  és  a  leány  párbeszéde  formás,  eleven  történetet  mond 
el  nekünk.  Tudjuk,  bár  nem  magyarázza  a  költő,  a  nép,  hogy  nem  kell 
komolyan  venni  az  akasztófa  emlegetését.  A  leány  minden  szava,  kiván- 
sága kedves  incselkedés  s  ha  nem  mondja  is  végűi  a  költő,  látva  látjuk, 
hogy  biró  uram  fia  elésomfordál  a  kellő  időben  s  » felakasztja  magát « 
Szép  Ilona  két  szép  karfájára. 

Bizony  a  néptől  sokat  tanulhatnak  a  költők.  Tanultak  is  egynehányan. 
Hasznát  is  vették. 

De  más  világba  lépünk  most.  Búcsút  veszünk  a  rejtelmes,  homályos 
történetekben,  mondákban  gazdag  hegyvidéktől  s  átröppenünk  a  végtelen 
síkságra.  Más  a  föld,  az  ég,  a  levegő,  más  a  nép.  Mig  a  székely  a  régi 
világban  kalandoz,  ott  keresi  s  találja  meg  a  lelkét,  képzeletét  foglalkoz- 
tató, izgató  történeteket,  szereti  a  rejtelmest,  a  titokzatost,  mert  a  mit 
maga  körül  lát,  a  rengeteg  erdő,  az  égnek  meredő  hegy,  a  váromladék 
mind  rejtelmes,  titokzatos  —  az  alföld,  a  puszták  népe  nem  lát  titok- 
zatost, rejtelmest  a  végtelen,  nyilt  rónaságon.  Képzelődése  nem  kalandoz 
a  régmúltban,  a  pusztai  és  betyárélet  romantikája  ragadja  meg  költő 
lelkét,  a  nép  fiának  a  vármegye  uraival   és  szolgáival   való  összeütkö- 

zése,  a  katonafogdosás,  szegény  legények  szerelme  —  ím  a  főbb  tárgyak, 
melyekből  a  székelytől  s  általában  a  hegyvidéki  balladáktól  teljesen  elütő 
balladák,  nótás  történetek  kerekednek.  »Azt  tartják  —  írja  Imre  Sándor 
(A  népköltészetről  és  népdalról),  —  hogy  a  hegyek  a  szabadság  hazája; 


de  az  ily  nagy  síkokon  is  tenyészett  és  tenyészik  a  szabadság.  Amaz  a 
bezártság,  ez  a  korlátlanság  szabadsága;  amaz  védelmező  és  szenvedő, 
ez  cselekvő  természetű  szabadság.  A  pusztának,  e  mellett,  roppant  széles 
és  terjedt  látköre  vonz,  magánossága,  csendessége  s  mindene,  a  mi  a 
lelket  nagyszerűségével,  komolyságával,  egyhangúságával  elmélkedésre, 
magába  mélyedésre  indítja  és  folytatja.  .  .  .  Csendesség,  melybe  csak  az 
a  felséges  hatalom  szól  erősebben,  mely  a  felhőket,  esŐt,  zivatart  felhozza 

és  mennydörgésben  szólal  meg«.  Majd  írja:  »A  lelkes  szemlélő  talál  itt 
(a  pusztán)  élvezni,  szemlélni  valót.  A  napfény  a  mint  a  sík  mezőn  vagy 
a  fíivön  és  fövényen  ragyog  és  játszik,  a  tengerhabként  hullámzó  fű 
vagy  kalásztenger,  a  délibáb,  a  terjedelmes  és  csillagos  ég,  a  holdvilágon 
más  alakot  öltő  határ  bokraival,  a  tanyák,  a  pásztor-kunyhók  és  tüzek, 
a  mezők  állatai  csapongva  és  csoportosan,  a  madarak:  daru,  gólya,  s 
mások  más  vidéken  ismeretlenek  és  idestova  kifogyandók:  a  túzok  és  a 
rétek  ritka  szárnyasai.  De  főkép  a  végtelen  tér,  melybe  önkénytelen 
sülyed  bele  az  elmélkedő  lélek,  —  melyben  csak  távolról  látszik  egy-két 
jele  a  műveltebb  embervilágnak:  a  falu  tornya  vagy  házainak  halvány 
körrajza.  És  a  puszta  ékessége :  a  csárda.  Ez  az  oáz  e  Szaharában.  Ez  ad 
ételt,  italt  és  emberi  társaságot  a  puszta  munkásának  és  kivált  a  szegény 
legénynek.  Itt  található  dal,  zene,  zajos  vígság  a  pusztai  nélkülözések  és 
kínos  kalandozások  után.  Másrészről  a  csárda  menedékhely,  néha  pedig 
hadi  működés  alapja,  ostrom  és  védekezés  helye,  hol  a  szegény  legények 
és  a  vármegye  megmérkőznek.  Körülötte  »delelget  gulya,  ménes*,  rejtek- 
helye sok  orzott  vagyonnak,  sok  titoknak  és  kalandnak.  Néha  komoly 
jelenelek,  elmélkedés  és  vezeklés  helye  is.  Elbúsul  itt  néha  a  vadonban 
elunatkozott,  feleihez  visszavágyó  betyár;  s  ha  előbb  itt  tervezte  ellen- 
állásait az  üldöző  hatóság  ellen,  s  itt  dicsekedett  hős  tetteivel,  majd  itt 
vígad  sírva  a  társadalom  kivetettje,  itt  látja  be,  hogy  mindenfelől  szoron- 
gatják, a  maga  megadása  és  bűnhődés  órája  elközelített.  Itt  bujdokol, 
itt  kujtorog.  Ezért  énekli  önmagáról: 

Czifra  csárda  az  én  tanyám, 
Ott  szoptatott  édes  anyám. 
Nevelőm  volt  a  jó  Isten  — 
Nyalka  szegény  legény  lettem. 

De  a  szegény  legény  —  magyarázza  tovább  Imre  Sándor  —  nem 
egyszerű  rabló,  ki  egyébre  rest  vagy  tehetetlen.  Nem  ilyen  ez  osztály 
igazi  képviselője.  Nem  orgyilkos,  sőt  nem  is  gyilkos,  nem  tolvaj.  A  ki 
csupa  tolvaj,  azt  a  szegény  legények  megvetették;  a  mint  kivetették 
magok  közül  a  részegest  és  esztelent  is.  Inkább  bujdosók  (voltak^  ezt 
mindig  oda  értjük),  mint  háborúk  után  a  guerilla  csapatok;  különbek  az 
olasz  karbonároknál  s  más  titkos  szövetségbelieknél.  Nálok  az  erő  nyilt 
harcza  volt  szokásban,  azokkal,  kiket  okuk  volt  gyűlölni  vagy  fenyítni. 
Nem  voltak  oly  hazafiasak  mint  az  új  görög  klepták,  kik  népök  szabad- 
ságáért, bár   ösztönszerűen,  harczoltak  idegenek   ellen;  de   különbek  az 

Újkori  társadalom  petrolőrjeinél,  mert  nem  dúltak  vagyonszerzésért,  nem 
pusztítottak  emberéletet  kíméletlenül.  Van  bennük  némi  regényesség, 
lovagiasság  s  így  fogták  fel  a  regényírók  is,  ellenkezőleg  a  Hóra-  és  Kloska- 
fajtákkal.  Nők  elrablása,  sokszor  ezek  megegyezésével;  szeretőik  a  csár- 
dában vagy  a  faluban;  énekeik  ezekhez,  elválások  tŐlök.  A  szegény  meg- 


gazdagítása,  nagy  urak  megadóztatása  ezek  számára.  Valóságos  adószedők 
a  nem-adózók  ellenében.  A  puszta  birtoklása  lovagias  fölény  jogán.  Egyik- 
ben több,  másikban  kevesebb  emberies  érzés,  hála,  kímélet.  És  sok  elmés- 
ség, találósság.  Legszebb  és  nagyon  mentő  jellemvonás  pedig  az,  melyet 
Eötvös  Károly  (Budapesti  Hírlap  1887.  okt.  13.)  említ.  Az,  hogy  többen 
közölök  álnév  alatt  betyárkodtak,  például  Sobri  és  társai,  hogy  szüleik 
és  feleik  általok  meg  ne  gyaláztassanak  s  magok  ís  netalán  saját  nevök 


alatt  visszatérvén  a  társadalomba,  becsü- 
letöket  megtarthassák  vagy  megnyer- 
hessék. A  tulajdon  népünk,  véreink  felől 
való  igazságos'ltélhetés,  tehát  hazafias  köteles- 
ség kívánja,  hogy  helyesen  ismerjük  meg  őket. 
Sokat  a  katona-foL,^dosás,  a  fijldcs  urak  hatal- 
maskodása, az  uríszékek  üldözése,  a  megyei 
urak  rosszlelküsége  üldözött  ki  a  társadalomból. 
Ezek  a  költés  tárgyai.  A  költés  nem  foglal- 
kozik aljas  bűnökkel,  csupa  gonosztevőkkel;  s 
ez  maga,  hogy  a  nép  szeretett  róIok  énekelni, 
sőt  művelt  költök  szóltak  rólok,  mutatja,  hogy 
nem  merőben  gonosztevők  voltak.  Kalandot 
kalandhoz  fűztek,  vetélkedtek  merényck  feltalá- 

lásában  a  legelmésebb  városi  kalandorral  vagy  ármányos  ügyvéddel,  de 
szivök  fenekén  rendesen  maradt  valami  magja  az  emberiességnek,  szikrája 
a  megjavulható  erkölcsnek.  És  összes  gonosztetteik  aligha  meghaladják  egy 
csábító  vagy  egy  hazaáruló  bűne  súlyát.  Némelyeknek  családja  volt  a  falu- 
ban, melyhez  időnként  titkon  •  beszökött,  mely  iránt  a  leggyöngédebb  apa- 
ként viselte  magát.  Volt,  a  ki  soha  senkit  meg  nem  ütött,  sőt  meg  sem 
szidott,  hacsak  nem  a  » vármegyét*,  s  fegyelem  és  lovagias  hűség  uralko- 
dott köztök.  A  nép  idealizálva  találta  bennök  a  szabadabb  ősidőkbeli  elődeit. 
Másfelől  bennök  látja  a  hatalom  üldözöttjeit,  a  népért  boszúállókat, 
a  vagyonegyenlőség  vagy  legalább  méltányosabb  birtokarány  eszközlőit. 
A  nép  nem  érti  az  állam  rendeltetését,  bonyolult  kormányzatát  és  a 
történelmet.  A  történelem  hősei  helyett  ezeket  a  regényhősöket  kedvelte, 
vagy  nem  egészen  kedvelve  is,  ezek  hőstetteit  emlegette,  csodálta.  Tetszenek 
—  mondja  végül  Imre  Sándor  —  a  népnek  az  ő  ilyen  hősei  nemcsak 
ősemberi  hajlandóságból,  vagy  vitéz  tetteikért,  hanem  kiváltképpen  gyászos 
sorsukért;  tetszik  elfogatásuk,  hősi  ellentállások,  elválások  öveiktől, 
elitéltetésök,  a  ki  végeztetés,  a  búcsúzás. « 

Valóban,  a  nép  nagy  szeretettel  beszél  a  puszta  fiairól,  tetteit 
magasztalja,  szerető  féltéssel  kiséri  utjokban  s  szomorú  végokét  igaz 
szivvel  megsiratja.  Szinte  kiérzik  e  nótákból  a  nép  dicsekedése.  Büszke 
az  ő  hőseire,  kik  a  szegényt  nem  bántják,  csak  a  gazdagot,  a  nép 
elnyomóit,  s  kik  bátran  szembeszállnak  a  vármegyével  is.  Bogár  Imre, 
Angyal  Bandi,  Sobri,  Rózsa  Sándor,  Csehó  Pista  s  a  többi :  mindmegannyi 
kis  király  a  végtelen  rónaságon  s  mintha  fejedelmi  személy  lépne  be  a 
kidült-bedült  falú  csárdába :  minden  teremtett  lény  őket  szolgálja,  strázsálja. 
Szerető  gonddal  rajzolják  meg  e  nóták  a  betyárt,  a  lovát,  a  nyereg- 
szerszámját aprajára,  akárcsak  egy  hadsereg  vitézi  tettekben  hires  had- 
vezérének alakját.  Angyal  Bandi  czifra  csíkos  kantárt  nyom  lova  fejébe, 
ő  neki  magának  kurta  süveg  a  fejében  módosan,  fejér  fátyol  a  nyakában 
bokrosán ;  válla  hegyét  czifra  bunda  nyomítja,  a  sallangja  lába  fejét  borítja ; 
arany  rojtú  a  gatyája,  melynek  a  matériája  Slézsiából  való.  Es  Angyal 
Bandi  homloka  alabástrom,  fekete  két  szemöldöke  pedig  szivárvány. 

Megelevenedik  Bogár  Imre  képe  is,  a  mint  végig  lovagol  Szabadka 
utczáin.  Sötét  pej  paripán  jön. 

» Arany  a  zabiája, 
Réz  a  kantárszára, 
Szabadkai  szép  leányok 
Bámulnak  utána. « 

Benedek:  A  magyar  nép.  U.  37 

Aztán  a  csárdába  megy.  Bekiált  a  kapun: 

Korcsmárosné,  hallja! 
Talán  nem  is  hallja? 
Nyissa  ki  hát  a  kapuját, 
Hadd  menjek  be  rajta! 

Most  sorba  kérdi :  van-e  paprikása  ?  Vörös  bora  ?  Hát  szép  leánya  ? 
Az  is  vaa 

»Van  leányom,  szép  leányom. 
Betyárok  számára.* 

Száz  itcze  bort  rendel  most  Bogár  Imre,  hogy  kinálja  meg  a  vár- 
megyét, de  »hunczut  a  vármegye «,  nem  iszik  a  borból. 

Látom,  hogy  már  azt  akarja: 
Holtig  legyek  rabja. 

Meglesik  a  tiszahajlási  csárdában  s  ott   elfogják  hires   Bogár  Imrét. 

Repülj,  madár,  repülj,  * 
Hej,  Szabadka  felül. 
Az  a  hires  Bogár  Imre 
Maga  van  egyedül.  .  . 

Csehó  Pista  is  a  csárdában  mulat  s  egy  rossz  személy  dalolgat  az 
ölében,  mig  a  csárdás  leánya  kint  strázsál.  Az  a  rossz  személy  elárulta  s 
egyszerre  csak  szalad  be  nagy  ijedten  a  csárdás  leánya,  jelenti,  hogy  jön 
három  pandúr.  Hirtelen  fölnyergeli  Bársony  lovát,  fölkap  rá,  de  a  ló 
megbotlik  egy  gödörbe  s  Csehó  Pista  kezét  töri. 

Hétfőn  este  az  ég  alja  piroslik. 
Csehó  Pistát  vesztőhelyre  most  viszik. 
A  fél  falu  sirva  megyén  nyomába, 
De  nem  megyén,  nem  siratja  babája. 
» Kedves  babám,  jutok-e  még  eszedbe? 
Jaj  be  sokszor  mulatoztam  öledbe !« 
» Rongyos  betyár,  soh'se  jutsz  az  eszembe, 
Nem  is  ültél  sohasem  az  ölembe. « 
»Ugy  áldjon  meg  a  Teremtő  tégedet, 
Mert  te  vittél  minden  bajba  engemet. 
Gyenge  vállad,  piros  orczád,  kék  szemed  — 
Te  okoztad  akasztófán  vesztemet.* 


Sobrit,  ki  uri  családból 
való  volt  s  ki,  mint  nem  egy 
társa,  cl  is  titkolta  családi  nevet 
^  kedves  hetykeséggel  beszél- 
teti a  róla  költ  nóta.  Sorba 
közlik  vele,  ezzel  a  megszólítással:  hej,  huj, 
Sobri  pajtás!  —  hogy  elvittek  a  paripáját,  az 
irhás  subát,  a  selyem  ruhát,  a  nyalka  csiz- 
mát, az  inget,  gatyát  —  mindre  könnyelmű 
nemtörődömséggel  felel:  Hej,  haj.  csak  hadd 
vigyék,  van  még  elég. 


" 

Végül  ezzel  ijesztik: 


Hej,  haj,  Sobri  pajtás! 

Hozzák  már  az  akasztófát. 

* 

Felel  rá  hetykén  Sobri: 

Hej,  haj,  csak  hadd  hozzák, 
Sobrit  arra  nem  akasztják! 

Rózsa  Sándor  —  ezer  úrral  sem  cserélne,  olyan  nagy  un  Betyár  volt, 
az  is  lesz.  A  zsebje  tele  bankóval,  az  istállója  lopott  lóval.  De  a  vég  még 
is  a  tömlöcz. 

Édes  anyám  rózsafája, 
En  voltam  a  szélső  ága; 
De  Ráday  leszakasztott, 
A  tömlöczbe  elhervasztott. 

A  ló  a  mindene,  legféltettebb  kincse  a  betyárnak.  Ennek  az  életét 
jobban  félti,  mint  a  magáét  Salló  Pistát  (ki  nyilván  egy  a  már  említett 
Csehó  Pistával)  elfogják  a  pandúrok,  mert  lova  lába  megbotlik  egy 
gödörben.  Megkötözik  a  kezét,  kis  pej  lova  pedig  szomorún  nyerít 
mellette.  A  megkötözött  betyár  lovához  fordul: 

» Nyerítsél  rám,  édes  lovam,  paripám! 
Én  vagyok  a  Salló  Pista,  te  gazdád. « 

Rárivall  az  egyik  pandúr: 

»Ratja,  rajta,  azt  a  kutya  mindenit. 
Lovát  félti,  nem  a  maga  életit !« 

Salló  Pistát  kötözik  a  kocsira. 
Akkor  kérdi:  hol  az  ő  kedves  lova. 
»A  te  lovad  elment  az  ő  útjára, 
Téged  pedig  viszünk  Félegyházára.* 

Viszik  Félegyházára.  Akasztófára.  S  im  a  betyárnak  utolsó  gondolatja: 
a  gyermekei. 

» Kérem  szépen  zsandár  káplár  uramat! 
Engedje  meg  egy  néhány  szavaimat: 
Hadd  izének  én  a  feleségemnek, 
Gondját  viselje  a  gyermekeimnek! 


« 


^r 

A  mesebeli  táltosról  nem  beszélhetne  a  gazdája  nagyobb  bizalommal 
s  büszkeséggel,  mint  a  hogy  beszél  a  betyár  az  ő  lováról.  Beviszi  a 
vásárra,  de  nem  azért,  hogy  eladja,  hanem,  hogy  —  szebb  legyen  a 
vásár.  Pedig  szeretné  megvenni  egy  csendbiztos.  No  annak,  éppen  nem 
adja.  Bárkinek  másnak. 

Kérdik  tőlem:  hogy  ez  a  ló? 
Ez  a  csikó  nem  eladó. 
Ez  a  csikó  nem  eladó, 
Nem  csendbiztos  alá  való; 
Mert  ha  erre  biztos  ülne, 
Sok  szegény  legény  rab  lenne. 

Meg  aztán  a  ki  erre  a  csikóra  akar  ülni,  legyen  bár  egy  százas  a 
zsebében. 

Sárga  csikó,  bársony  nyereg, 
Nem  ül  arra  minden  gyerek, 
Csak  az  a  gyerek  ül  bele, 
Kinek  százas  a  zsebibe. 

Csendbiztos  úr  bele  ülne, 
De  nincs  százas  a  zsebibe; 
Ha  nincs  százas  a  zsebibe, 
Nincsen  helye  a  nyeregbe. 

A  lóval,  legszebb  s  legkedvesebb  lovával  próbálja  megváltani  rabságát 
a  hurokra  került  betyár.  Nem  emlékszem  oly  nótára,  hol  pénzt  Ígérne. 
Mindig  a  lovát  kinálja  s  ettől  gyakran  meg  is  tántorodik  a  vármegye 
embere. 

Egy  szép  lovat  komiszárosnak  adtam, 
Mikor  mondta,  de  örömmel  hallgattam: 
•  Bátran  jöhetsz,  bátran  mehetsz,  nem  bántlak, 
Akár  éjjel,  akár  nappal  talállak.* 


Másutt  meg: 


Biztos  uram  arra  biztat : 
Lopjak  neki  hat  pej  lovat. 
Hajtsam  be  az  udvarára, 
Nála  leszek  vacsorára. 


A  vármegye  embereit  lóval,  a  föld  népét  meg  azzal  hajlítja  maga 
felé  a  betyár,  hogy  ád  a  pénzből  a  szegénynek,  mit  elvesz  a  gazdagtól. 
Van  többek  közt  egy  nóta,  mely  igy  jellemzi  Sobrit: 

Könnyű  módon  gyűjtöm  kincsemet, 
Mig  reám  verik  a  bilincset. 
Kibolházom  a  zsubrákokat, 
Más  vérén  hizott  fukarokat. 

Ajándékot  adok  szegénynek, 
Mezitlábos  vándorlegénynek, 
Megnézem  a  zsidó  erszényét, 
Elveszem  hamis  szerzeményét. 


Ne  kérd  tőlem :  mi  vitt  ezekre, 
A  zsivány,  eltiltott  tettekre. 
Az  élet  elég  rossz  bolondság, 
Mesterséges  csalfa  hiúság. 

Ha  meghalok,  rózsám,  ne  felejts, 
Sirom  fölött  egy  pár  könyet  ejts. 
Mondja,  a  ki  erre  utazik: 
Ilt  a  híres  Sobri  nyugoszik. 


A  nép  sohasem  tekintette  a  betyárt  közönséges  zsiványnak,  hisz 
ha  annak  tekinti,  más  módon  nyilatkozik  meg  lelke,  vele  foglalkozván. 
A  ma  már  rég  letűntnek  mondható  betyárélet,  mint  e  néhány  szemel- 
vényből is  látható,  mélyen  megragadta  a  nép  lelkét,  képzelő  erejét  s  ha 
nincs  is  okunk  visszasírni  a  betyáréletet,  arra  sincs  okunk,  hogy  rejte- 
gessük, s  a  költészetnek  ebből  az  életből  fakadt  virágait  bátran  tűzhetjük 
kalapunkra.  Ám  a  népköltészet  legszebb  virágait  mégis  a  szerelmi  dalok 
közt  találjuk,  s  ha  népünk  szerelmi  költését  gondolatban,  képek 
gazdagságában  egyik-másik  nép  szerelmi  költése  felül  is  múlja,  az  egyszerű 
közvetlenségben,  hangulatosságban  felülmúlhatatlan,  talán  páratlan  is. 
De  az  őseredeti  egyszerűség,  a  közvetlenség,  a  hangulatosság  mellett, 
képekben  sem  szegény  a  magyar  nép  szerelmi  költése  s  a  szerelmes 
sziv  megtalálja  a  természetben  az  ő  bánatával  vagy  boldogságával  rokon 
képeket.  A  csendesen  folyó  viz,  mely  télben  megaluszik  (csak  az  ő  szive 
nem  nyugszik  meg  soha);  szélvész  üldözte,  záporeső  kergette  madár; 
a  kőszikla,  melyből  könnyebb  poharat  csinálni,  mint  két  igaz  szivnek 
egymástól  elválni;  a  ragyogó  fényes  csillag,  mely  utat  mutat  a  sötétben 
vándorló  szerelmesnek;  a  fecske  madár,  mely  üzenetet  visz;  a  temérdek 
virág,  melyekhez  a  szerelmes  hasonlítja  a  kedvesét;  a  gyászfekete  holló, 
mely  sorsunk  rosszra  fordultát  jelenti  be  —  és  igy  tovább  a  képek  egész 
tömege.  Ám  a  szerelmi  dalok  közt  is  legszebbek  a  bánatos,  kesergő  dalok, 
melyekben  nem  közvetlenebb,  de  mélyebb,  erősebb  az  érzés  s  a  képek 
gazdagsága  is  nagyobb.  A  szerelem  »átkozott  gyötrelem«  s  a  boldogtalan 
szerelmes  szive  feljajdul,  szinte  halljuk  a  keserű  szemrehányásban  kitörő 
zokogást : 

Szerelem,  szerelem,  átkozott  gyötrelem, 
Mért  nem  virágoztál  minden  falevelén! 


A  kedvesetői  távol  élő  legény  »csak  hirűl  hallja,  keseredett  szivvel«, 
hogy  az  ő   édese   mással  játszadozik.   Sem   oda   nem   mehet,  sem  nem 

Üzenhet  s  erről  azt  gondolhatja  a  leány,  hogy  ő  mást  szeret  Pedig 
ha  azt  gondolja,  hamisan  gondolja,  hamis  gondolatja  el  is  kárhoztatja. 
Eddig  a  dal  egy  szerető  sziv  vívódása,  de  az  igazi  erŐs  fájdalom  csak 
itt  tör  ki  valójában,  ebben  a  megkapó  gyönyörű  képben: 


Csendesen  folyó  víz  télben  megaluszik, 
De  az  én  bús  szivein  soha  meg  nem  nyugszik. 
Én  csak  olyan  vagyok,  mint  szélvészben  madár, 
Kit  a  záporeső  elvadászott  immár. 


\ 


A  merre  a  boldogtalan  szerelmes  megy,  még  a  fák  is  sírnak,  a 
levelek  hullnak ;  máshol  meg  az  egész  világ  ellene  támad,  még  a  fűszál 
is.  Bujdosóvá  tette  a  szerelem.  El  is  megy  a  világ  végére,  hol  senki  sem 

ismeri,  a  hol  senkinek  sem  lesz  a  terhére;  kísérője  a  bujdosásban 
»a  búbánat  és  a  rózsám  képe«.  Hát  a  kinek  olyan  bánat  van  a  szivén, 
hogy  az  két  rét  hajlott  az  egeken.  S  ha  még  egy  rét  hajlott  volna, 
szive  ketté  szakadt  volna!   .      ..      .     , 

Gyötrelem  a  szerelem,  de  legnagyobb  gyötrelem .  a   titkos  szerelem. 

Nincsen  nagyobb  gyötrelem, 
Mint  a  titkos  szerelem, 
Mert  a  ki  ezt  próbálja, 
Nincsen  boldog  órája. 

Azt  akarják,  ne  éljek, 
Veled  ne  is  beszéljek. 
De  én  attól  megélek, 
S  a  hol  lehet,  beszélek! 

Szóval:  »csak  azért  is«'.  Igazi  magyar  vonás.  Hát  még  ez  a  büszke, 
szilaj  kitörés: 

Nem  vagyok  én  adós, 
Nekem  sem  adós  más, 
Nem  bántok  én  senkit, 
Engem  se  bántson  más. 

Megverek  valakit. 
Vagy  engem  valaki, 
De  az  én  rózsámat 
Ne  szeresse  senki. 

Vagy  levág  valaki, 
Vagy  én  le  valakit. 
De  a  galambomhoz 
Nem  bocsátok  senkit! 

Némelyik  dal  szinte  pazarul  ontja  a  szines  képeket: 

Amott  kerekedik  egy  fekete  felhő. 
Amott  tollászkodik  egy  fekete  holló. 

Várj  meg,  holló,  várj  meg,  hadd  izenjek  tőled. 
Apámnak,  anyámnak,  jegybéli  mátkámnak. 

Könnyen  megösmered  ennek  háza  táját: 
Piros  rózsák  lepik  arany  almafáját. 

Gyémánt  az  ablaka,  üveg  az  ajtaja, 
Magának  kék  szeme,  aranyszinü  haja! 

Vagy  ez: 

A  fekete  holló  gyászt  visel  magáért, 
En  is  gyászt  viselek  jegybéli  mátkámért. 
Jegybéli  mátkámért  mit  nem  cselekedném, 
Tenger  sürü  habját  kalánnal  kimerném, 
Tenger  fenekében  gyöngyszemeket  szednék, 
Jegybéli  mátkámnak  gyöngybokrétát  kötnék. 
KüktUlő  kövecse  kalamáris  volna, 
Tenger  sürü  habja  mind  tintáié  volna. 
Mezőn  mennyi  fiiszál,  mind  pennaszál  volna, 
Fán  a  mennyi  levél,  mind  papiros  volna, 
Bánatom  leirni  annak  is  sok  volna! 

A  szerelem  a  legnagyobb  érzés  s  valamint  nincs  magasabb  az  égnél, 
azonképpen  nincs  nagyobb  valami  a  szerelemnél.  Kérdi: 

Mi  magasabb  az  egeknél? 
Mi  nagyobb  a  szerelemnél? 
Kit  a  szerelem  körülfog, 
Nem  kell  annak  semmi  dolog. 

De  bár  a  legnagyobb  valami,  az  sohasem  elég,  sohasem  lehet  azzal 
jóllakni.  íme,  mondja  a  leány: 

Addig  a  házamból  el  nem  mégy, 
Mig  három  szál  gyertya  el  nem  ég. 


Felel  a  legény: 


A  negyedik  is  már  félben  ég, 
A  szerelem  mégis  nem  elég. 


A  szerelmes  sziv  lelki  állapotát  lehetne-e  találóbban  jellemezni,  mint 
a  hogy  ez  a  négy  sor  teszi: 

Jaj  Istenem,  én  hogy  élek? 
Még  .egy  madártól  is  félek. 
Hogyha  egy  madár  felrepül, 
Az  én  szivem  mindjárt  meghűl 

Találó  egy  hasonlat  ez  is: 

Víz  alá,  viz  alá, 
Víz  a  malom  alá; 
Viz  hajtja  a  malmot. 
Szerelem  a  csókot. 

Benedek:  A  magyar  nép.  II.  38 

A  szerelem  meghatározásában  meglepő  gazdag  a  népköltés. 

Hej,  sokféle  a  szerelem! 
Soknak  keserű  gyötrelem. 
Ne  szakassz  a  leveléből, 
Ne  egyél  a  gyümölcséből: 
Édes  a  levele, 
Keserű  a  leve. 

A  szerelem  még  a  száraz  ágnál  is  hamarébb  ellobban.  A  legény 
hivja  a  leányt: 

Gyere  rózsám,  az  erdőre. 

Száraz  ágat  szedegessünk  tüzelőre. 

Felel  rá  a  leány: 

Száraz  ág  ellobban, 
Szerelem  még  jobban. 
A  mi  szerelmünknek 
Be  hamar  vége  van! 

A  szerelem  megvakít  s  tanácsolja  is  egyik  a  másnak: 

Szeress,  rózsám,  csak  nézd  meg  kit, 
Mert  a  szerelem  megvakít. 
Szeress,  rózsám,  csak  legyen  szép. 
Ha  szenvedsz  is,  hadd  legyen  mért. 

Vagy : 

A  szerelem  csuda  vak, 

Keveset  lát  ugyancsak. 

Vak,  úgy  mondják,  s  ha  vak,  hát 

A  setétben  mivel  lát. 

Hogy  megfogja  a  lánykát? 

Mindennél  nagyobb  erejű  a  szerelem,  megbabonázza,  akaratát   meg- 
bénítja annak,  kiben  fészket  vert,  jómagával  tehetetlenné  lesz. 

Megyek  ide,  megyek  oda. 
Meg  vagyok  én  kuruzsolva. 
A  kit  sokszor  megátkoztam, 
Mind  csak  azzal  barátkoztam. 
Félek  tőle,  ő  is  tőlem. 
Nem  tudom,  mi  lesz  belőlem! 

Hol  nincs  szerelem?  Van  mindenütt  e  világon,  van  mindenben, 
minden  teremtett  lényben. 

I 

Szerelem  van  minden  fűben,  minden  fában, 
Minden  csúszó-mászó  kis  állatocskában. 
A  szerelem  oly  édes. 
Mint  a  kenyér,  ha  mézes, 
Hogyha  mézes! 

A  szerelmes  sziv  megkapó  felsohajtásaiban,  kitöréseiben  rendkívül 
gazdag  •  a  mi  népünk  költése.  Az  egyszerű,  természetes  közvetetlenség 
erejével  hatnak  ezek  a  felsohajtások.  Egynehány  sor  s  oly  sokat  mondók ! 
íme  Ízelítőül  egynehány: 

0>  hogy  fülemile  madár  nem  lehetek!  .  .  . 
Kis  kertedben,  rózsám,  fészket  nem  verhetek! 

Miért  az  ördögért  tudlak  úgy  szeretni, 
Hogy  gondolatomból  ki  sem  tudlak  vetni! 

Bujdosik  az  elmém  a  szerelem  miatt, 

Mint  kis  fecske  madár  kereng  az  ég  alatt  .  .  . 

Miért  ragyog  a  sok  csillag  az  égen? 
Miért  nyílik  a  sok  virág  a  réten? 
Miért  újul  ki  tavaszszal  az  erdő. 
Hogyha  nincsen  igaz  szívű  szerető? 

Mink  vagyunk  a  rózsák. 
Mink  szeretjük  egymást. 
Szép  piros  hajnalban 
Megcsókoljuk  egymást! 

Nincs  oly  virágos  kert,  ki  oly  rózsát  nyilna, 
A  kit  leszakajtnak,  hogy  el  ne  hervadna! 

En  Istenem,  mi  az  oka? 
Körül  veres  az  ég  alja. 
Bokros  bú  járja  szivemet, 
Siratom  az  édesemet. 

A  kedves  kaczérkodás,  incselkedés  szólal  meg  ezekben  az  egy-egy 
stróíás  dalokban: 

38* 

Csalom  a  szemedet, 
Te  is  az  en3nmet, 
Csókolom  a  szádat 
Piros  két  orczádat,  — 
Te  is  az  enyímet, 
En  is  a  tiédet! 

Tudtam  én  azt,  tudom  is, 
Hogy  a  leány  mind  hamis. 
Még  ha  imádko^k  is, 
Legényt  kivan  akkor  is. 

Virágzik  a  pipacs  pirosan, 
Mosolyog  a  rózsám  hamisan, 
Odajön  hozzám  titkosan, 
Megcsókol  engem  hangosan; 
Mosolyog  a  rózsám  hamisan, 
Megcsókol  engem  titkosan  .  .  . 

Hej,  csillagom,  teremtette! 
Ki  volt  nálad  a  múlt  estve? 
Ablakodon  voltam  lesbe, 
Láttam,  ki  ült  az  öledbe. 
» Akárki  ült  az  ölembe: 
Mégis  te  voltál  eszembe.* 

A  rózsa  a  nép  legszebb,  legkedvesebb  virága :  ennek  a  nevén  nevezi 
legtöbbször  a  szerelmes  az  ő  kedvesét.  Ritka  az  a  dal,  melyben  a  rózsa 
elő  ne  fordulna.  A  rózsa  után  a  galamb  a  legkedvesebb  neve  a  kedvesnek, 
vagy  mint  a  nép  nevezi:  szeretőnek.  Hogy  különben  melyek  ja  nép 
legkedvesebb  virágai  és  állatai,  azt  megtudjuk  nótáiból.  Amint  mondám: 
a  rózsa  az  első,  aztán  jőnek  a  rozmaring,  szegfű,  muskátli,  viola,  gyöngy- 
virág, tulipán,  majoránna  stb.  Az  állatok  s  nevezetesen  a  madarak  közt:  első 
a  galamb,  a  gerlicze,  ezután:  a  gólya,  fecske,  daru,  rigó,  a  sas,  fülemile, 
a  hattyú,  a  páva,  a  holló,  a  csóka.  Valamennyi  madárnak  van  valami 
jelentősége.  A  holló  gyászt,  szomorúságot  hirdet,  a  magasban  szálló  meg 
hirtelen  •  lecsapó  sas  a  csalogatás,  csapodárság  jelképezője,  a  fecske  a 
legmegbízhatóbb  postása  a  szerelemeseknek,  a  daru  a  mulandóságra  emlé- 
kezteti, a  páva  szabadulást  jósol  a  rabságban  sinylőnek,  a  gólya  a 
családiasságot  jelképezi,  a  galamb  a  hűséget.  S  igy  tovább.  A  fák  közt 
az  almafa,  az  almafa  virága,  gyümölcse  kedves  tárgya  a  népdalnak,  sürün 
fordul  elő  aztán  a   szőlőtőke,  s   természetesen   mindazok  a  iák,  melyek 

a  nép  előtt  ismeretesek,  sőt  olyannal  is  találkozunk,  melyet  nem  ismer, 
mint  pld.  a  czédrusfa. 

A  legnagyobb,  mit  a  leány  szépségéről  mondhat  a  legény:  hogy 
még  a  rózsánál  is  szebb.  Na  meg,  hogy  szebb  a  ragyogó  csillagnál  is. 
A  csillag  vetekedik  a  rózsával :  csaknem  oly  sűrűn  használja  megszólításul 
s  a  mellett  a  csillag  a  leghűségesebb  barátja,  kalauzolója  a  tévelygőnek, 
ez  mutatja  meg  az  utat  a  legén3mek,  ki  nem  tudja,  merre  van  a 
szeretője  háza. 

A  népnek  a  piros  a  legkedvesebb  szine  s  valahányszor  rózsáról 
beszél,  rózsához  hasonlítja  a  kedvesét,  piros  rózsát  kell  értenünk.  Amint- 
hogy legény  a  leányban,  s  leány  a  legényben  a  barna  pirost  szereti, 
mivelhogy  ez  az  igaz  magyar  fajta.  A  szőke  s  a  veres  iránt  elfogult. 
A  szőke  beteges,  a  veres  részeges.  »Barnát  végy  el,  az  lesz  a  jó,  az 
lesz  feleségnek  való.« 

Nincs  szebb  virág  a  rózsánál, 
Legények  közt  a  barnánál, 
Mert  a  barna  magyar  fajta, 
Azért  kapnak  sokan  rajta. 

Nincs  szebb  madár  a  fecskénél, 
Barna  piros  menyecskénél, 
Mert  ha  ölelni  akarom, 
Könnyen  átéri  a  karom. 

Ritkaság  számba  megy  a  szőke  dicsérete,  mint  ebben  a  dalban   is 

Nincs  szebb  virág  a  szegfűnél. 
Leányok  közt  a  szőkénél. 
Mert  a  szőke  úri  fajta, 
Azért  kapnak  sokan  rajta. 

Mintha  némi  szelid  gúnyolódás  is  volna  ebben.  Nem  meggyőződés 
mondatja,  hogy  lányok  közt  nincs  szebb  a  szőkénél,  mert  mintegy  meg- 
indokolja, hogy  miért  kapnak  rajta.  Mert  hát  —  úri  fajta. 

Van  egy  dal,  melynek  első  szakaszában  a  legénynek  fáj  a  szive  a 
szőkére,  a  másodikban  a  barnára.  Már  most  melyiket  szereti  igazán  ? 
Megfelel  a  harmadik  szakaszban: 

Onnan  (már  t.  i.  a  tanyáról)  mentem  a  csárdába, 

Barna  babám  látására; 

»S  mig  a  barnát  ölelgettem, 

A  szőkét  elfelejtettem. 


: 

Szeri-száma  nincs  azoknak  a  daloknak,  melyek  a  rózsát  magasztalják, 
mondhatnám,  valóságos  rózsa-kultuszt  csinál  a  nép  s  szinte  rá  jár  a 
szája:  nincs  szebb  virág  a  rózsánál.  Ennél  szebb   csak  kedvesünk   lehet. 

Rózsa  vagy,  rózsa  vagy, 
Még  annál  is  szebb  vagy, 
Aranynál,  ezüstnél 
Sokkal  ékesebb  vagy. 

Aranyat,  ezüstöt    . 
Mindenkor  találok, 
De  tetőled,  rózsám, 
Könyen  el  nem  válok! 

Egy  másik  dalban: 

Nincs  szebb  virág  a  kertekben 

A  rózsánál. 

Nincs  szebb  kis  lány  a  városban 

A  rózsámnál. 

Piros  az  ajaka. 

Mint  a  piros  alma, 

Eszemadta ! 

A  rózsának  a  fája  is  külömb  minden  más  fánál.  A  sávoli  erdőben 
két  fiatal  fa.  Ezüsttel  bimbózik,  zölddel  levelezik.  Alattok  foly  el  egy 
patakocska,  oda  jár  friss  vizre  egy  pár  galambocska. 

Az  ágyok  dereka 
Majoránna  fája, 
Bár  rózsafa  volna, 
Hogy  ne  csikorogna. 
Hogy  az  én  galambom 
Csendesen  njmgodna. 
Csendesen,  édesen, 
Ketten,  szerelmesen  .  .  . 

Bizony  külömb  a  rózsafa  minden  más  fánál.  Lám: 

Van  rózsafa,  de  nincs  rajta, 
Van  szeretőm,  de  mi  haszna? 
En  szeretem,  ő  nem  szeret, 
Jaj  de  gyalázatos  élet! 


Ellenben : 


Van  rózsafa,  van  is  rajta, 
Van  szeretőm,  van  is  haszna. 
En  szeretem,  ő  is  szeret, 
Ó  be  gyönyörű  egy  élet! 


De  külön  könyvet  kellene  irnom,  ha  mipd  a  szépséget  az  olvasó 
elé  akarnám  rajzolni,  mi  a  népköltés  s  különösen  a  szerelmi  költés 
fáján  terem,  illatozik.  S  menjünk  ki  a  zöld  erdőre,  zöld  mezőre;  ott  is 


s  szerel,  ú  be  gyönyörű  egy  élei  !■ 

minden  fűszál,  virág,  bokor,  a  róna  végtelensége,  az  erdőnek  zúgása, 
a  föld  takarója,  a  csillagos  ég,  —  mindmegannyi  táplálói  és  tárgyal  a 
népköltésnek,  nevezetesen  a  szerelmi  költésnek.  Szerelemről  beszel  minden. 

Mikor  szép  az  erdő?  Mikor  zöld.   Mikor  a  vadgalamb  benne  költ. 

Olyan  a  vadgalamb  mint  a  lány, 
Fáj  a  szíve  a  legény  után. 

Hátha  még  leány  volna  a  kerülő !  Akkor  volna  csak  igazán  szép  az 
erdő.  A  kerek  erdő  is  azért  oly  szép,  mert  közepében  két  szál  gyenge 
vessző.       ^ 

Gulya,  ménes  legeli  azt, 
Az  én  rózsám  téríti  azt. 

A  kerek  erdő  közelében  feltűnik  a  szép  tábla  búza.  Az  meg  azért 
oly  szép,  mert  közepében  két  szál  piros  rózsa. 

Azt  a  rózsát  leszakítom, 
Kedves  rózsám,  néked  adom. 

Aztán  ismét  visszatér  a  kerek  erdőhöz: 

Erdő,  erdő,  de  szép  kerek  erdő! 
De  szép  legény  kerüli  azt  kettő! 
Ha  az  Isten  megengedi, 
Egynek  párja  fogok  lenni. 

Minden,  a  mit  lát  a  szabad  természet  ölén,  a  kedvest  juttatja  eszébe, 
minden  kép  a  legszebbhez,  a  neki  legkedvesebbhez  vezeti.  íme: 

Gulya,  gulya,  arany  gulya, 
Ezüstből  van  mind  a  szarva. 
Ki  őrizi  ezt  a  gulyát? 
Mutassa  meg  már  az  magát. 

Ottan  iszik  a  csárdában, 
Piros  bor  van  poharában. 
Arany  kalap  a  fejében, 
Ezüst  fokos  a  kezében 

Szeretném  az  arany  gulyát, 
Haj,  még  jobban  a  gulyását. 
De  mi  haszna,  hogy  szeretem, 
Mikor  nem  is  ismer  engem! 

A  zavaros  vizű  Tisza,  melyből  nem  iszik  a  legény  lova,  az  ő  bús 
szerelmét  példázza.  Aztán  hirtelen  más  kép  ragadja  meg:  az  a  fényes 
csillag,   mely  kapuja  előtt  ragyog.   Csak  az  az  egy,  több   nincs  is   ott. 

S  éppen  ezt  az  egy  csillagot  tiltották  el  tőle.  Teljessé  lesz  a  kép  a 
tanyával,  az  Ö  rózsájának  tanyájával,  melynek  »ide  látszik*  az  állófája. 
Ezen  az  állófán  bús  gerlicze  szokott  meghálni  ...  Jaj  de  nehéz  tÖled, 
rózsám,  megválni! 

Búcsút  veszünk  erdőtől,  mezőtől  s  felkeressük  a  dalos  kedvű  népet 
otthon  a  barátságos  meleg  szobában,  az  asztal  mellett,  vidám  nótázás,  . 


■Huíd  rá,  ezigány,  keservesen  1* 

borozás  közben.  Sírva  vígad  a  magyar,  jó  kedvében   sem  haloványodik 
el  jellemének  komolysága.  Biztatják  egymást: 

Dinom-dánom,  sógor! 
Előtted  a  jó  bor. 
Köszöntsük  egymásra. 


És  vigasztalásra. 


A  bor  mindenre  jó,  feledtet  bút,  bajt,  nyomorúságot. 

Ej,  haj,  igyunk  rája, 
Ugy  is  elnyel  a  sír  szája  ! 
Benedek:  A  migyar  nép.  II. 

Mi  feledteti  a  hűtlen  szeretőt,  ha  nem  a  bor? 

Korcsmárosné,  egy  itcze  bort, 
Vagy  kettőt,  vagy  kettőt. 
Hadd  felejtsem  ezt  a  hűtlen 
Ej,  haj,  szeretőt. 

S  hogy  mulat  a  magyar  ember?  Ezt  is  a  nóta  mondja  meg: 

Hej,  huj,  magyar  ember 
Össszeüti  bokáját, 
Atalkarolja 
Kedves  babáját. 
Büszkén  kiáltja: 
Három  a  táncz  halálig! 
Ej,  haj,  világos. 
Ej,  haj,  virradtig! 

A  magyar  ember  nem  viszi  piaczra  búját,  baját,  sőt  jókedv  mögé 
rejti  azt. 

Kalapomat  félre  vágom. 
Ne  lássák  szomorúságom, 
Húzd,  czigány,  a  ki  lelke  van! 
Hogy  mulassak  bánatomban. 

Húzd  rá,  czigány,  keservesen. 
Hogy  a  szívem  megrepedjen; 
Ne  tudja  rajtam  kivül  más, 
Hogy  ez  csak  sírva  vígadás  \ 

Bor  mellett,  tánczközben  csakúgy  terem  a  nóta  s  népköltésünk 
különösen  gazdag  tánczközi  verses  kurjantásokban.  Ezek  közt  a  verses, 
többnyire  2—4  soros  kurjantások  közt  sok  elmés,  jóizű  versecske  van. 
A  pillanat  szüli  s  rendszerint  csattanósak,  csípősek,  gúnyosak,  de  van 
köztök  sok  kedves,  gyöngéd  mondás  is:  szerető  szíveknek  szerelmes, 
epedő  felsohajtása  s  a  magok  rövidségökben  méltán  számíthatók  a 
néplélek  költői  megnyilatkozásai  közé.  A  magával  nem  biró  tánczos 
kedvét  lehetne-e  találóbban  kifejezni,  mint  a  hogy  ez  a  két  sor  teszi: 

Kicsi  nekem  ez  a  csűr, 
Kirepülök,  mint  a  fürj. 

Vagy: 

Kicsi  nekem  ez  a  ház, 
Kirúgom  az  oldalát. 

Kedves  ingerkedéssel  biztatják  a  czigányt: 


Húzzad,  czígány,  disznót  adok, 
—  Nem  túrja  fel  az  udvarod! 

Utána  rikkantja  a  másik: 

Húzzad,  czigány,  hegedűs, 
Fekete  vagy  mint  az  üst, 
Kürtőn  jártál  mint  a  füst. 

Vén  asszonyok,  vén  leányok  igen  bölcsen  teszik,  ha  nem  vegyülnek 
a  tánczos  kedvű  fiatalság  közé,  mert  ugyancsak  kijár  nekik  a  csipkedé- 
sekből. Ezekben  kifogyhatatlanok.  Halljuk  csak: 

Aj,  Istenem,  azt  a  vént. 
Hogy  ölelem  meg  szegényt! 

Olyan  ránczos  a  bőre, 
Félre  huz  a  vér  tőle. 

Kicsi  csupor  hamar  forr, 
A  vén  asszony  puskapor. 

Jó  az  öreg  a  háznál, 

Ha  baj  nincs  is,  bajt  csinál. 

Ugy  szeretem  az  öreget, 
Mint  a  bival  a  töreket. 

Hát  a  házas  ember  mit  keres  a  tánczoló  legények  közt? 

Szűrő  szita,  tejes  lábas. 
Álljon  félre,  a  ki  házas. 

V 

Hogy  mi  az  oláh  kedves  étele,  azt  is  elrikkantják: 

A  sarkantyúm  taréja 
Puliszkából  van  rakva. 
Ha  az  oláh  meglátja, 
Túróval  fut  utána. 

S  csak  úgy  röpülnek  egymás  fejéhez  a  csipkedő,  gúnyolódó  versikék, 
ilyenformán : 

Fáin  legény  az  a  Peti, 
Ha  bokáját  összeveri. 
Vagyon  sarkantyús  csizmája 
S  a  patkóját  egy  szeg  tartja. 

Pille  Gyuri  jó  katona, 
Azt  se  tudja,  hol  a  lova. 

Kormos  Pista  ügyes  legény, 
Egy  kötelet  megér  szegény. 

Ucczu,  bolond,  ha  nincs  eszed, 
A  mi  volt  is,  mind  elveszett. 

De  van  temérdek  vers,  melyben  önmagukat  gúnyolják: 

Lefittyent  a  csizmám  szára, 
Korcsomán  a  lovam  ára. 

Hat  ökre  volt  az  apámnak. 
De  most  egy  sincs  a  fiának. 
Köszönje  a  korcsomának. 
Bolond-tágas  nagy  torkának. 

Nincsen  lovam,  gyalog  járok, 
Atugranám,  nagy  az  árok. 

Azért  vagyok  íengeteg, 
Megsántított  a  hideg. 
Három  hétig  mind  rázott. 
Még  a  lelkem  is  fázott. 

Azért  rongyos  a  gatyám, 
Háromszéki  a  rózsám. 

A  mit  talán  négyszemközt  nem  merne  megmondani  a  legény,  most 
a  táncz  hevében  elrikkantja  szive  titkát.  Mind  megannyi  nyilt  szerelmi 
vallomások  e  versecskék: 

O  de  ügyes,  ó  de  jó, 
Ó  de  kedvemre  való  ! 

Piros  orcza,  fekete  szem, 
Ez  engem  a  földbe  teszen. 

Ülj  le  mellém,  egy  kicsiddég, 
Szivem  bár  addig  nyugodjék  ! 

Napról-napra  csak  fogyok, 
Hol  hevülök,  hol  fagyok, 
Erted  én  beteg  vagyok. 


Ugy  szeretlek,  majd  megeszlek. 
Megbecsüllek,  ha  elveszlek. 

Úgy  szeretem  a  képed. 
.Mint  a  gyermek  a  képet. 

Ha  ezt  el  nem  vehetem,  • 

Nem  ihatom,  ehetem,  il 

Magamat  eltemetem. 

Bezzeg  nem  temeti  cl  magát  az  a  legény,  ki  szertelen  boldogságában 
így  rikkant  fel: 

Ne  ülj  rózsám  az  ölemhc, 
Nem  férek  el  a  bőrömbe 
Örömembe' ! 

így  tánczol  a  magyar  legény,  »szót  ad  a  táncznak«,  a  nélkül  nem 
is  tánoz  a  táncz.  Tánczközben  sem  nyughatik  a  nép  mindig  munkáló 
lelke  s  a  mint  e  szemelvények  mutatják,  ebben  a  fajtában  is  a  népköltés 
értékes  gyöngyeivel  ajándékoz  meg  minket. 

De  gazdag  a  mi  népköltésünk  a  tréfás  és  gúnyos  dalokban  is. 
A  nép  éles  szeme,  egészséges  érzéke  meglátja,  megérzi  a  legkisebb 
ferdeséget  is  s  a  mint  a  régi  időkben  a  pap  a  szószéken  kiprédikálta 
a  megtévelyedett  híveket,  azonképpen  a  nép  nótára  veszi  azokat,  kik 
felrelépnek,  akikben  valamelyes  ostorozásra  méltó  fogyatékosságot  fedez  fel. 
Nem  kiméli  a  maga  fajtáját,  de  nem  fél  kigúnyolni  a  hatalmasakat  sem 
s  a  szenvedett  sérelmekért  gúnyos  nótákban  vesz  elégtételt. 

A  dézsma  s  a  robot  megszűnt  48-ban,  ám  azért  szedik  az  adót 
s  szól  a  dub.  Pompás  gúnydala  van  erre  a  népnek.  Azt  mondja: 

Nincsen  dézsma,  nincsen  robot, 
Mégis  csak  ütik  a  dobot, 
Seje  ridi  radóra ! 
Hat  ökrömet  elviszik  az  adóba. 

Zireg-zörög  ablak,  ajtó, 

G^lin  be  rajt  a  végrehajló, 

Seje  ridi  radóra  1 

Dunyhát,  vánkost  Rilirják  az  adóba, 

A  faluba'  lótnak-futnak. 

Jaj  a  tyúknak,  jaj  a  lúdnak, 

.Seje  ridi  ratlóra! 

A  vak  récze  m;ni  elég  az  ndóbn. 

Lótnak-futnak  ide  s  tova^ 

Ez  az  élet  de  mostoha, 

Seje,  ridi  radóra! 

Czifra  dunyha  nem  elég  az  adóba. 

Fölírnak  ott  minden  szeget, 
Amit  csak  ott  írni  lehet, 
Seje,  ridi  radóra! 
Tunikát  is  elviszik  az  adóba. 

A  nagylábon  élő,  üres  zsebű  urak  is  megkapják  a  maguk  részüket: 

A  tárnoki  híres  urak. 

Sárirom ! 
Mindig  a  korcsmában  vannak. 

Sárga  liliom! 
Czifra  bot  van  a  kezökben. 

Sárirom ! 
Egy  krajczár  sincs  a  zsebükben, 

Sái'ga  liliom! 

Ki  ne  ismerné  a  pozsonyi  kisasszonyról  szóló  gúnydalt.  Ez  még 
a  48.  előtti  időkből  való,  de  ma  is  éneklik.  A  nép  igazságszerető, 
demokrata  érzelmének  valóságos  elégtételül  szolgál,  hogy  ím  a  gazdag 
földesúr  leányát  is  megcsípik,  selymet  lopván  a  boltban.  A  dal  minden 
második  sora:  krinolínban!  Ezt  a  ruhát  valósággal  gyűlölte  a  nép  s 
gyűlöli  ma  is.  Szinte  látszik,  mi  jól  esik  a  lelkének,  hogy  nemcsak  a 
tolvaj  kisasszonyt,  de  a  krinolint  is  pellengére  állíthatja.  A  kisasszonyt 
lopáson  érik  s  akárcsak  egy  paraszt  leánynyal,  úgy  bánik  el  vele  a 
boltos,  kit  azzal  kér  elnézésre,  hogy  az  ő  apja  —  földesúr.  Földesúr? 
kap  rajta  a  népköltő,  — 

Ha  az  apád  földes  úr, 

Krinolínban ! 

Ha  az  apád  földes  úr, 

Krinolínban ! 

Ha  az  apád  földes  úr. 

Selymet  lopni  ne  tanulj, 

Reczepicze,  krinolínban ! 

A  nép  költő-lelke  ezekben  a  gúnydalokban  sem  tagadja  meg  magát 
Otrombaság,  durvaság  a  népköltés  ez  ágában  is  csak  nagy  ritkán  fordul 
elő,  annál  sűrűbben  lep  meg  ötletességével,  elmés  fordulatokkal,  meglepő 
képekkel. 

^  Formásabb,    ötletesebb    versecskét    műköltőtől    se  kívánjunk,    mint 
a  milyen  a  maga  nemében  ez: 

A  kutas!  csárda  ki  van  festve, 
Oda  jár  a  legény  minden  estve; 
Felül  a  lóczára, 
Mosolyog  a  szája 
Babájára. 

Igazi  eleven  életkép  e  néhány  sorban,  s  a  következő  versszakban 
váratlan  képpel  lep  meg,  folytatván: 

Ez  az  útcza  végig  ki  van  festve, 
Arra  jár  a  fináncz  minden  estve; 
Kiül  a  padkára, 
Mosolyog  a  szája 
—  A  dohányra! 

Ma  már  nem  oly  feltűnő,  mert  mind  általánosabbá  kezd  lenni 
a  népi  viseletnek  városiassal  való  felcserélése,  de  még  nem  oly  régen  is 
erősen  szemet  szúrt,  ha  a  nép  gyermeke  úrias  ruhát  szedett  magára. 
Elevenen  emlékszem  arra,  hogy  gyermekkoromban  a  Brassóból  látogatóba 
haza  jött  csizmadia  legényre  a  falu  fiatalsága  templomból  kijövet  rátámadt 
s  becsmérlő,  csúfondáros  szavakkal  illette,  mert  olyan  ruhában  jött  haza, 
akár  egy  tekintetes  úr.  A  régi  egyszerűség  elmúlását  siratja  s  az  elura- 
sodást  gúnyolja  ez  a  dal : 

Már  ezután  her  fon  Peti, 
Még  a  bolond  is  neveti. 
Csizmadia  voltam, 
De  már  kabát  rajtam! 

Szolgáló  is  kalapot  tesz, 
Seprű  helyett  parizolt  vesz. 
Dolgozni  nincs  kedve, 
Morog  mint  a  medve. 

Favágó  is  kabátot  vesz, 
Mindjárt  tekintetes  úr  lesz. 
Nem  köszön  az  ácsnak, 
Volt  jó  barátjának! 

A  német  ruhában  járókat  egyszerűen  kitagadja  a  nép  a  magyar- 
ságból. A  ruháról  lehet  megismerni,  ki  a  magyar,  ki  a  német.  Azt  mondja : 

Már  mi  nálunk  megismerni  úgy  lehet: 
Ki  nem  magyar,  német  plundrát  viselget, 
A  fején  nagy  emeletes  kalapot, 
A  lábán  meg  gumilásztin  papucsot. 

Már  mi  nálunk  megismerni  úgy  lehet: 
A  ki  magyar,  magyar  ruhát  viselget, 
Sarkantyút  meg  darutollas  kalapot, 
Azzal  kíván  a  mainál  jobb  napot. 

A  nyakán  ülő  német  kigúnyolásában  kifogyhatatlan  a  nép.  Sok 
keserűséget  okozott  a  népnek  a  német  beamter,  a  német  katona  s  nótá- 
ban, anekdotás  történetekben  ugyancsak  kiönti  rajta  bosszúját.  Gúnyos 
sajnálkozással  beszél  a  » szegény  panyókás  német »-ről,  kit  a  gazdasszony 
nem  szeret  s  a  gúnyt  tetézi  azzal,  hogy  rossz  magyarsággal  mond 
reá  nótát. 

Az  enyím  madár  gazdasszony 
Hogy  megsétáini  piaczon. 
Madár  katonát  meglátik, 

Halahula ! 
Komplimentom  megcsinálik, 

Halahula ! 

Madár  katonát  meglátik, 
Komplimentom  megcsinálik, 
Szegény  német  csak  búsulik, 

Halahula ! 
Hogy  gazdasszony  nem  szeretik, 

Halahula ! 

S  mily  mélységes  megvetés,  kicsinylés  szólal  meg  e  négy  sorban  a 
német  iránt: 

» Hallod-e,  te  barna  kis  lány. 
Hát  a  szoknyád  fodros-e  mán.^c 
»Mit  kérdezed,  német  kölyök? 
Nincsen  ahhoz  semmi  közöd!* 

A  nép  formás,  rövid  dalokban  szólaltja  meg  bús  és  vidám  érzelmeit 
s  az  igazi  népdal  rendszerint  alig  több  két-három  strófánál.  Ha  hosszabb, 
rendszerint  vagy  nem  a  néptől  való,  vagy,  a  mint  szájról-szájra  ment  a 
nóta,  itt  is,  ott  is  hozzá  tettek  egy-két  versszakot,  melyek  többnyire 
nem  is   függnek  össze  az   eredetivel,  csak  a  dallam  tartja  össze  a  több 

stróíás  nótát.  A  formásság,  rövidség  dolgában  a  néphez  iskolába  járhatna 
nem  egyj^költőnk.  íme,  hogy  csak  a  gunydalok  mellett  maradjunk,  itt  egy 
példa.  Egy  legény  eltűnik  a  faluból,  nem  találják.  Mi  történt  vele?  Bizo- 
nyosan megölték.  Gyanúba  is  fognak  egy  legényt,  hogy  agyonütötte  az 
eltűnt  legényt.  Aztán  kisül,  hogy  nem  ütötte  agyon  azt  senki,  még  az 
Isten  nyila  sem,  hanem  agyonütötte  a  bor.  Holt  részegre  itta  magát.  Ezt 
a  mulatságos  történetet  három  strófában  mondja  el  a  népköltő,  követ- 
kezőképen : 

Húzzák  a  harangot, 
Sírnak  az  asszonyok: 
Harmad  napja  vagyon, 
Elek  oda  vagyon. 

Mondják  vala  nagyon: 
Gegő  ütte  agyon; 
Gegő  mondja  nagyon: 
En  nem  üttem  agyon. 

Az  Egres  tetején 
Egy  fa  alatt  vagyon, 
Ott  sem  Isten  nyila, 
A  bor  ütte  agyon. 

Ehhez  hasonló  az  a  bor  mellett  danolt  nóta  a  szegény  Berkiről, 
a  ki  azért  halt  meg,  mert  nem  adtak  jó  bort  neki.  Öt  strófán  keresztül 
variálódik,  hogy  miért  halt  meg  szegény  Berki.  Keserű  szemrehányással 
illeti  a  nóta  az  egész  világot.  Lám,  adtak  volna  jó  bort  neki,  most  is 
élne  szegény  Berki! 

A  miskolczi  bál  csúfos  végét  most  is  danolják  országszerte,  pedig 
bizony  rég  eshetett,  a  mikor: 

Egybegyűltek,  egybegyűltek  a  miskolczi  lányok. 
Ej,  huj,  ej,  huj!  a  miskolczi  lányok. 

Lisztet  kértek  egy  markocskával  s  összegyúrták  túrós  gombiczának, 
ki  is  tálalták  egy  nagy  lapítóra.  De  jön  a  papné  kutyája  s  megeszi  a 
túrós  gombiczát.  A  lányok  úgy  megütik  a  kutyát  a  laskanyuj  tóval, 
hogy  megdöglött  szegény. 

így  lett  vége,  igy  lett  vége  a  miskolczi  bálnak. 
Ej,  huj,  ej,  huj,  a  miskolczi  bálnak! 

Benedek  :  A  magyar  nép.  II.  40 

Röviden  és  elmésen  veszik  nótára  a  nagyralátó  leány  hoppon  mara- 
dását. Egy  pár  szóban  előttünk  a  leány,  ki  ugyancsak  kedvébe  jár  a 
dsidás  kapitánynak,  de  hát: 

Elment  már  a  regiment, 

A  házasság  füstbe  ment. 

Kántor  Teri  itt  maradt  — 

Isten  úgyse!  Két  szék  közt  a  pad  alatt. 

A  mindennapi  életnek  száz  meg  száz  dolga,  apró-cseprő  eseménye 
mind  megannyi  hálás  anyag  arra,  hogy  a  nép  a  maga  kedves  csufon- 
jlárosságát,  játszi  kedvét,  csipkedő  természetét  mutogassa.  A  legényről, 
kinek  neve  Kovács  János,  az  egész  falu  tudja,  hogy  ki  a  kedvese. 
Belekötnek :  hogy,  ha  ugy  van,  a  mint  van,  miért  nem  veszi  el.  Enyelegve 
figyelmeztetik : 

Ugyan  János,  vedd  el  már, 
Mert  a  tyúk  is  tudja  már. 
Ha  a  kakas  megtudja, 
Ki  is  kukorékolja. 

A   szegény  ember  kedves   magagúnyolása   szól  hozzánk  e  versből- 

Nagy  gazda  volt  az  apám, 
Hej,  sokat  is  hagyott  rám! 
Hat  ökörnek  kötelét, 
Meg  egy  vasvilla  nyelét, 

Eszemadta ! 
Jaj!  Eszemadta! 

Jól  is  nevelt  okeme: 
Mindennap  megdöngete; 
Iskolába  járatott 
Minden  télen  hat  napot. 
Eszemadta  1 
Jaj !  Eszemadta ! 

Hát  a   ki   más   faluból  hoz   feleséget!  Az   a   híre,   hogy  gazdag  a 
leány.  Csap  is  nagy  vendégséget.  Teheti,  mert  nagy  vagyont  kapott  vele. 

Még  tehént  is  hármat  hoztak, 
—  De  mind  visszabogároztak ! 

Szinte  halljuk  a  falusi  nép  kárörvendő  kaczagását. 

A  másik  meg  tűnődik,  hogy  mit  csináljon.  Megkínálták  egy  leánynyal. 

De  nem  tudom,  mit  csináljak, 
Elvegyem  vagy  retiráljak. 
Szép  a  leány  s  elég  víg, 
De  az  esze  igen  híg 

kz  is  nagy  gondot  okoz  a  legénynek,  hogy  kit  vegyen  feleségül. 
Fiatalt?  Vént?  Özvegyet?  Pap  leányt  venne,  de  az  mindég  imádkozik  s 
a  szép  diákokkal  könnyen  barátkozik.  Fiatalt  venne,  de  az  nem  tud 
czipót  sütni  s  ha  vendégek  jönnek,  nem  tudja  traktálni.  Özvegyet  venne, 
de  az  mindig  szomorú  s  minden  szava  —  egy  égi  háború.  Nem  háza- 
sodik, inkább  »barát«  lesz.  »Kutya  ezer  teringette,  Csavargós  életje, 
Ihajaja,  jaj !« 

A  verses  formájú  népköltésnek  még  egy  ága  van,  mely  különösebb 
figyelmet  érdemel;  értem  azokat  a  nótákat,  melyeknek  tárgyát  a  hazUy 
illetőleg  a  szülőföld  (mert  hisz  a  nép  lelkében  a  haza  fogalma  nem 
egyéb  a  szülőföldnél,  a  falunál,  a  hol  született,  nevelkedett)  és  a  katona- 
élet szolgáltatják.  Az  idegenbe  vitt  katona  emlegeti  legtöbbször  az  ő 
hazáját,  az  ő  dalaiban  találjuk  meg  az  édes  anyaföldhöz  való  erős 
ragaszkodást,  szeretetet.  A  népköltés  ez  ágával  a  katonaélet  rajzánál 
ismertetjük  meg  az  olvasót,  most  áttérünk  a  népiéleknek  egyik  legga^:- 
dagabb  s  a  nép  eszejárását,  jellemét,  az  emberekről  s  általában  az  élet  min- 
dennemű dolgáról  való  felfogását  tükröző  megnyilatkozására :  a  népmesékre. 
Mig  a  dalokban  a  nép  meglepő  gazdag  érzelemvilága  tárul  elénk  a 
maga  bájos  egyszerűségében,  megkapó  közvetlenségében,  a  mesékben 
lehetetlen  nem  csodálnunk  hatalmas  képzelő  erejét,  tőrűlmetszett  humorát, 
találékonyságát,  ötletességét,  egészséges  eszejárását.  A  népmesék  nagy- 
részéről nehéz  kimutatni,  hol  volt  az  igazi  bölcsője,  honnan,  mely 
országból  került  hozzánk,  de  a  magyar  minden  mesére,  bárhonnan  került 
az  hozzá,  rányomta  a  maga  bélyegét ;  a  maga  hamisítatlan,  eredeti  esze- 
járását, gondolkozását  megtaláljuk  valamennyiben,  épugy  az  idegenből 
közénk  szakadtakban,  mint  azokban,  melyeknek  eredete  nyilvánvalóan 
magyar.  A  magyar  nép  komoly  természete  nem  szereti  a  trágárságokat 
s  nevezetes  körülmény,  hogy  míg  népmeséinkből  akár  tiz  vastag  kötetre 
valót  is  lehetne  összeszedni,  melyek  bátran  adhatók  a  serdülő  iQúság 
kezébe,  alig  egy  vékony  kötetre  való  van  oly  mese,  melyek  a  bennök 
előforduló  trágárságoknál  fogva  kárt  tehetnének  az  ifjúság  lelkében. 
Annál  jobban  kedveli  az  igazi,  tőrülmetszett,  kaczagtató  humort  s  mikor 

ennek  a  komoly  természetű  nép  különös  kedvelője,  nem  árul  el  ezzel 
következetlenséget,  ellenkezőleg:  a  komoly  gondolkozású,  s  nehéz  munkát 
végző  népnek  lelki  szükséglete  ez.  Nem  a  csodás  elemekkel  túltömött 
mesék  a  magyar  nép  legkedvesebb  meséi,  hanem  azok,  melyekben  saját 
magára,  a  maga  eszejárására  ismer,  melyekben  az  életbölcseség  egészséges 
humorral  párosúL  A  mesemondás  valóságos  lelki  pihenő  s  első  tekin- 
tetre alig  ismerünk  a  kevés  szavú,  komoly  természetű  magyarra,  ha 
halljuk  bohónál  bohóbb  ötleteit,  melyek  gyakran  a  képtelenségekbe 
csapnak  át.  Lehetetlen,  képtelen  helyzeteket  teremt  a  magyar  mesemondó 
bohókás  kedve  s  ez  egészen  magyar  sajátosság:  a  nyugati  népeknél 
alig  találunk  erre  példát,  legalább  is  a  képtelenségeket  nem  fűzik  — 
hogy  ugy  mondjuk  —  a  végtelenségig. 

íme,  itt  van  mindjárt  az  egyszeri  gyermek,  a  ki  az  apja  lakodalmát 
meséli  el.  Azzal  a  képtelenséggel  kezdi,  hogy  az  ő  apja  elakarja  venni 
az  anyját  s  küldi  a  malomba,  hogy  őrlessen  a  lakodalomra  kenyérnek 
valót.  Kezdődik  ezzel  a  képtelenséggel  s  következik  erre  a  képtelenségek 
egész  lánczolata.  Keres  egy  átalvetöt  s  felvisz  a  hijjuba  (padlás)  három 
tarisznyát^  ott  megtölt  kilencz  szalmazsákot  búzával.  Persze  csak  úgy 
könnyedén  a  vállára  billenti  s  viszi  a  szekérre.  Az  ökröket  be  akarja  fogni, 
de  egyik  sem  talál  jól  a  régi  helyére;  fogja  a  csást  hócsból,  a  hócsost 
csából  s  így  jól  talál.  A  járompálcza  sem  talál  a  helyére.  Egyik  helyett 
dugja  a  lapátnyelet,  másik  helyett  a  kötő  rudat  s  rendben  van.  A  malomba 
érve,  az  ökrök  előtt  felüti  az  ostor  nyelét,  nehogy  meginduljanak,  megy 
a  malomba,  keresi  a  molnárt,  egy  lelket  sem  talál,  néz  az  ágy  alá,  a 
kályha  mögé  s  hát  látja,  hogy  a  zöld  kancsó  nincs  a  szegen.  Ebből 
megtudta,  hogy  a  malom  eprészni  ment  Nosza  utánna,  ki  az  erdőbe.  Ott 
a  malom,  szimatol  a  bokrok  közt.  Vág  egy  husángot,  de  mire  ráüthetett 
volna,  a  malom  már  bent  a  völgyben,  zúg,  zakatol  s  az  ő  búzáját  őrli. 
Mire  beér,  az  ostornyél  megfogant,  s  akkora  fa  nőtt  belőle,  mint  a  barassai 
torony  s  annyi  fiókát  költöttek  belé  a  seregélyek,  hogy  azoknak  a  csárro- 
gásától  nem  lehetett  hallani  a  malom  zúgását.  Felmász  a  fára  a  seregély- 
fiakért, dugja  kezét  a  likba,  de  nem  fér;  próbálja  a  fejét:  jól  belefér  s 
teli  szedi  a  keblét  seregélyfiúval.  Az  ám,  de  nem  tudja  kihúzni  fejét 
a  likból.  Hopp!  hazafutott,  vette  a  ródaló  fejszét  s  kivágta  magát  a 
likból.  De  nem  tud  leszállani,  oly  vastag  a  fa.  Kiált  a  molnárnak : .  segítsen, 
ez  meg  a  fiától  molnárpogácsát  küld  neki.  Végre  megértik,  mi  baja,  s 
felnyújtanak  neki  egy  véka  korpát.  Ebből  kötelet  sodor.  Próbálja,  leér-e  a 
földig  s  hát  egyrét  nem  ér  le;   próbálja  kétrétűleg  s  úgy  pompásan  leér. 


.  J 


Ereszkedik  lefelé,  de  egy  egér 
el  rágja  a  kötelet,  ám  a  mire 
leesett  volna,  a  keblében  a  sercgélyfiak 
megtollasodtak  s  elrepültek  vele.  És  így 
tovább.  Képtelennél  képtelenebb  dolgok 
történnek  vele.  Végre  aztán  haza  kerül.  Otthon  már 
sírva,  jajgatva  kereste  apja,  anyja.  Lett  nagy  öröm- 
Legelőször  Ö  járta  cl  az  anyjával  a  menyasszony 
tánczot  »Én  még  ezután  —  így  szól  a  mese  vége  — 
egy  esztendőre  lettem,  mert  apámnak  igazi  törvényes  fia  vagyok ;  szépen 
felcseperedtem  s  ügyes  legény  lett  belőlem. « 

Számtalan  változatban  él  ez  a  mese  s  van  még  több  e  fajta.  De 
képtelenségek  hajhászása  nélkül  is  csak  úgy  buzog,  pezseg  meséinkben 
a  legpompásabb  humor,  az  elmés,  kifogyhatatlan  jókedv.  A  kicsinylett, 

semmibe  vött,  féleszűnek,  kótyának  tartott  szegény  legények  lépten- 
nyomon csúffá  tesznek,  kezdve  a  falu  bíráján,  fel  a  királyig  mindenféle 
földi  hatalmasságot,  van  mit  nevetni  az  ő  tehetetlen  haragjukon.  Itt 
van  az  özvegy  asszony  nagy  erejű,  de  lusta  fia.  Erős  János,  ki  csakhogy 
a  halálba  nem  üldözi  gazdáját,  a  birót  Alig  tud  megszabadulni  a 
legénytől,  a  kit  pedig  azért  fogad  fel,  hogy  kevés  bér  fejében  jól 
kihasználja.  Elküldi  Jánost  a  juhokkal  s  megparancsolja,  hogy  napközben 
irtsa  ki  a  cziherest  is,  de  arról  már  megfeledkezett,  hogy  ennivalót  adjon 
neki.  János  nagy  tüzet  csapott,  két  bárányt  megnyúzott,  nyársra  húzta, 
megsütötte,  megette.  Este  kérdi  a  gazda:  Mekkora  helyen  nyúztad  meg 
János?  (Már  t.  i.  a  cziherest).  —  Én  biz  egészen,  felelt  János.  Kisült, 
hogy  a  bárányokat  nyúzta  meg,  de  a  bíró  nem  mer  haragot  mutatni, 
mert  az  volt  a  kommenczióban,  hogy  esztendő  végén  egy  pár  bocskor- 
szijjat  kap  a  legény,  ezt  pedig  annak  a  hátából  vágják,  a  melyik  meg- 
haragszik a  másikra.  János  ad  is  okot  eleget  a  haragra,  de  a  bíró  nem 
mer  haragudni.  És  bár  nagy  károkat  okoz,  a  legény  pártján  vagyunk,  mert 
a  fukar  bíró  éhezteti  s  bár  az  is  benne  volt  a  kommenczióban,  hogy 
János  özvegy  anyját  is  ellátja  étellel,  itallal,  ruházattal,  erről  is  bölcsen 
megfeledkezik.  Szinte  biztatjuk  Jánost:  csak  bosszantsa  a  bírót.  Bosszantja 
is  tőle  kitelhetően.  Egész  télen  át  egy  bokrot  sem  húz  ki  a  cziheresből. 
A  •bírót  veti  föl  a  méreg.  Végre  is  kénytelen  becsületesen  feltarisznyálni 
a  legényt.  Akkor  aztán  a  nagyerejű  legény  egy  nap  alatt  tövestől 
kirántotta  a  bokrokat,  összehordta  egy  csomóba,  meggyújtotta  s  lett 
akkora  tűz,  hogy  a  faluban  félre  verték  a  harangot,  oda  csődült  a  falu 
népe.  A  biró  pattog,  de  János  csak  azt  kérdi  tőle:  Talán  bizony  harag- 
szik, gazduram  ?  —  s  ijedten  válaszol  a  biró :  Dehogy  haragszom,  dehogy 
haragszom!  A  szegény  biró  most  mindent  elpróbál,  hogy  valahogy  meg- 
szabaduljon e  veszedelmes  legénytől.  Az  erdőbe  küldi  abban  a  remény- 
ben, hogy  ott  a  medve  majd  megöli  Jánost,  de  János  egy  vaddisznó 
csordával  állít  haza  meg  egy  medvével;  aztán  mély  kutat  ásat,  annak  a 
fenekére  leküldi  Jánost  s  mikor  fel  akar  jöni,  nagy  malomkövet  dobat  rá. 
De  János  a  malomkövet  fejébe  nyomja,  akár  egy  kalapot,  feljő  a  kútból 
s  pálinkás  jó  reggelt  kivan  a  birónak.  Végűi  háborúba  küldi  a  biró,  de 
ott  meg  egymaga  szerte  veri  az  ellenséget  s  a  király  hálából  neki  adja 
egyik  leányát. 

Bolond  Istókot  az  egész  falu  bolondnak  tartja,  de  ő  csak  afféle  bolondos 
eszű  legény,  túljár  az  egész  falu  eszén  s  csúffá  teszi  a  falu  népét  Aztán 
ha  nincs  meg  »mind  a  négy  kerék «,  az  az  igazság,  hogy  Isten  egyébbel 

pótolja  ki.  A  szerencse  Bolond  Istókot  nyomon  követi,  vele  van  a  leg- 
válságosabb pillanatokban.  A  lenézett,  kinevetett  legény  mindjárt  az  első 
cselekedetével  lefőzi  a  testvéreit,  kik  roppant  okosnak  tartják  jó  magukat. 
Egy  bika  marad  a  három  testvérre,  egyéb  semmi.  Nem  tudnak  rajta 
megosztozni.  Végre  is  abban  állapodnak  meg,  hogy  építnek  egy-egy  paj- 
tát s  a  melyikébe  beszalad,  azé  lesz  a  bika.  A  két  okos  szép  kŐistállót 
épít,  Bolond  Istók  pedig  egy  kis  p^tát  —  leveles  ágakból.  A  bátyjai 
már  előre  nevetnek  rajta.  Ám  a  bika,  mivelhogy  forró  meleg  idő  van, 
s  a  legyek  erősen  bántják,  egyenest  a  leveles  pajtába  szalad.  Szóval: 
győz  az  egyszerű,  természetes  észjárás.  Aztán  nagy  bolondságot  követ 
el  Istók.  A  bikát  eladja  egy  nyírfának  —  hitelben.  De  vele  a  jó  szerencse. 
A  nyírfától  persze  hiába  kéri  a  pénzt,  haragjában  kivágja  s  tenger  sok 
arany  hull  ki  az  odvából.  Haza  viszi  az  aranyat,  beleönti  egy  dézsába. 
A  bátyjai  ellopják  s  helyébe  buzaireí  tesznek.  Istókot  ez  nem  konfundáya. 
Hátára  kapja  a  dézsát  s  tartalmát  a  szom- 
széd faluban  mint  csodaorvosságot  árulja. 
Egy  uraságnál  megszáll,  ott  a  disznók  meg- 
eszik a  buzairet,  ő  azt  állítja,  hogy  arany- 
nyal volt  tele  s  az  uraság,  csakhogy  be  ne 
pörölje,  temérdek  pénzt  fizet  neki.  Haza  megy 
a  pénzzel,  a  bátyjai  kapnak  a  bolond  szeren- 
cséjén, ők  is  elmennek  buzairet  árulni,  de 

persze  pórul  járnak.  Szörn}^  haragra  lobbannak,  s  el  akarják  pusztítani. 
Ráfogják,  hogy  az  ördögökkel  czimborázik.  A  kupaktanács  halálra  itéÜ 
Istókot.  Hordóba  fenekelik,  hogy  aztán  így  a  vízbe  dobják.  De  mielőtt 
végrehajtanák  a  halálos  ítéletet,  templomba  mennek  s  a  hordót  kiteszik 
a  templom  elé.  E  közben  arra  jön  egy  uraság  négy  lovas  hintón.  Bolond 
Istók  torkaszakadtából  kiabál ;  Hiába  erőltettek !  Nem  leszek  főispán !  Nem 
leszek  fŐíspán! 

Bezzeg  akart  lenni  az  uraság.  Hogyne  akart  volna.  Helyet  és  ruhát 
cserélt  Istókkal,  az  uraságot  vizbe  dobják  s^alighogy  ez  megtörtént,  jött 
a  néppel  szembe  Istók  a  négy  lovashíntón.  Volt  nagy  álmélkodás.  Istók 
elhiteti  a  néppel,  hogy  a  gát  alatt  találta  a  négy  lovas  hintót.  Van  ott 
még  annyi,  hogy  hat  falunak  is  elég  lenne.  Nosza  mind  egymás  feje  tete- 
jén ugrálnak  a  vizbe.  Szentül  hitték  a  bolond"szavát,  mert  a  mint  a  folyó 
partján  járatta  a  lovakat,  látták  a  folyóban  azok  árnyékát. 

A  kapzsiság  pompás  szatirikus  rajza  a  mese  befejezése.  »Az  egész 
falu  népe  ott  gomolygott  a  vizben  papostól,   harangozóstól,  csak  a  vén 

papné,  a  ki  istápon  járt,  nem  ugrott  bele.  A  papnak  nagy  széles  kalapja 
volt,  s  az  nem  ment  le  a  viz  fenekére,  hanem  ott  úszkált  a  viz  szí- 
nén. Látja  ezt  a  papné,  belenyúlt  az  istápjával,  s  egyre  döfölte,  biztatta 
az  urát :  Menjen  beljebb,  édes  uram,  válogasson  a  Javából.  Menjen  beljebb ! 

Hiszen  beljebb  is  ment  az  egész  falú,  úgy,  hogy  egy  sem  jött  vissza 
többet.  Bolond  Istók  pedig  elfoglalta  az  egész  falut  s  akkora  úr  lett 
belőle,  hogy  az  egész  vidék  csudájára  járt.  A  ki  nem  hiszi,  járjon  utána.« 

Más  fajta  bolond  a  félkegyelmű,  ostobaságra  ostobaságot  elkövető 
ember,  kire  szép  nagy  gazdaságot  hagy  az  apja,  de  egyetlen  fiu  volt, 
kényesen  nevelték,  meg  esze  sincs,  tehát  mindenéből  kiferedik.  A  felesége 
is  egyetlen  leány,  azt  is  kényesen  nevelték.  íme  egy  kép  az  életből.  Két 
élhetetlen  összekerül,  dúskálnak  a  jóban,  de  csak  fogyasztani  tudnak, 
szerezni  a  meglévőhöz  nem.  A  félkegyelmű  vásárba  megy,  mert  úgy 
látta  az  apjától.  Még  van  két  szép  ökre,  azzal  indul  el.  Az  utón  minden- 
féle mulatságos  összeütközése  van  az  emberekkel.  A  lakodalmas  népnek 
azt  kiáltja:  Az  Isten  adjon  a  megszomorodattaknak  vigasztalást!  0  ezt 
a  mondást  gyakran  hallotta,  de  nem  tudja  alkalmazni  boldogtalan  feje. 
A  felháborodott  lakodalmas  nép  jól  elpáholja  s  aztán  kioktatják,  hogy 
máskor,  ha  ilyet  lát,  rikoltson :  ijjuju !  Utóiért  egy  mészárost,  ki  egy  sereg 
disznót  hajt.  Nosza  elrikkantja  magát:  ijjuju!  A  disznók  szerteszaladtak, 
a  mészáros  eldöngeti  s  ez  is  kioktatja:  máskor  inkább  kiáltsd  azt:  az 
Isten  áldja  meg  egy  helyett  kettővel!  Meg  is  fogadja  a  tanácsot;  ezt 
kiáltja  oda  egy  gazdának,  ki  a  búzavetés  közül  tépegeti  a  tövisét,  bogán- 
csot.  —  Máskor  inkább  segíts,  ha  ilyet  látsz,  oktatja  a  gazda.  De  előbb 
jól  eldöngeti  ez  is.  Persze  hogy  segít  két  verekedő  embernek,  kik  egymás 
haját  tépték.  Ő  hol  az  egyik,  hol  a  másik  haját  tépi,  minek  természetes 
következése,  hogy  a  verekedő  atyafiak  neki  esnek  s  az  ő  haját  tépik. 

A  vásáron  eladja  az  ökröt  egy  fakó  szekérért,  ezt  meg  egy  fejszéért, 
a  fejszét  egy  kaszafenő  kőért,  azt  meg,  egy  csomó  vadréczét  látván  a 
tóban,  közéj  ök  dobja.  Most  levetkőzik,  keresi  a  követ,  azalatt  ellopják 
a  ruháját:  anyaszült  meztelen  jut  haza.  Nem  mer  a  felesége  szeme  elé 
kerülni,  elbújik  a  pinczében.  Bort  ereszt  a  hordóból,  de  a  csapot  egy 
kutya  után  dobja,  a  bor  elfoly.  Hogy  eltüntesse  a  nyomát,  egy  zsák 
liszttel  behinti  a  pincze  földjét.  Ott  van  egy  lud,  az  elkezd  sziszegni.  Azt 
hiszi,  hogy  ez  elárulja  az  asszonynak.  Kitekeri  a  lud  nyakát,  megkop- 
pasztja,  aztán  belefekszik  a  lisztbe  meg  a  tollba  s  arra  a  helyre  ült,  hol 
a  lud  kotolt.  Ekkor  jő  az  asszony.  A  félkegyelmű  a  lud  helyett  sziszegni 
kezd.  Az  asszony  első  pillanatban   szörnyen    megijed,   de  végre  is   meg- 

ismeri  az  urát,  elkergeti  a  háztól.  Mikor  mindenből  kifogy,  akkor  kezd 
nyiladozni  az  esze.  Mintha  megsokalta  volna  a  mesemondó  igazságos 
lelke'  a  sok  csúfságot,  mi  a  félkegyeiműn  megesett,  világosságot  derít 
elméjére.  Az  utón  találkozik  a  Halállal,  a  félkegyelmű  kifog   a  Halálon, 


lekötelezi  magának  s  ennek  fejében  a  Halál  csudadoktorságra  tanítja.  Meg- 
gyógyítja a  király  halálra  vált  leányát,  a  király  udvarába  veszi  íeleségé- 
vei  együtt  s  élnek  boldogan,  nagy  jólétben,  míg  végre  el  nem  jön  érte 
a  Halál  s  elviszi  Őt  is,  mivelhogy  betelt  az  ideje. 

U«uil*k:  A  RMgyu  D*p.  11.  ^' 

E  futólagos  vázlat  is  rendkívül  nagy  leleményességét  mutatja  a 
mesemondó '  népnek.  Szaporán  követik  egymást  a  bohózatos  dolgok,  ám 
nemcsak  mullattat,  de  tanít  is  s  az  igazságos,  megnyugtató  véggel  sem 
marad  adós. 

Csak  figyelmesebben  kell  vizsgálnunk  a  nép  meséit,  valamennyinek 
megtaláljuk  a  gyökerét  a  mindennapi  élet  ezer  meg  ezerféle  dolgában. 
A  legtöbb  meg  nem  is  kivánja  tőlünk  e  különös  figyelmet,  nyilvánvaló 
a  mindennapi  élettel  való  szoros  kapcsolat.  A  szegény  ember  dolgozni 
nem  akaró  feleségét,  ki  azért  lustálkodik,  mert  ő  gazdag  leány,  nem 
figyelmezteti,  hogy  dolgozzék,  e  helyett  folyton  a  macskát  biztatja:  dol- 
gozz, macska!  Az  asszony  nevet  az  urán.  Hogy  kívánhat  ilyet  a  macs- 
kától !  Nap  nap  után  telik,  a  macska  a  megparancsolt  munkákból  semmit 
sem  végez  el.  Most  jön  a  büntetés.  Megveri  a  macskát  Meg  ám,  de  úgy, 
hogy  a  felesége  hátára  köti  s  úgy  veri  a  macskát.  Erős  kúra,  de  meg- 
gyógyul az  asszony:  most  már  tudja,  hogy  neki  kell  dolgoznia,  nem 
a  macskának. 

Hát  a  földi  hatalmasságok,  s  ezek  közt  a  legnagyobbak:  a  királyok 
nagy  hatalma  hányszor  vall  kudarczot  a  szegény,  de  elmés,  furfangos, 
bátor  szívű  emberek  cselekedeteivel  szemben?  Valóságos  bohózatbeli  alak 
az  a  király,  kinek  minden  prüsszentését  lovas  legények  viszik  hírül  s  a 
ki  nem  mondja:  »adj  Isten  egészségére*,  —  halál  fia.  Csak  egy  akadt 
az  egész  országban,  a  csillagszemű  juhászlegény,  a  ki  nem  ált  kötélnek. 
A  király  elé  viszik,  mindent  elpróbálnak  vele,  de  hasztalan.  Többféle 
módon  akarják  megtörni  a  makacsságát,  előbb  szép  szerével,  aztán  töm- 
löczbe  vetik,  medvék  tömlöczébe  s  így  tovább,  de  nem  lehet  rajta 
kifogni^:  bátorsága  és  furfangos  esze  mindig  megmenti  a  bizonyosnak  vélt 
haláltól.  Addig  nem  mondja:  adj  Isten  egészségére,  míg  a  király  neki 
nem  adja  a  lányát.  Végre  is  a  király  beadja  a  derekát  Csak  azért,  hogy 
ne  legyen  országában  egyetlen  egy  ember,  a  ki  az  ő  prüsszentését  ne 
köszöntse.  Mikor  aztán  a  lakodalmi  ebédhez  ülnek  s  a  tonnás  hústól 
prüsszenteni  kezd  a  király,  a  juhász  oly  szaporán  hadaxja:  adj  Isten 
egészségire,  hogy  a  király  maga  megsokallja.  —  Jaj,  jaj,  ne  mondd  tovább, 
inkább  neked  adom  az  egész  országomat! 

Fönnebb  ismertettem  a  restség  gyógyítását,  ehhez  hasonló  az  asszonyi 
kíváncsiság  gyógyítása  is.  A  juhásznak  titka  van,  de  olyan  titka,  hogy 
a  feleségének  sem  mondhatja  el,  mert  abban  a  pillanatban  meghalna, 
Az  asszony  nem  veszi  komolyan  a  férje  szavát,  mindenképp  tudni  akarja, 
hogy   »mit  beszéltek    a   szamarak«.  A   házi  háborúságnak  vége-hossza 

nincs  e  miatt.  A  juhász  megelégeli  az  örökös  perpatvart,  megcsináltatja  a 
koporsót,  belefekszik  s  utoljára  kérdi  a  feleségétől :  beszéljen-e.  —  Beszél- 
jen, beszéljen!  kivánja  az  asszony  még  most  is.  S  im  a  válságos  pilla- 
natban egy  kakas  bölcs  mondása  észre  téríti  a  juhászt  A  koporsó  mellett 
egy  darab  kenyér  van,  bejön  a  kakas,  nagyot  kukorékol,  összecsÖdíti  a 
t3rukcdtat  s  biztatja,  hogy  egyenek.  Rámordult  a  kakasra  a  kutya,  ki  ott 
szomorkodik  gazdája  mellett;  —  Ó  te  hitvány,  nem  szégyelled  magad! 
Hogy  iudsz  enni,  mikor  a  gepidánk  a  koporsóban? 

—  Hadd  feküdjék,  mondta  a  kakas.  Lásd,  nekem  hány  feleségem 
van  s  mindeniknek  tudok  parancsolni,  hát  6  miért  nem  parancsol  annak 
az  egynek? 

De  bezzeg  felszökött  a  bojtár,  Id  a  pitvarba,  elé  a  kampós  botját,  meg- 
fogta a  feleségét  s  nagyot  rikkantott :  Elmondjam-e,  a  mit  a  szamarak  beszéltek  ? 

Mindjárt  elmúlt  a  kíváncsisága! 

»Az  ördög  nern  olyan  fekete,  mint  a 
milyennek  festik*  —  tartja  a  közmondás 
s  igazolják  ezt  összes  meséink,  melyekben 
az  ördögnek  szerepe  van.  A  legtöbb  mese 
ördöge  nevetséges  figura,  kit  még  a  nyápicz 
szabólegény  is  megcsúfol,  elhitetvén  vele, 
hogy  jóval  erősebb  nála.  Kifogyhatatlan 
a  mesemondók  leleményessége  az  ördög 
csúffá  tételében  s  köztük  a  leghatalma- 
sabbakat  is,  a  milyen  Plútó,  Drumó,  Hájháj,  kik  kezdetben  félelmeseknek 
látszanak,  végűi  legyőzik  fUrfanggal,  bátor  fellépéssel  vagy  éppen  Ördön- 
gös mesterkedéseik  eltanulásávai.  A  tűzről  pattant,  házsártos  székely 
menyecske.  Összeveszvén  az  urával,  dühében  az  ördögöt  hívja :  bár  inkább 
elvinne  az  ördög!  —  s  ím  abban  a  pillanatban  ott  is  az  ördög:  hívtál, 
itt  vagyok!  —  s  nyaka  közzé  kapja  a  székely  menyecskét.  Ám  aztán 
szeretne  megszabadulni  a  menyecskétől  s  nem  tud.  Egy  huszár  menti 
meg  a  szegény  ördögöt,  ki  roppantul  hálálkodik,  mikor  aztán  rá  akarja 
szedni  a  huszárt,  ennek  elég,  hogy  a  székely  menyecske  nevét  említse: 
a  megijedt  ördög  világgá  szalad! 

A  szegény  legénynyel  jót  tesz  az  ördög:  kilencz  disznót  ad  neki, 
de  azért  ördög,  hogy  ne  tegyen  jót  önzetlenül.  Kiköti,  hogy  majd  egy- 
szer elmegy  hozzá,  kilencz  kérdést  ad  föl  s  ha  ezekre  meg  nem  tud 
felelni,  visszaveszi  a  disznókat,  meg  különben  is  megbánja.  Egy  öreg 
koldus  segít  a  szegény  legényen,  ki  szállást  ad  a  koldusnak.  Este,  az 

ablakon  át  megfelel  ez  mind  a  kilencz  kérdésre.  Mind   a  kilencz  válasz 
jellemző  a  nép  eszejárására.  íme  a  kérdések  és  válaszok : 

—  Mi  van  a  világon,  a  mi  csak  egy? 

—  Egy  Isten  van  az  égben,  egy  nap  az  égen  s  egy  feje  minden  embernek. 

—  Mondj  a  kettőre  valamit? 

—  A  kinek  két  ép  látó  szeme  van,  az  ugyancsak  szerencsés  ember, 
mert  mindent  tisztán  lát  a  nap  alatt. 

És  így  tovább  mond  valami  találót  minden  számra.  A  mely  házon 
három  ablak  van,  az  éppen  elég  világos.  (Érts  a  »ház«  alatt  szobát.) 
Négy  kerék  elég  egy  szekérbe.  Ha  volna,  sem  kéne  több.  Elég  a  kéz  öt 
ujja  a  kard  markolatjára.  A  kinek  hat  ökre  van,  jól  imádkozott:  szánthat, 
vethet,  erdőlhet,  nem  kell  másnak  a  segítsége.  —  A  kinek  hét  leánya 
van,  annak  ugyan  főhet  a  feje,  a  míg  mind  a  hetet  jó  helyre  adja  férj- 
hez. —  A  kinek  nyolcz  asztagja  van  a  csűrös  kertben,  nem  megy  a 
szomszédba  kenyérért. 

A  kilenczedik  válaszszal  főzi  le  igazán  az  ördögöt:  A  kinek  kilencz 
szalonnája  van  a  füstön,  az  sem  megy  a   szomszédba  rántani  valóért! 

Hát  még  a  czigány!  Az  teszi  csak  csúffá  az  ördögöt.  Hasonlíthatat- 
lanul erősebb  a  czigánynál  de  ez  oly  ügyesen  csinálja  a  dolgát,  hogy 
az  ördög  végűi  teljesen  legyőzöttnek  érzi  magát.  Látszik,  hogy  a  mese- 
mondó mindenképpen  csuffa  akarja  tenni.  Az  ördög  együg5aisége  már 
túlságos  is.  Mintha  az  a  czél  lebegne  a  mesemondó  előtt,  hogy  bebizo- 
nyítsa: lám,  nem  oly  veszedelmes  az  ördög.  Egy  gyönge,  de  furfangos 
czigány  lefőzi.  A  juhász  nem  tudja  megfogni  a  tolvajt,  ki  minden  éjjel 
megtizedeli  a  nyájat.  A  czigány  vállalkozik  erre.  Az  ő  éles  szeme  a  vak- 
sötétben is  meglátja  az  ördögöt  s  szemtelen  hetykeséggel  kiált  rá:  Állj 
meg  hé!  Ne  vidd  el  a  juhot,  elébb  birkózzunk  meg.  Az  ördög  fitymálja 
a  czigányt.  Nem  méltatja  birkózásra,  míg  nem  ad  próbát  az  erejéről. 
Fölkap  két  követ  s  azt  lisztté  morzsolja. 

—  Hm,  az  semmi,  mondja  a  czigány,  én  levet  sajtolok  belőle. 
Egy  darab  túró   van  nála,  a  két  kő   közé   szorítja  s  persze  hogy 

levet  sajtol  belőle.  Az  ördög  megadja  magát,  levezeti  a  czigányt  a  pokolba, 
hogy  visszaadja  a  juhokat.  De  ott  még  sok  próbát  tesznek,  mert  az  ördög 
anyja  sehogyan  akarja  elhinni,  hogy  ez  a  vékony  dongáju  czigány  erősebb 
legyen  az  ő  fiánál.  Az  ördög  elévesz  két  karikás  ostort,  egyiket  a  czigány 
kezébe  nyomja.  Hadd  lám,  melyik  tud  nagyobbat  rittyenteni?  Ő  akkorát 
rittyent,  hogy  a  czigány  hatszor  vágódott  hanyatt  ijedtében.  Ám  a  czigány 
nem  akar  addig  rittyenteni,  míg  az  ördög  vas  abroncsot  nem  ad. 


A  nép  telke. 


—  Minek  az? 

Megabroncsolom  a  fejemet,  mert  akkorát  találok  rittyenteni,  hogy 
ketté  hasad  a  fejem. 

Úgy  könnyüszeríJleg  egy  pár  abrancsot  a  fejére  tesz  s  akkor  könyörögni 
.  kezd  az  ördög,  hogy  abroncsozza  meg  az  övét  is.  De,  már  az  ördÖg[fejére 


oly  erősen  szorítja  az  abroncsot,  hogy  ez  rimánkodik:  inkább  elhiszi, 
hogy  erősebb,  csak  ne  abroncsozza  a  fejét. 

Aztán  vasvillával  akar  próbát  tenni.  De  a  czigánynak  elég  egy  vékony 
nyárs.  Álljon  az  ördög  a  sövény  egyik,  ő  meg  a  másik  oldala  mellé  s 
szurkálják  egymást  a  sövényen  át.  Az  ördög  rááll.  Természetesen,  a  vas- 

villa  hajlított  ága  megakad  a  sövényben,    a  czigány  meg  az  egyenes 
nyárssal  jól  össze-vissza  szurkálja  az  ördögöt 

—  Hát  a  disznópásztorsághoz  értesz-e?  —  Kérdi  az  ördög. 
Hog3me  értene. 

—  Lássuk,  melyik  tud  több  disznót  kihajtani! 

—  Jó,  jó,  mondja  a  czigány,  de  honnét  tudjuk  meg,  hogy  ki  melyiket 
hajtotta  ki? 

—  Az  ám,  mondja  az  ördög,  erre  nem  is  gondoltam. 

—  Tudod  mit,  mondja  a  czigány.  Te  hajtod  az  egyenes  farkuakat, 
én  a  göndör  farkuakat. 

Áll  az  egyesség.  A  czigány  hamarosan  kihajt  vagy  negyvenet,  persze 
mindnek  göndör  volt  a  farka,  az  együgyű  ördög  pedig  egész  nap  kereste 
az  egyenes  farkuakat  Persze,  egyet  sem  talált. 

Végűi  az  alvó  czigányt  agyon  akarja  ütni  éjjel,  de  a  czigány  sejti 
a  tervet  s  olyan  módon  veszi  ennek  elejét,  hogy  ez  is  az  ő  nagy  erejét 
mutatja.  Az  ördög  megadja  magát.  Egy  zsák  aranyat  ad  a  juhokért. 
De  most  ezt  ki  viszi  haza?  Hisz  egyszeribe  kisülne,  hogy  a  czig^lny 
mily  gyönge.  Azzal  vágja  ki  magát  a  czigány,  hogy  a  juhokat  sem  ő 
hozta  ide,  hát  a  pénzt  sem  ő  viszi  el.  Hozza  az  ördög. 

—  Dehogy  viszem,  ellenkezett  az  ördög,  talán  hogy  az  atyádfiai 
agyon  verjenek. 

Azt  hiszi,  hogy  azok  is  olyan  erősek. 

De  a  czigány  győzi  furfanggal.  Azt  mondja:  Ne  félj  semmit.  Mikor 
haza  érünk,  a  fiaim  elém  szaladnak  s  azt  kiáltják :  Dádé !  Dádé !  —  addig 
még  semmi  baj  sincs.  Hanem  a  mikor  azt  hallod:  dikhecz,  mi  van  a 
zsákban?  —  akkor  szaladj,  amerre  látsz,  mert  külömbén  vége  az 
életednek. 

Úgyis  lett,  a  hogy  a  czigány  mondta.  Már  messziről  megpillantják 
a  purdék  a  dádét,  szaladnak  elébe,  vetik  a  czigánykereket  s  nagy  örven- 
dezve kiáltják:  dádé!  dádé!  Mikor  aztán  meglátták  a  zsákot  az  ördög 
hátán,  bezzeg  az  volt  az  első  szavok :  dikhecz,  mi  van  a  zsákban  ?  Hiszen 
az  ördögnek  sem  kellett  több.  Úgy  ledobta  a  zsákot,  hogy  egyszeribe 
kirepedt,  folyt  belőle  a  szép  sárga  arany  —  s  futott  vissza  a  pokolba, 
hogy  hátra  sem  nézett. 

Hammas  Gyurka,  Teddneki  János  s  még  több  mesebeli  szegény 
legény  a  pokolban  találnak  szolgálatot,  az  ördögök  királyánál,  de  mikor 
kitanulták  az  ördögkirály  mesterfogásait,  ott  hagyják  s  a  királyt,  ki  boszut 
lihegve   üldözi   őket,  százféleképpen  játszák  ki,  míg  végre  is  kénytelen 


A  nép  lelke. ^ 

belátni,  hogy  többet  vagy  legalább  is  annyit  tudnak,  mint  ő  maga.  Egy- 
egy  elhagyott  házat  megszállva  tartanak  az  ördögök  s  rettegve  kerüli 
a  nép  ezeket,  jaj  a  vándornak,  ki  e  házakba  téved,  de  mindig  akad  egy 
bátor  szívű  ember,  a  ki  szembe  száll  az  Ördögökkel,  legyőzi  őket  Van 
olyan    is,  mint  például    a   »félszkereső«   Pihári,  a  ki  arról  hires,  hogy 


senkitől,  semmitől  meg  nem  ijed  s  ki  keresve  keresi  az  alkalmat,  hogy 
szembeszállhasson  az  ördöggel,  annak  a  nagy  tömeg  által  rettegett  hatal- 
mával. Természetesen,  mindig  az  ember  kerül  ki  győztesen.  A  minthogy 
az  ember  erŐsebb  a  legerősebb  állatnál  is,  mert  az  erőt  pótolja  az  ész. 
Van  egy  mesénk,  mely  azért  állítja  szembe  az  embert  a  farkassal,  med- 

vévöl, .  oroszlánnal,  hogy  csak  nyilvánvalóvá'  tegye  ezt  az  igazságot : 
az  ember  a  legerősebb.  A  furfang,  leleményesség  dolgában  is  az  ember 
fölötte  áll  a  legravaszabb  állatnak,  a  rókának  is,  mely  pedig  ugyancsak 
több  rendben  megcsúfolja  a  többi  állatokat.  Ámi  az  ember  sok  hasznát 
veszi  az  állatnak  s  tömérdek  mesében  látjuk  egjrütt  az  embert  és  az 
állatot,  emez  segíti  amazt  az  erejével,  de  még  az  eszével,  találékony- 
ságával, a  természeti  dolgokban  való  tudásával,  tapasztalataival  is.  És  van 
oly  mesénk,  rtielyben  az  állat  pirit  rá  az  emberre:  szemére  lobbantja  a 
háládatlanságot.  A  kis  kakas,  a  ki  a  szegény  embert  nagyfurfangjával 
és  hűségével  gazdag  emberré  teszi,  halottnak  tetteti  magát,  hogy  kipró- 
bálja gazdáját.  És  ez  a  szemétdombra  veti,  a  helyett,  hogytisztességesen 
eltemetné. 

—  Látszik,  hogy  ember  vagy,  szégyeníti  meg  a  kakas  a  gazdáját, 
ki  azután  csakugyan  nagy  kényelemben  tartja  a  kakast  s  mikor  aztán 
valósággal  meghal,  tisztességesen  eltemeti. 

Közisfneretes,  hogy  a  boszorkányoknak,  vasorrú  bábáknak  mely  nagy 
szerepök  van  a  mesékben.  A  mesék  hőseinek  sok  dolgot  adnak,  sűrűn 
vetik  elébök  a  mindenféle  akadályokat,  de  a  vég  mindig  a  hős  győzelme. 
Az  igaz,  az  egyenes  utón  járás  diadalmaskodik.  Annál  kedvesebb  alakjai 
a  meséknek  azok  a  jóságos  öreg  asszonyok,  többnyire  három  testvér,  kik 
közt  a  legfiatalabb  legalább  is  háromszáz  esztendős,  s  kik  a  hozzájuk 
tévedt,  vagy  hozzájuk  igazított  hősnek  vacsorát,  szállást  adnak,  reggel 
tovább  igazítják,  jó  tanácsokkal  ellátják  s  legfönnebb  csak  azt  kérik  mind- 
ezeknek fejében,  hogy  visszatérve  tekintsenek  be  házikójukba,  hozzanak 
egy  korsócskával  a  fiatalító  vizből,  már  t.  i.  ha  pártfogoltjok  útja  arra 
felé  vezet.  És  a  derék,  jószívű  óriások.  Ezekben  a  félelmetes  nagyságú 
emberekben  rendszerint  a  legjobb,  a  legpuhább  szív  lakozik..  Jóakaró 
szeretettel  hallgatják  meg  a  bujdosó  vagy  nagy  dologra  vállalkozott 
királyfiak  és  szegény  legények  baját,  s  mert  többnyire  királyai  az  állat- 
világnak, összes  alattvalóikat  összecsődítik,  megkérdezvén,  hogy  melyik 
tudna  segítségére  lenni  pár tfogoltj oknak.  Némely  mesében  egy  egész 
csapat  óriás,  vagy  egyről  másról  hires  nagyerejű  ember  szegődik  a  hős 
mellé.  Ismert  alakok  ezek:  Fadöntő,  Kőmorzsoló,  Nagyehető,  Nagyiható; 
aztán  azok,  kik  nem  nagy  erejöklcel,  de  egy  s  más  ügyességgel  tűnnek 
ki :  Villámgyors,  a  világhírű  futó,  a  Messzelátó,  a  Messzelővő  stb.  Ezeket 
na  meg  •  a  táltos  paripákat  látjuk  az  egymagukban  is  nagy  dolgokra 
képes  hősök  mellett,  akikből  im  megnevezünk  egynehányat,  az  ismerete- 
sebbeket:  Mirkó  királyfi,  Szép  Palkó,  Kigyó  Darvitéz,  János  vitéz   (nem 


a  Petőfi  János  vitéze),  Tamás  kocsis,  Erős  Pali,  Kilencz,  Pengő,  Vízi  Péter 
és  Vizi  Pál,  Kondás  Jankó,  Hamupipőke  királyfi,  A  czigánypurdé  (való 
jában  királyfi).  Szép  Miklós,  Halász  Józsi,  Mezőszámyasi,  Vas  Laczi, 
Pihári,  Csonka  és  Sánta  pajtás  stb.  stb. 


Számtalan  mesében  találkozunk  az  ősz  öreg  emberrel,  ki  legtöbbször 
álmában  jelen  meg  a  hősnek  s  látja  el  jó  tanácsokkal.  Több  jel  mutatja, 
hogy  ez  a  jóságos  Ősz  öreg  ember  mindnyájunk  édes  atyja,  Isten,  ki 
az  igaz  úton  járókat  nem  hagyja  el.  A  MöndÖkcskékben  vagy  más  néven 

Angyal  bárányokban  ez  az  ősz  öreg  ember  magyaráz  meg  sok  mindent,  a 
véges  elméjű  ember  szemében  csodásnak,  megfoghatatlannak  tetsző  dolgot 
Gyönyörű  egy  mese  ez,  méltó  arra,  hogy  mindenki  ismerje.  »Azon  ritka 
népmeséink  közé  tartozik  —  írja  Arany  László  —  melyekben  a  keresz- 
tyén vallási  mithosz  befolyása  vehető  észre.  A  jó  ősz  öreg  ember,  ki 
bárányait,  az  angyalokat  legelteti,  ki  jót  tesz  a  jókkal,  bünteti  türelmes 
és  szelíd  büntetéssel  a  gonoszakat,  bizonyára  a  keresztény  vallási  fogal- 
maknak a  nép  egyszerű  képzelete  által  egyesített  istene. «  A  szegény 
özvegy  asszony  flát  az  ősz  öreg  ember  megfogadja  a  juhai  mellé,  azzal 
a  föltétellel,  hogy  mindenütt  nyomon  kisérje  a  juhokat.  Elindulnak  a  juhok, 
szép  zöld  síkságra  érnek,  azon  legelészve  áthaladnak.  Aztán  sebes  folyó- 
vizet érnek,  azon  is  átmennek,  a  legény  utánok,  de  mire  a  túlsó  partra 
ér,  a  sebes  folyóvíz  úgy  lesorvaszt  róla  gúnyát,  húst,  mindent,  hogy 
csak  a  csontja  s  a  bőre  marad.  Akkor  a  juhok  visszafordulnak,  rá 
fújnak  s  a  legény  teste  még  külömb  lesz,  mint  volt  annak  előtte.  Ettől 
kezdve  csodásnál  csodásabb  dolgokat  lát  a  legény.  Nagy  rétre  ér,  hol 
oly  nagy  fű  van,  hogy  kaszálni  lehetne,  s  a  rajta  legelésző  marhák 
mégis  oly  soványak,  hogy  a  szél  szinte  elfújja  őket.  Egy  másik  rét  oly 
kopasz  volt,  hogy  a  marháknak  nem  volt  mit  enniök,  s  mégis  oly  kövérek 
voltak,  mint  a  gyúrott  háj.  Erdőbe  érnek,  s  ott  a  fáknak  minden  ágán 
egy-egy  csóré  veréb  fíu  sírt-rítt,  csipegett  keservesen.  Innét  nagy  kerthez 
érnek,  hol  a  kerítés  két  oldalán  két  kutya  ugat  egymásra,  de  bár  szakad 
szájokból  a  hab  a  nagy  haragtól,  mégsem  tudják  egymást  bántani.  Egy 
nagy  tó  mellett  asszonyt  lát,  ki  egy  kanállal  mind  mereget  valamit  a 
vízből,  de  sohasem  tudja  kimerni.  Aztán  szép  kristály  vizű  patakot  lát. 
Inni  akar  belőle,  de  gondolja,  még  tisztább  lesz  a  forrás,  a  honnét  ez  a 
patak  ered,  oda  megy  tehát,  hogy  szomját  oltsa.  Ám  mit  lát  a  forrásnál  ? 
Egy  döglött  kutyának  a  szájából  buzog  a  víz.  Most  egy  csodaszép 
kertbe  érnek.  Szebbnél  szebb  virágok  voltak  ott,  de  a  juhok  egyhez  sem 
nyúltak,  csak  a  zöld  füvet  ették.  Leül  egy  szép  virágos  fának  az  árnyé- 
kába, hogy  falatozzon  egy  kicsit  s  ím  látja,  hogy  egy  szép  fehér  galamb 
előtte  repdes.  Volt  egy  kis  puskája,  a  galambra  lő,  egy  tollát  le  is  lövi, 
a  galamb  tovább  repül,  ő  meg  a  tollat  zsebébe  teszi.  Itt  megfordultak 
a  juhok,  szépen  hazamendegéltek.  Otthon  az  ősz  öreg  kérdi,  hol,  merre 
járt.  A  legény  mindent  elbeszél,  hol  járt,  mit  látott.  Az  ősz  öreg  ember 
sorra  megmagyarázza  azoknak  a  csudadolgoknak  az  értelmét 

—  Az  a  szép  zöld   síkság    —   monda  az   öreg   —   hová   először 
mentél,  a  te  ifjúságodat  jelenti ;  a  víz,  melyen  keresztül  mentél :  a  bűnmosó 

életvize,  mely  lemosta  rólad  minden  bűnödet.  Hogy  a  möndölecskék  rád 
fújtak  s  még  sokkal  frissebb  lett  a  tested,  ez  azt  jelenti,  hogy  mivel  a 
szent  hit,  az  életvize  a  lelkedet  egészen  átaljárta  s  a  te  bűneidtől  meg- 
szabadultál, egész  lelkedben  ujjászülettél ;  azok  a  möndölecskék,  akik 
rád  fújtak,  az  angyalok  s  a  kegyes  jó  tanítók;  azok  a  marhák,  kik  a 
kövér  fűben  is  soványak,  azt  jelentik,  hogy  ezen  a  világon  a  fösvények 
nagy  bőségben  vannak,  de  magoktól  is  sajnálják  az  ételt:  ezek  a  más- 
világon is  nagy,  bőségben  lesznek,  elég  ételök,  italok  lesz,  esznek,  isznak, 
s  mégis  örökké  éhesek  és  soványak  lesznek ;  azok  a  marhák,  kik  a  kopasz 
réten  is  jól  ettek,  attól  is  jó  kövérek  voltak,  azt  jelentik,  hogy  a  kik  e 
világon  a  kevésből  is  adtak  a  szegénynek,  a  maguk  testüket  sem  sanyar- 
gatták étlen,  szomjan,  azok  a  másvilágon  kevésből  is  jóízű  falatot  esznek, 
sohasem  éheznek,  nem  szomjaznak  meg;  az  erdőben  a  veréb  fiókák 
keserves  sírása  azt  jelenti,  hogy  azok  a  gyermekek,  kiket  megkereszte- 
letlenül  temetnek  el,  a  másvilágon  örökké  sírnak-rínak;  a  kerítésen  át 
marakodó  két  kutya  a  perlekedő  atyafiakat  példázza:  a  másvilágon  is 
örökké  veszekednek,  de  soha  össze  nem  férhetnek;  hogy  á  tóban  egy 
asszwiy  úgy  halászott  valamit  s  mégsem  tudta  kifogni,  ez  azt  jelenti, 
hogy  a  ki  ezen  a  világon  a  tejbe  vizet  tölt  s  úgy  adja  el  másnak,  az 
a  másvilágon  folyton  egy  tóban  lesz  s  ott  egy  kanállal  folyton  halász, 
hogy  valahogy  a  víz  közül  kiválassza  a  tejet,  de  sohasem  tudja ;  az"  «a 
szép  kristálytiszta  víz  a  papok  szép  prédikáczióit,  szent  imádságait  jelenti, 
a  kutya  pedig,  kinek  szájából  az  a  szép  tiszta  víz  folyt,  azokat  a  papokat 
példázza,  kik  kegyes,  bölcs  tanításokat  tesznek,  de  magok  meg  nem  tartják 
azokat;  a  kert,  melyben  jártatok,  a  menyország:  a  kik  e  világon  bűn 
nélkül  élnek,  a  más  világon  egy  olyan  szép  kertbe  mennek. 

—  De  hát  meg  tudod-e  bizonyítani,  hogy  jártál  abba  a  kertbe  ?  — 
kérdi  az  ősz  öreg  ember. 

A  legény  előveszi  a  fehér  galambtoUat. 

—  Lásd,  mondja, az  öreg,  az  a  galamb  én  voltam.  Egész  utadban 
folyvást  mentem  utánad,  örökké  szemmel  tartottalak,  hogy  mit  cselekszel. 
Lásd,  az  Isten  is  így  megy  titkpn  az  emberrel,  hogy  láthassa,  mit 
cselekszik. 

A  kilőtt  toll  az  ősz  öreg  ember  egyik  ujja  volt.  Oda  teszi  a  tollat 
a  hiányzó  ujj  helyére,  ráfúj  s  ím  egyszeribe  ott  az  ujj  ismét  a  helyén. 
Mivelhogy  akkor  három  nap  volt  az  esztendő,  a  harmadik  nap  után 
kérdi  az  ősz  öreg  ember,  hogy  ismét  próbára  tegye  a  legényt:  mit 
választ  inkább:  a  menyországot-e   vagy  annyi   aranyat,  amennyit  elbír? 

A  legény  a  menyországot  választja,  de  az  ősz  öreg  ember  éppen  azért 
egy  zsák  aranynyal  jutalmazza  meg. 

Népmeséinknek  kedves  tárgya  az  elmét  próbára  tevő  fogas  kérdések 
feladása  is.  Lássuk  ennek  is  egy  pár  példáját.  Nagy  híre  van  egy 
leánynak :  okosságban,  elmésségben  nincs  párja  hetedhétországban.  A  király 
kételkedik  ebben  s  oda  ízen  neki:  van  neki  a  padláson  száz  esztendős 
kendere,  ionja  meg  azt  aranyczémának.  A  leány  vissza  üzen:  van  nekik 
száz  esztendős  sövényök,  csináltasson  abból  a  király  aranyorsót  s  akkor 
szívesen  megfonja  az  arany  fonalat,  de  azt  csak  nem  kívánhatja  a  király, 
hogy  az  arany  fonalat  haszontalan  faorsón  fonja  meg.  Másodszor  azt 
üzeni  a  király,  kinek  tetszett  az  első  felelet :  van  neki  egy  l3aikas  korsója 
a  padláson,  foldja  meg  azt,  ha  tudja.  Visszaüzen  a  leány :  fordíttassa 
ki  a  király  a  korsót,  mert  az  öreg  apja  sem  látott  olyat,  hogy  színéről 
foldoztak  volna  meg  valamit.  Most  meg  azt  üzente  a  király,  hogy  menjen 
el  a  leány  őhozzá,  de  úgy,  hogy  még  se  menjen;  köszönjön  is,  mikor 
elébe  ér,  de  mégse  köszönjön;  vigyen  is  neki  ajándékot,  meg  ne  is. 
A  leány  felül  egy  szamárra,  úgy  megy  a  királyhoz.  Otthon  egy  galambot 
megfogott,  szitával  leterítette  és  elvitte  magával.  Mikor  aztán  a  király 
elébe  ért,  egy  szót  sem  szólt,  hanem  meghajtotta  magát,  aztán  a  galambot 
a  szita  alól  elrepítette.  így  aztán  ment  is,  nem  is;  köszönt  is,  nem  is; 
vitt  is  ajándékot,  nem  is.  Talán  mondanom  sem  kell,  hogy  a  királ3mak 
nagyon  megtetszett  az  okos  leány  s  feleségül  vette. 

Rokon  ezzel  a  gulyás  leánya,  kit  a  király  első  látásra  megszeret, 
feleségű!  vesz,  de  kiköti,  hogy  sohase  szóljon  ellenére.  Egyszer  aztán 
egy  szegény  ember  panaszra  jött  a  királyhoz. 

—  Felséges  királyom,  —  adta  elő  panaszát  a  szegény  ember  —  a 
szomszédommal  a  városba  mentünk,  én  két  lóval,  ő  két  ökörrel.  Az  egyik 
lovamnak  volt  egy  kis  csikaja.  Útközben  megháltunk  egy  helyen.  Mikor 
ujrá  elindultunk,  a  csikó  a  szomszédom  ökréhez  szegődött  s  akárhogy 
hívtam,  többet  nem  fordult  vissza  az  anyjához.  Erre  az  én  szomszédom 
azt  mondta,  hogy  az  én  csikóm  az  övé  s  nem  akarja  visszaadni. 

A  király  a  másik  embernek  ad  igazat.  Azé  a  csikó,  a  ki  után  megy. 

A  királyné  véletlenül  megpillantja  a  szomorúan  távozó  embert  s 
megkérdezvén  szomorúsága  okát,  nem  állja  meg,  hogy  bele  ne  avatkozzék 
a  király  dolgába.  Azt  tanácsolja  az  embernek,  menjen  ki  az  erdőbe,  hol 
az  ura  vadászni  szokott,  vigyen  magával  egy  hálót  s  tegye  le  egy 
fatuskóra.  A  szegény  ember  megfogadja  a  különös  tanácsot,  a  hálót  leteszi 
a  fatuskóra,  fogja  á  nyelét,  mintha  halászna.  Arra  megy  a  király,  álrtiél- 


A  nép  lelke. 333 

kodva  kérdi:  hát  te  mit  csinálsz  itt,  szegény  ember?  —  Halászok,  felséges 
királyom.  —  Mit  beszélsz  te?  Hogy  lehet  a  fatuskónak  hala?  —  ügy, 
mint  az  ökörnek  csikaja. 

A  király  megszégyelli  magát  s  a  csikót  visszaitéli  a  szegény  embernek, 
de  szörnyen  megharagszik  a  feleségére.  Gyanította,  hogy  ez  adta  a  taná- 
csot a  szegény  embernek.  Kiadja  az  utat  az  asszonynak.  Hiába  sírt,  rítt 
az  asszony,  nem  könyörült 

—  Hát  jó,  elmegyek,  de  mit  adsz  azért,  hogy  eddig  hites  társad 
voltam? 

—  A  mi  neked  legkedvesebb,  csak  menj  a  házamból. 

Még  egyszer,  utoljára  együtt  ebédelnek,  az  asszony  altatót  lop  a 
király  poharába  s  a  mint  elaludt,  befogatott  a  hintóba,  a  királyt  a  hintóba 
fektette  s  úgy  hajtatott  haza  apjához,  a  szegény  gulyáshoz. 

—  Hát  én  hogy  kerültem  ide?  —  kérdi  a  király,  mikor   felébredt. 

—  Te  bizony  úgy,  lelkem  uram,  hogy  azt  mondtad:  vihetem,  a  mi 
nékem  legkedvesebb.  Hát  nékem  te  vagy  legkedvesebb:  elhoztalak 

Bezzeg,  hogy  egyszeribe  elmúlt  a  király  haragja. 

A  kutyafejű  tatárok  királya  a  magyar  királynak  három  nehéz  próbát 
ad  fel  s  megfenyegeti,  hogy,,  ha  helyesen  nem  felel  meg,  úgy  elpusztítja 
az  országot,  hogy  kő  kövön  nem  marad.  Hét  fehér  lovat  küld,  minden 
ló  közt  egy-egy  esztendő  külömbség  van,  de  a  hét  mégis  olyan  egyforma, 
mint  hét  tojás.  Melyik  a  hét  közt  a  legfiatalabb  s  melyik  a  két,  a  három, 
"égy>  öt,  hat  és  a  hét  esztendős.  Táltos  Jankó  tanácsa  szabadítja  ki  a 
királyt  a  nehéz  helyzetből.  Az  ő  tanácsára  hét  teknő  zabot,  mind  más- 
más esztendei  termést  tesznek  ki  az  udvarra  s  valamennyi  ló  a  maga 
esztendejében  zabnak  fordul.  így  aztán  megállapítják  az  egyforma  lovak 
korát.  Másodszor  egy  pálczát  küld  a  kutyefejű  tatárok  királya,  a  mely 
pálczának  mind  a  két  része  egyenlő  vastag  volt.  Azt  kell  eltalálni:  a 
pálczának  melyik  vége  tőről  való.  Táltos  Jankó  tanácsára  a  pálcza  kellős 
közepére  czémát  kötnek,  azon  lecsüngetik  s  a  melyik  oldalra  egy  kissé 
lebillen  a  pálcza,  ott  van  a  tőről  való  vége.  Harmadszor  egy  nyilat  lőtt 
át  a  kutyafejű  tatárok  királya  a  magyar  király  palotájába  s  azt  éppen 
úgy  vissza  kellett  lőni  hozzá.  Hétszer  hetvenhét  mértföld  a  távolság. 
A  visszalövésre  ismét  Táltos  Jankó  vállalkozik.  Ugy  visszalőtte  a  nyilat, 
hogy  a  kutyafejű  tatárok  királyának  palotája  tánczra  kerekedett  tőle. 

A  fogas  kérdéseknek  szere-száma  nincs,  ezekben  kifogyhatatlan  a 
nép  az  ő  találós  meséiben,  melyeket  rendszerint  néhány  soros  versikében 
ad  fel.  Van  ezek  közt   egy  egész  sereg,  mely  nagyon  próbára  teszi  az 

elmét  s  aZy  a  ki  nem  ismeri  a  népéletet,  a  nép  eszejárását,  hiába  is 
töri  fejét  azok  megfejtésén.  íme,  egy  néhány  a  javából. 

Mondja  virág  virágnak: 
Várja  végét  világnak. 
Két  vén  fának  ledőltét 
S  a  meghaltnak  felköttet. 

Megfejtés:  a  leány  mondja  a  legénynek,  várakozzál,  míg  besötétedik, 
az  öregek  lefekszenek  s  a  tűz  feléled  a  hamu  alól. 

Nyírfa  nyillala, 

Cserfa  csattana, 

Ezer  madár  megindula 

Egyndc  szárnya  szakada. 

S  mind  az  ezer  meg^la. 

(A  szövőszéken  elszakad  a  fonál.) 

Azt  kiáltja  egy  lábú: 
Jere  ki,  te  két  lábú, 
Mert  megesz  a  négy  lábú. 

(A  káposzta  hívja  az  embert,  hajtsa  ki  a  káposztás  kertből  az  ökröt). 

Nannyámnak  a  szoknyája. 
Teméntelen  sok  foltja, 
Még  sincs  egy  öltés  rajta. 

(Kemencze.) 

Lábad  között  billentyű, 
A  kezedben  perrentyű, 
Matika,  matika, 
A  nagyapád  szakálla, 
Balog  addig  tépegeted, 
Mig  nem  bírod  a  kezedet. 

(Guzsaly,  orsó,  a  matika  az  orsó  matatását,  mozgását  jelenti,  a 
nagyapád  szakálla  a  csepű,  melyet  bal  kézzel  tépeget,  lévén  az  orsó  jobb 
kézben.) 

—  Hogy  hívják?  —  Kérdik  egy  embertől 

—  Nekem  olyan  nevem  van,  hogy  az  egyik  beviszi  a  házba  a.  tüzet, 
a  másik  kihozza. 

Hogy  hívják  tehát  ?  Mihály  György.  (Szent  Mihály  napja  tudvalevőleg 
szeptember  végére  esik,  Szent  György  napja  április  végére.) 
Tíz  húz  négyet?  (Tehén  fejés.) 

A  míg  kicsi  voltam,  négy  országot  bírtam, 
Hogy  fölnevelkedtem,  földet  borongattam, 
Hótom  után  pedig  a  tánczba  ugrottam. 

(A  borjú  kis  korában  bírja  az  anyja  tőgyét,  melynek  négy  bimbója 
van;  nagy  korában  a  földet  boronálja,  holta  után  a  bőréből  csizma  lesz, 
melyben  tánczolnak. 

Hová  mégy  te  hirges-horgas  ? 
Mit  kérdezed,  tetőn  likas, 
»  Mikor  az  én  farkam  aranyas? 

(Fűst  és  kémény.) 

Szőrös  a  töve, 
Veres  a  h^gye, 
Nyalánkok  hasába  való. 

(Eper.) 

Két  láb  ül  három  lábon, 
Csinál  egylábat. 
Bemegyen  négyláb, 
Elkapja  egylábat. 
Megharagszik  kétláb, 
Felkapja  tiáromlábat, 
Ugy  üti  négylábhoz, 
Mindjárt  elejti  egylábat. 

(A  csizmadia  a  három  lábú  széken  varr  egy  csizmát,  bemegy  a 
kutya,  elkapja  a  csizmát,  a  csizmadia  a  székkel  megüti  a  kutyát.) 

Ég,  föld,  nem  volt? 
Szegény  tökmag  hol  volt.^ 

(Isten  markában.) 

Van  a  találós  mesék  közt  olyan  is,  hogy  a  kérdésben  már  megvan 
a  megfejtés,  de  éppen  ezzel  hozzák  zavarba  a  kérdezettet,  a  ki  töri  a 
fejét,  ugyan  mi  lehet  a  megfejtés,  mert  arra  nem  gondol,  hogy  a  találós 
mese  feladója  bolonddá  akarja  tenni  Ilyen  találós  mese  ez: 

Árva  borjú  —  anyáüaiit, ' 
Puszta  pajta  —  födetlen, 
Három  verébnek  —  hat  szeme, 
Szenes  csutak  —  fekete. 

Mikor  aztán  a  kérdezett  beleizzadott  á  megfejtésbe,  a  találós  mese 
feladója  nagyot  nevet.  Persze,  hogy  az  árva  borjúnak  nincs  anyja,  a 
puszta  pajtának  nincs  födele,  három  verébnek  hat  szeme  van  s  a  szenes 
csutak  fekete! 

Erre  a  kérdésre,  melyik  a  világnak  legelső  feje,  a  legtöbb  ember  a 
királyokra  gondol,  pedig  nem  a  király  az,  hanem  az  ékefej,  mert  az 
csinálja  a  királynak  is  a  kenyeret. 

Látjuk,  hogy  a  találós  mesének  többnyire  rithmusos  formája  van 
s  már  ez  a  ríthmusság  a  találós  mesének  eredetisége  mellett  bizonyít. 
Ezek  a  mi  népünk  lelkében  születtek  meg.  Nagy  szeretettel  fordulnak  a 
természethez,  innen  vesznek  képeket,  úgy,  hogy  néha  egy  szép  allegória 
a  találós  mese.  íme  egy  pár  példa: 

Nap  volt  édes  anyám, 
Hold  volt  édes  apám. 
Kerek  föld  szült  engem, 
Szél  tánczra  tanított, 
Nehéz  kő  megrontott. 
Csont-hús  meglágyított, 
Meg  is  nyomorított, 
Mikor  megszalasztott. 

(Búza-kenyér.) 

Csont-kürttel  kürtölnek. 
Arany  deszkák  repedeznek, 
Földi  férgek  pezsdülnek. 

(Hajnal  hasadása.) 

A  kerek  ég  alatt  kerek  egy  Istenfa, 
Kerek  Istenfának  szép  tizenkét  ága, 
Szép  tizenkét  ágnak  ötvenkét  virága. 
Ötvenkét  virágon  három  arany  alma. 

(Év,  hónapok,  hetek,  a  három  sátoros  ünnep). 

Mindmegannyi  virága  a  népköltészetnek. 

De  még  mindig  nem  merítettük  ki  a  nép  lelkének  gazdag  forrásait. 
Pompás  humorát  gazdagon  mutatja  meséiben,  de  nem  kevésbé  gazdagon 
az  ő  anekdotáiban.  Köteteket  tesznek  ki  a  magyar  nép  adomái,  mind- 

megannyi  megvilágítói  a  mi  népünk  egészséges  humorának,  ötletességének, 
elmésségének  s  a  népünket  jellemző  vonások  egész  tömegét  találjuk  meg 
ezekben  az  anekdotákban.  Tömérdek  anekdota  maradt  meg  a  régi  világból 
is.  Különösen  Mátyás  király  korából,  ki  maga  nagy  kedvelője  volt  a 
tréfának.  Ezekből  néhányat  már  könyvem  első  kötetében  bemutattam. 
Ezer  éves  történetünk  nevezetesebb  korszakainak  egész  anekdota-kqre 
van.  A  legszomorúbb  idők  leggazdagabbak  az  anekdotákban.  Az  elnyo- 
matás napjai,  az  idegen  uralom  ferdeségei  csak  úgy  termettek  a  gúnyos, 
csípős  anekdotákat.  De  a  magunk  fajtája  iránt  sem  voltunk  kíméletesek. 
Egy-egy  falu  népét  kiszemelték  a  gúnyolódás,  évődés  czéltáblájául  s  a 
mi  együgyű  históriát  kitudtak  gondolni,  azt  mind  a  kiszemelt  áldozatokra 
kenték.  Jaj  annak  az  embernek,  a  kin  a  nép  kikap  —  a  mint  mondani 
szokták  —  s  jaj  annak  a  falunak  is.  Szentelt  víz  sem  mossa  le  róluk, 
a  mit  egyszer  rajok  kentek.  A  székelyeknek  az  oláhfalusi,  meg  a  csiki, 
a  dunán  tuliaknak  a  rátóti,  a  nyitravidékieknek  a  lédeczi,  a  felső  tisza- 
mentieknek a  görgői  stb.  a  czéltáblája.  S  körülbelől  ugyanazokkal  az 
állítólag  megesett  együgyű  históriákkal  csúfolják  valamennyit.  Mert  az 
anekdota  épp  úgy  bejárja  az  egész  országot,  mint  a  mese,  mint  a  dal. 
Az  oláhfalusiak  (vagy  ha  jobban  tetszik:  a  rátótiak)  borsón  hengergetik 
tovább  a  templomot;  a  falu  bikáját  felhúzzák  a  torony  tetejére,  hogy 
leetessék  vele  a  torony  tetején  nőtt  néhány  szál  íűvet  stb. 

Mért  fognak  pld.  az  oláhfalusiakra  efféle  együgyüségeket  ?  Megtaláljuk 
a  magyarázatot,  ha  megismerkedünk  egy  s  más  oly  dolgaikkal,  melyek 
első  tekintetre  együgyüknek  látszanak,  holott  a  valóság  az,  hogy  az 
együgyűség,  ártatlan  jámborság  álorczája  alatt  igazi  elmésség  rejtőzik. 
Tettetett  együgyüségükkel  lefőzik  a  bölcs  embereket.  így  azt  kérik  József 
császártól,  hogy  a  kinek  nincs  szekere,  marhája,  járjon-  gyalog  az  ők 
határukban.  Mikor  aztán  maga  József  császár  jön  oda,  nem  adnak  neki 
forspontot.  Mióta  a  világ  —  világ,  az  oláhfalusiak  deszkával  kereskednek. 
Messze  földre  viszik  a  deszkát.  Egyszer  aztán  rendelet  jön,  hogy  két 
mértfoldnél  messzebbre  nem  vihetik  a  deszkát.  Kifognak  a  rendeleten. 
Azt  kérik  József  császártól,  hogy  Kolozsvár  Oláhfalutól  legyen  két 
mértföld.  A  jókedvű  király  teljesíti  a  bolondnak  tetsző  kívánságot.  — 
Az  oláhfalusiaknak  csak  ez  kellett.  Vitték  a  deszkát  Kolozsvárra,  mert 
hát  Oláhfalutól  két  mértföld  Kolozsvár.  Ezekkel  az  anekdotákkal  is 
bosszantják  a  jó  oláhfalusiakat,  jóllehet  elmésségöket  bizonyítják.  A  csí- 
kiakra ráfogták,  hogy  a  létrát  keresztbe  vitték  át  az  erdőn  s  a  mi 
ía    útjokba    esett,  levágták.    Igen  ám,    csakhogy    ősi  szokás  szerint  a 

hulladék  fát  haza  lehetett  hordani.  Nem  együgyűség  volt  tehát,  hanem 
ravasz  számítás  ez  tőlök.Az  együgyű  históriákkal  gúnyolt  oláhfalusi 
góbé  volt  az  is,  ki  csúnyán  lefőzte  a  szász  korcsmárost  A  segesvári 
szász  korcsmárosnál  megeszik  hat  tojást.  Nem  tud  fizetni.  Eltelik  tíz  év 
s  a  szász  bepörli  a  góbét.  Kiszámítja,  hogy,  ha  azt  á  hat  tojást  akkor 
kikölteti,  lett  volna  hat  csirke  s  tíz  év  alatt  mit  tudom  én,  legalább  ezer 
forintot  hozott  volna  neki  az  a  hat  tojás.  Biró  elé  idézik  a  góbét,  de 
megkésik  a  tárgyalásról. 

—  Hol  késett  kend?  rivall  rá  a  biró. 

—  Főtt  borsót  vetettem,  instálom.  Amiatt  késtem  meg,  ravaszkodik 
a  góbé. 

—  Főtt  borsót?  Hát  abból  hogy  lesz  borsó? 

—  Ugyy  a  hogy  a  főtt  tojáshói  csirke! 

Hasonlót  mond  —  a  mint  a  népmeséknél  láttuk  —  a  magyar 
paraszt  is  a  királynak,  mikor  az  csodálkozik,  hogy  a  tuskónak  hogy 
lehet  hala.  A  hogy  az  ökörnek  csikaja! 

A  huszár,  az  obsitos,  a  czigány,  a  zsidó,  a  legátus,  a  kántor,  a  pap 
—  számtalan  anekdotának  a  központja.  A  különféle  népfajták  és  foglal- 
kozások jellemző  vonásainak  egész  tömege  ezekben  az  anekdotákban, 
csakúgy  dúskálhatunk  benne.  A  magyar  paraszt  nyugodt  természetét 
lehetne-e  jobban  jellemezni,  mint  annak  az  atyafinak  a  mondásával,  ki 
Albrecht  főherczegnek,  mikor  ez  látja,  hogy  a  paraszt  nem  akar  tudomást 
venni  az  ő  mivoltáról,  s  végezetül  azt  kérdi:  tudja-e,  hogy  én  Albrecht 
főherczeg  vagyok?  ezt  feleié:  Mán  én  arról  se  tehetek! 

Hát  a  huszárt  meg  a  zsidót  mi  érdekli?  A  huszár  bejut  a  meny- 
országba. Garázdálkodik  ott  s  Szent  Péter  szeretne  tőle  megszabadulni. 
Jön  egy  zsidó,  bebocsátásért  könyörög.  Szent  Péter  nem  akarja  beengedni. 
De  a  zsidó  megigéri,  hogy  megszabadítja  a  menyországot  a  garázda, 
káromkodó  huszártól  s  ennek  fejében  bebocsátják.  Ott  első  szava  ez  a 
huszárhoz : 

—  Hát  maga  itt,  vitéz  úr?  Hej,  hogy  mulatnak  odakint  egy  korcs- 
mában a  pajtásai! 

Egyéb  se  kell  a  huszárnak,  siet  ki  a  menyországból.  Csakhamar 
rájön,  hogy  a  zsidó  rászedte.  —  Na  megállj,  zsidó,  viszaadom  a  kölcsönt 
Dobot  szerez  s  elkezd  dobolni  és  nagyokat  kiált:  egyszer,  kétszer  — 
ki  ad  többet  érte?  Hallja  ezt  a  zsidó.  Tyhű,  odakint  Hezitálnak.  Persze, 
hogy  rögtön  kiszalad  a  menyországból.  Szent  Péter  meg  bezárja  a 
menyország  kapuját  s  egyiket  sem  ereszti  vissza. 

Ma  már  nem  igen  terem  anekdota  a  czigánjo'ól,  de  a  régi  világban 
szere-száma  nem  volt  a  czigány  furfangját,  kifogyhatatlan  leleményességét 
bizonyító  anekdotáknak.  A  hagymás  kertben  lopáson  érik,  de  a  czigány 
hirtelen  feltalálja  magát:  a  szél  dobta  be  s  lám  belefogódzott  egy  hagy- 
mába, hogy  a  szél  tovább  ne  röpítse.  Dehogy  is  akarta  ő  azt  a  hagymát 
kitépni !  A  lováról  azt  mondja  a  vevőnek,  hogy  nincs  annak  semmi  hibája, 
csupán  annyi,  hogy  csillagot  nem  vizsgál,  vasat  nem  rág  és  fára  nem 
mász.  Csak  a  vásár  után  jön  rá  a  gazda,  hogy  mit  jelent  a  czigány 
képes  beszéde.  Bizony  nem  vizsgál  az  csillagot,  mert  vak,  nem  rág  vasat, 
mert  a  zablát  nem  engedi  a  szájába  s  fára  sem  mász,  mert  a  hidnál 
jnegbicsakolja  magát :  nem  megy  át  rajta.  Máskor  meg  igy  dicséri  a  lovát : 
Hej,  jó  futó  a  —  kutya.  Hej,  de  jó  evő  a  —  disnó.  Nincs  semmi  hibája ! 
Persze  hogy  nincs  a  purdénak,  ki  a  lovon  ül,  semmi  hibája.  Ennek  a  lába- 
szárát fogja,  mialatt  ezt  mondja.  Közben  nagyokat  csip  a  purdé  lábán  s 
ez  elkezd  bőgni.  A  czigány  ezt  is  hasznára  fordítja:  Ne  sirj,  purdé,  talá- 
lunk még  talán  ilyen  lovat  a  világon! 

Elmés  czigány  anekdota  ez  is:  A  czigányt  akasztófára  itéli  a  tekin- 
tetes vármegye.  A  felesége  sir,  rí,  könyörög,  hogy  ne  akasszák  fel  az 
urát.  Mikor  látja,  hogy  sehogysem  tudja  meglágyítani  az  urak  szivét,  azt 
mondja  szorultságában :  De  azs  én  uram  sohasem  szerette  a  nyakravalót, 
most  sincs  rá  kedve.  —  Van  ám  a  vármegyének,  jegyzi   meg  egyik  ur. 

—  Akasszák  fel  hát  a  tekintetes  vármegyét! 

Szereszáma  nincs  azoknak  az  adomáknak,  melyek  népünk  egyik  leg- 
jellemzőbb vonását :  nyugodt  természetét,  mondhatnám :  hideg  vérét  bizo- 
nyítják. Az  akasztófára  itéltnek  utolsó  kívánsága,  hogy  halála  előtt  néhá- 
nyat szippanthasson  kedves  pipájából.  Teljesítik  a  kívánságát.  Egyet-kettőt 
szippant,  aztán  leteszi  pipáját  az  asztalra,  megy  az  akasztófa  alá.  Mikor 
éppen  nyakába  akasztják  a  kötelet,  jön  egy  lovas  ember  a  kegyelemmel. 
Az  atyafi  első  dolga,  hogy  felvegye  az  asztalról  a  pipáját.  Szívja  a  pipát, 
de   nem   füstöl.   —   Adta  pipája!  E  miatt  a  kis  bolondság  miatt  kialudt. 

A  székely  góbé  a  fiával  kint  hál  az  erdőben.  Nagy  tüzet  raknak,  a 
tüz  mellé  lefeküsznek.  A  góbé  háttal  fekszik  a  tűznek  s  egyszerre  a  bun- 
dája a  rápattant  szikrától  tüzet  fog.  Látja  a  fiu  s  megszólal :  —  Apó  . . . 

—  Mi  a  fiam  ?  —  Valamit  mondanék  ...  —  Jól  meggondold,  fiam,  mielőtt 
mondanád.  Erre  a  fiu  elhallgat.  De  a  tüz  tovább  harapódzik  a  bundában. 
Megint  megszólal  a  fiu.  —  Apó. . .  —  Mi  a  fiam  ?  —  Valamit  monda- 
nék ...  —  Jól  meggondold,  fiam,  mielőtt  mondanád.  Nem  is  szólott  a  fiu 
többet,  mig  aztán  lángbaborult  a  bunda. 

Bizony,  ugyan  nagy  dolog  legyen,  a  mi  a  mi  népünket  kihozza  a 
sodrából.  Csikorgós  hideg  télben  iáért  megy  a  székely  a  két  lovával. 
Hazafelé  jövet  a  lovak  elálló ttak  s  hiába  biztatta  a  góbé :  gyi,  Fakó,  gyi 
Holló,  gyi,  mert  hideg  van !  Már  esteledett  s  a  lovak  nem  mozdultak.  A  góbé 
ott  hagyta  a  lovakat  s  haza  ment.  Otthon  kérdi  a  felesége:  —  Hallá-e, 
hol  vannak  a  lovak?  —  Ne  búsulj  érttük,  csak  adj  vacsorát  Mindjárt 
itthon  lesznek  azok  is.  Hát  egyszerre  csakugyan  hallják,  hogy  a  kapu 
előtt  nyerítnek  a  lovak.  —  Látod,  feleség,  hogy  itthon  vannak.  Hiába 
biztattam,  hogy  siessenek,  mert  hideg  van,  nem  akarták  megérteni.  Ott 
hagytam,  hogy  értsék  meg.  Most  már  értik! 

A  legtöbb,  a  mi  történhetik,  hogy  egy  kissé  megrökönyödnek,  ha 
hirtelen  nem  találják  fel  magukat.  Fenmaradt  ez  a  közmondás:  aztán 
mondjad  ennek,  hogy  Feren'  há\  A  megrökönyödött,  zavarba  jött  oláh- 
falusiak mondása  ez.  Az  oláhfalusiak  deputáczióba  mentek  II.  Rákóczy 
Ferenczhez.  Útközben  mind  azon  tűnődtek,  hogyan  szólítsák  azt  a  nagy, 
hatalmas  embert.  Végre  is  abban  állapodtak  meg,  hogy  Feren  bá'-nak 
szólítják,  mert  a  fejedelem  bizonyosan  idős  ember.  Bemennek  a  palotába, 
ott  az  előszobában  fogadja  egy  fiatal  hadnagy.  Az  atyafiak  zavartan 
állnak. 

Azt  hiszik,  hogy  az  a  csillogó-villogó  ruhájú  iQu  maga  Rákóczy. 
Összenéznek  s  az  egyik  közülök  elkeseredetten  szólal  meg:  aztán 
mondjad  ennek,  hogy  Feren'  báM  Ebből  a  mondásból  közmondás  lett 
s  a  székely  nép  azt  olyasmire  alkalmazza,  mit  nagynak  képzelt,  de  kisül, 
hogy  sokkal  kisebb,  mint  a  mekkorának  képzelte. 

Közölhetnék  még  száz  meg  száz  anekdotát,  melyek  a  népet  különö- 
sen jellemzik,  de,  gondolom,  ízelítőül  éppen  elég  ennyi  is.  Áttérek  a  köz- 
mondásokra^ melyekben  szintén  végtelenül  gazdag  a  mi  népünk  s  talán 
nem  túlzok,  hogy  ezek  a  néhány  szóban  sokat  mondó  bölcsességek  leg- 
hívebb tükrei  a  mi  népünk  lelkének.  Ezekben  a  közmondásokban  fejeződik 
ki  legrövidebben  és  legtalálóbban  a  nép  eszejárása,  jelleme,  a  világról,  a 
világ  ezerféle  dolgáról,  az  emberekről,  az  emberi  természet  ezer  meg  ezer 
megnyilatkozásáról  való  felfogása,  ítélete.  Itt  nyilatkozik  meg  legmegkapób- 
ban  a  magyar  nép  nyíltszívüsége,  szókimondó  természete,  egyenessége,  a 
jog,  az  igazság  iránt  való  erős  érzéke,  a  becsületesség  —  megbecsülése, 
a  rossz  tulajdonságok,  vétkek,  bűnök  kígunyolása,  megvetése.  Meglepő 
rövidség  jellemzi  a  közmondásokat,  egy-két  szóban  nagy  igazságokat 
rejtők  s  a  javarésze  még  a  nyelv  dallamosságával  is  dicsekszik.  Aminthogy 
az  igazi  magyar  közmondások   többnyire  ritmikus  sorok,  s  így  nemcsak 

a  bennük  kifejezett  gondolat,  de  a  kifejezés  formája  is  a  népköltés  gyön- 
gyei közé  avatják  a  néplélek  e  megnyilatkozásait. 

De  beszéljenek  helyettünk  a  közmondások,  melyekből  egy  bokrétát 
im  összeállítok.  Ajándék  elvétel  —  szabadság  letétel.  —  Arany  kereken 
forog  a  törvény.  —  Anyja  nyelvén  beszél  a  gyermek.  —  Egy-két  napi 
dinom-dánom :  holtig  való  szánom-bánom.  —  Az  erdőnek  füle,  a  mezőnek 
szeme  van.  —  Gazda  lábanyoma  hizlalja  a  földet.  —  Gazdag  hizik,  sze- 
gény bizik,  —  Ha  biró  lettél,  tedd  félre  a  komaságot.  —  Hagymával  élj ! 
(Hagyj  ma  s  holnap  is  lesz.)  —  Hirtelen  harag  soha  jót  nem  farag.  — 
Halat  szálka  nélkül,  telet  fagy  nélkül,  barmot  mocsok  nélkül,  jeget  hideg 
nélkül,  embert  hiba  nélkül  nehéz  találni.  —  Magad  ugass,  ha  nincs  kutyád. 
(Magad  uram,  magad,  ha  szolgád  nincs.)  —  Haton  adják,  öten  veszi.  (Lop.) 

—  Idegen  kutyának  lába  közt  a  farka.  —  Kérdő  útját  nem  veszti.  —  Jobb 
ögy  igazság  kettőnél.  (Mert  egy  az  igazság.)  —  Kidőlt  kereszt  előtt  ne;n 
emelnek  kalapot.  —  Ki  előbb  megy  malomba,  előbb  önt  a  garatra.  —  Kinek 
Isten  akarja,  ablakon  is  beadja.  —  Közelebb  az  ing,  mint  a  suba.  (Köze- 
lebb a  rokon,  mint  az  idegen.)  —  Nagy  a  kodácsolás,  de   kicsi  a  tojás. 

—  Ökör  szánt  a  zab  alá,  de  a  ló  eszi  meg.  —  Légy  megakad  a  pók- 
hálón, darázs  áttör  rajta.  (A  kis  bűnösök  lakolnak,  a  nagyok  megmene- 
külnek.) —  Sürü  gazda,  ritka  gatya.  (Oly  szolgákra  szól,  kik  minduntalan 
gazdát  cserélnek.)  —  Szúnyogot  megszűri  s  a  legyet  elnyeli.  (A  nagy  dol- 
gokkal nem  törődik,  a  kisebbekkel  bíbelődik.)  —  Urak  vesznek  össze, 
jobbágy  haját  tépik.  —  Uraság  oly  dolog,  mely  sok  gondon  forog.  — 
Hajíts  követ  belé  s  buggyot  vet  a  legmélyebb  folyó  is.  —  Velencze  s 
Gelencze!  Deszkakert  s  vesszőkert!  (Óriási  a  külömbség.)  —  Utón  igaz- 
ság, háznál  barátság.  —  A  nagy  harang  mondja  meg:  ki  milyen  gazda 
volt.  —  Száraz  kenyér,  tiszta  viz.  Ott  mosdatlan  nem  esik.  —  Ágra  néz 
a  kecske  szeme.  —  A  jó  disznó  kitúrja  a  csúnyát  (fekete  gyökér)  s  a 
rossz  felkapja.  —  Minden  ember  bolond  ember,  a  ki  jobban  tánczol,  mint 
a  hogy  tud.  —  A  kölcsönnek  kopasz  az  egyik  fele.  —  Rossz  kutya,  ki 
a  vaszkát  megugatja.  —  A  ki  minden  galyhoz  hozzá  rug,  csizmája 
sarka  nélkül  marad.  —  Légy  a  vásárban  czigány,  a  fizetésben  becsüle- 
tes. —  Jobb  az  ember  az  Istennél.  (Már  t.  i.  a  menyországban,  mikor 
Istennél  van.)  —  Uti  czifra,  házi  rossz.  —  Bejáró  tyúkot  ne  félts  az 
éhhaláltól.  —  Más  a  tejfel,  más  a   zsendicze.  —  Hja,  paraszt,  az  más! 

—  Agár  fut  a  nyúl  előtt.  —  Nem  csip  a  döglött  méh,  de  mézet  sem 
ad.  —  Jobb  bolondul  csinálni  valamit,  mint  gonoszul.  —  Kinek  teli  az 
erszénye,  jól  végződik  a  törvénye.  —  Serény  az   ördög  a  maga  dolga- 

ban.  —  Hamar  esik  a  seb,  későre  gyógyul.  —  Még  az  ökre  is  borjad- 
zik.  —  Isten  olyan,  mint  a  paraszt :  marhába  veri  a  pénzt  (Szamár  ember- 
nek nagy  szerencséje.)  —  Két  gyertyát  tarts:  egyet  az  Istennek,  egyet 
az  ördögnek,  mert  kitudja,  melyiknek  kerülsz  a  kezébe? 

Sok  olyan  közmondásunk  van,  mely  valamely  névvel  van  kapcsolat- 
ban s  többnyire  csak  ugy  érthetők,  ha  ismerjük  a  történetét  Ilyenek: 
Belenyert,  mint  Bertók  a  csikba  (közismeretes).  —  Ne  tudj  meg  mindent, 
mint  a  Veres  Bori  kecskéje  (minden  kapun  benézett  ez  a  kecske  s  az 
asszony  rá  kiáltott :  czeccz,  ide,  ne  tudj  meg  mindent).  —  Helytelenkedik, 
mint  a  Nagy  Áron  lova.  —  Tűzbe  jött,  mint  a  Kapcza  Marczi  lova.  — 
Beállított^  mint  Pap  Andi  a  malomba  (köszönés  nélkül).  —  Másról  beszél 
Bodóné,  "ha  a  bor  árát  kérik.  —  Szemébe  mondja,  mint  Csákány  Pál  a 
macskának  stb.  stb.  Ezek  helyi  közmondások,  de  némelyik  népszerűvé 
válik  a  benne  rejlő  általános  igazságnál  fogva  s  országszerte  ismertté  lesz, 
mint  lett  a  Bodónéról  szóló  közmondás  is. 

A  közmondásokkal  rokonok  azok  a  tőrül  metszett,  eredeti  szólás-mon- 
dások, melyek  közt  ^gyiknek-másiknak  mélyebb  jelentősége  van,  mint  a 
hogy  a  szavak  mutatják.  Ilyenek :  Megfacsarták  a  fülét  =  rávették,  hogy 
elhallgasson  valamit.  —  Leütötte  a  csillagát  =  megölte.  —  Perel  az 
ördöggel  (haldokló  gazemberről  mondják).  —  Zergetik  a  vaskalánt.  (Téli 
estéken  a  leányok  összegyűlnek  a  fonóba;  ott  vannak  a  legények  is. 
A  legényeket  távozáskor  kikiséri  a  házi  leány  egész  a  kapuig  s  ha  a 
kelleténél  tovább  időz  künnt  —  talán  éppen  a  kedvesével  —  a  benma- 
radt  leányok  a  vaskalánnal  veregetik  a  tűzhelyet,  mi  annyit  tesz,  hogy: 
elég  volt  már. . .  Ha  aztán  valaki  a  kelleténél  tovább  felejtkezik  valahol, 
—  főkép,  ha  az  gyermek  —  gyöngéd  figyelmeztetésül  enyit  mondanak: 
zergetik  a  vaskalánt.)  —  Jól  főtt  a  lencse  =  jó  kedve  van.  —  Még  nem 
jött  fel  a  vacsora-csillaga  =  nem  vacsorált  —  Olyan,  mint  a  bodosi 
lakodalom.  (Elég  volt  mit  enni,  inni  s  nem  is  maradt  semmi.)  —  Megette 
a  vak  tyúkot  =  elbolondították.  —  Nem  vagyok  kopasz  =  megjött  az 
eszem,  —  Nem  fele  kár,  a  mit  megeszik  (hanem  —  egész).  —  Atilla 
ágából  nőtt  ki  =  előkelő  ivadék.  —  Viztorkába  épített  =  uzsorástól  köl- 
csönzött. —  Homályos  a  szeme  =  nem  gondolkozik.  —  Megvékonyult 
a  lelke  =  elgyengült.  —  Hold  fogytán  született  =  szegény.  —  Nőnek  neki 
a  hegyek  =  vénül.  —  Jó  helyről  köszöntötték  rá  a  poharat  =  jó  dolga 
van.  —  A  nyakába  evett  =  megcsömörlött.  —  Kifogyott  magából  =  meg- 
halt. —  Jobb  vállára  szállott  a  kakas  =  megházasodott.  —  Jobb  itthony 
mint  otthon.  (A  férjhez  ment  lány  mondta  az  urának,  mikor  szülei  látó- 

gátasáról  visszatért.)  —  Jó  a  túró  tormával.  (Túró  =  a  disznó  orra.)  — 
Jól  föladta  a  levet  =  érthetően  beszélt.  —  Farkast  etet  =  telhetetlen 
vendéget.  —  Farkas  fogra  kelt  =  örökre  elveszett.  —  Elsült  a  feje  == 
megtudták,  hogy  mit  forral  stb.  stb. 

Ezerével  közölhetnék  e  fajta  képes  mondásokat  a  magyar  nép  nyel- 
vének gazdag  kincsesházából,  de  tovább  kell  mennem,  hogy  bár  nagy 
vonásokban  megismerkedjünk  a  magyar  nép  viseletévél  is.  A  ruhájával. 
»Nem  a  ruha  teszi  az  embert«,  tartja  a  közmondás,  de  ha  nem  is  teszi 
az  egész  embert,  a  ruha  is  világot  vet  egy  nép  lelkére.  A  népek  ruház- 
kodásában elsőrendű  tényező  az  éghajlat  meg  a  foglalkozás,  de  a  ruhá- 
nak szabásában,  színében,  diszítéseiben  a  lelke  szólal  meg.  A  magyar  nép 
keletről  hozta  a  derékon  alól  érő  bő  redős  ruhát  s  az  ország  nagy  részében 
meg  is  tartotta  ezt.  Megtartotta  nemcsak  azért,  mert  ragaszkodott  az 
ősihez,  de  mintegy  kényszerítette  is  éghajlat  és  foglalkozás,  hogy  szellős 
ruhát  viseljen. 

Ez  felelt  meg  leginkább  a  földmivelőnek  is,  a  pásztor  embernek  is,  kik 
életök  javát  isten  szabad  ege  alatt  töltik  s  ez  felelt  meg  leginkább  egyes 
vidékek,  különösen  az  Alföld  rekkenő  meleg  nyarának. 

» Fehér,  hő-redojü,  rövid:  e  három  szóban  foglalható  össze  a  magyar 
népi-  vagy  paraszt-viselet«,  irja  Baksay  Sándor.  A  színekben  tehát  a 
fehérre  hajlik,  a  derékon  alul  bőredős  a  ruha  és  rövid,  hogy  a  lábak  sza- 
bad mozgását  ne  akadályozza  s  na  meg  a  lábat  el  ne  takarja.  Ép  láb  ép 
testre  vall,  minek  azt  takargatni? 

írván  a  magyar  népi  viseletről,  a  külömböző  vidékek  eltéréseiről, 
előre  kell  bocsátanunk,  hogy  félig-meddig  már  a  múltról  beszélünk,  s  ha 
nagyjában  meg  is  tartotta  népünk  az  igazi  magyar  népviseletet,  a  czivi- 
lizáczió,  az  életmód  változása  nagy  pusztítást  vitt  végbe  népünk  visele- 
tében, annak  magyar  jellegében,  s  ma  már  országszerte  kezd  a  nép  vise- 
letében »elvárosiasodni«.  S  a  mi  szomorú  jelenség,  a  legtöbb  vidéken  a 
népi  viselet  inkább  csak  köznapi  viseletté  vált,  ünnepnapokon  városias, 
elegy-belegy  ruhákat  vesznek  magukra,  különösen  a  fejémépek. 

Ma  már  ritkábban,  de  még  nem  oly  rég,  a  ruházat  jó  része  a  ház- 
tól került  ki.  Az  ingnek  valót  az  asszonyok  fonták,  szőtték  kenderből, 
lenből  s  a  nagyobb  téli  ruhák  kivételével,  minő  a  bunda  meg  a  suba,  a 
háztól  kerültek  ki  többnyire  a  kisebb  ruhadarabok.  Ám  a  nagyobb  ruhák 
is  falun  készültek,  a  posztót  a  házi  iparkodás  teremtette,  a  bundának,  a 
subának  való  a  háztól  került  ki,  a  bőr  is  többé-kevésbbé  s  szabás  és 
varrás  munkáját  a  falusi  mesteremberek  végezték. 

A  magyar  népviselet  jellemzőbb  fő  darabjait  a  következőkben  állítja 
össze  Baksay  Sándor  az  Osztrák-magyar  monarchia  első  kötetében: 

A  nőknél:  ingváll,  mely  fehér  gyolcsból  vagy  patyolatból  készül  s 
mely  néhol  haloványsárgára  van  rnártva,  vagy  gyengén  kikékítve,  néhol 
meg  karmazsin  piros  vagy  világos  kék.  A  nyaknál  sürü  egyenletes  redőkbe, 
szalag  közé  van  szedve  s  ezek  a  redők  a  mellen  és  derékon  arányosan 
tágulva  folynak  alá.  A  nyakon  10—12  sor  kaláris,  aczélgyöngy  vagy 
ezüstlánczocska  a  fiataloknál.  Az  ingujj  bő,  néhol  egy  esik  hímzéssel,  ren- 
desen csipkével  végződik,  melyet  könyökön  felül  vagy  csuklónál  szalag- 
gal bokorkötésre  kötnek  meg.  Az  ingvállra  jő  a  mélyen  kivágott,  testhez 
álló  melUnyke  (pruszlik),  melyet  gyöngy  vagy  arany-ezüst  csipke,  másutt 
meg  szalagdiszítés  borít;  a  nyakra  könnyű  kis  selyemkendő,  melyet  a 
mellen  átvéve,  bokros  kötéssel  erősítnek  a  pruszlikhoz.  Az  ingvállat 
szoknya-öv  szorítja  derékhoz  a  csipő  felett,  honnét  bőredőkben  íoly  le  a 
rövidke  szoknya  (viganó,  rokolya),  melynek  anyaga  a  vidékek  ízlése  s 
vagyonossága  szerint  egyszínű  meggy-,  égszin,  tengerzöld  selyem,  atlasz, 
bársony  vagy  élénk  virágú  karton-  és  szőrkelme.  A  ránczok  mesteri  kéz- 
zel vannak  összerakva,  hogy  a  virágok  egymásra  essenek.  A  kötény 
elmaradhatatlan  kiegészítő  része  a  női  viseletnek.  Színe  a  szoknya  színé- 
hez alkalmazkodik.  A  Hajdúságban  »ezer  ránczos«;  Makó  vidékén  bő- 
redős,  fekete;  külömböző  szinü  vagy  virágos  kötény  ritkaság;  a  fehér 
tisztességtelen;  ellenben  Mátyus- földén  a  viselő  tisztához  elengedhetetlen 
a  csipkésszegélyü,  bő  fehér  kötő.  Vasban,  Baranyában  a  fehér  viganóhoz 
egyszinü,  tarkához  fekete  és  kék  selyem  járul.  A  piros  csizma  az  igazi 
magyar  csizma,  de  mind  ritkábbá  lesz  s  helyét  drága  bőr-,  atlasz-  és 
bársonyfüzős,  húzós,  czifrán  kivarrógépezett  topánkák  foglalják  el,  néhol 
aranynyal-ezüsttel  himzett  papucsok.  Természetesen,  ma  már  a  keztyü  sem 
szokatlan  többé.  Egyszerűbb  vén  asszonyok,  templomba  menet,  még  a 
karjukra  vetik  a  nagy  kendőt  s  ezzel  takarják  el  a  kezöket,  de  a  fiatal 
asszonyok  és  leányok  keztyüsen  mennek  a  templomba  meg  a  —  városba. 
Fülön-függő  és  gyürüviselet  még  ritkább,  de  már  ez  is  kezd  hódítani 
lassanként. 

A  fejkőtó  a  vidékek  szerint  sokféle.  íme :  tornyos  csipke  fejkötő,  régi 
magyar  bodros;  aranycsipkés  konty;  féltenyérnyi  szalagcsokor  csekély 
gyöngydiszítéssel ;  kup  alakú  fekete  konty;  recze-fátyol-,  szőlőlevél-konty ; 
dióhéj-konty ;  perecz-konty,  mely  a  széleibe  íüzött  szalag  segélyével  a 
hátul  csomóba  tekert  hajat  visszatartja.  Nagy-Sarló  környékén  vörös  szö- 
vettel,   arany  csipkékkel  bevont   magas   süvegszerű  fejdisz,  mi  az  asz- 


A  nép  lelke.  345 


szonyoknak  harczias  tekintetet  ad;  a  Jászságban  a  pánt;  arany-ezüst 
csipke,  melyet  a  fiatal  nő  csak  első  gyermeke  születéséig  visel.  (A  székely- 
föld némely  falujában  széles  karimájú  posztó-kalap,  csaknem  olyan,  mint 
a  férfiaké,  állítólag  annak  emlékére,  hogy  az  illető  faluk  asszonyai  részt 
vettek  a  falu  védelmében,  együtt  harczoltak  a  férfiakkal.  Egyébként  a 
székelynők  régi  viselete,  mely  itt-ott  ma  is  megmaradt,  nagyjában  meg- 
egyezik a  » magyar*  nők  viseletével.) 

A  téli  felső  ruhákban  nagy  a  változatosság.  A  nagy  alföldi  városok- 
ban prémes  felöltőkké  változott  a  régi  vidra-,  róka-,  nyusztprémes  palást. 
Tiszántúl  sötétbarna,  kis,  kerek  bunda.  A  felső  Tiszánál  fehér  guba  járja. 
Másutt  ismét  nagy,  nehéz  beszövött,  vagy  selyem  és  kázsmir  kendőket 
öltenek  elől  keresztbe  véve  s  hátul,  derékon  megkötve.  A  piros  szattyán- 
virágokkal díszített  báránybőrködmen,  mely  hajdan  általános  volt,  ma  már 
egyes  vidékekre  s  maholnap  egyes  falvakra  és  takarékosabb  családokra 
szorul.  Helylyel-közzel  testhezálló,  katonaszabású,  aczélgombos  kék  posztó- 
dolmányka  dívik,  szép  egyszerűségben,  mig  a  Jászságban  sokat  érő,  pré- 
mezett,  kék  mente  borul  a  kerek  vállakra,  aczél  vagy  ezüst  csiga-gom- 
bokkal, arany-ezüst  sújtassál  és  mentekötővel;  egészen  hasonló  ahhoz,  a 
milyet  a  Nádor-huszárok  (jász-kun  fiuk)  viseltek.  Miként  a  női,  a  férfi- 
viseletnek is  fő  jellemző  vonása :  fehér,  hőredos,  rövid.  Ennek  is  egyik  leg- 
jellemzőbb darabja  az  ing.  Díszítésében,  redőiben  azonos  a  női  ingvállal; 
rendszerint  fehér  gyolcs  vagy  patyolat,  néha  gyengén  kékítve;  galléron, 
mellen,  kézelőn  fehér,  néha  szines  hímzéssel.  Ujja  vagy  kézelős,  vagy 
lobogós.  A  kézelőt  a  csuklónál  gombbal  vagy  szalaggal  foglalják  össze  s 
ennek  változatai  nem  igen  vannak,  legföUebb,  hogy  a  kézelőre  fodrozott 
csipkét  vagy  különféle  hímzéseket  varrnak.  Ez  utóbbiak  között  érdekes  a 
palóczok  családi  hímzése,  az  úgynevezett  kigyő,  melyet  a  kézelőre  szok- 
tak hímezni.  Minden  egyes  családnak  megvan  a  maga  mintája,  melyet 
nem  változtat  soha,  melylyel  a  magáét  az  összetévesztés  ellen  óvja,  s 
melyet  egymás  között  éppen  ugy  ismernek,  mint  a  nagy  családok  egymás 
czimerét.  A  lobogós  ujj,  mely  tűre  szedett,  apró,  sürü  ránczczal  van  a  vál- 
lon jóval  alul  érő  vállf olthoz  varrva,  háromféle :  az  egyszerű  homyuszájas, 
mely  középbőségű,  végén  egyszerűen  beszegve,  csuklóig  ér  s  éltesebbek 
és  tisztesebbek  is  viselik ;  a  rövidujju,  mely  teljes  bőségű  és  egész  kerek, 
azaz  asztalra  leterítve  kört  képez  s  még  akkor  sem  simán  fekszi  meg  az 
asztalt.  Ezt  pásztorok  viselik.  Végre  a  hosszuujju,  melynek  ujjai  az  előb- 
bihez hasonló  bőségben,  de  térdig  s  térden  alól  érő  hosszúságban  nyúl- 
nak le.  Bő  redői  között  néha  kényelmesen  rejtőzik  a  minden  eshetőségekre 

készen  tartott  fütykös  vagy  kurta  csákány,  mely  csak  akkor  villan  ki, 
midőn  a  lobogós  ingujj  egy  kézemelintésre  a  vállig  szalad  fel.  Ezek  a 
disz-ingek.  A  munkában  használt  ingek  egyszerűbbek.  Vaa  olyan  is,  mely- 
nek gallérja  nincs  s  melynek  a  dereka  nem,  vagy  alig  ér  le  a  csipőig. 
(Ilyet  viselnek  a  székelyföldnek  is  egyes  vidékein,  de  nemcsak  mives, 
hanem  ünnepnapon  is.)  Az  ingre  testhezálló,  rövid,  ujjatlan  mellény  borul, 
melynek  szabása  biztosan  mutatja  azt  is,  melyik  faluból  való  a  viselője, 
a  szerint,  a  mint  elől  egy,  két  vagy  négy  sor  apró  érczgombbal,  vagy 
olykor  a  nyaka  körül  is  gombsorral  van  díszítve.  Ezenkívül  disze  a  mel- 
lénynek elején  a  keskeny,  csipkézett,  külömböző  szinű  posztószegély  és 
kacskaringós  zsinórzat,  a  hátán  meg  tulipán  és  más  virágok.  A  mellényt 
panyókán  vetett,  prémes,  zsinóros  dolmány  fedi,  rendesen  fekete  vagy 
sötétkék  posztóból  s  a  hány  zseb  a  dolmányon  és  mellériyen,  annyi  szí- 
nes vagy  szépen  kivartt  fehér  kendő  kihagyott  sarkai.  (Ennek  körül- 
belül megfelel  a  székelyföldön  a  kurta  zeke,  melynek  ott  koczogány  a 
neve.)  A  kihajlott  injggallért  könnyű  fátyol  vagy  selyemkendő  tartja  ösz- 
sze.  Viselnek  s  kivált  régebben  viseltek  itt-ott  nyolcz-tiz  rőf  hosszú  nyakra- 
valókat is,  melyek  használat  folytán  fekete  köteleknek  látszottak.  De  volt 
egészen  nyakravalótlan  férfíviselet  is,  főként  a  jászoknál,  melyet  a  kun 
példabeszéd  meg  is  örökített  (ezt  tegye  meg  a  jász  ember  nyakravaló 
nélkül!).  Az  ing  alsó  részét  körülránczos  gyolcsgatya  övezi  derékhoz, 
innét  bőredőkben  aláfolyva  térdig  vagy  kevéssel  térden  alul,  csipkében, 
rojtokban  vagy  egyszerű  szegélyben  végződve.  A  derékon  néha  keskeny 
fényesbőr,  vagy  színes  selyemkendő,  vagy  karikás  ostor  tekerőzik  öv  gya- 
nánt. Ebbe  az  övbe,  vagy  az  ezerránczu  korczba  van  tűzve  a  selyem 
virágokkal  kivarrt  nagy,  kerektányéru  dohányzacskó. 

Míg  a  nőket  gyakran  lehet  látni  mezítláb,  a.  férfiakat  annál  ritkábban. 
Inkább  csak  nyáron  vagy  munka  kö?ben.  Régebben  viselték  a  bocskort 
is,  melyet  szíjjuval  ügyesen  a  lábszárra  tekertek.  A  bocskort  kiszorította 
a  kordován  csizma,  melynek  díszét  a  hegyes  orr,  a  csikorgósság  és  a 
patkó  emelte.  Most  már  a  patkós  csizma  is  kezd  kimenni  a  módiból. 
Helyette  ránczostorkú,  magassarkú,  sarkantyús  zergebőr  rámás  csízmát 
viselnek.  A  szárnak  szivalakulag  metszett  karimáján  behajtott  vékony  bőr- 
szegély vagy  nyalkábbaknál  fekete  zsinór  fut  körül,  ennek  elől  összeérő 
végeit  pedig  a  szegély  ly  el  egy  anyagú  rózsa  rejti  el.  A  főt  általában  kerek 
nemez  posztókalap  fedi,  ma  már  darutoUal,  strucztollal,  vagy  vírágbokré- 
tával  díszítve.  A  kopácsi  széleskarímáju,  valamint  a  somogyi  sajttetejü 
vargánya-kalapok  saját  hazájukban  is  kimentek  a  divatból,  ellenben  a  túri- 

süveg  tartja  magát.  Télen  fekete  bárány  és  asztrakán  kucsma  járja.  »Most 
szálljunk  magasabbra*  —  irja  Baksay  —  »s  közeledjünk,  de  egész  tisz- 
telettel, a  magyar  demokráczla  czimeréhez.  A  suba  a  magyar  szücsmes- 
terség  remeke.  Hat-tizenkét  darab  magyar  (hosszufürtü)  juh-  vagy  bárány- 
bőrből alkotott  öltözetdarab.  Mig  egyéb  öltözetdarabok  színe,  hosszúsága, 
bősége  a  viselő  korához  képest  változik,  addig  a  suba  ebben  is,  mint 
minden  egyéb  tekintetben,  az  állandóság  kifejezője,  mert  legényen  ugy, 
mint  öreg  emberen  egyformán  hosszúnak,  bőnek  s  fehérnek  kell  lennie,  ha 
szép  akar  lenni.  Csak  ugy  szép  a  suba,  ha  bokáig  ér;  ha  kerek,  azaz 
földre  terítve  kevés  hiján  egész  kört  képez  (a  népdal  is  azt  mondja: 
kerek  az  én  subám  alja,  de  drága)  és  ha  fehér  kivül  is,  belül  is.  Kivül 
fehér,  csak  válla,  dereka,  eleje  van  selyemvirágokkal  kivarrva  és  szines 
bőrábrázolatokkal  ékítve.  Ujja  nincs.  Gallérja  egyenesen  álló,  tenyérnyi 
fekete  prém,  valamint  vállgallérja  is,  a  mit  külön  néven  subagallérnak 
neveznek,  s  a  melyre  egy  egész  báránybőr,  farkastól  és  körmöstől,  min- 
den szabdalás  nélkül  felmegy,  tartozik  fekete  lenni.  De  ez  is  aztán  az 
összes  engedmény,  a  mit  a  suba  a  fekete  szinnek  tesz,  mert  egyebütt 
meg  nem  tűri  magában.  Sok  helyen  még  cselédnek  sem  fogadják  meg  az 
olyan  embert,  a  kinek  a  subájában  niacska  (fekete  'fürtök)  van,  mert  az 
ilyen  embernek  sok  tarka  macskája  van,  azaz  hamis,  furfangos,  nem  meg- 
bízható. Egy  szép  suba  nagyon  munkás  darab,  ára  25 — 40  forint,  sőt  van- 
nak 100—150  forintos  subák  is.  Egy  egész  kis  vagyon;  de  az  ilyenen 
két-három  hónapig  dolgozik  a  szűcs.  Tetszetős  redőkben  folyik  le  a  váll- 
ról s  viselve  vagy  éppen  kiterítve  a  hermelin-palástokra  emlékeztet.  Állandó, 
hű  társa  a  magyar  embernek  s  rangban,  becsületben  mindjárt  a  háza 
után  következik.  Télen  meleget  tart,  nyáron  (kifordítva)  hűvöset,  melege 
mérsékelhető,  mint  egy  jó  kályháé.  Hétköznap  viselő,  vasárnap  ünneplő; 
öregnek  tisztesség,  legénynek  kényesség;  úton  ülés,  otthon  ágy;  éjjel 
párna  és  paplan,  nappal  kanapé;  a  mezőn  még  asztal  is,  mikor  a  juhász 
kiterített  subájáról  falatozza  a  hideg  pörkölthust  és  szélhárító,  mikor  főzés- 
közben, botra  támasztva,  felfogja  a  szelet.  Nem,  mint  a  többi  ruhadara- 
bok, csak  a  test  egyes  részeit,  hanem,  a  fő  kivételével,  az  egész  testet 
fedi.  Még  a  paripának  is  jut  belőle  bőven,  mikor  lovaglásközben  az  állat 
egész  hátulsórészét  betakarja.  Mikor  nyakába  veszi  az  ember,  mintha  azt 
mondaná:  az  én  subám  az  én  váram.  Igen,  vára,  mely  békét  jelent,  ha 
nyitva  az  eleje,  jókedvet,  barátságot,  szeretkezést,  nagylelkűséget,  feláldo- 
zást, egész  az  inge  odaadásáig  —  mindent  jelent  ftgy  nyitott  elejű  suba. 
De  mikor  össze  van  fogva  erősen,  vásári  alkuban,  városi  tanácsban,  kép- 

viselőválasztáskor,  ez  azt  jelenti:  dejszen,  engem  ki  nem  forgatsz  a  subám- 
ból! Mert  az  összefogott  suba  annyi,  mint  meggyőződés;  az  ő  subája  a 
vár,  melynek  zárt  kapuja  meg  nem  nyilik  sem  szép  szóra,  sem  ostromra. 
Minden  változhatik  a  világon  és  Magyarországon,  de  a  suba  nem.  A  leg- 
jellemzetesebb  öltözetdárabokat  átalakíthatja  az  ipar,  számkivetheti  az  izlés, 
széttépheti  a  szegénység,  lehúzhatja  az  ellenség,  a  subán  egyiknek  sincs 
semmi  hatalma.  A  suba  megmarad,  mig  magyar  ember  lesz«. 

A  subának  ez  a  pompás  »jellemrajza«  egyúttal  jellemrajza  a  népnek 
is.  Meghazudtolja  a  közmondást  is  némikép,  mert  im  látjuk,  hogy  ha  nem 
is  teszi  a  ruha  az  embert,  —  a  mi  külömben  a  ruha  minőségére  vonat- 
kozik —  a  ruha  magyarázója  a  nép  belső  világának.  Megvan  a  kettő 
közt  a  belső  kapcsolat.  A  suba  —  mondja  még  róla  Baksay  —  mikor 
már  elveszítette  suba  disznevét,  gúnya  számba  kezd  járni,  majd  ebből  is 
kikopván,  vaczok  lesz  belőle.  Rajta  hálnak,  vele  takaróznak  a  család  tag- 
jai. Néhol  bunda  a  neve,  de  az  elsőség  a  subát  illeti,  ez  a  népszerűbb, 
bár  a  bundáról  is  van  nóta,  mely  nagy  elismeréssel  szól  a  bundáról, 
mondván : 

Kifordítom,  beforditom, 
Mégis  bunda  a  bunda, 
Hej,  bunda  a  bunda. 
Juhászbunda  a  bunda. 
Mégis  bunda  a  bunda! 

Es  folytattja  tovább  a  bunda  dicséretét.  Ha  leteríti,  akkor  is  bunda 
—  a  bunda;  ha  megázik,  akkor  is  bunda  —  a  bunda;  sőt  ha  rongyos, 
még  akkor  is  csak  bunda  —  a  bunda! 

A  felső  ruhák  közt  külön  megemlítést  érdemel  még  a  szűr,  melynek 
anyaga  durva  juhgyapjuból  szőtt  u.  n.  szürposztó.  A  szűr  fajtái :  a  derékig 
érő  szürdolmány,  csuklyás  szűr ;  szürgallér ;  szürköpenyeg ;  kanász  szűr ;  az 
öreg  szűr,  térden  alul  érő  zsákszabással,  semmi  díszítéssel,  éltesebb  embe- 
reknek; fekete  szűr,  alig  térdig  érő,  derékhoz  hajló  szabással,  mely  dísz- 
zeke is.  Mivelhogy  a  subát  nem  lehet  uri  szobába  bevinni,  a  zekeszűr 
ilyenkor  a  suba  helyettesítője.  A  szűrnek  megfelelő  felső  ruha  a  székelyek- 
nél a  térden  alul  érő  gyapjuposztóból  készült  zeke,  mel3mek  semmi  disze 
nincs.  Kezd  is  kimenni  a  divatból 

Ismétlem,  a  mit  előre  bocsátottam,  hogy  az  eredeti  magyar  népi  vise- 
let mind  ritkább  és  ritkább  lesz  s  lassanként  átváltozik  úrias  viseletté, 
-különösen  a  nőknél.  A  városi  divatot  utánzó,  de  idétlenül  szabott,  a  szép 
formákat  elrejtő  vagy  megrontó  dib-dáb  öltözet  váltotta  fel  legtöbb  helyen 

a  nemes  egyszerűségében  oly  szép  magyar  viseletet  Bizony  kivánatos 
volna,  hogy  a  népet  az  Ö  vezetői  felvilágosítsák  s  a  mennyire  lehet,  vissza- 
térítsék a  magyar  viselethez,  hadd  látnók  azt  bár  ünnepnapokon.  Szebb 
ünneplő  ruhiga  lehetne-e  a  népnek  az  ő  Ősi  viseleténél,  mely  szabásában, 
díszeiben,  színében,  egész  valóságában  hű  kifejezője  a  mag3rar  léleknek,  a 
magyar  ember  jellemének? 

Hiszem,  hogy  még  elkövetkezik  ez  az  idő.  Nehéz  ugyan  felvenni  a 
harczot  a  czivilizáczióval,  melynek  nyomán,  fájdalom,  nemcsak  áldás  fakad> 
de  ha  felvesszük  és  komolyan  vesszük  fel,  megmenthetjük  jjiég  a  magyar 
viseletnek  bár  a  jellemzőbb  vonásait,  a  nélkül,  hogy  a  sokat  emlegetett 
czivilizácziónak  ezzel  útjába  állanánk.  Most  még  egy  kissé  szokatlan  a 
szemünknek,  ha  a  »paraszt«  kezében  esernyőt,  vagy  Jó  magyarul  ísö/űííoV 
látunk,  de  nem  Ütközünk  meg  rajta.  Helyes,  hadd  hordjon  esernyőt,  védje 
a  ruháját,  egészségét  eső  ellen,  a  nap  rekkenő  melegsége  ellen,  de  mért 
ne  védhetne  az  esötartó  —  magyar  ruhát?  Ha  a  székely  a  fehér  haris- 
nyát, a  durva  gyapjuposztóból  készült  nadrágját,  melyen  rendszerint  vítéz- 
kötés  sincs,  fölcseréli  szürke  vagy  fekete  posztó  harisnyával,  ámbár  ebben 
némi  hajlandóságot  látunk  már  az  urías  viseletre,  mert  csakhamar  jő  erre 
a  bolti  posztónadrág,  —  kezdetben  még  magyar  szabású,  majd  egyszerre 
bugyogóvá  fajul  —  hát  ezen  sem  ütközünk  meg,  mert  munkás  embernek 
■  praktikusabb  a  szürke,  a  fekete,  mint  a  fehér  harisnya,  mely  hamar  pisz- 
kolódik. Ám  ugy  volna  az  rendjén,  hogy  ünnepnapokon  legyen  meg  a 
szemnek,  léleknek  jobban  tetsző,  a  lelki  tisztaságot,  egyszerű  erkölcsöket 
jelképező  fehér  harisnya. 

y>Fehér,  hőredőjü,  rövid<^ :  e  három  szóban  foglalta  össze  röviden  és 
találóan  Baksay  a  magyar  nép  viseletét.  De  hát  ez  csak  volt  Miért,  hogy 
csak  volt?  S  mért  ne  lehetne  megint  »ugy,  mint  régen  volt?« 

Igy  trtszik  nekem,  messze  földről,  a  havasok  aljáról, 
szomorú  nóták  szállanak  felém  s  nem  hagynak 
békében,  mig  lelkem  vissza  nem  száll  velők  oda,  honnét  szárnyra  keltek. 
Egész  nap  kesergő  meg  szilaj  nóták  csengnek  a  fülemben,  rég,  húsz 
esztendő  előtt  hallott  nóták,  a  mikor  még  süldő  diák  voltam;  a  mikor  a 
falumbeli,  sor  alá  került  legényekkel  együtt  daloltam.  .  . 

A  falu  népe  kint  az  utczán.  Asszonyok,  leányok  kötényökbe  bújva 
sírdogálnak,  csak  a  katonaviselt  emberek,  különösen  az  öregek,  kik  még 
negyvennyolcz  előtt  szolgálták  a  »császárt«,  nézik  megindulás  nélkül  a 
sorozásra  induló  legénységet. 

—  Mi  az  a  három  esztendő!  Az  nem  is  idő.  Én  huszonöt  eszten- 
deig szógáltam  a  császárt,  mondja  egy  Öreg  székely, 

— r  Hát  én?  S  hát  az  apám?  Háromszor  volt  ki  a  francziára.  Hej, 
akkor  nem  volt  gőzös!  Ki  gyalog,  ki  lóháton  ment  Francziaországba. 

—  De  már  az  igaz,  könnyű  most  a  katona  dolga,  —  tódítja  egy 
három  esztendőt  szolgált  obsitos.  Igazat  beszélnek  az  öregek.  Most  a 
gőzös  egy  nap  alatt  a  világ  végire  viszi  a  katonát,  egy  nap  vagy  lelövik 
vagy  nem,  harmadik  nap  meg  visszarepíti  a  gőzösnek  hat  kereke! 

De  hát  hiába:  három  esztendő  vagy  harmincz  esztendő,  elég  az, 
hogy  itt  kell  hagyni  a  falut.  A  hazát.  A  szülőket,  a  testvéreket  Alsó, 
felső  szomszédokat.  Na  meg  azt  a  leányt,  kiről  azt  mondja  a  nóta: 

Be  van  az  én  rózsám  képe 
Hű  szívembe  rajzolva, 
Érted  vagyok,  gyenge  rózsám, 
Katonának  kiírva  .  .  . 

Szegény  legények!  Nagy  kedvök  volna  egy  kicsit  elpityeredni,  de 
ott  állanak  a  szekér  körül  az  öregek,  összeszedik  magukat  s  szilaj 
kurjantásokba  tör  ki  szivöknek  nagy  keserűsége.  Pedig  még  nem  is 
katonák.  Csak  lesznek,  ha  megütik  a  mértéket.  S  ha  már  az  Ur  Isten 
meg  a  »császár«  úgy  rendelte,  hogy  a  legény  húsz  éves  korában  mérték 
alá  kerüljön,  üsse  is  meg,  mert  nincs  annál  nagyobb  szégyen,  mintha  a 
tiszturak  rá  kiáltják:  untágUk! 

Álljunk  meg  e  szónál :  untágiik.  És  ennek  a  párjánál :  táglik  Nemcsak 
azt  jelenti  ez  a  két  szó,  hogy  a  magyar  legényt  német  szóval  komman- 
dírozzák,  de  jelenti  az  általános  védkötelezettséget  is.  Jelenti,  hogy  a 
véradót  meg  kell  fizetnie  mindenkinek,  legyen  úrnak  vagy  » parasztnak  c  a 
fia,  ha  megüti  a  mértéket.  Szóval:  nem  úgy  van  most,  mint  volt  régen. 
A  mohácsi  vész  után  más  lett  a  képe  a  hadseregnek  s  ez  a  kép  is  mit 
változott,  mig  eljutottunk  a  mai  közös  hadsereghez,  meg  a  —  honvéd- 
séghez! A  mohácsi  vészt  követő  időkben  még  van  magyar  hadsereg  s 
annak  az  osztrák  hadsereggel  való  közössége  inkább  csak  az  uralkodó 
személyével  járó  szövetség  volt,  hazánk  a  maga  hadseregének  dolgaiban 
függetlenül  intézkedett.  A  szorosabb  kapcsolat  a  Rákóczy  leveretését  követő 
szatmári  béke  után  létesült,  a  mikor  a  tek.  karok  és  rendek  az  1715-iki 
VIII.  törvényczikkben  a  jobbágyságnak  az  állandó  hadseregbe  való  soro- 
zására a  felhatalmazást  megadták.  A  nemzeti  haderőt  a  nemesi  fölkelés 
képviselte  volna,  de  mint  azt  már  könyvem  első  kötetében  megírtam, 
az  1809-iki  kudarcz  után  ez  a  fölkelés  csak  papiron  maradt.  Megvolt 
tehát  a  közös  hadsereg,  melybe  kezdetben  toborzás  utján  szedték  a 
legénységet,  majd  ennek  helyébe  lépett  az  összeírás,  bár  szükség  esetén 
meg-megpróbálták  a  toborzást  is,  sőt  —  hogy  a  nóta  szavával  éljek  — 
»kötéllel«  is  verbuválták  a  katonát,  ha  a  toborzás  nem  sikerült. 

A  katonai  szolgálat  ideje,  hogy  meddig  tart,  hány  esztendeig  keH 
szolgálnia  a  császárt,  biz  ezt  nem  tudta  sem  az,  kit  megfogtak  »kötéllel«, 
sem  az,  ki  a  szegény  jobbágy  legényeket  összefogdosta.  A  régi  nóta 
ezt  mondja: 

Szabadságom  el  van  zárva 
Ferencz  császár  ládájába. 
Nincs  olyan  kulcs,  mely  találja, 
Tíz  esztendő  majd  kizárja. 

Ki,  ha  —  ki.  Némelyik  ott  öregedett  meg  hadi  szolgálatban.  Az  egykor 
szabad  székelyekre  is  súlyos  terhet  rótt  a  hadi  szolgálat.  Rendes  dolog 
volt,    hogy  az   apát  a  fiu   váltotta   fel.  Bizony  nem  csoda,  ha  az  öreg 


A  véradó. 


emberek,  kik  hallomásból,  némelyik  másként  is,  ismerik 
»a  régi  jó  világot*,  fitymálják  a  három  esztendős 
szolgálatot,  bár  elég  nagy,  elég  súlyos  teher  az  is. 

Az  alkotmányos  éra  bekövetkeztével,   1868-ban 
mondotta   ki   a  törvény    az    általános    hadkötelezett- 
séget.   A    haderőnek    három    fŐ    tagja  van:  a  had- 
sereg,  mely   szó  alatt  a  közös  hadsereg  értendő,  a 
tartalék,  mely  az  előbbivel  szoros  kapcsolatban  van, 
és  a  honvédség,  mely  nem  csupán 
a  hadseregből  a  tartalékba  s  innét 
a  honvédséghez  áttett  katonákból 
áll,  de  abba  egyenesen  is  sorozzák 
a  legénys%et. 

Az  1868-ban  alkotott  s  1889- 
ben  módosított  véderő  törvény  a 
véradót  megköveteli  az  állam  min- 
den ép  testű,  egészséges  s  a  »raér- 
téket*  megütő  polgárától  s  a  ki 
nem  válik  be,  3 — 100  forintig  ter- 
'  jedŐ  hadmentességi  díjat  fizet.  Fizeti 
tehát  a  véradót  minden  férfi  a  húsz 
éven  felül.  A  szolgálati  kötelezett- 
ség a  21-ik  életévvel  kezdődik,  s 
a  közös  hadseregben,  a  sorhadban 
3  évre,  a  tartalékban  7  évre,  a  pót- 
tartalékban 10  évre  terjed;  a  hon- 
védségben azok,  a  kiket  oda  köz- 
vetlenül soroztak  be,   12  évet,  a 
kik  a  közös  hadsereg  tartalékából 
lépnek  át,  2  évet  tartoznak  szol- 
gálni. Ezenkívül  van  még   n^fól- 
kelő-kötdezettség  is,  mely  a    19-ik 
évvel   kezdődik  s  a  42  éves  kor 
betöltésével  szűnik  meg. 
A  tényleges  szolgálat  ideje,  békében,  a  közös  hadseregnél  három  év, 
a   honvédségnél    2   év.    A   póttartalékosok   csak   8    heti  kiképzésre  és  az 
időszaki    fegyvergyakorlatokra    vannak    kötelezve.    A    népfölkelők    béke 
idején  semmiféle  szolgálatot  nem  teljesítnek. 


Honvéd  zászlótarló. 


Kivételt  tesznek  a  tényleges  szolgálat  idejére  nézve  az  egy  éves 
önkéntesek,  a  kik  csak  egy  évet  kötelesek  szolgálni,  ám  egy  ujabb  tör- 
vény értelmében,  ha  év  végén  le  nem  teszik  a  tartalék  tiszti  vizsgálatot,  még 
egy  évet  tartoznak  szolgálni.  A  honvédség  felállításakor  az  ide  sorozottak 
csak  nyolcz  hetet  szolgál- 
tak, ez  idő  alatt  történt  meg 
a  kiképzés,  ám  ez  a  kikép- 
zés hiányosnak  bizonyult  s 
a  tényleges  szolgálatot  8 
hónapról  két  évre  emelték. 

Kezdetben  a  honvéd- 
séggel meglehetős  mostohán 
bántak  el.  A  legények  gyön- 
gébbjét sorozták  honvédnek, 
ruhájok,  felszerelésök  fogya- 
tékos s  látnunk  kellett,  hogy 
a  magyar  ftu  nem  kívánko- 
zik a  honvédséghez,  jóUehet 
magyar  a  vezényszó,  rövi- 
debb a  szolgálati  idÖ:  a 
közös  hadseregbeli  magyar 
fiu  kicsinylette,  lenézte  a 
honvédet,  a  véréből  való 
vért  Ma  már  hála  Istennek, 
másként  van.  A  közöshad- 
seregbeli egy  hajszállal  sem 
külömb  a  honvédnél.  Hátha 
mégágyujokisleszlSazédes 
magyar  szó  csendül  feléje 
mindenütt :  a  kaszárnyában, 
a  gyakorló  téren  s  ha  hábo- 
rúba viszik,  magyar  szóval 
tüzelik,  lelkesítik:  előre! 

»Nem  a  víIág  ez  a  három  esztendő*,  mondja  a  nóta,  még  kevésbé 
a  két  esztendő,  de  elég  ez  is  a  magyar  fiúnak,  hogy  távol  legyen  a 
hazájától.  A  hazájától !  A  népnek  a  haza  fogalma :  a  falu.  Az  a  kis  ház, 
az  a  kevés  föld,  melyet  magáénak  mondhat.  S  vigyék  bár  csak  a  harmadik 
vármegyébe    katonának,    távol    esett  az  ő  hazájától.  Pedig  most    csak 

ritkán  viszik  messzebb  s  csak  rövid  időre,  így  Boszniába,  Galicziába,  na 
meg  Bécsbe.  A  legénység  zöme  magyar  földön  szolgálja  le  a  három 
esztendőt,  nem  is  beszélve  a  honvédekről,  mert  a  honvédséget,  háború 
esetén  is,  csak  az  országgyűlés  beleegyezésével  lehet  az  ország  határán 
túl  vinni.  A  régi  világ  katonája  országokat  járt  be,  itt  is  lógerozott,  ott 
is  s  mikor  haza  került,  nem  fogyott  ki  az  idegen  országban  látottak- 
hallottak elmesélésével.  A  mai  katona  mit  14t?  —  mondják  az  öregek. 
Beleültetik  a  gőzösbe  s  ha  több  országon  keresztül  viszik,  is  jóformán  semmit 
sem  lát,  semmit  sem  tapasztal.  A  régi  világ  katonája  megismerkedett  a 
talián  néppel,  a  francziával,  a  burkussal,  a  lengyellel.  Itt  is  ragadt,  ott 
is  ragadt  rá  valami.  Haza  kerülvén,  valóságos  káptalan  volt  a  feje. 
A  mai  világ  obsitos  katonája  nem  az,  a  ki  volt  a  régi  világé.  Az  obsitos 
tipikus  alakká  lett.  A  hazudozásban,  a  nagyotmondásban  valósággal  reme- 
kelnek. S  mert  a  ^messziről  jöttnek  könnyű  hazudni«,  hazudtak  is  rettentő 
sokat.  Garay  János  híres  versének  az  obsitosa  élő  alak  volt,  az  ő  hazu- 
dozásaihoz  nem  kellet  sokat  tódítani  a  költőnek.  Az  obsitos  túljárt  az 
óperenczián,  franczia  fejekkel  körülrakta  a  sátrát  s  a  világ  végén  lelógatta 
a  lábát.  »De  ez  még  mind  csak  semmi «  —  mondja  tovább  az  obsitos, 
persze  bor  mellett,  közbe-közbe  koczintgatván.  Elmeséli,  hogyan  fogta  el 
a  nagy  Napóleont. 

Hm,  mond  az  obsitos  hős,  —  a  nagy  Napóleon! 
Nagy  ő  a  francziák  közt  —  és  vállán  egyet  von  — 
De  engem  úgy  segéljen,  nem  a  magyar  között, 
S  hát  még  —  veté  utánna  —  magyar  huszár  előtt! 

Az  ám,  a  magyar  huszár !  A  világ  legdicsőbb  katonája.  S  a  legnagyobb, 
a  mit  hazudik  az  obsitos  s  addig  hazudja  ezt,  mig  maga  is  elhiszi, 
hogy  ő  huszár  volt.  Napóleonnak  kétszázezer  vitéze  van,  ők  mindössze 
kétszázan  valának,  de  »mind  nyalka  szép  huszárok,  mind  tűz  és  annyi 
láng«.  Persze  a  kétszáz  huszár  megszalasztja  a  kétszázezer  francziát  s 
Háry  János  elfogja  a  nagy  Napóleont,  viszi  a  kapitánya  elé,  de  szembe 
jön  velők  egy  hat  lovas  hintó,  s  ki  ült  abban?  Mária  Lujza,  Napóleon 
felesége.  Ennek  a  könyörgésére  szabadon  eresztette  Napóleont,  ki  két 
arany  órát  adott.  Hol  az  óra  ?  Az  egyiket  a  kapitányának  adta,  a  másikat 
—  elkérte  a  hadnagya. 

De  mi  földet,  mi  országot  járt  be  Háry  János!  Elmeséli,  hogy 
Frmtcziaországban,  a  tenger  partján,  Pddova  mellett  akkora  rákot  látott, 
hogy  ollójával  fölvett  egy  lovas  kozákot.  Mikor  meg  bejárta  Tirol  orszá- 

got,  a  Stájer  hegyekben  oly  magasra  hágott,  hogy  csak  hason  mászhatott, 
mert  különben  a  nap  megperzseli  a  haját.  Mántovában,  jó  kedvében,  hét 
fejű  sárkánnyal  vívott  meg.  Hát  mikor  Bécsnek  városában  meglátogatta 
Ferencz  császárt! 

Sok  barátom  él  ott,  nem  egy  generális, 
Sőt  valót  beszélve,  maga  a  király  is. 

ff 

O  mentette  meg  a  királyt,  Pádovától  nem  messze,  a  halál  torkából. 
A  kétfejű  sasról  ismert  a  király  palotájára.  Ez  a  kétfejű  sas  mindennap 
egy  tulkot  költött  el  ebédül.  Hármas  ajtón  nyit  be.  Vas,  ezüst  meg  arany 
volt  a  három  ajtó.  Bezzeg  a  király  nyomban  ráismer,  fogadja  nagy 
szívességgel.  Első  gondja,  hogy  az  obsitos  fakóját  az  ő  parádés  lovával 
egy  jászol  elé  kössék,  az  arany  jászol  elé.  Aztán  őt  kérdi  meg:  hát  te 
már  ettél-e?  Asztalhoz  ülnek.  Volt  még  vacsoráról  egy  darabka  sült, 
fehér  czipót  tett  melléje  a  király,  egyben  bekiáltott  a  szomszéd  szobába : 
» Van-e  még,  hej  anyjuk,  a  slivoviczába.«  Épp  akkor  itta  meg  az  utolsó 
kortyot  egy  lakáj.  Sebaj,  átkűldnek  egy  gárdistát  a  zsidóhoz.  A  mint 
javában  isznak,  eddegélnek  s  beszélnek  a  régi  harczokról,  nagy  sikoltozást 
hallanak.  A  királyurfik  összeverekedtek  az  ő  czifra  tarsolyáért. 

*    Gyermekek!  —  kiálta  rajok  édes  apjok  — 
Hát  ki  van  a  háznál,  hogy  ti  hajba  kaptok? 
Hát  az  angyalát  is,  vitéz  Háry  bácsit 
Egy  sem  látja?  Mindjárt  parolát  és  pacsit! 

Dictum,  factum,  a  király  urfik  rendre  jöttek,  s  vas  markába  pompás 
parolát  ütöttek,  ő  meg  benyúlt  czifra  tarsolyába  s  egy-egy  krajczárkát 
vett  a  markába.  De  a  király  nem  engedi  meg,  hogy  pénzt  adjon  nekik. 
Pénz  nem  való  a  gyermeknek.  S  ekkor  már  érezte  is,  hogy  az  ő  marka 
tele  van  pénzzel,  még  pedig  ezüst  tallérral.  Mi  kár,  hogy  elfogyott,  mint 
ezernyi  sok  más! 

íme,  ez  az  obsitos,  a  magyar  nép  élet  tipikus  alakja,  kiről  száz  meg 
száz  anekdota  van  s  ki  a  népmeséknek  is  egyik  kedvelt  hőse.  Sok  bordá- 
ban szőtt,  vén  hunczfutok  ők  mindannyian,  kiknek  furfangos  dolgait  mohón 
nyelik  azok,  kik  alig  jártak  túl  a  falú  határán.  Vén,  tapasztalt  rókák  s 
mert  százszor  szembenéztek  a  halállal,  nem  félnek  ők  senkitől,  még  az 
ördögtől  sem.  Furfangos  eszök  csuflFá  teszi  még  szent  Pétert  is. 

lm,  itt  jön  a  mese  obsitosa.  Ugy  elöregedett,  hogy  már  alig  birja  a 
szolgálatot.  Szabadságot  kér  a  királytól  meg  egy  kevés  útiköltséget.  Három 

krajczár  útravalót  ad  neki  a  király.  Aztán  találkozik  a  koldusruhába 
öltözött  Krisztussal  és  szent  Péterrel.  Nekik  adja  ezt  a  három  krajczárt 
is.  Ezt  a  jószívűséget  meg  akarja  jutalmazni  Krisztus.  Mondjon  három 
kívánságot,  teljesíteni  íogja.  Mi  az  első  kívánságod?   —   kérdi  Krisztus. 

Ugyan  mi  lehetne  egy  obsitos  első  kívánsága,  ha  nem  egy  pipa !  De 
olyan  pipa  ám,  melyből  sohasem  fogy  ki  a  jó  verpeléti  dohány.  A  máso- 
dik kívánsága  egy  olyan  tuczat  kártya,  hogy  mindig  ő  nyerjen;  a  har- 
madik egy  olyan  zsák,  melynek  csak  azt  kell  mondani :  szorítsd,  zsákom ! 
s  befogja,  ha  kell,  az  egész  világot. 

Mind  a  három  kívánságát  teljesítette  Krisztus.  Tovább  megy  az  obsi- 
tos s  egy  királynak  a  városába  ér.  Ott  az  a  hir,  hogy  az  őrszobából 
minden  éjjel  eltűnik  a  királynak  egy  katonája.  Egyszeribe  jelentkezik  a 
királynál,  hogy  ő  majd  segít  ezen  a  bajon.  A  király  nagy  ajándékot  igér 
neki,  de  az  obsitos  visszautasítja:  —  Nem  kell  nekem  semmi  ajándék, 
felséges  királyom,  csak  adjon  ma  éjjelre  12  hordó  bort,  12  hordó  pálin- 
kát s  12  szál  gyertyát.  Hogyne  adott  volna !  És  most  beül  az  obsitos  az 
őrszobába.  Csapra  üti  a  hordókat,  meggyújtja  a  tizenkét  szál  gyertyát, 
aztán  eléveszi  a  kártyát,  játszani  kezd,  s  mintha  más  is  ülne  az  asztal- 
nál, mondogatja:  Tromfot,  János!  Egyél,  igyál,  János. 

A  mint  igy  mulatja  magát,  megszólal  valaki  a  padlásról:  húzódj 
félrébb  János,  mert  rád  esem. 

—  Dehogy  húzódom,  jobb  ha  ide   ülsz   mellém   s  kártyázol  velem. 
Abban  a  pillanatban  leesik  két  láb.  Az  obsitos  meg  sem  rezzen  erre, 

nyugodtan  felszól  a  padlásra:  —  Két  lábbal  nem  tudok  kártyázni. 
Erre  leesik  egy  derék,  egyenesen  a  lábra. 

—  Fejetlen  emberrel  nem  tudok  játszani,  mondja   most  az  obsitos. 
Leesett  a  fej  is.  Ott  állt  előtte  az  ördög. 

Ez  sem  ho^ta  ki  nyugalmából,  közömbösen  veti  oda  az  ördögnek:  Ülj 
le,  komám,  igyál  s  kártyázz  velem. 

Abban  a  pillanatban  megnyílt  a  padlás  s  csakúgy  potyogtak  le  az 
ördögök.  Szerte  akarják  szaggatni  az  obsitost,  de  ő  csak  szólt  a  zsák- 
nak:  Szorítsd,  zsákom,  s  a  mennyi  ördög  volt,  mind  belefogta  a  zsákba, 
aztán  a  zsák  száját  bekötötte,  ő  maga  lefeküdött  a  pricsre  s  aludott  mint 
a  bunda.  Másnap  24  kovácsot  kér  a  királytól,  azokkal  veretni  kezdi  a 
zsákba  fogott  ördögöket  s  addig  nem  könyörül,  mig  irást  nem  adnak  a 
királynak,  hogy  többet  az  őrszobának  a  tájéka  felé  sem  jönnek.  Hiába 
akarja  a  király  megajándékozni,  nem  fogadja  el.  Minek  neki  a  pénz,  mikor 
olyan  pipája  van,  hogy  abból  sohasem  fogy  ki  a  dohány?  S  pénze  is  lesz 

elég,  csak  kártyázzék.  Jó  dolga  van  az  obsitosnak,  nem  csoda,  hogy,  bár 
nagyon  leöregedett,  nem  akar  meghalni.  Krisztus  angyalt  küld  hozzá,  hogy 
vigye  fel  a  menyprszágba  s  a  vén  hunczíut  az  angyalt  a  zsákba  buj- 
tatja. Egyszer  aztán  mégis  megkívánja  a  halált.  Bekopogtat  a  menyország 
kapuján.  De  szent  Péter  nem  ereszti  be.  Haragszik  rá,  hogy  csúffá  tette 
az  angyalt.  —  Menj  a  pokolba!  Elindul  a  pokolba,  de  az  ördögök  észre- 
vették, a  mint  közeledett,  s  rémülten  kiabáltak:  Jön  az  obsitos!  jön  az 
obsitos!  A  hányan  voltak,  mind  neki  dőltek  a  pokol  kapujának  s  nem 
eresztették  be.  Visszamegy  a  menyország  kapujához.  Szent  Péter  kinyitja 
a  kaput,  de  nem  azért,  hogy  beeressze.  El  akarja  kergetni.  De  már  erre 
elkeseredik  az  obsitos.  —  No,  mondja,  ha  sehol  sem  találok  nyugo- 
dalmat, szorítsd,  zsákom,  Pétert  is !  Be  is  fogja  a  zsák  Pétert,  de  már  ezt 
a  vakmerő  cselekedetet  nem  hagyja  büntetlenül  a  Krisztus.  Kiereszti  Pétert 
a  zsákból  s  az  obsitost  bujtatja  be.  »Még  most  is  ott  fekszik  a  meny- 
ország kapuja  előtt,  ha  azóta  be  nem  eresztették «. 

Hát  a  ravasz,  furfangos,  magát  mindig  feltaláló  czigányt  ki  teszi 
bolonddá,  ha  nem  az  obsitos.^  A  czigány  felmászik  a  fára,  leül  egy  ágra 
s  vágni  kezdi  maga  alatt.  —  Hé,  dádé,  mindjárt  leesel,  szól  fel  hozzá  az 
arra  vetődött  obsitos.  —  Dehogy  esem!  —  Bizony  leesel.  —  Ne  féljen, 
vitéz  ur,  van  a  czigánynak  esze. 

Alig  mondja  ki,  leszakad  az  ág,  a  czigány  leesik.  A  czigány  szemé- 
ben most  már  az  .obsitos  a  világ  legbölcsebb  embere.  Lám,  megjöven- 
dölte, hogy  leesik  s  le  is  esett.  Kéri  az  obsitost,  jövendölje  meg  már 
azt  is,  hogy  ő  meddig  él.  Ugy  tesz  az  obsitos,  mintha  erősen  gondolkoz- 
nék, aztán  mondja  nagy  komolyan :  addig  élsz,  dádé,  mig  a  lovad  hármat 
nem  botlik.  A  czigány  elindul  a  gebéjével  s  alig  halad  egy  hajitásnyira, 
megbotlik  a  lova.  —  Jáj,  jáj,  még  csak  két  botlás  az  életem!  —  Meg- 
botlik a  ló  csakhamar  másodszor  is,  meg  harmadszor  is  s  mert  szentül 
hitt  az  obsitos  jövendőlésében,  földhöz  vágta  magát.  Ugy  feküdt  az  utón, 
mint  egy  igazi  halott,  mignem  jön  egy  halottas  menet  s  a  biró  jót  huz  a 
czigány  talpára.  Rögtön  talpra  ugrott  s  szembe  szállott  a  biróval,  dicse- 
kedve mondta:  Tekintetes  bíró  uram,  ugy  tudja  meg,  hogy  én  halott 
vagyok ! 

Van  egy  rövid  mesénk,  melyben  az  ördög  szabadítja  meg  a  katonát 
a  keserves  katonaélettől.  A  régi  katonaéletből  való  e  mese,  mikor  » min- 
den kicsiségért  lekapták  a  húsz  körméről,  hol  huszonötöt,  hol  ötvenet 
raktak  rá,  hogy  csak  ugy  füstölt  a  nadrágja «.  A  mi  mesebeli  katonánk 
százszor  is  megpróbálja  a  szökést,  de  mindig  nyakon  csípik  s  »számolat- 

lan«  verték  rá  az  ötven  botot.  Egyszer  aztán  az  ördög  elébe  toppan, 
fejébe  nyom  egy  veres  sipkát  s  mondja  neki,  csak  menjen  bátran  haza,  a 
sipka  láthatlanná  teszi.  Üljön  otthon  egy  esztendeig,  az  alatt  ő  szolgál 
helyette.  Hej  volt  öröm  otthon,  mikor  meglátták!  De  volt  nagy  bánat 
is :  ,mi  lesz  most  vele,  a  szökött  katonával.  Esztendő  múlva  visszament  a 
legény  becsületesen.  —  Derék  ember  vagy,  mondotta  az  ördög,  látszik, 
hogy  magyar  vagy :  megtartottad  a  szavadat  Hát  csak  állj  ide,  de  ne  félj 
többet  a  bottól,  ha  százat  mérnek  is  reád,  mert  én  úgy  megcsináltam, 
hogy  nem  neked  fáj  majd  az  ütés,  hanem  a  kapitányodnak. 

Ugy  is  történt  A  kapitánynak  már  egy  csontja  sem  volt  ép,  mert 
mindig  neki  fájt,  ha  az  ördögöt  megbotoztatta.  Mikor  aztán  az  igazi 
katonát  újra  meg  kellett  volna  botoztatnia,  inkább  obsitot  adott  neki: 
menjen  haza.  j>Igy  szabadult  meg  szegény  feje  a  katonaélettől;  hanem 
—  mondja  végül  a  mese  —  ez  rég  volt,  talán  igaz  sem  volt,  mert  most 
már  az  ördög  sem  szánja  a  katonát«. 

Ezt  már  a  mostani  mesemondók  ragasztották  hozzá.  Persze,  hogy  az 
elmúlt  rossz  mindig  jobb,  mint  a  jelen   való,  ha  kevésbbé   rossz  is  az! 

A  magyar  katona  becsületességére,  királya  iránt  való  feltétlen  hűsé- 
gére igen  szép  világot  vet  egyik  mesénk.  Érdemes  azzal  is  nagyjában 
megismerkednünk.  A  szegény  legény  egy  kis  gyertyát  s  egy  vérrel  har- 
matozó füvet  örököl  az  apjától.  Amannak  az  a  csodaereje,  hogy  ha 
meggyújtja,  minden  jelenlévő  elalszik,  rajta  kivül,  a  fű  pedig  minden  zárat 
kinyit.  A  legény  fölcsap  katonának.  Annyi  a  pénze,  hogy  azt  sem  tudja, 
hová  tegye.  Varázseszközeivel  szerzi  a  pénzt.  A  királynak  is  feltűnik  ez. 
Koldusruhába  öltözik  s  ugy  állítja  meg  a  katonát,  ki  közben  kapitányi 
rangra  emelkedett. 

—  Kapitány  uram,  adjon  abból,  a  mit  Isten  adott,  könyörgött  a  koldus. 

—  Ejnye,  öreg,  szól  a  kapitány,  most  nincs  pénz  nálam,  de  jöjjön 
este,  majd  akkor  adok. 

A  koldus  el  is  ment  hozzá.  Aztán  késő  este,  mikor  elaludott  már  a 
város  népe,  elindultak  ketten.  Egy  bolt  előtt  megáll  a  kapitány,  a  vérrel 
harmatozó  fűvel  kinyitja,  bemennek  s  a  kis  gyertya  világánál,  a  mi  pénzt 
talált,  három  csomóba  rakja. 

—  No  öreg,  mondja  a  kapitány  —  az  egyik  csomó  a  töke,  azt  ne  bánt- 
suk. Ez  a  másik  csomó  a  becsületes  nyereség:  ezt  se  bántsuk.  A  harma- 
dik csomó:  a  csalás.  Ezt  tegye  kend  a  szűre  ujjába. 

így  járják  végig  az  összes  boltokat  s  mindenütt  megcsinálja  az  igaz- 
ságos osztást. 

Most  a  király-koldus  nagy  próbára  akarja  tenni  a  katonát.  Azt  mondja : 

—  Hej  vitéz  uram,  szeretném  meglátni  a  király  kincses  kamráját  is. 

—  Jól  van  öreg,  mondja  ez  —  megnézhetjük,  hanem  azt  előre  meg- 
mondom, hogy  onnét  egy  krajczárt  sem  szabad  elhozni,  inert  a  királynak 
kell  a  pénz  katonára,  lóra,  fegyverre  s  mindenre. 

Bemennek  a  kincses  kamrába,  sorra  járják  a  szobákat,  tele  volt  vala- 
mennyi pénzes  kádakkal.  Rézpénz,  ezüst,  arany  —  annyi  volt,  hogy  a 
szemük  káprázott  belé. 

Most  jön  az  igazi  próba.  A  koldus  szűr  alatt  belemarkolt  egy  kádba. 
De  a  katona  sem  vette  tréfára  a  dolgot,  úgy  pofon  vágta  a  koldust, 
hogy  karikákat  hányt  a  szeme. 

—  Ilyen-olyan  teremtette,  nem  megmondtam,  hogy  a  király  pénzéhez 
nem  szabad  nyúlni?  Visszategye  kend  mind  egy  krajczárig. 

Másnap  reggel  hivatja  a  király  a  katonát  s  mondja  neki:  Nagy 
hunczfut  vagy,  fiam,  de  van  benned  becsület,  mert  félted  a  király  pénzét. 
Reád  bizom  az  egész  kincstáramat.  Te  légy  annak  őriző  csősze. 

lm  az  egyszerű,  naiv  népmesék  elvégzik  helyettünk  a  magyar  katona 
jellemzését.  Az  ő  szemében  a  király  az  egyetlen,  kit  megrövidíteni  nem 
szabad,  holott  az  ő  kamráját  véres  verejtéket  hullató  népek  töltik  meg. 
De  hát  a  királynak  szüksége  van  a  tenger  pénzre,  kell  az  katonára,  lóra, 
fegyverre.  Az  mind  egy  krajczárig  tiszta  pénz. 

A  király !  Mintha  csak  mesebeli  fogalommá  lett  volna  a  nép  lelkében 
e  szó.  Csak  a  mesében  találkozunk  királylyal,  a  nótában  a  királyból 
császár  lett.  A  verbunkos  nóta  még  királyt  emleget,  de  ez  a  nóta  régi 
keletű  s  nem  is  a  néptől  való.  A  császárnak  toborozták  a  magyar  ftut, 
kivéve  48-at,  mikor  magunk- magunknak  toboroztunk. . .  De  hát  a  tobor- 
zónak  megvolt  az  ő  varázsa.  S  a  verbunkosok  bizony  nem  azzal  ugrat- 
ták be  a  bámészkodó  legényeket,  hogy  majd  a  császár  katonái  lesznek, 
hanem  hát :  czif ra  élet,  gyöngyélet  a  katonaélet.  Háború  idején  tiz-tizenkét 
huszár  kiállott  a  város  vagy  falu  piaczára,  rendszerint  vásáros  napokon, 
s  boros  palaczkkal  a  kezökben,  czigányzene  mellett  járták  a  délczeg  ver- 
bunkos tánczot.  Persze  odacsődült  a  nép.  A  nyalka,  nagy  bajuszú  s  nagyo- 
kat mondó  huszárok  közre  fogták  az  odacsődült  legényeket,  s  addig  dicsér- 
ték a  katonaéletet,  addig  hazudoztak,  mig  egyik-másik  belekóstolt  a 
borukba,  parolát  adott.  Akkor  már  fejébe  is  nyomták  a  csákót.  Biharinak, 
a  hires  czigánynak  volt  egy  verbunkos  nótája,  a  melyet  >harmincz  embe- 
res nótának«  neveztek,  mert  egy  alkalommal  Debreczenben  egyszerre  har- 
mincz  legény  csapott  fel  katonának,  erre  a  nótára. 

A  toborzás  mellett  azonban  szükség  volt  az  erőszakra  is.  A  ki  nem 
állott  be  katonának  jó  kedvéből,  azt  elvitték  erővel.  A  mint  a  nóta  mondja: 

Már  mi  nálunk  verbuválnak 

KötéUel, 
Elfogják  a  szegény  legényt 

Erővel. 
A  gazdagnak  öt-hat  fiát 

Nem  bántják, 
A  szegénynek  ha  egy  van  is, 

Elrántják. 

A  toborzásnál  a  czigánymuzsika  mellett  járta  a  nóta  is.  Nem  egy 
toborzó  dal  maradt  meg  ebból  az  időből.  Van  ezek  közt  egy,  mely  vidám, 
kedélyeskedő  hangon  próbálja  a  beugratást.  Bakatoborzó  ez,  mely  a 
múlt  század  végéről  maradt  meg.  így  szól: 


Ha  meguntad  életedet, 
Feleséged,  gyermekedet. 
Haj,  gyere  pajtás  katonának! 

—  Jaj,  dehogy  megyek  mert  levágnak! 

Ne  félj  pajtás,  nem  bántanak: 
Csak  a  karddal  tapogatnak. 
Haj,  gyere  pajtás  katonának! 

—  Jaj,  dehogy  megyek,  mert  levágnak! 


Ha  nem  tudnál  lovagolni, 
Megtanítunk  gyalogolni. 
Haj,  gyere  pajtás  katonának! 

—  Jaj,  dehogy  megyek,  mert  levágnak  ! 

Ha  nem  tudnál  imádkozni: 
Megtanítunk  dohányozni. 
Haj,  gyere  pajtás  katonának! 

—  Jaj,  nem  megyek  én,  mert  levágnak! 


A  nép  játszi  humora  szólal  meg  e  toborzóban;  mintha  a  variálását 
hallanók  ennek  a  kecsegtető  biztatásnak :  jere  hozzánk,  tejbe-vajba  füröszt- 
getünk,  hasábfával  kenegetünk.  Már  egészen  más  az  a  toborzó,  melylyel 
a  19.  század  elején  a  kun  legényeket  verbuválták  a  frarczia  hadjáratra 
s  melyről  első  tekintetre  látható,  hogy  Írástudó,  verselő  ember  munkája. 
Azt  mondja: 


Ali  a  verbunk,  tánczoljunk. 
Nosza,  kun  legények! 
Tele  csordultig  borral 
Állnak  az  edények. 
Pántlikát  kalapunkra 
Majd  osztogatnak. 
Mentét,  dolmányt  és  nadrágot 
Hozzánk  szabatnak. 


Itt  állanak  a  lovak  is 
Készen,  abrakolva. 
Melyek  a  magyar  legényt 
Hordozzák  tánczolva. 
Ha  sebesít  sok  franczot 
Az  én  jobb  karom. 
Akkor  mondja  jó  királyom : 
Édes  magyarom! 


A  régi  katonaélet  egyik  legnépszerűbb  nótája  volt  a  Mikor  masíro- 
zunk kapitány  uram  kezdetű,  mely  azért  is  érdekes,  mert  mutatja,  hogy 
hajdanában  a  tisztek  és  közvitézek  közt  amolyan  patriarkális  viszony 
volL  Hol  ebben  a  faluban,  hol  abban  a  faluban  stáczióztak,  s  a  közös 
nyomorúság  közelebb    hozta  Őket,  bizalmaskodó  hangra  bátorkodtak  a 

felebbvalókkal  szemben.  Ez  a  nóta  még  ma  is  eléggé  ismeretes.  Legalább 
a  székelyföldön  ma  is  daloyák, 

Mikor  masírozunk,  kapitány  uram?  Elszakadt  a  nadrág,  kapitány  uram! 

Mikor  masírozunk,  kapitány  uram?  Elszakadt  a  bakancs,  kapitány  uram! 
Holnap,  holnap,  holnapután,  Vagyon  szabó,  csizmadia, 

Csütörtökön,  ebéd  után.  Ki  megvarrja,  ki  megfoldja. 

Kedves  katonám!  Kedves  katonám! 

Mi  lesz  az  ebédünk,  kapitány  uram?  Vetetlen  az  ágyunk,  kapitány  uramt 

Mi  lesz  az  ebédünk,  kapitány  uram?  Vetetlen  az  ágyunk,  kapitány  uram! 

Lencse,  borsó,  káposztával.  Itt  a  Sári,  majd  megveti. 

Jó  borocska  szalonnával.  Még  magát  is  beleveti. 

Kedves  katonám!  Kedves  katonám! 

Az  »uram«  utolsó  szótagját  háromszorozva  dalolják :  ram,  ram,  ram, 
utánozva  ezzel  a  dobolást  s  az  egésznek  a  dallama  könnyed,  vidám. 

Valóban,  azt  hiszem,  nem  végzek  haszontalan  munkát,  ha  a  régi 
és  a  mai  katonaéletet  részben  a  katona  dalok  világánál  próbálom  az 
olvasó  elé  állítani.  Ez  az  élet  népköltésünk  egyik  leggazdagabb  forrása  s 
a  mi  e  forrásból  buzog,  egyben  magának  ennek  az  életnek  a  leghívebb, 
legmegbízhatóbb  magyarázója.  A  legendaszerű  kuruczvilág,  a  48-iki  sza- 
badságharcz  költészetének  ismerete  nélkül  bizony  nagyon  hiányos  volna 
e  nagy  idők  képe.  Ezekben  nyilatkozik  meg  legerősebben  az  a  feneketlen 
gyűlölet,  mit  a  nép  a  hazájára,  szabadságára  törő  német  ellen  érez; 
e  nótákon  át  pillanthatunk  a  nép  lelkébe  s  ismerjük  meg,  miként  gondol- 
kozik a  gyöngyeiéiről,  a  kénytelen-kelletlen  szolgálatról;  ezekben  nyilatko- 
zik meg  szülőföldjének  erős  szeretete,  az  utána  való  nagy  vágyakozás, 
»szolgálván  a  császárt,  de  kény telenségből.  c 

A  48-iki  szabadságharcz  külön  költészetet  teremtett,  épp  mint  a 
kuruczvilág,  melynek  költészetét  könyvem  első  kötetében  ismertetem. 
Magának  Kossuth  Lajosnak  fejére  a  szebbnél  szebb  dalok  óriási  koszorúját 
fonja  a  megihletett  nép.  Kossuth  az  ő  édes  apja;  felesége  édes  anyja, 

En  vagyok  az  igaz  fia, 
Magyarország  katonája. 

Máshol  meg  Kossuth  Lajos  Íródeák,  a  kinek  nem  kell  gyertya-világ. 

Megírja  ő  a  levelet 

A  ragyogó  csillag  mellett. 

Perczel  Móricz,  kit  » arany  csillagnak*  mond  a  nóta,  Szent-Tamás 
alatt   siratgatja  halottait,   Kossuth   Lajos   katonáit.   Kossuth  üzeni,  hogy 


elfogyott  a  regimentje.  »Ha  még  egyszer  az  üzeni,  Mindnyájunknak  el 
kell  menni.  Éljen  a  magyar  szabadság!  Éljen  a  haza!*  S  áldást  kíván  a 
fejére.  Annyi  áldást,  a  hány  csepp  eső  esik  a  kalapjára.  A  szabadságharcz 
leveretése  után  mind  Kossuth  visszajövetelében  bizakodik  a  nép. 


Kossuth  Lajos,  Kossuth  Lajos ! 
Most  az  ország  dolga  bajos. 
De  csak  addig  lesz  az  bajos, 
Míg  visszajön,  Kossuth  Lajos. 


Kossuth  Lajos  nagy  bújába 
Kiül  a  tenger  partjára. 
Ráborul  a  koronára : 
Hol  van  a  sok  katonája! 


•  Elszakadt  a  bakancs,  kapitány 


A  nép  szentül  hiszi,  hogy  Kossuthnál  a  korona. 

Debreczentől  nincsen  messze  a  vasút, 
Azon  ment  el,  azon  ment  el  a  Kossuth. 
Elvitte  a  koro-koro-koronát, 
A  magyarnak  minden  javát,  bónumát. 

De  majd  vissza  jő  Kossuth,  »>feiderűl  még  a  magyarnak  a  napja 
s  akkor  lesz  csak  a  németnek  bánatja*.  Mert  hát  »muszka  lova  érdemli 
meg  a  zabot*.  Az  nyerte  meg  Erdélyt  s  Magyarországot  .  .  . 

Három  zsandár  találkozik  az  úton  a  császárral  s  kérdi  tőlök:  mi 
újság?  Azt  felelik  nagy  őszintén:  » Elment  Kossuth,  gyászba  van  Magyar- 
ország!« 

A  magyar  legények  felett  igazán  beborul  az  ég.  Idegen  országba 
viszik  katonának.  Hat-nyolcz  esztendő  telik  belé,  míg  haza  kerülnek.  Nem 
csoda,  ha  sírnak-rínak  a  szülék,  a  testvérek,  az  atyafiak,  a  leányok  s  ha 
sírva  búcsúzik  a  besorozott  legény  övéitől.  Nem  csoda,  ha  félnek  a 
huszadik  esztendő  közeledtétől :  »Jő  az  idő,  húsz  év  közelget,  jaj!  Mi 
jöhet  rám  abba,  Istenem,  jaj !«  Az  a  boldog  anya,  kinek  nincsen  húsz 
esztendős  fia. 


A  mi  urunk  maga  is  húsz  éves, 
Hát  a  magyar  hogyne  volna  kedves. 

És  tovább  fűzi  a  nóta: 

Kék  atilla  szorítja  testemet, 
Sárig  zsinór  búsítja  szivemet. 
Sárig  zsinór,  fekete  közepe  .  .  . 
így  van  szőve  a  magyar  élete! 

A  gőzösnek  hat  erős  kereke, 
Bár  csak  hamar  izzé-porrá  törne! 
Hogy  ne  vinne  engemet  el  óda, 
Messze  földre,  idegen  országba. 

De  hiába,  viszik  őket.  S  ott  az  idegen  földön  mind  az  elhagyott 
haza  után  keseregnek.  Poétás  lelkű  legények  szomorú  verseket  költenek. 
A  nagy-abonyi  legény  elbámul  a  sok  tornyon,  mit  Majlandban  lát.  Össze 
is  számolja.  Éppen  harminczkettő.  Erről  eszébe  jut  a  nagy-abonyi  torony. 
Ott  csak  kettő  van  s  kifakad  lelkéből  a  sóhajtás,  száll  hazafelé. 

Nagy-Abonyban  csak  két  torony  látszik, 
De  Majlandban  harminczkettő  látszik..  . 
Ifikább  nézném  az  abonyi  kettőt, 
Mint  Majlandban  ezt  a  harminczkettőt ! 

Csaknem  minden  katonának  van  nótás  könyve.  Tele  szomorú,  epe- 
kedő nótákkal. 

Eddig  valék  kis  hazámnak  lakója, 
Most  már  vagyok  a  világnak  vándora. 
IQuságom  virága  itt  hervad  el, 
Ifju  éltem  gyászos  homály  födi  el. 

Másutt  meg: 


Bánatomtól  nem  tudok  én  megválni, 
Mert  a  császárt  hűséggel  kell  szolgálni. 
Nézhetek  én  akár  alá,  akár  fel, 
Bús  életem  napja  többet  nem  jő  feL 


Várod  rózsám,  szabadulásomat? 
Vagy  tán  inkább  csendes  halálomat? 
Azért  várod  csendes  halálomat, 
Ne  töltsem  igy  fiatalságomat. 

Minden  madár  siratja  a  párját, 
Ugyan  ki  ne  szánná  a  rózsáját ! 
Mikor  messze  tőle  sirba  viszik, 
A  szivére  akkora  gyász  esik  .  .  . 


De  közeledik  a  hajnal.  Könnyebben  kezd  lélegzeni  a  magyar.  A  poro- 
szokkal való  háború  uj  éra  kezdetét  jelenti.  Ez  a  háború  is  szebbnél 
szebb  nótákat  terem,  köztök  talán  legszebb  ez: 


Szemeimet  felvetettem 
A  csillagos  egekre, 
Ott  láték  egy  bús  gerliczét 
Hazám  felé  repülve. 

Állj  meg,  te  bús  gerlicze, 
Vidd  el  ezt  a  levelet. 
Mondd  meg  az  én  édesemnek, 
Nesirasson  engemet. 


Csehországnak  külső  szélén 
A  csatába  kell  menni, 
Búcsúztató  levelemet 
Most  akaí*om  megirni. 

Búcsúzom  a  hazámtól, 
Felnevelő  dajkámtól, 
Jaj  Istenem,  gyenge  rózsám, 
Hogy  váljánk  el  egymástól!  .  .  . 


S  megtudjuk  a  nótából,  hogy  nagy  veszedelemben  voltak  a  magyar 
fiuk  Csehországban;  »Ott  hullott  el  sok  szép  magyar  a  földre. «  Hallottuk 
szóval  is  eleget  a  haza  került  katonáktól.  Ötöt  is  lŐtt  a  burkus,  mig  ők 
egyet.  A  mieinknek  régi  módi  puskájok  volt  még  akkor.  Most  persze 
másként  van.  A  mai  katonák  csodadolgokat  mesélnek  a  Manlikkerrol, 
erről  a  rettenetes  puskáról,  melyről  Háry  János  bizonyosan  azt  füllentené, 
hogy  hét  országon  röpíti  keresztül  a  golyóbist. 

Az  alkotmányos  éra  beköszöntével  nagyot  változik  a  világ,  A  katona- 
életnek is  uj  érája  kezdődik.  A  magyar  legény  ugyan,  ha  a  vármegyéjén 
nem  is  viszik  túl,  siratja  az  ő  hazáját,  de  a  nóták  mégis  kezdenek  vidá- 
mabbak lenni.  Most  is  el-elrikkantják  ugyan:  visznek  engem  katonának, 
a  németek  kutyájának,  ne  te,  ne!  —  de  kezd  mégis  némi   magyar  szine 


lenni  a  katonaéletnek,  ha  német  szóval  s  sárga-fekete  zsinórral  is  búsítják 
különben  a  magyar  legény  szivét.  A  népszerűbb  magyar  nóták  polgár- 
jogot nyertek  s  a  gyakorlaton  elfáradt  baka  könnyebben  emeli  a  lábát, 
mikor  megzendül  a  banda  s  magyar  nótát  harsogtat.  Most  már  nem 
igen  kesereghet  a  miatt,  hogy  lengyel  leányt  kell  ölelnie,  »a  kit   ha  ölel. 


fájnak  a  karjai,  ha  csókol,  hullanak  a  kÖnnyei,«  Ölelhet,  csókolhat  magyar 
leányt. 

Hanem  azért  így  is  csak  »komisz«  élet  a  katonaélet.  Mindjárt  az 
is  nagy  keserűség,  hogy  huszárnak  sorozzák  és  bakancsosnak  teszik. 
Mi  más  a  huszár  élete!  Sokkal  terhesebb  a  szolgálat,  de  lovon  jár  s 
ezért  irigyli  a  baka. 

A  lovas  katona  mikor  makrózik, 
Felül  a  lovára,  csak  úgy  dohányozik: 

A  szegény  bakancsos  mikor  masírozik, 
Kerüli  a  nagy  sárt,  csakúgy  káromkodik. 

Átkozott  csizmája!  mily  rövid  a  szára. 
Hej,  minden  órában  elmerül  a  sárba! 

Verje  meg  az  Isten,  a  mészáros  bárdját !    . 
Miért  vagdosta  el  a  kis  borjú  lábát. 

Mostan  a  kis  borjú  nem  tud  lábán  járni, 
Szegény  bakancsosnak  hátán  kell  hordani. 

Huszár  és  baka  tüz  és  víz.  Örökös  hadilábon  vannak.  A  huszár 
kicsinyli  a  pocsolyakerülőt.  A  baka  dühös,  vitatja  is,  hogy  mégis  csak 
külömb  a  baka  a  huszárnál,  de  azért  elszólja  magát,  felsóhajtván: 

Herczeg  Józsi  lovas  regementje, 

Haj !  de  szép  Isten  teremtése ! 

Hej,  bakaságomért  nem  adnék  egy  kecskét, 

Miből  kifejhetnék  egy  csupor  tejecskét. 

Miből  eltarthatnék  egy  barna  menyecskét. 

Herczeg  Józsi!  József  főherczeg  ez,  a  honvédek  édes  apja,  a  leg- 
népszerűbb főherczeg.  A  szeretet  megfosztja  a  Józseftől  —  Józsivá  teszi, 
a  minthogy  a  királynak  is  a  neve  a  nótában  akárhányszor  Ferencz 
Józsi.  Nem  teketóriázik,  őszintén  megmondja  a  mi  a  szívén  van: 

De  meguntam  Ferencz  Józsit  szolgálni, 
Abb*  a  hunczfut  kaszárnyába  sétálni, 
A  prófuntját  a  mellembe  hordani. 
Rugós  lovát  mindig  tisztán  tartani! 

Pedig  de  szép  a  huszár  élet,  ha  igy  a  nótát  hallja  az  ember. 
A  nótát,  mely  azt  mondja  : 


Rózsa  virít,  rózsa  nyílik, 
A  babám  udvarán, 
Magyar  huszár  karírozik 
Sötét  pej  paripán. 

Ne  karírozz,  magyar  huszár, 
Még  letalálsz  esni. 
Nincsen  itten  édes  anyád, 
Ki  fog  megsiratni? 


Ne  sirasson  engem  senki. 
Jól  vagyok  tanítva. 
Se  galoppba',  se  karélyba' 
Le  nem  esem  róla. 

Magyar  huszár,  magyar  huszár, 
A  nyeregbe  termett. 
Mint  a  jó  földbe  a  búza 
Belegyökeredzett ! 


A  huszárnak  sorozott  fiú  vigasztalja  édes  anyját: 

Édes  szülém,  ne  búsuljon  érettem, 
Örüljön,  hogy  magyar  huszár  lehettem! 

Hiszen  szép  a  baka  is, 
mondja  a  nóta,  de  gúnyo- 
lódva mondja,  —  hanem  a 
huszár,  a  huszár! 

A  baka  kiáll  glédába; 
három  megy  egy  sorjába, 
a  káplárja  utánna  s  marsot 
ver  a  dobosa.  Ellenben: 

Szép  a  huszár,  tia  felül  a  lovára. 
Kardot  köt  oldalára. 
Megcsókolja  babája, 
Ugy  megyén  a  csatába, 
A  csatába! 


A  besorozott  legényre 
ugyancsak  áll  ez  a  mondás : 
egyik  szeme  sír,  a  másik 
nevet  Sir  az  egyik  szeme, 
hogy  két-három  esztendőre 
el  kell  hagyni  kedves  faluját, 
el  övéit,  s  nevet  a  másik, 
hogy  szégyenszemre  nem 
dobták  ki  a  sorozó  urak. 
Mikor  a  sorozó  urak  elé 
lép  s  inget,  gatyát  öledobaz 
asztalra",  »Könnyes  szem- 
mel néz  az  urakra*,  de  a 
mint  kijŐ  a  sorozó  szobá- 
ból, letörli  a  könyéí. 


A  dob  megrepedt. 


Könnyeimet,  ej,  haj !  letörölöm  orczámról, 
Ugy  búcsúzom  el  a  gyönge  rózsámtól. 

Mikor  hazakerülnek  a  sorozásról,  egymást  átkarolva,  dalolva,  kurjant- 
gatva  járják  be  a  falut,  átfogva  az  utczát  egész  szélességében.  A  falu 
népe    kiesődül    az    utczára,    csak  azokat  nem   látni,  kikre    a  tiszturak 

untáglik-ot  mondottak.  Büszkeséggel  tölti  el  keblöket  a  tudat,  hogy  őket 
feleskették  »császár  katonáinak.*  Ez  a  büszkeség  egy  kicsit  lelohad  s 
fölébe  kerekedik  a  szomorúság,  mikor  elkövetkezik  a  berukkolás  ideje. 
És  halljuk  a  szomorú  nótát: 

üszszel  hervad  el  a  virág, 
Akkor  ér  a  szomorúság. 
LeszUnk  ország  katonái, 

Ferencz  József  hű  szolgái. 


•  A  Eoiidor  hajat  rilvidre  nyírják. • 

És  hallunk  nótát,  mely  az  édes  anyát  is  okolja  a  katonaságért,  még 
meg  is  átkozza; 

Verje  meg  az  Isten  azt  az  édes  anyát, 
A  ki  katonának  neveli  a  fiát. 
Húsz  évig  neveli  világ  pompájába, 
Azután  pediglen  temetteti  gyászba. 

Egyszerre  bekerülnek  egy  nagy  rideg  épületbe:  kaszárnya  a  neve. 
A  házi  ruha  raktárba  kerül,  nem  látják  három  keserves  esztendeig.  A  gön- 
dör hajat  tövig  nyírják.  A  ránczos,  nyikorgós  csizma  helyett  otromba 

bakkancs.  Nadrág,  mundér,  minden  lerí  róla.  Az  édes  anyja  sem  ismerne 
rá.  Csak  később  veszik  sorba  a  kompánia  suszterei,  szabói  s  »agyusztál- 
ják«  a  testhez  nem  álló,  a  rá  nem  szabott  uniformist.  Ugy  hat  hét  múlva 
már  elég  jól  fost  a  legény.  S  mikor  második  esztendőben,  szent  karácsony 
ünnepére  haza  eresztik,  gyönyörűséggel  szemlélik  a  család  tagjai.  Szemmel 
láthatóan  megcsinosodott,  megemberesedett  a  íiu.  Hátha  még  csillagot  is  hoz 
haza!  A  káplárnak  már  fehér  keztyü  a  kezén.  Igazi  ur.  Az  irása  is  sokat 
javult.  Kezdetben  ugyan  nem  akart  kötélnek  állani  a  legény,  eltitkolta,  hogy 
ért  a  betűvetéshez.  De  egyszer  meglepték,  a  mint  levelet  irt  a  rózsájának. 
Nosza,  mindjárt  befogták  az  altiszti  iskolába.  Örült  is  meg  búsult  is  ezen. 
Ha  káplárságra  felviszi,  könnyebb  a  dolga.  A  közlegények  takarítják  az  ő 
ruháját.  De  a  fénynek  árnya  is  van.  Könnyen  megeshetik,  hogy  káplár 
urat  még  a  három  esztendőn  túl  ott  marasztalják  hat  hétre,  mig  a  regru- 
tákat betanítja. 

Hej  pedig  már  szeretne  haza  repülni.  Odahaza  vájjon  hogy  folyik  a 
gazdaság  nála  nélkül.^  Nagy  sor  az,  ha  a  gazdaságból  három  esztendeig 
hiányzik  két  erős,  munkás  kéz.  Megsinyli  azt  a  gazdaság.  Aztán  otthon 
epekedve  vár  reá  egy  szép  virágszál.  Még  mikor  besorozták,  eljegyezték 
egymást.  Azóta  sok  leánynyal  volt  találkozása  a  városban,  de  hát  szivé- 
ben hű  maradt  jegyeséhez:  csak  haza  szabaduljon,  megtartják  a  lakzit 
A  szülék,  mig  ő  a  császár  kenyerét  ette,  erejökön  felül  nemcsak  a  gaz- 
daságot tartották  rendben,  de  még  házat  is  építettek  a  fiúnak,  hogy,  ha 
haza  kerül,  mindjárt  maga  gazdája  lehessen.  Eleinte  egy  kissé  szokatlan 
a  gazdaság,  de  csakhamar  beletörődik  a  gazda-életbe.  A  szántást,  vetést, 
kaszálást  és  a  többit  nem  lehet  elfeledni  annak,  a  ki  egyszer  megtanulta. 
S  most,  hogy  újra  benne  van  a  gazdaságban,  minden  a  maga  rendjén 
halad,  nem  sajnálja  azt  a  két-három  esztendőt.  Rendet,  pontosságot,  csinos- 
ságot tanult  katonáéknál.  A  járása,  a  testtartása  is  más.  Csak  rá  kell 
nézni,  azonnal  tudjuk:  ez  katona  volt. 

S  a  hogy  telik-mulik  az  idő,  mind  szebbé  és  szebbé  teszi  a  katona 
életet  az  emlékezés.  Jó  iskola  ez,  mondják  az  idősebbek.  Hátha  még  magya- 
rul komandiroznának ! 

Erdőn,   mezőn. 


s  kcp  a  röldmlvelésröl.    —    A  külünféle  gazdasági    munkák.    —    A  gasdasági  élettel   kapcsulaloE 
szokások.  —  A  pásztorélet.  —  A  halász.  —  Mindetiréle  roglalkozások. 


iH-RDöN,  MEZŐN:  élctc  javát  itt  tőlti  cl  a  magyar  nép.  Itt  találja  a  ter- 
mészet ébredése,  itt  a  természet  haldoklása.  A  ház  valóképpen  szálló  hely, 
hová  megtér  éjszakai  nyugodalomra;  meghúzódik  a  tél  hidege  elöL  Ha 
látni,  ismerni  akarod  hát  a  magyar  népet  az  ő  legfőbb  munkáiban: 
keresd  Istennek  szabad  ege  alatt,  ott  megtalálod,  a  téli  időszak  kivételével, 
napfölkeltétöl  naplementéig. 

Századokon  át  a  magyar  nép  főfoglalkozása  az  állattenyésztés.  A  föld 
túlnyomó  része  legelő.  Csak  a  legújabb  időkben  veszi  át  a  vezető  szere- 
pet a  fóldmivelés  s  ma  már  az  ország  lakosságának  három  negyed  része 
Őstermelő.  A  jobbágyság  felszabadításával  egyidőben  felszabadul  a  föld  is 
s  ma  jóformán  minden  talpalatnyi  földnek  van  gazdája.  Azt  ugyan  ma 
sem  mondhatjuk,  hogy  a  müvelés  alatt  álló  föfd  megoszlásában  eljutot- 
tunk volna  a  kivánatos  arányosságig.  Az  1000  katasztrális  holdat  meg- 
haladó s  a  tízezer  holdnál  nagyobb,  úgynevezett  latifundiáfis  birtok  az 
ország  területének  40  százalékai  foglalja  el,  s  a  latifundiális  birtokok  közt 
van  százezer,  sőt  négyszázezer  holdas  is.  Nagyobb  mint  akárhány  német 
herczegség! 

A  földmives,  a  szántó-vető  nép  kezén,  mely  az  ország  lakosságának 
a  zömét  teszi,  az  ország  területének  egy  harmada  van,  átlag  30  holdban 

számítva  a  » paraszt  birtokot*.  Ez  tehát  jelentékeny  terület,  különösen  ha 
tudjuk,  hogy  a  tulajdonképpeni  középbirtokos  osztály  kezén,  értve  itt  a 
200  holdas  birtokot,  az  ország  területének  alig  egy  tizedrésze  van. 

Mig  a  nagybirtok  müvelését  megkönnyíti  az,  hogy  egy  tagban  terül 
el,  a  parasztbirtok  müvelését  rendkívül  megnehezíti  annak  széttagoltsága. 
Egy  30 — 40  holdas  parasztbirtok,  különösen  Erdélyben  és  a  Felvidéken, 
legalább  is  ugyanannyi  darabra  oszlik,  de  nem  holdanként:  van  ebben  a 
két-három  holdas  tag  mellett  —  a  mely  ritkaság  —  fertályholdas,  nyolczad- 
holdas,  sőt  annál  kisebb  is.  Nehezíti  a  föld  tökéletes  müvelését  az  a  körül- 
mény is,  hogy  némely  községnek  a  határa  aránytalanul  nagy  területű. 
Különösen  a  nagy  alföldi  városok  határa  egy-egy  kis  tartomány.  Egy-egy 
község  határa  itt  5—10  négyszögmértföld  területű,  de  egyes  városoké, 
pl.  Szabadkáé,  Debreczené,  Szegedé,  14 — 17  mértföldre  terjed.  A  határnak 
e  rendkívüli  nagy  aránytalansága  teremtette  meg  a  tanyai  gazdaságot,  de 
ez  nem  lehet  tökéletes  már  azért  sem,  mert  tél  idején  a  gazda  rendsze- 
rint behúzódik  a  faluba  vagy  városba  s  csak  kilátogat  a  tanyára  s  bár 
a  gazdára  legfontosabb  időszakban,  tavasztól  késő  őszig,  kint  lakik  a 
tanyán,  állandóan  még  sincs  a  szeme  a  gazdaságán.  Már  pedig  »gazda 
szeme  hizlalja  az  ökröt«,  s  ez  a  közmondás  illik  az  egész  gazdasági 
életre. 

Mind  a  mellett,  hogy  a  földbirtok  megoszlása  aránytalan,  s  hogy  a 
parasztbirtok  elaprózása  lehetetlenné  teszik  a  földnek  tökéletes  kihaszná- 
lását (talán  mondanom  sem  kell,  hogy  e  kihasználás  alatt  nem  a  rabló- 
gazdaságot értem,  de  sőt  éppen  ennek  az  ellenkezőjét),  túlzás  nélkül 
mondhatjuk,  hogy  a  magyar  föld  mivelése  nagyot  haladott  az  utolsó  fél- 
száz esztendőben  s  bár  a  régi,  bizony  nem  » okszerű «  gazdaságnak  nyo- 
mai még  nem  is  tűntek  el :  a  mezőgazdaság  képe  más,  egészen  más,  mint 
volt  csak  közvetlen  48  előtt  is.  A  földmives  nép  zöme  a  nemesség  föld- 
jét művelte,  tulajdonbirtokhoz  nem  juthatott.  Ám  a  mint  felszabadul  a 
föld,  szemmelláthatóan  emelkedik  az  érteke.  A  legjobb  paraszt  földek 
holdja  30 — 40  forint  közt  váltakozik  48  előtt,  az  urasági  földeké  50—60 
forint  közt.  Ma  ezekért  a  földekért  szívesen  megadnak  300 — 400  forintot. 
Megadják  ezt  a  pénzt  sok  helyen,  hol  a  lakosság  sürübb  s  a  föld  keve- 
sebb, a  silányabb  földekért  is,  de  az  átlagos  ár  bizonyára  tehető  200  forintra. 
Még  a  most  elmúlt  XIX.  században  is,  a  hetvenes  évek  elején,  négy  milliárd 
forintra  becsülték  a  magyar  földbirtok  értékét,  ma  már  tiz  milliárdra! 
Még  nagyobb  arányban  emelkedett  a  haszonbér.  A  mely  földnek  holdjáért 
40—50  év  előtt  csak  1 — 2  forint  haszonbért  fizettek,  ma  már    12 — 15 

forintot  is  szívesen  fizetnek,  sőt  kisebb  terjedelmű  birtokért,  a  hol  ered- 
ményesebb lehet  a  gazdaság,  fizetnek  holdanként  30 — 40  forintot  is.  Annyi 
bért  tehát,  a  mennyit  48  előtt  a  földért  magáért,  annak  tulajdonáért 

Kevés  kézben  aránytalanul  sok  birtok,  sok  kézben  aránytalanul  kevés : 
mezőgazdaságunknak  ez  a  legszembetűnőbb  baja  s  magyarázata  egyszer- 
smind a  földetlen  s  a  kisbirtoku  nép  nyugtalankodásának.  A  munkáskéz 
is  aránytalanul  oszlik  meg  az  ország  területén.  Néhol  sok  a  munkás,  több 
a  kelleténél,  másutt  kevés,  mi  a  föld  mívelését  aránytalanul  megdrágítja. 
Az  ország  számos  vidékén  joggal  keseregnek  a  gazdák:  jobb  sora  van  a 
napszámos,  mint  a  gazdaembemek.  Régen  a  nagybirtokosok  a  telepítéssel 
segítettek  a  munkáskéz  hiányán,  minek  helyébe  később  —  irja  Hensch 
Árpád,  a  magyar-óvári  gazdasági  akadémia  tanára  —  a  magyar  mező- 
gazdaságot annyira  jellemző  részes  gazdálkodás,  ujabban  pedig  vándor 
munkások  alkalmazása  lépett.  A  részes  gazdaságnál  a  munkás :  vállalkozó. 
Munkabére  a  termés  bizonyos  része.  így  a  gabnaíélék  aratásáért  a  termés 
Vio— Vi6  részét,  a  cséplésért  3  százalékát  kapja,  a  kukoricza  műveléséért 
a  termés  felét,  harmadát,  negyedét,  a  dohány  megműveléséért  a  termés 
értékének  felét.  Természetesen,  fontos  tényező  a  gazdaságban  a  cseléd. 
A  kisebb  gazdaságokban  a  férfi  cseléd  ellátáson  kivül  60 — 120  forint 
pénzbért  kap,  néhol  még  némi  ruhaneműt  is,  mig  a  nagyobb  uradalmak- 
ban kisebb  a  pénzbér  (25 — 50  forint),  de  kap  szabadlakást  magának  és 
családjának,  16 — 24  hektó  gabonát,  bizonyos  mennyiségű  sót,  szalonnát, 
főzeléket,  tüzelő  fát;  az  Alföldön  sok  helyütt  szalmát,  ^4 — 1  hold  földet 
és  egy  tehén  tartását. 

A  földmívelésnek  módja,  általában  a  mezőgazdaság  egész  rendje,  más 
formát  vett  a  legújabb  időkben.  A  föld  mivelésében  egészen  a  lefolyt 
század  közepéig  a  három  nyomású  rendszer  az  uralkodó.  Egy  évig  ugarban 
pihen  a  föld,  s  az  igy  pihent  földbe  ősszel  búzát  meg  rozsot  vetnek,  s  a 
harmadik  esztendő  tavaszán  zabot,  kukoricza t,  burgonyát  s  egyéb  » tavaszit 
terményeket:  ez  a  három  nyomású  rendszer.  Takarmányt  alig  ismernek 
egyebet  a  réti  szénánál  és  sarjunál,  mit  pótol  a  tavasztól  késő  őszig 
való  legelés  erdőn  és  mezőn.  Ám  az  ötvenes  években,  a  mint  piacza  kezd 
nyilni  a  terményeknek  a  közlekedési  viszonyok  javulásával,  a  gazdák  is 
jobban  kihasználják  a  földet  s  a  három  nyomású  rendszert  fölváltja  itt 
is,  ott  is  a  váltó  gazdasága  mely  különösen  az  uradalmi  földeken  ma 
már  uralkodó. 

»Az  Alföldön  —  irja  Hensch  —  a  íőterményt,  a  búzát  ugar,  repcze, 
takarmány  vagy  tengeri  után,  a  tavaszi  gabonát  tengeri,   répa   s   esetleg 

Őszi  Után  vetik.  A  dunántúli  részben  nagyon  gyakori  a  következő  forgó: 
1.  Kapás  növények  (tengeri,  répa).  2.  Tavaszi  gabona.  3.  Takarmány 
(lóhere,  zabbos-bükköny,  csalamádé,  mohar).  4.  Őszi  gabona.  5.  Takarmány. 
6.  Őszi.  A  felföldi  vetésforgók  előbbitől  abban  külömböznek,  hogy  kapás- 
növén3mek  a  burgonyát  termesztik.  Ám  a  váltógazdaság  általános  elter- 
jedtsége mellett  is  a  parasztbirtokon  mégis  főleg  a  régi  és  javított  három 
nyomású  gazdaság  járja  még  most  is,  mire  külömben  a  sok  községben 
fennálló  forduló  kényszer  egyenesen  utalja  a  gazdákat.  Az  Alföld  gazdag 
talajú  rónáin  pedig  nagyon  gyakori  a  két  nyomásos  rendszer,  melynél 
búzát  és  tengerit  termelnek  felváltva,  mig  a  kis  magyar  síkságon  több 
helyen  a  négy  nyomásos  gazdasággal  is  találkozunk,  melynél  ugar  után 
háromszor  gabona  következik. 

A  földnek  túlságos  kihasználása  .már  ez  a  gazdálkodás.  Rabló  gaz- 
daság a  neve.  Különösen  az  Alföldön  űzték  ezt  s  űzik  ma  is  itt-ott,  abban 
a  hitben,  hogy  a  talaj  termő  ereje  kifogyhatatlan  —  trágyázás  nélkül  is. 
Érdekes,  a  mit  erről  Tormay  Béla  ir,  hogy  t.  i.  hogyan  jutott  el  népünk 
a  rablógazdasághoz.  »A  jobbágy  felszabadulván,  telkének  szabad  ura  lett 
és  igy  ő,  de  volt  ura  is  kívánta,  hogy  a  közösség  mindenütt  szűnjék  meg. 
Elosztották  tehát  a  közös  legelőket  és  a  volt  telkes  gazdák  csakhamar 
eke  alá  vették  a  nekik  jutott  területeket.  Ösztökélték  őket  erre :  az  akkori 
viszonyok,  a  marhavész  pusztításai,  a  magas  gabonaárak.  így  azután  ott, 
a  hol  ezelőtt  nyájak  legeltek,  a  szántóvető  forgatta  megszámlálhatatlan 
barázdáit.  A  pásztorkodást  kiszorította  a  községek  nagyobb  része,  és  most 
be  kellett  volna  következni  ama  régóta  remélt  korszaknak,  hogy  a  tanyá- 
kon meghonosul  az  intenzív  tenyésztés,  takarmány-termesztésre  és  vetett 
legelőkre  támaszkodván.  Meg  kellett  volna  honosulni  annak  a  gazdálko- 
dásnak, mely  a  talaj  termő  erejének  fentartása  mellett  is  képes  termelni. 
Ez  nem  következett  be,  áldozatul  esett  a  közlegelő.  Mert  szárazok  let- 
tek a  kaszálók  (a  nagy  erdőirtások  okozta  éghajlati  változás  következté- 
ben) és  mert  a  folyamszabályozások  alkalmával  ezek  öntözhetővé  téte- 
léről nem  gondoskodtak:  elsoványodtak  s  igy  ezeket  is  feltörték  a  volt 
telkes  gazdák.  De  tettek  még  mást  is.  Eleintén  ugyan  megtartották  a 
hármas  nyomást,  később  azonban  ebből  két  fordulót  gabonával  vetettek, 
a  harmadikban  pedig  ugar  helyett  tengerit  termeltek,  állat-állománjmkat 
ellenben  megapasztották,  azaz  kezdetét  vette  a  kedélyes  ráblógazdaság, 
melynek  hatása  pár  év  multán  már  észrevehetővé  kezdett  válni  a  termé- 
sek kisebbedésében.  Ezt  a  volt  telkes  gazdák  orvosolni  kívánták,  de  nem 
a  helyes  alapozással  cselekedték,  hanem  bajt  bajra  raktak.  A  hármas  nyo- 

másos  helyett  sok  községben,  különösen  az  Alföld  jobb  vidékén,  még 
inkább  megapasztván  az  állatállományt,  két  fordulós  eljárást  követtek. 
Búza,  utána  tengeri,  ezután  ismét  búza  következett,  a  mivé!  belejutottak 
az  intenzív  ráblógazdaságha*.  Az  ilyen  gazdaságok  azonban  —  olvassuk 
Henschnél  —  ma  már  a  kivételek  közé  tartoznak  s  a  gazdák  zöme,  elis- 
merve a  trágyázás  fontosságát,  arra  törekszik,  hogy  földjeit  legalább 
4 — 6  évenként  megtrágyázhassa.  Ugyanő  irja;  Nem  állítható  ugyan, 
hogy  földmivelésünk  máris  a  belterjesség  azon  fokára  emelkedett  volna, 
melyet  a  földnek  legjövedelmezőbb  kihasználása  megkövetel,  sőt  ellenkező- 
leg, helyenként,  kivált  hazánk  keleti  és  déli  részeiben,  még  most  is  leg- 


primitívebb gazdálkodással  találkozunk;  mindazonáltal  nem  tagadható  a 
szántóföld  kihasználásával  bekövetkezett  nagy  haladás  sem,  mely  főképpen 
az  ugar  terület  fokozatos  apasztásában,  a  bevetett  és  learatott  terület 
folytonos  emelkedésében  és  a  termelt  növényeknél  beállott  kedvezőbb  ará- 
nyokban nyilatkozik. 

Szembetűnő  e  haladás,  ha  összevetjük  a  mai  állapotot  a  harmincz 
év  előttivel.  Mig  1870-ben  még  2i4  millió  hektár  volt  ugarnak  hagyva, 
vagyis  a  szántóföld  22  százaléka,  már  1880-ban  18  százalék  az  ugar, 
1895-ben  pedig  14  százalék.  Még  mindig  elég  nagy  ugyan  az  ugar  terü- 
let, de  ezt  érthetővé  teszik  egyes  vidékek  talajviszonyai:  nevezetesen  a 
Székelyföldön  és  Erdélynek  egy  részében  a  talaj  minősége  kényszeríti  a 

gazdákat  az  ugartarlásra.  Itt  az  ugar  a  szántóföld  25 — 28  százalékát 
teszi,  mig  a  jobb  talajú  vidékeken,  pl.  Csanádban,  Csongrádban,  Torontál- 
ban alig  1 — 2  százalékot  tesz  ki  az  ugar.  Maga  a  bevetett  terület  1870-től 
1895-ig  7  millió  hektárról  10  millióra  emelkedett. 

A  gabnafélék  között  a  buzdé  az  elsőség,  ősidők  óta  ez  foglal  le  leg- 
nagyobb területet  az  összes  gazdasági  termények  közt.  Hazánkban  a 
learatott  területnek  30  százaléka,  a  mi  három  millió  hektárnak  felel  meg, 
búzaföld;  de  vannak  megyék  (Temes,  Torontál,  Szolnok,  Arad,  Csanád, 
Csongrád,  Bács-Bodrogh),  hol  a  terményeknek  50  százalékát  teszi  a  búza. 
A  búzát  követi  a  tengeri  (a  székelyföldön  törökhuza\  melyet  különösen 
az  ország  délkeleti  részében  termelnek  nagyobb  menyiségben.  Itt  a  ten- 
geri a  learatott  területnek  40 — 50  százalékát  teszi  s  a  szegényebb  osztály 
kenyere,  különösen  az  oláhság  közt,  főként  a  tengerilisztből  sütött  málé- 
Rozsot,  árpát  és  zabot  egy-egy  millió  hektáron  termelnek  s  igy  a  búza, 
tengeri,  rozs,  árpa  és  zab  a  learatott  területnek  85  százalékát  foglalja  el. 
Marad  tehát  a  többi  növénynek,  a  hüvelyesféléknek,  az  ipari-  és  takarmány- 
növényeknek a  learatott  terület  15  százaléka,  mi  feltűnően  mutatja  a  mi 
földmivelésünk  egyoldalúságát.  De  megnyugtató,  hogy  esztendőről  eszten- 
dőre emelkedik  a  takarmánynövények  termelése.  A  mesterséges  takar- 
mányra ezelőtt  harmincz  évvel  még  alig  gondoltak  gazdáink.  A  70-es 
évek  elején  alig  40  ezer  hektáron  termeltek  takarmányrépát,  a  kilenczvenes 
években  már  150  ezer  hektáron.  Ugyanebben  az  arányban  emelkedett 
a  szálas  takarmánynövények  termelése  is.  Mig  a  hetvenes  évek  elején  a 
lóher,  luczerna,  baltaczim,  csalamádé,  mohar  mindössze  200  ezer  hektárt 
foglaltak  el,  a  kilenczvenes  években  már  600  ezer  hektárt,  s  bátran  mond- 
hatjuk, hogy  e  szám  esztendőről  esztendőre  rohamosan  emelkedik.  A  mióta 
a  legelők  mind  szűkebb  és  szűkebb  területre  szorulnak  s  másfelől  a  föld 
intenzivebb  müvelése  is  mind  általánosabbá  lett,  a  takarmánynövények 
nagyobb  mértékben  való  termelése  mintegy  életkérdés.  Ma  már  a  kis- 
gazda is  arra  törekszik,  hogy  az  igás  állatot  nyáron  át  is  istállón  tart- 
hassa s  igy  aztán  egész  nap  szánthat  Ökreivel,  nem  ugy  mint  régen, 
hogy,  ha  délelőtt  szántott,  délután  legelőre  csapta  az  állatot,  honnan  az 
reggel  akárhányszor  üres  gyomorral  tért  haza  s  állott  igába. 

A  hüvelyes  növények  közt  a  magbükköny  termelése  mutat  nagyobb 
haladást,  a  mint  hogy  ez  is  fontos  tényező  a  gazdaságban.  Sokkal  kisebb 
súlyt  helyeznek  a  borsóra,  lencsére,  babra  (Erdélyben  paszuly,  fuszulyka) 
s  az  egykor  nagyon  kedvelt  kölest  és  tatárkát  meg  éppen  alig  termelik 
már.  Ugyanígy  hanyatlás  következett  be  a  repcze  és  a  dohány  termeié- 


seben  is;  a  lent  sem  termelik  abban  a  mértékben,  a  mint  megérdemelné. 
Ellenben  haladás  mutatkozik  a  burgonya  termelésében.  Különösen  az  észak- 
keleti vármegyékben  fontos  szerepe  van  a  burgonyának.  A  mi  a  délkeleti 
népnek  a  tengeri,  az  az  északkeletinek  a  burgonya;  jóformán  a  kenyeret 
pótolja  s  nevezetesen  Liptó,  Árva,  Szepes,  Turócz  és  Sáros  vármegyék- 
ben a  learatott  területnek  20—30  százaléka  burgonya. 

Mig  általában  fejlődés  s  egyes  növények  termelésében  rohamos  hala- 
dás képe  tárul  elénk,  szomorú  hanyatlásról  kell  beszélnünk  a  szőlómiveUs 
terén.  A  szölőmivelést  hazánkban  jóformán  mindjárt  a  honfoglalás  után 
megkezdé  a  magyar  nép,  a  mint  azt  könyvem  első    kötetében    megírtam. 


Itt  már  szölőkulturát  talál  a  honfoglaló  nép.  Egész  a  mohácsi  vészig  a 
szerémi  bor  a  leghíresebb,  azontúl  a  tokaji  veszi  át  a  vezetést  s  emel- 
kedik világhírre.  A  magyar  népnek  egyik  legkedvesebb  foglalkozása  szá- 
zadokon keresztül  a  szőlőmivelés,  mindenütt,  a  hol  ezt  az  éghajlati  és  a 
talajviszonyok  megengedték.  Az  északi  felvidék  s  a  keleti  haíármegyék 
(Háromszék,  Csik  stb.)  kivételével  országszerte  termelik  a  szőlőt.  A  nép 
jövedelmének  főforrása  a  szőlő  meg  a  bor  s  nem  hiába  vigasztalta  magát 
ezzel  a  magyar  ember:  *lesz  még  szőlő  s  lágy  kenyér !«  Szüreteink,  hogy 
a  népmesék  nyelvén  szóljak,  hetedhét  országra  szóló  vigasságok,  igazi 
ünnepnapok  voltak.  Egész  1886-ig,  mig  a  fillokszera  fel  nem  lépett,  a  szőlő- 
terület folyton  emelkedett  s  ebben  az  évben  363.562  hektár  szőlőterület 

volt,  s  ez  a  terület  alig  tiz  év  alatt  csaknem  a  felére  szűkült.  A  terület 
e  nagymértékű  apadásánál  még  nagyobb  mértékben  hanyatlott  a  borter- 
més, főként  hogy  a  flllokszera  mellett  a  peronospora  képében  ujabb  csa- 
pás érte  szőlőinket.  Mig  a  hetvenes  és  nyolczvanas  években  az  évi  bor- 
termés meghaladta  a  négy  millió  hektolitert,  a  mi  40 — 50  millió  forint 
értéknek  felelt  meg,  a  kilenczvenes  évek  elején  már  nem  termett  egy 
millió  hektoliter  sem.  Tehát  negyede  sem  a  70-es  és  80-as  évek  termésé- 
nek. Csak  az  időközben  történt  szőlőtelepítéseknek  köszönhető,  hogy  las- 
sanként ismét  közeledünk  a  régi  jó  állapotokhoz,  a  bortermés  menyiségét 
illetőleg  s  hogy  1895-ben  már  a  szőlőterület  223.500  hektár  s  remélhetőleg 
egy  pár  évtiz  alatt  hazánk  szőlő-  és  bortermése  visszanyeri  régi  jó  hir- 
nevét,  megújulnak  ismét  hegyen-völgyön  a  vidám  szüretek. 

A  gyümölcstermés  csak  mostanában  kezd  neki  lendülni  s  különösen 
népünk,  leszámítva  egyes  vidékeket,  hol  a  nép  fő  jövedelmi  forrása  a 
gyümölcs,  az  ujabb  időkig  keveset  törődött  a  gyümölcscsel.  A  hol  szőlő 
van,  ott  van  gyümölcsfa  is  s  gondja  van  a  népnek  arra,  hogy  jobb  faj- 
tákat honosítson  meg,  különösen  ha  van  piacza  a  gyümölcsnek.  Ám  az 
ország  legtöbb  vidékén  csak  most  kezd  ébredezni  a  nép  s  belátni  a  gyü- 
mölcstermelés fontosságát  A  vad  vagy  a  vadnál  alig  többet  érő  fajták 
helyét  lassanként  nemesebb  fajták  foglalják  el,  a  néptanítók  által  gondo- 
zott gyümölcsfaiskolákból.  A  közoktatási  és  a  földmivelési  kormány  évről 
évre  rendez  a  tanítóknak  gyümölcsészeti  tanfolyamokat  országszerte  s 
ennek  jótékony  hatása  már  látszik  is.  Kezd  oszlani  a  nép  elfogultsága  és 
sajátos  felfogása  a  gyümölcsfáról  és  annak  terméséről,  melyet  szabad  pré- 
dának tekintett.  Hisz  a  fa  magától  nő,  arra  semmi  gond,  a  gyümölcsöt 
isten  adja,  a  nép  közfelfogása  szerint  nem  lopás  a  fák  megdézmálása. 
Ez  a  felfogás,  szerencsére,  szünőfélben  van,  mivelhogy  a  nép  látja  már, 
hogy  bizony  a  fa  sem  terem  magától,  nagy  gondot,  sok  munkát  ád  az 
a  gazdának.  Oly  helyeken,  a  minő  Kecskemét,  Nagy-Kőrös,  hol  a  gyü- 
mölcs fő  jövedelmi  forrása  a  népnek,  természetesen,  a  legutolsó  paraszt- 
nak is  más  a  gondolkozása  a  gyümölcs  felől.  Gondozván,  ápolván  a  maga 
fáit,  megbecsüli  a  másét  is.  Bárcsak  igy  lenne  az  országszerte  minden  faluban. 

Nagy  vonásokban  képét  adtam  a  földmivelésének,  illetőleg  a  föld 
kihasználásának.  A  módja  ennek  a  müvelésnek  majd  alább  következik. 
Minekelőtte  sort  kerítenék  erre,  képet  kell  adnunk  az  állatenyésztésrol  is, 
a  gazdaság  e  nagy  fontosságú  tényezőjéről.  A  lovat,  a  szarvasmarhát,  a 
ma  már  ritkuló  magyar-erdélyi  fajtát,  és  a  juhot  magukkal  hozták  hon- 
foglaló őseink.  Tudjuk,  hogy  a  népnek  ez  időben  s  a  honfoglalást  követő 

több  századon  át  is,  az  állattenyésztés  a  főfoglalkozása.  A  nép  nomád 
életet  él,  vidékről  vidékre  vándorol,  hol  marháinak  jobb  legelőt  talál. 
A  föidmivelése  másodrendű,  a  háborús,  zaklatott  élet  nem  is  alkalmas 
erre,  ellenben  az  állattal  felkerekedett  az  ellenség  elől  s  biztosabb  helyre 
húzódhatott.  Legelő  volt  bőven.  Az  országnak  csak  nagyon  csekély 
területe  volt  müvelés  alatt  az  első  századokban  s  azon  a  kevés  területen  is 
három  nyomásban  gazdálkodtak:  legelőül  használhatták  tehát  az  ugart  is, 
a  tarlót  is,  a  mint  használják  ma  is  ott,  hol  három  nyomásos  gazdaság  van. 
A  magyar  ló,  melyet  őseink  magunkkal  hoztak,  nem  volt  mutatós, 
de  annál  kitartóbb.  Kevéssel  megelégedett  s  könnyen  tűrt  hideget,  meleget. 


Még  nem  veszett  ki  teljesen  a  fajtája,  de  már  kezd  ritkaság  számba 
menni  s  jóformán  az  ország  keleti  szélére  szorult.  A  csiki  székelyek  sze- 
kerei előtt  még  láthatók  ezek  az  apró,  íiirge  járású  lovacskák.  Akkorák, 
mondja  a  székely,  mint  egy  »guzsaly-csepü«.  Nem  veszett  ki  a  fajtája  a 
magyar- erdélyi  ökörnek  sem,  ennek  az  ezüst-,  darvas-  és  fehér  szőrű 
czimeres  állatnak,  mely  szintén  erős  és  kitartó.  A  juhfajták  közt  a  pörge 
szarvú  magyar  juh  és  a  mezőségi  raczka  az  ősi  fajta,  melyet  Őseink 
valószínűleg  a  Fekete-  vagy  Azovi  tenger  mellékéről  hoztak. 

A  sertést  itt  találták  őseink  s  csakhamar  meg  is  kedvelték,  a  mi 
abból  is  látszik,  hogy  egész  községek  alakultak,  melyeknek  lakói  tisztán 
a  sertések  legeltetésével,  tenyésztésével  foglalkoztak  s  törvények  és  ren- 

deletek  intézkedtek  a  sertésnyájak  legeltetéséről.  Mikor  a  tengeri  meg- 
honosult  hazánkban,  ezzel  nagyot  lendűlt  hazánkban  a  sertéstenyésztés. 
Most  már  nem  függött  a  hizlalás  csupán  attól,  hogy  az  erdőkben  ter- 
mett-e makk,  hizlalhatták  tengerivel  s  a  szegényebb  emberek  is  hizlalhat- 
tak egy  sertést  legalább.  Két  fajta  volt  különösen  elterjedve,  a  bakonyi 
és  szalontai  vörös  íajta. 

Az  » okszerű*  állattenyésztés  valóképpen  a  18-ik  században  kezdő- 
dik, midőn  az  dllant  is  kezébe  veszi  az  állattenyésztés  ügyét.  Különösen 
a  juhtenyésztésben  történik  feltűnő  változás.  Mária  Terézia  és  11.  József 
behozzák  a  páduai,  majd  a  merinoi  juhokat.  Az  ő  uralkodásuk  idejére 
esik  a  lótenyésztés  fejlődése  is.  Ok  vetik  meg  a  bábolnai  és  mezőhegyesi 
ménes  alapját  s  igy  jut  lassanként  a  parasztgazda  is  jobbfajta  lovakhoz. 
Ugyanígy  fejlődik  a '  sertéstenyésztés  is.  József  nádor  veti  meg  az  alapját 
a  kondor  zsir  sertés  tenyésztésének.  Szőke,  kondor  szőrű  sertések  ezek  s 
a  velők  való  keresztezésből  lett  a  fecske  szinű  kondor  zsirsertés. 

A  negyvenes  évekig  emelkedik  az  állattenyésztés,  attól  kezdve  azon- 
ban hanyatlás  áll  be.  A  nagy  erdőirtások  s  az  éghajlatnak  ezzel  járó 
változása,  a  lecsapolások :  mind  befolytak  a  legelők  termőképességének 
csökkentésére  s  a  meglévő  legelők  is  mind  szűkebb  és  szűkebb  területre 
szorulnak.  A  mely  arányban  nő  a  szántóföldek  területe,  abban  az  arány- 
ban kisebbednek  a  legelők.  A  szarvasmarhaállomány  —  irja  Tormay 
Béla  —  a  jelzett  viszonyok  alakulása  miatt,  de  a  tenyésztők  indolencziája 
folytán  is,  mennyiségileg  valamint  minőségileg  is  lényegesen  hanyatlott, 
ugy  az  egyes  nagy-,  mint  a  középbirtokosoknál  is,  de  a  hanyatlás  aggasztó 
mérveket  csak  a  volt  telkesek  állományában  öltött.  A  szakemberek 
rámutattak  a  fenyegető  veszélyre.  1879-ben  az  országos  gazdasági  egye- 
sület is  foglalkozott  az  űgygyel  és  1880-ban  a  földmivelési  kormány 
hozzálátott  a  kérdés  behatóbb  tanulmányozásához.  Megállapították,  hogy 
a  legnagyobb  baj  az  apaállatok  hiánya  s  csak  az  esetben  remélhető  hala- 
dás, ha  ilyenekkel,  mégpedig  jókkal,  a  községek  kellő  számban  rendelkez- 
nek. Azzal  kezdik  a  munkát,  hogy  az  országot  tenyésztési  kerületekre 
osztják  s  meghatározták,  hogy  melyik  kerületben  melyik  fajta  tenyésztése 
alkalmatosabb.  Az  ország  nagy  részét  fentartják  a  kipróbált  hazai  fajták- 
nak. A  nyugati  határmegyék  számára  a  pirostarka  svájczi  marhát  jelölik 
ki;  az  északnyugoti  hegyvidéknek  a  könnyebb  pirostarka  jellegűeket;  az 
északkeleti  hegyvidéknek,  egész  Csik  vármegyéig,  a  borzderes  marhát. 
A  keleti  és  délkeleti  határra  szintén  a  könnyebb  pírostarka  hegyi  jellegűt, 
nc\^czctcsen  a  pinzgaui  marhát  jelölik  ki  tenyésztésre.  Az  állami  birtokokon. 

telepeken,  a  gazdasági  tanintézetek  és  foldmives  iskolák  gazdaságaiban 
emelkedik  a  tisztavérű  apaállatok  tenyésztése  s  azokat  küldik  szerte 
mindenfelé.  Szegény  vagy  elemi  csapás  sújtotta  községeknek  ingyen  is 
adnak,  másoknak  fele  áron,  részletfizetésre.  Ezzel  kapcsolatban  neki  lendül 
a  tejgazdaság  is  s  tejben,  vajban  és  sajtban  van  már  kivitelünk  is. 

Kedvezőtlen  képet  mutat  a  juhtenyésztés.  Különösen   menyiség  dol- 
gában  nagy  a  hanyatlás.  Ezt  a  menyiségbeli  hanyatlást  Tormay  Béla 


Huzajött  a.  gazda. 
Szcch;  Gyula  riíjza,  snjál  fíajképtolvé 


három  millió  darabra  becsüli.  1884-tŐI  1896-ig  terjed  e  számítás.  Tehát 
tizenkét  év  alatt  három  millió  csökkenés  s  a  mi  szomorú,  e  csökkenéssel 
nem  áll  arányban  a  szarvasmarhák  számának  emelkedése.  Pedig,  Tormay 
szerint,  ha  a  juhállomány  10—12  darabnyi  apadásával  szemben  a  szarvas- 
marhák száma  egy-egy  darabbal  növekednék,  ez  már  örvendetes  haladás- 
nak volna  mondható.  E  nagymérvű  apadás  a  merino  fajtáknál  tapasztal- 
ható s  a  gyapjú  árak  csökkenésének  a  következése.  Ellenben  a  raczkák 
és  czigáják  létszáma,  (a  pörgeszarvú  magyar  juh  kivételével)  emelkedik  s 

fejlődnek  minőség  dolgában  is.  Itt  a  gyapjú  árának  hanyatlását  ellen- 
súlyozza a  túró,  sajt  és  a  bárány  árának  emelkedése.  A  kisgazdának  még 
mindig  egyik  legfőbb  jövedelmi  forrása  a  juh,  ha  —  kedvez  a  szerencse. 
Kora  tavasszal  megkezdi  a  » pénzelést «  a  sajtból,  túróból,  bárányból  s 
pénzel  belőle  késő  őszig,  x\ztán  a  gyapjú  is  hoz  valamit,  ha  keveset  is. 

A  legnagyobb  haladás  a  sertéstenyésztésnél  mutatkozik.  A  nagyobb 
birtokosok,  természetesen,  külön  nyájban  tartják  a  sertésállományt,  a  kisebb 
gazdák  csürhébe  (csordába)  hajtják  reggel,  egész  nap  kint  a  csürhe  az 
ugar  legelőn  s  este  hazaeresztik  gazdáikkoz.  A  nyájbeli  tenyésztés  a 
haladottabb  —  mondja  Tormay  • —  és  erről  már  mondható,  hogy  abban 
nincs  rossz  sertés,  csak  a  jónál  vannak  jobbak.  Vannak  —  mondja  —  olyan 
nagy  tenyészetek,  melyek  anyira  egyöntetűvé  váltak,  hogy  ezer  darabra 
alig  esik  3 — 6  százalék  ki  verés  és  az  egész  csapat  késre  való  megérése 
a  hizlalóban  10—12  napi  közzel  bekövetkezik.  Már  a  községek  sertés- 
állományáról  ezt  nem  lehet  mondani.  A  csürhék  tarkák,  van  azokban  jobb, 
rosszabb,  vannak  szőkék,  feketék,  fecskehasuak  és  ezek  keverékei  —  a 
barisok.  A  községi  sertések  közül  a  jobbak  sem  állanak  az  úgynevezett 
uraságival  egy  színvonalon  s  a  nyájsertésekért  jobb  árakat  adnak,  mint 
a  szedetUn^k  mondott  községi  sertésekért. 

Még  a  kecskékről  kell  megemlékeznünk,  mely  ha  nem  nagy  mennyi- 
ségben is,  de  jóformán  országszerte  látható.  Ha  más  nem,  a  pásztor  ember 
bizonyára  tart  néhány  darabot.  Ott  látjuk  a  kecskét  mindenféle  nyáj 
közt,  illetőleg  körül,  mert  a  kecske  íélrejáró  természetű,  nem  vegyül  a 
nyáj  közé  s  este  is,  midőn  haza  tereli  a  nyájat  a  kisgazdák  pásztora,  mig 
ökör,  tehén  stb.  mind  elől  jönnek  egyenként,  párosával,  a  kecskék  hátra 
maradnak,  a  pásztor  közvetlen  közelében.  Elég  ennyi  a  kecskéről !  Egy  pil- 
lanatra tekintsünk  be  az  udvarba,  hol  éktelen  lármával  fogadnak  a  kacsák, 
libák,  pulykák,  csibék.  Ezek  az  apró  jószágok  nagy  vagyont  jelentenek. 
Husz-huszonöt  millió  forint  vándorol  be  hazánkba  a  külső  országokba 
szállított  baromfiak  után  és  ha  hozzávesszük  a  hazai  fogyasztást,  kitűnik 
a  baromfitenyésztés  nagy  fontossága.  A  szegényebb  sorsú  emberek  házába 
sok  apró  pénzt  hoznak  ezek  a  lármás  jószágok  s  még  többet  hoznának, 
ha  általánossá  lenne  itt  is  az  okszerű  tenyésztés.  E  tekintetben  is  egész 
a  legújabb  időkig  a  régi  nyomon  haladt  a  mi  népünk.  A  tervszerű 
tenyésztés  ujabb  keletű,  de  csak  lassanként  hódít  tért.  A  íöldmivelési 
kormány  1890-ben  lép  akczióba  s  mint  a  szarvasmarháknál,  itt  is  meg- 
jelölik a  tenyésztésre  és  terjesztésre  érdemes  fajtákat.  Megjelölték  pedig 
a  következőket:  az  emdeni  és  toulousi  (tuluzi)  ludakat,  a  pekingi  kacsa- 

kat,  a  bronz  pulykákat,  a  plymuth,  langshan  s  homokos  vidékre  a  fehér 
brahma-  és  az  erdélyi  kopasz  nyakú  tyúkokat. 

íme,  nagy  vonásokban  a  kép  a  fóldmivelésről  és  az  állattenyésztés- 
nek mai  állapotáról.  Ám  e  könyv  a  népről  szól  s  nekünk  látnunk  kell  a 
népet  az  ő  mindennapi,  kenyéradó  munkájában,  a  munkával  összeforrott 
szokásaibaa  Bármerre  lépünk,  nagy  változások  ötlenek  szemünkbe.  A  faeké- 
től  a  vasekéig,  a  kézbeli  cséptől,  a  nyomtatástól  a  cséplőgépig  nagy  utat 
tett  meg  a  magyar  nép,  A  sarlónak,  a  kaszának  is  hadat  üzent  az  arató- 
gép, de  még  eddig  nem  nagy  tért  hódított 


A  magyar  embernek  az  aratás 
a  legfontosabb,  a  legnehezebb  mun- 
kájíL  Az  ai'atás  ideje  az  az  idő,  mikor 
az  emberek  meghalni  sem  érnek  rá. 
Rövid  idő  alatt  rettentő  nagy  munkát  kell  végezniök.  Ha  már  Isten 
megőrizte  a  búzát,  a  rozsot,  fagytól,  jégveréstől  eladdig,  mig  megérett  az 
aratásra,  nosza,  rajta!  Le  kell  vágni  a  lábáról,  haza  kell  hordani,  födél 
alá  vagy  asztagba  rakni,  s  egyre-kettőre  ki  is  csépelni.  Csak  akkor  lélek- 
zik  föl  a  gazda,  mikor  isten  áldása  ott  a  hombárban,  a  fölöslegesnek  ára 
pedig  a  ládafiában.  Itt  már  csak  megvédi  »gonosz  ember  szándékától*. 
A  hegyes  vidékeken,  hol  kisebb  a  birtok,  egy-egy  gazdának  30 — 40  hold 
a  birtoka  s  abból  5 — 6  hold  az  őszi,  kis  kézi  sarlóval  aratják  le  a  gabo- 
nát. Ha  a  családban  vannak  felnőtt  legények,  leányok,  maguk  végzik  el 

az  aratást  s  a  nagyobb  gazdák  irigykedve  néznek  rajok :  ezek  a  legbol- 
dogabbak, nincs  szükségük  cselédre,  napszámosra,  maguk  szántják,  vetik 
a  földet,  aratják  a  gabonát,  nem  kell  osztozkodniok  a  napszámosokkal. 
Megterem  annyi,  a  mennyi  éppen  elég,  talán  egy  pár  zsákkal  eladásra  is 
jut,  ez  a  legtisztább  gazdaság. 

A  ki  napszámos  nélkül  nem  takaríthatja  be  Isten  áldását,  már  télen 
gondoskodik  napszámosokról.  A  nagyobb  gazdaságokban  szerződtetik  a 
munkást  jóelőre,  lekötik  az  aratás  idejére,  mig  a  kisebb  gazdák  a  téli  s 
méginkább  a  tavaszi  időben  megszorult  napszámos  embernek  gabonát, 
főzeléket,  szalonnát  s  egyéb  élelmiszert  adogatnak  apránként,  hogy  azt 
aztán  ledolgozzák  kapálással,  kaszálással,  aratással  s  mindenféle  mezei 
munkával.  Némely  napszámos  ember  jóformán  egész  nyáron  arra  dolgozik, 
a  mit  az  előző  télen  és  tavaszon  megevett.  Mig  az  Alföldön  s  általában 
a  gazdagabb  búzatermő  vidékeken  a  napszámos  »részből  arat«,  vagyis 
minden  tizedik,  tizenkettedik  kereszt  az  övé,  az  ország  többi  részében 
pénzt  és  élelmet  kap  az  arató.  Általában  két  részre  oszthatjuk  az  orszá- 
got, a  szerint  a  mint  kaszával  vagy  sarló  var  történik  az  aratás:  kasza 
és  sarló  nagy  külömbséget  jelent  nemcsak  az  aratás  módjában,  de  a 
napszámosok  fizetésében  is.  Ott,  hol  kaszával  vágják  le  a  gabonát,  ott 
több  is  a  vágni  való,  s  ott  a  napszám  is  nagyobb.  A  » sarlós «  vidéken 
naponként  20—40  krajczár  közt  váltakozik  az  arató  napi  bére  s  a  gazda 
naponként  ötször  ad  enni  a  napszámosoknak.  Virradatkor  az  aratók 
összegyűlnek  a  gazda  házánál  s  ott  egy-egy  pohárka  pálinkát  s  egy 
darabka  kenyeret  kapnak.  Reggel  nyolcz  órakor  viszik  utánok  a  ^paraszt 
ebédet «,  mely  lehet  túrós,  zsiros  kása,  puliszka  túrósán  vagy  tejjel,  bő 
lére  eresztett  krumplileves.  Féltizenkét  órakor  már  megkondul  a  torony- 
ban a  harang  s  a  gazdasszonyok  viszik  a  délebédet,  mely  rendszerint 
zöld  paszuly  leves  s  nyomtatékul  egy  kevés  túró.  Délután  4 — 5  órakor 
van  az  uzsona:  kenyér,  túró,  hagyma  s  este  otthon  a  vacsora:  eczetes, 
úgynevezett  kaszás  leves,  melyben  már  hús  is  van:  juhhús.  A  pálinka 
legkevesebb  négyszer  jár  ki,  a  hús  egyszer,  mégpedig  mindég  este.  így 
van  ez  a  Székelyföldön,  kivéve  a  városokat,  hol  többnyire  csak  pénzt 
fizetnek,  a  napszámos  maga  veszi  az  élelmet.  Ilyenkor  aztán  száraz  étel 
mellett  dolgozik,  hogy  mennél  több  maradjon  meg  a  pénz  napszámból. 
A  kaszás  napszám  itt  is  drágább.  De  itt  a  kaszát  csak  fű,  sarjú  s  álta- 
lában takarmánynövények  levágására  veszik  kézbe.  A  kaszás  a  rendes 
élelmezés  mellett  rendesen  ötven  krajczár t  kap  s  néhol  még  »egy  pakli 
tubákot4(  is  ád  a  gazda. 

Az  Alföldön  már  más  a  szokás.  Ott  tÖbbn3rire  kiadják  az  eleséget 
egész  hétre,  mégpedig  egy  személyre  nyolcz  kiló  kenyeret,  három  liter 
kását  és  tarhonyát,  egy  kiló  szalonnát  s  pénz  helyett  részt  kap  a  levágott 
gabnából,  melyet  a  gazda  haza  is  szállít  a  napszámosnak.  Am  ha  silány 
a  termés,  a  napszámosnak  gondja  van  arra,  hogy  vagy  nagyobb  részt 
kapjon  vagy  tiszta  pénzt.  Néhol  keresztszámra  is  fizetik  a  napszámost 
s  ez  a  legigazságosabb,  ki  hogy  serénykedik,  aszerint  kapja  bérét.  Termé- 


- 

^ 

'"^■"  :d 

Cséplés. 
Szíchf  Gyula  r«JlB,  saJÜt  fényképRUviielc  mán. 

szetesen,  a  jó  gazda  ekkor  sem  hunyja  be  a  szemét:  vigyáz  arra,  hogy 
jó  »hasas«  kévéket  kössön  a  napszámos. 

Kora  hajnaltól  késő  estig  izzad  az  arató,  végzi  a  legnehezebb  mun- 
kát valamennyi  munka  közt.  Akár  kasza,  akár  sarló  a  kezében,  reggeltől 
estig  annyit  kell  hajolnia,  hogy  »majd  belészakad  a  dereka«.  De  e  roppant 
nehéz  munkában  is  fel-felcsendűl  a  nóta  s  biztatják  egymást:  kerítsd  a 
harist!  vagy:  fogjuk  meg  a  nyulat!  Ott  putypuruttyol  a  haris  madár  a 

még  le  nem  aratott  gabonaszálak  tövében,  elébb-elébb  szalad,  a  mint 
hallja  a  sarló  vagy  a  kasza  harsogását.  Kerítsd  a  harist !  halljuk  újra  meg 
újra,  mig  elérnek  a  fold  szélére :  szanaszét  hevernek  a  kévék,  hogy  csak- 
hamar keresztekbe  rakódjanak.  Mintha  az  ég  csillagai  leszállottak  volna 
a  földre.  A  meddig  a  szemed  ellát,  búza  és  rozskeresztek  lepik  el  a 
földet.  Ma  ennél,,  holnap  annál  a  gazdánál  »végeztek«  vagy  »fogyattak< 
s  alkonyattájt  vidám  ujjujuzás  veri  fel  a  falu  csöndjét.  Hozzák  a  koszo- 
rút A  búzakoszorut.  Leánynak  vagy  legénynek  a  fejére  teszik,  s  a  nap 
koszorús  hőse  szaladva  szalad  végig  a  falun,  s  világért  ki  nem  térne  az 
út  közepéből,  mert  balról  is,  jobbról  is  vizes  dézsákkal,  fazekakkal  leske- 
lődnek rá  s  ha  csak  szerét  ejthetik,  nyakon  öntik.  De  ha  el  is  kerüli  az 
utczán  a  megöntözést,  nem  kerüli  el  gazduram  udvarán.  Ott  közre  fogják 
s  megöntözik,  hogy  csúron  viz  lesz  a  ruhája.  Oda  se  neki !  Most  mindenki 
örül,  a  gazda,  a  napszámos,  a  cseléd.  A  vacsora  is  más,  mint  volt  az 
aratás  folyamán.  Két-három  féle  étel  kerül  az  asztalra,  pálinka  meg  bor, 
a  mennyi  beléjök  fér.  Köszöntik  a  gazdát  s  körbe  jár  a  pálinkás  üveg. 
Kalács  is  kerül  az  asztalra,  még  a  tavalyi  búza  lisztjéből.  Hál'  Istennek, 
nem  kellett  hirtelen  csépeltetni  az  újból  erre  az  alkalomra. 

A  csépléssel  csak  a  nagyon  szegény  ember  siet.  A  jó  gazda  várhat. 
Hadd  legyen  bent  az  Istenáldása  elébb,  mind  egy  keresztig  s  ha  födél 
alá  került  vagy  asztagba,  majd  egy  pár  hét  múlva  kezdődhetik  a  cséplés. 

A  cséplés.  Mi  volt  az  régen  és  mi  most !  Valamint  a  faekét  kiszorí- 
totta a  vaseke,  hogy  hírmondó  is  alig  maradt  már,  azonképpen  kiszorí- 
totta a  kézi  csépet  a  cséplőgép.  Már  csak  itt-ott  halljuk  a  kézi  csép 
kopogását,  a  minthogy  a  nyomtatás  is  mind  ritkább  lesz:  a  kisebb 
gazdák  szövetkeznek  s  sorba  jár  a  gép,  mig  valamennyi  gazda  termését 
ki  nem  csépelik.  Még  húsz-harmincz  év  előtt  is  egész  őszön,  de  még 
télen  is  faluszerte  nem  hallottál  egyebet,  mint  a  csépek  kopogását.  Csik- 
országból  ezerével  mentek  a  derék  góbék  a  » szász  földre «  csépelni  s 
tavasz  felé  vetődtek  haza.  Rendszerint  a  kivert  mag  huszadát  kapták, 
ha  jó  volt  a  termés;  ha  gyengébb:  övék  volt  minden  tizenötödik-tizen- 
hatodik véka.  Ma  már  vége  ennek  a  világnak,  sok  szegény  embernek 
nagy  szomorúságára.  Az  a  gazda,  ki  jó  harmad  esztendőt  várt,  mig 
Isten  áldását  hombárban  láthatta,  ma  egy  fél  vagy  egész  nap  alatt 
tudja  hányadán  van  a  terméssel:  kiveri  a  gép  hamarosan.  A  mai  gazda 
is  tart  arra,  hogy  ne  kényszerűijön  időnek  előtte  csépeltetni,  de  nem  is 
hagyja  idején  túl:  mert,  a  kinek  van  eladni  valója,  arra  törekszik,  hogy 
minél  előbb  ott  teremhessen  a  piaczon  az  ujjal  s  az  alföldi  gazda,  kinek 

földjén  egy  hónappal  elébb  »érik  a,  érik  a  búzakalász^,  már  az  uj  termés 
árából  járja  meg  Budapestet  Szent  István  napkor. 

Egyik  munkának  még  jóformán  végére  sem  jut  a  gazda,  benne  van 
a  másikban.  Volna  száz  keze,  nem  volna  elég.  A  tavaszi  idő  még  hagy- 
ján. Ha  az  időjárás  kedvező,  még  elég  nyugodalmasan  elvégezheti  a 
tavaszi  alá  való  szántást,  a  tavasziak  elvetését:  zabot,  árpát,  kukoriczát, 
mindenféle  veteményt.  Aztán  jön  a  kapálás.  Ekkor  már  kezd  fejére  gyűlni 
a  munka.  Már  föl  kell  szántani  ama  földeket,  melyekbe  őszszel  búzát, 
rozsot  vet.  Egyik  kezében  az  ekeszarva,  másik  kezében  a  kasza.  Egy 
időre  esik  az  őszi  határ  első  szántása  s  a  mezei  és  erdei  kaszálókon  a 
szénacsinálás.  S  ha  esős  idő  hátráltatja  a  munkában,  a  szénacsinálást 
ott  éri  az  aratás.  Egész  erejével  az  aratásra  kell  vetnie  magát,  mert  az 
érett  gabona  nem  érti  a  tréfát.  Egy  pár  napi  késedelem  —  kész  vesze- 
delem. Kipereg  a  túlérett  gabona  szeme.  Már  pedig  az  nagy  kár,  ha  a  szem 
a  tarló  közé  pereg.  Otthon,  ha  hazahordták,  pereghet.  Sőt  hadd  peregjen 
is.  Örül  ennek  a  gazda,  mert  ebből  már  megítélheti  a  termést:  gazdag-e, 
szegény-e  vagy  közepes.  A  búza  s  a  rozs  aratását  még  alig  végezték 
el,  megérett  a  zab  is.  S  vághatják  már  akkor  a  sarjút  is.  Lehetetlen 
meghalni !  Nincs  rá  idő.  Valóban  nyáron  feltűnő  kevés  ember  is  hal  meg 
—  falun.  A  városiak  mindig  rá  érnek.  Sőt  nyáron  még  jobban,  mint 
télen.  A  falusi  ember  csak  télen  ér  rá.  Július  és  augusztus:  ez  a  két 
legnehezebb  hónap.  Ez  idő  alatt  csodálatos  dolgokat  művel  a  munkás 
kéz.  A  mi  szeptemberre  és  októberre  marad,  ehhez  képest  már  gyermek- 
játék. A  nagyján,  nehezén  túl  vannak.  Búza,  rozs,  zab  már  kicsépelve. 
Az  őszi  határt  csendesen  mendegélő  ökrök  lepik  el:  szántják  a  földet  az 
őszi  alá.  Amott  meg  a  kukoriczát  törik,  hordják  nagy  egészvágás  sze- 
kerekben haza,  hogy  este  aztán  vidám  nóta,  mesemondás  mellett  kihánt- 
sák sárgás-fehér  héjából.  Ez  már  mulatság.  Lassanként,  minekelőtte  a  hó 
megesne  a  földet,  minden  betakarodik  a  mezőről.  Ássák  a  burgonyát,  a 
takarmány  répát,  vágják  tövéről  a  nagy  fejű  káposztát ;  megtelik  a  pincze 
mindenféle  veteménynyel;  szedik  a  sárguló  levelek  közül  kimosolygó 
almát,  körtét;  rázzák  a  szilvát,  s  mindjárt  készül  a  lekvár  is;  a  szilvó- 
rium főzése  már  a  késő  őszi  napokra  és  éjszakákra  marad.  Egyszerre 
aztán  sanyarú  szelek  kezdenek  fújdogálni.  A  földig  érő  gyapjú  alatt  is 
fázik  már  a  juh;  haza  terelik  erdőről,  mezőről,  be  a  jó  meleg  akolba. 
Haza  kerülnek  mind  a  házi  állatok  a  legelőről.  Ez  a  berekedés.  Jó  fél- 
esztendeig  semmit  sem  várhatunk  az  édes  anyaföldtől :  pihen.  Nem  is  vár 
az,  kinek  tele  a  kamrája,  pinczéje,  hombárja  s  a  csűrök,  szénatartók  föl 

a  kakasülőig  megrakva  szénával,  sarjúval,  mindenféle  takarmánynyal,  sőt 
reked  kivül  i9 :  a  csűrös  kertekben  ott  ágaskodnak  a  boglyák,  ott  njmj- 
tózkodnak,  terpeszkednek  a  széna-  és  szalmakazlak- 

»TéIben  éli  világát  a  pa*raszt«,  ám  ez  a  közmondás  nem  azt  jelenti, 
hogy  nem  szereti  a  munkát  (erre  magyarázza  egy  tudós  emberünk), 
hanem  jelenti  egyszerűen  a  nehéz  munkától  való  megszabadulást  s  az 
igazán  megérdemelt  pihenést.  A  nép  lelke  a  földhöz  van  forrva,  e  körül 
forog  legtöbb  gondolatja.  Ez  az  ő  leghívebb  barátja,  mert  ez  soha  meg 
nem  csalja,  ha  ő'  megadott  a  földnek  mindent,  a  mi  a  földet  megilleti. 
Temérdek  közmondás,  mind  megannyi  bölcs  szabály  forog  a  nép  ajkán  a 
földről,  a  gazdaságról  s  e  szabályok  tudása  és  megtartása  egyértelmű  a 
földnek  gondos  müvelésével. 

Hogy  ^fekete  föld  tetai  a  jó  búzát«,  ezt  már  a  nóta  is  mondja, 
de  a  közmondás  még  tovább  vezet  a  tanításban :  Vizálló  (nem  homokos) 
föld  termi  a  sok  búzát.  »A  föld  is  öregszik*,  tehát  meg-megkell  fiata- 
lítani gondos  műveléssel,  trágyázással,  pihentetetéssel,  mert  »nyugodt 
föld  jobban  termi  a  búzát«,  s  >^pihent  földnek  szép  a  termése«.  »Gazda 
lába  hizlalja  a  földet,«  vagyis  ha  a  gazda  sokszor  megfordul  rajta,  s 
»jaj  annak,  kinek  földjét  á  nyúl  trágyázza.«  A  földnek  nem  elég  egy 
szántás,  mert  »egy  szántás  egy  kenyér,  három  szántás  három  kenyér«, 
a  minthogy  főként  a  hegyes,  gyengébb  talajú  vidékeken  háromszor  szánt- 
ják a  földet,  mielőtt  az  őszit  belevetik.  A  szántáshoz  erő  kell.  Erős  kéz 
fogja  meg  jól  az  ekeszarvát.  Ezért  a  közmondás:  ^Gyermekre  ne  bizd 
a  szántást «,  mert  »az  erős  erdőt  szánt,  a  gyenge  ugart  se.«  Annyit 
szánts,  a  mennyit  bevethetsz,  •  s  »ugy  szánts,  hogy  boronálni  lehessen. « 
Egyébként : 

»Nem  szánthat  öt  eke  annyit,  a  mennyit  egy  borona  beboronál. « 
—  Mag  nélkül  is  terem  a  gomba,  de  nem  a  gabona.  Azt  vetni  kell. 
A  milyen  a  mag,  olyan  a  gyümölcse.  —  Egészséges  mag  könnyen  fogam- 
zik, ám  >a  megátalkodott  rossz  mag  a  jó  földben  sem  kel  ki«,  mig  »jó 
mag  a  porban  is  kikel «  s  »sok  kis  mag  kasokat  tölt.« 

A  magnak  helyes  elvetésére  is  tömérdek  aranytanácscsal  szolgál  a 
nép.  Nyilvánvaló,  hogy  »a  ki  nem  vet,  nem  arat,«  s  »ki  mint  vet,  úgy 
arat«,  de  nem  mindenki  tudja:  »kora  vetés,  késő  gyermek,  hamar  árván 
marad «  s  »kora  vetés  sokszor  csal,  a  kései  mindig  rossz. «  » Kézzel  kell 
a  magot  hinteni,  nem  vékával«  s  »ritka  vetésnek  vékony  aratása.«  Sok 
azt  hiszi,  hogy  »búzát  vetett«  — s  im  »konkolyt  arat«,  mert  »terem 
a  konkoly,  ha  nem  vetik  is.« 


Bölcs  egy  tanács  ez  is:  »elÖl  arass,  utói  szánts,*  a  minek  az  az 
értelme:  aratásban  légy  első,  hogy  más  el  ne  arathassa  a  tiédet;  szán- 
tásban légy  az  utolsó,  hogy  esetleg  a  földedből  netán  elszántott  részt 
visszaszánthasd.  Az  út  mellett  való  földet  nem  szereti  a  gazda,  mert 
azt  ember,  állat  legelői  találja,  gázolják  a  vetést,  lopják  a  termését. 
»Uram,  Őrizz  meg  —  fohászkodik  föl  a  magj^r  ember  —  út  mellett 
való  földtől,  vékony  lábú  ökörtől,  vastag  lábú  lótól  s  —  papleány  fele- 
ségtől! A  jó  gazda  korán  kel,  késŐn  fekszik.  Az  a  legjobb  trágya,  mit 
csizmáján  visz  a  gazda  a  földre  s  ki  hinné?  —  »legtöbb  a  hó  aratáskor!* 
(Ezzel  állítják  meg  gabnarakodáskor  az  állatot  minden  keresztnél.)   Nézd 


meg  az  udvart,  látod  a  gazdát :  ebben  a  közmondásban  több  igazság  van, 
mint  a  vele  atyafi  mondásban:  Nézd  meg  az  anyját,  vedd  el  a  leányát. 
Száz  meg  száz  jövendölő  mondása  van  a  gazdaembernek,  mely 
mondások  egyes  napokhoz,  időszakhoz  fűződnek  s  abból,  hogy  milyen  az 
időjárás  azon  a  bizonyos  napon,  jövendőinek  az  egész  esztendőre,  neve- 
zetesen arra:  hogy  milyen  lesz  a  termés.  És  bizonyos  naphoz  köt  bizo- 
nyos munkát.  »Ha  megcsordúl  a  Vincze,  megtelik  a  pincze.«  Vincze 
napja  január  22-ére  esik  s  ha  ekkor  szép  napos  nap  van  s  megcsordúl- 
nak  a  jégcsapok  —  jó  bő  esztendő  lesz.  Ellenben:  »ha  fénylik  Gyertya- 
szentelő, az  izéket  is  szedd  elő«,  vagjis  ha  enyhe  Gyertyaszentelő  napja, 

mely  február  elsejére  esik,  ne  örülj,  mert  tavasz  helyett  telet  kapsz  s  az 
állatokat  nem  eresztheted  ki  legelőre.  Akkor  csakugyan  előszedheted  az 
izéket  is.  A  juhász,  ki  legelsőnek  tereli  ki  nyáját  a  rétre,  az  meg  éppen 
azt  mondja:  Gyertyaszentelőkor  inkább  a  farkas  ordítson  be  az  ablakon, 
mint  a  nap  süssön  be  az  ablakon.  —  Mátyás  ront,  ha  talál,  ha  nem 
talál,  csinál  (t.  i.  jeget.)  Február  24-ikére  esik  Mátyás  napja  s  ez  idő 
tájban  szokott  megmozdulni  a  jég.  »Jégtörő  Mátyás«-nak  hivják  e  napot, 
mert  ez  töri  meg  a  jeget  s  ha  nem,  akkor  csinál.  És  »ha  Mátyás 
éjszakáján  fagy,  utána  negyven  napig  fagy.«  Ugyanígy:  ha  Medárd  nap- 
ján esik,  utána  negyven  napig  esik.  Gergely  megrázza  szakállát  (febr.  13.), 
a  mi  nagy  havazást  jelent,  ellenben  Sándor,  József,  Benedek  —  zsákkal 
hozza  a  melegét.  (Márcz.  18.,  márcz.  19.  és  márcz.  21.)  Nagypéntek  a 
borjubillegezés  napja,  Szent-György  napján  (ápr.  25.)  legelőre  csapják  az 
állatokat  s  néhol  e  napon  fogadják  a  cselédeket  is.  Zsuzsanna  napján 
megszólal  a  pipiske.  (Febr.  18.)  Hugó  hetében  kelt  baromfi  eldöglik, 
(ápril  első  hete.)  De  már  a  dinnyét  jó  Hugó  után  vetni  s  még  jobb  az 
esztendő  századik  napján;  ettől  ismét  század  napra  kezd  zsendülni  s 
érési  ideje  a  két  Lőrincz  közé  esik  (augusztus  10.  és  szeptember  5.) 
Medárd  a  kaszálás  hete  (jun.  8.),  Gotthárd  napján  vetik  az  ugorkát, 
Űrnapján  a  téli  retket.  Péter-Pálkor  (június  29.)  megroppan  a  búza  töve 
(megérik  az  aratásra  az  alföldön),  Sarlós  és  Illés  közt  mozog  az  aratás 
(július  2 — 20.),  Illés  hete  a  hordásé,  István  király  hete  a  nyomtatásé. 
Kisasszony  hetére  jó  gazdának  zöld  a  rozsvetése  (szept.  10.),  a  búzát 
pedig  vagy  két  héttel  Szent  Mihály  (szept.  29.)  előtt,  vagy  két  héttel 
azután  kell  vetni.  » Őszit  porba,  tavaszit  sárba <,  vagyis:  búzát,  rozsot 
el  kell  vetni,  mielőtt  az  őszi  esőzések  megkezdődnének,  zabot,  árpát 
pedig  a  hó  levével,  mikor  elment  a  hó.  A  márcziusi  hónak  nem  örül  a 
gazda,  mert  az  árt  a  földnek,  »még  ha  zsákban  húzzák  is  rajta  végig,* 
valaminthogy  nem  örül  a  fekete  karácsonynak  sem,  mely  fehér  húsvétot 
jelent.  Szekeres  karácsony,  szénás  húsvét,  vagyis  a  marhákat  istállón  kell 
tartani.  Terézia  Vendellel  szüretel  (okt.  15.  és  20.),  de  bora  csak  Márton 
napra  forr  ki  (november  11.).  Lukács,  Dömötör  juhászt  számoltat  (okt 
18.,  okt.  26.).  Erzsébetre  a  rideg  gulya  (nov.  19.),  Katalinra  a  szilaj  ménes 
kerül  haza  (nov.  25.). 

Ha  Pál  fordul  köddel,  meghalunk  mi  döggel,  —  vagyis  ha  közvetlen 
aratás  előtt  köd  rontja  meg  a  gabonát,  éhen  veszünk.  Hetes  eső:  gazda 
morgás.  Bizony  nagy  boszuság  a  gazdának,  ha  tétlenségre  van  kárhoz- 
tatva a  legnagyobb   munka  idején.  Késői   dörgés,    korai  éhség.  A  nép 

hite  szerint  a  korai  dörgés  jó,  a  kései  rossz  esztendőt  jelent.  S  mondják 
úgy  is:  korai  dörgés,  késő  éhség.  (A  Szent- József  nap  előtt  való  dörgés 
bő  esztendőt,  a  Szent-Mihály  nap  után  való  pedig  hosszú  őszt  jelent.) 
Húsvéti  eső  gond  a  gazdának,  ellenben  a  derült,  meleg  húsvét  napja  meg- 
látszik őszszel  a  gazdán. 

Mindezekben  a  mondásokban  a  gazda  ember  lelke  beszél  hozzánk. 
Apáról  fiúra  öröklődnek  az  arany  tanácsok,  s  a  jövendölések  helyességét 
sok  százados  tapasztalás  igazolja,  ha  egyszer-másszor  nem  is  teljesülnek. 
A  mint  látjuk,  az  egyes  munkák  idejét  népünk  valamely  névnaphoz  köti, 
a  minthogy  ezt  jobban  meg  is  tarthatja  emlékezetében,  éppúgy,  a  mint 
valamely  nevezetesebb  eseményt  ennek  vagy  annak  a  mezei  munkának 
az  idejéhez  fiiz.  —  Mikor  történt  ez  meg  ez?  Aratáskor  múlt  három 
esztendeje.  —  Hány  esztendős  a  gyerek?  —  Kendertiloláskor  lesz  hét 
esztendős. 

A  magyar  nép  édes  anyjaként  szereti  a  földet,  s  gyermekként  az 
állatot  (A  gazdának  két  keze  van:  a  földje  s  az  állatja  —  mondja  a 
székely.)  Mérhetetlen  szeretettel  ragaszkodik  minden  talpalatnyi  földhöz, 
mit  őseinek  verejtéke  áztatott,  minden  szava,  mit  a  földről  mond,  maga 
a  szeretet.  A  magyar  nép  lelke  szólal  meg  abban  a  régi  versben,  mely 
áradozva  dicséri  a  búzatermő,  zsiros  Alföldet: 

Ö  földi  Kánaán,  Mert  te  beléd  zárkózni 

Európa  édene!  Kívánatos  fogság, 

Természet  tárháza,  Mert  határaidon  túl 

Mindennek  mindene!  Nincs  igaz  boldogság. 

A  szántó-vető  ember  élete,  munkája  kívánatos  gyönyörűség.  Méla 
borongással  hinti  a  magot  a  földbe,  kétségek  közt  Vájjon  Isten  meg- 
áldja-e  munkáját?  Es  fölcsendül  a  vidám  nóta,  ha  Isten  végtelen  kegyelme, 
jósága  megengedte,  hogy  az  elvetett  mag  ne  csak  kikeljen  a  földnek 
méhéből,  de  hullámzó  vetéssé  zsendüljön,  majd  aranykalászszá  érjen! 

Felkel  jó  hajnalban  a  szántó  álmából, 
Felserkenti  magát  pacsirta  szavából, 
Könyörög  Istennek  szíves  indulatból: 
Adja  szép  áldását  földi  munkájából. 

Elsőbben  a  szántó  nézi  taligáját, 
Igazítja  vasát,  éles  csoroszlyáját, 
Elébe  ragasztja  sikoltó  tézsláját, 
Ökrei  nyakára  felteszí  igáját. 

Azonban  jó  reggel  elkezdi  munkáját, 
Forgatja  szép  renddel  rendes  barázdáját; 
Szólítja  ökreit,  szőkéjét,  barnáját, 
Dúdolja  mellette  a  szántó  nótáját. 

Haj,  Villás !  Haj,  Sudár !  Csákó,  szőke,  barna ! 
Fordulj  hamarsággal  csára,  barázdára, 
Vonszoljad  az  igát  a  ga^a  hasznára, 
Tölthesse  meg  zsákját  szegények  javára. 

Ha  most  keseregve  barázdába  lépünk 
S  sirva  a  földébe  büzamagot  hintünk, 
De  vagyon  Istenben  olyan  reménységünk, 
Hogy  megtelik  nekünk  gabonával  vermünk. 

Majd  elhozza  Isten  a  kedves  aratást. 
Látunk  földeinken  nagy  sok  keresztrakást, 
Énekelve  tesszük  a  kéve-behordást, 
örömmel  végezzük  a  kedves  nyomtatást. 

Titeket  pediglen  a  zöld  legelőre, 
Édes  ökreim,  a  szép  kies  mezőre 
Legeltetlek,  ottan  szép  folyó  vizekre 
Bömbölve  legeltek  a  ti  kedvetekre. 

Keseregve  lép  tehát  a  szántó-vető  a  barázdába,  sírva  hinti  belé  a 
magot  Ugyanaz  a  méla  hangúlat  lepi  meg,  a  mi  a  ház  építése  közben, 
felsóhajtván:  Mi  haszna  a  házat  hogy  felépítettem!  De  már  a  hordás, 
a  nyomtatás  vidám  dalt  fakaszt  a  sokat  töprekedett  kebelből.  » Isten  meg- 
mutatta az  u]ját«,  mondják  szójátékosan,  vagyis  nem  az  ujját^  hanem  az 
új  termést.  Most  már  dalolhatnak,  vigadhatnak. 

Van  egy  régi  versünk  a  szárnyas  állatokról,  mely  valóképpen  bájos 
reggeli  kép,  sorba  elvonultatván  előttünk  az  ébredező  madarakat.  Ki 
ébred  a  madárral  s  ki  megy  vele  egyidőben  a  mezőre,  ha  nem  a  szántó- 
vető ember?  lm: 


A  szántó  is  felkél  szerencsésen,  Isten  ő  felsége  meg  is  áldja, 


Fúj  a  tavaszi  szél  igen  frissen, 

Befogja  ökreit, 

Míveli  földeit 

Szerencsésen. 

Munkáját  folytatja, 

Barázdát  forgatja 

Szép  rendesen. 


A  szántó  marháit  meg  is  tartja. 

Fegyvert  és  katonát. 

Ekét  és  boronát 

Ö  forgatja. 

Földön  a  gabonát, 

Mennyben  a  koronát 

Osztogatja, 

A  szántó-vető  ember    a    legelső    mindenféle    foglalkozású    emberek 

ff 

között:  ő  adja  a  kenyeret,  a  mindennapit,  koldusnak,  királynak.  0  oszto- 
gatja földön  a  gabonát,  mennyben  a  koronát.  Van  egy  kesergő  versünk, 
mely  a  szegény  paraszt  keserves  sorsát  panaszolja,  de  ez  nem  a  maga 
földjét  művelő  parasztra,  hanem  a  jobbágyra  vonatkozik,  a  kinek  soha 
sincs  nyugta,  éjjel-nappal  talpon  kell  állani;  fekete  kenyérrel,  egy  kis 
leveskével  meg  kell  elégedni ;  ha  az  ispánnak  nem  engedelmeskedik,  deresre 
húzzák;  egész  nap  másért  fáradozik  s  a  sok  dézsmát  még  meg  sem 
köszönik. 


Biró  az  adóért,  pap,  mester  stóláért. 
Zsidó  és  korcsmáros  pálinka  áráért 
Zaklatják  untalan, 
Mentsége  hasztalan, 
Mig  lelnek  benne  vért. 

Ennek  ellenkezője  a  kép,  melyet  egy  másik  vers  ád  a  parasztról, 
a  mindnyájunknak  kenyeret  adó  szántó-vető  emberről. 

Nincsen  szerencsésebb  a  paraszt  embernél, 
Meft  boldogabb  sorsa  minden  mesterségnél. 
A  paraszt  urakat,  tartja  a  papokat. 
Tartja  katonákat  és  a  koldusokat. 

Ha  paraszt  nem  volna,  kenyerünk  sem  volna, 
Ha  ő  nem  szántana,  mindnyájunk  koplalna. 
Római  császárok  az  ekét  fölvették, 
Királyságuk  előtt  azt  nagyra  becsülték. 

Jó  reggel  a  szántó  ekéjét  forgatja, 
Fúr,  farag,  vasait  földnek  igazítja. 
Reménységgel  szegény  földeit  megszántja. 
Megérett  búzáját  örömmel  aratja. 

» 

A  magyar  gyermek  arcza  csak  úgy  ragyog,  midőn  dalolja:  Gazda 
leszek,  telkes  gazda,  ha  mondom,  —  Az  ekére,  magvetőre  lesz  gondom. 
A  föld  szeretetében  nő  fel  a  nép  gyermeke  s  nem  is  vágyakozik  az 
semmiféle  mesterségre.  A  nép  fiát  rendszerint  csak  a  kényszerűség  szo- 
rítja másfajta  foglalkozásra.  A  királylyal  sem  cserélne  a  telkes  gazda, 
kinek  »ekéje  előtt  négy  tulok  jár«  s  meg-megcsördítvén  ostorát,  biztatja 
a  tulkokat :  Csákó,  Szilaj,  Gyöngyös,  Bogár !  Jézus,  segélj,  haj !  És  tovább 
szól  a  dal: 

Végig  szántok  az  ugaron, 
Járok  híves  gyöngyharmaton, 
Csillámoló  gyöngyharmaton. 
Mezei  szép  virágokon, 
Haj  no,  Csákó,  haj ! 

Kis  pacsirta,  ég  madara 
Száll  fölöttem,  zeng  a  dala. 
Párja  vígan  száll  elébe, 
Le-lecsalja  a  fészkébe, 
Cselő,  Gyöngyös,  haj ! 

S  jön  délfelé  ebéddel  a  rózsája.  Édes  lesz  az  étele,  noiert  ő  is  vele 
eszik. 

Még  csak  egy-kettőt  fordulok, 
Mert  pihegve  jár  a  tulok. 
Megetetek,  megitatok, 
Délig  könnyen  tovább  hajtok. 

A  jó  gazda  —  hallottam  egy  öreg  szántó-vetőtől  —  esztendőnkint 
megeszik  egy  font  földet.  Meg  bizony,  mert  szántás  közben  le-lehajol  a 
barázdába,  félre-félre  dob  egy  követ,  majd  meg  az  eke  vasát  tisztogatja 
s  mindég  kezére  ragad  egy  kevés  föld.  S  ha  hozzák  a  délebédet,  nem 
kényeskedik :  földes  kézzel  veszi  kézbe  a  kenyeret,  ugy  ebédel.  A  kenyér- 
rel összevegyül  a  föld  pora:  úgy  van  az  jól.  Attól  hízik  a  szántó-vető. 

Ha  benézel  az  udvarba,  s  látod,  hogy  az  végig  pázsitos,  ott  igen 
gyönge  gazda  lakhatik.  Ritkán  fordul  meg  ott  szekér,  nem  tapossák  le  a 
ki-bejáró  állatok.  Hogy  is  mondja  a  vers? 

Pázsintos  udvaron  lakik  a  szegénység. 
Ott  a  kamarába  bevonult  a  szükség. 

A  hol  a  béresek  viradtig  alusznak  —  folytatja  a  vers  —  s  a  tűz- 
helyen nyújtózva  számlálják  a  napot,  ott  pázsint  szokta  kelni  az  udvart. 
Az  ilyen  gazdaságra  illik  ez  a  versike: 

Két  szál  búza,  négy  szál  konkoly, 
Gazdaságom  mind  csak  igy  foly. 

Világos,  hogy  a  gazdaélet  is  szebb  messziről,  mint  közelről  nézve. 
A  föld  sem  számlik  mind  egyformán.  Van  »jó  és  rossz  természetű*  föld. 
Aztán  egyszer  a  sok  eső,  máskor  a  tartós  szárazság  rontja   meg  a  leg- 

jobb  földet  is.  Ilyenkor  keserves  a  szántás.  Hát  még  nem  is  oly  rég, 
sőt  itt-ott  ma  is,  a  faekével,  melynek  mindegyre  esett  valami  baja!  Ezt 
a  nyomorúságot  eleveníti  meg  ez  a  zsémbelődő  székely  nóta: 


Csá,  te  Rendös,  hó  te  Szilaj! 
Csak  az  ördög  tudja,  mi  baj. 
A  föld  olyan  bajjal  kel  fel. 
Hogy  két  eke  törött  már  el. 

Pedig  most  harmad  ideje 
Török-búzát  vetek  ide, 
Be  jól  számlott  a  föld  akkor, 
Mint  gyermek-ekével  a  pori 


De  látom,  az  eke  hibás, 
Nem  jó  fából  készült,  visszás. 
Szúette,  régi  rossz  csere  (cserfa), 
.Csak  muszájból  szántok  vele. 

De  a  jó  ég  ha  megsegít, 
Uj  eszközöm  leszen  megint. 
E  c?udar  tatari  elvetem, 
Összezúzom,  nem  kell  nekem. 


Más  hangon  szól  már  az  a  nóta,  mikor  a  legény  végig  megy  a 
falun,  előtte  eregélnek  az  ökrök,  nagyokat  csördít  ostorával  a  kedvese 
kapuja  előtt.  Nótával  kezdi. 

Kapud  előtt  járok,  kapud  előtt  járok. 
Bojtos  ostorommal  nagyokat  csattantok. 

És  erre  mondja  szóval,  nagyot  rikkantván:  Hej,  elé,  Daru,  Rendes! 
S  folytatja  a  nótát: 

Fekete  czondrámat  vetem  panyókára, 
S  az  én  édesemhez  megyek  vacsorára. 

Hej,  elé.  Szilaj,  Cendes!  rikkantja  utána  ismét.  Akár  csak  Petőfi  kis- 
béresét  látnók,  hallanók. 

Nemcsak  akkor  akad  meg  a  leány  szeme  a  legényen,  ha  délczegen 
megüli  a  lovat,  az  erős,  a  daliás  legény  —  nehéz  munka  közben  sem  veszti 
el  daliásságát.  Aztán  a  szerető  szív  felékesíti:  arany  dészüt  lát  a  legény 
derekán,  a  mint  kaszál  a  virágos  réten,  s  a  dereka  nem  hajlik  a  kasza  után. 

Ö  kaszálja,  én  takarom, 
Ott  is  a  javát  akarom. 
Akármennyit  is  kaszáljon, 
En  utánna  feltakarom. 

(A  székely  takarásnak  mondja  a  szénagyüjtést.  A  nóta  magyar  válto- 
zata már  így  szól:  Ha  ő  kaszál,  én  meg  gyűjtök.) 

Egy-egy  rossz  esztendő  is  nótát  fakaszt  a  nép  lelkéből. 

Szerelmes  édes  Istenünk! 
Ugyan  bizony  mi  lesz  velünk? 
Mind  csak  szántunk,  mind  csak  vettlnk, 
Még  sincs  megevő  kenyerünk  — 

tör  ki  a  csüggedt  lelkekből  a  keserves  panasz.  Üres  a  hombár,  epedig  úgy 
terem  itt  a  rozs,  jnint  Bécsben  a  palaglafos.«  A  föld  tisztabuza  helyett 
konkolyt  termett  s  a  mi  kevés  búza  kikelt,  azt  is  bogár  marja.  A  tavasz- 
ban sincs  áldás :  nyugoti  meg  északi  szél  leforrázta.  A  szénát  mind  elviszi 
az  Olt.  Nincs  vig  arató,  takaró.  Nem  fényes  a  kasza,  sarló.  S  végzi  ezzel 
az  érdekes,  jóizű  strófával: 

Están  bátyám  panaszára 
Azt  kérdezi  a  komája: 
Koma!  Mi  a  palánéta? 
Vájjon  nem  az-e  az  oka? 

A  palánéta!  Az  idő  járása  érdekli  első  sorban  a  gazdaembert.  Hiába 
hullajtja  a  véres  verejtéket,  ha  az  időjárás  ellene  munkál.  A  nagy  minden- 
ség tele  van  rejtelmességekkel,  melyeknek  mélyére  hatolni  a  véges  elme 
képtelen.  Szállhat-e  harczba  a  gyönge  ember  az  elemek  szörnyű  erejével  ? 
Nem  szállhat,  de  megfigyeli  a  titkos  erők  megnyilatkozásait  s  védi  magát 
a  maga  módja  szerint.  Megjegyzi  magának  a  napokat,  a  nevezetesebb  idő- 
szakokat, változásokat  s  törvényeket  alkot,  melyeknek  megtartásával  kike- 
rülni próbálja  azoknak  a  titkos  erőknek  csapásait.  E  titkos  erők  ellen  való 
védekezés  szülte  a  gazdasági  élet  számtalan  babonáját  s  az  Isten  mérhe- 
tetlen jóságában  való  bizodalom  mellett  a  földjének  terméseért,  állatjának 
egészségeért  nyugtalankodó  nép  lelke  folyton  munkál  s  ezer  meg  ezer 
módját  találja  ki  a  védekezésnek. 

Minden  gazdának  két  keze  van:  »a  földje  s  az  állatja «  —  mondja  a 
példabeszéd,  egyik  vagy  másik  nélkül  félszeg.  E  kettőnek  a  java  —  az 
ő  java,  az  ő  élete.  Önkéntelen  fohászkodik  Istenhez  e  kettőért  s  csuda-e,  ha 
e  kettőhöz  való  nagy  erős  ragaszkodás  megnyitja  lelkét  mind  a  hitnek, 
mely  segítséggel  kínálkozik  a  titkos  erők  ellen  való  védekezésben? 

Kisérjük  ezen  az  utján  is  a  nép  lelkét.  Kezdjük  az  utat  tavaszi  idő- 
ben, mivelhogy  akkor  kezdődik  valóképpen  a  föld  népének  uj  esztendeje. 
Meglehet,  hogy  őseink  talán  onnét  is  számították  az  esztendőt.  Már  az 
ünnepnapok  Írásában  megemlékeztem  egy  ma  már  nagyon  ritkuló  szokás- 
Benedek:  A  magyar  nép.  IL  ^1 

ról :  a  husvétszombati '  határkerüUsrol.  Valóképpen  nem  húsvéti  szokás  ez, 
hanem  gazda-ünnep,  mely  húsvétra  esik  s  melyet,  tudtommal,  ma  csak  a 
Nyárád  vidékén  tart  meg  a  falu  legénysége.  A  legények  zsoltárokat  énekelve 
indulnak  el  a  faluból,  ugy  járják  be  a  bevetett  határt  Meg-megállnak  s 
egy  közülök  hálaimádságot  mond  Istennek,  hogy  eleddig  megóvta  a  határt 
s  a  községet  minden  veszedelemtől,  aztán  kéri  a  Mindenek  Atyját,  hogy 
áldja  meg  a  határt  bő  terméssel,  távoztasson  el  a  községről  és  határról 
minden  veszedelmet,  óvja  meg  tűztől,  viztől,  jégesőtől,  gonosz  ember  szán- 
dékától; a  barmokat  dögvésztől.  A  népnek  adjon  erőt  a  termés  betakarí- 
tására, így,  ének  és  mindegyre  megújuló  imádságok  közt  érnek  a  szom- 
széd falu  határáig,  a  hol  mind  a  két  község  határáért  imádkoznak  s  csak 
késő  éjjel  térnek  vissza. 

Az  ős  vallásban  —  olvassuk  Kandra  Kabos  könyvében  —  njdlván 
Szentgyörgy  napja  volt  a  Nagyboldogasszony  ama  tündéreinek  ünnepe,  kik- 
nek tisztje  a  lábas  jószág  megótalmazása  volt  Ezen  a  napon  hajtják  ki 
országszerte  a  nyájakat  a  legelőre,  ezen  a  napon  adják  kezére  a  fogadott 
pásztoroknak.  A  nyájnak  ez  az  első  kihajtása  Göcsej  némely  részén  ősi 
szokást  sejtető  módon  történik.  A  kihajtást  megelőző  napon  a  pásztor  a 
legelő  elején,  mely  rendszerint  a  község  végén  van,  a  kerítés  mellé  tüzet 
rak  s  ott  két  magas  nyirfa-ágat  tűz  le,  melyeknek  ágait  felül  összeköti 
kapu  formára.  E  nyirfakapu  alatt  hajtja  át  minden  gazda  a  legelőre 
járandó  marháját  A  nyirfakapu  tövében  a  pásztor  térdelve  s  kalaplevéve 
imádkozik  s  a  mellette  elhaladó  marhákat  szentelt  vizzel  meglocsolja. 
Mikor  minden  darab  marha  átment  a  kapun,  összetereli  a  nyájat  s  egy 
fazékba  vitt  parázszsal  háromszor  megkerüli.  Most  a  nyáj  közepére  áli  s 
ott  puskaport  robbant  fel,  hogy  a  nyáj  nyáron  összetartson,  ne  kóborol- 
jon szanaszét.  Ezután  a  marháját  kiki  hazahajtja.  Ugyancsak  a  göcsejiek 
Szentgyörgy  nap  előtt  való  estén  nyiría  ágakat  tűzdelnek  a  ház  keríté- 
sére, kapuja-  és  ajtajára,  hogy  a  boszorkányok  és  a  luczférek  a  ház  lakói- 
hoz :  az  emberekhez  és  állatokhoz  ne  férkőzhessenek.  És  tűzdelnek  nyirf a- 
ágakat  az  istálló  elé,  a  trágyakupaczba,  sőt  még  a  buzavetésekbe  is,  hogy 
ettől  is  távoltartsák  a  boszorkányokat.  Azért  teszik  pedig  ezt  Szentgyörgy 
nap  előtti  estén,  mert  akkor  éjjel  tartják  —  a  néphit  szerint  —  a  boszor- 
kányok nagygyűlésöket  a  Szent-Gellér  hegyén.  Ez  az  éj  a  jó  és  rossz 
szellemek  mérkőzésének  éjszakája,  ennek  a  harcznak  az  eldöltétől  függ  az 
egész  esztendei  termés  sorsa.  A  Nagyasszony  szent  fája:  a  nyirf  a  az, 
mely  távol  tartja  a  rossz  szellemeket  a  háztól,  istállótól,  az  egész  gazda- 
ságtól. Mert  mit  nem  tesznek  azok  a  rossz  szellemek !  A  szöUőben,  a  veté- 

sekben  felszedik  a  harmatot  lepedővel,  hogy  uj  bögrébe  kicsavarva,  bűvös- 
szerül  eltegyék.  Szentgyörgy-napja  határkő  az  esztendőben:  egy  csomó 
dologra  nézve  fontos,  hogy  előtte  vagy  utána  történik-e.  Az  asszonyok  a 
Szentgyörgy  napja  előtt  talált  hangyabolyt  megbolygatják,  hogy  annyi 
csibéjök  bizseregjen  abban  az  évben  a  ház  körül  ,mint  a  hány  hangyát  ott 
találtak.  Ha  a  baromfiat  Szentgyörgy  után  ültetik  meg,  a  csibék  —  a 
göcseji  nép  hite  szerint  —  nagyon  ferdén  (hiányosan)  kelnek  ki. 

Nevezetes  egy  éjszaka  Szent-Iván  (virágos  Szent- János)  éjjele  is,  mely 
június  24-ikére,  az  esztendő  leghosszabb  napjára  esik.  Az  ezen  az  éjsza- 
kán megtartott  tüz-ünnep,  melynek  ma  már  csak  töredékes  emléke  él  a 
nép  közt  s  a  közt  is  csak  itt-ott,  az  ősvallásnak  kétségtelenül  egyik 
maradványa.  A  Napistennek  szentelt  nyári  nagy  ünnep  lehetett  a  Szent-Iván 
éji  tüz-ünnep,  hálaadás  a  vett  jókért,  a  földnek  már  megmutatott  termé- 
seért s  egyben  a  családalapítás  ünnepe  is.  Hisz  a  földnek  termése  s  a 
családalapítás  oly  szoros  kapcsolatban  van  egymással.  Teméntelen  népdal 
hirdeti,  hogy  majd  aratás  után,  vagy  szüret  után,  ha  kiforrt  a  bor  — 
»Férjhez  viszlek,  édes  rózsám,  majd  akkor !« 

Hát  lássuk  csak  mi  maradt  meg  nekünk  őseink  ez  ünnepéből. 

Párád,  Bodrog  községekben  —  olvassuk  az  Ethnografiában  —  Szent- 
Iván  napját  megelőző  este,  midőn  a  nap  már  leáldozott,  kimegy  a  falu 
apraja-nagyja,  legények,  leányok  a  falut  környező  emelkedettebb  helyekre, 
ott  aztán  tüzet  gyújtanak  s  a  felcsapó  lángokon  keresztül  ugrándozva 
kiabálják :  Törés  ne  legyen  a  lábamon !  Törés  ne  legyen  a  lábamon !  Majd 
a  leányok  csomóba  kötözött  »tisztes  füvet«  tartanak  a  tüz  füstje  fölé 
egy  darab  ideig  s  azt  égnek  dobálva  kiabálják:  Ilyen  nagy  legyen  a  mi 
kenderünk!  Ilyen  nagy  legyen  a  mi  kenderünk!  A  megfüstölt  tisztes 
fű-csomót  haza  viszik  s  abból  betegségben  sínylődő  gyermekek  számára 
fürdőt  készítenek. 

Dorogháza,  Szuha,  Mindszent  környékén  a  nagyobb  leányok  a  tüz 
közelében  két  sorjával  szemközt  állanak,  egymás  kezét  megfogják,  aztán 
két  leány  egy  6 — 7  éves  kis  leánykát  két  oldalról  végig  sétáltat  a  sor- 
ban állók  kezefején  s  közben  folyton  ezt  kiabálják:  Ég  Budavára!  Ég 
Budavára!  A  mely  párnál  a  kis  leány  elhaladt,  azok  ismét  a  sor  elejére 
szaladnak,  ott  újra  összefogják  a  kezöket,  hogy  a  kis  leány  másodszor, 
harmadszor  is  végig  sétáljon  köztök  s  ez  igy  tart  mindaddig,  mig  a  tüz  láng- 
jának lobogása  meg  nem  szűnik  s  csak  azután  ugrálják  keresztül  a  parazsat. 

A  ballaiak,  mikor  a  Gönczöl  szekere  felragyogott  az  égen,  akkor 
vonulnak  ki  a  határbeli  dombokra.  Ott  hosszú  póznára  kötözött  szalma- 

csomót  gyújtanak  meg  s  azzal  ide-oda  futkosnak.  Régebben  több  szalma- 
csomót is  gyújtottak  meg  s  azzal  vagy  kigyózó  vonalban  futkostak  egy- 
másután, vagy  ugy  állottak  össze,  hogy  az  égő  csóvák  lángjaiból  egy 
kereszt  formálódott  ki. 

Bögön,  Bakán  s  a  dunántúli  helységekben  —  olvassuk  Ipolyinál  — 
Szent-Iván  tüzét  a  szolgalegények  rakták.  Rőzsét  kértek  e  czélra  s  ha 
nem  kaptak,  ugy  vették  el  s  csomóba  rakván,  alul  meggyújtották  és  dalolva 
körültánczolták.  Mikor  aztán  a  tüz  leszakadt,  átugorták,  hogy  ha  a  falu- 
ban  tüz  támad,  el  ne  terjedjen,  Kilitiben  hat  pásztorlegény  szokta  rakni 
a  tüzet,  mind  a  hat  háromszor-háromszor  átugrotta,  a  gazdasszonyok 
pedig  vizet  melegítettek  mellette,  mely  óvszer  a  káposztahernyó  ellen.  Hont- 
megyének dunaparti  részén  —  olvassuk  ugyancsak  Ipolyinál  —  az  a 
szokás,  hogy  ünnep  előestéjén  kimegy  az  iQuság  a  Duna  feletti  partokra, 
a  leányok  a  part  alján  állanak,  a  legények  a  tetején.  Tüzet  rakván,  bot- 
jaik végébe  karikát  illesztenek,  azt  a  parázsban  megtüzesítve  forgatják  s 
a  Dunába  csapják,  miközben  ezt  a  daltöredéket  éneklik: 

Ipsiláng,  ipsiláng,  ipsilángi  rózsa, 
Rózsa  volnék,  piros  volnék, 
Karika  volnék,  megfordulnék. 
Kire,  kire,  kire  ?  (N.  N.-ék  örömjére.) 

Látható  az  itt  közöltekből  is,  hogy  Szent-Iván  ünnepének  kettős 
jelentősége  volt :  nem  csupán  a  házasuló  legények  és  leányok  ünnepe,  de 
egyúttal  szoros  kapcsolata  van  a  gazdasági  élettel  is.  Nemcsak  a  legények 
s  leányok,  de  résztvettek  ebben  az  ünnepben  az  öregek  is,  a  mint  e  dal- 
töredék bizonyítja: 

Tüzet  megrakoljuk,  négy  szögre  rakoljuk. 
Egyik  szögén  ülnek  szép  öreg  emberek, 
Másik  szögén  ülnek  szép  öreg  asszonyok. 
Harmadikán  ülnek  szép  ifjú  legények. 
Negyedikén  ülnek  szép  hajadon  lányok. 

Bizonyos  rend  szerint  ülnek  tehát  a  tüz  körül,  kinek-kinek  megvan 
a  helye,  kor  és  nem  szerint.  S  átugorván  a  tüzet,  fölzendül  a  házasító 
dal.  A  ki  a  tüzet  átugrálja,  kezdi: 

Meggyúlandó  Barta  kőháza,  —  oltsuk,  oltsuk! 
Jaj,  ne  hagyjuk  a  szegényeket,  —  oltsuk,  oltsuk! 

A  többiek  aztán  folytatják: 

Mely  magas  rút  a  faága,  elágazott, 

A  tengeren  által  hajlongott. 

Egyik  ága  hajlott  Barta  udvarába; 

Selyen  sárhaju  Magyar  Ilonának 

Haján  felül  gyöngykoszorú,  gyöngy  a  másik  ága. 

Hajlott  Barta  udvarába, 

Selyem  sárhajú  Magyar  Ilonának, 

Haján  felül  gyöngykoszorú  gyöngy. 

Minden  leány  annak  a  nevét  mondja,  kihez  hajlik  a  szive  s  aztán 
átugrik  a  tüz  felett 

És  megszólal  ezen  az  éjszakán  a  virágok  versengő  éneke  is:  Búza, 
szőlő  és  ibolya  versengenek  egymással 

Búza  virág  mondja:  ne  vetekedj  vélem, 
Mert  bizony  én  velem  széles  e  világ  él. 
Szőlő  virág  mondja:  ne  vetekedj  vélem, 
Mert  bizony  én  velem  áldozatot  tesznek. 
Az  ibolya  mondja:  ne  vetekedj  vélem. 
Mert  bizony  én  velem  lányok  dicsekesznek. 

Látni  való,  hogy  ez  az  ének  már  a  keresztény  világ  szülöttje.  Még 
inkább  kitűnik  ez  ugyanennek  egy  székelyföldi  változatából,  mely  már 
pontosan  meghatározza  a  búza  és  szőlő  fontosságát  az  egyházi  szer- 
tartásban. 

A  búza  mezőben  három-féle  virág. 

Szóval  felfeleli  a  szép  búza  virág: 

Szebb  vagyok,  jobb  vagyok  annyiból  náladnál: 

Engemet  leszednek  s  a  templomba  visznek; 

Nekem  mind  azt  mondják:  ez  a  Krisztus  teste. 

Szóval  felfeleli  a  szép  szőlő  virág: 
Szebb  vagyok,  jobb  vagyok  annyiból  náladnál : 
Engemet  leszednek  s  a  templomba  visznek, 
A  templomba  visznek  s  a  pohárba  töltnek! 
Nekem  mind  azt  mondják:  ez  a  Krisztus  vére! 

Szóval  fölfeléié  a  szép  szegfű  virág: 
Szebb  vagyok,  jobb  vagyok  annyiból  náladnál: 
Szüzek,  szép  leányok  engemet  leszednek. 
Bokrétába  kötnek,  a  templomba  visznek, 
S  a  szeretőjöknek  süvegjére  tesznek  ! 

A  szent  Iván  éji  ünnep  nyoma  látszik  abban  a  babonás  hitben  is, 
hogy  néhol  a  tűz  üszkét  felszedik  s  porával  meghintik  a  káposzta  palántát, 
hogy  a  hernyó  el  ne  lepje,  sőt  a  marha  jászolába  is  teszik,  meg  át  is 
hajtják  rajta. 

Tovább  menve,  a  Nagy-Boldogasszony  és  Kisasszony  napja  (augusz- 
tus 15.  és  szeptember  8.)  ismét  oly  időszak,  melynek  több  rendbeli  gaz- 
dasági jelentősége  van.  A  közmondás  szerint,  két  asszony  nap  közt  legjobb 
a  tojást  eltenni,  s  a  göcseji  asszonyok  azt  tartják,  hogy  a  két  asszony 
napi  csibékből  jó  tojó  tyúkok  lesznek ;  ,az  ez  időközben  szedett  növények 
jó  orvosságszerek.  Két  asszony  nap  között  kell  kicsépelni  a  vetőmagnak 
való  búzát  s  ez  időben  szellőztetik  meg  a  hombárban  is  a  búzát,  hogy 
meg  ne  romoljon.  Szentmárton  napja  (november  11.)  vagy  szürke  vagy 
fehér  lovon  érkezik.  Akkor  jő  fehér  lovon,  ha  hó  esik.  A  hónapnak 
a  hányadik  napján  esett  az  első  hó,  tavaszig  annyiszor  fog  még  esni. 
A  szentmártonnapi  lud  mellcsontja  megmondja,  milyen  lesz  a  tél:  ha 
fehér,  —  havas,  érős  lesz  a  tél,  ha  szürke,  nem  lesz  sok  hó.  Göcsejben 
Szent  Borbála  estéjén  az  asszonyok  tollat  fosztanak,  de  nem  fonnak. 
Attól  tartanak,  hogy  Szent-Borbála  bedobná  az  ablakon  az  orsót  s  a 
fonál  kóczczá  változnék.  Varrni  sem  szabad  e  napon,  mert  azzal  bevarr- 
nák a  tyúkok  tojókáját. 

Lucza  napján  kora  reggel  némely  vidéken  a  gyermekek  házról  házra 
járnak  s  köszönés  után  tizszer  is  elmondják  egy  végben:  »Kot-kot-kot- 
kotkodács,  minden  napra  egy  tojás.«  A  hol  nem  engedik  meg,  hogy  ezt 
elmondják,  onnét  elviszik  a  tyúkok  hasznát,  a  hol  azonban  megengedik, 
ott  sokat  tojnak  a  tyúkok.  Ugyancsak  ezen  a  napon  a  tyúkoknak  három 
abroncsba  teszik  az  eleséget  s  azontúl  kilencz  napon  át  mindig  ezekből 
az  abroncsokból  etetik,  hogy  jó  tojók  legyenek  és  sokat  szaporodjanak. 
A  Rábaközben  a  fiúgyermekek  kora  reggel  elindulnak  a  faluban,  hosszú 
bot  a  kezökben  s  azzal  megszurkálják  a  tyukólat.  Aztán  beszólnak  a  ház 
ablakán:  Alszol-e,  gazda?  Ébren  vagy-e,  gazda?  Isten  száll  a  házadra,  hat 
ökörrel,  hat  lóval.  Jó  tojósak  legyenek  a  ketek  tikjai,  ludjai  s  olyan  vas- 
tag szalonája  legyen  a  ketek  disznójának,  mint  a  mestergerenda.  Adjon 
Isten  két  ólat  meg  egy  malaczot,  hogy  egyikből  a  másikba  futhasson. 
Koíyolás  a  neve  ennek  a  Lucza  napi  gyermekjárásnak  s  Zalában  pld.  egy 
tőkét  vonszolnak  az  ajtó  elé  s  arra  ülve  mondják  el  a  mondókájo- 
kat.  Göcsejben  a  szomszédtól  csenik  a  tuskót  s  elvégezvén  mondókájo- 
kat,  a  tuskót  a  ház  asszonyának  hagyják.  Hontban  behavazott  fővel, 
szalmába  burkolva,  lánczokat  csörgetve,  aczéllal   és   kovával  felszerelve 

járják  végig  a  házakat,  hogy  egész  télen  jól  égjen  a  tüz  a  kályhában. 
Vasmegyében,  hol  pálázolás  a  neve  e  szokásnak,  legények  járják  be  a 
falut.  Egy  jó  csomó  szalmát  összekötnek  s  hónuk  alá  fogva  a  kályha 
mellett  való  szögletben  foglalnak  helyet,  a  szalmából  egy  keveset  a  földre 
hintvén,  arra  telepednek  le.  Elmenetelük  után  a  gazdasszony  gondosan 
összeszedi  a  szalmát,  hogy  majd  a  kotlós  fészkébe  tegye.  Lucza  napján 
a  községben  nyirágseprüt  kötnek  s  azt  karácsony  éjjel  elviszik  az  éjféli 
misére,  megszentelés  végett  Mise  után  hazaviszik  s  az  udvarban  elrejtik. 
Karácsony  után  való  napon  a  gazda  ezzel  a  seprűvel  a  birtokát  meg- 
kerüli s  hazamenve  újra  elrejti.  Ha  az  esztendő  folyamán  valaki  a  körül- 
járt birtokról  el  akarna  vinni  valamit,  semmit  sem  bir  onnét  elmozdítani. 
A  g3rümölcstolvaj  mindaddig  le  nem  jöhet  a  fáról,  mig  a  gazda  a  szentelt 
seprűvel  meg  nem  seprűzi.  Ugyancsak  Göcsejben  azt  az  abroszt,  mely- 
lyel  karácsony  előtt  való  estén  az  asztalt  beterítették,  vízkereszt  napjáig 
hagyják  ott  s  abban  az  évben  abból  az  abroszból  vetnek,  hogy  a  vetés 
jól  sikerüljön.  VetŐruhának  is  hívják  ezt  az  abroszt.  Szered  vidékén,  ha 
a  jószágnak  baja  van,  karácsonyi  abrosszal  kötik  keresztül.  Másutt  a  teje- 
vesztett vagya  rugós  tehénnek  használ  a  karácson)ri  abroszszal  való  beterí- 
tés  és  a  nyírfaseprüvel  való  veregetés.  A  hasfájós  lovakat  meg  karácsonyi 
kalappal  veregetik,  azzal  a  kalappal,  mely  karácsony  estéjén  az  asztalon 
volt.  Erdélyi  néphit  szerint  karácsonykor  az  asztal  alá  tett  szakajtóba 
beszáll  a  kis  Jézus,  azért  szénával  kell  a  szakajtót  megtölteni.  A  széna 
alá  kukoriczát  szokás  tenni.  E  kukoriczától  két  akkorára  hizik  a  szárnyas- 
jószág,  a  szénától  meg  a  lábasjószág.  Karácsony  ünnepén  a  palócz  gazda 
beviszi  a  kocsija  kerékkötő  lánczát  s  az  asztal  lábához  köti  abban  a  hit- 
ben, hogy  az  előtt  a  kocsi  előtt,  melyre  ezt  a  keréklánczot  köti,  a  mar- 
hája egész  esztendőn  át  nem  romlik  meg,  sem  lovát,  sem  ökrét  semmi 
baj  nem  éri.  Göcsejben,  a  csertamellékíek,  szénát,  szalmát  és  ekevasat 
tesznek  a  karácsonyi  asztal  alá.  Az  asztalra  egy-egy  marék  búzát,  rozsot, 
zabot,  kukoriczát  stb.,  aztán  sodrófát,  köpülőt  s  kaszakövet:  ezzel  bizto- 
sítják a  jó  termést.  A  sodrófa  gyógyító  erőt  kap:  megdörzsölik  vele  a 
betegembert  és  állatot.  A  köpülőben  gyorsabban  készül  el  a  tej  arra,  hogy 
vajat  verjenek  belőle.  A  kaszakővel  megkenik  a  tehén  megkeményedett 
tőgyét.  Szintén  Göcsejben,  Göcsej  északi  részén,  rostát,  sűrű  szitát,  kasza- 
követ, sót,  uj  seprűt,  ekevasat  és  egy  szakajtó  zabot  tesznek  az  asztalra. 
A  rosta  a  búza  megcsörmölyödése  ellen  jó ;  a  seprű  a  boszorkányok  ellen 
védi  meg  a  házat,  a  sóval  a  kis  borjut  hintik  be,  a  zabot  a  tyúkoknak 
adják,  hogy  jól  tojjanak.  Az  asztalra  teszik  a  jövő  évi  időjárást  megjöven- 

dőlő  tárgyakat  is  Göcsejben,  nevezetesen  a  bemetélt  és  megsózott  veres 
hagymát,  melyeket  az  asztal  négy  szögletére  tesznek  le.  Karácsony  esté- 
jén, mielőtt  a  templomba  mennek,  három-három  kivájt  vöröshagymát  tesz- 
nek az  asztal  négy  sarkára.  Sót  hintenek  valamennyibe.  Minden  hagyma 
egy-egy  hónap.  Miséről  hazajövet  megnézik  a  hagymát  s  a  melyikben  a 
só  nedves,  annak  a  hónapja  esős,  nedves  lesz.  A  palóczoknál  a  karácsony 
ünnepén  elhullott  kenyér-  és  kalácsmorzsát  (karácsonyi  morzsalék  a  neve) 
összegyűjtik  s  vászondarabba  kötve  az  istállóban  a  jászol  vagy  az  ajtó 
fölé  akasztják,  hogy  a  boszorkányok  még  ne  rontsák  a  fejős  marhákat. 
S  ha  már  megrontották,  karácsonyi  morzsalékkal  füstölik  meg  az  állatot. 
Némely  helyen  a  karácsonyi  morzsalékot  tavasszal  elvetik  a  kertben  s 
abból  » szörnyen  jó  szagú  fű  nyől,  olyan,  a  kinek  a  földtől  a  tetejéig 
levele  van.« 

A  mint  látjuk,  szere-száma  nincs  a  gazdasági  élettel  kapcsolatos  kará- 
csonyi szokásoknak.  S  még  van  ilyen  egész  sereg.  Karácsonykor  zabot 
ad  a  palócz  asszony  a  tyúknak,  hogy  jó  tojó  legyen.  Néhol  tyúk-  és 
libatojásra  ültetik  a  kotlós  tyúkot.  A  gunár  libába  2 — 3  gerezd  foghagy- 
mát dugnak  a  palócz  asszonyok.  A  szerediek  is  ftzt  hiszik,  hogy  nem 
pusztul  el  a  csirke,  ha  karácsony  éjjel  hozzák  a  fészeknek  való  szalmát 
A  palóczok  az  igavonó  marhának,  hogy  egész  éven  át  jóizüen  egyék  és 
igyék,  éjféli  mise  előtt,  első  harangszókor,  enni  szoktak  adni,  »beharang- 
szókor«  megitatják.  A  lovat,  hogy  jól  menjen,  éjféli  misekor  piros  álmával 
itatják  meg^  t.  i.  két-három  piros  almát  tesznek  az  itató  vederbe  vagy 
vályúba.  A  göcsejiek  karácsony  este  szalmát  dugnak  a  csizmába  s  azt 
kis-karácsonyig  benne  hagyják.  Ekkor  kiveszik  s  edénybe  gyömöszölik. 
Ha  a  marha  fölfuvódik,  szájába  tömik  e  szalmát  s  rágatják.  Némely  ház- 
nál ilyen  szalma  harmincz  éves  is  található. 

Karácsony  éjszakája  naptára  az  egész  évi  időjárásnak.  A  régi  embe- 
rek karácsony  éjjel  a  templomból  kijövet  az  égre  néztek,  megfigyelték  a 
széljárásának  irányát  s  ebből  jövendölték  meg:  lesz-e  abban  az  évben 
döghalál.  A  szerediek  ősrégi  tapasztalata  szerint,  ha  karácsony  éjszakáján 
sok  csillag  van  az  égen,  akkor  jó  termés  lesz,  meg  jószág  is  lesz.  Ha 
karácsony  éjszakája  csillagos  —  ugy  tartják  a  göcsejiek  —  akkor  setét 
(tele)  lesz  a  pajta,  ha  felhős,  akkor  világos  (üres)  lesz  a  következő  évben. 
A  néphit  szerint,  a  karácsonyi  mise  Urfelmutatása  alkalmával  a  fnarhák 
emberi  hangon  szólalnak  meg,  de  ezt  nem  szabad  hallania  az  embernek, 
mert  a  ki  hallja,  meghal.  Karácsony  böjtje  estéjén  és  karácsony  délelőtt 
nem  jó  tisztítani  az  istállót,  mert  a  jószágba  belé  esik  a  dög.  Karácsony 

reggeltói  harmadnap  reggelig  nem  jó  vakarni  a  lovat,  mert  rühes  lesz. 
Karácsonykor  ruhát  szárítani  nem  szabad,  mert  arra  a  rúdra,  a  melyen 
a  ruhát  szárítják,  a  marha  bőre  kerül. 

Újév  napján  egy  abroncsból  kell  etetni  a  tyúkokat,  hogy  együvé  jár- 
janak tojni.  Vízkereszt  volt  régen  a  ház  és  a  gazdasági  épületek  szenté- 
lésének  ideje.  Ekkor  szentelték  meg  s  szentelik  néhol  még  ma  is  a  vizet, . 
a  három  királyok  vizét,  melyből  minden  háznál  készen  kellett  állani  egy 
edénynyel,  az  esetre,  ha  emberben  vagy  állatban  hiba  esik.  Ezzel  locsol- 
ják meg  Göcsejben  a  mezőre  kihajtott  állatot  is,  hogy  a  boszorkányok 
ne  árthassanak  neki.  Gyertyaszentelő  napja  időjárást  jövendölő  nap.  Ha  e 
napon  a  papot  az  oltárnál  éri  a  nap,  még  negyven  napig  hideg  lesz.  Ha 
megcseppen  az  eresz,  tedd  el  az  izéket,  tartja  a  nép  mindenfelé,  mert 
hosszú  lesz  a  tél. 

Napnak,  holdnak,  csillagoknak  járását  nagy  figyelemmel  kiséri  a  nép : 
ebből  jósolja  az  időjárást.  A  sok  apró  csillag  azt  jelenti,  hogy  eső  lesz 
harmadnapra;  ha  a  csillagok  nagyon  futkosnak  az  égen,  szeles  időt  vár- 
nak. Ha  a  nap  tisztában  halad  le,  másnap  szép  idő,  ha  felhőben  halad  le, 
eső  lesz.  Ha  nap  haladta  után  kigyúl  az  ég,  szél  lesz.  Ha  napközben 
igen  hegyesen  süt  a  nap  —  mondja  a  székely  —  eső  lesz.  Esőt  jelent 
az  is,  ha  napfelkelte  előtt  zöldes-veres  felhők  látszanak;  ha  veresen  süt 
ki  a  nap  és  nem  forrós  nagyon ;  ha  napkeltével  vereses  felhők  látszanak ; 
szél  várható,  mégpedig  nagy  és  sok,  ha  a  nap  keltében  tüzesen  mutat- 
kozik, ha  a  felegek  közül  igen  veresen  süt  ki  és  forrós,  ha  nyugtával 
veres  tiszta  felhők  veszik  körül  a  napot.  Hideg  lesz  az  idő,  ha  a  nap 
sugarai  fölkelte  előtt  mutatkoznak;  ha  felhők  közül  süt  ki  a  nap;  ha 
sugarai  megtörve  látszanak;  ha  nagyon  melegen  süt  ki  a  felhők  közül; 
ha  nagynak  látszik  a  nap  reggel ;  ha  keltével  körülötte  gömbölyű  kör  lát- 
szik; ha  nyugtával  a  nap  köré  a  szelek  felhőket  vernek.  Forróság,  jégeső 
lesz,  ha  a  nap  keltével  tisztán  mutatkozik;  ha  a  nap  mintegy  órányira 
kisüt  s  azután  elgyöngül  és  sugarait  a  felhők  közül  löveli  ki.  Tiszta  időre 
mutat :  ha  nyugtával  felhők  veszik  körül  a  napot,  de  nem  veres  szinben ; 
ha  a  nap  nyugtával  visszapillant  és  éjszakon  veres,  délen  pedig  fekete 
felhők  veszik  körül. 

Mindezek  a  jövendőlések  régi  hagyományos  tapasztalatokon  alapul- 
nak s  többnyire  teljesednek  is.  A  nép  jó  időjós. 

A  holdnak  is  fontos  szerepe  van  a  gazdasági  életben:  holdtölte-  és 
holdfogytakor  végeznek  sok  munkát  vagy  —  nem  végeznek.  Holdtöltekor 
jó  vetni  és  ültetni.  Ujholdkor  nem  véleményeznek  az  asszonyok,  mert  a 

vetemény  csak  a  levélben  fejlődnék.  A  tyúkot  újhold  péntekjén  kell  meg- 
ültetni, hogy  jól  költsön.  Ha  a  csirke  újságra  kelt  ki,  jó  tojóvá  lesz.  Fát, 
virágot  oltani,  gabonát  vetni  újságra  kell.  Disznót  újságra  ölni    nem  jó, 

mert  húsa  hamar  megnyüvesedik.  Ha  újságra  malaczozik  a  kocza,  a  malacz- 
nak  agyarai  nőnek,  miket  le  kell  vágni,  tartják  a  lozsádiak.  Másutt  meg 
az  a  hit,  hogy,  ha  újságra  malaczozik  a  kocza,  eldöglenek  a  malaczok. 
Ha  tiszta  a  hold,  jó  idő  lesz;  ha  nagyon  sárgás,  eső  lesz.  Ha  újhold 
harmadik  vagy  negyedik  napján  a  hold  sugarai  elsötétedtek,  esőt  várha- 
tunk. Ha  a  hold  udvara  tüz  veres,  hideg  és  nagy  eső  következik.  Ugyan- 
így, ha  holdtöltekor  feketeség  látszik  rajta  vagy  ha  karikák  veszik  körül. 

Az  .időjóslás  külömben  a  pásztorember  tudománya.  Ő  az,  ki  éjjel- 
nappal kint  van  Istennek  szabad  ege  alatt  s  mig  a  gazdaember  a  nap 
nehéz  munkája  után  csöndesen  alszik  ágyában,  ő  a  pislákoló  tüz  mellett 
hanyatt  fekve  szemléli  a  csillagos  eget,  a  csillagoknak  járását,  a  holdnak 
változásait.  A  pásztorembernek  a  csillagos  ég  nyitott  könyv  s  sok  min- 
dent olvas  abból,  a  mit  a  mi  szemünk  meg  sem  lát. 

A  pasztorember !  Valóképpen  övé  erdő,  mező.  0  annak  legrégibb,  leg- 
hűségesebb lakója.  Közismeretes,  hogy  a  magyar  nép  a  honfoglalást  követő 
időkben  nomád  életet  élt:  a  nép  zöme  pásztorember.  Századokon  át  az 
állattenyésztés  a  magyar  nép  főfoglalkozása.  A  végtelen  rónaságokon 
gulyák,  ménesek,  juhnyájak,  sertés  csordák  legelnek.  A  rengeteg  erdők  is 
hangosak  a  nyájak  kolompolásától.  Csak  a  legújabb  időkben  veszi  át  a 
földmivelése  a  vezető  szerepet.  A  legelők  mind  szűkebb  területre  szorul- 
nak erdőn  és  mezőn  egyaránt.  A  pásztorélet  is  lassanként  veszíti  ős  ere- 
detiségét, bár  még  mindig  ez,  meg  a  halászélet  az,  hol  legtöbb  nyomát 
találjuk  meg  a  magyar  népélet  ősrégi  mivoltának.  Tanúi  lehettünk  ennek 
az  ezredévi  kiállításon,  hol  Hermann  Ottó,  ez  a  kitűnő,  talpig  magyar 
tudós,  az  ősi  pásztor-  és  halászéletnek  rendkívül  érdekes  emlékeit  állította 
elénk.  Á  ki  e  két  őseredeti  foglalkozást  behatóbban  akarja  megismerni, 
megtalálja  Hermann  Ottónak  részint  ama  ismertetésében,  melyet  az  ezred- 
évi kiállítás  nagy  katalógusába  irt,  részint  A  magyar  halászat  könyve  ez. 
nagybecsű  munkájában.  Könyvemnek  czélja  is,  terjedelme  is  csak  rövid, 
vázlatos  kép  rajzolására  utal  engem  s  e  rajzolásban  is  Hermann  Ottót 
követem,  az  egyetlent,  kit  követni  lehet.  Az  egyetlen,  ki  népünk  ősfoglal- 
kozásainak  kutatásával  halhatatlan  érdemeket  szerzett  magának  s  dicső- 
séget nemzetünknek  a  művelt  világ  előtt  is. 

» A  gazdasági  rendszer  gyökeres  változásával  —  irja  Hermann  Ottó  — 
rohamosan  tünedezik  a  pásztor  élet,  sőt  vannak  egész  nagy  vidékek, 
maga  a  Bakony,  a  Mátra,  a  borsodi  Bükk,  az  Alföld  síkján  a  területnek 
egész  rengetege,  a  hol  az  ősi  jellegű  pásztor ság  már  teljesen  elhanyat- 
lott   s    az    egykori  legelőt  az  eke   túrja.  Hegyes    vidéken  a  tölgyesek 

eltékozlásával  eltűnt  a  makk,  a  makkal  a  magyar  kondás  élet,  a  többi 
pásztorsággal  egyetemben.  Maga  a  világhírű  Hortobágy  is  rohanva  alakúi 
át;  tája,  képe  szerint  is  megváltozik,  a  mióta  az  ősi  szárnyékot  a  védő 
erdőcske  váltotta  fel  s  a  megfékezett  Tisza  nem  öntözi  többé  áradásá- 
val ennek  a  roppant  nagy  legelőnek  részeit,  a  melyeken  egykoron  a 
tavaszi  ár  nyomán  buja  füvesek  keltek  s  hamar  fölhizlalták  Debreczen 
polgárságának  jószágát,  ebben  vagyoni  hatalmát*  Majd  tovább  ezt  irja: 


>  Hogyha  a  honfoglalók  halászó  részei  vagy  törzsei  a  nagy  folyók  egybe- 
szakadásait  választották  állandó  tanyául,  tehát  a  halászatra  legalkalma- 
sabb helyeket,  az  állattenyésztés,  elsŐ  sorban  a  ló,  viszont  a  nagy  síkságot 
választatta  velők,  mint  valóban  legalkalmasabb  területet.  A  legrettenete- 
sebb dulásoknak  nagy  sorozatai,  kezdve  a  tatárjáráson,  nem  bírták 
megtörni  a  törzsökös  értékű  magyarságnak  pásztorkodó  hajlandóságát  s 
azt  a  hatalmát,  hogy  a  közibe  települő  vegyes,  sÖt  Icgtarkább  jövevény 
népeket  bámulatos  rövid  idő  alatt  a  maga  képére   ne   formálja  át,  meg 

ne  magyarosítsa.  Egy  másik  jelenség,  a  mai  napig  is  fennmaradt  szigo- 
rúan patriarkhális  szervezet,  melyet  éppen  csak  a  pásztorkodás  nagy 
aránya  és  ősisége  szülhetett  egykoron.  A  számadó  pásztor  föltétlen 
hatalma,  a  melyet  a  bojtár  népség  fölött  gyakorol,  világos  bizonyítékai  az 
ősiségnek,  kinek  képe  nyomban  megváltozik,  mihelyt  Magyarország  terüle- 
tén a  nemzetiségek  pásztorságára  fordítjuk  figyelmünket.  A  külömbséget  az 
fejezi  ki  leginkább,  hogy  a  hegységek  közt,  vagy  azoknak  tövén  megtelepe- 
dett, jövő-menő  életmódra  szorított  magyar  fajnak  —  székelynek  —  pásztora, 
mégpedig  vállalkozás  vagy  önkéntes  szegődés  alapján,  az  oláh ;  a  szepes- 
ségi, iparra  és  kereskedelemre  hajló,  régi  telepedésü  németség  pásztora  a 
ruthén;  az  erdélyi  szászé  ismét  az  oláh.  Ezeknél  pedig  a  patriarkhális 
szervezet  laza  vagy  éppen  nincs  is  meg,  a  számadó  viszonya  a  birtokos- 
hoz sokszor  inkább  cselédi;  és  általánosan,  mint  látszik,  csak  a  köze- 
lebbi múltban  változott,  a  mennyiben  a  hivatásos  pásztor  a  haszon 
részéért  is  végzi  a  dolgát. « 

Az  ősi  pásztoréletbe  vezet  vissza  a  ma  már  nagyon  ritka  cserény^ 
ez  a  mozgó  pásztor  alkotmány,  melynek  talapzata  eredetileg  vesszőfonásu 
volt,  ujabban  deszka  palánk.  Négyszögletű,  hat-hét  négyzetméter  terüle- 
tet kerít  be  ez  a  cserény,  a  pásztor  ember  födetlen  háza;  ehhez  van 
csatolva  a  nyilt  ló-szárnyék,  hová  a  lovakat  éjjelre  beállítják  s  melynek 
falai  mögött  nagy  vihar  idején  meghúzódik  az  állat.  A  cserénynek  csak 
az  ajtóval  szemben  levő  sarka  van  födve:  ez  a  sátor.  Ez  alatt  áll  a 
számadó  gulyás  ládája  s  minden  értékesebb  holmija.  A  sátor  sarkával 
szemközt  van  a  tűzhely,  mellette  a  szolgafa,  körülötte  a  szükséges  edé- 
nyek. Az  ajtósoron  van  a  henyepad,  hol  a  bundák  hevernek  s  a  lószár- 
nyék  cserényoldalán  a  nyeregpad,  a  külső  oldalon  pedig  a  táliga,  két 
kerekű,  kulcscsal  elzárható,  deszkafedeles  alkotmány,  mely  eleségkamrául 
szolgál.  A  cserény  ajtajától  ugy  huszonöt  lépésnyire  szokott  állani  a 
nagy  állófa  s  mellette  rendesen  egy  •  kis  állófa,  di  fejőágas.  A  cserény  feje 
a  számadó  gulyás;  az  ő  helye  a  belső  cserényben  van.  Alatta  vannak  a 
bojtárok. 

A  cserény  gazdaságát  a  lakos  viszi.  A  bojtárok  közt  első  az 
öreg  vagy  számadó  bojtár,  utánna  következnek  első,  második  stb.  bojtár. 
Régen  a  cserények  helyét  2 — 3—4  heti  időközben  változtatták,  legújab- 
ban a  legelő  megtrágyázása  érdekéből  8 — 8  napi  időközökben.  Gyorsan, 
alig  25 — 30  perez  alatt  részeire  bontják  a  cserényt,  kocsira  rakják,  utána 
kötik  az  élelemtartó  taligát  s  megújul  az  ősrégi  nomád  élet  képe:  elhú- 
zódnak más  legelőre.  Viszik  a  nagy  állófát  is,  melynek  egy  a  jelentősége 

a  halászok  őrfájával.  A  halászoknál  ugyanis  az  örfa  azt  jelentette,  hogy 
a  míg  az  le  volt  ütve,  addig  azon  a  helyen  szabad  volt  a  halászat; 
ugyanígy  az  állófa  is  a  legeltetési  Időleges  jogszerzés  jele  volt 


Hortobágyi  csikós. 

Nevezetes  alkotmány  a  hortobágyi  vasaló  is.  Nádból,  két  korczra 
és  gúzsvesszövel  kötött,  patkó-,  vagy  inkább  körte  alakú  és  fedetlen 
alkotmány  ez.  A  Hortobágy  szélén  Icevésbé  gondosan  és  többnyire  már 
dróttal  van  kötve,  a  puszta  belsejében  azonban  már    igen    gondos  és 

formás  nádalkotmány,  melynek  ajtaja  is  van.  Ujabb  korban  a  vasaló 
földje  téglával  van  kirakva.  A  közepe  táján  van  a  tűzhely,  —  a  parázs 
számára  egy  kihagyott  tégla  —  e  mellett  a  szolgaía  letűzve;  körül 
ládák,  gyalogszékek,  a  vizes  csobány  szivókával;  a  korczba  tűzött  pecz- 
keken  a  bográcsok,  apróbb  edény,  azonkívül  a  felső  korczba  tüzögetve  a 
kanalak  sora,  ár  és  hasonló  kézi  szerszám.  Azon  az  oldalon,  melyen  a 
szél  járni  szokott,  egy  kis  toldott  nád  fal,  tövében  padka.  Szóval  az 
egész  alkotmányon  meglátszik,  hogy  ez  a  pásztorság  igazi  otthona.  Itt 
tanyáznak  legszívesebben  a  pásztorok.  Vele  szemközt  polyvás  agyaggal 
tapasztott,  nádíedeles  kunyhó  áll,  de  ez  nem  lakóhely,  hanem  szerszám- 
és  eleségkamara,  hozzá  a  vasalónál  határozottan  ujabb  keletű.  Magán  a 
hortobágyi  teljes  pásztortelepen  e  vasaló  és  kunyhószerü  szerszámkamara 
mellett  találjuk  még  a  tyúkólt  a  majorságitató  válluval,  ösztörüt,  mely 
vagy  ágas  fa,  vagy  egy  derekas  fára  illesztett  kocsikerék  s  melynek 
feladata,  ha  ágas,  mindentéle  edények  ráaggatása,  a  mellett  nyúzó  alka- 
lom is;  ha  pedig  kerekes,  akkor  nyúzásra  és  kutyáknak  való  döghus 
tartására  is  szolgál.  Ezenkívül  vannak  kisebb  ágasfák  is,  ruhaneműek 
szárítására.  Mindez  lehető  tömören  együtt  áll  s  a  mi  kiválóan  neveze- 
tessé teszi,  az  az  avargyürükre  emlékeztető  körsáncz  és  árok,  a  mely 
körülfogja  s  a  palló,  melyen  át  a  telep  belseje  megközelíthető.  Valószínű, 
hogy  ezek  a  körsánczok  a  régi  háborús  világban  nemcsak  a  pásztorok, 
de  a  gulyák,  ménesek  és  nyájak  védelmére  is  szolgáltak. 

A  Hortobágy  csikósainak,  kik  rangban  —  ugy  látszik  —  elébe 
vágnak  a  gulyások  rendjének,  ez  a  szervezete:  számadó  csikós,  mint  fő, 
a  ki  a  gazdáknak  számol;  számadó  bojtár,  ki  a  főnek  számol:  közbojtár 
három  és  végül  a  taligás,  ki  a  gazdaságot  viszi,  tehát  egy  a  cserény 
lakos-kwoX.  (Talán  nem  lesz  fölösleges  itt  megjegyeznem,  hogy  a  Székely- 
földön a  más  házában  lakÓ  zsellér  embert  lakos-nők^  székelyesen  mondva 
Jakós-nok  nevezik.) 

Érdekes  egy  alkotmány  az  Ecseg  puszta  kontyos  kunyhója  is,  mely- 
hez némileg  hasonlít  a  székelyföldi  juhász-alkotmány,  az  esztena.  Azért 
kontyos,  mert  csúcsa  tekert  szalma-  vagy  szénakötéllel  többszörösen 
körül  van  csavarva  s  megerősítésül  egy  peczekkel  keresztül  kötve. 
A  kontyos  kunyhó  ajtaja  alacsony  s  csak  meghajolva  léphetünk  be. 
Az  ajtóval  szemben  áll  a  hombár  vagy  láda,  köröskörül  a  többi  ingóság ; 
az  ajtó  mellett  a  csobány,  az  ivásra  való  nádsippal,  néha  ékesen  ólmo- 
zott szivókával.  A  felső  korcz  peczkén  a  szalonnás  iszák,  az  ajtó  fölött 
a  jeles   kolomp.   Az   alsó    korczokban    apró   szerszám;   kanál,  kések  és 

egyéb  ipari  termékek  között  a  török,  ez  a  ló  csontéléből  készült  hegyes 
szerszám,  mely  a  legosrégibb  maradvány;  a  kanalas  gém  csőrének  felső 
kávájából  készült  kanál,  az  alsó  kávából  készült  villa.  A  felső  korcz  fölött 
egy  keresztrud  —  gángó  rud  —  melyről  kötélen  vagy  lánczon  a  gángó 
függ  alá,  ennek  íokaibk  akasztják  a  bográcsot  feljebb,  lejebb,  a  mint  a 
főzés  menete  kivánja.  A  kontyos  kunyhó  közelében  láható  néhány  kupacz 
»tőzeg«,  vagy  szárított  marhatrágya,  mely  tüzelőül  szolgál ;  ott  látjuk  az 
őrző  eb  kis  kunyhaját  s  a  nagy  kunyhóhoz  ragasztva  a  tyukólat. 
Régen,  mikor  még  nagy  terűletet  foglalt  el  a  legelő,  a  kunyhó  előtt 
ágaskodott  a  »gólya«  vagy  messzelátó,  egy  magas,  erős,  ágas  fa,  később 
gerenda,  a  melybe  mászó  fokok  voltak  verve.  Erre  a  messzelátóra  hágott 
íöl  a  számadó,  hadd  lássa,  merre  jár  a  gulya  vagy  a  ménes. 

Más  képet  mutat  a  hegyi  és  erdei  pásztor  élet,  mely  »az  utolsó 
félszázad  lefolyása  alatt,  a  teljésen  nomád  életből,  a  putrin  át  a  teljesen 
állandó  és  szilárd  kőházig  jutva  alakult  át«.  A  hegyi  pásztorság  leg- 
magyarabb részének  a  Somogyból  Veszprémbe  és  Zalába  átváltó  úgy- 
nevezett Dobos  hegyi  legelőterületet  mondja  Hermán  Ottó.  Szavahihető 
vének  állítása  szerint  —  irja  ő  —  még  a  jelen  század  negyvenes  évei- 
ben is  a  Dobos  pásztorságának  ingóságait  szamarak  hordozták  egyik 
éjjeli  tanyáról  a  másikra,  a  tanya  pedig  valamely  alkalmas,  terebélyes  fa 
volt,  azon  a  ponton,  a  melyen  a  beálló  est  a  vándorpásztorokat  érte. 
Ezen  a  viszonyon,  mely  külömben  igen  kedvezett  a  haramia  világnak 
is,  gyökeresen  változtatott  a  magyar  szabadságharczot  követő  elnyomatási 
korszak,  melynek  a  szabad  pásztorkodás  nem  volt  inyóre,  mert  minden 
ellenőrzést  és  hatósági  igazgatást  lehetetlenné  tett.  Az  abszolút  rendszer 
nagy  nyomása  birta  rá  a  Dobos  pásztorait,  hogy  ugy  a  hogy  megtele- 
pedjenek. 

Történt  pedig  ez  a  putrikban,  melyek  nem  szolgáltak  a  föld  alá, 
hanem  a  íöld  szinén  épülve,  favázon  gyepfedelet  viseltek,  a  putri  nyilas 
egyik  felén  pedig  lapos  kövekből  rakott,  félkörösen  kirúgó  tüzhelylyel 
birtak. 

Ezek  a  putrik  a  pásztor  embernek  nagy  védelmet,  sőt  bizonyos 
kényelmet  nyújtottak,  de  azért  nem  kötötték  teljesen  helyhez,  mert  valami 
különös  értékük  nem  volt  s  egészben  könnyen  épültek.  Valószinü,  hogy 
a  birtokviszonyok  tisztulásával  és  állandósításával  jöttek  használatba  a 
kőházak,  melyek  néha  majorszerüek,  de  a  melyeknek  táján  még  mindig 
akadhatunk  jó  karban  levő  putrikra,  a  melyekben  a  pásztornépség  igen 
szívesen  tanyáz. 

Ha  valaki  vígan  él, 
A  juhász  éppen  igy  él. 
Az  erdőben,  a  mezőben 
Sétál,  pipál,  furulyái, 
Billeg-ballag,  meg-megáll. 

lm,  e  néhány  sorban  előttünk  a  juhász  életének  folyása  s  a  külömb- 
ség  az  ő  meg  a  gulya  és  a  ménes  pásztorának  sora  közt.  A  legendából 
tudjuk,  hogy  Krisztus  urunk  ideje  előtt  a  gulyásnak  jobb  dolga  volt, 
mint  a  juhásznak.  »Régesrégen,  az  ánti  világban  —  igy  szól  a  legenda 
—  a  szarvasmarhák,  akármilyen  legyes  idő  volt,  szép  csendesen  egy 
helyben  legelésztek,  sohasem  bogároztak.  Annál  nyugtalanabbak  voltak 
a  juhok.  Ha  csak  egy  bogárka  szállott  feléjök,  a  hányan  voltak,  annyi 
felé  szaladtak.  Izzadhatott  belé  a  szegény  juhász,  mig  összeterelte  őket. 

Hanem  mikor  Krisztus  urunk  a  földön  járt,  egészen  megváltozott 
a  dolog. 

Rekkenő  nagy  meleg  volt  s  Krisztus  urunk  éppen  egy  nagy  puszta- 
ságon vándorolt  keresztül.  Egészen  eltikkadt  a  nagy  szomjúságtól  s 
ugyancsak  megörült,  a  mikor  meglátott  egy  gulyást,  a  ki  egy  bokor 
tövében  heverészett,  körülötte  meg  ott  legeltek  a  szarvasmarhák.  Köszönti 
a  gulyást  illendőképen  s  kér  tőle  Isten  nevében  egy  kis  tejet,  hogy  eny- 
hítse a  szomjúságát. 

—  Várj,  mondotta  a  gulyás  —  hadd  pihenjek. 

—  Hát  csak  pihenj,  mondotta  Krisztus  —  s  azzal  tovább  ment. 
De   még  egy  hajításnyira  sem   ment,   uczczu!  a  hány  marha  volt, 

mind  megfutamodott.  A  hányan  voltak,  annyi  felé  bogároztak  s  bezzeg 
nem  pihent  tovább  a  gulyás.  Szaladt  erre-arra  a  nagy  melegségben, 
hogy  a  nyelve  is  kilógott. 

A  mint  tovább  megy  Krisztus  urunk,  látja,  hogy  egy  juhász  szalad- 
gál, terelgeti  a  nyáját.  Köszönti  ezt  is  s  kér  tőle  egy  csepp  tejet  Isten 
nevében.  Jó  szivvel,  földi!  mondotta  a  juhász,  csak  várj,  mig  összeterelem 
a  juhaimat. 

Még  jóformán  ki  sem  mondta  ezt,  a  juhok  maguktól  szépen  össze- 
terelődtek. Akkor  a  juhász  megfejt  egy  juhot  s  a  tejet  oda  adta  Krisz- 
tus urunknak.  Azóta  nem  bogároznak  a  juhok,  heverészhet  a  juhász,  de 
bezzeg  annál  több  baja  van  a  gulyásnak.  Ha  meleg,  legyes  idő  van," 
nincs  nyugalma. 

Csikóssal,  gulyással  alig  találkozunk  a  népmesékben,  annál  többet  a 
juhászszal  s  rendszerint  a  magyar   ember   rokonszenves  jellemvonásaival 

felékesítve.  Mátyás  király  juhásza  arról  nevezetes,  hogy  sohasem  hazu- 
dik; a  csillagszemű  juhász  arról,  hogy  a  mit  föltesz  magában,  végrehajtja, 
bár  ugyancsak  erős  megpróbáltatások  várnak  reá;  egy  másik  juhász 
az  asszonyi  kíváncsiságot  gyógyítja  meg.  Szere-száma  nincs  a  meséknek, 
melyeknek  juhász  a  hőse  s  a  földön  járó-kelő  Krisztus  urunknak  is  szá- 
mos esete  van  a  juhász  emberrel.  A  nótákban  is  övé  az  elsőség.  Nyilván 
köztök  van  a  legtöbb  nótaszerző,  a  legtöbb  mesemondó:  életök  csendes 
folyása,  a  természet  nyugodt  szemlélete  eléggé  magyarázzák  ezt. 

Szebbnél  szebb  nóták  termettek  a  juhászról,  a  juhászéletről.  Való- 
sággal megelevenedik  a  juhász  alakja  abban  a  nótában,  mely  kezdi  a 
juhász  legény  kifordított  szőrű  bundáján  (Azért  van  kifordítva,  hogy  az 
eső  ne  vágja,  hm!)  folytatja  a  süvegén,  mely  legyűrve  a  szemébe  — 
hogy  a  nap  ne  süsse,  hm!  A  kendője  selyemmel  van  beszegve.  Ezt  az 
anyja  szegte  be.  A  táskája  pirossal  van  kivarrva. 

Azért  van  az  kivarrva, 
Mert  valaki  kivarrta,  hm! 

A  leány  látja  messziről,  a  mint  a  juhász  nagy  bundában  juhokat 
hajtogat.  Epedve  várja  s  biztatja: 

Hej,  hajtsd  előre,  rózsám, 
Be  nehezen  várom. 
Piros  két  orczádat 
Csókolni  akarom. 

Mert  olyan  vagy  rózsám, 
Mint  az  engedelem. 
Piros  két  orczádon 
Játszik  a  szerelem! 

Látjuk  a  juhászt,  ki  búsan  őrzi  a  nyáját,  mert  esküvőre  viszik  a 
babáját.  A  vig  muzsika  kihallatszik  a  »cserényig«.  S  mint  a  Petőfi  juhásza, 
a  népdalé  is  felpattan  a  szamárra,  végig  üt  füle  közt  a  kampóval.  Búcsúzik 
a  nyájtól. 

Isten  hozzád,  szép  selymes  nyáj,  elmegyek, 
.    Vagy  meghalok,  vagy  a  rózsámé  leszek! 

A  juhászélet  mosolyog  felénk  abból  a  tréfás,  szójátékos  versből,  mely- 
ben a  gazda  és  a  juhász  közt  a  következő  párbeszéd  foly: 


ALFÖLDI  CSIKÓS. 
(RoskovICB  njxik.) 

Gazda:  Aluszol-e,  te  juhász? 

Aluszol-e,  te  juhász? 
Juhász:  Jaj,  jaj,  dehogy  aluszom, 

Csakis  szunnyadozom. 
Gazda:  Öttél-e  ma,  te  juhász? 

Öttél-e  ma,  te  juhász? 
Juhász:  Jaj,  jaj,  jaj!  Öt  télnek  egy  nyarát, 

Öt  télnek  egy  nyarát. 

> 

Gazda:  Ittál-e  ma,  te  juhász? 

Ittál-e  ma,  te  juhász? 
Juhász:  Jaj,  jaj,  itt  állok  uram. 

Itt  állok,  uram. 
Gazda:  Jártak-e  ma  farkasok? 

Jártak-e  ma  farkasok? 
Juhász:  Jaj,  jaj,  jaj!  nem  is  angyalok, 

Nem  is  angyalok. 
Gazda:  Vittek- e  el  báránkát? 

Vittek-e  el  báránkát? 
Juhász :  Jaj,  jaj,  jaj !  nem  is  hoztanak, 

Nem  is  hoztanak. 
Gazda :  Futottál-e  utána  ? 

Futottál-e  utána? 
Juhász:  Jaj,  jaj,  nem  is  előtte. 

Nem  is  előtte. 

Hát  bizony  csak  az  egy  farkas  az,  mely  a  juhászt  az  ő  rendes  njm- 
godalmában  meg-meg  zavarja,  de  ott  fülelnek  a  nyáj  körül  a  hűséges 
juhászkutyák,  ezek .  messziről  észre  veszik  a  fenyegető  veszedelmet,  s  sem 
ember,  sem  fenevad  a  juhászhoz  nem  közeledhetik  az  ő  hirök  és  bele- 
egyezésök  nélkül.  De  a  mily  nyugodalmas  a  juhász  élete  a  nyáj  körül 
épp  annyi  dolgot  ad  a  juhok  megfej ésé,  a  sajt  és  túró  készítése.  Reggel, 
mielőtt  a  nyáj  legelőre  indul,  megfejik  a  fejős  juhokat,  este  nem  külön- 
ben. Beterelik  a  kasárba  s  onnét  egyenként  eregeti  ki  a  kis  bojtár  (Székely- 
földön: munyator)  a  juhot  a  kasár  keskeny  nyilasán.  Ott  ül  a  juhász, 
ríiegragadja  két  hátsó  lábánál  fogvást  a  szelid  állatot  s  kifeji  tőgyéből 
a  tejet  utolsó  cseppig. 

Az  igazi  magyar  juhászat  hazája  a  sikság.  Az  ős  foglalkozá- 
sokat kutató  búvárt  —  irja  Hermán  Ottó  —  a  sikon  élő  juhászat 
ragadja  meg  kiváló  módon,  nevezetesen  annak  az  a  része,  a  melynek  juh- 
faja  nem  nemesített  s  elmondhatni,  hogy  teljesen  eredeti  a  nagy  Hortobágy 
juhnyája,  sugáregyenesen,  villásan  szétálló,  csavart  szarvával,  rendesen 
fekete  szinével,  a   mint  a  sovány   legelő   miatt,  nagy  terület    bejárására 

kényszerítve,  szaporán  .szedi  lábait,  mögötte  a  juhász,  hűséges  terelő 
kutyájával,  mely  utóbbi  már  egymagában  is  nevezetesség  számba  vehető. 
Ezek  a  »puli«  kutyák  —  a  Dunántiil  »pumi«  —  nem  a  tulajdonképpeni 
pásztor  ebek,  hanem  egészen  sajátos  fajt  alkotnak,  mely  rendkivüli  éber- 
ségével, okosságával,  kivált  a  juhásznak  nélkülözhetetlen  társa  és  segítője, 
A  puli  csöndesen,  mintegy  unottan  ül  a  juhász  lábánál;  egy  szóra  föl- 
pattan, rá  néz  a  gazdájára  s  érré  a  szóra:  »teeee  erigy  árrálc  vágtatva 
indul  abban  az  irányban,  a  melyet  a  gazda  fejével  intve  mutat;  egyet- 
kettőt  vakkant,  mire  a  nyáj  már  kanyarodik.  Minden  késlekedő  juhrtak  neki 
ront  s  ha  nem  szedi  elég  szaporán  a  lábát,  vakkant  s  meg  is  czibálja  a 
bundáját.  Hátra  teee !  Amarra  teee !  Takarogy  teee !  Ezek  a  parancsszavak. 
A  kutya  folyton  szemmel  tartja  a  gazdáját  s  ennek  feje  járása  szerint 
igazodik  erre,  amarra  stb.  A  » takarogy «  szóra  azonban  abban  hagyja  a 
terelést  s  gazdájához  tér  vissza.  JEgyetlen  szóra  helyt  is  marad  s  nem 
engedi  a  juhot  bizonyos  irányban  haladni. 

Az  alföldi  juhászság  —  mondja  tovább  Hermán  —  hajlék  szerint 
már  igen  magas  fokon  áll  Szeged  Csöngőié  pusztáján.  A  rendkívül  népes 
juhász  család  házának  az  eleje  lakórész,  a  tiszta  lepedővel  elrekesztett 
rész,  mélyen  a  földbe  ásva,  a  tejes  ijevet  viseli,  s  a  tejgazdaságra  hüvös- 
ségénél  fogva  igen  alkalmatos  is.  Az  ősrégi  idővel  a  mai  kort  első 
sorban  a  bocskor  köti  össze,  a  tőrök  nevű,  már  emiitett  szerszámmal, 
melynek  a  bocskor  felszerelésében  első  rendű  szerepe  van.  A  bocskort  a 
pásztor  ember  maga  készíti,  a  szijj  behúzására  szükséges  lyukakat  a 
tőrökkel  lyuggatván  ki.  A  magyar  ősi  formájú  pásztor  bocskor  két  meg- 
különböztető típusnak  viseli  képét.  Az  egyik  elől-hátul  elkerekíietty  körül- 
körül keretbe  szedve,  semmiféle  varratot  nem  mutat  s  ez,  úgy  látszik,  a 
legrégibb  forma ;  a  másik  tipus  elől  igen,  vagy.  kevésbé  hegyes,  melynek 
fej-  vagy  orr-  varrata  van.  (Hegyes  orrú  bocskort  viselnek  a  székely- 
földi pásztor  emberek  is,  sőt  viselték  a  szolgalegények  is,  de  ma  már  rit- 
kábban.) 

Az  ősi  világba  vezetnek  vissza  a  magyar  pásztorkészségek  is; 
a  tőrök,  aczél,  tapló,  kova,  a  késtok,  az  erszénynek  nevezett  teljes  készség, 
a  balták,  a  botok  számtalan  változata.  Az  a  nagy  gond,  melylyel  a  juhász 
az  ő  botját  faragja,  diszítí,  nemkülömben  a  különböző  maga  csinálta  edé- 
nyek, sótartók,  kanalak,  merítők  —  mind  azt  mondják,  hogy  a  juhász- 
nak a  legnyugodal masabb  az  élete  az  összes  pásztor  emberek  közt; 
ő  neki  van  a  legtöbb  ideje  a  faragcsálásra,  a  türelmet  próbára  tevő  apró 
mesterkedésekre,  s  a  ki  látta  az  ezredévi   kiállításon   a  juhászok  remek- 

léseit,  ezek  közt  cziterákat  is,  méltán  csodálta  meg  a  természet  fiainak 
nagy  keze  ügyességét  s  finom  Ízlését 

Ugyanily  csodás  dolgoknak  lehetett  tanuja  az  is,  ki  apróra  megnézte 
azt  a  halászkunyhót,  melyet  szintén  Hermán  Ottó  fáradhatatían  buzgalma 
népesített  meg  a  halászéletnek  az  ősrégi  világba  vezető  dolgaival.  Her- 
mán Ottónak  köszönhetjük,  hogy  az  ősfoglalkozások  e  része  megmentŐ- 
dött  az  elpusztulástól  s  bizonyára  neki  köszönhetjük  majd  az  ősrégi 
pásztoréletnek  is  megmentését  az  utókor  számára.  Az  ő  két  kötetes  könyve 


a  magyar  halászatról  valóságos  kincses  ház,  bármely  nemzet  irodalmának 
büszkesége  volna.  E  könyv  nem  terjeszkedhetik  ki  a  halászélet,  a  hal- 
fogás különböző  fajtáinak  aprólékos  ismertetésére,  minket  a  halász  ember 
érdekel  általánosságban.  A  halász  ember  klasszikus  szép  rajzát  találjuk 
Hermán  könyvében.  Ez  a  rész  megeleveníti  előttünk  az  ősrégi  halászt 
s  látjuk  a  mait  is:  egy  a  kettő.  Talán  a  halász  ember  az,  ki  leginkább 
megmaradóit  régi  jellemző  mivoltában.  íme,  Így  szól  Hermán  Ottó  rajza: 
Az  igazi  magyar  halász  szülőföldje  a  Magyar  Alföld  vizmellékére 
esik;  akad  szórványosan  a  Balaton  körül,  a  Duna-mentén  s  a  Dráva  fokig 
is.  Igazi  magyar  halász  az,  a  ki  ősi  szerszámmal,  ősi  módon,  patríarkháUs 

összeállásban,  tehát  ősi  j>bokorbanc,  kötésben  vagy  felekezetben  űzi  mes- 
terségét s  megbizonyíthatólag  soha  czéhes  és  soha  jobbágy  nem  volt. 
Volt  és  van  neki  még  ma  is  »nemzetsége«,  a  melyben  a  halászat  mes- 
tersége apáról  fiúra  öröklődött  és  öröklődik;  mesterségére  büszke,  leg- 
inkább azért,  mert  erős  a  hite,  hogy  » Krisztus  halásza «,  hogy  őselődjei 
e  mesterségben  az  apostolok  voltak.  A  magyar  halász  majdnem  kivétel 
nélkül  az,  a  mit  a  »jóra  való  magyar  ember«  alatt  értünk.  Nyugodt  lelkű, 
becsületes;  jobbára  hallgatag;  de  a  mellett  nyilt,  vendégszerető;  kiválóan 
mértékletes;  munkában  szerény  és  kitartó,  Legtöbbször  bámulatos  a  meg- 
figyelő tehetsége,  mely  mindent  felölel,  a  mi  a  vizben  s  a  viz  körül  van; 
hozzá  példásan  rendszerető,  ki  sohasem  pihen  le  addig,  a  mig  szerszámját, 
rendbe  nem  hozta. 

Mikor  nyugalomra  tér,  a  háló  ki  van  terítve,  a  huzókötelek  össze 
vannak  fejve,  a  czók-mók  czibékestől  a  maga  helyén.  A  fenékhorog  össze 
van  szemelve  s  a  fejmadzagnál  fogva  föl  is  kötve;  pallóköve,  végköve  és 
böncsői  szép  rendben  a  fal  mellé  vannak  rakva.  Szóval,  úgy  vati  a  szer- 
számmal, hogy  a  nap  vagy  az  éj  bármely  órájában  kiszállhat  a  vizekre 
s  kivetheti.  .Rendes  ő  azért,  de  meg  azért  is,  mert  tudja,  hogy  szer- 
számja igy  tovább  tart.  A  szerszám  kíméletére  nagy  oka  van :  nehéz  azt 
összeteremteni.  Egy  hetven  vagy  száz  öles  hálót  megkötni  és  összeállítani 
nagy  költség  és  még  nagyobb  fáradtság;  drága  jószág  az  mindenképpen, 
kivált  ha  hozzá  még  jól  borít  is.  Mert  van  ám  mindenféle  háló!  Lehet 
az  a  legjobb  léhésből  való,  jól  megkötve  s  mégsem  érhet  semmit,  mert 
nem  borít.  Egy  kis  hiba  az  inában  s  legott  rés  támad,  a  melyen  a  hal 
szökik,  kilép,  keszegoldalt  menekül.  Hát  bizony  a  rend  így  is,  úgy  is  jó 
barátja  a  halászembernek. 

Epén  ilyen  munkaközben  is:  rendet  tart  és  sohasem  lanyha.  Ha  a 
szántó-vető  meg  is  áll,  hogy  rá  gyújtson,  nem  esik  kár  sem  a  barázdában, 
sem  a  vetésben,  sem  a  markolásban;  de  a  halásznál  egy  kis  megállapo- 
dáson múlik  a  jó  fogás,  mert  a  hal  sebes,  sikos  egy  jószág  s  a 
merre  egy  kibúvik,  követi  a  többi  is.  Azért  húz  aztán  a  halász  »ina- 
szakadtig  «. 

A  magyar  halász  ember  az  igazi  »kemény  emberek«  közül  való; 
marka  az  evezőtől,  a  kötéltől  cserepes,  akár  a  vas  s  a  mit  megmarkol, 
az  meg  is  van  markolva.  Teste  rendkívül  edzett;  az  egy  csizma  kivéte- 
lével, melyre  télen  rátartós  s  mely  ma  is  a  régi  idők  remekbe  járó 
»halászsaruja«,  ruházata »kékbeli«  magyar  emberé;  annak  a  sok  bőr- és  kát- 
rány portékának,  melyet  más   népek   halásza   ismer,  hogy  bőrét  a  viztől 

Óvhassa,  a  magyar  halásznál  se  híre,  se  hamva.  Rá  se  hederít  az  időre; 
a  fagyos  szélnek,  a  szakadó  esőnek  neki  fordítja  egykedvűséget;  bőrig 
ázva  nem  is  gondol  a  szárítgatásra,  a  mig  nem  végezte  a  dolgát.  ' 

Legbámulatosabb  a  jeges  halászat  idején.  Megragadja  a  szakóczát 
s  jegeli  a   csapást;  a  jégtörmeléket    mindig    puszta    kézzel    kaparja  ki; 

• 

azután  fogja  a  viztől  csurgó  húzó  kötelet  s  dolgozik  vele  úgy,  hogy 
ruházatát  jégkéreg  borítja.  Az  neki  mindegy !  Váltig  mondja,  hogy  nem 
fázik  s  ez  valóban  így  is  van,  mert  a  serény  munkától  kimelegszik  a 
keze;  csak  mikor  valami  hiba  esett  s  reá  kényszeríti  az  áldogálásra, 
csak  ilyenkor  fázik  meg  nagy  néha  a  keze  s  ekkor  előre  hajlik  s  neki 
áll  a  » melenget  és  «-nek,  mely  nem  egyéb,  mint  az,  hogy  kezeit  a  hónaljak 
tájára  csapdossa. 

Mint  horgász  kitűnő  s  rendesen  legősibb  módon,  azaz  kuczorogva 
lesi  a  vizén  úszó  horogtutajt,  pallókat  vagy  pedzőt. 

A  magyar  halász  természete  legjobban  és  legszebben  a  halászbokor- 
ban van  kifejlődve.  A  kormányos,  vagy  gazda,  botos,  nagy  péczés,  szóval 
a  bokor  »eleje«,  nagy  tiszteletben  áll,  megbecsülés  éri;  de  viszont  Ő  is 
megbecsüli  embereit,  kik  nem  szolgái,  se  napszámosai,  hanem  osztaléko- 
sai.  Mindenben  jó  példával  jár  elől  s  meg^  tudja  őrizni  méltóságát. 
A  tanyavetésnél  ő  végzi  a  lényeges  részt:  kormányozza  a  ladikot,  hajót 
vagy  dereglyét,  kiszálláskor  pedig  helyet  foglal  a  partrész  legalkalmasabb 
pontján  s  a  mikor  az  oly  fontos  lerakás  pillanata  bekövetkezett,  a  tanya- 
szákra  támaszkodva,  pontosan  végzi  azt.  0  tartja  a  tanyaszákot,  a  mikor 
a  fogott  halat  belédöntik  s  ő  viszi  a  prédát  a  nyargaló-  vagy  lovasbárkába. 

Foglalatoskodik  akkor  is,  a  mikor  a  társak  pihennek.  Ö  határozza 
meg  a  halászlébe .  való  halat  s  adja  ki  a  hozzá  valót.  Ha  osztozkodás 
van,  a  maga  részéből,  mely  rendesen  az  egésznek  a  fele,  .áttesz  egy  pár 
derék  halat,  —  melylyel  az  osztó  legény  neki  akart  kedvezni  —  a  legé- 
nyek rakására.  Szóval,  tesz  és  juttat.  Az  eladást  mindig  ugy  intézi,  hogy 
a  legénységnek  legalább  is  öregje  jelen  legyen;  —  ekkor  pénzben  osz- 
tozkodnak; de  előbb  bevásárolják  mindazt,  a  mire  közösen  szükségök 
van.  Megveszik  a  sót,  a  hagymát,  a  kenyeret  és  a  nélkülözhetetlen 
pálinkát,  a  melylyel  azonban  igen  mértékletesen  élnek  s  akárhányszor 
kínáltam  is  pénzt,  hogy  többet  vegyenek,  mindig  megköszönték  és  nem 
fogadták  d,  mert  a  halászat  mestersége  józan  főt  kivan. 

Lármás  halász  bokor  nincsen. 

A  magyar  halászember  nem  babonás.  Van  neki  egy  sereg  jele, 
a  melyről  áradásra,  apadásra  következtet.  E  jeleknek  nagy   része  a   ter- 

mészét  rendes  tüneményeiből  kerül  ki:  mit  művel  a  csiga,  a  vizi  bogár 
s  több  eféle.  Inkább  figyelő  és  hosszú  tapasztalatból  szeret  következtetni ; 
még  az  ómenje  is  leginkább  némely  halfaj  megjelenése,  sokasága,  kimara- 
dása, a  miben  mindig  van  bizonyos  alap. 

A  piaczon  való  árulást  rendesen  az  asszony  végzi  —  a  halász- 
mestemé  —  mely  annyira  áll  a  halaskofától,  mint  halász  ura  a  »fisértől«. 
A  kofa  és  flsér  mindig  csak  másodkézből  árul.  A  mesterné  takarosan 
kiöltözködik,  fehér  kötőt  köt  és  nem  igen  kinál,  mert  rendes  vevői  vannak. 
De  kiáll  ám  a  mester  is,  mikor  beüt  a  »szöröncse«  s  akkora  viza,  tok 
vagy  harcsa  került  a  hálóba,  a  mely  csak  feltagolva  kelhet  el.  Ilyenkor 
a  mester  is  fehér  kötőt  köt,  feltűri  az  ingujjat  és  tagol  nagy  önérzettel 
és  nagy  fontoskodással. 

Szóval  az  igazi  magyar  halász  tisztességtudó,  igazán  jóravaló  magyar 
ember,  a  kit  meglehet  és  meg  is  kell  becsülni.  A  hozzá  való  társadalmi 
elemben  mindig  megvolt  a  külön  » becsületje «,  mert  hát  a  kékbeliek  közt 
olyan  ő,  mint  a  tüzér:  már  mestersége  után  is  több  az  ő  tudománya  s 
még  ott  is,  a  hol  nem  volt  soha  czéhes,  mindig  külön  helye  volt  a 
kivonulásokban. 

Ettől  a  típustól  lényegesen  el  üt  a  székely  halászember.  Nemcsak  hogy 
hirét  tudja  a  »halak  királyának«,  melynek  gyémántos  korona  csillog  a  fején, 
mely  az  Olt  folyónak  örvényeiben  tanyáz,  természetes,  abban  a  vadregé- 
nyes szorosban,  mely  Felső-  és  Alsó-Rákos  közt  fekszik.  A  halak  királya 
akkora,  hogy  az  embert  csak  úgy  elnyeli;  de  a  székely  halász  nemcsak 
ezt  tudja,  hanem  mindent  is  tud,  a  mit  csak  kérdez  az  ember.  Eleven 
képzelő  tehetsége  a  pisztrángnak,  perbálnak  oly  sokaságát  teremti  belé 
a  patakokba,  hogy  maga  is  elbámul,  mikor  úgy  fordul  a  sor,  hogy 
üres  tarisznyával  tér  vissza  ő  is,  az  is,  a  kit  azokra  a  csoda  helyekre 
elvezetett.  De  az  is  igaz,  hogy  furfang  dolgában  a  világnak  talán  leg- 
első halásza;  hiszen  bizonyos  hogy  a  kakastollból  készült  mesterséges 
legyet  ő  már  ősi  soron  ismeri  s  alkalmazza;  ő  dolgozik  a  dugával,  a 
méregfűvel  és  az  oltott  mészszel  —  mindinkább  a  saját  kárára.  Legnagyobb 
érdeme  az,  hogy  megőrizte  mai  napiglan  a  czége  legősibb  formáját. 

Ez  a  magyar  halászemberek  általános  jellemzése,  s  a  képet  az  tetőzi 
be  legszebben,  hogy  rendkívül  szereti  mesterségét  s  mint  mondtuk, 
büszke  reá.  Ő  sohasem  panaszkodik,  hogy  a  halászat  mestersége  kemény 
munkával  jár;  baja  az,  hogy  a  hal  erősen  elfogyott;  s  ha  valaki,  a 
magyar  halász  az,  a  ki  teljes  joggal  visszakívánhatja  a  »régi  jó  időket* ; 
mert  midőn  ezt  a  sóvárgást  —  jogosultság  tekintetében    —   másoknál 

számtalan   esetben   megczáfolja  az  igazság,  mely  a  multak   történetéből 
szól  felénk,  neki  éppen  a  magyar  lialászat  múltja,  története  ad  igazat. 

Eddig  tart  Hermán  Ottó  pompás  rajza  a  magyar  halász  emberről, 
kit  valóban  lehetetlen  meg  nem  szeretnünk.  A  nóta  is  azt  bizonyítja, 
hogy  a  halászember  nem  az  aljából  való,  mert  lám  mit  is  mond  a  nóta? 

Harmatos  a  kukoricza  levele, 
Bárcsak  engem  egy  szép  halász  elvenne; 
Nem  bánnám  én,  ha  mindennap  megverne, 
Csak  a  nevem  »szép  halásznék  lehetne. 

De  nem  is  csoda,  ha  a  leányok  vágyakoznak  a  halászok  után,  mert : 

A  halásznak  jól  van  dolga, 
Egy  tanyáról  a  másikra; 
Ha  van  a  halnak  járása, 
Az  életnek  nincsen  mása. 

Fa  mohából  tüzet  raknak; 
Mellette  ott  pipázgatnak, 
Mig  a  halak  süldögélnek. 
Mellette  pipázva  ülnek. 

De  van  egy  verses  közmondás,  mely  azt  mondja:  »Halász,  vadász, 
madarász:  üres  tarisznyába  kotorász*.  Oly  vidéken  teremhetett  ez,  hol 
a  halászat  nem  rendes  foglalkozás.  A  mi  meg  a  vadászatot,  meg  a 
madarászatot  illeti,  erre  csakugyan  talál  a  közmondás.  A  nép  sohasem 
tekintette  a  vadászatot  meg  a  madarászatot  igazi  kenyérkeresetnek. 
A  régi  világban  a  jobbágyság  szerepe  az  volt,  hogy  a  vadat  a  földes- 
urak puskacsöve  elé  hajtsa  s  manapság  is  csak  a  haj  tó  vadászatokban 
van  része;  arra,  hogy  a  vadászat  nemes  szórakozásának  éljen,  nincs  a 
népnek  pénze.  Drága  a  fegyver,  nagy  az  adója,  hát  még  a  vadászadó. 
Ám  azért  minden  falunak  van  egy-egy  jó  vadásza  s  néhány  —  orvvadásza. 

Nem  is  időzöm  az  üres  tarisznyában  kotorászó  foglalkozásoknál, 
hanem  szemügyre  veszem  azokat,  melyek  életfentartó  foglalkozások,  azo- 
kat, melyek  pótolják  a  földnek  termését.  Különösen  az  ország  ama  részei- 
ben, hol  sovány  vagy  kevés  a  föld,  vagy  van  föld  elég,  de  aránytalanul 
oszlik  meg  a  népesség  között,  a  szegény  ember  mindenhez  hozzá  lát, 
a  miből  egy  pár  garast  kiszoríthat.  Valamint  a  falusi  s  a  kisvárosi  mes- 
terembert nem  elégíti  ki  mesterségének  üzése  s  rendszerint  valamennyi- 
nek   van    egy    kevés   földecskéje   is   s   igy  gondja   és   munkája    a   föld 

művelése  és  mesterségének  üzése  között  oszlik  meg,  azonképpen  a  sze- 
gényebb rendű  szántó-vető  is,  ki  szégyenli  a  napszámoskodást,  valamelyes 
iparűzésbe  fog  s  ez  utón  szerzi  be  azt  a  gabonát,  mit  földje  nem  termett 
meg.  Olyan  emberek,  kik  mesternél  sohasem  tanultak,  űzik  faluhelyen  a 
kádárságot,  fazekasságot,  kerekességet,  a  ftu  eltanulja  az  apjától,  a  mint- 
hogy minden  faluban,  van  egy  íamilia,  melynek  tagjai  a  marhadoktorsá- 
got öröklik,  na  meg  a  —  foghúzást. 


ja^^íí-^p^ 


Némely  faluban  a  helyi  viszonyok  kedvezősége  kifejleszt  egy-egy 
ipart  s  rendes  neve  mellett  melléknevet  kap  a  vidék  népétől.  Tréfás  dalok 
vannak,  melyekből  megtudjuk  részint,  hogy  mi  az  egyes  faluk  népének 
jellemző  vonása,  részint,  hogy  mi  ott  a  nép  főfoglalkozása.  Erdővidék 
falui  közül  pld.  Hermány  kádározó,  Nagy-Baczon  cserépvető,  Füle  bordás 
(vagyis  szövőszékbe  való  bordát  kötnek  ott),  Bodos  kerékfuró;  Udvarhely- 
szék falui  közül  Keresztúr  szitás,  a  csekefalvi  rákász,  a  szent-ábrahámi 
rostás.  S  azt  mondja  többek  közt  a  gúnyvers: 

SzurokszedÖ  Szent-Lélek, 
Alig  élnek  szegények; 
Szappanfőző  Szent-Mihály   — 
Szegény  utas,  itt  ne  hálj. 

Hát  még  milyen  híres  falu  Madaras  Csikmegyében !  Azt  mondja  a  nóta : 
Hires  falu  Madaras, 
Még  a  pap  is  fazekas. 

S  ha  már  itt  vagyunk  a  Székelyföldön,  lehetetlen  meg'  nem  ismer- 
kednünk a  borvizes  székelylyel.  Bármerre  járunk  Erdélynek  a  SzékelyfÖld- 


A  borvizes  székely. 


hoz  közelebb  esÖ  vidékein,  találkozunk  a  borvizes  székelylyel,  ki  Borszéken 
vagy  más,  savanyúvíz  forrásban  gazdag,  helyen  megrakja  ernyÖs  lakó 
szekerét  borvizes  üvegekkel  s  elviszi  a  harmadik  vármegyébe,  oda,  hol 
több  árát  sejti;  és  találkozunk  a  deszkás  csiki  székelylyel,  ámbár  ezek 
ma  már  nem  kalandoznak  el  messze  földre,  mint  régen,  mikor  még  nem 


r^ 

volt  vasút.  Most  már  a  fenyvesekre  ráültek  a  részvénytársaságok  s  az 
egykor  a  maga  deszkáját  hordó  székely  —  fuvarossá  lett.  Hát  a  meszes 
székelyek !  Nagy,  nehéz  sora  van  annak,  mlg  a  kiégetett  mész  az  ernyős 
szekér  alá  kerül  s  vihetik  azokba  a  » tartományokba*,  a  hol  nincs 
mészkő.  Rendszerint  nehezen  megközelíthető  helyekről  fejtik  le  a  mész- 
követ s  szokszor  kell  megjárni  az  úttalan  erdőket,  mig  egy  szekérre  való 
égetett  mész  összekerül.  Aztán  még  fát  is  kell  hordani  a  mészégetéshez. 
Az  égetés  eltart  jó  egy  hétig.  Akkor  aztán  elindul  a  faluból  egyszerre 
tiz-husz  szekér  (rendszerint  tavaszi  és  őszi  időben,  mikor  még  nincs  vagy 


Gyékéíiysüdró  leányok. 

már  nincs  nagy  mezei  munka)  s  végig  kiabálják  a  falukon  :  meszet  vegye- 
nek !  meszet !  És  adják  vékáját  ugyanannyi  kukoríczáért,  vagy  más 
gabonáért. 

Ugyanígy  hordozták  szét  a  »kis  üstön*  főtt  gabona-  és  szilva- 
pálinkát. Jó  világ  volt  az,  ma  is  sóhajtoznak  utána  a  székelyek.  A  kinek 
nem  termett  elég  gabonája,  vett  annyit  a  mennyit  s  főzte  a  pálinkát. 
Nemcsak  a  házi  szükségre  főztek,  de  eladásra  is.  Nem  kellett  a  pálinkát 
korcsmán  venni  s  méreg  drágán.  S  mily  különös!  Mig  a  nép  maga  főzte 
a  pálinkát,  de  még  a  sört  is,  sokkal  mértékletesebb  volt  az  ivásban, 
mint  ma,  mikor  korcsmán  veszi,  drágát  és  rosszat! 

Rossz  gazda,  a  ki  minden  szegért  a  mesteremberhez  szalad,  s  ritka 
gazda  Is  az,  ki  az  egyszerűbb  szerszámokat  maga  ne  készítse.  A  villa, 
gereblye  rendszerint  a  háztól  kerül  ki  s  csak  némely  vidéken,  hol  keve- 
sebb a  fa,  foglalkozik  e  fajta  gazdasági  szerszám  készítésével  egy-egy 
ügyesebb  kezű,  vállalkozó  szellemű  ember.  Ám  a  földművelésen,  az  állat- 
tenyésztésen, e  két  legfőbb  életadó  foglalkozáson  kívül  száz  meg  száz 
féle  foglalkozásban  találjuk  a  mi  népünket.  Találkozunk  vele  az  erdőn. 
Az  egyik  hamuzsirt  főz,  a  másik  fát  vág,  vasúti  talpfát,  dongát  farag, 
a    harmadik    nyesi    a    polyva-    meg   a    szénahordó   nagyobb   és   kisebb 


Gyümölcs- 


kasoknak  való  hajlós  ágakat,  (mogyorófa  ága  jó  erre),  a  negyedik  a 
kosárfonásra  alkalmatos  fűzágakat,  az  ötödik  a  bikkfákat  vizitálja  erősen : 
van-e  tapló  rajta.  Leszedi,  hazaviszi,  puhára  főzi  s  pompás  tapló-munkát 
csinál. 

Az  asszonyok  sem  maradnak  hátra.  Szövéssel,  fonással,  varrással  s 
némely  vidéken,  különösen  Kalotaszegen  a  pompás  »varottasok«  nagy  türel- 
met és  Ízlést  követelő  varrásával  teszik  gyümölcsözővé  a  téli  napokat  és 
estéket.  Némely  faluban  a  szalmakalap  fonásában  is  mesterek  az  asszonyok. 
Másutt  a  gyékény  szatyrok,  edény-kantárok    készítésében  serénykednek 

asszonyok  és  férfiak  vegyesen.  Az  ecsedi  láp  vidékén  a  fejérnép  téli  fog- 
lalkozása a  gyékényfonás.  A  seprűkötés  nem  túlságosan  jövedelmező, 
de  jó  ez  is  a  szegényebb] ének,  ha  Jövedelmezőbb  mesterségbe  nem  foghat. 
Ott,  hol  bőven  terem  a  gyümölcs,  a  nép  a  szó  igaz  értelmében 
kereskedő.  Termelő  és  kereskedő  egy  személyben.  Kecskemét,  Nagy-Kőrös 
s  ezek  vidéke  különösen  híres  e  téren.  E  városok  gyümölcspiaczát  méltán 
csodáljuk  meg.  És  az  itteni  nép  külső  országba  is  szállít  baraczkot, 
almát,  cseresnyét,  meggyet,  szőlőt,  mégpedig  óriási  mennyiségben.  Pedig 
egy  sem  végzett  kereskedelmi  akadémiát.  Hát  azok  az  egyszerű,  irni- 


olvasni  alig  tudó  emberek,  kik  százával  szállítják  a  vágómarhát  Buda- 
pestre, de  sőt  Bécsbe  is.  Ismertem  én  fehérharisnyás  székelyt,  ki  sem 
Írni,  sem  olvasni  nem  tudott,  s  százával  vette  a  szarvasmarhát,  a  juhot 
s  szállította  a  pesti  vásárra.  De  számolni  jól  tudott  —  fejből,  jobban, 
mint  sokan  plajbászszal  a  kezökben. 

Végére  értem  e  fejezetnek.  Nem,  még  meg  kell  emlékeznem  egy 
specziális  magyar  foglalkozásról,  mely  úgyszólván  külön  néposztályt 
teremtett:  ez  a  kubikos.  » Minden  munkás  előtt  tisztelettel  hajtom  meg 
fejem,  —  mondja  Jókai  ^  de  a  Tiszamenti  kubikosok  előtt  levett  kalap- 
pal haladok  végig,  mert  azok  az  »Isten  munkásai«. 


Az  árvizek  ellen  való  csaknem  szakadatlan  védekezés  teremtette  a 
kubikosok  osztályát,  kiknek  jó  része  íoldmives  gazda,  zsellér  és  napszámos 
ember ;  a  kiknek  másnemű  foglalkozása  is  földmunka,  tehát  abban  nőttek  fel. 
A  kubikosok,  mihelyt  a  tavaszi  vetés  ideje  elmúlt,  fölkerekednek  s  fölke- 
resik azokat  a  helyeket,  a  hol  munkát  kaphatnak.  A  Tisza,  a  Kőrösök, 
a  Béga,  a  Temes  mentén,  nem  ritkán  2 — 3000  kubikos  dolgozik,  több 
mértföld  hosszában  lepvén  el  a  védő  vonalat.  Talicskájokon  viszik  a  szük- 
séges holmit  munkakereső  utjokra.  Van  azon  gyékény,  jó  meleg  birka- 
bŐrös  bunda,  ásó,  fejsze,  bogrács,  fehérnemű,  élelem  s  egy  nagy  kulacs. 
A  hol  munkát  -kapnak,  ott  mindenik  külön  kunyhót  épít  magának,  félig 


A  kubikos  kenyeret  vásárol. 

a  földben,  félig  a  föld  felett.  Munkába  rendszerint  páronként  állnak,  vagyis 
egy-egy  darab  földrészt  ketten  vállalnak  el.  A  kubikos  csak  saját  szer- 
számával dolgozik,  melyre  mindig  kiváló  gondot  fordít.  Az  ásó  könnyű, 
fogantyúval  van  ellátva  és  folytonosan  élesen  tartva,  mely  czélra  reszelőt 
használnak.  >ErÖsebb  kÖtésü«  kubikosnak  még  »kengyel«  is  van  az  ásóján, 
hogy  minél  mélyebbre  taszíthassa  bele  a  földbe;  a  talicska  hasonlólag 
könnyű,  de  jó  mély  és  nagy  térfogatú  s  annyira  mégrakják,  hogy  az 
ily  munkához  nem  szokott  két  napszámosnak  is  elég  volna  fölemelni. 
A  másik  munkás  a  talicskázásnál  az  által  segít,  hogy  azt  elöl  kötéllel 
húzza,    kivált    ott,    hol    a    töltésre    egyszerre    meredeken    keli    feltolni. 

E  munkást  tréfásan  »csikónak«  is  nevezik.  Bámulatos  rugékonysággal  és 
könnyűséggel  tolják  fel  a  legmagasabb  töltésre  is  a  földdel  telt  talicskát. 
A  kubikos  nem  napszámra,  hanem  csak  köbmennyiségre,  vagyis  kubik- 
számra  dolgozik;  innét  &  neve.  A  nagy  forróság  alatt  nem  dolgoznak. 
Ataluszszák  a  forróság  idejét  s  ezt  úgy  pótolják,  hogy  már  hajnalban 
munkába  fognak  s  dolgoznak  délelőtti  10  óráig;  délután  4-ig  pihennek, 
aztán  újra  munkához  látnak  s  csak  késő  éjjel  térnek  pihenőre.  A  nehéz 
munka  jó  táplálkozást  kivan  s  a  kubikos  nem  is  tagadja  meg  magától 
a  táplálékot,  mely  szalonna,  pörkölt,  paprikás  s  hozzá  bor  és  jó  kenyér. 
És  ez  a  nehéz  munka  rendes,  józan  életre  is  kényszeríti  a  kubikost,, külön- 
ben hamar  kidőlne.  Nagy  is  a  hire  a  magyar  kubikosnak,  s  viszik  őket 
idegen  országba  is.  Itthon  is,  idegen  földön  is  nagy  pénzzel  fizetik  a 
kubikos  munkáját.  Semmiféle  paraszt-munkának  nincs  ekkora  becse  s 
méltán,  mert  az  Ő  nehéz  munkájukkal  milliókat  mentenek  meg.  Az  emberek 
életének  és  vagyonának  védői  ők. 
Valóban,  »Isten  munkásai*. 

Kíjzségi  élet  régen  c 


>l,  —  Ab  elöljáróság.  —  A  jegyiö.  —  »Belsó«  emberek. 
—  Az  alkotmányos  jogok  gyaki>rlása.    —  A  vásár. 


■  Falusi  olvasó-körök. 


JVliNKK  Ei.óTTE  BKi.ÉPNKNK  a  maí  falu  kapujáfi,  pillantsunk  vissza  a  régi 
világba,  elevenítsük  meg  a  régi  falu  képét,  amennyire  lehetséges.  Ma  min- 
den falunak,  illetőleg  községnek  egy  a  szervezete,  48  előtt  azonban  nem 
igy  volt.  A  községek  legnagyobb  része,  körülbelöl  80—90  százaléka, 
jobbágyközség  volt,  aztán  voltak  nemes  községek,  melyekben  tisztán 
csak  nemes  emberek  laktak,  vegyes  községek,  melyekben  vegyesen  laktak 
nemesek  és  jobbágyok  és  voltak  szabadalmazoU  községek,  melyek  bizo- 
nyos szabadalmakat  élveztek. 

A  jobbágyközség  a  földes  ur  tulajdona  volt,  annak  a  szervezetébe 
a  törvényhozás  bele  nem  szólott  s  csak  az  1836-Íki  törvényhozás  szól 
először  a  jobbágyközségekről,  de  az  a  rend,  mit  ez  a  törvényhozás  behoz 
a  községekbe,  már  megvolt  a  törökök  kivonulása  óta.  A  jobbágyközség- 
nek bírája,  néhány  esküdtje  és  egy  jegyzője  volt:  ezeket  a  földes  ur 
jelölte  ki.  Illetőleg  a  földes  ur  nevében  az  ispán,  mert  a  földes  ur  ritkán 

fordult  meg  az  ő  községeiben,  alig  érintkezett  az  ő  jobbágyaival.  Tehát 
az  lett  a  község  birája,  a  kit  az  ispán  erre  alkalmasnak  talált.  A  biró 
mellett  voltak  az  esküdtek:  ők  segítettek  a  birónak  a  porczió  beszedésé- 
ben. Ma  minden  községben  akad  egy  pár  ember,  aki  vágyakodik  a  bíró- 
ságra, akkor  senki  sem  kerejste  a  birói  pálczát.  Nemcsak  az  ispán,  nem- 
csak a  megyebeli  tisztviselő,  nemcsak  a  kvártélycsináló  káplár  parancsolt 
biró  urammal,  de  még  az  urasági  hajdú  is,  s  ha  a  porczió  behajtásában 
vagy  egyéb  dolgában  mulasztást,  hibát  követett  el,  biró  uram  is  deresre 
került.  Ez  volt  a  fizetése-  Pénzfizetésről  szó  sem  volt.  Ma  már  az  Írás- 
tudatlan biró  ritka,  mint  a  fehér  holló,  akkor  az  Írástudó  biró  volt  oly 
ritka  mint  a  fehér  holló.  A  jegyző  végezte  akkor  is  az  Írásbeli  munkát, 
de  ezek  is  többnyire  tanulatlan  emberek  voltak,  a  kik  ugyancsak  bele- 
izzadtak, mig  egy  protokollumot  fölvettek. 

A  jobbágy  községek  lakosságában  az  urasági  tisztek  alkották  az 
arisztokrácziát.  Rangban  követték  ezeket  a  »belső  emberek«:  a  pap,  a 
tanító,  a  jegyző,  a  mészáros  és  a  község  kovácsa  s  esetleg,  —  ha  okos 
ember  volt  —  a  biró.  A  mészárszék  —  írja  Eötvös  Károly  —  akkoriban 
épp  oly  községi  hivatal  volt,  mint  a  lelkészi  vagy  tanítói.  Mikor  birtokot 
rendeztek,  mikor  a  nemesi  és  nem  nemesi  birtokot  elkülönítették;  mikor 
közalapítványi  birtokot  hasítottak  ki,  első  volt  a  templom,  azután  a  papi 
lak,  az  iskola,  a  helység  kovácsa,  végül  a  mészárszék.  Kaszinót  nem  a 
papnál  tartottak,  hanem  a  kovácsnál  és  a  mészárszékben.  Azután  jöttek 
az  arisztokrácziát  képező  telkes  gazdák.  A  telkes  gazdák  után  következ- 
tek a  házas  zsellérek,  azok,  a  kiknek  a  földes  ur  adott  belső  telket,  ahoz 
kertet  és  valamelyes  legelőhasználatot.  Zsellér  is  volt  kétféle:  úrbéres 
és  urasági  zsellér.  A  harmadik  osztályt  képezték  a  hazátlan  zsellérek, 
a  kiknek  nem  volt  sem  telkök,  sem  házok,  a  kik  az  uraságnak  a  nemesi 
belső  telkein  laktak  és  a  kik  az  uraság  jobbágyaihoz  tartoztak,  azzal  a 
külömbséggel,  hogy  mig  a  házas  zsellér  tizennyolcz  napot  szolgál,  addig 
a  hazátlan  tizenkilenczet.  Aztán  voltak  még  zsidók,  czigányok,  néhol 
örmények,  görögök,  czinczárok,  kik  a  földes  ur  s  nem  a  törvény  védelme 
alatt  áltak.  A  földes  ur  engedelméből  nyithatott  boltot  a  zsidó,  vetett 
vályogot  a  czigány,  sőt  muzsikálni  is  a  földes  ur  engedelméből  muzsikált. 

A  jobbágyközségek  nagy  része  a  18-ík  században  keletkezett.  Ha 
valahol  ötven  család  fölkerekedett  s  vándorlás  közben  eljutott  egy  jó 
földesúrhoz,  a  kinél  le  akartak  telepedni,  azt  mondták  neki:  szállok  az 
urnák.  Innét  van,  hogy  a  községeket  szállásnak  nevezték,  ezt  a  szót 
használja  a  régi  törvény  is.  Van  is  hazánkban  sok  Szállás  nevű  község. 

A  törvény  a  jobbágyközségeket  megszállott  s  összeirott  községeknek 
nevezi  s  e  két  néven  osztja  föl. 

A  jobbágy  községek  mellett  különösen  a  nefnes  községek  érdemelnek 
különös  figyelmet.  Oly  községek  ezek,  melyeket  csupa  kis  nemesek  laktak. 
E  községek  nagy  része  a  király  udvari  embereiből  alakult.  írtam  már 
erről  könyvem  első  kötetében.  A  király  udvartartása  más  volt  hajdan, 
mint  ma.  Az  udvari  emberek  szerteszét  laktak  az  ország  külömböző 
részeiben  s  például- Veszprémmegyében  Kerektelek  község  az  Árpádkori 
királyok  udvari  szakácsai  közt  volt  szétosztva.  Ezek  a  kerekteleki  nemes 
emberek  időnként  jó  kuktákat  voltak  kötelesek  beszolgáltatni  a  királyi 
udvarba,  ha  t.  i.  a  király  valahol  tul  a  Dunán  mulatott.  Aztán  voltak 
királyi  vadászok,  kik  vadakkal  látták  el  az  udvartartást.  A  vadászt  nem 
pénzzel,  hanem  birtokkal  fizette  a  király.  Es  voltak  udvari  ötvösök, 
nyereggyártók,  kardszállítók,  csiszárok.  Ezeknek  mind  birtokkal  fizettek 
a  királyok. 

Ezek  alkották  a  nemesi  falukat.  Ezek  és  a  királyi  várak  védői,  kik 
a  várak  mentén  elterülő  földeket  kapták.  A  nemesi  községeknek  is  volt 
birája,  de  már  ezt  ők  maguk  választották.  Volt  jegyzője  is  a  nemesség 
fiatalabb  Írástudó  tagjaiból.  Sem  nekik  nem  parancsolt  senki,  sem  ők  nem 
parancsoltak  senkinek.  Tökéletes  szabadság  uralkodott,  sőt  rend  is,  ha 
volt  a  községben  egy-egy  régibb,  tekintélyesebb  család,  mely  rendet 
tudott  tartani  köztök.  Hogy  milyen  volt  e  nemesi  községek  belső  szer- 
vezete, azt  igen  érdekes  példával  világítja  meg  Eötvös  Károly. 

1840-ben  volt  Bécsben  egy  angol,  hires  történelmi  név  viselője: 
Lord  Persival.  A  hadseregbe  akart  belépni,  szörnyen  költekezett  és  nagy 
birtokai  daczára  nagy  adósságokat  csinált.  Gondnokság  alá  került  tehát 
és  10.000  forintból  kellett  neki  évente  megélni.  Ezzel  a  pénzzel  Bécsben 
nem  élhetett  meg.  Az  ottani  angol  követségnél  megismerkedett  Pázmándy 
Dénessel,  azzal,  a  ki  később  képviselőházi  elnök  lett  s  a  kinek  elmondta, 
hogy  minő  sorsban  van  és  hogy  neki  most  tiz  esztendeig  mily  szegényül 
kell  élni.  Szeretne  tehát  olyan  országban  és  olyan  faluban  megtelepedni, 
a  hol  müveit  emberek  laknak,  de  a  hol  törvény  nincs  és  senki  sem 
parancsol.  Erre  Pázmándy  azt  mondta:  majd  megkérem  Pestmegye  egyik 
követét.  Szentkirályi  Mórt,  hogy  ajánljon  ilyen  falut.  Meg  is  kérte.  Szent- 
királyi azt  mondta,  ha  olyan  helyen  akar  letelepedni,  a  hol  müveit 
emberek  vannak,  de  a  hol  törvény  nincs,  költözzék  Dabasra.  A  lord  el 
is  költözött  Dabasra  és  ámbár  csak  tiz  esztendeig  akart  maradni,  ugy 
megszerette    az    ottani   életmódot,    hogy    pár    esztendővel    megtoldotta. 

Később  mégis  elköltözött-  Visszament  Angliába  hirt  mondani,  hogy 
Magyarországon  vannak  községek,  a  hol  müveit  emberek,  laknak,,  de 
a  hol  törvény  nincs  és  a  hol  nem  parancsol  senki.  De  nem  azért,  mert 
nem  volna  olyan  a  ki  parancsol,  hanem  azért,  mert  nincs  olyan,  a  kt 
engedelmeskedik. 

Mi  más  a  mai  község  képe,  mi  más  annak  belső  szervezete!  Annyi 
a  törvény,  hogy  ugyancsak  nagy  eszű  ember  legyen,  a  ki  azoknak  soka- 
ságában, szövevényeiben  eligazodjék.  A  birót  többé  nem  a  földesúr 
ispánja  jelöli  ki,  hanem  a  főszolgabiró  »kandidál«  és  választ  a  község 
népe.  A  jegyzőt  is  a  főszolgabiró  kandidálja  s  a  képviselőtestület  választja, 
de  a  mai  és  a  régi  község  annyira  esnek  egymástól,  mint  Makó  Jeruzsá- 
lemtől. Ha  szembe  vetjük  őket,  illik  rajok  a  nagy  külömbséget  feltüntető 
közmondás:  Velencze  s  —  Gelencze!  Deszkakert  s  vesszőkert!  A  mai 
jegyző  diplomás  ember  s  a  törvényeket  a  kis  ujjában  hordja.  A  nép 
akarata  törvényhozóvá  választhat  oly  embert,  ki  az  ország  törvényeit 
sem  ismeri,  ám  a  falusi  jegyzőnek  aprójára  kell  ismernie  jóformán  mind- 
ama törvényeket,  melyeket  a  törvényhozás  alkot.  A  községben  legfonto- 
sabb állás  a  jegyzőé.  A  legfontosabb  és  a  legterhesebb.  Ott,  hol  több 
apró  község  van  egy  csoportban,  négyet-ötöt  igazgat  egy  maga  a  jegyző. 
A  közigazgatásnak  minden  ága  összefut  az  ő  kezében.  Közegészség, 
közmunka,  közbiztosság,  adó,  ujonczozás,  mezőrendőrség,  köztisztaság, 
ujabb  idő  óta  az  anyakönyvvezetés  s  a  közigazgatásnak  még  sok  ága- 
boga  mind  az  ő  kezében  s  a  község  dolgának  rendes  folyásáért  ő  első 
sorban  a  felelős.  Ő  mozgatja,  dirigálja  a  birót,  a  közgyámot,  a  pénztár- 
nokot, az  adószedőt,  a  táblást,  az  éjjeli  őrt,  a  csőszt  —  száz  keze  s 
ezer  szeme  legyen,  hogy  a  község  minden  dolgát  rendben  tartsa  s  figyel- 
mét semmi  el  ne  kerülje.  A  képviselő  testület,  melynek  fele  a  legtöbb 
adót  fizető  s  fele  választott  egyénből  áll,  gyűlésezik,  meghányja-veti  a 
falu  dolgát,  határoz,  de  ezt  is,  meg  a  községi  gyűlést  is,  melyben  a 
község  minden  adófizető  polgára  részt  vehet,  a  jegyző  vezeti,  ő  a  lelke 
a  gyűlésnek,  a  tanácskozásnak:  az  ő  vállán  nyugszik  az  igazi  teher. 
Különösen  áll  ez  olyan  községekre,  melyekben  kevés  az  iskolázott  ember. 
Itt  a  biró  dolgát,  a  pénztárnokét,  az  adószedőét  a  jegyző  kénytelen 
végezni  vagy  legalább  is  folyton  őrködni,  hogy  járatlanságukkal  valami 
hibát  ne  kövessenek  el. 

Érdekes  az  a  kép,  mit  Baksay  Sándor  ad  a  nagyobb  alföldi  közsé- 
gek és  városok  belső  életéről.  Beleillik  könyvünk  keretébe,  mert  a  népet 
rajzolja,  a  subás  parasztot,  annak  a  községi  életben  való  résztvevését. 

Mikor  a  vasárnapi  isteni  tiszteletnek  vége  van  —  irja  Baksay  — 
következik  a  *  második  prédikáczió,  melyet  a  községi  biró  s  városokon 
valamelyik  jegyző  tart  s  melyet  az  uraimék  nagyobb  figyelemmel  hall- 
gatnak s  jobban  megértenek,  mint  imént  a  tisztelendő  kemény  dorgálód- 
zásait.  Az  ezer  barna  fej,  az  ezer  fekete  subagallér  közül  a  hirdetőre 
függesztett  szemmel  vési  emlékbe  a  hallottakat  s  haragos  vagy  jókedvű 
morajjal  mondja  ki  Ítéletét,  kivált  a  legutolsó  igére,  mely  rendszerint 
bizonyos  polgári  kötelességekre  való  emlékeztetést  foglal  magában,  melynek 
nem  teljesítése  a  » végrehajtód  vagy  —  mint  néhol  nevezik  —  » erőltető « 
látogatását  helyezi  kilátásba.  A  jegyző  leszáll  a  hivatalos  állványról 
(nagyobb  helyen  a  városháza  erkélyéről)  és  a  »sokfejü  szörny«  pipára 
gyújt,  csoportokra  .oszlik,  tanakodik,  hireket  és  eszméket  cserél,  mig  a 
déli  harangszó  és  az  »asszony«  iránti  köteles  tekintetek  haza  nem  paran- 
csolják. A  város-,  vagy  községháza  előtt  hosszú  padok  állanak: 
ezek  hétköznapokon  a  községi  tisztviselők  és  éltesebb  tisztes  egyének 
gyűlő  helye.  A  tiszti  karban  biró  uram  a  feje  (tudniillik  a  látható  fő, 
mert  a  láthatatlan  a  jegyző,  a  »kis  isten«)  az  egész  tanácsnak.  Törvény- 
biró  uram  az  apróbb  pereket  itéli  fejből;  második  biró  uram  a  vagyont 
kezeli;  borbiró  uram  kötelességét  a  neve  határozza  meg:  az  ő  gondja 
az  italmérés,  akár  haszonbérbe  adva,  akár  házilag  kezelve;  körülöttök 
6 — 12  szenátor;  ezeken  kivül,  de  hozzájok  közel  esik  a  60—100  polgár- 
ból álló  képviselő  testület.  Tizedesek,  hajdúk,  bakterek,  kik  rendszerint 
katonaviselt  emberek,  a  szegényebb  osztályból  fogadva,  fizetésért  szolgál- 
nak. A  »polgár«,  a  »kis  biró«,  a  »városi  hadnagya  saját  lován,  jobb 
módú  családok  ügyesebb  tagjai,  majdnem  becsületből  szolgálnak.  Itt 
tanulják  az  elöljárói  tudományt,  mert  idővel  ők  lesznek  a  birák-uraimék 
Az  egész  közigazgatásnak  élő  hivatalos  újságja  a  dobos  bakter,  kinek  e 
hivatalhoz  illő  tüdővel  kell  birnia.  A  mit  jegyző  uram  már  kihirdetett, 
azt  ő  még  újra  meg  újra  elmondja  észből,  szóhiba  nélkül,  belesülés 
nélkül. 

Mác  a  kép  a  kisebb  községekben,  a  hol  még  dobra  sem  telik.  Ott 
a  » táblás «  vagy  » polgár «  nyakába  veszi  a  falut,  sorra  járja  az  utczákat, 
meg-meg  áll  s  kiált:  »halljad,  ember,  halljad !«  Székely  falukban  a  »pol- 
gár«  az  éjjeli  bakter  is,  ő  kiáltja  ki :  Tizenkettőt  ütött  az  óra !  S  nagyot 
csergét  a  csergettyüjével  a  kiáltás  előtt  és  után.  Ugyancsak  mély  alvó 
legyen,  a  ki  erre  föl  nem  ébred. 

Az  alkotmányos  éra  óta  sokat  változott  a  faluk  képe  s  nemcsak  az 
egyesek  törekszenek  arra,  hogy  psinos,  mutatós   legyen   a    házuk,   de  a, 

községek  is  egyre  több  gondot  fordítanak  a  faluházára.  Ma  már  kisebb 
községekben  is  nem  ritkaság  a  diszes  falu  háza,  melynek  tanácskozó 
terme  egyúttal  mulatóhelyül  is  szolgál.  íme,  itt  van  Nagy-Baczon  három- 
székmegyei községnek  a  háza.  E  községnek  alig  2000  lelket  tesz  ki  a 
népe  s  a  községháza  —  palotaszámba  megy.  óriási  tanácskozó  termében 
még  galéria  is  van:  ott  húzzák  a  czigányok  a  talp  alá  valót,  a  »hang- 
versenyt«  meg  a  színielőadást  követő  bálon.  Hangverseny  és  színielőadás 
falun!  Nemcsak  a  nagyobb,  de  kisebb  községekben  sem  szokatlan  már 
a  hangversenynyel  és  szinielőadással  egybekötött  bál.  Lelkes  papok  és 

tanítók  összetoborozzák  a  falu  mindkét  nembeli  fiatalságát,  az  egyik 
szaval,  a  másik  énekel,  sőt  el-eljátszanak  egy-egy  kisebb  vígjátékot  is. 
A  falu  rosszának  meg  a  Sárga  csikónak  az  eljátszása  meg  éppen  divatos 
lett  az  ujabb  időben  s  a  színházi  játék  alatt  többé  nem  csepűrágó,  buk- 
fenczező  komédiát  ért  a  nép. 

Az  olyanszerü  faluháza,  mint  a  milyen  a  nagy-baczoni,  nem  tartozik 
a  ritkaságok  közé.  Egy  födél  alatt  van  a  nagy  tanácskozó  termen  kivül, 
a  jegyző  tisztességes  lakása,  a  több  szobából  álló  iroda,  külön  az  anya- 
könyves szoba,  hol  a  jegyző,  a  legújabb  törvény  értelmében,  összeadja  a 
párokat  S  itt  húzódik  meg  a  kis  olvasó  szoba  is.  Minden  jóravaló  köz- 

ségben  van  egy  kis  olvasókör,  hol  esténkint  összegyűl  a  falu  olvasni 
szerető  népe.  Járatnak  legalább  egy  napi,  néhány  heti  és  képes  újságot, 
olvassák  nagy  érdeklődéssel  az  ország  és  világ  dolgait,  meghányják-vetik, 
vitatkoznak,  politizálnak  s  ha  egy  vagy  más  dolgot  meg  nem  értenek, 
ott  van  a  pap,  ott  a  tanító,  a  jegyző:  azok  megmagyarázzák.  így  van 
ez  minden  községben,  hol  a  pap  nem  elégszik  meg  azzal,  hogy  elvégezze 
papi  funkczióját  a  templomban  s  a  tanító  sem  elégszik  meg  azzal, 
hogy  az  iskolában  a  gyermekek  fejébe  verje  a  tudományt,  de  az  Iskola 
falain  túl  is  missziót  végez.  .A  nagyobb  alföldi  községekben  és  városok- 

ban  már  alapszabályok  szerint  szervezett  nép-körök  vannak  az  uri 
kaszinók  mintájára,  egy-egy  városban  több  is.  Ezek  a  nép-körök  rend- 
szerint politikai  jellegűek :  itt  erősen  foly  a  politizálás.  Vannak  szabadelvű, 
negyvennyolczas,  gazdasági  és  iparos  körök  s  egymást  gúnynévvel  is 
megtisztelik,  pld.  van  ökrös,  mezítiábos,  faggyugyertyás  kör  stb.  »E  körök- 
nek —  Írja  Baksay  —  nem  mindenki  lehet  tagja  s  nem  is  akar  mindenki. 
Vén  magyarok,  kik  lenéznek  minden  újítást  s  gyanús  szemmel  néznek 
minden  mozgalmat,  a  minek  »nem  lesz  jó  vége«;  kevély  parasztok,  kik 
kicsinylik  a  mesterembert  is,  a  kisebb  gazdát  is,  a  poétát  is,  az  urakat 
is;  kegyes  lelkek,  kik  a  köröket  a  templom  ellentéteinek  tekintik  s  minden 

betűt,  mely  nem  vallásról  beszél,  hiábavalóságnak  tartanak,  bizony  nem 
dobnak  ki  két-három  forintot  azért,  hogy  egész  esztendőn  át  nyeljék  a 
hazugságot  és  a  pipafüstöt.  Hát  hiszen,  ha  valami  történik  a  világban, 
ugy  is  csak  meghozza  az  asszony  a  piaczról.  Minek  azért  vén  embernek 
»oskolába«  járni?  A  mit  az  asszonytól  meg  nem  tudunk,  megtudjuk  a 
szárazmalomban.  Ott  legalább  azzal  beszél  az  ember,  a  kivel  összeszo- 
kott ;  nem  is  kell  négy  fal  közé  szorulni,  mint  a  betegnek,  mert  a  malom 
barátságos  ernyője  alatt  öten-hatan  is  megférünk  egy  padon  s  látjuk  a 
járókelőket  is,  —  azonkívül  pedig  az  Isten  áldott  szép  napját  egész 
nyugovásáig,  a  kit  nem  azért  adott  ő  szent  felsége,  hogy  ablakból  lessé 
az  ember.  Ez  az  igazi  Népkör/  Csakhogy  sokkal  arisztokratikusabb, 
mert  ide  nem  lehet  minden  embernek  két-három  forintért  beiratkozni; 
ott  csak  vérbeliek,  törzsökös  emberek  megszokott  köre  gyűl  egybe.  ^ 
Gazd'  uram  (mert  száraz  malma  csak  annak  van,  a  kinek  magának  is 
van  mit  őrletnie)  meg  a  régi  komák,  kikkel  együtt  kerülték  az  oskolát, 
aztán  a  jó  szomszédság  és  az  atyafiság.  Az  uri  rendből  csak  azok,  a  kik 
kevélységből  adják  a  parasztot,  mert  ilyen  is  van  köztök  elég.  Nem  egy 
tisztújítás  a  szárazmalmok  eresze  alul  indul  ki  s  nem  egy  közgazdasági 
ügyet  ott  intéznek  el. 

Ujabb  időben  a  fölmivelési  kormány  nagy  buzgósággal  szervezi  a 
népkönyvtárakat.  Összeállította  a  népnek  való  könyvek  jegyzékét  s  az 
állam  pénzén  állít  50 — 100  frtos  könyvtárakat  egy-egy  községben.  Évről- 
évre  csinálja  ezt  a  földmivelési  kormány,  a  mellett  meg  a  téli  időszakban 
vándor  apostolokat  küld  szét  a  nagyobb  községekbe,  hogy  ott  népszerű 
előadást  tartsanak  a  gazdasági  dolgokról.  Vele  lépést  tart  a  közoktatási 
kormány,  mely  épp  most  dolgozik  azon,  hogy  minden  iskolának  legyen 
meg  a  maga  könyvtára  10 — 16  éves  ifjak  számára  s  nagyon  helyesen, 
az  e  czélra  összeállított  jegyzékbe  fölvesz  oly  könyveket  is,  melyek  a 
felnőtteknek  valók:  hadd  vigyék  haza  a  gyermekek  a  szüléknek  a  jó 
könyveket.  így  aztán  idővel  az  iskola  könyvtárak  mellett  népkönyvtárak 
is  szerveződnek  s  ha  a  földmivelési  és  közoktatási  [kormány  kitartással 
folytatja  a  megkezdett  munkát,  husz-harmincz  év  múlva  aligha  lesz 
község  iskolai  és  népkönyvtár  nélkül. 

S  hadd  legyen  minden  községben  iskolai  és  népkönyvtár:  erős  a 
hitünk,  hogy  ezek  nemcsak  az  általános  műveltségnek,  az  ismeretszerzés- 
nek legfőbb  eszközei,  de  áldásos  munkát  végeznek  a  nép  hanyatló 
erkölcseinek  javításában  is.  Mert  nem  szabad  eltitkolnunk,  hogy  népünk 
erkölcsét   erősen   megrontották   ujabb   időben  a   képviselőválasztások,   Ott^ 

hol  a  nép  gazdagabb  s  politikai  tájékozottsága  is  fejlettebb:'  ott  elvek 
elvek  ellen  mennek  küzdelembe,  ott  etetésnek-itatásnak,  vesztegetésnek 
helye  nincs.  Azt  az  alföldi  parasztot,  ki  a  lajbija  zsebéből  kifizethetné 
a  képviselőjelölt  ur  egész  vagyonát,  csak  okos  szóval  lehet  meghódítani; 
ha  szivéhez  és  elméjéhez  utat  talál  szavunk.  Ám  a  szegényebb  sorsú  nép 
könnyen  megtántorítható  pénzzel,  etetéssel,  itatással.  Ma  negyvennyolczas, 
a  jövő  választáskor  szabadelvű;  arra  »szaval«,  a  ki  jobban  megfizeti. 
Természetesen,  a  nagy  summa  pénzeket  a  kortesek  vágják  zsebre,  kik 
egész  más  fajta  alakok  maj  mint  voltak  48.  előtt.  A  mai  kortesnek  a 
képviselőválasztás  nagy  jövedelmi  forrás  s  a  szegényebb,  együgyübb 
választó  száját  bedugják  néhány  forinttal  —  meg  pálinkával.  Az  olyan 
választás,  a  milyennek  még  az  alkotmányos  éra  kezdetén  tanuja  voltam, 
hogy  t.  i.  a  választók  gyalogszerrel  mentek  a  választás  színhelyére, 
jó  fél  napi  járó  földre,  tarisznyáj okban  vitték  az  asszony  sütötte  ropogós 
czipót  s  arról  sejtelmök  sem  volt,  hogy  szavazatot  megfizetni  lehessen, 
ma  már  fehér  holló-számba  megy.  A  régi  tiszta  erkölcsöknek  vége. 
Vájjon  megérjük-e,  hogy  újra  feltámadjanak? 

Valóban  nem  sok  örömünk  telhetik  abban,  a  mint  népünk  az  ő 
alkotmányos  jogát  gyakorolja.  Ilyenkor  nem  ismerünk  a  mi  mértékletes, 
egyszerű,  becsületes,  tisztességtudó  népünkre.  Annál  nagyobb  örömmel 
vegyülhetünk  közéjök,  ha  a  vásári  sokadalomban  gomolyog.  Az  országos 
vásárra  elmegy  minden  épkézláb  ember,  hacsak  ágyba  nem  szegezte 
a  betegség  s  ott  látjuk  a  vásárt  megelőző  napokban  a  harompiaczon 
mindazokat,  kiknek  eladó  és  vevő  szándékok  van.  Sőt  azok  is,  kiknek 
nincs  komoly  eladó  szándékok,  megjelennek  a  vásáron  a  »piaczosabb« 
marhákkal.  Különösen  a  helybeliek,  mert  nekik  érdekökben  áll,  hogy 
mennél  népesebb  és  szebb  legyen  a  vásár. 

—  Hogy  ez  a  pár  ökör?  —  kérdeztem  egyszer  egy  atyafitól. 

—  Nem  eladó,  válaszolt  az  atyafi. 

—  Hát  akkor  minek  hajtotta  ide  az  ökreit? 

—  Hogy  szebb  legyen  a  vásár,  felelt  az  atyafi  büszkén. 

»Légy  az  alkuban  czigány,  a  fizetésben  becsületes «  —  tartja  a 
közmondás.  Hát  foly  is  az  alku  czigány  módra.  Százszor  is  egymás 
markába  csapnak  s  még  mindég  nincs  meg  a  vásár.  Megakadnak  egy 
pár  forinton  s  ezen  elalkusznak  estig.  A  népnek,  -—  ha  már  a  vásárra 
jött  —  nem  drága  az  ideje.  Nem  unja  czigánykodni  néhány  krajczárért 
sem.  Jó  árát  kapni  az  eladásra  szánt  jószágnak  s  jutányosán  szerezni 
meg  a  megvételre  kiszemelt  jószágot:   ebben   tapos   egész  nap   s  rend- 

szerint  alkonyodóban  a  nap,  mire  az  áldomás  ivásra  kerül  a  sor.  Az  áldo- 
mást el  nem  engedik.  Az  eladó  visszatérít  egy  krajczárt  a  vevőnek :  ez  a 
szerencse  krajczár.  Rendes  szójárás,  hogy :  ebbÖl  csak  a  szerencsekrajczárt 
engedem  el!  De  hát  hiába  köti  meg  magát  az  eladó:  leveszik  a  lábáról. 
A  vevő  szándékú  embernek  segítségére  mennek  a  jó  emberei,  a  komák, 
szomszédok,  a  sógorok,  ez  is  talál,  az  Is  talál  valami  hibát  az  állatban, 
még  ha  nincs  is  abban  semmi  kivetni  való  s  addig  ócsárolják  az  állatot, 
mig  végre  is  a  gazdát  leveszik  a  lábáról  s  enged  néhány  forintot.  No, 
csakhogy  sikerült.  Akkorát  csattannak  a  tenyerek,  hogy  kényes  ember 
bekapná  a  szájába  a  tenyerét  s  ugy  hütögetné.  Mennek  a  »baromczédu- 

Iával*  a  vásárfelügyelőhöz,  az  szentesíti  a  vásárt,  aztán  behúzódnak  a 
Laczi-konyhába,  hol  vígan  sustorog  a  pecsenye  a  forró  zsirban.  Letele- 
pednek, falatoznak,  isznak  bort,  pálinkát,  kívánják  egymásnak  a  szeren- 
csét, az  egyik  az  állathoz,  a  másik  a  pénzhez  s  sötét  este  lesz,  mire 
haza  kerülnek,  ki  a  tele  bugyellárissal,  ki  a  vásárolt  jószággal. 

Mig  a  sokadalomban  (igy  hívják  több  helyen  a  marhavásárt)  a 
férfiak  dolga  a  vásár,  már  az  országos  vásár  napján  az  asszonyoknak  jut 
a  főszerep.  A  férfiak  csak  ott  kullognak  az  asszonyok  sarkában.  Az  asz- 
szony  tudja,  hogy  mi  minden  kell  a  házhoz,  nem  a  férfiak  gondja  ez. 
Ne  is  szóljanak  bele  az   ők  dolgukba.  Tudnak  ők  ís  alkudni,  de  még 


külömben  mint  a  férfiak.  Az  ők  szerepök:  a  fizetés.  Ha  aztán  mindent 
megvásároltak:  csizmát,  czipőt,  mindenféle  ruhaneműt,  fa-  és  cserépedé- 
nyeket, bezzeg  hogy  kell  jutni  néhány  piczulának-  —  vásárfiára  is. 
A  gyermekek  kijönnek  a  falu  végére,  de  még  annál  is  messzebb  elkalan- 
doznak, egészen  a  falu  határáig:  ugy  várják  az  édes  apát  s  édes  anyát 
a  vásárfiával. 

—  Hoztak-e  vásárfiát?  kiáltják  messziről. 

Hát  hogyne  hoztak  volna.  Hoztak  sipot,  furulyát,  »tót  muzsikát* 
s  egy  hétig-kettőig  hallod  a  sípolást,  a  muzsikálást :  erről  tudhatod,  hogy 
mostanában  vásár  volt,  országos  vásár.  Egy  hét,  két  hét  múlva  aztán 
visszanyeri  a  falu  rendes  képét:  a  sipok,  tótmuzsikák  elromlottak,  elvesz- 
tek: a  falu  újra  csendes.  A  minthogy  amely  falu  lármás,  ott  baj  van:  az 
emberek  többet  járják  a  korcsmát,  mint  az  Isten  házát.  Ám  hol  a  »belső 
emberek*  tudnak  hatni  a  népre,  a  hol  a  belső  emberek  és  világi  elöl- 
járók egyetértve,  egy  szívvel-lélekkel  munkálnak  a  nép  javán,  ott  rossz 
dolga  van  a  korcsmárosnak  —  csend  és  rend  uralkodik  a  faluban  s  legfel- 
jebb a  vasárnapi  vecsemye  után  verődnek  össze  a  korcsmában  egy  pohár 
bornak  az  elköltésére.  De  vacsorára  szépen  hazamennek,  mert  így  kívánja 
ezt  a  tisztesség  regulája  s  meg  a  ki  későn  fekszik,  nem  kel  korán  s  ha 
korán  is,  rossz  kedvvel  fog  a  »míves  napi«  munkába. 

A  falusi  ember  a  tyúkokkal  fekszik  s  hajnal  pirkadásával  kel.  Ren- 
des, mértékletes  élete  mellett  tanúskodik  még  a  temető  kert  is,  hol 
minden  második-harmadik  fejfa  késő  öregséget  ért  embernek  a  fejtája. 

Menjünk  ki  egy  pillanatra  a  temetőkertbe. 

Ax  öreg  ember.    - 
Fejfák.  . 


A  halíl.    —  Temetkeiési  szokások. 
-  Sírfeliratok.   —   Megnyugvás. 


/\zT  ÍGÉRTEM,  hogy  a  bölcsőtől  a  sing 
vezetem  az  olvasót.  lm,  a  gyermek,  kit 
láttunk  a  bölcsőben,  az  iskolában,  majd  fel- 
serdülten,  a  katona  sorban;  láttunk  a  házá- 
ban, gazdaságában,  a  falujában  —  meg- 
öregedett. Gyermekei,  unokái,  sőt  már  déd- 
unokái is  vannak.  A  birtokát,  mint  a  hogy 
ezt  teszi  legtöbb  paraszt  ember,  kiosztotta 
gyermekei  közt,  ő  maga  az  öreg  asszonnyal, 
miután  megülték  már  az  aranylakodalmat 
is,  meghúzódott  egy  kis  szobácskában. 
A  meddig  csak  birja,  nem  tud  pihenni: 
Fejfák  a  n.-kórösi  temetőben.  &  népnek  a  munka  az  élete.  Ha  munkára 
képtelenné  vált,  lefektében- felkehében  a  jói- 
tevő  halál  után  sóhajtozik.  Érzi,  hogy  láb  alatt  van.  Nem  állja  meg, 
hogy  bele  ne  szóljon  a  gazdaság  folyásába,  a  mit  a  fiatalok  nem  mindég 
vesznek  szívesen.  Mind  azt  hiszik,  hogy  többet  tudnak  az  öreg  embernél. 
Csak  mikor  eltemették  az  Öreget,  jut  eszökbe  sok  bölcs  mondása  s 
mindennap  elmondják:  bizony  igaza  volt  az  Öregnek.  Ám  mig  élt,  évődve 
mondogatták;  jó  az  Öreg  a  háznál,  ha  baj  nincs  is,  bajt  csinál. 

Az  öreg  paraszt  ember  nem  fél  a  haláltól.  Porból  lettünk,  porrá 
leszünk,  mondja  szelíden  mosolygó  megnyugvással.  S  ha  az  isteni  gond- 
viselés megengedte,  hogy  férj  és  feleség  együtt  érjenek  késŐ  öregséget, 
szép  csendesen  készülődnek  a  meghalásra.  Az  öreg  asszony  elkészíti  a 

maga  és  az  ura  halotti  ruháját.  Ott  van  az  a  láda  fenekén,  ha  meghál- 
tak, ott  megtalálhatják  a  maradékok.  Némelyik  a  fejfának  való  fát,  a 
koporsónak  való  deszkát  is  megszerzi.  Csak  ki  kell  faragni  a  iát,  gyalulni 
a  deszkát,  ha  ütött  az  óra.  S  ha  kedvökre  való  eniber  a  pap,  az  ő  szá- 
mára is  félre  teszik  a  láda  fiában  a  szép  sárig  aranyat,  hogy  aztán 
szépen  elbúcsúztassa  övéitől,  attyafiaitól,  komáitól,  alsó,  felső  szomszédjai- 
tól, minden  jó  emberétől.  Maguk  gondoskodnak  arról,  hogy  tisztességes, 
hogy  szép  legyen  majd  a  temetésök.  Nem  mintha  nem  bíznának  a  gyer- 
mekekben, de  ők  egész  életöket  gyermekeik  boldogulásának  szentelték, 
még  halálukkal  sem  akarják  megterhelni,  nagy  költségbe  keverni. 

A  temetkezési  szokások  nagyjában  egyformák  s  az  eltérések  nem 
jelentékenyek,  a  mint  az  egyes  vidékek  szokásainak  egybevetéséből 
'mindjárt  kitűnik.  Az  alföldön  a  nehéz  beteget,  mikor  már  látják  a  hozzá- 
tartozók, hogy  közeledik  a  vég  —  földre  fektetik.  A  szoba  közepére,  a 
mestergerenda  alá  vetnek  ágyat,  hogy  könnyebben  haljon  meg.  A  katho- 
likusok  szentelt  vizzel  mosogatják  a  haldokló  halántékát,  szentelt  gyer- 
tyával körüljárják,  azt  hol  meggyújtják,  hol  eloltják  s  a  füstjét  a  haldoklóra 
fújják,  hogy  a  gonosz  lelket  eltávolítsák  tőle.  Ha  van  rá  idő, .  elhívják  a 
papot.  A  kálvinista  pap  még  egyszer  részesíti  az  Uri  szent  vacsorában 
az  ő  hivét,  a  katholikus  pap  feladja  rá  az  utolsó  kenetet.  A  halott  sze- 
mének lefogása,  állának  lekötése,  a  fürösztés,  kinyujtóztatás,  a  halotti 
ruhába  való  öltöztetés  —  egyformán  történik  mindenütt.  Az  alföldi 
katholikusoknál,  különösen  régebben,  szokás  volt,  hogy  egy  jó  énekes 
öregasszonyt  fogadtak,  ki  egész  éjjel  énekelt,  hol  egymaga,  hol  a  halott- 
nézőkkel együtt.  A  kálvinisták  nem  fogadnak  énekes  asszonyt :  hol  az  egyik, 
hol  a  másik  halottnéző  kezd  énekbe,  diktálván  az  ének  sorait  a  többieknek. 

A  halottat  egy  pillanatra  sem  hagyják  magára,  ott  ülnek  körülötte 
a  virrasztók,  férfiak,  nők  vegyest.  Énekelnek,  beszélgetnek  s  szép  csön- 
desen poharazgatnak.  Napközben  —  a  halott  hozzátartozói  —  körül 
állják  a  ravatalt  s  hangos  jajszóval  siratják,  szebbnél  szebb  mondások- 
kal dicsérve  búcsúztatják  a  halottat.  Ráborulnak,  véges-végig  csókolják  s 
a  megszomorodott  szivekből  megkapó  szép  mondások  fakadnak,  a  halott 
jeles  tulajdonságait,  kedvességét,  jóságát,  szépségét  magasztalok.  Egy 
alföldi  asszony  pld.  igy  siratta  el  az  urát: 

0  lelkem  galambom,  hű  párom! 

Hej,  csak  még  egyet  szólnál  hozzám! 

Csak  még  egyszer  vetnéd  rám  mosolygó  szemedet! 

Hej,  de  nem  mondod  többet :  kedves  galambom,  gyémántom,  rubintom  I 

Ó,  hogy  felejtselek  el!  Hogy  felejtsem  el  azt  a  sok  szép  szavat! 
Hogy  felejtselek  el  tégedet!     ' 

Nincsen  már  nékem  senkim  e  világon,  kinek  elpanaszoljam  bajomat. 
Hej,  csak  a  jó  Isten  visel  már  én  rám  gondot! 

Kedves  galambom,  jó  párom! 

Elfeledhetetlen  hű  párom! 

Árva  leszek  én  már,  ha  aranyos  lesz  is  a  kapufélfám. 

Jaj,  de  csak  nagy  árvaságra  hagytál! 

Lelkem  galambom,  hű  párom! 

Kedves  angyalom,  lelkem  jó  párom! 

A  mint  látjuk,  szép  kesergő  költemény  ez,  meglehetnek  vele  elégedve 
a  hallgatók."  Mert  a  ki  nem  tudja  szépen  elsiratni  a  halottját,  azt  ugyan- 
csak megszólják.  Azt  meg,  a  ki  mindenféle  együgyűséget  össze-vissza 
beszél  halottja  felett,  kigúnyolják  később.  Fölkapják  mondásait  s  »foly- 
tatják«,  mint  pld.  a  sok  közül  ezt  a  mondást:  Csűröm  háta  kilikadt,  ki 
foldja  be  a  likat  ?  —  siratta  egy  asszony  az  urát.  Bezzeg  hogy  szegény- 
nek elég  nagy  gond  volt  ez  is,  mert  biz  ez  nem  asszonynak  való  munka. 
Férfi  kell  rá.  Egy  pásztort  meg  ezzel  siratott  a  felesége:  O  lelkem  uram, 
jámbor  uram,  nem  kiáltod  többet  Csikorra  hegy  tetejéről:  u — ú!  Kivagy 
te!  (Csikorra  hegy  a  falu  fölött  emelkedik,  annak  a  tetejéről  szokott 
visszakiáltani  a  pásztor  a  kutyája  után,  ha  megfeledkezett  magáról  s 
nem  tartott  a  gazdájával.  A  szegény  asszony  az  ura  kiáltását  utánozta, 
mire  a  Kivagy  beszaladt  a  halottas  házba.) 

Az  e  fajta  síratóknak,  melyeken  » kikapnak «  a  falusiak,  se  szeri,  se 
száma.  De  amint  láttuk,  van  a  siratok  közt  olyan  is,  mely  megkap  a 
búba  merült  sziv  közvetlenségével,  megkap  a  dallamosságával  s  az  itt 
közölthöz  hasonlót  temérdeket  lehetne  feljegyezni  falusi  halottas  házakban. 

A  temetés  órájában,  —  irja  Török  Károly  —  az  Alföldön  sátort 
ütnek  fel  az  udvaron:  ez  alá  ül  a  pap  meg  a  kántor  s  félkörben  állanak 
az  éneklő  gyermekek.  A  halotti  gyülekezet  deszkaülésen  foglal  helyet. 
A  halott  férfi  rokonai  hajadon  fővel  állanak  a  koporsó  körül.  Midőn  a 
pap  elprédikálta,  a  kántor  elénekelte  a .  halottat,  a  koporsót  felteszik  a 
halálkocsira  s  indulnak  a.  temetőbe.  Elől  mennek  a  gyermekek,  utánnok 
a  kántor  a  funerátorral ;  katolikus  részen  a  pap  is  kikíséri  a  halottat. 
Aztán  jön  a  gyászkocsi,  melyet  a  rokonok  és  jóbarátok  követnek  s  végül 
a  jó  ismerősök  kocsin.  Ha  jómódú  volt  a  halott,  harmincz-negyven  kocsi 
is  egy  sorjában.  A  legutolsó  kocsin  vannak  a  kapák,  a  fejtől  való  fa. 
Hajdanában,  ha  fiatal  volt  a  halott^   Szent  Mihály  lován,  ha  korosabb. 

rudakon  vitték  és  viszik  ma  is.  A  temető- 
ben a  sir  köré  igyekszik  mindenki,  hogy 
egy-egy  darabka  göröngyöt  vethessen  a 
sirba.  A  ki  ezt  teszi,  annak  nem  zsibbad 
el  a  keze  soha.  A  18-ik  század  utolján, 
mielőtt  a  koporsót  a  sirba  leeresztették, 
háromszor  lőttek  bele.  Ugyanígy  tettek  a 
székelyek  is  hajdan.  A  halott  legközelebbi 
rokonai  oda  állanak  a  sir  szélére  fejtől,  s 
ráborulnak  a  fejfára,  sirván-rlván  keserve- 
sen. A  fejfára  akkor  csak  a  halott  nevé- 
nek a  kezdőbetűit  s  a  halálozás  évét  vág- 
ják fel.  Néha  még  ennyit  se,  hanem  elő- 
veszik a  billogvasat  s  azt  sütik  rá.  Mások 
meg  ezt  vágatják  rá:  A.  B.  F.  R.  A. 
(A  boldog  feltámadás  reménye  alatt.)  De 
egész  verseket  is  vágatnak  a  fejfára.  íme 
egy  ilyen  fejfa.  Felül  a  négy  betű: 

M.  F.  A.  H. 

(Megfizetett  a  halálnak.) 

Aztán  következik  a  vers: 

Mint  nyilt  virág,  mint  a  pára, 

Elmultam  az  Ur  szavára. 

Koncz  Julianna  volt  nevem, 

Harmincz  tavasz  nyilt  felettem. 

Varga  Sándor  hű  férjemmel 

Tizennégy  évet  tölték  el. 

De  már  a  halál  szavára 

Elszakadt  szerelmünk  láncza. 

Jó  fiamat,  szüléimet, 

Rokonaimat,  testvéreimet 

Bízom  az  Egek  Urára, 

Míg  jönnek  a  Jobb  hazába.  ^..^^,^^^  ,gy  „ékeiyfóidi  temetőben. 

A  temetőből  az  egész  gjfülekezet  visszamegy  a  halottas  házba, 
lorra.  Régebben  szokás  volt,  hogy  mikor  a  temetésről  haza  értek,  a 
megszomorodott  család  minden  tagja  öklét  háromszor  az  ereszbe  ütötte, 

hogy  a  halott  lelke  éjelenként  haza  ne  járjon.  Aztán  letelepednek  az  asztal 
köré  s  kezdődik  a  tor,  mely  a  jobb  móduaknál  költséges  szokott  lenni. 
Sorba  kelnek  fel  a  férfiak  s  mondanak  néhány  jó  szót  a  halottról,  kíván- 
ván néki  csöndes  nyugodalmat,  ilyeníormán:  Az  Isten  nyugosztalja  meg 
a  kigyelmetek  halottját  a  halóföldjében,  a  lelkét  fogadja  be  szent  orszá- 
gába. A  megszomorodott  szivű  feleknek  csepegtessen  az  Úr  gyógyító 
balzsamot  vérző  sebeikre,  minket  pedig  szent  lelke  által  készszé  tegyen  a 
jövendő  csendes  kimúlásra. 

A  palóczoknál,  mikor  a  halottat  kiterítették,  nyomban  előkeresik  a 
»hamvast<  (vastag  lepedő,  melyet  hamuval  megtöltve,  lugzáskor  a  lugzó- 
kádban  levő  ruhák  tetejére  raknak)  abba  kiürítik  az  ágynak  a  szalmáját, 
melyen  a  halott  feküdött  betegsége  idején,  a  szalmát  kiviszik  a  temető 
árkába  s  ott  elégetik.  Ugyancsak  a  palóczoknál,  a  férfi  halott  mellére 
lópatkót  szoktak  tenni,  azért,  hogy  a  halottnak  »fel  ne  gyűljön  a  melle*, 
—  mondják  a  palóczok  a  kérdezősködőnek,  de  valóképpen  azért,  hogy  a 
rossznak  ne  legyen  a  halott  felett  hatalma.  Nem  valószínűtlen,  hogy 
ősrégi  szokás  maradványa  ez  a  lópatkóval  való  eltemetés,  őseinket  a 
lovakkal  együtt  temetvén  el.  A  palócz  halottat  a  kántor  búcsúztatja  el 
ékes  rigmusokban  az  összes  rokontól,  jó  szomszédoktól  és  barátoktól 
külön-külön.  A  frissen  hányt  sírhalomra  a  halott  egyik  rokona  vagy  jó 
barátja  egyes  vagy  kettes  keresztet  csap  a  kapa  nyelével,  mégpedig  a 
sirhalomnak  a  kelet  felé  fekvő  oldalára.  A  tornál  a  halottnak  is  terítenek, 
az  asztalnak  arra  a  helyére,  hol  az  elhunyt  étkezni  szokott,  sőt  külön 
tányérkára  sót  is  tesznek,  mert  a  palócz  hite  azt  tartja,  hogy  a  meghalt 
a  torban  még  mindig  köztök  van.  Mindnyájan  egy  pohárból  isznak  s 
mindenki  mond  egy  rövid  beszédet. 

Aranyosszékm,  ha  a  halott  húsz  éven  alól  van,  az  udvaron  végzik 
a  szertartást,  de  az  ennél  idősebb  halott  koporsóját  elébb  a  templomba 
viszik  s  úgy  a  temetőbe.  Ha  leány  hat  meg,  fiatal  leányok  és  legények 
viszik  ki.  A  leányok  haja  kibontva,  fehér  ruhában,  karjok  átkötve  piros 
vagy  kék  szalaggal,  melybe  rozmaring  szálat  tűznek;  a  legények  fekete 
ruhában  vannak,  vállukon  átvetett  fehér  szalaggal.  A  felnőtt  halott  kopor- 
sóját leteszik  a  templom  pitvarába,  magára  hagyják  s  a  halotti  gyüleke- 
zet bemegy  a  templomba,  hol  a  pap  a  prédikáczió  után  elbúcsúztatja  a 
halottat  minden  atyafiától  s  jó  emberétől  De  legtöbb  aranyosszéki  faluban 
nem  szeretnek  a  temetőbe  temetkezni  s  ha  lehet,  a  megszomorodott 
család  a  maga  kertjébe  temeti  az  ő  halottját.  Egy  a  halotti  gyüleke- 
zetből, mikor  a  sírhalmot  felhányták,  megköszöni  a  részvétet  (ez  általános 

szokás  a  Székelyíöldön)  s  meghívja  az  egész  gyülekezetet  torra.  Vár- 
falván, (Aranyosszék)  —  irja  Jankó  János  —  ha  fiatal  leány  vagy 
legény  hal  meg,  hat  leány  és  hat  legény  viszi  a  koporsót  muzsikaszó 


mellett  s  mikor  a  halottra  borul  a 
sirhalom,  a  kapákat  keresztbe  teszik 

és  akkor  a  legények  meg  leányok  muzsikaszó  mellett  háromszor  körül- 
járják a  sirt  némán,  szótlanul.  Ha  a  halott  nagyon  szegény  vagy  a 
megrendelt  sirkö  még  el  nem  ké.szült,  a  sir  két  végibe  a  testvivŐ  fát 
döfik    be,  melynek   végét  egy-egy    gömb-    vagy    tulipán-faragás    diszít. 

Ha  gyermeket  temetnek,  a  testvivő  leányok  és  legények  fátyolukat  vagy 
á  sirba  dobják  vagy  a  testvivő  ía  gombjára  kötözik  s  tesznek  reá  néha- 
néha  egy-egy  koszorút  is.  A  sirok  feje  mindig  keletnek  néz. 

A  hétfalusi  csángók  gyertyával  mennek  virrasztóba.  Mindenki  visz 
magával  egy  gyertyát,  mert  a  halott  mellett  éjjel-nappal  ég  az.  A  halott 
legközelebbi  férfi  rokonai  egész  a  temetésig  hajadonfővel  járnak,  a  nők 
pedig  fejők  diszfátyolát  nyakukra  kanyarítják  s  mindaddig,  mig  a  gyász 
tart,  fehérnemüjöket,  még  a  tisztaság  rovására  is,  elhanyagolják.  A  papot 
küldöttség  hivja  meg  a  temetésre.  Az,  udvaron,  hol  a  szertartás  le 
foly,  a  pap  számára  szénával  vagy  szalmával  behintett 
helyen  karos  pad  áll,  elÖtte  díszes  lepellel  beterített 
asztal.  A  prédikáczió  itt  is  búcsúztatóval  végződik. 
Elindulván  a  menet,  az  asszonyok  menetközben  síró 
hangon  hirdetik  az  elhunyt  jó  tulajdonságait. 

Sirató  is,  búcsúztató  is  kezd  ritkulni.  Különösen 
a  búcsúztató.  És  kezdenek  ritkulni  azok  a  nagy 
gonddal  megfaragott,  csillaggombos,  tulipános  fejfák  is, 
mindmegannyi  remeklései  a  falusi  faragó  mesterségnek 
s  emiékei  a  régi  időknek.  A  fa  helyét  kezdi  elfoglalni 
a  kő,  a  márvány.  De  ha  ritkulnak  a  régi  szokások, 
viszont  el  kell  ismernünk,  hogy  ma  nagyobb  gonddal 
ápolják  a  sírokat,  mint  hajdan.  Különösen  a  kálvinisták 
kopaszon  hagyták  régen  a  sírhalmot,  vadvirág  meg 
kóró  hirdette  a  kálvinista  egyszerűséget,  pompakerü- 
lést. Ma  már  felekezeti  külömbség  nélkül  gondozzák 
a  sirhalmokat.  Tavasztól  késő  őszig  nyílik  a  gyászoló 
család  ültette  virág.  A  temető  kertek  igazi  kertek; 
erdei  és  gyümölcsfák  vetnek  árnyékot  a  sirhalmokra  s  deszka-  meg  kő- 
kerítés óvja  a  halottak  birodalmát. 

Az  érczkoporsó  sem  ritkaság,  de  az  elsőség  még  mindig  a  diófáé. 
Ez  a  magyar  ember  fája. 

Ebben  esik  legjobban  az  alvás,  mig  megharsan  a  feltámadás  trombi- 
tája. Adjon  Isten  minden  jót,  Diófából  koporsót!  —  ezt  kivátija  magának 
cs  minden  jó  emberének  a  magyar  ember. 

Nagy  uraknak  való  a  sírbolt,  a  márvány  koporsó,  a  szántó-vető 
ember  teste  hadd  pihenjen  a  földben,  diófa  koporsóban.  Pora  keveredjék 
össze  az  édes  anyaföld  porával.  A  földből  vett  életnek  a  földben  legyen 
megnyugovása. 

Hadd  porladjon  el  a  test, 
Sirba  viszem  örömest, 


csendül  meg  a  gyászének  a  sírdomb  felett. 

Gond,  fáradság 
Ott  nem  forgat, 
.Semmi  veszély 
Nem  1 


Á  haláltól  nem  remegő,  a  megsemmisülés  gondolatában  megnyugovó 
érzés  fénye  ragyog  az  egyszerű  emberek  arczán,  énekelvén:  hadd  por- 
ladjon el  a  test,  hisz 

Boldog  az,  ki  a  halál 
Hives  árnyékában 
Kivánt  enyhülést  talál 
Testi  fájdalmában. 

Csak  a  test  porlad  el,  a  lélek  fölszáll  a  mennyeknek  országába.  »Hol 
van  halál  a  te  diadalmad?  Hol  van  koporsó  a  te  fullánkod?*  A  hit  a 
feltámadásban:  im  a  megnyugvás  a  halálban.  Lelkesen,  diadalmasan 
csendül  fel  újra:  Hadd  porladjon  el  a  test,  Sirba  viszem  örömest! 

Mely  szép,  mely  dicsőséges  vége  ez  a  földi  pályának! 

Család  és  iskola 
A  nép  lelke 
A  véradó... 
Erdőn,  mezőn 
A  faluban 
A  temetőkertben ... 

